
Cuvint înainte 


India modernă prezintă particularitatea, poate unică în istorie, de a 
trăi în secolul XX după tradiţii milenare. Departe de a se scleroza în 
formele unei civilizaţii arhaice, după cum o dovedește evoluția sa actuală 
în domeniul industriei, ea și-a realizat echilibrul şi coerenţa printr-o 
continuitate exemplară. Pentru o civilizaţie aşa de bogată și de complexă 
ca aceea a Indiei, acesta este un fenomen cît se poate de remarcabil: 
ne-am fi putut teme de a vedea secînd seva creatoare a gînditorilor şi 
artiștilor, un imobilism fatal paralizînd pe inovatori, o sărăcire rapidă 
făcînd să eșueze tentativele de reforme. Nimic din toate acestea nu s-a 
întîmplat, cel puţin într-o măsură suficientă pentru a împiedica dezvol- 
tarea civilizației indiene. 

Din contră, ea a tras din această situaţie specială afirmarea geniului ei 
propriu și forța necesară pentru a comunica principiile ei ţărilor care o 
înconjurau. Încetineala cu care s-au desfășurat în India evoluţiile pe 
toate planurile este corelativul acestei continuităţi ; recunoaștem în 
aceasta cu ușurință ritmul vieţii rurale, care a format și formează încă 
osatura însăși a ţării. 

Acestor doi factori li se adaugă un ciudat dispreţ pentru istorie, con- 
secință directă a filozofiei indiene care a deturnat pe învățații săi de la 
contingenţe în folosul Absolutului. În inscripțiile lor lapidare, în care își 
expun uneori propriul lor panegiric, regii indieni înșiși au neglijat în 
general să relateze cu precizia de dorit evenimentele istorice ale dom- 
niei lor. 

Pentru toată perioada veche, cronicile regale sau locale, atunci cînd 
există, transpun adesea faptele istorice în mit şi legendă. Aceasta com- 
plică serios sarcina istoricului modern și îl obligă adesea să nu-și sprijine 
ipotezele decât pe deducţii 1. 


1 Putem măsura dificultățile ei atunci cînd citim în unul dintre rezumatele 
cele mai recente, care sînt consacrate Indiei, fraza următoare: „lată la ce sînt 

Alt fapt bizar, a cărui explicaţie este încă prematură: pe cînd India 
poseda cu mult timp înaintea erei noastre esenţialul literaturii sale sacre 
sub formă orală, iar caracterul istoric al lui Buda în secolul VI î.e.n. nu 
constituie nici un dubiu, primele monumente arheologice datate nu sînt 
anterioare secolelor III—II. Perioada istorică propriu-zisă începe deci 
foarte tîrziu, deși nu putem califica neapărat drept protoistorică perioada 
anterioară, căci ea posedă o scriere care, din nefericire, este încă indes- 
cijrabilă. 

Persistența tradiţiilor şi încetineala evoluţiei lor prelungesc, uneori 
pînă la epoca actuală, unele caractere care aparţineau deja civilizaţiei 
indiene anterioare secolelor III—II. Aceasta nu înseamnă că nici o schim- 
bare nu s-a manifestat în diferite domenii: este sigur că instituțiile au 
evoluat, societatea însăși n-a rămas pe loc iar obiceiurile s-au modificat 
încetul cu încetul. Totuși unele dintre aceste transformări s-au efectuat 
aproape pe nesimţite, fără şocuri sau revoluţie brutală ; lipsa de precizie 
istorică accentuează și mai mult această impresie, pentru că ea nu per- 
mite deloc să stabilim cu exactitate datele unei reforme sau ale aplicării 
unei măsuri noi. Asistăm, deci, la o juxtapunere de obiceiuri aparţinînd 
unor straturi diferite de evoluţie, perpetuînd pe cele mai vechi alături 
de cele mai recente, fără ca să-și dăuneze unele altora. 

Pentru toate aceste motive am fost constrînsă să aleg o perioadă excep- 
țional de lungă, aproape un mileniu, pentru a da prezentului studiu 
limitele sale extreme. Ceea ce, în altă parte, ar putea părea ceva insolit 
este, aici, o necesitate : dacă am fi scurtat aceste limite, sau dacă ne-am 
fi concentrat asupra unei singure domnii, n-am fi putut obține o imagine 
completă a vieţii cotidiene în India antică. Deși întinsă, această perioadă 
de nouă secole (lin secolul III î.e.n. pînă în secolul VII e.n.) nu este mai 
puţin justificată ; ea se referă la momentul în care, pe plan istoric, India 
a cunoscut de două ori unificarea politică a unei mari părți a teritoriului 
ei, ce-a ce implică o organizare administrativă și o centralizare mai bine 
dcjinite. Pe plan religios și brahmanismul și budismul erau atunci în- 


reduşi istoricii Indiei (secolul IV î.e.n.): să clădească istoria pe niște exemple de 
gramatică !* (J. Naudou, Histoire universelle, Bibliothèque de la Pléiade, I, 


p. 1454). 


floritoare. În domeniul artistic, aceasta este epoca cea mai bogată și cea 
mai activă, aceea în care iau fiinţă cele mai frumoase sanctuare și temple, 
înfloresc școli și stiluri, iar literatura profană și-a conturat pe deplin 
caracterul său. Mai tîrziu, pe aceste fundamente, se va edifica India 
medievală. Niciodată amintirea acestei mari și rodnice epoci nu s-a şters 
din memoriile indiene, şi nu puţini sînt suveranii care fac din această 
perioadă idealul lor, referindu-se la ea adesea în propriul lor panegiric. 

Pentru a descrie viața cotidiană în această epocă, dispunem de surse 
prețioase şi variate: o serie întreagă de texte tehnice sau descriptive, 
monumente sculptate, produsul săpăturilor arheologice, numismatica, epi- 
grafia ; în sfîrşit, mărturiile străine contemporane acestei perioade, mai 
ales grecești, latine și chineze. Aceste diverse documente se clarifică 
reciproc, basoreliefurile și picturile murale ilustrînd admirabil unele texte 
care, la rîndul lor, facilitează o mai bună lectură a acestora. Printre 
textele cele mai utile trebuie să cităm Grihyasthtra, de apartenență vedică 
(între 400 și 200 î.e.n.?), care descriu riturile domestice; așa cum se 
poate ușor constata, acestea nu s-au schimbat deloc de la un capăt la 
altul al tradiţiei indiene. Una dintre sursele cele mai amuzante este 
fără îndoială culegerea așa-numitelor Jâtaka sau „vieţi anterioare“ ale 
lui Buda, al căror interes pentru India antică este analog cu acela al 
povestirilor noastre pentru istoria Evului mediu ; data lor este imprecisă ; 
în orice caz ea este cel puţin contemporană cu basoreliefurile care le 
ilustrează începînd cu secolul II î.e.n. Pentru viaţa galantă, celebra 
Kâmastitra este fundamentală ; datarea sa oscilează între secolele IV— 
V—VII. Pentru tot ceea ce priveşte pe rege, guvernul și administraţia, 
arta militară, etc. se poate consulta Arthasâstra, a cărei compunere s-ar 
putea să dateze din secolul IV î.e.n., sau chiar mult mai tîrziu ; totuși, 
după treizeci de ani de cercetări, nu se știe încă dacă această lucrare, 
cu caracter excepțional, tratat pentru folosința prințului, prezintă tabloul 
ideal al unei constituţii fictive sau, din contră, descrie fidel structura 
unui stat real. De asemenea, trebuie să menţionăm literatura profană, 
ale cărei cele mai celebre lucrări sînt datorite poetului şi dramaturgului 
Kâlidâsa, despre care se presupune că a trăit în secolele IV—V, sau 

poate chiar în al VI-lea. Dar suma literară a Indiei este prea numeroasă 
pentru a putea prelungi aici această enumerare; dealtfel, vom găsi 
referinţele necesare la timpul potrivit. 

Totuşi, o remarcă se impune : aşa cum reiese din această documentare, 
portretul Indiei va putea să pară, unui cititor occidental, mai puțin 
realist decât idealizat. N-ar trebui, totuși, să ne grăbim să conchidem 
din aceasta că expunerea din această carte nu este decît un reflex teo- 
retic a ceea ce a existat în realitate, ci trebuie să ţinem seamă de carac- 
terul prin excelență tradiționalist al civilizaţiei indiene. Tocmai datorită 
acestui caracter, împărțirea între real şi convenţional este nuanţată, 
pentru a nu spune subtilă. Spiritul conformist al indienilor este extrem ; 
ei posedă, mai ales în epoca antică, o tendinţă irezistibilă pentru codi- 
ficare, clasificare în toate domeniile şi o veritabilă incapacitate de a se 
abate de la norma definită prin tradiţie. 

De aceea unui autor nu-i părea nelogic să descrie un oraș cunoscut, 
un personaj eminent (chiar istoric), o situaţie dată, un eveniment re- 
marcabil, sentimente chiar, nu după realitatea pe care o avea în fața 
sa, ci conform unui model determinat, etalonat cum se cuvine de tradiţie 
şi corespunzînd unor prescripţii rituale stabilite cu grijă. Aceasta nu 
înseamnă că autorii indieni au fost lipsiţi de spiritul de observaţie. Mulţi 
poeți, mulți dramaturgi au dovedit că știu să noteze detaliile realiste și 
să le folosească cu bună știință; dacă, de exemplu, unul dintre ei s-a 
complăcut să enumere într-o manieră foarte convenţională splendorile 
unei capitale imperiale, el a indicat uneori printr-o frază că, în satele 
învecinate, părțile joase ale străzilor erau murdare. Autorii anonimi at 
povestirilor, basmelor și anecdotelor sînt, fireşte, mai înclinați să presare 
vorbele lor cu tot felul de însemnări, cărora vin să se adauge relatările 
trăite ale pelerinilor chinezi, cronici redate savuros prin amestecul de 
precizări concrete și de fabulaţii; interesul lor provine din faptul că 
adesea ele concordă cu informaţiile extrase din sursele indiene. 

Astfel putem să reconstituim o Indie antică nu tocmai atît de diferită 
de aceea pe care am cunoscut-o, făcută în același timp din teorii, din 
principii şi din realităţi, în care amprenta umană se decelează prin re- 

țeaua de fire a regulilor și riturilor. Dacă, mai adesea decît am fi dorit, 
spiritul de observație al indienilor s-a abătut de la particular spre ge- 
neral, dacă India n-a produs cronicari în sensul pe care-l dăm noi, putem 
totuși fi siguri că India pe care o să încercăm acum s-o prezentăm sub 
aspectul ei cel mai cotidian este conformă cu imaginea pe care ea ne-a 
transmis-o despre ea însăși; imagine convențională, desigur, dar foarte 
atrăgătoare prin multiplele sale fațete și reliefată ici şi colo prin detalii 
pitoreşti care se adaugă la clișeele tradiționale. 


Laly-Les Tourelles, 1959—1960. 


EE E gaara Er. 


Partea întîi 


PREZENTAREA INDIEI 


CAPITOLUL I 


Cadrul geografic şi istoric 


Condiţiile fizice (ale Indiei) au fost fericit exploatate 
de oameni, de vreme ce, în cadrul morfologic şi 
climatic dat de natură, s-a constituit o populaţie de 
465 de milioane de suflete, dotată cu un anumit număr 
de trăsături comune de civilizaţie, care se întîlnesc 
de la un capăt la altul al Indiei, sub regimuri cli- 
matice atît de diferite ca acelea din Pafijâb şi Tra- 
vancore. 

Pierre Gourou, L'asie, p. 374. 


India se întinde de la paralela 37 (latitudinea Sevillei) pînă la paralela 
8 (atitudinea Sierrei Leone) : este destul să spunem că ea este mai mult 
un subcontinent decît o ţară propriu-zisă. În acest imens teritoriu, re- 
gimurile climatice sînt variate, mergînd de la zăpezi eterne pînă la jungle 
toride ; fauna şi flora sînt diferite din aceeași cauză, rasele și limbile 
numeroase, aducînd mărturia unei populări foarte vechi şi a unor invazii 
sau infiltrări succesive. 

Protejată la nord de barierele de netrecut ale Himâlayei și Karakoram- 
ului, mărginită de imense țărmuri adesea neospitaliere, peninsula in- 
diană ar fi fost predestinată la o redutabilă izolare, dacă o breșă largă 
n-ar fi deschis-o spre nord-vest prin valea Indusului ; în afară de aceasta, 
ea n-ar fi putut cunoaște o înflorire culturală dacă natura n-ar fi înzes- 
trat-o cu cea mai vastă cîmpie de aluviuni moderne din lumea tropicală — 
cîmpia indo-gangetică, obiect al lăcomiei tuturor invadatorilor, leagăn al 
civilizaţiei indiene propriu-zise. În sfîrşit, ea ar fi trebuit să comporte o 
mare întindere de deșert dacă n-ar fi fost supusă regimului musonilor 
care îi aduc viață favorizind culturile. Însuşi gigantismul ei s-a dovedit 
a fi atît un factor de fărimițare politică, cît şi o garanţie pentru securita- 
tea şi originalitatea instituţiilor ei. Lume închisă, fără să fie astfel în 
realitate, India este înzestrată cu un fel de „magnetizare“ spirituală care 
indianizează tot ceea ce vine din afară şi se instalează în ea. 

Pa See PONI 


Săpăturile arheologice, încă prea puţin numeroase, au relevat în toată 
valea Indusului, existența unor aglomerări urbane foarte dezvoltate, în- 
rudite cu cele din Afganistan și Belucistan şi dovedind legături cu Meso- 
potamia şi Susiana în jurul anului 2000 î.e.n. Raporturile cu India proprie 
sint încă destul de ipotetice. Abia către sfîrşitul acestei perioade trebuie 
să fi apărut arienii (către 1500 ?), a căror acţiune avea să aibă consecințe 
prodigioase pentru India, fiindcă ei i-au adus sanscrita, religia vedică 
şi elementele principale ale culturii sale istorice. 

Trebuie să aşteptăm încă multe secole pînă cînd vom fi în posesia 
unor fapte istorice precise; chiar de pe acum, se percepe stabilirea 
— prin forță — a unor triburi pe pămîntul Indiei, apoi înaintarea lor 
către est și instalarea lor în cîmpia Gangelui. În același timp se elabo- 
rează numărul enorm de texte vedice, din care gîndirea indiană își va 
trage substanța pînă în secolul XX ; incontestabil de înrudire iraniană, 
ea se îndepărtează de acestea puţin cîte puţin, abandonînd cosmogonia 
pentru a se angaja în speculaţii metafizice. 

În epoca zisă vedică (1500—500 î.e.n. ?), Veda, „ştiinţa“, de unde își 
trage numele vedismul, este un ansamblu impozant de texte, relevate 
sau nerelevate, în care se numără patru tipuri principale de forme lite- 
rare : strofe recitate în cursul sacrificiului, formule de sacrificiu — comen- 
tate sau necomentate, melodii sacre, formule magice. Atribuite unor 
înţelepţi legendari, transmise oral de către barzi profesionişti şi de către 
preoţi sau brahmani, forma lor este în general savantă ; multe conțin 
aluzii esoterice. Sacrificiul este obiectul lor principal ; el constă în esență 
dintr-o libaţie de soma, licoare vegetală, al cărei nume este prea aproape 
de acela al homei iraniene pentru ca să i se poată nega o oarecare înru- 
dire de origine. Panteonul vedic conţine, de asemenea, o seamă de nume 
foarte apropiate de acelea ale Avestei iraniene : Varuna care desemnează 
pe Ahura-Mazdâh, Mitra/Mithra, Vâyu/Vayu, Vritrahan/Verethragna etc. ; 
precum și unele culte populare, ca acela al lui Rudra-Siva, care vor avea 
vn mare succes mai tîrziu. Activi şi pasionaţi, zeii vedici cedează oame- 
nilor sub influența cuvîntului ritual (brahman); ei personifică forţele şi 
fenomenele naturii şi se poate spune că, totul fiind motiv de teamă sau 
de admiraţie, totul este divinizat : focul, aurora, astrele şi soarele, apele, 
cerul, pămîntul, tunetul, vînturile etc. Demoni, înglobaţi încă sub numele 

generic de asura — al căror nume impune o comparaţie cu așa-numiții 
ahura ai Iranului — dușmani ai zeilor şi ai oamenilor, intervin în viaţa 
cotidiană și necesită rugăciuni şi practici magice ; manii strămoşilor dacă 
nu sînt împăcaţi, se transformă în fantome. 

Universul, conceput în trei zone (pămînt, spaţiu „intermediar“ şi cer), 
este o noțiune importantă ; diviziunea sa tripartită își va păstra valoarea 
pînă într-o epocă tîrzie. Geneza lumii este destul de vagă, deși ea este 
considerată în general ca o operaţie magică de nivelul creatorului, care 
rămîne încă acel vag Purusha, corp universal, „Eu“ superior). Conceptul 
sufletului individual nu capătă încă importanța pe care o va avea în 
comentariile vedismului, care vor da naştere forței noi a acestei religii, 
desemnată sub numele de brahmanism. Există un infern, contrariul su- 
praviețuirii defunctului în astre sau elemente ; cît despre paradis acesta 
este „drumul care duce la zei“, rezervat acelora care au îndeplinit opere 
pioase (asceză, sacrificiu, danii, etc.). 

Într-o epocă greu de precizat, vedismul a necesitat comentarii din 
cauza ermetismului său crescînd : brâhmana, upanishad, âranyaka veniră 
să constituie o nouă Veda, Vedângga, a cărei exegeză preocupă încă pe 
filozofii Indiei contemporane : de atunci, vedismul a devenit arhaic și 
a dat naştere unei forme noi — brâhmanismul, religie indiană prin ex- 
celenţă. Sacrificiul a făcut loc serviciului religios, soarta sufletului indi- 
vidual a devenit o preocupare dominantă. Este momentul în care se pune 
marea problemă a sufletului individual şi a identităţii sale cu „Eul“ 
universal, temă care va obseda pe indianul tuturor perioadelor ulterioare 
și căreia fiecare religie, pentru a nu spune fiecare sectă a Indiei, va 
încerca să-i găsească soluţie. Acesta este de asemenea, momentul în care 
se constituie riturile casnice, în care viața individuală apare în sfîrșit 
ca o realitate, iar regulile de viață, morala sau asceza sînt propuse ca 
un remediu contra consecințelor conceptului de transmigraţie a sufletelor 
sau samsâra, comun tuturor credințelor Indiei. Dacă filozofia indiană 
începe astfel o carieră care va fi prestigioasă, nu este nici o îndoială că 
oamenii de rînd îşi continuă existența după modul liniştit al vieţii rurale 
care este aceea a Indiei gangetice cît şi aceea a altor regiuni. Ritualul 
cotidian, lucrările pămîntului, îngrijirea vitelor, sărbătorile și riturile 
sezoniere scandează viaţa lor; ei au magia în slujba lor pentru a-i ajuta 

să depășească temerile neraţionale ale acelora care sînt supuși fenomenelor 
naturale fără să le cunoască adevăratele cauze şi care sînt bine plasați 
pentru a se teme de efectele lor; ei se nasc, muncesc și mor conform 
condiţiei lor modeste, atenţi numai să se apere de miînia zeilor, să se 
asigure contra foametei şi a bolilor. Ei îşi extrag de acum forța din 
colectivitatea familiei, a clanului sau a castei, așteptind să le adauge pe 
aceea a corporației. 

Către 800 î.e.n. (?), expansiunea arienilor spre estul cîmpiei gangetice 
deplasează centrul de gravitate al țărilor cucerite de la Pañjâb în Doâb, 
adică în regiunea cuprinsă între Gange și Jumnă, cheie strategică şi 
pămînt bogat care va fi una din regiunile cele mai disputate din toată 
India de-a lungul secolelor. Se pare că se poate vorbi de acum înainte 
de regate ariene, a căror instalare se va continua lent în toată partea 
septentrională a Indiei și care va suscita căutarea hegemoniei de către 
unele dintre ultimele care au fost supuse. Unul dintre ele, Magadha 
(Biharul meridional), îşi încearcă norocul începînd cu secolul VI î.e.n. 

Mai puţin profund arianizat decit regatele cucerite mai înainte, şi 
considerat chiar ca semibarbar de către arieni, Magadha va deveni lea- 
gănul primului mare imperiu autohton al Indiei, acela al dinastiei Maurya. 
Se pare că se poate atribui stării de spirit care domnea în aceste regiuni 
recent cucerite geneza mai multor reforme religioase și sociale, a căror 
desfășurare se constată începînd cu secolul VI. Într-adevăr, arienii căutau 
probabil să impună brahmanismul pretutindeni unde se instalaseră ei. 
Ori, de cînd apăruse, acesta se împietrise într-un formalism pe care 
intransigența brahmanilor îl sclerozase complet. În plus, o separare din 
ce în ce mai severă a societăţii în caste îl închidea într-un cadru rigid ale 
cărui compartimente rămîneau etanșe. În sfîrşit, ortodoxia era amenin- 
țată de liberalismul noilor cuceriţi. În acest mediu imperfect arianizat, 
a început atunci să sufle un vint de revoltă, pentru a aduce o supleţe 
structurii sociale şi a propune o morală ; aceasta era o reacţie a sufletelor 
și sentimentelor care se opunea formalismului sec predicat de brah- 
manism. 

Doi bărbaţi au devenit campionii acestei mișcări liberatoare : Vardha- 
mâna, din clanul Lichhavi (Gangele inferior), care a fondat religia jaina 
(sub numele de Mahâvira, „Marele Erou“ și de Jina, „Victoriosul“) şi 

Siddhârtha, „Scopul atins“, prinţ al neamului Sâkya (stabilit la graniţa 
Nepalului și Magadhei), care a întemeiat budismul sub numele de 
Sâkyamuni, „călugărul neamului Sâkya“ și care se numeşte de obicei 
Buda, „Treazul“, „Iluminatul“, (prin cunoaşterea spirituală). Deşi prove- 
neau amândoi din casta războinicilor, ei căutau să aducă o soluţie cu 
totul pașnică problemelor care atingeau atunci o fază acută. Doctrina lui 
Mahâvira este întemeiată pe ascetism, pe teoria şi practica așa-numitei 
ahimsâ, interdicția de a face rău, nonviolenţa destul de asemănătoare cu 
aceea pe care Gandhi, de origine jaina, a predicat-o cu autoritatea pe 
care o cunoaștem. Dar doctrina lui Buda a fost aceea care a fost chemată 
la cariera cea mai prodigioasă, mai întîi în India, apoi în restul Asiei. 
Învățătura acestui magistru se sprijină pe afirmaţia că viaţa este sufe- 
rință : nu se poate suprima această suferinţă decît prin atingerea dorin- 
ței, izvor de viaţă şi de durere. El predică caritatea faţă de toate ființele 
și egalitatea indivizilor între ei. El condamnă şi asceza și epicurismul, 
exagerări nefaste, şi preconizează moderaţia în toate, ceea ce numește 
el „calea de mijloc“. Morală mai degrabă decît religie, budismul vechi 
rămîne în linia brahmanismului, din care nu respinge mai mult pan- 
teonul decît concepţiile fundamentale ale transmigraţiei sufletelor cu 
diversele sale consecințe. El nu se mulţumeşte să propună fiinţei virtuoase 
o ameliorare în condiţiile renașterilor sale succesive, pînă la atingerea 
stării supreme a nirvânei, eliberare definitivă de lanţul renaşterilor. 
Speranţa și consolarea erau aduse astfel tuturor acelora care, situaţi la 
baza ierarhiei sociale, erau consideraţi ca inapţi să dobîndească o ame- 
liorare a soartei lor viitoare. Murind la vîrsta de aproximativ optzeci 
de ani, Buda lăsa moștenire Indiei gangetice fundamentele unei biserici 
și ale unei comunităţi budiste, animate de un spirit universalist, a căror 
expansiune avea să fie facilitată de mai mulţi factori politici şi istorici 
şi ale căror consecințe aveau să aibă o însemnătate considerabilă. 
Această revoluţie spirituală nu a avut loc totuși într-un cerc închis, 
în regiunile cele mai puţin arianizate ; ea este mai degrabă cristalizarea 
unei mari efervescenţe generale, și se realizează reforme chiar în sînul 
brahmanismului, constrîns, pentru a supraviețui, să admită culte mai 
bine personificate decît acelea ale vedismului și în cea mai mare parte 
de origine populară și autohtonă : Siva, Skanda, Vishnu, Krishna, Agni, 

eroul Râma, şi mulţi alții deschid calea teismului, pe care îl vom vedea 
crescînd treptat în secolele următoare. 

Aceasta pare să fie situaţia în timpul lui Buda (circa 558—478 î.e.n.). 
Pe plan politic, India gangetică este încă fragmentată în numeroase 
regate mai mult sau mai puţin întinse. Magadha este unul dintre cele 
mai puternice, iar regii săi, convertiți la budism de către Buda însuşi, 
n-au încă anvergura necesară pentru a constitui un imperiu. Cît despre 
India de sud, ea este încă absentă din sursele istorice. În această epocă, 
nord-vestul Indiei cunoaște o nouă invazie străină pe pămîntul ei: pu- 
terea Iranului ahemenid atingea porţile Indiei şi cucerea Bactriana, 
Gandhara şi Arachosia, pe care le transforma în satrapii. Împăratul Da- 
rius I a invadat valea Indusului, unde a instituit una din aceste satrapii 
(518—515) ; de atunci, el a putut să utilizeze Oceanul Indian (517—516) ; 
India i-a plătit un tribut greu în aur. 

În timp ce regatele indiene din nord-est își disputau hegemonia iar 
reforma budistă progresa aici, vestul primea influențele persane ; deşi 
nu li se poate măsura forța cu exactitate, este incontestabil că ele au 
lăsat urme durabile în diferite domenii: administraţie, sistemul metric, 
scriere, şi, mai ales, arhitectură. Timp de două secole, posesiunile indiene 
ale lui Darius au rămas în patrimoniul imperial al Iranului ; aceasta ex- 
plică de ce motive tipice ale artei ahemenide au trecut în repertoriul 
plastic al Indiei septentrionale şi centrale ; acestea au fost capitelurile 
persepolitane adoptate de artiştii budiști. Reputația Persepolisului a pă- 
truns pînă în capitala Magadhei, Pâtaliputra, unde arhitectura palatului 
era inspirată, se spune, după cea a palatului lui Darius I. 

învingător al lui Darius al III-lea, în anul 331 î.e.n. Alexandru cel Mare 
al Macedoniei a cucerit vechiul imperiu persan, regiune după regiune. 
Cînd a ajuns la malurile Indusului, două secole după Darius I, cu apro- 
ximaţie de un deceniu, el a trebuit să facă față impozantei armate a 
unui suveran indian, Pôros (în sanscrită: Puru), domnind probabil în 
Panjâb. 

În acelaşi timp, se pare că un tînăr general al Indiei orientale s-ar 
fi revoltat contra propriului său suveran (din dinastia Nanda, în Ma- 
gadha) şi, împins de o ambițioasă ardoare, ar fi căutat sprijinul cuce- 
ritorului grec pentru a detrona pe regele Magadhei, stăpînul său. Cel 

puţin aşa susține Plutarh (Alexandru, LXII). Oricare ar fi motivele, 
şi ele sînt numeroase, care au împiedicat pe Alexandru să dea curs 
acestui atrăgător proiect care ar fi putut să-i deschidă drumul Indiei 
gangetice, generalul magadhian a trebuit să se lipsească de ajutorul 
invadatorilor. Cunoscut de greci sub numele Andrakottos, Sandrakottos 
sau Sandrakuptos, el avea să joace un rol considerabil în istoria Indiei. 
Oare refuzul lui Alexandru l-a aruncat în opoziție ? Oricum ar fi fost, 
îndată după moartea marelui macedonean, în 323, el şi-ar fi asumat 
rolul de „autor al libertăţii“. Prefecţii lui Alexandru au fost omoriţi 
iar locotenenţii săi constriînși la retragere (317—316). Trei ani mai tîr- 
ziu, în 313—312, Sandrakottos se urca pe tronul Magadhei, punînd capăt 
dinastiei Nanda şi inaugurînd, sub numele sanscrit de Chandragupta, 
dinastia Maurya. lar cînd, puţin înainte de 305, Seleukos, fondatorul 
regatului și erei Seleucizilor, a venit în Paâjab pe urmele lui Alexandru, 
Chandragupta poseda un adevărat imperiu care se întindea de la Indus 
la Gange, stăpînea deltele acestor două fluvii şi se sprijinea pe o impo- 
zantă armată. Organizarea sa administrativă pare să fi fost bine conce- 
pută, supravegheată de inspectori imperiali şi facilitată de starea exce- 
lentă a drumurilor de care suveranul are multă grijă. Nu mai era vorba 
pentru Seleukos de a dispreţui alianţa unui monarh așa de puternic; 
el i-a cedat teritoriile de dincolo de Indus şi i-a acordat, se spune, mîna 
unei prințese din Grecia. Din acest moment, India a intrat în sfera 
marilor puteri ale timpului ; capitala ei, situată la Pâtaliputra, în Ma- 
gadha, a fost pentru mai multe decenii sediul unei ambasade grecești, 
în care s-a remarcat ambasadorul Megasthenes ale cărui informaţii, 
deși indirecte, sînt foarte preţioase. 

Cuceririle teritoriale ale lui Chandragupta par să fi fost sporite cu 
India centrală şi o mare parte a Dekkanului sub domnia fiului său 
Bindusâra, despre care nu se știe totuși nimic precis. Însă un fiu al 
acestuia, celebrul Asoka, a dus dinastia la apogeul ei; sursele grecești 
sînt multe cu privire la el, iar tradiția budistă nu i-a păstrat decît un 
portret fără importanţă. Din fericire, acest împărat a avut grijă să ordone 
gravarea edictelor sale, aproape pretutindeni în teritoriile pe care le 
guverna, graţie cărora se poate reconstitui personalitatea sa și forma 
propagandei sale imperiale. 

Pe pete 


Punînd mîna pe putere către 264 î.e.n., se pare că el a fost încoronat 
în anul 260; opt ani mai tîrziu, cucerind într-un mod deosebit de brutal 
puternicul regat Kalingga (care se întindea din delta fluviului Mahânadi 
pînă în delta fluviului Godâvari), Asoka își exprimă regretele şi căința 
în al treisprezecelea edict al său, care merită să fie citat pe larg. 


»„O sută cincizeci de mii de persoane au fost deportate ; o sută de mii au fost 
ucise ; de mai multe ori acest număr au pierit... Regretul îl stăpînește pe Amicul 
Zeilor (Asoka) de cînd a cucerit Kalingga. Într-adevăr, cucerirea unei ţări inde- 
pendente înseamnă omor, moarte sau captivitate pentru oameni, gînd care îl 
stăpînește neîncetat pe Amicul Zeilor și care îl apasă. Aceasta apasă şi mai mult 
pe Amicul Zeilor: locuitorii, brahmanii, samanii sau aceia din alte comunități, 
orășenii care dovedesc supunerea față de superiori, față de tată şi de mamă, față 
de stăpîni, curtoazia perfectă față de prieteni, de intimi, de camarazi şi de rude, 
față de sclavi şi de servitori, şi tăria în credinţă, toţi deci sînt victime ale violenţei, 
omorului și separării de aceia care le sînt dragi. Chiar și pentru norocoşii care 
şi-au păstrat afecțiunile, dacă se întîmplă o nenorocire prietenilor, intimilor, 
camarazilor sau rudelor lor, acest lucru este o lovitură violentă pentru ei. Această 
participare a tuturor oamenilor este un gînd care apasă pe Amicul Zeilor... Oricare 
ar fi numărul celor ucişi, al morţilor sau al captivilor făcuţi în cucerirea Kalinggei, 
chiar de ar fi acest număr de o sută şi de o mie de ori mai mic, acest lucru apasă 
în prezent gîndul Amicului Zeilor...“ (trad. Jules Bloch). 


Această cucerire sîngeroasă provoacă în sufletul lui Asoka o criză 
morală și determină convertirea lui la budism, fapt ce avea să aibă 
un răsunet incalculabil pentru India. De acum înainte, conform ace- 
luiași edict, Asoka vrea ca „să existe pentru toate fiinţele securitate, 
stăpînirea simţurilor, egalitarism şi blindeţe“ ; victoria, pe care el o 
„consideră ca prima dintre toate este victoria Legii“. Această lege, este 
atît a sa cît şi aceea a budismului şi brahmanismului: este dharma 
indiană, atît lege cit și religie şi ordine morală. În sfîrșit, el recomandă 
succesorilor săi să nu se mai gîndească deloc la noi victorii, ci, din con- 
tră, să le prefere „răbdarea și aplicarea ușoară a forței“. 

Aceste sfaturi, Asoka nu se mulţumeşte să fie gravate „pe munţi şi pe 
stîlpi de piatră“ : el ordonă ca să le proclame întregii populaţii în sune- 
tul tobei. În timpul celor vreo treizeci şi şase de ani ai domniei sale, 
el instituie în imperiul său o organizare administrativă riguroasă, al că- 
rei rol pare să fie şi social, şi religios ; el nu oruță funcţionarilor săi nici 

criticile, nici admonestările, şi îi face să exercite o supraveghere pînă 
și în propriul său gineceu. El însuși nu pregetă să facă pelerinaje la 
locurile sfinte ale budismului, organizînd de asemenea turnee regulate 
de propagandă, care au în acelaşi timp drept scop şi inspectarea admi- 
nistraţiei. Zelul său faţă de budism nu-l împiedică totuşi să recomande 
toleranța mutuală a sectelor, nici chiar să le favorizeze la nevoie. În 
sfîrşit, el s-a făcut celebru pentru mila sa faţă de animale, renunțind 
personal la plăcerile vînătorii şi ordonînd să se reducă masacrele de ani- 
male destinate bucătăriei palatului imperial : în loc să se ucidă în fie- 
care zi „cîteva sute de mii de animale“, nu trebuie ucise decît trei : doi 
păuni şi o gazelă, şi încă și aceasta „nu mereu“; mai târziu, el suprimă 
complet folosirea cărnii la masa lui. 

Imperiul său cuprindea toată India de nord și de nord-vest, inclusiv o 
parte a Afganistanului (o inscripție a lui a fost descoperită recent la 
Kandahar), şi se întindea la sud pînă în ţara Andhra (văile inferioare 
ale fluviilor Godâvari şi Krishnâ). El întreținea relaţii diplomatice cu 
Siria, Cyrenaica, Egiptul, Macedonia, Epirul sau Corintul. Unificarea 
politică, al cărei artizan cel mai august a fost Asoka, a stimulat dezvol- 
tarea economică a întregii ţări. În mîinile sale, budismul a devenit un 
puternic factor civilizator ; el l-a difuzat în Kashmir, în ţara greacă 
și pînă în Ceylon, unde şi-a trimis fiul (?) în misiune. În același timp, 
arta plastică și-a luat avînt, întrebuințind pentru prima oară, se pare, 
materiale rezistente. 

După moartea sa, imperiul lui s-a destrămat. Magadha, Mâlva și re- 
giunea Ayodhyâ au trecut în mîinile dinastiei Sungga (176—64 î.e.n. ?), 
apoi în acelea ale dinastiei Kânva (64—50) : centrul de gravitate s-a de- 
plasat spre vest. Aceasta coincidea cu evenimente grave care se petre- 
ceau la nord-vest, şi care aveau să aibă repercusiuni profunde în India 
însăși. După Alexandru, se fondaseră regate indo-greceşti în Bactriana, 
în Gandhâra (Peshâwar), în Kâpisa (Kabul) etc. Angajate în lupte con- 
tinui unele contra celorlalte şi expuse atacurilor iranienilor şi parţilor, 
unul dintre regii Bactrianei, Demetrios, a întreprins cucerirea Indiei în 
jurul anului 189; el a ajuns cu hotarele pînă la Pataliputra. Succeso- 
rul său, Menandros, nu s-a menţinut aici decît pînă spre 168, dar a păs- 
trat şi un regat în Paijâb. Din această epocă, regiunile Cambaye şi 

Broach au fost incluse în circuitul comercial al grecilor. Se pare că pri- 
mul reprezentant al dinastiei Sungga, Pushyamitra (176—140 ?), ar fi 
respins pe invadatori. Sarcina de a-i respinge dincolo de Indus a revenit 
nepotului său. 

Importanţa dinastiilor Sungga și Kânva n-ar putea fi minimalizată, 
deşi ele n-au putut păstra imperiul Maurya. Administraţia lor a fost 
mai puţin spectaculoasă decit aceea a lui Asoka, dar se poate afirma 
că ele au menţinut o veche tradiţie culturală și artistică în regiunile 
pe care le-au stăpînit ; în epoca lor au fost săpate cele mai frumoase 
grote antice și au fost construite, între altele, celebrele monumente 
(stăpa) de la Bhârhut şi Sânchi, ale căror reliefuri figurate ilustrează așa 
de perfect descrierile literare ale vieţii acelei epoci. 

Pe de altă parte, budismul făcea progrese considerabile în propa- 
garea sa: el se răspîndea nu numai în India, inclusiv în regiunile din 
sud (în special regiunea Amarâvati), dar atingea şi pe unii indo-greci 
pînă în Bactriana ; regele Menandros, de exemplu, a rămas celebru în 
tradiția budistă prin „întrebările“ pe care le punea magistrului Nâgasena 
şi ale cărui răspunsuri sînt un elogiu al budismului t. Cît despre brah- 
manism, acesta evolua în acelaşi timp spre un teism din ce în ce mai 
pronunţat și spre o tradiţie epică în concordanță perfectă cu structura 
războinică a Indiei din acel timp. În această epocă se fondează secte 
din ce în ce mai numeroase: adoratori ai lui Siva, pe care magistrul 
Lakulisa îi va organiza în curînd, ai lui Vishnu care tinde să devină 
simbolul mistic al păcii inimii, ai încarnării sale, zeul bucolic Krishna, 
ai cărui adoratori iau numele de bhâgavata, ai altei încarnări a sa, 
Râma, erou al marelui poem epic, Râmâyana. Că această formă afectivă 
a religiei indiene a putut place occidentalilor, avem o probă tangibilă 
în stîlpul, decorat cu pasărea mitică a lui Vishnu, Garuda, şi consacrat 
lui Vâsudeva-Krishna ; el a fost ridicat aproximativ în anul 100 î.e.n., 
nu departe de Vidisa, în Besnagar, de către grecul Heliodoros, originar 
din Taxila şi ambasador al regelui Antialkidas pe lingă regele Sungga. 

Către 80 î.e.n., regatul grec al Bactrianei se prăbușeşte sub presiunea 
crescîndă a seminomazilor ce veneau din Asia Centrală, ei înşişi izgo- 


1 Milindapanha („Întrebările lui Milinda“, nume pâli al regelui Menandros). 

niţi din această regiune de înaintarea hunilor din Mongolia interioară. 
Printre aceşti noi veniţi, triburi scitice, iranizate și elenizate de suze- 
ranii lor parți şi cunoscuţi de indieni sub numele de Saka, invadează 
vestul Indiei. Simultan, locuitorii Andhrei, a căror putere nu încetează 
să crească în Dekkan, exercită o presiune asupra regilor Sungga. În 
zadar aceștia din urmă cedează locul noii dinastii Kânva, India gange- 
tică revine în curînd la fărămițarea politică din care o scosese dinastia 
Maurya. O forță nouă, care va juca un rol important în India de nord, 
începe să se constituie în regiunile de nord-vest : aceea a nomazilor tok- 
harieni veniţi din Khotan (Asia Centrală) și vădind afinități cu Iranul 
oriental. Desemnaţi sub numele de Kushâna, ei edifică un vast imperiu 
care se întinde de la Oxus pînă în cîmpia Gangelui, reunind astfel sub 
unica lor autoritate vechile posesiuni ale indo-grecilor şi ale dinastiei 
Sungga. Al treilea suveran al lor, Kanishka 2, reprezintă apogeul acestei 
dinastii. El domnește la Mathurâ, în Nordul Indiei, ca şi la Kapisi (în 
Kabul). Deși Kușanii, la urcarea pe tron a lui Kanishka sînt instalaţi 
în nordul Indiei de mai mult de un secol, acest monarh s-a reprezentat 
îmbrăcat cu tunica iraniană, pe cap cu boneta scitică şi încălțat cu ciz- 
mele grele de cavaleri nomazi. Totuși, el a dat dovadă de un larg eclec- 
tism : convertindu-se la budism, el a fost primul care a făcut să se 
reprezinte pe monedele sale efigia lui Buda, dar şi pe cele ale divini- 
tăților iraniene ; el protejează la fel religia jaina şi brahmanismul ; el 
ia în acelaşi timp titlul imperial indian de mahârâja, „mare rege“, titlul 
part de „rege al regilor“ (râjatirâja) şi titlul chinez de „fiu al Cerului“ 
(devaputra). Așezat la răscrucea drumurilor comerciale cele mai active 
ale timpului, reunind sub o suveranitate unică regiuni modelate de se- 
cole de elenism şi de influenţa iraniană concomitent cu tradiţiile indiene, 
domnind peste o mare diversitate de populaţii obișnuite cu cosmopoli- 
tismul, Kanishka trebuie să fi posedat o puternică personalitate, a cărei 
amintire au păstrat-o tradiţiile indiene, tibetane, chineze şi mongole. 

Aceasta este într-adevăr o epocă complet dominată de schimburi inter- 
naţionale, fie de ordin comercial, fie intelectual. 


2 Datele în legătură cu acest suveran sînt ipotetice. Ultima teorie, datorată lui 
Roman Ghirshman, îi dă ca limite datele 144—185. 

Fig. 1. Un rege kushan după o monedă. Sec. II. 


În domeniul comercial, activitatea Romei este un factor preponderent, 
dar nici aceea a Chinei nu este mai puţin: „drumurile mătăsii“ care 
traversează continentul eurasiatic dintr-o parte în alta drenează îna- 
intarea lentă a caravanelor și fac să se intensifice traficul obiectelor de 
lux şi al materiilor prime pe parcursul lor ; pe de altă parte, navigația 
de cursă lungă devine regulată graţie folosirii regimului musonilor. 
Emporia romane sînt stabilite în diverse părţi ale coastelor indiene, în 
special nu departe de actualul Pondishery. India beneficiază de aceste 
condiţii diferite: ea exportă și importă atît pe mare cît şi pe căile 
terestre şi se îmbogăţeşte considerabil; în aşa fel, încît un ordin al 
împăratului Vespasian (69—79) interzice exportul aurului în India pen- 
tru a curma importanta pagubă pe care acest export o provoca astfel 
tezaurului imperiului. În sfîrșit, India stabilește ea însăși piețe comer- 
ciale în ţările mărilor sudului, unde ea va atinge ceva mai tirziu limitele 
extreme ale expansiunii ei spre sud-estul Asiei (Borneo şi Celebes). 

În această atmosferă de opulenţă și de călătorii neîncetate, se desfă- 
şoară evoluţia religioasă și literară a Indiei. Dacă partea septentrională 
a ţării beneficiază de unificarea politică pe care a stabilit-o aici dinastia 
Kushana, sudul nu s-a dezvoltat mai puţin şi a fost martor la constituirea 
unor regate puternice, ca Pândya (regiunea Madura), Sâtakarni (în țara 
Andhra), Kerala (în Travancore), Chola, pe coasta Coromandel, cu Tan- 

jore drept capitală. De acum înainte, întreaga Indie se înscrie în palma- 
resul intelectual al acestei strălucite epoci. 

Din aceasta rezultă o înflorire literară şi artistică: Râmâyana pare 
să fi fost terminată cam în această epocă, ca și compilația Mahâbhâratei ; 
Bhagavad-Gitâ ar fi fost redactată cam în acelaşi moment; în plus, 
Asvaghosha — pe care tradiţia budistă îl consideră ministru al lui Ka- 
nishka — își scrie operele dramatice şi morale, din care s-au găsit frag- 
mente vechi în nisipurile Asiei Centrale. În sfîrşit, sanscrita, veche 
limbă sacră a Vedelor, devine o limbă vie şi se vulgarizează în așa 
măsură încît poate servi cerințelor oficiale, literare, profane şi ştiin- 
țifice, fiind folosită atît de budiști cât și de adepţii brahmanismului. 

Budismul își continuă transformarea și se răspîndește mereu mai de- 
parte ; călugări indieni vin unul după altul în China și în Turkestan pen- 
tru a duce la bun sfîrşit opera întreprinsă încă din secolul I, traducerea 
canoanelor și a principalelor texte ale dogmei și exegezei sale. Doctrina 
sa a evoluat mult și a căpătat un aspect mai mistic propunînd adorării 
credincioșilor fiinţe caritabile, bodhisattva, dintre care unele au rol 
mesianic. Între doctrina veche și cea nouă se produce o schismă, provo- 
cată, fără îndoială, de influenţele elenistice, semitice, iraniene, şi chiar 
creştine, apoi maniheice care se amestecă în nord-vest. 

Sciziunea cu totul paşnică este definitivă în secolul II. Theravada 
rămîne fidel primelor reguli, Mahâyâna sau „Marele Vehicul“ ia atitu- 
dinea unui dogmatism negativist și se întemeiază pe o dialectică rigu- 
roasă, al cărei prozelit înfocat devine Nâgârjuna (circa 150—200), origi- 
nar din Dekkanul central. În același timp, se conturează un sincretism 
între budism și brahmanism. În aceste două religii, sectele se înmulţesc 
iar misticismul creşte : teoria brahmanică a „adorării încrezătoare“ (bhakti) 
capătă formă, în timp ce — prin reacţia contra confuziei datorite efer- 
vescenţei filozofice a momentului — dispar unul după altul „sistemele“ 
(darsana) ortodoxe ale brahmanismului. 

În sfîrşit, o înflorire artistică ia amploare în toate regiunile Indiei : la 
nord-vest, sînt stilurile greco-budiste şi irano-budiste, moştenitoare ale 
elenismului ; la Nord, şcoala Mathurâă, abia iranizată de Kushâni şi com- 
plet indiană, pe linia Bharhut şi Sânchi; la sud-est şi la Mahârâshtra, 
stilurile andhra, rafinate și somptuoase. Arta budistă este pretutindeni 

Fig. 2. Monedă a regelui Samudragupta (Circa 
335—375). Regele cîntind din harpă arcuită 
(vînâ). 


în plină înflorire, conservînd caracterul său narativ, atît de preţios 
pentru studiul acestei epoci. Arta brahmanică, pînă atunci aproape ab- 
sentă din producţia indiană, îşi face apariţia (la Mathurâ, în special), ca 
şi arta jaina. Arta profană, încă foarte puţin cunoscută, este reprezen- 
tată de admirabilele specimene de sculptură în fildeș găsite în Afganis- 
tan de Joseph şi Ria Hackin, în 1937—1940, pe locul vechei Kâpisî, capi- 
tala de vară a Kushanilor. 

Această strălucită epocă este urmată de o dezmembrare politică, iar 
avîntul intelectual pare să sufere o eclipsă. O nouă hegemonie, aceea 
a dinastiei Gupta, se conturează pe la 320 (?); ca și sub dinastia Maurya, 
mișcarea a luat naştere în Magadha, pămînt sfînt al budismului, în ve- 
chea capitală imperială Pâtaliputra. Se ştie puţin despre primul suveran 
al noii dinastii, Chandragupta, afară de faptul că a trebuit să-și extindă 
destul cuceririle pentru a lua titlul de împărat (mahârâjâdhirâja). Această 
domnie era preludiul unei dinastii valoroase care avea să determine o 
adevărată epocă de aur a civilizaţiei indiene. 

Fiu al precedentului, Samudragupta (335—375 ?) îşi mărește terito- 
riul și practică cu sagacitate metoda indiană şi feudală care constă în 
a-și atașa pe învinşi ca vasali, reinstalîndu-i el însuși pe tronurile lor. 
El anexează astfel treizeci și cinci de state, iar puterea sa se întinde 
peste cea mai mare parte a Indiei septentrionale şi centrale, reconsti- 

tuind aproape în întregime imperiul lui Asoka, a cărui amintire rămîne 
mereu vie; conştientă de toate acestea, dinastia Gupta se sileşte să-l 
imite : fără îndoială, nu este o întîmplare că primul ei împărat poartă 
același nume ca şi bunicul lui Asoka, fondatorul dinastiei Maurya. Şi 
este foarte evident scopul în care Samudragupta utilizează una din co- 
loanele ridicate de Asoka aproape de Allahâbâd pentru a grava pe ea 
propriul său panegiric şi enumerarea cuceririlor sale. Dealtfel, în ciuda 
secolelor scurse, mărturiile acestui „mare secol“ sînt mereu vizibile, în 
special în palatul lui Asoka de la Pâtaliputra, care nu va fi distrus 
decît în anul 411. Dacă este fără îndoială natural pentru niște monarhi 
ambiţioşi de a-și revendica astfel domnia cea mai prestigioasă a Indiei, 
acest lucru nu subliniază mai puţin dorinţa unei continuității bine stabi- 
lite în linia tradiţională a civilizaţiei indiene; şi, oare, nu este simpto- 
matic să vedem, o mie şase sute de ani mai tîrziu, moderna Uniune in- 
diană alegînd ca stemă naţională celebrul „stilp al lui Asoka“ decorat cu 
lei purtînd sub ei Roata Legii şi găsit la Sârnâth. 

Imperiul Gupta s-a mărit apoi sub Chandragupta II (circa 375—414), 
zis Vikramâditya („Soare de Eroism“), către vest (Mâlva, Gujârât, Kât- 
hiâvâr) şi sud (dincolo de Narbudâ); el ar fi anexat în plus Bactriana 
la nord-vest şi Bengalul la est. Domnia sa marchează fără îndoială cea 
mai strălucită epocă a literaturii sanscrite clasice, reprezentată de Kâli- 
dâsa, al cărui teatru este tradus actualmente în lumea întreagă. Arta 
plastică atinge atunci un rafinament deosebit și o remarcabilă unitate de 
stil; unul dintre ansamblurile cele mai preţioase ale acestei epoci este 
constituit de picturile murale, cu care regii Vâkâtaka, vasali ai lui Chan- 
dragupta II (şi fiindu-i chiar înrudiţi prin căsătorie), au dotat mînăstirile 
budiste de la Ajantă, în Mahârâshtra (secolele V—VI). Toleranţa reli- 
gioasă este dusă la maximum și permite înflorirea tuturor sectelor. Bu- 
dismul este matur pentru o dezvoltare filozofică pe care o reprezintă 
cei doi magiştri Asangga și Vasubandhu (secolul IV sau V). Comerţul 
se dezvoltă și se intensifică în mările sudului, pregătind calea unei ex- 
pansiuni peste mare a culturii indiene, atît de activă încît va face să în- 
florească, în secolele următoare, cele mai frumoase civilizaţii ale terito- 
tiului indochinez și javanez. 

Fig. 3. Capitel cu lei, Sarnath — temă adoptată 
ca stemă a Uniunii indiene. 


Sub domnia lui Kumâragupta I (circa 414—455), fiul şi succesorul 
lui Chandragupta II, dinastia a atins apogeul său. Din nefericire, o nouă 
ameninţare apăruse la frontierele de nord-vest ale imperiului : aceea a 
hunilor. Fiul lui Kumâragupta, Skandagupta (455—467 ?), a reuşit să-i 
stăvilească. Se pare că, de atunci, a domnit o oarecare confuzie în fami- 
lia imperială, antrenînd poate o nouă dezmembrare teritorială. Cînd 
hoardele barbare, dobîndind o forță armată redutabilă, au năvălit spre 
valea Gangelui puţin după anul 485, dinastia Gupta n-a putut opri 
înaintarea lor devastatoare, în ciuda actelor personale de curajos 
sacrificiu. 

Timp de cincizeci de ani, au avut loc numai scene de groază ; mănăs- 
tirile budiste, universităţile care făceau faima civilizaţiei indiene au fost 
dărîmate pînă la temelii, călugării persecutați ; deportările şi omorurile 
se numărau cu miile. Împăratul Buddhagupta (475—494 ?) a fost izgonit 

din Mâlwva, iar teribilii invadatori, conduși mai întîi de șeful lor Torâ- 
mâna, apoi de fiul său, crudul Mihiracula (circa 500—540), au ajuns 
pînă în Magadha, acumulînd ruine şi dezastre în trecerea lor. Dinastia 
Gupta a supravieţuit totuși, dar era atît de slăbită încît prinții ei n-au 
mai fost decît nişte şefi de stat locali. 

În timp ce dinastia Gupta suferea astfel persecuția barbarilor, rega- 
tele Dekkanului se întăreau necontenit ; în special Pallavii în țara tamulă 
(Kâfchîpuram) — al căror rege Vishnugopa este contemporanul lui 
Samudragupta — şi Sâlukya occidentali (Bâdâmi) care perpetuează în 
Mahârashtra impulsia culturală şi artistică dată de dinastia Vâkâtaka, 
mai ales la Ajantâ. Slăbirea dinastiei Gupta permite în plus statelor 
din nord și din centru să-şi consolideze propria lor putere : între altele 
statul Valabhi în vest (Kâthiâvâr și regiunea Surât și Broach) și statul 
Thanesvar, situat la extremitatea occidentală a Doâbului, în care Kanauj 
devine capitala, care a fost totdeauna mult rivnită. 

Regruparea Indiei septentrionale şi centrale sub o autoritate unică, 
pentru ultima oară înainte de epoca medievală, a revenit unui prinţ 
din Thanesvar, Harsha (605—647). Personalitatea sa este mai bine cunos- 
cută decît aceea a altor suverani indieni graţie povestirilor pe care pele- 
rinul chinez Hiuan-tsang ni le-a lăsat. El se încadrează, dealtfel, în în- 
tregime în linia tradiţională a Indiei : eclectic şi tolerant pe plan reli- 
gios, protector al culturii spirituale, el însuşi ar fi autorul mai multor 
piese de teatru şi a două imnuri budiste de o subtilă perfecțiune. Bâna, 
ultimul ca dată dintre „romancierii“ sanscriţi, era poet la curtea sa, 
favoritul şi bardul său. În domeniul administrativ, Harsha perpetuează 
tradiţia lui Asoka, asigurind astfel continuitatea civilizaţiei indiene fără 
întrerupere de la începuturile istoriei sale. Oricît de efemeră ar fi fost 
— vreo patruzeci de ani — această redresare politică și culturală (înainte 
de prăbușirea care îi va urma) — n-a garantat mai puţin supraviețuirea 
strălucitei epoci a dinastiei Gupţilor, nu numai în întreaga Indie, ci și 
în țările de peste mare unde stilul gupt a avut răsunete prelungite. 
Harsha a menţinut cu succes relaţiile diplomatice ale predecesorilor săi 
cu China şi Asia Centrală ; în India au venit călugări străini să viziteze 
locurile sfinte ale budismului, să se instruiască sau să predea în univer- 

sitățile reconstruite după trecerea hunilor. Activitatea comercială a fost 
reluată. Pe scurt, măreţia Indiei imperiale era restaurată. 

Ea nu era restabilită decît pentru puţin timp: îndată după moartea 
lui Harsha, imperiul său s-a fărămițat, de data aceasta definitiv. Dom- 
nea anarhia. O pagină era întoarsă : de aceea cercetarea noastră asupra 
vieţii cotidiene a Indiei antice se opreşte cam la anul 650. Aceasta nu 
pentru că civilizaţia indiană s-ar fi întrerupt brusc, ci pentru că absenţa 
unei puteri centrale nu mai permite să vorbim de o singură Indie ; isto- 
ria trece pe plan local şi am putea spune, de acum înainte, „Indiile“. 

Totuși, societatea păstrează caracterul care îi era propriu de mai mult 
de un mileniu : dacă se examinează documentele datînd din epoca Sungga, 
din epoca Gupta sau din evul mediu, se constată aceeași bază feudală, 
aceeaşi compartimentare în caste şi în corporaţii, aceleaşi rituri casnice. 
Diferenţele privesc mai ales modurile vestimentare, un anumit număr 
de obiceiuri populare şi ritualurile religioase şi normele legislative. 
Restul rămîne în cadrul tradiţional: persoana regelui, pompa care îl 
înconjură, îndatoririle ca şi plăcerile sale, descrierea capitalei, ori- 
care ar fi ea, mentalitatea indivizilor par identice cu cele din timpul 
de altădată. Cum ar fi altfel, de vreme ce familiile ortodoxe ale brah- 
manismului trăiesc în secolul XX după principii care au fost cele ale 
strămoșilor lor din timpuri imemoriale ? Departe de a trebui să fie 
considerate ca arhaice, aceste principii s-au dovedit a fi cea mai sigură 
garanţie a perenităţii civilizaţiei indiene, cu toate vicisitudinile la care 
ea a fost supusă mai tîrziu. 


TABEL CRONOLOGIC 


Date Fapte istorice Arta şi literatura 

c. 3500—3000 Civilizația Belucistanului. | 

c. 2500—2000 Civilizația zisă a Indusului. | 

înainte de Invazia arienilor în Pañjâb. | Compunerea Vedelor 

1500 Rigveda. 

c. 1400 Atharvaveda 

c. 1300 | Yajurveda albă 

c. 1000—800 Arienii în Doâb. | Brahmanismul : Sata- 
|pathabrâhmana ; cele 


[mai vechi Upanishade. 

c. 


c. 
c. 


558 


540 
538 


518—515 


C. 
C. 


478 
468 


Secolul IV (?) 
331 


327—325 


323 
322 
317—316 
313—312 


305 
289 


c. 


264 


. 260 
„ 251 
. 250 


„ 227—226 
. 189 


. 176 
. 168 


. 150 


. 130 
. 100 


. 90—80 


. 170 

Naşterea lui Buda. 


Naşterea lui Jina. 

Primul regat al Magadhei. 
Cucerirea bazinului Indusului de 
către Darius I. 

Moartea lui Buda. 

Moartea lui Jina. 


Alexandru cel Mare al Macedoniei, 
învingător al lui Darius III. 
Campania lui Alexandru. El se cioc- 
neşte cu Pûru (în Panjâb). 

Moartea lui Alexandru. 
Chandragupta Maurya. 

Înfrîngerea grecilor în Nord-Vest. 
Chandragupta Maurya, rege al Ma- 
gadhei. 

Seleukos tratează cu Chandragupta. 
Urcarea pe tron a reprezentantului 
dinastiei Maurya, Bindusâra. 
Urcarea pe tron a reprezentantului 
dinastiei Maurya, Asoka. 
Încoronarea lui Asoka. 

Asoka cucerește Kalingga. 

Asoka se convertește la budism. 


Moartea lui Asoka. 

Invadarea Indiei de către Deme- 
trios. 

Urcarea pe tron a lui Pusyamitra 
Sungga (pînă la circa 140 ?). 
Regele Menandros se retrage din 
Magadha în Panjâb. 

(pînă la circa 145). 


Invazia Yue-tche în Bactriana. 


Invazia neamului Saka (indosciţi). 
Prăbuşirea regatelor grecești din 
Bactriana. 


Căderea  dinastiilor  Sungea şi 
Kânva. 


Ridicarea dinastiei Andhra în Sud. 


Budismul şi 
jaina 


religia 


Gramaticul Pânini. 


Megasthenes la curtea 
din Pâtaliputra. 


Coloane comemorative 
şi edicte imperiale. 


Stâpele de la Bharhut 
şi Sânchf. 

Filozoful budist Nâga- 
sena. 

Milindapanha. 


Coloana lui Heliodoros 
la Besnagar. 


Gramaticul și filozoful 
Patanjali (autorul 
Mahâbhasyei) 


Vedikâ din Bodh-Gayâ. 
Sanctuarul şi mănăsti- 
rea de la Bhâjâ. 


ERA CREȘTINĂ 


c. 30 
78 


c. 144 
c. 185 


c. 200 (?) 
c. 300 (?) 
c. 320 


e, 335—375 (?) 
c. 375—c. 414 


c. 414—455. 

c. 455—467 (?) 
c. 475—494 (?) 
485 


c. 490 
c. 500—540 
605—647 


Începutul puterii Kushânilor. 
Era saka. 
Extinderea puterii 
India. 


Kushânilor în 


Satakarni (Andhra)  Gotamiputra, 
învingătorul satrapilor Mahârâsh- 
trei. 
Urcarea pe 
Kanishka. 
Moartea lui Kanishka. 


tron a Kushanului 


Filozoful budist Nâgârjuna. 


Urcarea pe tron a Guptului Chan- 
dragupta I. 

Samudragupta. 

În Dekkan: Visnugopa Pallavul 
Chandragupta II. 

În Mahârâshtra, vasalii săi Vâkâ- 
taka. 


Kumaragupta I. 

Skandagupta. 

Buddhagupta. 

Hunii heftaliți devastează India de 
Nord. Hunul Torâmâna. 

Începutul regatului Valabhi. 

Hunul Mihiracula în Magadha. 
Harsha din Kanauj. 


Toranele de la Sânchi. 


După schisma budistă, 
extinderea  Mahâyânei. 
Şcolile de la Mathură 
şi Amarâvati. Termina- 
rea  Râmâyanei şi a 
compilării  Mahâbhâra- 
tei. 

Begrâm din  Kâpisi- 
Redactarea Bhagavad- 
Gitei. Dramaturgul 
Asvaghosha. 


Aşezările de la Nâgâr- 
junakonda şi Goli- 


„Căruciorul de lut ars* 
(Mricchakatikâ) 

„Stilul frumos“ de la 
Ajantâ. 

Filozofii Asangga şi 
Vasubandhu. 

Poetul şi dramaturgul 
Kalidâsa. 


Poetul Bâna. 

Pelerinul budist chinez 
Hiuan-tsang (630—644). 
Aşezarea de la Mâvali- 
puram. 


CAPITOLUL II 
Structura socială şi principiile sale religioase 


Aceia care nu execută muncile proprii castelor lor 
sînt numiți distrugători de opere de către aceia care 
trăiesc în legea „stagiilor de viață“ (âsrama). 


Vâyupurâna, VIII. 


Dacă istoria politică a Indiei este făcută din cuceriri teritoriale și din 
alternări de perioade de anarhie și unificări imperiale, nu se poate separa 
de ea evoluţia religiei, care a avut un loc atit de preponderent în ati- 
tudinea ei generală. În nici o altă civilizaţie, poate, religia n-a fost 
atit de intim legată atît de conducerea treburilor publice cît și de 
comportamentul uman. Ea apare, în India antică, ca baza însăși a 

În epoca de care ne ocupăm, au trecut de mult timpurile vedice, 
în care sacrificiul constituia manifestarea primordială a religiei, iar 
eroarea rituală ţinea loc de păcat major. Încă de mai multe secole, 
societatea indiană poseda în comun marile principii ale brahmanis- 
mului, cărora budismul le adusese corectivul unei morale la scara umană. 
Aceste principii se bazează pe noţiunea dramei în care sufletul individual 
(âtman) este cufundat : deși noţiunea de suflet comportă numeroase va- 
riante în funcţie de diferite școli, aceasta este concepută, de la Upanishade 
încoace, ca de aceeași natură ca și „Eul“ universal. Această revelaţie ca- 
pitală a declanșat toată speculația posterioară. Schematizind puţin, se 
poate spune că acest suflet individual este inexorabil antrenat într-un 
ciclu de renaşteri succesive (samsâra), care este determinat de faptă 
(karman). Karmanul este conceput ca efectul faptelor trecute, condiția 
faptelor viitoare ; el se atașează de suflet și provoacă în el bucurii şi sufe- 
rinţe, ducîndu-l la răsplată sau la pedeapsă. O faptă meritorie diminuează 
suma renașterilor viitoare; o faptă rea o mărește. Acest principiu a fost 
admis de toate sistemele filozofice ale Indiei, care l-au comentat la infi- 

nit. Fiecare dintre ele a încercat să propună o soluţie acestei legi : unii 
prin dobîndirea cunoaşterii spirituale, prin asceză sau prin mistică, alții 
prin morală, majoritatea prin darul caritabil. Întrucît îl priveşte, budis- 
mul, s-a erijat mai mult decît alt sistem în doctrina de mîntuire şi a ob- 
servat o atitudine originală constînd în negarea realității âtmanului, păs- 
trînd totodată noțiunea karmanului, al cărui efect nu se repercutează asu- 
pra individului decît la fiecare renaștere a unei ființe vii. El își deduce 
din ea teoria cauzalităţilor după care suferința nu poate fi abolită decât 
prin suprimarea dorinţei, care este geneza sau întreţinerea karmanului. 

Consecințele karmanului nu sînt limitate la ordinea morală sau esha- 
tologică : ele se aplică la întreaga ordine universală sau dharma şi, în 
consecinţă, la structura socială a lumii ariene care o rezumă şi care este 
fundată pe o diviziune în caste. Această noțiune nu apare în textele 
vedice cele mai arhaice, dar nu este îndoielnic că arienii au impus-o trep- 
tat, codificînd-o mereu mai mult, pentru a menţine o distincţie rasială, 
pentru a nu spune rasistă, între propria lor rasă socotită pură şi rasa 
populațiilor ale căror teritorii le invadaseră ; o confirmare a acestor în- 
cercări pare adusă de numele de varna, culoare, cu care se desemnează 
grupurile astfel catalogate. 

În epoca brahmanismului „clasic“, societatea indiană se rînduiește 
după dharma, care este în acelaşi timp un statut, lege, etică și religie, şi 
a cărei sursă este Veda. Diviziunea societăţii în caste a căpătat încă de 
atunci o rigiditate, căreia noţiunea de karman îi adaugă un caracter redu- 
tabil, dacă nu dezesperant ; datorită karmanului său, individul este 
subordonat unei caste precise şi ca atare supus funcţiilor şi obligațiilor 
inerente acestei caste. Consecințele unei astfel de legi sînt uneori foarte 
grave pe plan individual, şi tocmai contra repercusiunilor ei s-au ridicat 
vederile umanitare ale budismului, opunînd acestei clasificări de fapt va- 
loarea individuală, puritatea inimii, noblețea sentimentelor. Aceasta în- 
semna propovăduirea unei adevărate revoluţii sociale ale cărei rezultate 
nu puteau să pară decît funeste şi odioase în ochii hindușilor ortodocşi. 
Căci atitudinea budistă nu atingea numai ordinea socială, relevînd ine- 
galitatea dintre privilegiați și dezmoșteniţi, dar răsturna şi noţiunile cele 
mai înrădăcinate ale purității rasiale, deci pe aceea a dogmatismului 
sacerdotal. 

Conform tradiţiei, castele sînt în număr de patru : brahmanii sau preo- 
ţii, kshatriya sau războinicii şi nobilii, vaisya sau „oamenii liberi“ şi sădra 
sau clasa servilă. Primele trei au dreptul la Veda, cea de-a patra este 
exclusă de la ea, deși aparţine, ca şi celelalte, dharmei. Brahmanii și ksha- 
triya constituie cele două clase conducătoare și își împart suveranitatea 
spirituală şi laică. Toţi aceia care nu aparțin niciuneia din aceste patru 
caste sînt plasați deci în afara sistemului şi nu au, ca să zic așa, nici 
o existenţă socială. În sfîrșit, fiecărei caste îi sînt atribuite funcţii bine 
definite : brahmanilor, să predea Veda ; vaisylor, să muncească ; sůdri- 
lor să servească. Contactele, căsătoriile între persoane de caste diferite sînt 
interzise. Dar, ca în multe alte domenii, este distanţă de la teorie la prac- 
tică şi se pare că India brahmanică n-a reușit niciodată să menţină aceste 
principii în rigoarea lor şi că a trebuit mereu să se pună de acord 
cu faptele. 


BRAHMANII 


Prin definiţie, „cei ce posedă brahmanul“, adică puterea sacră graţie 
formulei rituale (brahman), sînt preoţii, cei care au studiat Veda, baza 
oricărei cunoașteri. Autorizaţi să aducă sacrificii în epoca vedică, ei sînt 
desemnaţi încă din epoca „clasică“ să celebreze serviciile religioase pentru 
ei înşişi şi pentru alţii. Ei au de asemenea puterea de a combate eficient 
orice influență nefastă cauzată de o eroare rituală, chiar ușoară. În con- 
secinţă, ei sînt apți să predea Veda, să facă și să primească daruri (cf. 
Manu, I, 88 şi următoarele). Într-un cuvînt, ei sînt destinaţi să ducă o 
viaţă religioasă, intelectuală și sfîntă, înconjurată de respect, încărcată 
de toată demnitatea unei ascendenţe pure, şi în principiu scutită de grija 
pentru câştigarea existenței. Celibatul nu le este impus, ci dimpotrivă. 

Caracterul sacru al funcţiei lor le permite să beneficieze — chiar în teri- 
toriile cu predominanţă budistă — de un mare număr de prerogative şi 
scutiri. Astfel, ei au privilegiul de a primi, individual sau colectiv, daruri 
sau domenii uneori de o importanţă considerabilă. Or, donația, în India 
antică este o instituţie imemorială care determină, în beneficiul donato- 
rului, o răsplată sigură în viața aceasta şi în cele următoare ; ea nu este 

considerată numai ca o obligaţie, ci şi drept cel mai important mod de 
a achita datoria pe care orice ființă o contractează faţă de zei prin însuși 
faptul că s-a născut. De aceea, brahmanii n-au uitat niciodată să reamin- 
tească virtutea darului. Dar, cu prudenţă, legislaţia nu admite în general 
ca donatorul să dezmoștenească complet familia sa în folosul brahma- 
nilor. Cu toate acestea ei nu primesc mai puţine bunuri substanţiale, prin- 
tre care „darul de pămînt“ este considerat drept cel mai bun căci „el eli- 
berează de orice păcat“. Astfel brahmanii au intrat în posesia unor vaste 
domenii, ale căror venituri le încasau ; ei aveau dreptul de a le cultiva 
cu sclavi şi șerbi ; ei primeau de asemenea clădiri publice şi private, chiar 
sate întregi. În plus, ei erau scutiți de impozite, căci ei le achitau „sub 
formă de fapte pioase“. 

Acest caracter sacru care le este propriu, interzice ca ei să fie condam- 
naţi la pedeapsa cu moartea, la tortură sau la o pedeapsă corporală oare- 
care. Cea mai grea pedeapsă care poate să le fie aplicată este retezarea 
cocului lor ; aceasta nu este deloc o glumă, ci este un gest simbolic, de 
o semnificație profundă : acest coc, pe care ei îl poartă înnodat pe vîrful 
sau pe o parte a craniului, este semnul vizibil al iniţierii lor brahmanice 
și ei îl păstrează intact toată viața adică de la virsta de trei ani de cînd 
au primit tonsura rituală (shudâkarma). Suprimarea acestui coc echiva- 
lează deci cu proclamarea excluderii lor din casta brahmanică și această 
pedeapsă are grave consecinţe ; această excomunicare condamnă pe cel 
care este obiectul ei la scoaterea în afara legii ; dezrădăcinat pentru tot- 
deauna, expulzat de pretutindeni, reprobat de toate castele, el n-are altă 
posibilitate decit să se expatrieze. Este o moarte atit socială cît şi 
morală 1. Invers, o pagubă adusă unui brahman este pedepsită cu o mare 
severitate. 

Mulți brahmani sînt demni de respectul cu care sînt înconjurați ; ei 
duc o existență simplă şi pioasă, disprețuind profiturile materiale şi în- 
deplinind cu pietate obligațiile castei lor. Ei țin loc de învățători rurali, 
predau în universități, sau în vreo sihăstrie de pădure; acolo, în colibe 
modeste de bambus, ei se dedică obligațiilor lor religioase, meditației 
şi învățămîntului, bucurîndu-se în toată simplitatea de plăcerile și aus- 


1 Matanga-jataka, nr. 497; Cowell, vol. IV, p. 242. 

terităţile unei vieţi frugale dar poetice, în intimitatea animalelor sălba- 
tice pe care blîndeţea lor le domesticeşte. Dar, alături de acești brahmani 
care, neștiuţi de nimeni și fără fanfaronadă, îndeplinesc cu o reală puri- 
tate sufletească obligaţiile castei lor, sursele literare zugrăvesc un alt 
tip de brahmani mult mai puţin respectabili : profitînd de știința magică 
pe care au căpătat-o prin studiul anumitor texte vedice sau brahmanice, 
ei nu ezită să exploateze credulitatea și firea superstițioasă a vulgului şi 
își cîştigă existența ghicind norocul sau dedindu-se unor practici de 
vrăjitorie. Mai ales la ţară, se întîlnesc șarlatani autentici ; în zadar ei 
sînt dispreţuiţi mai mult sau mai puţin deschis, este de crezut că sînt la 
fel de temuti. 

Între aceste două extreme, există o diversitate întreagă de brahmani 
care exercită meserii sau profesiuni fără legătură cu caracterul lor sacer- 
dotal : actori, patroni de tripouri, pseudomedici, perceptori, şefi militari, 
directori de întreprinderi de cărăuşie?, spioni, uneori chiar servitori 
salariaţi. Se mai menţionează că unii dintre aceştia sînt plugari, alţii mă- 
celari, deși aceste două activităţi sînt dezaprobate de ortodoxia brah- 
mană, căci ele atentează la viața animalelor mari şi microscopice 3. Este 
posibil ca toți aceia să se consacre acestor profesiuni incompatibile cu 
puritatea castei brahmane din cauză că trăiesc într-o societate cu majori- 
tate budistă și sînt constrînși să-și cîştige existenţa fără să spere că vor 
primi tradiționalele donaţii. Ei sînt autorizaţi la aceasta prin legea pe care 
fiecare castă o poate aplica în caz de „nenorocire“ și care permite indivizi- 
lor să exercite profesiuni în mod normal reprobate. Este posibil, de ase- 
menea, ca naraţiunile budiste să exagereze criticile lor și să dea curs 
liber prejudecăţilor lor contra unei caste detestate în mediul budist. 
Totuși, defectele celor mai puţini buni dintre ei nu îndreptățesc, fără în- 
doială, opinia defavorabilă despre brahmani ; îngimfarea lor, datorită 
orgoliului purității, ipocrizia şi conduita echivocă de care se fac vino- 
vaţi uneori, imunitatea de care se bucură pînă și în fața tribunalelor, 
toate acestea nu fac decit să atragă gelozia celorlalte caste și provoacă 
dezaprobarea oamenilor sincer virtuoși. Cu aceste critici, am ajuns la 


> Phandana-jâtaka, nr. 475 ; ibidem, vol. IV, p. 120. 
3 Li se interzicea de asemenea să facă negoț cu fructe şi ierburi medicinale 
Cowell, vol. IV, p. 229, n. 1. 

niște povești savuroase 4, care nu trebuie să ne facă să uităm pentru 
aceasta pe marii brahmani, a căror valoare intelectuală şi înaltă morali- 
tate au onorat societatea indiană, menţinînd-o în tradiții elevate. Unii 


dintre aceia au jucat un rol important în conducerea regatului, ocupînd 
posturi înalte la curte şi deţinînd, de la domnie la domnie, funcţia de 
capelan regal (purohita), chiar pe lîngă suveranii budiști. 


NOBILII RĂZBOINICI 


A doua castă deţine funcţia de guvernare. Ea constituie o veritabilă 
aristocrație, înstărită, sau neînstărită, care s-a substituit vechii nobilimi 
provenite din clanuri. Poate că la origine ea a fost redusă la rege, la fa- 
milia sa, la anturajul său şi la vasalii săi dar, în epoca pe care o studiem, 
denumirea de kshatriya este mult extinsă și nu mai are o aplicare rezer- 
vată numai acelora care practică cariera armelor şi joacă rolul de război- 
nici. Acest caracter absolut militar persistă totuși în educația care le este 
dată, căci, în afară de ştiinţa vedică, li se predă mînuirea armelor 
şi se dezvoltă în ei aptitudinile lor ereditare de comandanţi de oşti. În 
felul acesta ei sînt desemnați pentru ocuparea posturilor de guvernatori, 
de generali, de administratori sau de înalți funcţionari. 

Regele aparţine cel mai adesea acestei caste. El este kshatriya prin ex- 
celenţă, acela care domnește şi guvernează, acela care cucerește şi care 
menţine ordinea. De aceea, casta kshatriya este considerată în special în 
cercurile budiste — ca preeminentă ; într-adevăr, ea este în concurenţă 
cu casta brahmanilor, însă membrii ei recunosc în general superioritatea 
brahmanilor în virtutea caracterului lor sacerdotal. 

Dacă anturajul regelui este recrutat de obicei dintre kshatriya, dacă 
armata este compusă în mare măsură tot din reprezentanţii acestei caste, 
mulţi dintre acești nobili nu exercită însă arta militară şi sînt autorizați 
să-și cîştige existența în diverse moduri, consacrindu-se fie comerţului, 
fie meşteşugurilor. Aceştia păstrează, ca şi ceilalți, privilegiile care aparțin 
castei lor şi dintre care cele mai tipice sînt, poate, cele două forme de 
căsătorie la care au dreptul în mod special; mai special aceea care constă 


4 Cf. A. Foucher, Les Vies antérieures du Bouddha. 

în răpirea logodnicei — amintire îndepărtată a rapturilor din timpul cam- 
paniilor militare — și aceea în care căsătoria este încheiată cu învingătorul 
unui concurs a cărui probă majoră este o întrecere în tragerea cu arcul. 


OAMENII LIBERI 


Deşi vaisya sau „oamenii liberi“ au dreptul, ca şi brahmanii şi kshatriya, 
la învățământul Vedei şi, în consecinţă, sînt integrați în sistemul dharmei, 
ei sînt consideraţi categoric ca inferiori. La origine, ei constituiau clasa 
agricultorilor şi acest caracter modest îi destina fără îndoială pentru 
impozit şi corvoadă. În epoca clasică, situaţia lor s-a îmbunătăţit mult : 
din simplii arendași, ei devin adesea mari proprietari funciari ; mulţi 
dintre ei exercită profesiuni lucrative şi în același timp onorabile, ca acele 
de experți de bijuterii, de ţesături, de metale, de mirodenii și de parfu- 
muri, a căror cunoaștere este mult apreciată chiar de către kshatriya. 

Reforma socială provocată de concepţiile budiste a favorizat dezvolta- 
rea vaisylor, care au format curînd un fel de burghezie, căci aceste con- 
cepțţii le-au permis să se ridice deasupra dispreţului în care erau ţinuţi de 
cele două clase conducătoare : tocmai de aceea budismul a recrutat din- 
tre ei pe cei mai zeloşi partizani ai săi. Ei au făcut averi mari câștigate 
mai ales din comerțul maritim şi caravanier ; şi au format corporații (sreni) 
puternice de care statul și administraţia au trebuit să ţină seama. 

Mulţi dintre ei au ajuns uneori în posturi înalte şi n-a fost rar cazul 
cînd un rege și-a ales consilierul dintre ei. S-au păstrat totuși unele re- 
miniscențe originare : aşa cum altă dată executau corvezile, tot așa de 
acum înainte ei suportă cele mai grele sarcini fiscale ale ansamblului so- 
cietăţii. Ei corespund astfel funcţiei care era a lor de la origine : aceea 
de a munci şi de a cîştiga bani pentru a hrăni casta sacendotală, scutită 
de munca pămîntului (căci aceasta este impură), și casta războinică, ocu- 
pată cu cucerirea de teritorii. Astfel antrenați să întreţină o parte a 
populaţiei în afară de propriile lor familii, aptitudinile lor s-au dez- 
voltat şi i-au făcut să câștige avere și consideraţie. Și astfel, tezaurul 
statului a putut graţie lor, să recupereze golurile pe care le provocau 
donațiile făcute brahmanilor şi cheltuielile de ceremonial. 


4l 


CLASA SERVILĂ 


Născuţi, sau mai bine „renăscuţi“, pentru a servi pe celelalte trei 
clase, sůdra, sînt reduși la o foarte sensibilă inferioritate socială şi reli- 
gioasă. Casta lor pare să fi integrat, în epoca vedică, pe indigenii cu 
pielea închisă învinși de arieni, cărora li s-au adăugat mai tirziu arienii 
de condiție modestă și alți decăzuţi din diverse motive. Deci, chiar 
de la origine, ei sînt nu numai dispreţuiţi, ci şi socotiți impuri. Ei fac 
parte totuşi din dharma ; dar ei nu se bucură decît de recursul în jus- 
tiţie, de eventuala posibilitate de a studia textele anexe ale Vedei (Purâna 
și Tantra) și de a asista la riturile private, cu excepţia celorlalte. La atîta 
se rezumă drepturile lor. 

Datoriile lor sînt mult mai grele, căci ei nu pot să se elibereze de ser- 
vitutea în care i-a plasat nașterea lor. În acest caz teoria karmanului ca- 
pătă întreaga sa semnificaţie : nașterea în cutare sau cutare castă fiind 
rezultatul faptelor săvîrşite în existenţele anterioare, aceasta implică că 
sudra au la pasivul lor o sumă grea de fapte rele. Cum acest pasiv apasă 
asupra întregii vieţi prezente neputind fi modificat decît la renașterea 
următoare, nu există pentru ei nici o speranţă de a-şi ameliora situaţia 
prea curînd. Ei n-au decît un mijloc de a se renaşte într-o clasă supe- 
rioară : acela de a îndeplini cu o conştiinţă impecabilă datoriile care sînt 
acum ale lor. Această concepție — care determină un complex de infe- 
rioritate ușor de înțeles — este întreţinută cu grijă de clasele condu- 
cătoare și caracterizează comportamentul fiecărui individ în întreaga 
Indie. 

Deși sîntem destul de prost informaţi asupra compoziţiei acestei caste, 
ea pare să cuprindă servitori de tot felul, salariaţi, subordonați, munci- 
tori, lucrători sau persoane subalterne. Acestora li se adaugă mici func- 
ționari și modeşti meșteșugari, unii putind totuşi să exercite profesiuni 
relativ lucrative, chiar să cultive pămîntul. În ansamblu, ei sînt prea 
conștienți de situaţia lor de disprețuit pentru a încerca să scape de ea; 
totuși n-ar trebui să credem că ei duc o existenţă insuportabilă. Mulţi 
dintre ei lucrează în contul unor bogaţi comercianţi şi proprietari fun- 
ciari ; ei primesc un salariu, sînt hrăniţi şi cazați — fie în incinta locuin- 
tei patronului, fie la exterior — și beneficiază de avantaje în natură : 


42 


muncitorii agricoli, de exemplu, primeau o parte în natură în valoare 
de o cincime, dacă erau hrăniţi şi cazaţi, de o treime dacă nu erau; ei 
rămîn legaţi de aceeași familie din tată în fiu. Starea lor dezonorantă îi 
silește să nu mănînce decît resturile hranei stăpinului, să nu poarte decât 
hainele vechi ale acestuia, şi să nu se servească decit de obiecte de rebut. 
Se recomandă să fie trataţi decent, iar legea îi protejează oarecum : pa- 
tronul este obligat să încheie un contract cu ei, care enumeră drepturile 
şi datoriile celor două părţi și ţine cont de persoanele care sînt în sar- 
cina subalternului. Dacă acesta este invitat să facă dovadă de zel și de ca- 
pacitate profesională, patronul este obligat la rîndul lui să-i furnizeze 
instrumentele necesare muncii sale și să înlocuiască pe acelea care sînt 
uzate sau defecte. Contractul precizează durata muncii, salariul, avan- 
tajele în natură care, în mod curent se adaugă salariului. Dacă omite să-i 
plătească sau reziliază contractul în mod nejustificat, patronul poate fi 
urmărit în justiţie. 

Sudra sînt pasibili de impozite care par relativ mici ; în schimb, ei sînt 
constrînşi tot anul la corvezile datorate statului ; ei datorează mîna lor 
de lucru una sau două zile pe lună, în special cei care prepară orezul, 
făina, uleiul, zahărul, cei care lucrează în atelierele de tors, de țesut, în 
fabricile de arme şi de material militar. Uneori, aceste corvezi pot fi 
achitate vărsînd o sumă de bani. 

Dar clasa servilă nu este omogenă : în ea se disting „purii“ sau „neex- 
clușii“ şi „exclușii“. Aceştia din urmă nu sînt diferențiați sub nici o formă 
de „oamenii fără castă“. 


„CEI FĂRĂ CASTA“ 


Prin însăşi starea ei nedemnă, această parte a populaţiei este prost 
definită de textele sacerdotale care numesc pe membrii ei „ultimi năs- 
cuţi“, „josnic născuţi“ sau „ţinuţi de o parte de vase (rituale)“. Ei sînt 
aceia pe care noi îi desemnăm, în epoca modernă, sub numele de paria 
sau de intangibili. Ei cuprind o serie de subcaste, dintre care aceea a 
așa-numiţilor chândâla este cea mai frecvent citată. Toţi oamenii fără 
castă practică meserii disprețuite, chiar reprobate, fie pentru că ei aten- 

tează la viața oamenilor, sau a animalelor, fie pentru că munca lor 
atrage după sine o murdărire. Astfel sînt vînătorii, pescarii, măcelarii, 
tăbăcarii, călăii, groparii, cioclii, vînzătorii de lichioruri, măturătorii 
și, în anumite epoci, împletitorii de coşuri şi rotarii. 

Dintre toţi aceștia, situația unui chândâla este cea mai defavorabilă ; 
lumea i-a numit mai tîrziu „intangibili“ datorită impurităţii lor. Ei tră- 
iesc în sate izolate sau în cartiere exterioare și vorbesc o limbă coruptă, 
pe care o putem lua drept un dialect 5. Purtind teoretic haine luate de 
pe cadavre (ei sînt adesea călăi şi ciocli), luînd masa în vase sparte şi 
neavînd dreptul decît la podoabe de fier, uciderea unuia dintre ei atrage 
asupra unui brahman aceeași pedeapsă ca și pentru faptul de a fi ucis 
un câine. 

Identificaţi de societate ca fiind ceea ce este mai josnic în genul uman, 
ei trebuie să evite cu grijă să profaneze prin contactul lor pe membrii 
castelor și chiar să se expună vederii lor. Pentru aceasta, ei nu circulă în 
afara satelor şi cartierelor lor decît sunînd din huruitoare pentru a anunţa 
apropierea lor. Cînd, din întîmplare, un om de castă își aruncă privirea 
asupra unuia dintre ei, el este obligat să execute rituri purificatoare ; 
aflînd că a privit chiar inconștient, un chândâla, primul său gest este 
acela de a-și întoarce fața cu mare grabă ; apoi el își spală ochii cu apă. 
parfumată pentru a înlătura nenorocirea ; după aceea el trebuie să se. 
abţină de la mîncare şi de la băutură toată ziuaf. Frica sa de a se 
fi pătat merge așa de departe, încît el se teme chiar de a fi atins de 
vîntul care, mai înainte, ar fi putut trece peste corpul unui chândâla 7, 
sau dacă nu cumva umbra unuia dintre aceşti nenorociţi să facă paravan 
între propria sa persoană și soare. La rîndul său, chândâla este socotit 
responsabil de a fi provocat această pată la altul, chiar cînd acest lucru 
este involuntar ; dealtfel, este mai bine pentru el să se ferească de 
acest lucru cît mai mult cu putință, căci mânia oamenilor de castă se. 
abate atunci asupra lui: ei îl chinuie pînă ce-și pierde cunoştinţa şi. 
poate fi sigur de acum înainte că va renaşte în corpul unui animal, ceea 


5 Chitta-Sambhâta-jâtaka, nr. 49; Cowell, vol. IV, pp. 244—245. 
6 Mâtanga-jâtaka, nr. 497; ibidem, vol. IV, p. 236; Date samoht Jaka, 


loc. cit. 
7 Setaketu-jâtaka, nr. 377; Cowell, vol. III, p. 154. 

ce îndepărtează considerabil momentul în care el va putea să se elibe- 
reze de transmigraţie 8, dacă va ajunge vreodată la acest moment. Cu atât 
mai mult este imposibil să participe la hrana acestora, chiar dacă ar tre- 
bui să moară de foame °. 

În aceeași categorie a oamenilor fără castă sînt clasaţi străinii, dar ei 
nu suferă aceleaşi jigniri, deşi sînt „intangibili“ pentru motivul că nu 
aparţin dharmei şi nu sînt iniţiaţi în Veda. Lumea îi numește mleccha, 
termen care desemnează pe barbari şi care se traduce textual prin 
»bolborositori“. Mulţi dintre ei sînt simplii voiajori, comercianţi îndrăz- 
neţi, aventurieri în căutare de avere ; acestora le sînt asimilați ambasa- 
dorii, delegaţii oficiali, ca şi călugării, savanții şi literaţii veniţi să viziteze 
India, să predea sau să se instruiască aici, în special în universităţile 
budiste. Termenul de mleccha se aplică mai ales invadatorilor şi, cum 
aceştia pătrund de obicei în India prin regiunile din nord-vest, în icono- 
grafie există tradiția de a-i reprezenta îmbrăcaţi cu costumul purtat în 
regiunile „reci“, adică acela al parţilor iranizați sau elenizaţi ; de aseme- 
nea, ei sînt înzestrați cu trăsături accentuate menite să demonstreze şi 
mai mult originea lor îndepărtată. 

Deşi nobilii străini sînt onoraţi așa cum se cuvine, nu se pot încălca 
în favoarea lor anumite reguli esenţiale : riturile ospitalităţii, de exemplu, 
n-ar putea fi complete atunci cînd ei sînt primiţi într-o familie de brah- 
mani şi nici un om de castă bună nu va putea lua masa în compania lor. 
Dar li se rezervă o sărbătoare specială, la care se adună anual toţi 
mleccha, ceea ce lasă să se presupună că mulţi dintre ei locuiau acolo 
de mult timp. În foarte multe rînduri, dealtfel, indianizarea străinilor 
a fost efectivă : atunci ei au fost introduşi într-o castă, uneori nobilă, 
şi asimilați de către societatea indiană. 

În sfîrşit, asceţii sînt clasați în categoria celor fără castă, pentru că 
detașarea lor completă de societate îi face să concretizeze termenul de 
„fără castă“. Ei sînt foarte respectați. 

8 Chitta-Sambhâta-jâtaka, loc. cit. 

9 Satachamma-jâtaka, nr. 179, ibidem, vol. II, p. 57. A se vedea și Bhadda-sâla- 


jâtaka, nr. 465, ibidem, vol. IV, p. 92, unde un rege, avind o fiică cu o sclavă, face 
uz de un subterfugiu pentru a nu lua masa cu ea. 

Însă toate acestea nu sînt decit excepţii. Clasa dezmoştenită a intan- 
gibililor este masiv compusă din nişte bieți nenorociţi, pe care lumea 
îi copleșește cu dispreț şi care se învecinează cu „micștii“. 


„MICȘTII“ 


Statutul castelor (varnadharma) n-a putut fi aplicat într-un mod destul 
de strict pentru a evita mezalianţele. Foarte de timpuriu, juriștii au 
trebuit să facă față unor situaţii de fapt care i-au incitat să dea mai 
multă suplețe sistemului. 

Dacă a fost mai mult sau mai puţin admis ca să se poată încheia 
căsătoriile legitime între caste diferite, copiii născuţi din aceste căsătorii 
— legitime sau nelegitime — sînt consideraţi ca „decăzuţi“, pentru că ei 
nu aparţin nici unei caste definite. Poligamia a agravat cu siguranță 
situaţia multiplicînd astfel de nașteri. Oprobiul care îi însoţeşte pe 
„micşti“ se prelungește la a doua generaţie. Dar discreditul aruncat 
asupra lor nu-i împiedică să obțină posturi onorabile şi să exercite pro- 
fesiuni foarte respectate, ca barzi, crainici, scutieri, medici sau scribi — 
ceea ce îi asimilează mai mult cu sâidra, „puri“ decit cu „excluşii“ sau 
cu „intangibilii“. 


SCLAVII 


Megasthenes a susținut că sclavia era necunoscută în India dinastiei 
Maurya ; totuși, este sigur că ea exista atunci, ca și în epocile posterioare, 
dar nu lua același aspect ca în Grecia — de aceea raţionamentul lui nu 
este fals decît în parte. 

Această clasă comportă indivizi foarte diferiţi. În ea se disting mai 
întîi aceia care, „născuţi în casă“, aparțin practic familiei în care înde- 
plinesc sarcina de servitori ; cumpăraţi sau primiți prin donaţie, ei sînt 
transmiși prin moștenire, odată cu bunurile mobile. Preţul lor de cum- 
părare este relativ puţin ridicat, ceea ce îi pune la îndemîna foarte multor 
oameni. Palatul regal, cel dintîi, cumpără femei tinere destinate gine- 

ceului ; ele sînt aduse din Grecia (?) de nave comerciale, adesea prin 
intermediul arabilor care fac comerţ între India și Africa; ele sînt, 
susţin ei, de origine nobilă, și excelează în arta cîntecului și a muzicii. 
O miliţie feminină, însărcinată să păzească gineceul, este astfel compusă 
numai din sclave; le vedem făcînd de gardă pe metereze sau la ușile 
apartamentelor particulare, înarmate cu o suliță şi purtind pe cap un 
coif 19, Originea lor occidentală este incontestabilă de vreme ce se păs- 
trează termenul de vavani („venind din Ionia“) pentru a le desemna; 
dar se poate observa că ele își schimbă costumul cu trecerea secolelor ; 
din greco-roman pînă prin secolul III, el devine iranian în secolele 
IV—V ; acest lucru este edificator ; după căderea Romei, clientela n-a 
renunţat la această modă și s-a adresat regiunilor care moșteniseră 
tradiţiile elenistice. Sclave sînt şi cocoşatele şi piticele destinate să joace 
rolul bufonilor noştri în casele princiare sau regale ; doicele care alăp- 
tează pe nobilii moştenitori ai acestor case. 

Regimul la care sînt supuşi sclavii diferă puţin de acela al sădrilor ; 
fără îndoială aceasta a indus în eroare pe Megasthenes. Într-un anumit 
sens, ei sînt chiar avantajaţi în comparație cu aceştia ; neprimind salariu, 
ei pot să scape mai ușor de corvezi cînd sînt bolnavi, căci ei nu au grija 
să-şi asigure hrana zilnică prin câştigurile lor. 

Sursele de informaţie pe care le posedăm se contrazic adesea în apre- 
cierile lor asupra situaţiei create sclavilor. Pe de altă parte, textele în 
iimba pâli insistă asupra muncii grele care le este adesea impusă, ca 
transportul, dimineața, la amiază şi seara, pe spinarea bărbatului (sau 
a femeii) a apei necesare în fiecare zi întregii case, şi aceasta tot anul, 
chiar şi iarna, cînd este foarte greu să intri pînă la mijlocul corpului în 
apa rece. Aceleaşi texte afirmă că sînt aplicate pedepse corporale scla- 
vilor care îşi neglijează serviciul : ei sînt bătuţi, la nevoie mutilați şi 
chiar ucişi. Amenințarea unei asemenea pedepse îi constringe să asculte 
cu orice preţ și întreţine teama în ei. Nu este rar cazul cînd ei își con- 


10 Acest obicei s-a prelungit pînă în secolul XVI. Reprezentările acestor gardiene 
amazoane sînt numeroase în toată iconografia antică şi mai ales în aceea a şcolii 
din Amarâvati (secolele II—III). În Râmâyana, II, VI, 9, ele sînt calificate ca 
„femei de elită de cea mai înaltă distincţie”. Cf. A. Foucher, L'Art gréco- 
boudadhique du Gandhâra, t. II, p. 70. 

tinuă munca cu fața inundată în lacrimi. La rîndul său, stăpînul se 
plînge adesea de puţinul interes pe care sclavii îl poartă muncii lor şi 
de inconvenientele care decurg de aici. După el, foarte puţini se arată 
conștiincioşi şi vigilenţi ; majoritatea așteaptă cu nerăbdare sfîrşitul 
zilei, care îi eliberează de serviciul lor. Stăpînul constată că în fața lui, 
sclavii se comportă cu zel şi supunere, îl asigură în vorbe de devotamentul 
lor dar, cum a întors spatele, nu le mai pasă de nimic, lasă proviziile să 
se strice și nu se abțin să-şi manifeste ura împotriva lui 11. 

După aluziile făcute în anumite povestiri, se presupune că în mai 
multe rînduri au avut loc răscoale de sclavi. Totuși, legislaţia hindusă 
şi injoncţiunile atribuite lui Buda însuși tind să facă suportabilă exis- 
tența sclavilor. Dacă dăm crezare acestor alte surse, ei sînt relativ bine 
hrăniţi și bine trataţi. Dacă stăpînul are dreptul să-i bată, el nu trebuie 
să-i lovească decit spinarea, și niciodată capul, iar aceluia care i-ar chinui 
prea mult i s-ar lua sclavii. 

Uneori, li se permite să cîştige bani în timpul lor liber și să-i păstreze 
asupra lor; se întîmplă de asemenea ca o sclavă să aibă dreptul de a 
se căsători cu un bărbat liber în afara casei stăpînului său, cu condiția 
de a se întoarce în fiecare zi în calitate de sclavă. Legea protejează pe 
femeia însărcinată ; ea nu poate fi nici vîndută, nici cedată în tot timpul 
sarcinii sale ; dacă ea a fost sedusă de stăpîn şi dacă a avut de la el 
un copil, acest stăpîn trebuie să-i plătească o indemnizaţie şi s-o elibereze, 
la fel și pe noul său născut. Copiii rămîn efectiv în sclavie ca și părinţii 
lor. Cît despre bătrîni, ei sînt menţinuţi pînă la moartea lor în casă, 
chiar și atunci cînd nu mai pot să presteze nici o muncă; dacă ei nu 
lasă nici un urmaș, funeraliile lor sînt plătite de stăpîn care își asumă 
și sarcina de a face să se execute riturile comemorative pentru liniștea 
sufletelor lor. În sfîrşit, sclavii au dreptul să asiste în fiecare an la o 
sărbătoare care este celebrată pentru ei. 

Așadar condiţia acestor sclavi este relativ bună, mai ales dacă o com- 
parăm cu situaţia, pe plan general, a sclavilor în civilizațiile antice. Dacă 
n-ar fi despărțirile brutale care le sînt impuse atunci cînd sînt vînduţi 


u D, R. Chana, L'Esclavage dans l'Inde ancienne, Pondichery, 1957. De acelaşi 
autor: The Ideological Aspect of Slavery in Ancient India, în „Journal of the 
Oriental Institute“ (Baroda), VIII, 4, iunie, 1959, pp. 389—398. 

sau cedaţi 12, ei au uneori o existenţă mai puţin grea decît aceea a unui 
lucrător oarecare, mai ales cînd stăpînul lor se sileşte să fie drept și 
pios. Se citează chiar cazul unui sclav care a moștenit pe stăpînul său. 

Legiștii s-au preocupat să le dea o şansă de a-și recăpăta libertatea : 
ei au dreptul de a evada, dar o singură dată ; dacă nu sînt prinşi, ei se 
pot reintegra în casta lor (dacă au una) şi recăpăta condiția de om liber, 
Aceia care, prin munca lor personală, au reușit să stringă o sumă sufi- 
cientă pentru a se răscumpăra la un preţ convenabil pot să-şi revendice 
libertatea. Eliberarea lor dă prilej la o mică ceremonie în cursul căreia 
este pronunţată o formulă specială ; în acelaşi timp, cel ce urmează să 
fie eliberat este stropit cu ajutorul unui ibric care este spart imediat. 
Apoi fruntea sclavului este spălată : astfel el este autorizat să se rein- 
tegreze în casta sa. 

Dacă se călugărește, el îşi poate schimba numele, pentru pa nimeni să 
nu-i mai poată reaminti condiţia sa servilă. 

Sclavii nu sînt numai cumpăraţi. Mulţi indivizi cad în sclavie din 
diverse cauze : condamnaţii de drept comun care trebuie să execute o 
pedeapsă sub forma de muncă silnică ; debitorii care n-au putut să res- 
tituie datoria creditorului lor și care intră în serviciul lui, acesta din 
urmă fiind obligat atunci să aibă grijă de întreţinerea lor ; indivizi care 
au servit drept cauţiune într-un contract, sau de gaj într-un proces sau 
într-un pariu. Și, de asemenea, prizonieri de război, sau cei care au făcut 
parte dintr-o pradă. Pentru toţi aceştia, eliberarea depinde de constrin- 
gerea pe care ei o suferă : ocnașii sînt eliberaţi cînd le-a expirat terme- 
nul, debitorii cînd au putut să-și amortizeze datoria, ceilalți cînd este 
acoperită cauţiunea pe care ei o garantează, sau cînd au putut plăti o 
despăgubire suficientă. Cît despre prizonierii de război, ei nu sînt men- 
ţinuţi în sclavie, decît pe o perioadă limitată, de obicei un an. 


+t 


Iată deci diversele modalități, cărora se supune „statutul“ (dharma) 
societății indiene. În ele se percepe fără greutate o mare complexitate : 


12 Ei pot de asemenea să fie amanetați : Renou, La Civilisation de VInde 
ancienne, § 29, p. 110. $ 

termeni precişi califică fiecare castă dar acoperă realităţi mult mai nuan- 
tate, uneori chiar ezitante. Tot paradoxul obișnuit Indiei se reflectă în 
ele şi transformă o enumerare seacă de funcțiuni, de drepturi și de 
datorii într-o masă umană vie, care suferă. Regulile stabilite devin suple 
sau rigide după epoci şi după influența brahmanismului sau a budis- 
mului. Aceasta din urmă aduce de la sine o reconfortare morală acelora 
care au de suferit cel mai mult de pe urma unui karman dezavantajos ; 
predicînd abolirea claselor sociale şi fondind răsplata faptelor pe virtute, 
nu pe origine sau pe avere, el promite eliberarea de ciclul „renașteri:or“ 
atât „excluşilor“ cît şi celorlalți, cu condiţia să fie curaţi în suflet şi 
intenţii. Totuşi nici o regulă n-a fost destul de strictă pentru a comprima 
această masă umană în categorii bine definite, chiar în cercurile brah- 
manice unde severitatea trebuia să fie teoretic mai mare. Regulile au 
fost încălcate în toate timpurile: existenţa „micştilor“, uniunile ma- 
trimoniale de la o castă la alta, profesiunile pe care brahmanii și ksha- 
triya puteau să le exercite nepedepsiţi, toate acestea dovedesc că faptele 
erau mai puternice decit teoria. 

Sursele noastre nu permit deloc să cunoaștem sentimentele indivizilor 
înșiși, fiindcă după tradiţia indiană, este vorba înainte de toate de a 
defini tipuri, nu cazuri. Totuşi, este probabil că situația creată prin 
diviziunea în caste era acceptată de ei ca un lucru firesc, fără revoltă și 
chiar fără reflecţie. Acceptind teoria karmanului (ca şi catolicii pe aceea 
a păcatului originar), ei considerau probabil natural să-i suporte conse- 
cințele. Comportamentul lor se orienta după reguli prestabilite, transmise 
din tată în fiu, potrivit cărora principalul era de a se conforma unei 
reguli de viaţă care, numai ea, putea să aducă remediul printr-o renaștere 
fericită. Astfel, timp de milenii, masa societății indiene a învăţat să în- 
deplinească cît mai bine posibil obligaţiile care incumbau fiecăruia. 

Totuşi, diviziunea în caste nu este singura structură socială pe care 
a cunoscut-o India antică : aceea a clanurilor, a corporațiilor şi a fami- 
liei are o importanță cel puțin egală, în viața colectivă ca și în viața 
individuală. Aceste categorii corespund aceleiași nevoi de clasificare pe 
care o încearcă spiritul indian : pentru a exista în societate, individul 
trebuie să fie inclus într-o categorie definită. În repetate rînduri indi- 
carea profesiunii corporative are prioritate față de apartenența de castă, 

mai ales în mediul budist, rangul social stabilindu-se mai puţin prin 
castă decit prin funcţie. De asemenea, apartenenţa la un clan, de un 
neam (gotra) este de primă importanţă. Corporaţia (sreni) aduce membri- 
lor ei sprijinul unei organizaţii puternice, mai bine stabilită decît acea 
a castelor, susținută de un tribunal special şi de reguli proprii. Îi vom 
vedea modalităţile în legătură cu viaţa economică. Dar, mai înainte, este 
necesar să arătăm cum era de obicei guvernată și administrată societatea 
indiană, căror reguli colective era supusă și în ce mod codul penal putea 
să-i asigure ordinea şi securitatea. 


CAPITOLUL III 
Structura politică şi administrativă 


Eu consider că datoria mea este binele întregii lumi. 
Asoka, Edictul pe stincă, VI 


Sursa principală a informaţiilor noastre în această materie este 
Arthashastra sau „Științele intereselor“, atribuită lui Kautilya care trece 
drept ministrul fondatorului dinastiei Maurya, Chandragupta (secolul 
IV î.e.n.). Dar am arătat mai sus că acest text putea fi pur teoretic. El 
concordă sau diferă în funcţie de originea informaţiilor : relatările lui 
Megasthenes, ambasador pe lîngă același împărat, inscripţiile lui Asoka, 
anumite pasaje din Mahâbhârata şi Râmâyana, precum şi cîteva tratate 
de politică scrise probabil sub dinastia Gupta (secolele IV—V). Așadar, 
ea dă o imagine ideală, mai mult sau mai puţin corectată de altele, și 
pe care nu putem s-o abordăm fără spirit critic. 


STATUL ŞI REGELE 


Principiul statului are la bază persoana regelui. Dar, deşi se verifică 
în epocile în care puterea este bine centralizată, această axiomă acoperă 
realități foarte diferite. Deși pentru India antică, este de neconceput ca 
un stat să poată exista fără rege — ceea ce provoacă inevitabil anarhia, 
situaţie insuportabilă — au existat totuşi pînă în secolul V un fel de 
republici în anumite clanuri sau triburi. Anarhia, care bîntuie în multe 
rînduri în mileniul care ne preocupă, este liric descrisă cu consecințele 
sale în Râmâyana (II, 57): ploaia nu mai cade și nu mai fecundează 
pămîntul, fiul nu mai respectă pe tată, nici soția pe soț, oamenii nu se 
mai întrunesc în adunări, bogatul nu mai este protejat contra furtului, 
țăranii își zăvoresc uşile și ţara seamănă cu un rîu secat, cu o pădure 
fără iarbă, cu o turmă fără păstor. 

Totuşi, de cînd există o putere centrală, regele întruneşte în persoana 
lui nu numai drepturile şi puterile, ci și timpul şi prosperitatea pămîn- 
tului. „Creator al timpului“, comparat cu soarele, el trebuie să se con- 
formeze unui orar strict pentru a menţine ordinea cosmică în regulari- 
tatea ei. De asemenea, pentru a fecunda pămîntul cultivabil, regele are 
obiceiul de a asista — la începutul primăverii — la plecarea plugurilor 
pe domeniile sale ; la aceasta participă el însuşi şi apucă coarnele unuia 
dintre ele cu mîna stingă, conducând totodată atelajul cu ajutorul unui 
bici cu coadă de aur pe care îl ţine în cealaltă mînă ; astfel el trage prima 
brazdă a viitoarelor recolte ale întregului regat, imitat după aceea de 
demnitarii săi și de proprii săi agricultori 1. Deci, există un raport evident 
între rege şi cultivarea pămîntului, fiindcă se afirmă că, atunci cînd 
recoltele sînt slabe, cauza o constituie nedreptatea suveranului 2. Deci 
prosperitatea colectivă se bazează pe perfecțiunea guvernării sale şi a 
conduitei sale personale. Într-adevăr, printr-un fel de contract mai mult 
sau mai puţin explicit, el trebuie să-și merite tronul datorită propriilor 
sale calități și înainte de toate să fie însufleţit de dorința de a place 
poporului său, aplicînd legea. Educația foarte îngrijită care i s-a dat în 
teorie să-l conducă la aceasta şi să facă din el un cuceritor, stare ideală 
a oricărui monarh indian. Este de crezut că acest tip convenţional n-a 
fost realizat totdeauna și se citează în mai multe surse (din nefericire 
fără caracter istoric) cazuri de regi răi, desfrînaţi, jefuitori şi hoţi, căl- 
cîndu-și cuvîntul, supuși influenţei exclusive a curtenilor lor sau a pro- 
priei lor familii. Tipul obișnuit este totuşi moderat, mai degrabă blajin 
decit despot ; el se străduiește să fie blînd şi joacă în mod esențial rolul 
unui protector. 

Transmisă pe cale ereditară (ceea ce constituie regula) sau atribuită 
prin alegere, regalitatea este conferită prin ritualul încoronării care 
transferă prinţului înscăunat suveranitatea, stabilitatea puterii, abundența 
și bogăţiile, și care face din el o personificare a regelui zeilor printre 
oameni. Credinţa curentă este că regele e o ființă predestinată, chiar 


1 Cf. R. S. Hardy, A Manual of Buddhism in its Modern Development, Lon- 
don—Edinburg, 1880, p. 153. 
2 Mahâsupina-jâtaka, nr. 77; Cowell, vol. I, p. 190. 

Fig. 4. Un suveran uni- 
versal (ciakravartin). După 
un relief din Jaggayyapeta. 
Aprox. sec. I. Muzeul din 
Madras. 


dacă el dobîndeşte calitatea de rege prin ereditate. Dreptul său divin nu 
este contestabil, mai ales în epocile imperiale ; dar el este temperat de 
două lucruri : preeminența afirmată a castei sacerdotale a brahmanilor 
şi aplicarea corespunzătoare a legii la care poporul are drept. De aceea, 
oricare ar fi fost prestigiul regelui în India, dreptul divin n-a ajuns 
niciodată la o adevărată teocraţie. O chestiune merită să fie precizată : 
se pare că monarhia absolută n-a existat niciodată în India, iar faptul 
că exista o putere centrală n-a lipsit pe regii vasali de calităţile lor 
suverane și divine asupra teritoriilor lor respective ; împăratul se pare 
că s-a bucurat numai de o suveranitate și de un caracter divin şi mai 
mare și, fără îndoială de aceea au fost executate rituri imperiale de 
către majoritatea dintre ei, pentru a-şi afirma superioritatea asupra re- 
gilor pe care îi supuseseră autorităţii lor. 

Totuşi, dacă ordinea şi prosperitatea se bazează pe rege, elementul 
esenţial al statului, acesta nu posedă — cel puţin în teorie — puteri 
discreţionare, căci el n-ar putea să guverneze fără sprijinul miniștrilor 
și al adunării reprezentînd poporul şi pe funcţionari. Și unii şi alţii n-au 
decât un vot consultativ ; dar, în anumite momente, ei vor fi avut destulă 
greutate pentru a înlătura pe suveran, considerat rău sau inapt ; poves- 
tirile budiste cuprinse în Jâtaka fac cîteva aluzii la asemenea detronări ; 
deși aceste povești n-au nici un caracter istoric, fără îndoială ele nu 
reflectă mai puţin niște situaţii de fapt care s-au ivit în India de 
nord î.e.n. 

Funcţia de rege comportă sarcini şi îndatoriri menite să protejeze re- 
gatul contra oricărei agresiuni armate, precum şi viața supușilor, proprie- 
tăţile lor şi obiceiurile tradiționale ; să menţină puritatea castei şi in- 
tegritatea familiei ; să asigure existența văduvei și orfanului ; să suprime 
banditismul și opresiunea ; să vegheze la buna irigare a pămînturilor şi 
la dezvoltarea vieţii economice ; să combată foametea ; să facă dovadă 
de generozitate şi de toleranță față de ordinele religioase, oricare ar fi 
ele. Într-un cuvînt, regele ideal este în serviciul poporului său a cărui 
fericire trebuie să fie propria sa fericire. Este de crezut că suveranii 
Indiei s-au străduit cel mai adesea să se apropie de acest ideal: „Orice 
om este copilul meu“, proclama Asoka. „Așa cum pentru copiii mei 
doresc să aibă tot binele și fericirea în această lume şi în cealaltă, același 
lucru îl doresc pentru toți oamenii“ 3. 

Pentru a executa acest program, regele trebuie să posede calități pre- 
cise şi să ştie să se înconjure de consilieri capabili. Șef suprem al armatei, 
el trebuie să fie expert atît în ştiinţa militară cît şi în diplomaţie. Pentru 
a menţine ordinea, el trebuie să facă prompt dreptate și să fie informat 
personal de tot ceea ce se întîmplă în statele sale; în acest scop el 
întreține „spioni“ care îi raportează oricînd despre misiunea lor ; Asoka 
îi primea la orice oră : 

„În orice moment, spune el în unul din faimoasele sale edicte, fie că sînt la 


masă, în gineceu, în camera mea, la fermă, în vehicul, în grădini, pretutindeni 
nişte informatori (prezenți) trebuie să mă informeze despre treburile publice, 


3 J. Bloch, Les inscriptions d'Acoka, p. 137. 

căci pretutindeni eu mă preocup de aceste treburi. Şi orice ordin pe care îl dau 
eu verbal, relativ la o donaţie sau la o proclamaţie, iar pe de altă parte orice 
afacere urgentă care este încredințată superintendenţilor, dacă există în privința 
lor o contestaţie sau deliberare în consiliu, trebuie să fiu informat imediat de 
acest lucru, pretutindeni, în orice moment ; acesta este ordinul meu“ 4, 


Emisarii regali aveau, într-adevăr, prioritate pentru a fi introduși 
oriunde se găsea regele. De aceea, ei îşi făceau drum strigînd : „Mesager ! 
Mesager !“ ceea ce avea ca efect imediat îndepărtarea mulțimii 5 și des- 
chiderea porţilor în faţa lor. Sosirea lor în palat era un spectacol frec- 
vent, care justifică descrierea ce îi este făcută în foarte multe relatări. 


Bâna, în special descrie astfel pe unul dintre mesageri : 


„El avea picioarele grele şi obosite de o lungă călătorie. Tunica lui era tare 
strînsă de o fişie de stofă acoperită de praf, al cărui nod atîrna, pe jumătate 
desfăcut şi legat cu o cîrpă ruptă care filfiia în urma lui. El avea capul înconjurat 
de un teanc. de scrisori care erau menținute strînse cu o legătură groasă“ €. 


Regii şi guvernatorii lor nu puteau comunica deloc între ei decit prin 
acești curieri curajoși graţie cărora ştirile le parveneau într-un minimum 
de timp şi le permitea să ducă o politică internă şi externă spre amelio- 
rarea intereselor lor. 


ORGANIZAREA ADMINISTRATIVĂ A REGATULUI 


Totuşi, regele nu-şi administrează singur regatul. Am arătat mai sus 
că el guverna cu ajutorul miniștrilor săi şi al unei adunări populare și 
politice. Deşi aceasta exista încă din perioada vedică, compoziția sa este 
insuficient cunoscută şi pare destul de valabilă ; ea a trebuit să se res- 
trîngă în multe ocazii la un simplu consiliu privat. Nu este mai puţin 
adevărat că deciziile importante motivează aproape totdeauna întrunirea 
unei mari adunări consultative, compusă pentru circumstanță sau după 


4 Ibidem, pp. 106—107. 

5 Dâta-jâtaka, nr. 260; Cowell, vol. II, p. 221. 

ê Harshacharita, II (58), trad. Cowell şi Thomas, p. 41. — Trebuie să 
precizăm că aceste scrisori erau niște bucăţi de bumbac alb, sigilate cu ceară roşie 
(Hiuan-tsang). d 

tradiţiile locale ; așa, de exemplu, coroana a fost oferită regelui Harsha, 
în secolul VII, de către un consiliu de nobili. Formula politică a adunării 
este aplicată totuşi în provincii, iar regele trebuie să convoace pe dem- 
nitari şi pe reprezentanţii corporațiilor pentru a dezbate cu ei chestiunile 
importante în materie judiciară sau administrativă. Capitala însuşi se 
bucură de un regim special. Ea este guvernată de patru funcționari 
însărcinaţi fiecare cu un sfert din populaţia citadină (în concordanță cu 
teoria celor patru puncte cardinale), de un prefect, de administratori și 
de un consiliu municipal comportind în special pe şeful negustorilor, pe 
acela al bancherilor și pe acela al scribilor şi grefierilor ; în partea cea 
mai de jos a ierarhiei administrative a orașului se află funcționari sub- 
alterni responsabili de zece pînă la patruzeci de familii. 

Puterea centrală, deţinută de rege și aplicată de miniștri, poate cu 
greu avea o autoritate directă asupra provinciei ; distanţele considerabile 
care separă capitala, sediul guvernului, de diferite părţi ale regatului, 
încetineala comunicaţiilor care rezultă din aceasta, izolarea satelor în 
timpul sezonului de ploi, care durează patru luni din douăsprezece și 
care face atunci călătoriile imposibile, toate acestea întăresc autonomia 
rurală. De aceea regele repartizează o parte din atribuţiile sale autori- 
tăţilor locale ; el menţine contactul cu ele înmulțind atât cât îi este posibil 
turneele de inspecţie pe care le efectuează el însuşi sau cu care însărci- 
nează pe emisarii regali (grâmabhritaka sau gameyika). 

Din păcate este greu să avem o idee clară despre organizarea regatului 
tip al Indiei, căci termenii care o desemnează sînt adesea destul de vagi, 
iar ea variază după epoci. Totuşi, putem admite o schemă generală după 
care regatul se compune dintr-un anumit număr de provincii, în fruntea 
cărora regele pune guvernatori, care aparţin în cea mai mare parte fa- 
miliei regale; ei se succed acolo pe cale ereditară şi poartă adesea titlul 
de viceregi, întreținînd o curte după exemplul regelui în capitala sa. 
Capitala este reședința guvernului și tot aici se găsesc tezaurul și secre- 
tariatele de stat. 

Fiecare provincie este divizată în mai multe districte, administrate de 
„însărcinaţi cu afaceri“, care asumă în același timp funcții administrative 
și juridice. Ei sînt retribuiţi de guvernatorul provinciei lor care repre- 
zintă şeful lor direct. Ajutaţi de un consiliu, ei asigură bunul mers al 

afacerilor locale și nu recurg la autoritatea regală decît în caz de nece- 
sitate absolută. Consiliul care funcţionează pe lingă ei este compus din 
șefii principalelor corporaţii meșteșugărești care îşi aveau reşedinţa în 
district. 

În sfîrșit, districtul cuprinde un grup de sate (grâma) sau de tîrguri 
mari, al căror număr şi importanță variază după epoci și după regiuni. 
Fiecare așezare este administrată de un șef (grâmika sau gâmabhojaka) 
şi de un consiliu pe care-l conduce el însuși. În capitală, de un prefect 
(mâgarika) și un „consiliu municipal“. Conducerea treburilor locale este 
dezbătută în comun, dar personalitatea șefului poate să aibă o anumită 
influenţă, fiindcă acesta decide în ultimă instanţă. Deci, totul depinde 
de caracterul și de comportamentul acestui șef. În general, el ocupă 
această funcție pentru că este unul dintre cei mai bogaţi ţărani ai tirgului 
şi, de asemenea, pentru că familia sa a deținut-o înaintea lui de cîteva 
generaţii ; ca atare, el a fost obișnuit să se ducă în capitală șau — în 
lipsa unei asemenea călătorii — să primească pe emisarii regali, chiar 
pe rege însuși cu ocazia turneelor sale de inspecţie. 

Aceste contacte cu reprezentanţii puterii centrale aveau darul de a-l 
ridica în ochii concetățenilor săi. Ei profită de aceasta, ca de obicei, 
pentru a percepe impozite în natură care, alături de scutirea de taxe de 
care beneficiază pentru propriile sale domenii, îi rotunjeau substanţial 
veniturile. Totuşi, funcţia sa nu este inalienabilă, iar regele poate să i-o 
confişte în folosul cui crede de cuviinţă. Cînd este numit în fruntea unei 
aşezări importante, el se înconjură de un personal numeros și devine 
un funcţionar influent. Se poate întîmpla ca el să devină un tiran; 
împotriva nedreptăţilor sale, sătenii au o singură posibilitate și anume 
să se adreseze regelui însuși sau, în lipsa lui, inspectorilor regali, cu 
condiţia ca aceştia să nu fie induşi în eroare de gâmabhojaka sub un 
motiv sau altul. Totuşi, nu se pare că aceasta este o regulă generală, 
ci mai degrabă nişte regretabile excepţii, iar şeful satului se face cel 
mai adesea campionul intereselor comunei pe care o conduce. Rolul său 
ia aspecte multiple : misiunea sa principală, ca și cea a lui grâmani din 
perioada vedică, este de a apăra satul contra incursiunilor bandiţilor și 
a triburilor „sălbatice“, sau contra atacurilor armatelor duşmane ; se 
întîmplă destul de des ca şefi de sat să-şi piardă viaţa încercînd să apere 

turmele comunale în cursul unor incursiuni de acest fel; izolați de 
capitală, departe de protecţia armatelor regale, ei sint obligaţi să orga- 
nizeze apărarea numai cu mijloacele de care dispun. 

În afară de această sarcină care poate atinge aspecte eroice, gâma- 
bhojaka este însărcinat să perceapă impozitele (din care își reţine o cotă 
parte) ; acestea pot să se prezinte sub forme variate şi chiar neașteptate, 
de la furnizarea de chiupuri de apă și de orez fiert pînă la construirea de 
colibe şi de antrepozite, trecînd prin livrarea de ierburi, de frunze, de 
legume și de fructe, de flori, de lapte, de unt, lapte prins și de smîntînă 7. 
De asemenea, el veghează ca animalele protejate de lege să nu fie 
ucise — conform edictelor imperiale și regulilor religioase — și ca vin- 
zarea alcoolurilor să fie limitată, dacă nu prohibită. În afară de aceasta, 
el exercită dreptul de judecător, arbitrînd litigiile şi condamnind pe 
vinovaţi să plătească amenzi. 

Există și o categorie privilegiată de sate asupra cărora se întinde 
protecția regală ; nu numai că ele sînt scutite de taxele obișnuite (total 
sau parţial), dar se bucură chiar şi de o imunitate completă, funcţionarii 
regali înșiși neavînd dreptul de a-și exercita controlul asupra lor și nici 
măcar de a pătrunde în ele. Contravenienţii sînt amenințați de a-și 
atrage minia regală, și acest lucru este consemnat cum se cuvine în 
inscripții lapidare destinate să-i perpetueze respectarea. 

Consiliul satului sau al tirgului este o instituţie de caracter variabil. 
Componența sa, după cum reiese din sursele studiate, este departe de a 
fi constantă ; el pare mai bine instituit în regiunile meridionale. Totuşi, 
putem să-i reconstituim regulile generale : compus din sătenii sau din 
orășenii cei mai notabili, în capitală din şefii de corporații cei mai in- 
fiuenţi (negustori, bancheri, scribi sau magistrați), el este recrutat atât 
dintre tineri cît şi dintre bătrîni; membrii lui se intitulează „bătrîni“ 
(grâmavriddha) şi „prebendieri“ (bhojaka) ?. 

Apartenența la această adunare este cu totul onorifică și obligă la ə 
moralitate desăvîrşită, sub pedeapsa excluderii; în acest caz, oprobiul 
se răsfrînge asupra întregii familii a vinovatului. Şedinţele sînt ţinute în 


T Cf. Epigraphia Indica, volumen XXXI, fascicula 1, p. 7 (secolul III). 
8 Ibidem. 
9 Titulari ai unor venituri din activități lucrative. 


59 


aer liber, sau la umbra sălii comunale, care, în sate, este compusă dintr-un 
acoperiş de paie sprijinit pe stilpi. Dezbaterile şi deliberările se desfășoară 
acolo cu o anumită grijă pentru arta oratorică ; a face să prevaleze aici 
propria sa opinie este ambiția fiecăruia, dar deciziile şi sancţiunile sînt 
luate în comun. 

Aşadar, rolul adunării este aproape identic cu acela al șefului satului, 
dar în acest caz este asumat de grup şi nu mai este „opera prințului“. 
Totuși, în multe provincii, opiniile consiliului nu sînt deloc considerate 
ca avînd putere de lege ; jâtaka citează chiar cazul unui consiliu ai cărui 
membri au fost întemnițați pentru că administrații lor refuzaseră, de 
comun acord, să-şi achite contribuţiile, ceea ce dovedeşte că puterea 
centrală nu înţelegea întotdeauna să se supună acestor decizii, oricît de 
reglementare ar fi. În unele regiuni îndepărtate se menţine o formă 
administrativă mai liberă, vestigiu al aceleia din vechile republici tribale 
anterioare venirii arienilor, și din care anumite elemente mai persistau 
încă în secolul V al e.n. 

Deşi, în lipsă de statistici vechi, noi ignorăm cifra populaţiei indiene 
și numărul proporţional al satelor sau al orașelor din această epocă 10, 
putem deduce din ansamblul informaţiilor noastre că India de altă dată 
era, ca şi cea de astăzi, în esenţă rurală : orașele importante erau rare 
în raport cu numărul satelor sau al tîrgurilor. Deci, satele formau acolo 
unități de bază, fiecare dintre ele constituind un fel de celulă care, prin 
resursele pe care le realiza direct din agricultură şi din meşteșugurile 
locale, îşi satisfăcea propriile cerințe şi putea trăi în circuit închis. 

Aceste condiţii — care au fost acelea ale întregii Indii pînă în epoca 
modernă — dau caracterul ei principal civilizaţiei indiene ; putem con- 
sidera chiar că aceasta este și astăzi una din problemele cele mai delicate 
pe care guvernul Uniunii indiene le are de rezolvat: menajarea autori- 
tății săteşti, supunînid-o totodată autorității îndepăntate a puterii centrale. 

În epocile vechi, rezulta din aceasta o descentralizare de fapt datorată 
atît naturii climei, cât şi încetinelii comunicaţiilor în interiorul țării. Dar 
această situaţie nu prezenta inconvenientele care se manifestă în epoca 


10 Informaţii vagi ne sînt date: se spune, de exemplu, că un anume sat de 
dulgheri cuprindea „o mie de familii“, adică un mare număr ; cf. Samudda-vânija- 
jâtaka, nr. 466; Cowell, IV, p. 99. 

modernă : în timp ce astăzi putem să ne temem de a vedea administraţia 
sătească exercitînd un efect retrograd şi paralizant faţă de puterea cen- 
trală, altă dată ea juca un rol salutar. Mai puţin accesibilă anarhiei decît 
cea din marile orașe şi din capitală, ea constituia un element stabil, 
oricare ar fi fost schimbările de dinastii ; asigurînd o continuitate în 
gestiunea ţării, ea frîna erorile și experiențele riscante. Ei îi datorăm 
perenitatea datinilor și obiceiurilor, stabilitatea internă, menţinerea mo- 
ralității populare — dar și încetineala reacţiilor și întîrzierea evoluţiei 
generale a civilizaţiei indiene. 


MINIȘTRII ŞI FUNCȚIONARII 


Importanţa acordată miniștrilor pare să indice că ei trebuiau să ser- 
vească de contrapondere autorităţii regale. Ei formează un consiliu com- 
pus din cel puţin trei membri, uneori din opt sau zece, şi care poate 
ajunge pînă la treizeci şi şapte. Esenţialul sarcinilor politice intră în 
atribuţiile acestui consiliu ; deciziile sale sînt elaborate prin deliberări 
secrete și aprobate de majoritate. Rolul său este important : în unele 
cazuri el poate să-și impună punctul de vedere regelui și trebuie să-l 
înlocuiască cînd este absent; consiliul de miniștri — şi, în consecință, 
primul ministru — dirijează statul dacă regele se dovedeşte prea slab ; 
în istorie exemple de acest ordin nu lipsesc, dacă știm să citim între 
rîndurile panegiricelor oficiale. 

Consiliul are ca sarcină să menţină ordinea, să asigure succesiunea 
regală, să împiedice anarhia şi, desigur, să vegheze la buna funcţionare 
a ansamblului administrativ ; el ia toate deciziile minore fără să refere 
regelui asupra lor. Pentru afacerile importante, regele decide în ultimă 
instanţă ; el își face cunoscută voința prin niște decrete numite „edicte 
imperioase“ și pregătite de cancelaria sa; aceste decrete au putere de 
lege în tot cursul domniei, afară de un contraordin explicit. Nu ştim 
prea mult sub ce formă se prezentau ele; începînd cu Asoka, cele mai 
solemne sînt gravate pe piatră, pe stincă sau pe aramă, însă ele au o 
valoare atît de generală, încît sîntem îndreptăţiți să presupunem exis- 
tența unor texte administrative executate, poate, pe foi de palmier. 

Nu dispunem de informaţii precise, atit despre condiţia titularilor 
funcţiilor ministeriale, cât și despre funcţiile lor exacte. Componenţa 
consiliului variază după epoci şi după regiuni: el cuprinde în general 
prinți din familia regală, şefi militari, preoţi eminenţi, reprezentanţi 
bogaţi ai corporațiilor şi eventual chiar pe şefii claselor inferioare ale 
societăţii ; în plus, unele legende budiste menţionează adesea indivizi 
de origine inferioară parveniţi la funcţii ministeriale. Femeile sînt excluse 
de la aceasta, din cauza reputației pe care o au și care le consideră tot 
aşa de vorbărețe şi de inconsecvente ca și papagalii și maina (păsări 
obișnuite în India) — a căror capacitate în materie de vorbire era, de- 
altfel, supraestimată în India antică... 

Deși funcțiile ministeriale au devenit ereditare destul de timpuriu, 
regele sau împăratul au grijă întotdeauna să ratifice numirea unui nou 
titular ; încă în vigoare sub dinastia Gupta, această procedură pare să 
admită supraviețuirea unei alegeri şi să refuze automatismul unei suc- 
cesiuni în sînul aceleiași familii. Acest sistem a rămas identic în evul 
mediu, în regalităţile feudale ale Indiei centrale, și un anumit număr 
de genealogii ale acestor înalţi funcţionari au ajuns pînă la noi. 

Dacă dăm crezare lui Kautilya, recrutarea miniștrilor nu era lăsată 
la discreţia succesiunilor și ar fi fost bazată pe o serie de probe la care 
erau supuși candidaţii ; calităţile cerute sînt enumerate cu grijă de diferiți 
autori şi chiar cu o oarecare naivitate. Altfel spus, trebuie ca virtutea 
individuală să vină să confirme dreptul ereditar : n-am putea să lăudăm 
prea mult înţelepciunea acestei dispoziţii, în cazul cînd ea a fost vreodată 
aplicată... 

Cit privește funcţiile diferiților miniștri, ele rămîn de cele mai multe 
ori nedeterminate. Sursele literare menţionează frecvent pe primul mi- 
nistru, mare consilier al regelui (mahâmantrin) și şef al consiliului, a 
cărui influență pare să fi fost preponderentă. În domeniul spiritual, 
capelanul regal (purohita) exercita asupra regelui o influenţă tot așa de 
puternică, dar el nu pare să fi avut rangul de ministru. Un ministru al 
„războiului și al păcii“ (al cărui titlu nu apare înaintea dinastiei Gupta) 
ar putea corespunde aproximativ cu un ministru al „afacerilor externe“, 
ocupîndu-se de tratatele politice, de legăturile diplomatice și culturale, 
și redactind rapoarte asupra cadourilor primite de rege din străinătate ; 

de asemenea, el însoțea pe rege în campaniile sale militare. Un ministru 
al justiţiei administra veniturile statului, lua parte alături de rege cu 
ocazia judecăților, redacta rapoarte pentru fiecare proces important și 
primea petiţiile cetățenilor pentru a le transmite regelui. Un alt ministru 
avea supravegherea tezaurului şi a antrepozitelor care îl adăposteau. 
Arsenalele şi armata erau sub controlul şefului armatei. Diversitatea 
acestor sarcini nu pare să fi cerut o specializare deosebită — nu mai 
multă decit, în epoca noastră, pentru proprii noştri miniștri — și aceşti 
funcționari puteau, în principiu, să fie schimbaţi între ei. Totuși, unele 
indicaţii dovedesc că unii erau „consilieri“ iar ceilalţi „executori“. 

Recrutaţi adesea din cea mai bună nobilime, un corp de secretari şi 
de scribi, sub autoritatea miniştrilor, scriau rapoartele, edictele, textele 
de cancelarie ; redactarea lor era supusă mai multor controale suocesive 
pentru a preveni eventualele erori. Erau prevăzuţi şi conservatori de 
arhive. 

În ordinea ierarhică, miniștrii comandau administratorilor, colectorilor 
de impozite, superintendenţilor şi ofițerilor regali, care supravegheau 
diferitele ramuri ale economiei. Și aici, atribuţiile şi funcţiile sînt rău 
definite, afară de relatările lui Kautilya, a cărui rigoare sistematică este 
destul de suspectă. După el, doi administratori își împart tot ansamblul 
aparatului de stat. Unul dintre ei se ocupă de buget, caută noi surse de 
venituri, se străduieşte să mențină balanța finanţelor publice, asumiîn- 
du-şi totodată anumite funcţii polițienești şi de justiție criminaă; sub 
conducerea sa, unii funcţionari locali sînt însărcinați cu cadastrul şi cu 
recensămîntul fiscal. Celălalt administrator colectează impozitele şi da- 
rurile, supraveghează bunurile în natură şi în bani destinate tezaurului. 

În diverse rînduri, începînd cu dinastia Maurya, unii „superintendenți“ 
erau desemnați pentru misiuni speciale sau extraordinare, religioase sau 
nereligioase, ca turneele de propagandă religioasă sau de inspecţie într-un 
scop determinat şi adesea temporar, ca, de exemplu, represiunea abuzu- 
rilor. Ei au avut de administrat în special donațiile regale făcute insti- 
tuțiilor religioase, sau de aplicat unele măsuri polițienești. După Kautilya, 
aceştia erau, din contră, marii funcţionari ai statului, inferiori miniștrilor 
şi demnitarilor, dar deţinînd puterile reale ale administraţiei prin întin- 

derea atribuţiilor lor, dacă nu prin salariile lor și prin pedepsele severe 
care îi loveau eventual. 

Mai jos decât aceşti înalți demnitari, mulți funcționari de rang mai 
mic cooperează la buna funcţionare a statului. Acesta apare dotat cu o 
structură complexă, diversele activităţi fiind supuse unui control al ad- 
ministraţiei centrale sau locale şi lăsînd puţin loc autonomiei comerciale 
sau industriale. Totul este supravegheat, etalonat, și chiar administrat 
de către stat: cadastrul şi măsurătoarea terenurilor, venitul fermelor 
regale și al dependințelor lor, lanurile, turmele, grînarele ; atelierele, 
manufacturile și monopolurile ; arsenalele, echipamentul militar, buna 
întreţinere a diferitelor corpuri ale armatei ; finanțele publice, circulația 
monetară, bursa valorilor, etalonarea și ştampilarea aurului, a greutăților 
și măsurilor şi a instrumentelor de muncă. Întreţinerea drumurilor și 
circulația rutieră, traficul maritim și fluvial sînt supuse unor taxe, unor 
drepturi de trecere, de pașapoarte, de intrare şi de vamă. O strictă 
supraveghere se exercită asupra abatoarelor publice, tripourilor, băutu- 
rilor fermentate, hetairelor. Comerţul este contingentat, mercurialul 
supus unui control frecvent. Chiar măsurile de lungime şi de timp sînt 
supuse verificării, precum şi anumite lucrări executate la domiciliu, ca 
acelea care sînt legate de țesut. Randamentul, condițiile de muncă sînt 
supravegheate, atît la țară cît și la oraș, inclusiv cele mai umile munci, 
ca strînsul lemnelor uscate sau strîngerea spicelor. 

Ne imaginăm uşor că trebuia un număr considerabil de funcționari 
pentru a îndeplini aceste diferite sarcini, cu atît mai mult cu cît anumite 
posturi erau fără îndoială mai mult onorifice decît efective ; în schimb, 
cumulul nu era interzis, unii funcționari militari, ocupînd în același 
timp funcţii civile. Tuturor le place să se împodobească cu epitete lau- 
dative, mai ales începînd cu dinastia Gupta. În afară de posturile im- 
portante pe care le-am menţionat, existau şi altele mai modeste : barzi și 
crainici, purtători de insemne regale, gardieni ai tezaurului, ai antrepo- 
zitelor de stat, ai gineceului regal, conducători de care şi de elefanți, 
sentinele, servitori ai palatului, gardiene înarmate etc. Printre ei întîl- 
nim o categorie destul de curioasă, aceea a „spionilor“ (shâra) însărcinaţi 
să supravegheze opinia publică, comportamentul funcţionarilor şi chiar 

al miniştrilor ; alţii îndeplinesc unele misiuni secrete de informaţii în 
regatele străine. 

În ansamblu, funcţionarii se bucură de anumite privilegii dintre care 
imunitatea nu este cel mai mic și care îi apără contra urmăririlor pentru 
datorii în tot cursul activităţii lor profesionale. Ei au de asemenea drep- 
tul la unele avantaje în caz de boală, la fel și pentru copiii lor. 

Această viziune — poate utopică — a unui dirijism şi a unui pater- 
nalism care s-ar amesteca în cele mai neînsemnate activităţi ale regatului 
poate fi adevărată într-o anumită măsură ; ea corespunde în orice caz 
predilecţiei pentru codificare a spiritului indian, care găsește (încă în 
epoca modernă) o oarecare liniştire constatind o ordine bine stabilită, 
chiar dacă aceasta rămîne în domeniul teoriei, cu condiţia ca această 
ordine să corespundă tradiției. 


LEGEA ȘI JUSTIȚIA 
CRIMELE ȘI PEDEPSELE 


Dacă regele n-ar pedepsi, fără încetare, pe cei care 
merită să fie pedepsiţi, cei tari ar frige pe cei slabi, 
cum se frig peştii în frigare. 

Manu, VII 


Termenul dharma utilizat în India antică pentru a defini legea acoperă 
o realitate mult mai diferită şi mai vastă decît unica accepțiune juridică. 
În epoca vedică, el reprezenta norma vieţii religioase, norma rituală ; 
trata despre ordinea sacrificială sau cosmică şi administra actele care 
decurg din această ordine, adică comportamentul public şi privat, rapor- 
turile sociale, tradiţiile, morala, datoriile legate de caste, prescripţiile 
igienice inerente practicii religioase. Dar, cum între secolul VI și secolul 
II î.e.n., instrucţiunile care se referă la aceasta deveniseră prea obscure, 
s-au elaborat noi texte care, nerepudiind totuși concepţia vedică, deveneau 
mai accesibile persoanelor care aveau dreptul să se folosească de ele. 
Baza acestor texte este în esenţă religioasă. Ele încearcă să codifice 
tradiţia şi aduc un element juridic care ia uneori aspectul unui tratat 
tehnic. Mai tîrziu, ele au fost completate cu comentarii echivalînd cu 


65 


jurisprudenţa. Odată mai mult este vorba aici de o transmisiune gene- 
rată de o preistorie încă necunoscută şi cu rădăcini adînci în evoluția 
indiană. 

În formă de sâtra în proză amestecată cu maxime versificate, sau 
de sâstra, „instrucțiuni“ în versuri, aceste opere formau o masă literară 
considerabilă, în care s-au numărat aproape șapte mii de titluri, dar din 
care o mare parte este pierdută. Cea mai cunoscută este fără îndoială 
Manavadharmasâstra, mai obișnuit numită „Legile lui Manu“, din care 
cinca un sfert este consacrat chestiunilor juridice ; în mod sigur ante- 
rioară secolului II e.n., nu-i cunoaștem data, care ar putea urca pînă 
în secolul II î.e.n. sau chiar mai sus. 

Onganizator al regatului, păstrător al legii, regele răspunde fireşte de 
respectarea Justiţiei, în caz contrariu urmînd să fie destituit. Deci este 
de datoria lui să judece şi să pedepsească, să urmărească răul „aşa cum 
vînătorul urmăreşte după sîngele răspîndit urma unui vînat rănit“, (Manu, 
VIII, 44), să caute adevărul pentru a apăra mai bine societatea. În afară 
de aceasta, el este socotit vinovat de crima nepedepsită sau de o decizie 
nedreaptă. Teoretic, el este acela care ordonă ancheta și, după Megasthe- 
nes, el îşi petrecea în fiecare zi o parte a timpului ascultînd plîngeri şi 
pronunțind sentințe; el se constituie parte civilă cînd nu există recla- 
mant. Personal, se pare, că nu ia parte decît în procesele cele mai grave ; 
în celelalte cazuri, el este reprezentat de magistrați (dharmastha) aleși 
cu grijă, ale căror principale calităţi trebuie să fie cunoașterea perfectă 
a articolelor legii (ar exista opt mii !), o înaltă moralitate și un caracter 
lipsit de pasiune; în materie penală, acești judecători sînt în general 
brahmani, a căror funcţie este fără îndoială ereditară ; în materie civilă 
ei pot să fie desemnaţi dintre notabili. Curtea este fixată, dar se depla- 
sează dacă este cazul, de exemplu, pentru a însoţi armatele în campanie. 
În afară de rege şi de dharmastha, care ţine loc de secund, ea cuprinde 
judecători sau asesori, un grefier, un scrib și un uşier, gardian sau 
bailli *. După Kautilya, un tribunal format din trei magistrați își exercită 
activitatea pentru fiecare grup de zece sate; o înaltă curte își are reşe- 
dinţa în orașul cel mai important al districtului sau al provinciei. Nu 


* Bailli, judecător delegat în numele regelui sau seniorului. 

există juriu, dacă judecăm după sursele din regiunile septentrionale. 
Vinovatul beneficiază de două sau mai multe instanțe, însă numai regele 
este competent să dea o sentință definitivă. 

Corporaţiile, a căror importanţă o vom afla curînd, sînt supuse unei 
legislații speciale aplicată de un consiliu de membri aleși, care sînt 
recrutați cînd dintre brahmani, cînd dintre experţi şi tehnicieni, în func- 
ţie de procesul judecat. Fiecare sat se încredințează consiliului său pentru 
a judeca delictele minore şi a arbitra neînțelegerile. Condamnările pro- 
nunţate de acest consiliu aveau deplină valoare și constau în amenzi ; el 
putea aplica expulzarea și excomunicarea, ale căror consecinţe de temut 
le-am văzut. 

Dacă juristul profesionist dorește în mod evident ca justiţia să fie 
rigidă şi scutită de orice contingenţă, povestirile budiste şi profane au 
un accent mai realist şi adesea chiar satiric. Corupţia magistraţilor este 
aici un subiect frecvent, deși regulile stabilite încearcă să o facă impo- 
sibilă, mergîndu-se chiar pînă la a preconiza ca judecătorii să fie spio- 
naţi de către agenţi provocatori. Dacă dăm crezare autorului Căruciorului 
de Pămînt ars (sec. IV), judecătorii n-au un rol ușor: adesea ei sînt 
obligaţi să primească reclamaţii a căror probă trebuie făcută și pe care 
ancheta nu le justifică : reclamanţii exagerează plîngerile lor, nu își re- 
cunosc vina și sînt pătimași în acuzaţiile lor, iar părţile îşi adresează 
injurii în toiul dezbaterilor. Judecătorul trebuie să facă să triumfe 
dreptatea celor slabi, să pedepsească pe cei răi și, în acelaşi timp, să 
abată de la el mînia regală dacă ar comite o greșeală profesională, să 
se expună la blamuri, să riște să-şi vadă retrasă funcţia care este pre- 
zentată ca o sinecură. 

lată cum se desfăşoară un proces, după aceste diferite surse: La 
început, reclamantul dispune de un răgaz variind de la trei pînă la 
șapte nopţi pentru a prezenta judecătorului redactarea plingerii sale ; 
pentru aceasta, îi este recomandat să se adreseze unui scrib capabil să 
o prezinte după formele tradiţiei şi să o întemeieze „pe argumente şi 
pe fapte“. Apoi, el trebuie să caute maximum trei martori, aleși dintre 
aceia pe care adversarul său nu va putea să-i recuze. În mod normal, 
acești martori nu pot fi aleși dintre: femei, brahmani, instruiți, func- 
ționari, actori, minori, debitori, condamnaţi şi schilozi. 

În ziua procesului, sala de judecată este curățată, niște scaune sînt 
aranjate de către uşier pentru judecători 11. Curtea este introdusă de 
ușier ; apoi, la cererea preşedintelui, el introduce pe reclamanţi. Grefierul 
ia notă de declaraţii, iar un rezumat al plîngerii este înscris pe pămînt 
sau pe o tablă, conţinutul ei poate fi schimbat pînă în ultimul moment 
de către reclamant care şterge cu piciorul ceea ce îi pare contrar decla- 
raţiilor sale. Apărarea este virtual în mîinile martorilor, căci nu există încă 
avocaţi de profesie. Aceşti martori sînt citați în justiţie cu consideraţie, 
dar nu depun jurămiînt ; li se citește o rugăciune solemnă care îi previne 
asupra pedepselor corporale care le-ar fi aplicate în caz de mărturie 
falsă, pedepse agravate de perspectiva unei pedepse suplimentare în 
lumea cealaltă pentru toate vieţile lor viitoare. Cum, în ciuda acestui 
avertisment, martorii sînt capabili să facă uz de foarte multe şiretlicuri 
în favoarea aceluia pe care au acceptat să-l susțină, ei sînt supuși unui 
examen atent în timpul depoziţiei lor : oricît de puţin s-ar intimida sau 
ar trăda unele semne de teamă, dacă le păleşte faţa, dacă sudoarea le 
inundă subit corpul, sau dacă ar avea gura aşa de uscată încît ar fi 
obligaţi să-și treacă limba peste buze, declaraţiile lor devin suspecte. 
Sînt observate de curte și alte semne prevestitoare, reprezentînd voința 
zeilor şi depinzînd destul de mult de magie. 

Dacă bănuieli temeinice apasă asupra acuzatului și dacă acesta se 
încăpăţinează să nege, el este supus la tortură, ale cărei grade variază 
după individ, fiind mai ușoară pentru femei; nu pot fi torturați brah- 
manii, copiii, femeile gravide, bătriînii, bolnavii şi nebunii. Un alt mijloc 
de a cunoaşte adevărul este ordalia ; dar ea nu este în general aplicată 
decît pentru cazurile grave în care îndoiala este mare. Formele ei cele 
mai frecvente sînt probele focului şi imersiunii 1? ; se foloseşte şi otrava. 
O altă formă constă în atingerea brăzdarului complet înroşit al unui 
plug de limba acuzatului ; în sfîrșit, un alt mijloc este de a cîntări pe 
presupusul delincvent într-o balanţă ; diferenţele de greutate care survin 
în cursul probei sînt interpretate drept certitudini. 


11 Cf. Mricchakatikă, actul IX ; trad. Paul Régnaud, Paris, 1877, vol. IV, p. 1 
și urm. sau: Harvard Oriental Series, Lanman, vol. IX, trad. Ryder, p. 132 şi urm. 
12 Cf. L. Renou, Anthologie sanskrite, p. 206 şi urm. — Cambridge History 
Of India, I, p. 247. — Cele patru ordalii (apa, focul, cîntărirea, otrava) sînt descrise 
şi de Hiuan-tsang: cf. Beal, Buddhist Records of the Western World, I, p. 84. 

Cînd este pronunţată sentinţa, o copie după ea, „foaie de victorie“, 
este înmiînată cîștigătorului procesului; aceasta nu stinge cu totul ac- 
țiunea justiției; orice indiciu nou descoperit mai tîrziu, orice martor 
dovedit a posteriori de mărturie mincinoasă pot determina o revizuire 
a procesului. Cheltuielile de judecată sînt ridicate, căci ele totalizează 
în acelaşi timp cheltuielile legale și suma pariurilor pe care le angajează 
adversarii în legătură cu rezultatul deliberărilor. Cînd un acuzat pierde 
în primă instanţă, apoi în apel, el trebuie să plătească dublul acestui 
total ; dacă, din întîmplare, cîştigă în sfîrșit procesul, reclamantul trebuie 
să achite totul, iar judecătorii înșiși trebuie să plătească o amendă. 

Delictele sînt foarte variate. Unul dintre cele mai frecvente este frauda 
sau profitul necinstit în domeniul comercial; de aceea clauzele unui 
contract comercial țin seamă de acest lucru; tranzacţia nu este consi- 
derată definitivă decît la capătul a trei zile împlinite (zece zile după 
Manu); dacă cumpărătorul restituie marfa vînzătorului chiar în ziua 
cumpărării, operaţia este socotită nulă; dacă i-o înapoiază a doua zi, el 
trebuie să-i plătească o despăgubire ; dacă i-o dă înapoi a treia zi, această 
despăgubire va fi şi mai mare. Dar cel puţin el va fi avut timpul să 
observe calitatea bună sau rea a livrării. La expirarea acestui răgaz, 
numit „perioadă de căinţă“, cumpărătorul trebuie să plătească integral 
preţul convenit pentru achitarea mărfii; dacă n-o face, el se expune 
unor urmăriri — cu condiţia totuşi ca tranzacţia să fi dat prilej unei 
învoieli explicite. 

Este fraudă şi atunci cînd se achiziționează „bunuri fără stăpîn“, chiar 
dacă buna credință a ambelor părți poate fi dovedită : atunci vînzătorul 
este acuzat de tăinuire și urmărit ca atare, iar cumpărătorul este con- 
damnat o dată cu el. Aceste bunuri revin de drept regelui care este 
considerat proprietarul lor legal; dacă nu le primeşte în totalitate, el 
reţine o şesime din ele, afară numai dacă nu renunţă la această parte 
în favoarea celui care le-a descoperit. 

Înţelegem semnificaţia acestei legi cutumiare atunci cînd cunoaștem 
cbiceiul, în fiecare familie, de a ascunde un „tezaur“ care este proprietate 
comună. Secretul se transmite din tată în fiu iar tezaurul nu este scos 
din ascunzătoarea sa decât în caz de ruină totală. Dacă moştenitorii nu-l 
găsesc, dacă neamul lor s-a stins, sau dacă domeniul este părăsit, dacă 

tezaurul este descoperit din întîmplare, mult timp după dispariţia ufti- 
mului reprezentant al familiei, regele devine posesorul lui. Un bun furat 
cade sub efectul aceleiași legislații. Frauda este dealtfel asimilată cu 
furtul ; ea înglobează falsificările aduse greutăților şi măsurilor, monedei, 
documentelor publice sau private, jocurile de zaruri etc. 

De aceea, frauda este energic combătută sub toate formele sale : un 
corp special de supraveghetori este însărcinat cu descoperirea şi repri- 
marea ei. Pentru a-și duce sarcina la bun sfîrșit, ei folosesc spioni și 
chiar agenţi provocatori ; ei controlează şi pieţele și veghează ca prețu- 
rile să nu fie excesive. Pe de altă parte, comercianții și meşteșugarii sînt 
supuşi unor reguli stricte, ceea ce trebuie să limiteze exacţiunile. 

Dar delicte mult mai grave întreţin cronica, reprezentată mai ales, în 
acest caz, de Jâtaka. În adevăr, dacă majoritatea străinilor care au vizitat 
India în epoca antică au fost de acord să susțină că aici crima era foarte 
rară, sursele indiene ne oferă o imagine foarte contradiotorie asupra 
acestei probleme și se pare că putem să le acordăm un anumit credit. 
În afară de existența unor hoţi de profesie, aparţinînd unei caste speciale 
şi practicînd „arta“ lor ca o datorie religioasă, despre care călugărul 
chinez Hiuan-tsang (sec. VII) este primul care arată realitatea afirmînd 
că : „hoarde fioroase de bandiți cutreieră pădurile în care prind carava- 
nele și jefuiesc călătorii izolaţi ; satele și mai ales orașele și capitala, 
cunosc jafurile şi furturile prin efracţie pe care poliția nu reușește tot- 
deauna să le reprime, cu toate sentinelele şi gardienii, rondurile şi ur- 
măritorii mobilizați în acest scop“. 

Povestirile din Jâtaka consacră un loc important acestui banditism. Ele 
nu pot descrie, de exemplu, deplasarea unei caravane de la un punct la 
altul fără a vorbi de bande organizate care o așteaptă pe parcurs ; dînd 
detalii interesante asupra metodelor lor, ele subliniază că aceşti scelerați 
nu se dădeau înapoi de la nici o cruzime pentru a pune mîna pe bunu- 
rile călătorilor. Totuși, caravanele riscau mai puţin să sufere atacurile 
lor decît pietonii izolaţi, mai ales cînd şeful lor avusese precauţia să în- 
chirieze o călăuză curajoasă care cunoștea bine trecerile periculoase 15. 


13 Khurappa-jâtaka, nr. 265; Cowell, vol. I, p. 212. 

Dar cînd aveau de-a face numai cu doi drumeţi, bandiții nu ezitau prea 
mult ; de cele mai multe ori, ei rețineau prizonier pe unul dintre ei și 
trimiteau pe celălalt să caute o răscumpărare substanţială, ceea ce nu-i 
împiedica să execute uneori pe prizonier şi să ucidă pe al doilea nenoro- 
cit la întoarcerea: sa, pentru a avea garanţia că ascunzătoarea rămîne 
necunoscută 14 : fie că este vorba de un tată și de fiul său, de o mamă 
și de fiica ei sau de un profesor şi de elevul său, ei nu iertau pe nimeni 
și nu ţineau seamă de respectul ce se cuvenea de obicei unor astfel de 
oameni. Ei n-au respectat mai mult nici calitatea monahală a pelerinilor 
chinezi Hiuan-tsang și Yi-tsing care povestesc amindoi, în memoriile lor, 
aventurile penibile ai căror eroi au fost în India secolului VII 15. Cel puţin, 
aceştia din urmă au scăpat cu viaţă, dar nu se întîmpla întotdeauna aşa : 
despuiate de orice veșmiînt, bătute pînă la moarte, cadavrele nenorociţilor 
erau părăsite de-a latul drumului la discreţia animalelor de pradă, ceea 
ce era, în ochii hinduşilor ortodocşi ca şi în aceia ai budiștilor, cea mai 
infamă moarte. Poliţia nu putea face mare lucru, căci totul se petrecea 
în regiuni izolate și mai puţin locuite. Așadar, bandiții de drumul mare 
comiteau crime care rămîneau nepedepsite ; se întîmpla de asemenea ca 
două bande de hoţi să se lupte între ele și să se extermine, ceea ce res- 
tabilea pentru un timp securitatea în regiune, pină cînd se reconstituiau 
noi bande 16. 

Jefuitorii şi hoţii dau dovadă, în oraşe şi în sate, de şiretenie şi de curaj. 
Două Jâtaka destul de asemănătoare! povestesc, cu multă vervă, ac- 
ţiunea nocturnă a unui hoț care a jefuit magazinul unuia dintre cei 
mai bogaţi negustori dintr-un sat. Proprietarul a observat imediat paguba 
şi s-a repezit în stradă spărgîndu-și pieptul să strige : „Hoţii !“. Imediat, 
oamenii din sat au sărit cu torțele în mfini, în urmărirea hoțului. Ei au 


14 Vedabha-jâtaka, nr. 48; Cowell, vol. I, p. 131 şi urm. 

Paniya-jâtaka, nr. 459 ; ibidem, vol. IV, p. 72; 

Samkha-dhamana-jâtaka, nr. 60 ; ibidem, vol. I, p. 147; 

Bherivâda-jâtaka, nr. 59 ; ibidem, vol. I, p. 146. 

15 Cf. René Grousset, Sur les traces du Bouddha, Paris, 1929, în special 

pag. 33 şi urm. şi p. 260. 

16 Vedabha-jâtaka, loc. cit., p. 131. 

1? Puchimanda-jâtaka nr. 311; Cowell, vol. III, pp. 22—23; 
Kanhâdîpayana-jâtaka, nr. 444 ; ibidem, vol. IV, p. 18. 

reușit să-i regăsească urmele : ca o fiinţă abjectă ce era, neezitînd să se 
murdărească — ceea ce n-ar putea face un drept credincios, el intrase 
în reţeaua de canale care serveau la evacuarea apelor murdare și tra- 
versase cimitirul, loc bîntuit de stafii, pe care nu-l vizitează nimeni 
noaptea. Părăsind îndată cercetările lor, sătenii au preferat să renunțe 
mai degrabă la prinderea lui decât să se murdărească şi ei. 

Totuși, în capitală, poliţia regală nu se arăta atit de timidă, iar despre 
acest lucru stau mărturie mai multe relatări. În acestea hoţii rivalizează 
prin îndrăzneală, spărgînd zidurile, făcînd tuneluri 18 pentru a dejuca 
supravegherea polițiștilor, escaladîind obstacolele — și semănînd groaza 
în mijlocul populaţiei. Ei nu ezită să atace victime nevinovate incapa- 
bile de a se apăra sau de a angaja lupte violente cu arma în mînă cu 
cei pe care îi surprindea. Puţini erau aceia care aveau destul curaj sau 
prezenţă de spirit pentru a le rezista și a scăpa fără vătămare. De aceea 
exemplul unui trezorier regal este cu atît mai remarcabil!?: singur 
în locuința sa, în plină noapte, înconjurat de bandiți înarmaţi pînă în 
dinţi, el reuşeşte să-i pună pe fugă printr-o abilă stratagemă: necru- 
țîndu-și osteneala, el a petrecut mai multe ore suflînd într-o goarnă, 
bătînd toba, dînd ordine, vorbind, cîntînd și rizînd, ca și cînd casa ar 
fi conţinut o mulțime de servitori și de prieteni; convinși că au de-a 
face cu o trupă superioară lor, hoţii şi-au aruncat armele și au fugit. 

Cînd, după o urmărire pasionantă 2, poliţiştii reușeau să pună mîna 
pe unul dintre aceşti criminali, îi legau braţele la spate și îi puneau 
la gît colierul cu flori roşii rezervat condamnaților la moarte; ei îi 
presărau craniul cu praf de cărămidă, a cărei culoare este fără îndoială 
o aluzie la culoarea sîngelui. Apoi, în faţa mulţimii surescitate de această 
norocoasă captură, el era biciuit la fiecare răspîntie, bătîndu-se în ace- 
lași timp toba condamnaților la moarte, pentru ca nimeni să nu ignore 
purtarea sa infamă. Astfel, el era condus pînă la locul execuțiilor capi- 
tale, situat de obicei lîngă cimitir. Acolo, i se aplicau o mie de lovituri 


18 Mahilâmukha-jâtaka, nr. 36 ; Cowell, vol. I, p. 68. 

19 Kâlakanni-jâtaka, nr. 83 ;ibidem, vol. I, p. 210. 

2 Kanavera-jâtaka, nr. 318; Cowell, vol. II, p. 40; Sulâsa-jâtaka, nr. 419, 
ibidem, vol. III p. 261. 

Fig. 5. Un deținut. Detaliu de pe un basorelief. 
Mâgârjunakonda. Aprox. sec. III. (După Longhurst, 
planșa XLVII.) 


cu vergele spinoase ?!, apoi era tras în țeapă de viu, cu faţa îndreptată 
spre cer. Agonia sa era groaznică, căci el vedea cum se stringeau şi se 
învîrteau în jurul lui vulturii şi ciorile — şi ştia ce îl aștepta : curînd, 
cele mai îndrăzneţe dintre aceste păsări răpitoare se repezeau la capul 
lui şi îi atacau ochii, cu ciocurile lor ascuţite ca niște pumnale 2. 

În epoca vedică, pedeapsa nu era corporală, ci consta în amendă în 
vite, care, de cele mai multe ori antrena ruina completă a condamna- 
tului și a întregii sale familii. Mai tîrziu, pedeapsa capitală a fost apli- 
cată pentru fiecare omor și asasinat, chiar dacă era vorba de un duel, 
și pentru crime diferite, printre care comploturile contra persoanei re- 
gelui sau contra siguranţei statului, invadarea în gineceul regal, efrac- 
ţia, jaful, furtul elefanților şi cailor aparţinînd regelui, etc. Tragerea în 
țeapă era supliciul cel mai mult aplicat, dar mai existau multe altele. 
Uneori condamnatul era îngropat stînd în picioare, cu mîinile legate la 
spate, nelăsînd să-i depășească decît capul după reînălțarea terenului ; 


21 Mâga-pakkha-jâtaka, nr. 538 ; ibidem, vol. VI, p. 3. 

2 Puppharatta-jâtaka, nr. 147; ibidem, vol. I, p. 313; Kâma-Vilâpa-jâtaka, 
nr. 297 ; ibidem, vol. II, pp. 302—303 ; Sacchamkira-jâtaka, nr. 73; ibidem, vol. I, 
p. 177; Kanhâdîpayana-jâtaka, nr. 444; ibidem, vol. IV, p. 18; Mahâ-Ummagga- 
jâtaka, nr. 546 ; ibidem, vol. VI, p. 197. 

astfel imobilizat, el ţinea în frîu păsările de pradă şi șacalii prin ţipetele 
sale discordante 2%, pînă cînd epuizarea îi învingea rezistenţa. Sau era 
călcat în picioare de un elefant 24, era aruncat cu capul în jos într-o 
prăpastie 3%, era lăsat, singur, într-o barcă coborînd pe rîu, după ce i se 
tăiaseră mîinile, picioarele, nasul şi urechile 2%. Unii vinovaţi erau arşi 
de vii, alții sfișiaţi de boi sau ucişi cu lovituri de săgeți etc. Adulterul 
era pedepsit în mai multe feluri asupra cărora Manu se opreşte oare- 
cum. Cînd un bărbat era vinovat de adulter, el putea fi condamnat să 
fie închis sau exilat, uneori chiar tras în ţeapă, dacă se îndrăgostise de 
una din soțiile regelui. În lipsă de flagrant delict, tribunalul putea să-l 
constrîngă să sufere ordalia. Soţia de brahman era obligată să parcurgă 
străzile călărind bărbătește pe un măgar negru, întoarsă spre coada 
animalului. Unsă cu unt, cu capul tuns, ea era astfel supusă sarcas- 
melor mulţimii; aceasta era o pedeapsă dezonorantă între toate, căci 
măgarul era deosebit de disprețuit, dăunător şi simboliza lubricitatea. 

Actele de banditism erau pedepsite și prin mutilare și închisoare. De- 
altfel, se cuvine să precizăm că, sub influenţa ideilor umanitare răs- 
pîndite de budism, pedeapsa capitală şi pedepsele corporale au fost su- 
primate treptat și nu mai erau în vigoare sub dinastia Gupta. Torturile 
și închisoarea constituiau încă formele cele mai curente ale pedepsei 
sub Harsha în secolul VII, după cum ne atestă Hiuan-tsang. 

Dar soarta condamnaților nu era deloc de invidiat dacă credem des- 
crierile cuprinse în Jâtaka. Condusă de şeful temnicerilor, închisoarea 
era un loc sinistru unde viața era insuportabilă. Mulţi deţinuţi mureau 
din cauza regimului de torturi și de privațiuni care li se aplica. Con- 
damnatul era lăsat fără hrană și fără apă, suferind din cauza frigului 
sau a căldurii, zăcînd în excrementele lui, de cele mai multe ori bolnav, 
chiar şi lepros ; unghiile, părul, barba şi mustăţile lui nu erau tăiate 
niciodată ; picioarele lui erau împiedicate într-o armătură de lemn, 
iar mîinile în cătuşe. De trei ori pe zi era bătut cu curele, sau era lovit 


23 Mahâsîlava-jâtaka, nr. 51; Cowell, vol. I, p. 130. 

2 Kulâvaka-jâtaka, nr. 31 ; ibidem, vol. I, p. 78. 

25 Mahâ-Paduma-jâtaka, nr. 472 ; ibidem, vol. IV, p. 120. 

2 Chulla-jâtaka, nr. 193; ibidem, vol. II, p. 82. O altă tortură este evocată, 
aceea a „paielor şi hranei“, dar ea nu este descrisă: cf. Sarabhanga-jâtaka, 
nr. 522 ; ibidem, vol. V, p. 65. 

cu bastoane sau cu ghioage. El putea fi legat fedeleş, înlănţuit, aruncat 
într-o groapă unde era lăsat pradă animalelor sălbatice ca lupi, cîini, 
şacali, şobolani şi păsări răpitoare, pînă la moarte. De asemenea, el 
putea fi întins cu forţa pe spate, menţinîndu-i gura deschisă cu ajuto- 
rul unor bare de fier sau de aramă înroșite în foc şi turnîndu-i urină. 
Erau întrebuințate și alte instrumente de tortură: cazane umplute cu 
lichide fierbinţi şi corozive, săbii tăioase, ferăstraie, brice, cuie de fier, 
ace, toporaşe, clești. Aceste viziuni îngrozitoare amintesc de chinurile 
infernului, așa cum sînt descrise în textele budiste și ilustrate pe anu- 
mite monumente, în special pe acelea de la Bârâbudur din Java cen- 
trală (sec. VIII-IX) şi, mai tîrziu, de la Angkor Vat, în Cambodgia 
(sec. XII). 

Soarta lamentabilă a deţinuţilor preocupa și pe marele Asoka ale 
cărui închisori aveau totuși reputaţia de a nu lăsa niciodată să iasă 
viu pe vreunul dintre pensionarii lor. 

Adesea, spune el: 


„există cîte un individ care intră în închisoare și suferă tortura; după aceea el 
este eliberat fără motiv... De aceea trebuie să practicaţi imparţialitatea... Acest 
text este scris pentru ca magistraţii orașului să-l aplice în orice împrejurare pen- 
tru ca nimeni să nu mai sufere captivitate fără motiv sau chin fără motiv... Pen- 
tru deținuții a căror pedeapsă este fixată şi care sînt condamnați la moarte, am 
lăsat la dispoziţia lor trei zile. Rudele lor vor interveni pentru a le salva viața, 
sau dacă nu există nimeni pentru a interveni, ei vor face pomeni sau vor ţine 
un post în vederea vieţii viitoare“ 27. 


O singură şansă le era dată: cu ocazia fiecărei incoronări regale, 
porţile închisorilor erau deschise, iar deţinuţii eliberați fără condiţie. 
Dar se cuvine să precizăm că închisorile cuprindeau mulţi nevinovați, 
căci erau încarceraţi acolo, în afară de vinovaţii presupușşi sau adevă- 
raţi, soţia și toți membrii apropiaţi ai familiei lor. 


C E E 


Iată deci cum se prezenta India în era care ne preocupă: o țară 
foarte întinsă şi greu unificată pe plan politic, populată de rase foarte 


27 Trad. de Jules Bloch, op. cit., pp. 137—139. 165. 

diferite (mergind de la arianul pur, de rasă albă, pînă la triburile 
abia supuse şi adesea negroide), vorbind numeroase limbi. În acest 
cadru atit de variat, organizarea administrativă îşi constituise o normă 
şi se sprijinea pe dreptul penal pentru a menţine ordinea, aceasta fiind 
înainte de toate reprezentată de rege. Dar aceasta era o ordine depin- 
zind mai mult de concepții religioase decît de obligaţii sociale și mo- 
rale. În sfîrşit, viaţa însăși a ţării întregi se baza pe economia statului 
și pe comerţul interior și exterior, aspect pe care îl vom evoca acum 
înainte de a duce mai departe cercetarea noastră asupra vieţii cotidiene. 


CAPITOLUL IV 
Viaţa economică 


Caravanele circulau în voie... Pămîntul producea (pen- 
tru el) diamantele minelor sale, griul lanurilor sale, 
elefanții pădurilor sale. 


Kâlidasa, Raghuvamsa, XVII, 64, 66. 


Importanţa vieții economice, precum şi mijloacele de a o menține 
sau de a o intensifica este arătată în cele mai vechi surse. Ea este în 
același timp o chestiune individuală și colectivă, iar dirijismul se aplică 
tot aşa de riguros în acest domeniu ca şi în acela al conducerii admi- 
nistrative. 

Statul indian de atunci nu este un stat-providenţă, el are interesul să 
lase o oarecare autonomie întreprinderilor individuale. Dar, în același 
timp, el are nevoie de venituri considerabile pentru a întreţine greoaia 
mașină administrativă care îi este proprie şi de asemenea pentru a sus- 
ţine campaniile militare pe care fiecare rege doreşte să le ducă la bun 
sfîrşit. Serbările, luxul curţii, enormele cheltuieli din tezaurul regal 
(care se confundă cu acela al statului) necesită de asemenea mari înca- 
sări. Pentru toate aceste motive, viața economică a Indiei antice tre- 
buia în mod obligatoriu să fie foarte dezvoltată. Întemeiat înainte de 
toate pe agricultură, statul asigură valorificarea acesteia prin importante 
lucrări de irigație, de aprovizionare cu apă, cu seminţe, şi supraveghează 
atent producţia din care el prelevă o parte pentru hambarele de stat. 
Dar comerțul nu este mai puţin activ, alimentat de meşteșugurile locale, 
de caravane, de navigația fluvială şi maritimă. Pentru a facilita expan- 
siunea sa — ca și pentru a menţine comunicaţii uşoare — împărații și regii 
s-au străduit să construiască drumuri şi să le întreţină. De asemenea, 
ei posedă o marină comercială. În sfîrşit, statul își arogă un anumit 
număr de monopoluri care îi servesc ca venituri și în același timp îi 


77 


permit să resoarbă mîna de lucru care n-ar putea găsi întrebuințare 
în sectorul privat datorită caracterului ei social: „excluși“ sau „decă- 
zuţi“ găsesc aici un mijloc de cîștigare a existenţei. 

Să examinăm unul cîte unul aceste diverse domenii explicînd meca- 
nismul care le guvernează. 


AGRICULTURA ȘI CREȘTEREA VITELOR 


Agricultura este baza economiei Indiei antice. Deși nu dispunem de 
date precise și de statistici, se pare că existau gospodării de importanță 
variabilă, mergînd de la ogorul suficient abia pentru a întreține o fami- 
lie pînă la marile proprietăţi funciare cultivate de numeroși salariați. 

Producţia de bază era încă de atunci cea de orez; de asemenea, 
se cultivau orzul, grîul, meiul şi trestia de zahăr, la care se adăugau 
susanul și cîteva leguminoase. 

Cea mai mare atenţie era dată irigaţiei care asigura un randament 
mai bun culturilor ; aceasta este încă o problemă grea în această ţară 
care cunoaşte periodic secete teribile, în timpul cărora pămîntul se 
crapă şi nu mai creşte nimic. De aceea, căutarea izvoarelor făcea obiec- 
tul unui învățămînt special 1. Încă din epoca vedică — și fără îndoială 
mai înainte, indienii au învăţat să foreze pămîntul pentru a ajunge la 
apa subterană, să devieze cursul unor rîuri pentru a alimenta canale, 
să regleze debitul acestor ape sau să le facă să se reverse pentru a 
inunda orezăriile 2. Dinastia Maurya și toţi regii care i-au urmat s-au 
silit să înzestreze ţara cu rezervoare şi puțuri ; în inscripțiile lor, ei se 
laudă adesea cu lucrările astfel întreprinse, iar cînd astăzi se zboară cu 
avionul pe deasupra satelor, se observă nenumărate surse de apă arti- 
ficiale multe dintre ele fiind de origine foarte veche. Sistemul de iri- 
gaţie de altădată era format, ca și astăzi, din lungi canale strimte, măr- 
ginite de mici diguri de pămînt. Textele ne informează că, încă din 


1 Brihat Samhitâ, LIV. P 
2 A se vedea detaliile în Louis Renou, La Civilisation de VlInde ancienne, 


p. 197. 

epoca antică, aceste canale erau alimentate în diverse moduri : fie „cu 
mîna“ (cu burdufuri, sau graţie unei prăjini cu cumpănă (bulâ), fie pe 
spate de animal, sau chiar cu ajutorul unui soi de maşină hidraulică. 
Un sistem ingenios, utilizat şi astăzi, era asigurat de boi, care, urcind 
într-una pe o pantă artificială, cu o înclinaţie de circa 30%% față de 
nivelul cîmpiei, şi coborînd-o din nou tot aşa de necontenit, scoteau 
din subsol un sac de piele umplut cu apă, care era vărsată într-un 
canal aduotor 3. Canalele erau săpate în comun și serveau uneori ca 
hotare între două proprietăți indivize; se pare că utilizarea acestei 
ape comunale a dat adesea ocazia unor aprige contestaţii: nu era rar 
cazul cînd ea era deviată spre ogoarele unui sat în detrimentul altuia ; 
de aici rezultau certuri violente care degenerau uneori într-o adevărată 
bătălie organizată între săteni 4, iar diferendul trebuia să fie adus în 
fața consiliului local. 

Dacă irigaţia permitea culturilor să reziste soarelui subtropical, agri- 
cultorii indieni știau de asemenea să folosească gunoaiele și îngră- 
șămintele : ei strîngeau bălegarul animal și îl lăsau să se usuce timp 
de zece luni; ei se serveau de purină și de diverse îngrășăminte din 
produse animale şi vegetale. Pentru a nu epuiza de tot terenurile, ei 
practicau rotația culturilor şi pîrloagelor. 

La începutul primăverii, ei începeau să are pămîntul. Ei se serveau 
de un fel de plug tras de doi boi albi, şi acest atelaj era în întregime 
asemănător cu cel care se foloseşte şi acum : făcut din două bucăţi de 
lemn dur asamblate în unghi obtuz, aratrul era prevăzut cu un miner 
în partea superioară şi cu un vîrf inferior bine ascuţit sau întărit cu o 
bucată de fier forjat. În corpul acestei unelte se articula un proţap 
încovoiat, ce se termina printr-un jug care se sprijinea pe gîtul boilor 
şi care era menţinut pe loc din ambele părţi prin cocoașa dorsală a aces- 
tor animale și printr-un colier individual. Conducătorul atelajului în- 
greuna brăzdarul așezîndu-se deasupra, ţinînd în acest timp mînerul, 
în timp ce, cu mîna cealaltă, îndemna boii cu ajutorul unui bici. Unele 


v 3 Cf. A. Foucher, La Vie du Bouddha, p. 276 şi figura 4. Chullavagga, 
16, 2. 
4 Kunâla-jâtaka, nr. 536; Cowell, vol. V, p. 219. 

texte jainiste susţin că unele aratre erau trase uneori de douăzeci şi patru 
de boi şi că existau trei feluri de pluguri: scenele de arat reproduse 
în această epocă nu permit confirmarea acestui lucru. 

În mod normal se proceda la trei semănături principale : mai întîi, 
orezul semănat în anotimpul ploilor şi care se recolta încă de la începu- 
tul iernii ; apoi, bobul, mazărea, lintea şi alte leguminoase (printre care 
susanul), care se coc în anotimpul rece și care se puteau culege vara; 
în sfîrșit, orzul (yava), griul, inul şi cînepa în mare parte recoltate iarna. 
Meiul și trestia de zahăr, secerate înaintea ploilor estivale (afară de 
otavă care persista pînă în noiembrie), completau producţia de bază. 
Ici şi colo se ridicau sperietori făcute din scheletul unui bivol montat 
pe un stilp ê. 

Dintre aceste culturi, cultura orezului era fără îndoială cea mai im- 
portantă, atunci cînd totuşi inundația terenului putea fi făcută în mod 
satisfăcător. În epoca vedică, orezul creştea spontan în anumite terenuri, 
de exemplu pe malurile Gangelui, dar nu fusese încă aclimatizat pentru 
cultivare ; el era cules în stare sălbatică din cavitățile mlăștinoase lăsate 
de creşterile periodice ale fluviului. Încă înainte de dinastia Maurya 
el era nu numai recoltat, dar și ameliorat. 

Se cunoșteau trei specii de orez: cel alb, cel negru şi cel „rapid“, 
acesta din urmă se cocea în șaizeci de zile. Cultura orezului era com- 
plicată ; ea cerea multă mînă de lucru: în adevăr, ea necesita un sis- 
tem de irigaţii şi, în consecinţă, multiplicarea reţelei de canale care 
aduc apa în teren ; smulgerea este urmată de răsădire în alt loc, făcută 
cu mîna, cu corpul încovoiat timp de două ore întregi, indiferent cît 
ar fi fost de ridicată temperatura. Recoltarea se făcea la hotarul dintre 
toamnă şi iarnă. Pentru a-l tăia, ţăranii se serveau de o seceră cu 
lamă lată, uneori atît de încovoiată încît semăna cu un U.7 După aceea, 
era bătut cu mîna, prin lovirea snopilor de pămînt; apoi era vînturat. 


5 Cf. Jain, Life in Ancient India, p. 90. 

€ Harshacharita, trad. Cowell şi Thomas, p. 228. 

7 Această seceră este reprodusă de mai multe ori, în special la Sânchi, 
stâpa I, poarta de sud: cf. A. Foucher și Marshall, op. cit., t. II, pl. 
XIX, d, 3. Un fragment al aceluiaşi portic, conservat în micul muzeu din Sâichi, 
poartă un personaj ţinînd o seceră foarte încovoiată. 

Pe urmă era lăsat să se usuce la soare înainte de a-l aduce în sat, unde 
era vărsat în niște chiupuri mari care erau așezate în hambare după 
ce fuseseră sigilate. 8 Cît despre trestia de zahăr, ea era supravegheată 
de paznice ale căror siluete imobile se profilau în umbra tulpinilor 
înalte. 9 Odată recoltată, ea era înmagazinată într-o rezervă, şi, la mo- 
mentul oportun, era presată într-o mașină specială pentru a-i extrage 
zahărul. Se proceda la fel pentru susan care furniza un ulei special. 

În epoca antică, cadastrul trebuie să fi fost foarte complicat: Buda 
însuși, contemplînd într-o zi o cîmpie cultivată, a comparat-o cu o 
manta monahală făcută din petice și bucăţi — și imaginea trebuie să fi 
fost judicios aleasă. Micile diguri care mărgineau îngustele canale în 
care sclipea apa murdară, gardurile sau palisadele desenînd dreptun- 
ghiuri sau cercuri care delimitau ogoarele, toate acestea dădeau solu- 
lui, ca și în prezent încă, o aparenţă fragmentară sau cîrpită; o sin- 
gură parcelă echivala uneori cu proprietatea unei singure familii şi 
avea să-i asigure hrana cu grîu. Hotărnicirea era stabilită după obsta- 
colele naturale, precum şi după nişte repere misterioase, a căror cu- 
noaştere, ţinută secretă, se transmitea din tată în fiu. Și unele şi altele 
aveau o valoare absolută : aceia care încercau să deplaseze sau să su- 
prime reperele se expuneau unor sancțiuni severe aplicate de justiția 
locală. 

În împrejurimile satelor, ogoarele făceau loc livezilor, grădinilor de 
legume și grădinilor cu flori, uneori unor plantaţii de iută şi de bum- 
bac. Acolo găseai fructe, flori, legume, dovleci, castraveți, zinzifil, pre- 
cum și mirodenii (piper, şofran, etc.). Fructele primeau îngrijiri spe- 
ciale : cele în stare sălbatică se adăugau celor care se cultivau. Şi 
unele și altele erau puse să se usuce în fructiere și se foloseau mai multe 
metode pentru a le face să se coacă sau a le grăbi coacerea : de exem- 
plu, ele erau acoperite cu paie sau erau expuse căldurii unui foc de 
balegă, sau erau amestecate fructele verzi cu cele coapte. Producţia 
era aşa de mare, încît ele erau expediate la oraşe în care întregi. 


8 Cf. A. Jain, op. cit., p. 90. 
3 Kâlidasa, Raghuvamsa, IV, 20. 

Importanţa acordată vitelor nu era mai prejos decit cea a culturi- 
lor. Bogăția se evalua după numărul de capete al unei turme, care era 
fie proprietatea unui singur individ, fie proprietatea comunei. Turmele 
se compuneau din boi şi vaci, din bivoli și bivoliţe, din berberi și oi; 
se includeau şi purceii și chiar cfîinii, în mod excepţional caii, aceștia 
din urmă fiind importaţi din afară. Iar textele enumeră cu grijă pro- 
dusele care se obțineau de la ele : în afară de produsele lactate — pentru 
consumaţia curentă şi pentru cult — ele furnizau piei, piei tăbăcite, corn, 
păr şi lînă, căutate de meșteșugari. O lună sau două după nașterea lor, 
animalele erau numărate şi marcate cu semne sau cu embleme care 
permiteau identificarea proprietarilor lor ; vacile care abia fătaseră erau 
de asemenea recenzate 10. Paza turmelor era încredințată unui văcar 
sau păstor comunal (gopâlaka) care le ducea în fiecare dimineaţă să pască. 
El îşi petrecea timpul cîntînd dintr-un flaut de bambus, ale cărui sunete 
melancolice răsunau în sate, ca și acum dealtfel. Dar el trebuia de ase- 
menea să poată apăra animalele contra fiarelor şi contra hoţilor: de 
aceea el era înarmat cu, un arc. Autorii clasici acordă un spaţiu mare 
certurilor care se iscau între văcarii din sate vecine, fiecare revendicînd 
pentru propria sa turmă superioritate şi prioritate. La sfîrşitul zilei, fie- 
care gopâlaka readucea vitele în satul său; atunci el le închidea în 
ocolul care le era rezervat, vacile de lapte fiind găzduite în boxe acope- 
rite. Gopâlaka era considerat responsabil de pagubele cauzate turmei în 
timpul pazei sale, afară de caz de forţă majoră ; lumea îi recunoștea ser- 
viciile fie plătindu-i un salariu, fie dîndu-i laptele de la o vacă din zece 11. 

Cît despre îngrijirile ce trebuiau date vitelor pentru a. le asigura creș- 
terea și randamentul, ele erau uneori destul de surprinzătoare ; unele 
rețete preconizau hrănirea boilor de tracțiune cu un amestec de carne, 
iarbă, fin, plăcintă cu ulei, tărîțe, sare, lapte acru, orz, bob, grăsime, zahăr, 
la care se adăuga lichior şi zinzifil. Fără îndoială aceasta avea rostul de 
a-i dopa. Geambașii utilizau multe excitante pe care le administrau 
vitelor înainte de a le prezenta cumpărătorului ; dar acest procedeu, 
considerat pe drept cuvînt o fraudă, cădea sub incidenţa legii. 


10 Mahâbhârata, ghoshayâtra, III, 240. 
11 Manavadharmashâstra, VIII, 230. 

Vacile de lapte beneficiau de îngrijiri speciale ; totuși putem deduce 
că ele nu erau de loc eficace, deoarece producția de lapte rămînea incre- 
dibil de scăzută, în ciuda unui muls bicotidian, cu excepția primăverii, 
cînd laptele era rezervat pentru alăptarea vițeilor. Tăierea unei vaci 
era considerată o crimă gravă, egală cu uciderea unui om de castă 
superioară. Pentru a o ispăşi, vinovatul trebuia să trăiască trei luni în 
mijlocul turmei, cu capul ras, îmbrăcat cu pielea animalului ucis; el 
nu trebuia să bea, în cursul primei luni, decît o decocţie de orz, exclu- 
zînd orice alt lichid. Pe lîngă aceasta, el era supus unei taxe de zece 
vaci și un taur; în cazul că nu putea să le furnizeze, el trebuia să 
predea toată averea sa. 

În sfîrșit, alături de creşterea vitelor, se practica pe scară mai mică 
creşterea păsărilor, însă ouăle nu jucau decît un rol neînsemnat în 
alimentaţia generală. Vinătoarea şi pescuitul compensau în mare mă- 
sură această carenţă. 


E “os 


În această epocă se disting mai multe categorii de agricultori: cei 
care cultivă ei înșiși pămîntul pe care îl posedă ; cei care îl cultivă cu 
muncitori sau șerbi, cu toții plătiţi ; cei care îl închiriază unor arendaşi, 
aceştia din urmă angajindu-se să predea proprietarului jumătate din 
recoltă. 

Marii proprietari sînt puţini ; domeniile cele mai întinse aparţin în ge- 
neral regelui, adică, de fapt, statului. Templele primesc şi ele proprie- 
tăți vaste şi le pun în valoare prin salariaţi. În schimb, micii proprie- 
tari sînt nenumărați ; adesea ei se mulțumesc să cultive atît cît au 
nevoie pentru propria lor subzistență, dar mulţi dintre ei preferă să 
aplice principiul „familiei unite“ punînd în comun — sub conducerea 
unui șef de familie — ogoarele, vitele, uneltele agricole, recoltele și 
pășunile : nu numai că evită astfel fragmentarea domeniului familial, 
dar şi preîntimpină într-o oarecare măsură calamităţile și greutățile. 

Dificultățile vieţii lor dure nu sînt mici. Capriciile anotimpurilor 
sînt adesea catastrofale : tornadele devastează ogoarele, seceta biîntuie 
neîndurător, inundaţiile distrug recoltele. Afară de aceasta, legile ospi- 

talităţii sînt exigente şi îl costă scump pe agricultor; cea mai oneroasă 
dintre toate constă în întreţinerea regelui și a suitei sale cînd acesta 
trece prin sate: atunci ţăranii trebuie să furnizeze alimentele pentru 
oaspeţii lor, ca şi furajul pentru caii şi boii de tracţiune ; cînd recolta 
este proastă, acest drept absolut al regelui și al demnitarilor săi poate 
condamna satele prin care trece cortegiul regal la golirea hambarelor 
lor fără speranța de a-şi reface stocurile înainte de anul următor. 

Calamităţilor naturale sau obligaţiilor inevitabile li se adaugă taxele. 
Acestea sînt numeroase şi privesc atît colectivităţile cît şi pe indivizi. 
În adevăr, țăranul trebuie să achite nu numai impozitul funciar, care 
se ridică de la 25 pînă la 300%% luînd ca punct de plecare momentul 
în care pămîntul atinge cel mai bun venit, dar şi o contribuţie perio- 
dică (probabil anuală) pe venit. El trebuie să participe la taxa generală 
percepută de stat asupra satului, ca și la impozitele speciale cuvenite 
în schimbul serviciilor făcute de stat populaţiei rurale : protecţia con- 
tra furtului în izlazuri și pe ogoare, cheltuielile de măsurătoare, lucră- 
rile de irigație, buna întreţinere a canalelor. Fructele, ierburile, mie- 
rea și lemnul sînt de asemenea impuse. Oricît de puţine drepturi ar fi 
avut agricultorul asupra terenului pe care-l cultivă, cheltuielile locative 
sau concesionare se adaugă prestaţiilor comunale ; el este obligat, de 
exemplu, să participe prin muncă sau cu bani la împrejmuire şi la 
irigație, ca și la întreţinerea pășunilor comune. Sub anumite domnii, 
impozitul a atins asemenea sume, încît s-au văzut destul de des ţărani 
părăsind cu toţii satul lor natal, preferînd să defrișeze noi terenuri în 
altă regiune, pentru a se sustrage impozitului. 

Cu toate acestea, statul se străduiește în general să favorizeze agri- 
cultura şi să nu asuprească pe ţăran, căci îl consideră indispensabil 
vieţii întregii ţări. Astfel, el îi recunoaște proprietatea asupra pămîntului 
după cinci ani de cultivare, dacă el l-a luat părăginit şi după trei gene- 
raţii (adică un secol) dacă pămîntul fusese cultivat. De asemenea, bunu- 
rile mobile, inclusiv vitele, îi aparţin după zece ani. În plus, statul îi 
acordă avansuri de bani sau de furnituri cînd se instalează ; defrișarea 
și cultivarea sînt astfel încurajate. În pofida acestor ușurări, țăranul 
este de cele mai multe ori dator. Această situaţie nu-i este totuşi pro- 
prie, ci se extinde asupra majorităţii familiilor indiene ale epocii. 

COMERȚUL 


Dacă agricultura îşi avea importanța sa, comerţul se practica în India 
antică pe o scară întinsă şi juca un rol considerabil în viața economică 
a ţării, atît la nivelul orașelor, cît şi la nivelul satelor. El era alimen- 
tat de producţia locală și meșteșugărească, de import şi de export. El 
se efectua atît pe mare, cît și pe drumurile pe care circulau carava- 
nele. Cîteva porturi jalonau coastele Indiei, atît în Mahârâshtra, la vest, 
cît şi în ţara tumulă, pe coasta Malabarului şi în Bengal. Prin poziţia 
sa geografică, India a beneficiat de comunicaţii stabilite, pe de o parte, 
între Golful Persic, Africa orientală şi propriile sale coaste, care pri- 
meau în același timp corăbiile greceşti, romane și arabe și, pe de altă 
parte, cele care o legau cu ţările din sud-estul asiatic, unde ea poseda 
bogate contoare încă de la începutul e.n. Navele chinezești, transpor- 
tînd încărcătură pînă la greutatea de cincizeci-șaizeci de tone, veneau 
să-și descarce povara prin strimtoarea Malakka, pînă în Golful Bengal. 
Navele arabe, şi mai îndrăzneţe, depășeau Capul Comorin, și mergeau 
pînă la Yang-tcheu. Mărfurile descărcate în porturile Indiei erau luate 
în primire de caravane care convergeau mai ales spre marile pieţe inter- 
naţionale stabilite în regiunile Peshâwar, Kabul și mai departe, spre est, 
în oazele Turkestanului chinez. Mărfuri indiene şi străine erau expor- 
tate astfel spre Asia septentrională, unde caravanele care le transpor- 
tau întîlneau drumurile mătăsii, care legau coastele siriene de China 
occidentală. 

Pentru ca acest imens trafic, să se poată intensifica, a trebuit ca 
India să fie înzestrată cu drumuri și cu porturi bine amenajate. 


1. Drumuri şi caravane 


Împărații și regii Indiei erau primii interesaţi să favorizeze aceste 
schimburi din care prelevau taxe importante destinate tezaurului şi 
îmbogățirii populaţiei. De aceea, încă din epoca Maurya, ei au construit 
cîteva mari drumuri de care sîntem asiguraţi că făceau obiectul celei 

mai mari atenţii din partea lor!2. Încă Megasthenes (XXXIV) nota su- 
perioritatea lor 13. Construcţia lor cerea o mare mulțime de tehnicieni, 
arhitecţi, ingineri, dulgheri, precum și tăietori de lemne, fabricanți de 
frînghii, cantonieri, salahori și mercenari 14. Solul era studiat mai întîi 
de experţi. Apoi, prevăzuţi cu cazmale, securi şi ferăstraie, lucrătorii 
își croiau drum, tăind lianele, crîngurile, tufișurile, lăstărişurile, dobo- 
rînd arborii, deplasînd sau tăind stîncile, scoțind buștenii, nivelînd ur- 
cuşurile şi ridicăturile, umplînd găurile și cavitățile. Astfel ei făceau 
să dispară denivelările trenului. 

Se pare chiar că aceste drumuri erau concepute ca niște şosele care 
permiteau să se circule chiar în timpul inundaţiilor ; în adevăr, textele 
precizează că ele erau mărginite de şanţuri ale căror maluri erau dea- 
supra întărite cu nisip ; canale umplute cu apă se întindeau de-a lungul 
lor. După aceea, se plantau arbori pe marginile drumurilor pentru a 
le umbri bine 15. După Megasthenes (XXXIV, 5) o bornă era pusă din 
zece în zece stadii, aproximativ din doi în doi kilometri. La răscruci 
panouri indicatoare permiteau de a se orienta precis. 

La intervale regulate se construiau case de primire sau cu'cușuri de 
etape destinate pelerinilor ; fiecare din aceste halte erau prevăzute cu 
un puț şi adesea cu unul din acele bazine artificiale, care servesc şi 
astăzi ca rezervoare în toată regiunea rurală din India. După căldură 
şi praf, neplăceri majore ale lungilor marșuri sub climatul Indiei, era 
un confort apreciabil să poţi să te speli, să-ţi reînnoiești provizia de 
apă și să te întinzi chiar pe pămîntul proaspăt, nivelat și măturat, la 
adăpost de animalele sălbatice care dădeau tircoale prin împrejurimi. 

Odată construite, drumurile erau în continuare obiectul celei mai 
mari solicitudini din partea guvernului. Întreţinerea lor era fără în- 
doială costisitoare, căci ploile torențiale ale musonului care durau timp 
de trei luni din an le muiau, iar trecerea turmelor, carelor şi carava- 
nelor le desfunda periodic. De întreţinerea lor răspundeau funcționari 


12 Nu posedăm decît informaţii fragmentare despre rețeaua rutieră în epoca 
antică. Cf. E. Lamotte, Histoire du Bouddhisme indien, I, p. 10. 

13 Arthashastra, I, 21; II, 4 etc. Cf. excelentul pasaj în S. C. Sarkar, Some 
Aspects of the Earliest Social History of India, p. 15 şi urm. 

14 Râmâyana, Ayodhyâkânda, sarga LXXX, 1—2, trad. Foucaux, p. 468. 

15 Ibidem, LXXX, 5 şi urm. 

de un anume rang, antapâla, care supravegheau în acelaşi timp buna 
stare a caselor de pelerini; ei erau însărcinaţi de asemenea să urmă- 
rească sau să prindă hoţii care stăteau la pîndă pentru a jefui trecătorii 
și caravanele. Toate acestea costau foarte scump, iar statul își acope- 
rea cheltuielile impunînd o taxă de trecere negustorilor obligaţi să uti- 
lizeze marile drumuri imperiale sau regale. 

Deși această taxă constituia pentru ei un fel de asigurare contra fur- 
tului, unii negustori şireți și puţin scrupuloşi încercau să înșele fiscul 
mergînd pe drumuri depărtate. Dar, dacă stratagema lor era desco- 
perită, ei erau aruncaţi în închisoare. Taxele de trecere erau plătite la 
intrările satelor şi orașelor adică o douăzecime pentru grîu, ulei, zahăr, 
articole de olărie și ţesături ieftine, o cincisprezecime pînă la o cincime 
pentru celelalte mărfuri. Mărfurile confiscate erau vîndute la licitaţie 
în folosul tezaurului şi al comunei. O anume cantitate din fiecare 
dintre ele revenea regelui. 

Comerţul era alimentat în primul rînd de caravanele care străbăteau 
drumurile, luîndu-și încărcătura din cele citeva mari porturi de pe 
coaste și transportînd-o spre provinciile din nord-vest unde se racor- 
dau la rețeaua internaţională de drumuri ale mătăsii; acestea legau 
coastele Siriei cu China, traversînd trecătorile muntoase ale actualului 
Afganistan și deşertul Gobi, și înaintînd prin releele oazelor care jalonau, 
prin mijlocul acestui deșert, bazinul Tarimului. Cîteva tirguri bogate 
se aflau la frontierele Indiei încă din secolele III sau II î.e.n. (poate 
chiar anterior), iar traficul continental a continuat cu o activitate com- 
pletă pînă în secolul X. După textele budiste, se pare că orice negu- 
țător din India dornic de cîştig căuta să organizeze una sau mai multe 
caravane pe an, riscîndu-şi toată averea în întreprindere sau asociindu-se 
cu alţi negustori pentru a o duce la bun sfîrșit. Nu totdeauna lăsau să 
răspundă de transport un şef plătit, ci ei înşişi însoțeau convoaiele, 
nedînd înapoi nici în faţa pericolelor, nici în faţa lipsei de confort şi a 
oboselii unui asemenea drum. Imaginaţia populară pare să se fi com- 
plăcut în evocarea acestor marşuri interminabile prin păduri și deșer- 
turi, care degenerează chiar, descriind tot felul de banalităţi care repetă 
pînă la saturație aceleaşi detalii. 

Fig. 6. Car. Detaliu al unui timpan de poartă. Mathurâ. Aprox. sec. II. 
Naţional Museum of India, New Delhi. 


Orice caravană avea un şef, sârthavâha, personaj important şi price- 
put care trebuia să aibă o mare experienţă în acest gen de expediţie. 
Securitatea tuturor se afla în mîinile sale, ca și reușita călătoriei şi pro- 
fitul care trebuia obținut. Toţi cei care însoțeau caravana trebuiau să-l 
asculte întocmai, fie că erau caravanieri, sau călători izolaţi ce se ală- 
turau lor în schimbul unei retribuţii cinstite. 

Pregătirile erau îndelungate. Trebuia strîns un număr important de 
care, trebuiau procurate destule vite de tracţiune, încărcate mărfuri, 
lemn pentru bivuacuri, furaj pentru vite, orez şi ulei pentru oameni 16, 
ulcioare pentru a fi umplute cu apă potabilă. Coloana se forma şi se 
punea în mișcare înainte de ivirea zorilor, în scîrțiitul roţilor de lemn, 
înşirîndu-se la nesfîrşit pe drum și stîrnind o masă enormă de praf 
care înroșea ochii și usca gîtul. Pentru a-și conserva toate forţele, șeful 
caravanei avea grijă să se adăpostească de vînt. Dacă acesta izbea cara- 
vana din față, sârthavâha mergea în frunte, aşezat în propriul său car, 
cu ajutoarele sale în jurul lui; dacă, din contră, vîntul se dezlănţuia 
din spate, el lăsa să treacă convoiul pe care îl încheia. La apropierea 
nopţii, coloana se oprea. Carele erau dispuse în mai multe cercuri, iar 
boii erau priponiţi în mijlocul fiecăruia dintre ele. De jur împrejurul 


19 Vannupatha — jâtaka, nr. 2; Cowell, vol. I, p. 10. 

carelor se aprindeau focuri de tabără destinate atît încălzirii mîncării 
de seară cît şi îndepărtării animalelor sălbatice. 

Oamenii se organizau pentru a face de gardă prin rotaţie: ei erau 
schimbaţi de trei ori în cursul nopții, adică din patru în patru ore. În 
revărsat de ziuă, se dădea plecarea şi interminabila defilare își relua 
iarăşi marșul, în ritmul tropăitului lent al boilor. 

Cînd caravana întîlnea în drumul său un rîu, ea era obligată să se 
oprească : nici un pod nu se întindea peste cursurile de apă, deşi dul- 
gheria era foarte dezvoltată în ţară şi deși erau construite poduri peste 
şanțurile cu apă de la intrarea fiecărui oraș. De multe ori se putea trece 
prin vad ; conducătorii de care cunoșteau perfect locurile de trecere prin 
vaduri şi conduceau cu îndemînare atelajele pe fundurile pietroase. 
Dacă rîul nu era prea lat, oamenii doborau cîțiva copaci şi le aruncau 
trunchiurile peste depresiunea formată de ape. Cînd era vorba de un 
fluviu sau de un rîu prea adînc, ei preferau să folosească bacuri (nâva- 
tîrtha“) 11. 

Traversarea junglei nu se făcea totdeauna fără neplăceri din cauza 
atacurilor la care triburile „sălbatice“ puteau să se dedea. Îmbrăcaţi 
numai cu cîteva frunze, bărbaţii şi femeile excelau în tragerea de săgeți 
otrăvite cu arcurile lor mici şi uşoare, căutînd să pună mîna pe o vic- 
timă umană pentru a o sacrifica zeilor lor 18; totuși ei ezitau să asal- 
teze o trupă atît de numeroasă cum era o caravană. Pericolul era mai 
mare în păduri unde tilharii, grupaţi în bande organizate, nu înțelegeau 
să piardă un asemenea noroc şi pregăteau cu grijă capcane. 

Traversarea deșertului era cea mai de temut ; circulau cele mai sinis- 
tre zvonuri despre pericolele la care te expuneai acolo : el nu avea numai 
reputaţia de a fi cutreierat de demoni devoratori de cadavre, dar riscai 
să mori acolo de sete şi de foame. Sârthavâhii cunoșteau bine erorile 
pe care puteau să le comită tovarășii lor de drum, sub imperiul teroa- 
rei şi al privaţiunilor ; de aceea ei le dădeau tot felul de recomandări 


1? Majumdar, Indian Culture, II, 2, p. 280. 


13 Reprezentări de locuitori ai junglei sînt reproduse în Dikshit, Excavations 
at Paharpur (Bengal), în „Memoirs of the Archaeological Survey of India“, no. 55, 
pl. XLIX. — Yazdani, Ajanta, I, pl. XXX b. O minuțioasă descriere a unui 
şef sabara din munţii Vindhya este făcută de Bâna în Harshacharita, trad. Cowell 
and Thomas, pp. 231—232. 

înainte de a intra în deşert. „Abţineţi-vă, le spuneau ei, de a gusta 
tot ceea ce nu vă este cunoscut; nu consumaţi nici rădăcini, nici frunze, 
nici flori, nici fructe necunoscute înainte de a ni le arăta, căci în aceste 
regiuni cresc nenumărate plante otrăvitoare 19; dacă le-aţi gusta fără 
ca noi să fi putut să vă administrăm la timp un emetic care să vă facă 
să vărsaţi, aţi muri 2%. Ei mai insistau, de asemenea, ca nimeni să nu 
se depărteze de coloană, de teama animalelor sălbatice şi a nisipurilor 
mișcătoare. 

Descrierea traversării unui deșert reapare de mai multe ori în Jâtaka 
sub o formă așa de precisă şi aşa de vie, încât o presupunem un docu- 
ment trăit. lată sinteza ei : Înainte de a intra în zona nisipurilor, cara- 
vana se oprea în apropierea ultimului puț; acesta era semnalat prin- 
tr-un drapel care permitea să fie observat de departe?l. Tigvele cara- 
vanierilor, ulcioarele îngrămădite în carul rezervat pentru transportul 
lor erau umplute cu apă proaspătă ale cărei raţii erau riguros chibzuite 
pentru toată durata călătoriei 2. Marşul nu se făcea decît noaptea, con- 
voiul pornind numai la apusul soarelui; căci, din momentul în care 
soarele încălzea pămîntul, nisipul devenea la fel de fierbinte ca şi jăra- 
tecul, rănind picioarele oamenilor şi copitele boilor. De aceea, toată 
ziua se sta în bivuac, aşezat sau întins la umbra carelor dispuse în 
cercuri, dormind sau discutînd. Apoi tabăra era ridicată în agitația obiş- 
nuită. Îndată ce se răcea puţin nisipul, caravana reconstituită pornea la 
drum, fiecare potrivindu-și pașii pe urmele celor care îl precedau. 

Sârthavâha angaja un „pilot al nisipurilor“ (în limba pâli : thalaniyyâ- 
maka). Culcat pe o saltea în carul din frunte dezvelit de prelată în 
prealabil, acesta observa poziţia stelelor și se orienta după ele%; în 
spatele lui se înșira imensa coloană, sub roțile căreia nisipul fugea și 
aluneca la fiecare pas. Acest marș extenuant se întindea pe cele două- 
sprezece ore ale nopții ; douăsprezece ore în timpul cărora soarta tutu- 
ror era la discreţia pilotului. Dacă i se întîmpla să adoarmă — ceea ce 


19 Phala — jâtaka, nr. 54, Cowell, vol. I, p. 135. 

2 Phala — jâtaka, loc. cit., şi Gumbiya-jâtaka, nr. 366, Cowell, vol. III, p. 132; 
Kimpatekka-jâtaka, nr. 85, ibidem, vol. I, p. 212. 

21 Vannupatha-jâtaka, nr. 2, loc. cit. 

22 Apannaka-jâtaka, ibidem, vol. I, p. 5. 

233 Vannupatha-jâtaka, loc. cit. 

se petrecea uneori — se producea catastrofa : caravana rătăcea la infinit, 
învîrtindu-se în cerc toată noaptea; în zori, ea se regăsea la punctul 
său de plecare: rațiile de apă şi de hrană erau prea reduse de aici 
înainte pentru ca oamenii şi vitele să scape vii din aventură, afară 
de cazul descoperirii miraculoase a unei surse de apă24. Atunci inter- 
veneau demonii. Desfășurînd toate artificiile lor pentru a induce în 
eroare pe nenorociţii dezorientaţi, ei le distrugeau îndată cadavrele 
şi jefuiau mărfurile îngrămădite în care; oasele albite care jalonau 
traseele păreau a fi tot atitea dovezi ale unor întreprinderi demoniace. 
În afară de pierderea oamenilor, aceasta era ruina sigură pentru ne- 
gustorii care mizaseră totul pe reuşita expediției. 


2. Navigaţia şi porturile 


Riscurile erau şi mai mari pentru cei care se consacrau comer- 
tului pe mare. Acesta era totuși foarte activ şi, începînd cu epoca ro- 
mană, lega lumea mediteraneană de China cu ajutorul unor mari nave 
comerciale (nâva)25 din care regii indieni posedau ei înșiși o flotă, dar 
din care majoritatea aparține unor particulari bogaţi. Aceste corăbii 
erau în concurență cu navele grecești și romane, iraniene şi arabe, 
precum și cu vasele de cursă lungă chinezești. Folosind forța vîntului 
şi curenţii musonului — descoperire care se atribuie pe nedrept, se 
pare, grecului Hippalos — ei au stabilit încă din primele două secole 
ale erei noastre un serviciu regulat între Roma și coasta Malabarului, 
între India şi China. Spre ţările din Occident, călătoria dura şase luni; 
se aștepta un an inversarea musonului și se pleca iarăși în celălalt 
sens timp de alte șase luni. 

Reprezentările de corăbii comerciale sînt din nefericire rare în arta 
Indiei. Una dintre ele totuşi, reprodusă la Ajantâ ne permite să dăm 
cîteva precizări % : aceasta are trei catarge de înălțime egală echipate 


2 Jarudapâna-jâtaka, nr. 256; Cowell, vol. II, p. 205. 

25 Vezi bibliografia in fine. 

2% Cf. K. de B. Codrington, The Culture of Mediaeval India asilustrated by 
the Ajantâ Frescoes, în „Indian Antiquary“, vol. LIX, August 1930, p. 159, şi urm.; 
şi sept. 1930, p. 169 și urm. — De adăugat la aceasta descrierile privind Bârâbudur 
în Basham, The Wonder that was India, pp. 226—227. 

Fig. 7. Corabie comercială. Detaliu al unei fresce. Ajantâ. Aprox. sec. VI. 
(După Yazdani, II, pl. XLII). 


cu pînze rectangulare și cu friînghii, precum și cu o pînză triunghiu- 
lară așezată la spate ; aceasta din urmă este curios prinsă de extremi- 
tatea unui fel de catarg suplimentar fixat la un portic montat pe punte. 
Nava mai este prevăzută cu două visle foarte lungi prinse cu nişte cuie 
puternice ieșite în afară pe carcasa vasului. Aceasta, înaltă şi masivă, 
este foarte ridicată la cele două extremităţi, prora și pupa fiind deo- 
potrivă decorate cu doi ochi, ca şi cum corabia ar fi un peşte mare 
cu două capete; acest decor a persistat pînă în zilele noastre în mai 
multe regiuni asiatice. În faţă și în spate se proiectează două platforme 
deasupra apei ; ele ar fi fost destinate, se presupune, să permită condu- 
cerea navei cu prăjina cînd este la mică adîncime. Pe puntea dinainte sînt 
aşezate ulcioare, sub un baldachin de pînză. Pasarela pilotului, destul de 
rudimentară, este situată în fața punţii de artimon. În sfîrșit, ea este 

echipată cu o cîrmă şi cu o ancoră; aceasta era capabilă, prin greu- 
tatea ei proprie, să rețină corabia în mijlocul mării agitate şi să o men- 
țină dreaptă în ciuda hulei și a contracurenţilor??. Cît despre cîrmă, 
ea era obiectul unei supravegheri riguroase din partea pilotului care o 
sigila cînd pleca de la bordul vasului pentru a împiedica pe oricine de 
a o manevra %. Anumite corăbii aveau chiar o șalupă fixată pe punte 
pentru a servi ca barcă de salvare 2%. Construcţia navală era încredințată 
dulgherilor ; chiar şi Rigveda % îi menţionează, ceea ce lasă să se pre- 
supună o experienţă mare dintr-o epocă îndepărtată ; după relatarea lui 
Plinius, ei erau capabili să construiască vapoare de 75 butoaie (20000 
amfore. Dar sursele indiene le atribuie realizări şi mai importante, unele 
dintre aceste corăbii putînd să conţină, susțin ele, de la două sute pînă 
la șapte sute de pasageri și membri ai echipajului, o încărcătură impor- 
tantă, vite, provizii de drum, apă potabilă din belșug etc. 31. 

Principalul personaj de la bordul vasului era pilotul, care „zi și noapte, 
cu un zel neîncetat şi eforturi susţinute“ %, conducea nava cu compe- 
tență. În mod necesar el trebuia să cunoască tot ceea ce priveşte marea 
şi să ştie să se orienteze după poziţia stelelor și zborul păsărilor. El 
studiase particularităţile acestora ; el însuşi trebuia să dreseze cîteva 
păsări să se întoarcă pe uscat sau să revină la bordul vasului ; dacă dis- 
tanţa era prea mare el le ţinea în rezervă pe puntea vasului pentru a 
le da drumul în momentul pe care îl socotea oportun 3%. Tradiţia budistă 
face mare caz de îndemînarea cîrmacilor și citează pe unul dintre aceş- 
tia care pierzîndu-şi vederea din cauza arsurilor provocate de apa sărată, 
şi-a continuat totuși serviciul și a reuşit să conducă corabia sa la un 
pescuit miraculos de pietre preţioase %î. Făcînd parte dintr-o breaslă 
condusă de un „bătrîn“ (în limba pâli : jetthaka), căpitanii de corăbii erau 


2 Milindapanha, VII, II, 11—12 (Sacred Books of the East, XXXVI, p. 300). 
28 Milindapanha, VII, II, 16. 

2 Milindapanha, VII, II, 16 (S. B. E., p. 301). 

30 I, 56, 2.—I, 3.—I, 116, 5.—I, 182, 5 etc. 

31 Beal, op. cit. 

32 Arthashastra, IV, III. 

33 Digha Nikâya, trad. Rhys Davies, I, p. 222.—Kevaddha Sutta. 

a Suppâraka-jâtaka, nr. 463, Cowell, vol. IV, p. 87. 

salariaţi, ca şi restul echipajului. Marinarii aveau, se susține, pe deplin 
conştiinţa condiţiei lor subordonate ; ei trebuiau să se străduiască să-și 
cîştige cinstit hainele şi hrana, nelăsîndu-se pradă niciodată leneviei %. 

Cu mult timp înainte de plecarea unui vas de cursă lungă, unii pasa- 
geri veneau să ceară armatorului sau căpitanului autorizaţia de a se îm- 
barca. Urmau lungi tratative pentru a discuta preţul călătoriei ; acesta 
era totdeauna ridicat, deși nu exista nici un tarif. De asemenea, trebuia 
ca ei să-și procure un paşaport, pentru care statul pretindea o taxă spe- 
cială ; acest paşaport trebuia să poarte amprenta unui sigiliu (agrihita- 
mudrâ), fără de care valabilitatea sa putea fi contestată. Înainte de ple- 
care, echipajul şi pasagerii aduceau zeilor o ofrandă de flori şi se rugau 
divinităților vîntului. Apoi ei cercetau semnele prevestitoare, ridicau 
drapele albe în vîrful catargelor, scoteau vislele. În sfîrșit, toată lumea 
se urca la bord în sunetul tobelor 3%. Atunci se ridica pasarela din lemn 
de rotang și se tăiau cele șapte parime care legau încă nava de uscat. 
Rudele și prietenii veniţi să asiste la plecare le adresau urări de drum 
bun, cu lacrimi în ochi. De acum începea o viață fără îndoială grea și 
neplăcută despre care sursele literare din această epocă rămîn mute, 
dar pe care o putem bănui foarte lipsită de confort după povestiri de 
mai tîrziu. Mulţi au fost aceia care „mult timp erau legănaţi pe sum- 
brele mări“ 37. Viaţa neconfortabilă de pe bord era cea mai mică nep'ă- 
cere în comparaţie cu catastrofele care-i pîndeau neîncetat și asupra că- 
rora, din contră, textele sînt inepuizabile, lăsînd să se întrevadă o mare 
spaimă dealtfel legitimă. În adevăr, cum să nu resimţi teamă în faţa 
valurilor „care bubuie ca tunetul“, în faţa oceanului „incomensurabil și 
infinit, fără un țărm în zare, clătinat pînă în profunzimile sale, vuind 
năprasnic, şi plin din belșug cu peşti, cu monştri și cu dragoni de toate 
soiurile 358. Pelerinul chinez Yi-tsing 3 ne împărtășește spaima sa în 
faţa apropierii constante a abisului și a valurilor, care, „înalte ca şi mun- 
ţii, barează marea și traversează tot vastul abis. Valurile, adaugă el, se 


35 Milindapanha, VII, II, 17. 

36 Nâyâdhammakahă (cf. Jain, op. cit., p. 118). 
31 Vising, Beal, op. cit., p. 122. 

38 Milindapanha, VII, II, 9—10, (S.B.E., p. 298). 
39 Trad. Takakusu, Oxford, 1896, p. XXX. 

înalţă ca şi norii pînă la cer.“ Furtunile, frecvente pe coastele Indiei în 
anumite anotimpuri, au impresionat profund imaginaţia populară. Tre- 
buie să adăugăm că navele erau supuse la mari eforturi; carcasa lor, 
avariată de asalturile furioase ale valurilor, lăsa frecvent să treacă șu- 
voaie de apă; atunci cala se umplea, provocînd scufundarea navei per- 
pendicular. Neputincioşi să remedieze această situaţie disperată, oamenii 
începeau să se jelească, să plingă și să se roage. Rugăminţile lor se adre- 
sau mai ales zeiței Manimekhalâ 4, în mod special împuternicită de cei 
treizeci şi trei de zei să salveze pe oamenii cu inima curată, dar și să 
înece fără milă pe păcătoşi. După naufragiu, marea se înroșea din cauza 
sîngelui nenorociţilor, devoraţi de pești și de broaşte țestoase mari. Pu- 
tini erau cei scăpaţi teferi din naufragiu 4t. Navele comerciale erau ex- 
puse în plus riscului de a fi urmărite şi atacate de piraţii şi flibustierii 
care bîntuiau coastele Indiei, oameni cruzi care nu trăiau decît din ja- 
furi şi nu se dădeau înapoi de la nici o atrocitate. Adesea, pentru a re- 
zista mai bine atacurilor lor, mai multe corăbii mergeau împreună. 

Dar nu numai furtunile și piraţii erau de temut : calmul desăvîrșit era 
tct aşa de amenințător cînd se prelungea peste măsură. Sufocîndu-se sub 
un soare de plumb, echipajul și pasagerii epuizau puţin cîte puţin pro- 
viziile lor și riscau să moară de foame şi de sete. Contra acestei situaţii 
dramatice, nu era alt remediu decît să aleagă la sorți un om de la bor- 
dul vasului şi să-l părăsească în mijlocul oceanului pe o plută de bam- 
bus 42 : imediat, se spune, alizeele umflau iarăși pînzele. 

Multiple episoade mitice sau legendare alimentau cronica populară : 
de exemplu, cutare convoaie întîlneau un monstru gigantic, timingala, 
care trăia — se spune — în mijlocul oceanului și a cărui poftă de mîncare 
era nesățioasă. Săgetînd cu privirile care umpleau de groază tot echipa- 
jul, el deschidea o gură adîncă ca un abis, în care marea se năpustea în- 
volburată. Atrase de acest virtej, corăbiile nu aveau nici un mijloc 


4 Cf. Sylvain Levy, Manimekhală, A Divinity of the Sea, în Indian 
Historical Quarterly, VI, 1930, p. 597 și urm. 

+1 Mahâjanaka-jâtaka, nr. 539, Cowell, vol. VI, p. 222; Sankhajâtaka, nr. 442, 
ibidem, vol. IV, p. 9 şi urm. Cf. J ain, op. cit., p. 118. 

42 Losaka-jâtaka, nr. 41; Cowell, vol. I, p. 110. 

Fig. 8. Monstru marin înghițind corabia și 
echipajul. Medalion de vedikâ. Bhârhut. Aprox. 
secolul II. (După Cunningham pl. XXXVI, 2). 


de a scăpa de irezistibilul curent, care le antrena în mod inexorabil în 
pîntecele monstrului unde ele se sfărîmau 43, 

Totuși, negustorii continuau să străbată mările, mereu mai numeroși. O 
legendă celebră 44 pune pe eroul său, fiul unui bogat comerciant din 
India să înfrunte pericolele unui naufragiu pe coastele Ceylonului, locuit, 
după cum se credea, de căpcăune. Avînd facultatea de a se transforma 
în încîntătoare femei tinere, aceste respingătoare creaturi amăgeau pe 
naufragiaţi și îi devorau. În timp ce tovarășii săi de drum cedau far- 
mecelor lor, tînărul negustor a avut tăria sufletească și cutezanța de a 
fugi, graţie concursului miraculos al unui cal divin ; el a revenit în frun- 
tea unei armate pentru a extermina pe căpcăune şi pentru a cuceri 
insula care a cunoscut de atunci o viață fericită și paşnică. Aceasta este 
numai o legendă și totuşi ea conţine o parte de adevăr: introducerea 
culturii indiene în ţările de peste mări a fost în mare parte opera unor 
negustori veniţi de pe continent. Totuși spre deosebire de aceste povestiri, 


43 Cf. A. Foucher, Les Vies antérieures du Bouddha, p. 50. 

44 Valâhassa-jâtâka, nr. 196, Cowell, vol. II, p. 89. E. Chavannes, Cinq 
cents contes et apologues extraits du Tripitaka chinois, nr. 37, A. Foucher, op. 
cit., p. 252 şi urm. — Temă reprodusă în special la Mathurâ; Vogel, La Sculp- 
ture de Mathurâ, pl. XX b; şi la Ajantâ: Yazdani, IV, pl. LI—LXV. 

ei n-au folosit decît rar forța armată pentru a se impune în aceste ţări 
și s-au mulţumit să fondeze acolo centre comerciale. 

Toţi se expuneau la mari riscuri, dar la urma urmei erau numeroși 
aceia care străbăteau oceanele fără ca să li se întîmple vreodată ceva 
neplăcut 45 ; mulţi au pornit în îndepărtate călătorii pe mare şi au reve- 
nit sănătoși în satul lor natal pentru a se bucura de o bogăţie cîştigată 
cu îndrăzneală. Dreapta credinţă brahmană condamna călătoriile mari- 
time şi ele s-au înmulţit mai ales în mediul budist: brahmanii, care 
„treceau peste apă“ erau excluși din casta lor — şi am văzut tragicele 
consecinţe ale unei asemenea acţiuni ; membrii celorlalte caste erau ţinuţi 
departe de riturile funerare, ceea ce echivala cu o excomunicare. De 
aceea se poate crede că negustorii aparţineau în mare parte acestei bur- 
ghezii a banului, dezvoltată sub influenţa budismului, la care aceste pre- 
judecăţi erau abolite. 


s. + 


Comerțul se supunea unei serii de reguli și de legi care constituiau 
dreptul maritim al epocii. În majoritatea cazurilor, corăbiile erau pro- 
prietatea, nu a căpitanului (cu care pasagerii tratau de cele mai multe 
ori), ci a unui armator pentru care acesta transporta încărcătura ; în cele 
din urmă, armatorul era cel care încasa prețul traversărilor. Uneori, mai 
mulți negustori cumpărau de la armator una sau mai multe părți din 
nava sa și deveneau astfel acţionari ; ei încasau beneficiile în proporție 
cu părțile deţinute de ei, speculînd reușita traversării ca şi succesul vîn- 
zării încărcăturii 4, Preţurile fiind foarte ridicate, atît pentru pasageri, 
cît şi pentru mărfuri, venitul lor era excelent, ajungind uneori la 200/9 
din avansurile consimţite pentru o singură traversare “7. împrumutul în- 
suşi putea să fie exorbitant, ridicîndu-se pînă la 240/, din cauza enor- 
melor riscuri întîmpinate. 

Un cod, minuţios întocmit, guverna ansamblul circulaţiei nautice a In- 
diei, fie maritimă, fie fluvială. Ea era controlată de un ministru (nâv- 


15 Supparaka-jâtaka, nr. 463; Cowell, vol. IV, p. 87. 
46 Choullaka-jâtâka, nr. 4; Cowell, vol. I, p. 20. 
11 Mânavadharmasastra, VIII, 157, 406. 

dyaksha) a cărui autoritate se întindea atit asupra corăbiilor din largul 
mării cât şi asupra bacurilor care asigurau trecerea de la un mal la 
altul peste fluvii. Însărcinat să reprime actele de piraterie, el percepea şi 
drepturile și taxele portuare, impozitul pe pescării — o șesime prelevată 
în natură din prinderi ; în sfîrşit, el trebuia să vegheze personal ca să fie 
făcute reparaţii navelor avariate de furtuni și să se acorde un ajutor 
naufragiaţilor. În acest scop, satele de coastă şi porturile erau obligate să 
organizeze un serviciu de salvare şi să strîngă materialul necesar : gea- 
manduri, luntri, bărci, trunchiuri de copaci, plute. Refuzul de a da aju- 
tor era penalizat. Cînd mărfurile erau avariate de apa mării, ministrul 
era autorizat să diminueze taxele de perceput. 

Porturile la care ajungea mai ales acest trafic, erau, se pare, destul 
de bine amenajate. În radă, niște turnuri susțineau faruri care erau 
aprinse noaptea pentru a orienta corăbiile. Totuși intrarea în port se 
efectua în general ziua, pilotul aruncînd ancora în largul mării pînă la 
răsăritul soarelui. Dar bazinele erau suficiente pentru ca nava să pătrundă 
cu pînzele abia micșorate ; lucrări de dragare le garantau accesul tot anul 
şi lucrări de zidărie le puneau la adăpost de valurile mării. Încet, nava 
ajungea la chei și ancora. În port domnea o mare agitaţie 48 ; mărfurile 
se îngrămădeau acolo din toate părţile : saci de piper, grămezi de peşte 
proaspăt sau uscat, mormane de orez se învecinau cu baloturi învelite 
cu piele, ulcioare astupate cu ceară, colete cu aur sau cu materii pre- 
țioase. Bărci acoperite cu prelată asigurau transbordarea de la corăbiile 
care nu putuseră acosta. În depărtare vuia oceanul pe care îl dominau 
strigătele docherilor, care circulau în toate sensurile, îndoiţi sub greuta- 
tea poverilor lor. Nu departe de chei se aliniau magaziile docurilor, 
împărţite pe străzi, foarte pline şi ele cu mărfuri de larg consum şi cu 
baloturi. 

În sfîrșit, un birou de vamă situat în apropiere funcționa toată ziua. 

Navigaţia fluvială era de asemenea foarte activă. Bărcile și navele 
erau construite solid ; piese în formă de coadă de rîndunică mențineau 


48 Cf. Pierre Meille, Les Yavanas dans l'Inde tamoule, în „Journal asia- 
tique“, 1940—1941, fasc. I, p. 85 şi urm. 

asamblajele. Multe transporturi se efectuau pe aceste căi; adevărate 
flote, aparţinînd statului sau unor mari comercianţi, atrăgeau la ele o 
bună parte a comerţului. 


3. Producţie, export, import 


Graţie traficului intens care se întindea în toată India, se schimbau 
mărfurile cele mai diferite ca şi cele mai rare. Producţiei locale i se 
adăugau mărfuri de larg consum şi materiale al căror tranzitar devenea 
India, fără să dezvăluie de unde le avea pentru a-și rezerva exclusivi- 
tatea vînzării. Se pare că exporturile depășeau cu mult importurile ; 
este adevărat că ea poseda esenţialul din ceea ce îi trebuia şi că multe 
dintre produsele sale locale erau foarte apreciate de clienţii săi străini, 
zonstituind la ei acasă esenţialul luxului ; fildeșul, lemnul de calitate, 
pietrele preţioase, parfumurile, mirodeniile. 

Piaţa fildeșului era una dintre cele mai active ; cererii externe, care 
era constantă, i se adăugau nevoile societăţii indiene, ai cărei potentaţi 
se arătau amatori de acest frumos material, ușor de lucrat şi avînd tot 
felul de întrebuinţări ; din el se modelau picioare de paturi sau de mese, 
cozi şi mînere de obiecte uzuale, ca oglinzi, apărătoare de muște sau 
sceptre. Scaunele, carele de paradă, zidurile locuinţelor bogate erau de- 
corate cu fildeș, ca și mînerele și tecile de sabie, pieptenii, broşele, acele 
de coc, cutiile şi cufăraşele, coliviile pentru păsările rare, legăturile de 
manuscrise, instrumentele de muzică etc. Deci numai pentru ea, India 
cerea un mare randament din partea vînătorilor de elefanţi. Și totuși ex- 
porturile ei de fildeș rămîneau destul de bogate pentru a concura exportul 
Africii pe pieţele internaţionale. 

De asemenea, India era celebră pentru calitatea pietrelor preţioase și 
a perlelor pe care le vindea în cîteva din porturile sale, și în special 
în portul Barygaza (actualul Broach), în regiunea Bombay. Perlele ve- 
neau mai ales din Ceylon ; dar pescării mari existau cam peste tot, atît 
în estuarul Gangelui cît şi în regiunile meridionale. Și pentru acestea, 
comerţul indian avea ca primi clienţi pe regi și pe prinți, căci aceştia 
considerau o chestiune de onoare să fie cunoscători perfecţi în aprecierea 

gemelor (ratnaparîkshâ), ştiinţă anterioară secolului VI 4%. În plus, ne- 
gustorii iranieni și occidentali se aprovizionau mai ales din India. Preţu- 
rile lor atingeau sume exorbitante ; ele erau achitate de cele mai multe 
ori în monedă de aur, ceea ce a avut ca rezultat scurgerea unei părți 
importante a tezaurului roman în folosul Indiei, în epoca în care socie- 
tatea din Roma etala un lux neînfrînat, pe care dealtfel, filozofii ei, îl 
condamnau. 

Din India provenea o cantitate considerabilă de pietre preţioase sau 
semiprețioase a căror calitate era totuşi superioară faţă de calitatea celor 
de alte provenienţe : diamantul, agatele, onixul, sardonixul, chrysoprasa, 
jaspurile verzi sau roşii, ochiul de pisică, ametistul purpuriu, cristalul 
de rocă, opalul, rubinul, safirul, smaraldul, berilul, acvamarinul albastru 
sau verde — acesta fiind cel mai apreciat, zirconiurile, turmalinele, tur- 
coazele (care veneau din Turkestan) etc. Artiştii indieni le întrebuințau 
foarte mult; totuşi, mai rămîneau mari cantități pentru export, iar 
meseria de bijutier, deși era supusă supravegherii unui superintendent 
special desemnat, era rentabilă. 

Dintre propriile sale resurse, India scotea de asemenea numeroase 
produse căutate de clienţii săi străini ; astfel ea exporta coarnele şi din- 
ţii bivolilor și rinocerilor, carapacea broaştelor țestoase care erau pescuite 
în sud, sideful stridiilor şi al unor alte scoici, carnea unor şopîrle uriașe 
(conservată cu sare) ale cărei proprietăți erau apreciate de medicii occi- 
dentali, chiar și de bucătarii în căutare de noutăţi. Una din cele mai 
înfloritoare industrii ale Indiei, constituia extragerea vopselei roşii și a 
lacului zis schellac care se extrăgea dintr-o insectă (Tacchardia Lacca) ; 
consumul intern era deosebit de mare, deoarece această vopsea nu ser- 
vea numai să coloreze țesuturile — acelea care, purtate primăvara de 
femeile tinere, era simbol de dragoste — dar se aplica şi pe corp, în spe- 
cial pe talpa picioarelor. Au existat perioade cînd exportul acestor două 
produse, vopseaua și shellacul, a atins un maximum de importanţă, mai 
ales atunci cînd Roma imperială căuta purpura. 

India asigura şi tranzitul anumitor mărfuri pe care caravanele le 
aduceau pînă în porturile ei; astfel cumpărarea pieilor şi a blănurilor 


49 Cf. Louis Finot, Les Lapidaires indiens, Paris, 1896. 

se negocia pe pămîntul ei, deşi acestea veneau în special din regiunile 
hymalaiene şi din Tibet; navele ei transportau spre occident minunate 
piei de tigri, de lei şi de leoparzi, cărora li se adăugau baloturi de piei 
de jder și de nevăstuică venind din Tibet. Țesăturile de lînă, făcute 
din lînă de berbec sau din lînă de oi originare din Bhutan și Tibet, erau 
manufacturate în Kashmir și de acolo erau transportate spre Iran şi Medi- 
terana, fie cu caravanele, fie cu corăbiile. Mătasea era importată din 
China (care a ţinut mult timp secretă originea animală a acestui mate- 
rial) și transformată în somptuoase ţesături, mai ales în museline de o 
extremă fineţe. Indienii utilizau pentru ei înșiși o mare cantitate din 
aceste ţesături și le expediau în străinătate în baloturi întregi. Ei ţeseau şi 
bumbacul (Cossypium herbaceum) pe care îl cultivau ei înșiși şi îl trans- 
formau în impalpabile museline pe care le vopseau cu frumoase culori ; 
această industrie, în care ei erau consideraţi maeştri, constituiau bogă- 
ţia multor regiuni ale Indiei: Gujarât, Bengalul oriental (Dacca) și tot 
sudul ţării (Trichinopoly, Tanjore, Masulipatam etc.) ; aceste ţesături, ca 
dealtfel și bumbacul numai dărăcit destinat să umple pernele şi sal- 
telele — erau exportate în Egipt care deţinea cea mai mare piaţă a tex- 
tilelor. Totuşi țesăturile de bumbac indiene erau acolo în concurență cu 
cele din tot Orientul Apropiat. 

Printre mărfurile costisitoare, erau şi varietățile de lemn preţios în 
care India era un mare producător: teckul (Tectona Grandis), recoltat 
pe coasta Malabarului în regiunea Kundra, în Travancore şi în Gujârat 
şi pe care rezistenţa sa la acțiunea apei îl indica pentru construcţie; 
abanosul (diospyros al grecilor), expediat mai ales în Golful Persic, dar 
a cărui vînzare era concurată de producţia etiopiană ; diferite specii de 
„lemn negru“ erau vîndute necunoscătorilor în locul abanosului, și aceasta 
permitea menţinerea unor preţuri ridicate pentru abanosul veritabil — 
realizînd în același timp substanţiale beneficii din contrafaceri. Lemnul 
de trandafir (Dalbergia Latifolia) și varietățile sale, apreciat pentru mo- 
bile, provenea de pe coasta Coromandel și se vindea mai ales la Broach. 
În sfîrșit, santalul (în sanscrită : chandana ; Santalum album Linn.), pro- 
dus mai ales în sud (districtele Maisur, Chimbatore şi Salem), era utili- 
zat în acelaşi timp pentru obiectele preţioase şi pentru parfumerie. 

Se ştie cîtă importanță au parfumurile şi tămiile în lumea orientală, 
unde servesc atît pentru uz propriu, cît şi în oficierea serviciilor reli- 
igioase. În afară de santal, India exporta gume și rășini (smirnă, slăbă- 
nog, aloe, cinabru etc.) care serveau în acelaşi timp drept coloranţi, con- 
dimente și medicamente ; ea mai adăuga şiraguri plăcut mirositoare (fă- 
cute din seminţe de flori şi din diferite petale, lauri, trandafiri etc.), 
'din metal ușor, din corn, din mătăsuri colorate, toate îmbibate cu alifii 
parfumate, împletite şi împodobite cu fire de aur. Unul dintre parfumu- 
vile cele mai cerute era moscul, căutat chiar în India de frumoasele co- 
chete și de „dandies“. Extras, după cum se știe, din caprele din China 
şi din Tibet care erau capturate cu plasa sau ucise cu lovituri de săgeți, 
el era transportat în băşici închise în vase ermetice; în ciuda acestei 
precauţii, umiditatea mării îl altera, iar acela adus de caravane din în- 
depărtatul Tibet era cel mai apreciat. 

Domeniul aromatelor era și el foarte rentabil. În primul rînd veneau 
piperurile (Pipper nigru, pipper Longus, Pipper Officianarum), recoltate 
în mare parte pe coasta Malabarului şi în Travancore, și exportate mai 
ales la Alexandria unde erau distribuite în toate ţările mediteraneene. 
La rîndul lor, arabii şi-au asigurat destul de timpuriu exclusivitatea ex- 
porturilor de zinzifil (Zingiber officinale), transportat în urcioare, și care 
serveau în acelaşi timp pentru înlesnirea digestiei şi ca medicament. 
Acelaşi lucru se poate spune pentru cinnamon — atît camtorul cît şi scor- 
țișoara — al cărui trafic era în mîinile arabilor și care făcea parte din 
mărfurile de lux; întrebuințările lui erau multiple, de la condimente 
pînă la protecţia hainelor contra moliilor, trecînd prin parfumerie (tămiie) 
şi medicină; el era exportat în stare brută, capsule și frunze separat. 
Uleiul extras din el era preparat în Siria ; el servea la parfumarea vinu- 
lui şi intra în compoziţia sosului, cu care, la Roma, se pregăteau stridiile. 
Cardamomul (Elettaria Cardamomum), produs în India meridională, era 
aproape la fel de prețuit şi atingea prețuri ridicate. Costusul (în san- 
scrită : Kushtha ; Saussurea Lappa) era, ca și cinnamonul şi cardamomul, 
preparat în Siria şi servea cam la aceleași întrebuinţări. 

După aceea veneau diferitele specii de narduri dintre care levenţica 
era cea mai costisitoare (în sanscrită : nalada) și care grupează pe Cym- 
bopogon Schoenanthus, Andropogon Muricatus şi multe alte varietăţi. 

Rădăcinile și frunzele lor se foloseau în parfumerie, în arta culinară şi 
în medicină ; uleiul care se extrăgea din ele era aşa de preţios încît era 
conservat în cutii de alabastru sau de onix. Pentru această producţie, 
India de sud rivaliza cu Etiopia și Arabia meridională. Menţionăm de 
asemenea cuişoarele (Caryophyllus Aromaticus sau Eugena Caryphyllata), 
susanul (Sesamum Indicum), indigoul — care era utilizat atît pentru 
pictură şi vopsitorie, cît şi pentru prepararea unor leacuri, „lycium“ 
(Berberis Floribunda, Berberis Aristata, Berberis Lycium), poate opiul 
și reventul. Trestia de zahăr (în sanscrită : ikshu) era exportată în canti- 
tate mică, tot aşa ca şi orezul (în sanscrită : vrîhi ; în tamilă : arizi), meiul 
și ovăzul, produse care nu serveau decit pentru nevoile echipajelor in- 
diene în timpul călătoriilor lor. Untul rafinat (ghî; în sanscrită : ghrita) 
era exportat în Africa orientală ; extras din laptele vacii cu cocoaşă și 
al bivoliţei, el era destinat mai ales medicinei, în timp ce, în India însăși, 
el servea la consumul curent și în serviciile religioase. În sfîrşit, anumite 
fructe, ca nuca de cocos, banana, pepenii, piersica și caisele, precum şi 
cîteva specii de castraveți şi de cepe, ajungeau în porturile meditera- 
neene, dar ele nu par să fi făcut parte din încărcăturile special pregătite 
pentru exportul regulat. 

Multe alte produse ar fi de adăugat la această listă destul de lungă. 
De exemplu. India fabrica arme albe de cea mai bună calitate, căci ea 
știa să lucreze fierul și pretindea chiar că ar cunoaște secretul oțelului 50. 
Totuşi indienii nu se preocupau de loc să le exporte, iar această sarcină 
și-au asumat-o mai ales arabii, parții și sirienii. Din India proveneau de 
asemenea aramă albă semănînd cu argintul, alamă în mare cantitate și 
aur, de bună calitate, extras mai ales din aluviunile Gangelui și din nisi- 
purile aurifere ale regiunilor meridionale (Maisur). 

Acestor mărfuri li se adăugau adesea animale: papagali, care erau 
dresați să vorbească, maimuțe domesticite, fazani, șerpi și elefanţi, care 
luau loc în grădinile zoologice ale regilor şi împăraţilor occidentali. Su- 
portînd greu călătoriile pe mare, ele erau încredințate mai ales cara- 
vanelor. 


5 Aluziile făcute la această tehnică sînt totuşi vagi şi ţin de domeniul fanteziei. 
Cf. Mahâ-ummagga-jâtaka, nr. 546; Cowell, vol. VI, p. 231, et. nr. 6. 

Sclavii constituiau de asemenea o afacere prosperă, a cărei aprovizio- 
"nare o asigurau în mare parte arabii : indienilor le procurau „grecoaice“ ; 
grecilor şi popoarelor elenizate ei le furnizau pretinși indieni, a căror 
patrie îndepărtată era un argument suplimentar pentru a le mări preţul. 
Majoritatea femeilor astfel aduse din India erau dansatoare sau muzi- 
cante, afară de cazul cînd constituiau garda militară a gineceelor. 

India beneficia în plus de produsele străine pe care le revindea pro- 
priilor săi clienți, cu substanţiale profituri. China îi aducea mosc, ulei 
de aleurit, ambră, chinovar, mătase în stare brută sau ţesută bine, rogo- 
jini şi pînză de cînepă, şi tot felul de obiecte manufacturate din cera- 
mică, din lac sau din aramă, piepteni de lemn, hirtie, umbrele de soare, 
tingiri de fier, ciururi, ace, şei de cai. Din țara khmeră, veneau să com- 
pleteze furniturile indiene multe produse de valoare : santal, tek și aloe, 
cardamom, ceară de albine, kapok, şi pene de pescăruşi de apă dulce. 
Sumatra şi lava furnizau aur şi mosc. Peninsula malaeză exporta argint 
din minele sale intens exploatate, și cositor, care se numea „plumb alb“ ; 
ea vindea de asemenea cea mai bună nucşoară, lemn de hematorgion 5t 
şi fildeş. 

India importa cai, destinați războinicilor nobili şi mai ales regelui. Ei 
constituiau unul din cele patru corpuri ale armatei, iar regele era dispus 
conform tradiției să achiziționeze foarte scump cele mai frumoase ani- 
male 52. Una din principalele surse ale acestui import era Asia septentrio- 
nală, mai precis regiunea Khotan, ai cărui geambași nu se temeau să 
întreprindă, în sezonul uscat, o lungă şi periculoasă călătorie pentru a 
repartiza un convoi de vreo cinci sute de cai la curţile princiare ale 
Indiei — cu certitudinea de a realiza din aceasta mari beneficii. În mod 
obişnuit, rîndaşii care însoţiseră aceşti cai erau angajaţi de noii proprietari 
pentru a continua să-i îngrijească. Onestitatea geambaşilor era adesea 
pusă la îndoială; ei erau acuzaţi că fură, pe drumul întoarcerii, cele 
mai bune animale pe care le vînduseră la venire 5. 

În toată perioada cît a durat expansiunea Romei, la toate acestea au 
venit să se adauge produsele mediteraneene : mărgeanul roșu provenind 


51 Haematoxylon campechianum L. 
52 Jâtaka, nr. 254; Cowell, II, pp. 199—203. 
5 Foucher, Les Vies antérieures du Bouddha, p. 123. 

din Sicilia, Sardinia şi Corsica, din Baleare, Spania și nordul Africii ; 
cuprul şi cositorul, antimoniul, realgarul, vesela de argint și lămpile, 
recipientele de bronz; ambra galbenă (care venea tot de la Marea Bal- 
tică, schimbată în general pentru pietre preţioase, smaraldele din Egipt, 
sticlăria venind în special din Alexandria, Tyr şi Sidon, şi mai ales 
vinul de struguri pe care India îl primea din diverse ţări 51. Pe coasta de 
sud-est, el venea din Italia, în special de la Arezzo, cum o dovedesc amfo- 
rele, cupele și farturiile exhumate la Virampatnam şi purtînd mărci de olari 
bine cunoscuţi 5; amfore asemănătoare au fost găsite la Taxila, în ac- 
tualul Pakistan. Pe coasta occidentală, comerțul său alimenta în mare 
parte porturile Barygaza (Borach) şi Muziris 5, unde el era schimbat 
cu aur, piper, mirodenii şi perle. El venea și din Laodiceea sau din Ara- 
bia 57 sau mai frecvent din Iran și din regiunile iranizate, ca Bactriana 58, 
Kâpisa 59, și Kâshmir. Totuşi, vița de vie exista în stare sălbatică în anu- 
mite regiuni ale Indiei 50, dar nu pare ca lumea să fi învăţat să o cultive, 
doar în Kâshmir, unde pelerinul chinez Hiuan-tsang o atestă în secolul 
VII şi unde chiar Strabon (II, 1,14; IX, 10,2) menţionează recipiente sigi- 
late cu smoală pentru a conserva vinul. 

Cînd Roma s-a prăbușit, Iranul a luat pe seama sa o parte însemnată 
a comerţului cu Asia orientală. Atunci India s-a întors cu hotărire spre 
țările mărilor sudului. Mărfurile occidentale s-au rărit sau au dispărut 


5 Le Periple de la mer Érythrée, § 49, menţionează importul vinului în India. 
Cf. Laufer, în Sino-Iranica, p. 22 şi urm. Herodot, I, 133. 

55 De exemplu, numele de Amurius (Caius), pe care îl întîlnim şi în Palestina, 
la Beisân, la Alexandria şi la Atena; numele de Vibii și Vibieni, descendenţi 
dintr-o veche familie din Etruria, care se stabilise la Arezzo ; cf. Sir Mortimer 
Wheeler, Arikamedu: an Indo-Roman Trading-station on the East Coast of 
India, în „Ancient India“, 2 (iulie, 1946), pp. 17—124. 

56 Cf. P. Meile, Les Yavanes dans Vlnde tamoule, în „Journal asiatique“, 
1940—1951, I, p. 103 şi urm. 

51 Le Periple de la mer Érythrée, § 49. 

58 încă din secolul II î.e.n. Cf. P. Pelliot, „Bulletin critique“, T'oung pao, 
1921—1922, XX, pp. 142—156. 

59 Cf. V. S. Agrawala, Geographical Data in Pânini, în „Indian Historical 
Quarterly“, 1953, I, p. 1 şi urm. (p. 2 şi 30). 

© Theophrast, Historia Plantarum, IV, IV, 11. Ea există încă în împreju- 
rimile localităților Nâsik şi Pondichâry ; trebuie să fi fost mai răspîndită altădată, 
căci o vedem, stilizată, figurînd pe multe basoreliefuri. 

de pe piaţa ei; dar activitatea acestei pieţe n-a slăbit, căci mirodeniile 
şi multe produse ale Pacificului au luat aici un loc important. 


+ + 


În sate şi în orașe, comercianții ocupau în general un cartier ale cărui 
străzi erau mărginite de prăvălioare ; foarte asemănătoare cu cele de 
astăzi, ele erau aliniate sub o verandă puţin mai ridicată în raport cu 
nivelul străzii şi acopereau o mică suprafață. Deschise direct spre exte- 
rior, delimitate între ele numai prin grosimea unui stilp, ele erau închise 
în fiecare seară cu obloane mobile. Negustorul locuia împreună cu fami- 
lia sa la etajul superior, în apartamente mici, sau într-o locuinţă care 
se întindea prin spate şi care era separată de prăvălii printr-o curte 
interioară 6l. Toată ziua, el stătea aşezat în mijlocul “magazinului său, 
chiar pe podea, pe jumătate îmbrăcat din cauza căldurii care domnea 
într-un local așa de mic, şi de cele mai multe ori cu capul descoperit. 
Principalii negustori — la sat ca şi la oraș —, erau lăptarul, băcanul, 
negustorul de uleiuri, negustorul de parfumuri, cîrciumarul. 

Lăptarul era înconjurat de recipiente de tot felul şi scotea dintr-un 
lighean cu toarte, cu o lingură cu coadă lungă, laptele acru pe care îl 
vărsa într-o măsură mică de aramă înainte de a-l vinde clienţilor săi. 

Cit despre băcan, prăvălia sa era plină cu ulcioare, farfurii şi oale 
îngrămădite, iar pereţii ei erau încărcaţi cu rafturi umplute cu alte 
recipiente : cutii și săculeţe erau atîrnate de vergele, la îndemîna lui 62. 
Negustorul de uleiuri utiliza o presă care funcţiona în dependinţele maga- 
zinului său și care era supusă la impozitul pe utilajul profesional. 

Negustorii de parfumuri (gandhika) trebuiau să fie capabili să enumere 
diferitele esențe ale unui parfum respirindu-l 6%; ei vindeau bastoane 
de santal, smirnă şi tămiie de calităţi diferite, uleiuri și parfumuri pe 


61 Cf, Sir John Marshall, Excavations at Bhitâ, în A.S.I, A.R., 1911—1912, 
p. 32. 

62 Se observă asemenea prăvălii reproduse la Ajantâ, peştera XVII, cf. Yazdani, 
op. cit., t. IV, pl. XXIII. 

63 Cf. Cowell, vol. I, p. 290; vol. IV, p. 82 etc. Divyâvadana, XXVI. Multe 
informații interesante în Moti Chandra, Cosmetics and Coiffures in Ancient 
India, în „Journal of Indian Society of Oriental Art“, vol. VIII, 1940, pp. 62—145. 

bază de santal, mosc, camfor, sau extrase din rădăcini, seminţe şi plante, 
ca zinzifilul, şofranul, cinnamonul etc., pudre sau paste de santal, de 
pin, de aloe, de șofran, care serveau la ungerea corpului după baie, 
sau chiar la orice oră din zi şi din noapte, și care erau obţinute răzind 
lemnul muiat cu o piatră moale; și aici, exista o mare varietate, mer- 
gînd de la produsul vulgar şi ieftin pînă la cele mai fine şi mai costi- 
sitoare. La acestea se adăugau foarte multe răşini și gume extrase din 
diferite esențe de arbori aromatici şi transformate în tămiie sau în pastă 
decorativă și odorantă pentru corp. Vopseaua de lac — pe care nu tre- 
buie s-o confundăm cu răşina din Rhux Venicifera — era destinată să 
coloreze picioarele și mîinile ; întrebuințarea ei era atît de mult la modă, 
încît pentru a o extrage din insecte cu lac se fondase o adevărată indus- 
trie. Negustorii de parfumuri ţineau, de asemenea, la dispoziţia clien- 
telei lor, atît feminine cît şi masculine, diverse colire, pe bază de anti- 
moniu, precum și pilule contra respirației cu miros urît, compuse din 
camfor, şofran, mosc, cardamom, cuișoare, care transformate în pudră, 
erau muiate cu suc de mango. Plachete sau bastonaşe, amestecate cu 
miere, serveau la parfumarea apartamentelor și hainelor prin fumigaţie ; 
compoziţia lor combina nardul, benzoea, șofranul, santalul, răşina de pin, 
camforul, smirna etc. Pentru a-și aproviziona galantarele, negustorii 
de parfumuri erau clienţi asidui ai caravanelor graţie cărora circulau 
prin toată ţara produsele indispensabile fabricării parfumurilor, cosme- 
ticelor şi tămiiilor ; în plus, extragerea vopselei de lac şi extragerea lacu- 
lui răşinos dădeau de lucru unui mare număr de țărani și țărance, căci 
cererea nu înceta să crească. 

Cu totul de alt ordin era meseria de cîrciumar ; activitatea lui, oricît 
de legală era, avea o reputație mediocră. Fiecare sat avea o cîrciumă sem- 
nalată printr-un drapel. În oraşe, ele erau numeroase, grupate în același 
cartier, dar suficient de distanţate, pentru a nu fi ușă în ușă ; adesea ame- 
najate cu oarecare lux, ele comportau mai multe curţi, săli conținînd 
scaune și paturi ; ele adăposteau în plus tejghele unde se vindeau par- 
fumuri, flori și ghirlande. Aceasta era o meserie rentabilă, căci vînzarea 
băuturilor fermentate și alcoolice se prelungea toată ziua și noaptea 
foarte tîrziu ; acolo se consuma și sare, care incită la băut și care era 

un produs scump, sub regie 4. Clientela sa se recruta mai ales din lumea 
interlopă, printre criminali, hoţi şi trişori ; printre ei se strecurau spio- 
nii regelui, emisarii secreţi, toți aceia care sperau să obțină ceva subsidii 
din informaţii plătibile. Certurile se aprindeau repede iar patronul tre- 
kuia să dea dovadă de fermitate pentru a expulza pe aceia dintre clien- 
ţii săi care deveneau prea zgomotoşi. El era obligat de asemenea să 
plătească o indemnizaţie acelora care, fiind în stare de ebrietate, fuseseră 
victime ale unui furt. Circiuma era alimentată de distilatori ; aceştia 
extrăgeau vinuri din palmier, din nuca de cocos și din trestia de zahăr. 
În ciuda interdicţiilor religioase, consumarea băuturilor îmbătătoare era 
răspîndită în castele inferioare, deşi fabricarea lor era supusă unor taxe 
ridicate. Pentru a-și cîntări mărfurile, negustorii utilizau o balanţă 
(tulâ) de o formă comparabilă cu balanţa romană, în uz și acum în toată 
India. Ea este compusă dintr-un singur taler în formă de strachină, sus- 
pendat prin lănţişoare la una din extremităţile unei vergele de fier gra- 
date. Aceasta este menţinută la orizontală cu ajutorul unui inel mobil, 
alunecînd de-a lungul tijei sale şi care este deplasat astfel, încît braţul 
liber al vergelei să contrabalanseze greutatea. Gradarea, etalonată cum 
se cuvine, garantează justețea cîntăririi 65. De cele mai multe ori, vîn- 
zătorul cîntăreşte marfa la început, apoi o înlocuieşte în taler cu greu- 
tăți, a căror valoare o socotește pe degetele sale, începînd — după moda 
orientală — cu degetul mic; astfel cumpărătorul poate să se asigure 
odată cu el de justeţea preţului care îi este făcut. În epoca antică, greu- 
tăţile par să fi fost făcute din piatră. Mărimea balanței varia după natura 
mărfii : balanţa aurarului era mai mică decît cea a băcanului; cînd era 
vorba de mari cantități de cîntărit, se utiliza greutatea publică, al cărei 
tip era diferit ; suspendată în mijlocul ei de un portic, vergeaua susținea 
două talere, cîte unul la fiecare extremitate 5 ; această formă de balanță 
mai perfecționată nu pare să apară înainte de secolul VI. 


& Varuni-jâtaka, nr. 47; Cowell, vol. I, p. 120. 

6 Reprezentări de balanţe: la Mathurâ, în Vogel, La Sculpture de Mathurâ, 
pl. XX c.; la Amarâvati, în D. Barret, Sculptures from Amarâvati, pl. XXVI; 
la Nâgârjunakonda, în Longhurst, pl. XLII a, XIX b, XLV a; la Ajantă, în 
Yazdani, vol. IV, pl. XXIII. 

& Cf. Yazdani, vol. I, pl. V. 

Fig. 9. Balanță. Detaliu al unui relief. Mathurâ. 
Aprox. sec. II. Indian Museum, Calcutta 
M 150). 


Din patru în patru luni, un verificator de greutăți şi măsuri controla 
exactitatea balanțelor şi le supunea unei ștampilări pentru care comer- 
ciantul plătea o taxă. Dacă constata o falsificare, funcţionarul o denunța, 
iar comerciantul necinstit era urmărit în justiţie. 

Plăţile erau efectuate în bani şi în cauri (Cyproea moneta); multe 
mărfuri constituiau obiect de troc. Cursurile erau impuse de un super- 
intendent (în pâli: agghakâraka), atît cele ale produselor uzuale cît și 
cele ale materiilor sub monopol de stat. Obiceiul pretindea ca acesta din 
urmă să primească mită de la rege ca şi de la negustori pentru urcarea, 
scăderea sau menţinerea preţurilor. În tot Orientul tocmeala era tot 
atît de mult folosită ca și în zilele noastre, permiţind funcţionarea con- 
curenţei ca şi frauda şi de asemenea datinile şi obiceiurile locale. Dis- 
cuţiile luau o formă destul de aparte : vînzător şi cumpărător se așezau 
unul lîngă altul atingîndu-și mîinile : apăsări convenite ale degetelor le 
permiteau să păstreze secretul asupra sumei tranzacţiei. Odată încheiat 
acordul, marfa era livrată la domiciliu, fie de negustor, fie de un comi- 
sionar, acesta din urmă trebuind să fie indemnizat de cumpărător dacă 
i se întîmpla un accident pe drum — cu condiţia, desigur, ca responsa- 
bilitatea lui să nu poată fi dovedită. 

În afară de comerţul cu un sediu stabil, exista, ca şi astăzi, o mulțime 
de mici vînzători ambulanți care parcurgeau arterele satelor şi oraşelor 
cîntînd cu o voce nazală litania articolelor pe care doreau să le desfacă ; 
ei le transportau pe tăvi sau în coșuri puse în cumpănă pe capul lor, 
sau suspendate la extremităţile unei cobilițe menţinută în echilibru pe 
unul din umerii lor, mijloc de purtare mereu actual şi foarte frecvent 

reprezentat în iconografia antică. Punind tava sau coșul pe un suport 
de rotang (ramură de palmier), ei le transformau uşor în tarabă. Ei vin- 
deau astfel pudre parfumate pentru baie, paste colorante pentru corp, 
tămiie și parfumuri, cosmetice şi flori. Mulţi se postau aproape de pis- 
cine şi de malurile fluviilor, unde erau amenajate băi 67. Alţii ofereau 
ghirlande și buchete de flori, fructe coapte, prăjituri şi frunze de betel. 
Adesea, comercianții cu patentă îi luau în serviciul lor pentru a-și des- 
face mai ușor marfa şi a-şi spori vînzarea. 


MEȘTEȘUGURILE 


Comerţul era alimentat în mare măsură de meşteşuguri. Acestea din 
urmă permiteau cel mai adesea fiecărui sat să trăiască în economie în- 
chisă, fără să facă apel, decit în caz de nevoie la aporturi exterioare. 
Aproape toți meșteșugarii aveau prăvălia chiar pe locul atelierelor lor și 
puteau tot aşa de bine să fie consideraţi drept comercianţi. 

Ei erau inegali consideraţi : cei care prelucrau pielea tăbăcită și pieile, 
de exemplu, erau foarte dispreţuiţi, căci ei utilizau pieile animalelor 
moarte — şi aceasta era o pată cu care nu putea să se încarce decit un 
individ „fără castă“. Funcţia lor era însă foarte utilă, căci ei făceau pan- 
tofii și sandalele cu curele care erau apanajul regelui, iar, în regiunile 
Indiei septentrionale, apanajul nobililor războinici, vînătorilor şi rînda- 
șilor de cai; ei furnizau de asemenea curele pentru tot felul de între- 
buinţări : sacii de piele pentru a extrage apă subterană, tolbele vînăto- 
rilor 68, bandulierele anumitor instrumente muzicale, prelatele de piele 
cu care erau protejate fructele de praf în prăvălii 6%, în sfîrșit, hainele de 
piele, șeile de cai, scuturile etc. 79. Tăbăcarii întrebuințau mai multe feluri 
de piei, în funcţie de obiectele de confecţionat : cele de vacă, de bivol, de 
berbec, de oaie, de anumite animale sălbatice, ca tigrul sau hiena, și 


s Moti Chandra, op. cit., p. 100. 

68 Shaddanta-jâtaka, nr. 514; Cowell, vol. V, p. 24. 

69 Cf. Jain, op. cit., p. 103. 

10 Jâtaka, nr. 546; Cowell, vol. VI, p. 233. Cf. Sarkar, op. cit., pp. 57—58; 
hainele de piele şi din piei nu erau purtate decit de brahmani. 

chiar cea de cîine. Datorită faptului că ei exercitau o meserie repro- 
bată, ei trebuiau să achite o taxă suplimentară. 

Din contră, dulgherii erau mai bine plasați în ordinea socială, pentru 
că ei construiau casele și carele şi pentru că, prin aceasta, se învecinau 
cu ritualul (vezi şi paginile următoare). Pentru a se aproviziona, ei 
mergeau în păduri, care, pe atunci, trebuie să fi fost mai întinse decît 
astăzi. Acolo, ei întîlneau pe pădurari, a căror meserie grea consta în 
tăierea copacilor şi de asemenea în îngrijirea lor pe seama statului ; dacă 
aceştia din urmă nu le furnizau lemnul, dulgherii îl tăiau ei înşişi, după 
reguli precise privind alegerea speciilor în funcţie de întrebuinţarea că- 
reia îi era destinat lemnul. Ei se foloseau uneori de elefanţi dresați 
pentru a rostogoli și a transporta trunchiurile și pentru a le încărca pe 
caret, Ei evitau să taie un copac fără să avertizeze cu prudență pe 
zeul care era considerat că locuiește în el; înainte de a-i aduce un sa- 
crificiu, ei îi spuneau : „Să plece zeul care locuieşte în acest copac şi să 
nu cadă asupra noastră blamul pentru că l-am izgonit“. După aceea, cu 
conștiința împăcată, legau trunchiul cu o frînghie solidă pentru a-i 
dirija căderea 72. Ei tăiau stilpii și scîndurile de care aveau nevoie, le 
numerotau cu atenţie, pentru a putea ajusta în minimum de timp lucra- 
rea de cherestea care le fusese comandată 73. Apoi, încărcau materialele 
pe carele lor şi le duceau pe locul unde trebuia să se execute construcția. 
Ei nu rămîneau niciodată fără lucru, căci, în afară de clădiri, ei făceau 
și paturile și scaunele, sandalele de lemn incrustate cu fluturaşi, chiar şi 
cu pietre preţioase, cutiile şi cuferele, fără a uita jucăriile și sfîrlezele. 
În sfîrşit, ei construiau corăbiile, bărcile, vehiculele de toate categoriile, 
inclusiv aparate de zbor pe care anumite texte ceva mai tardive, se com- 
plac să le descrie 7. Dar activitatea lor esenţială rămîne construcţia de 
clădiri. 


71 Alînachitta-jâtaka, nr. 121; Cowell, vol. II, p. 14. 

12 Kusanâli-jâtaka, nr. 121 ; ibidem, vol. I, p. 268. 

13 Cf. Foucher, Les Vies antérieures du Bouddha, p. 144. Alinachitta-jâtaka, 
loc. cit. 

74 După Samarângana Sûtradhâra atribuită regelui Bhoja (1018—1055) ; literatura 
budistă din secolul V conține aluzii la nişte maşini zburătoare : cf. G. P. Ma- 
jumdar, Conveyances (Man’s Indebtedness to Plants), în „Indian Culture“, II, 
2, octombrie 1935, p. 288 şi urm. — Barua and Majumdar, Flying Machines 
in Ancient India, în „The Calcutta Review“, decembrie 1933, p. 287 şi urm. 

Fig. 10. Lucrători la pavarea drumurilor. Ju- 
mătate de medalion al unei vedikâ. Bodhgayâ. 
Aprox. sec. I. 

Fără a-i egala totuşi pe plan social, zidarii, cioplitorii în piatră le erau 
înrudiți. Cărămizile erau adesea modelate şi arse de pădurari; cît pri- 
vește pietrele, ele erau fie extrase din cariere, fie recuperate din satele 
părăsite 75 ; cioplitorii le ecarisau și le tăiau iar pentru a le utiliza din 
nou. Cărămizile, blocurile de piatră și pietrele pentru pavat erau încăr- 
cate în căruţe trase de o pereche de boi cu cocoaşă ; pe locul de muncă, 
animalele erau dezjugate şi în timp ce niște salahori, cu un coş pus pe 
cap sau pe umăr, se duceau şi veneau de la căruţă pînă la terenul de 
pavat, pietruitorii așezați pe jos dispuneau în mod regulat materialele 
pe sol 76. 

Două alte meserii erau indispensabile vieţii rurale : aceea a fierarului şi 
aceea a olarului. 

Nicovala fierarului răsuna toată ziua. Lîngă cuptoarele sale pline de 
minereu incandescent, el înroșea în foc, cu ajutorul unui cleşte lung, 
bare de fier pe care le bătea cu ciocanul, le tăia, le răsucea, le întindea 
și le modela. Se susţinea că el știa de asemenea, să transforme fierul 
în oţel. Metalurgia atinsese o dezvoltare remarcabilă în India antică: 


P. Srinivasamurti, Aeronautics in Ancient India, în „Adyar Library Bull“ 
(Brahmâvidya), vol. XVI, 4. 


75 Babbou-jâtaka, nr. 137; Cowell, vol. I, p. 295. 
18 Cf. Coomaraswamy, La sculpture de Bharhut, pl. XXVI, figura 67. Tot 
de acelaşi autor, La Sculpture de Bodhgayâ, pl. XIII et LI (2). 

stîlpul de fier găsit la Dhar (321 e.n.), care măsoară aproape treizeci de 
metri, cel al regelui Chandragupta II la Delhi (secolul V) dovedesc că 
încă în această epocă indienii ştiau să topească mase de fier mai mari 
decât acelea tratate de topitoriile europene înainte de a doua jumătate 
a secolului XIX. Cît priveşte oţelul din India, el era cunoscut de greci 
şi de perși și foarte probabil și de egipteni. Din nefericire, tehnica 
lui nu este descrisă nicăieri ; dacă ar trebui să credem pe Kâlidasa (se- 
colul V), procedeul ar fi constat numai în baterea fierului cu un ciocan... 
de oțel78, Fierarul avea o meserie bună, căci ea stătea la baza altor 
profesiuni indispensabile vieţii cotidiene : pentru agricultori, el făcea 
brăzdare de plug, lanţuri, cazmale, seceri, ţepuşi de minat boii ; dulgherii 
veneau de asemenea să cumpere de la el securi 7%, ciocane 8, ferăstraie 81, 
burghie și cuie de lemn. Vinătorii contau printre clienţii săi asidui, 
cerîndu-i cuțite tari, ţepușe, săbii de tăiat pentru a-și deschide drum prin 
desișurile junglei. De la el bărbierii 8 se aprovizionau cu brice, iar oroi- 
torii își procurau ace. El era așa de priceput încît fabrica cu aceeaşi per- 
fecțiune arme și zale uşoare, foarfeci de unghii și instrumente de chirur- 
gie, recipiente de fier, de cositor, de cupru, de zinc și de plumb servind 
la fierberea alimentelor. 

Olarul îi făcea din plin concurenţă, căci abia putea să satisfacă pre- 
tenţiile clientelei urbane și rurale. Prevăzut cu un utilaj destul de rudi- 
mentar, dar totuși supus la impozit, el folosea o tehnică foarte simplă 83 : 
blocuri de argilă, pe care și le căuta singur pe malurile unui lac vecin 8, 
erau mai întîi frămîntate în apă, apoi amestecate cu cenușă şi cu balegă 


1? Coomaraswamy, Les Arts et Métiers de Vlnde et Ceylan, pp. 113—114. 

138 Upadhyaya, op. cit., p. 268, nr. 6. 

19 Numite kuthâra. — Bhârhut, Muzeul din Calcutta, nr. 337. — Coomaras- 
w amy, La Sculpture de Bhârhut, pl. XLIII, fig. 151. 

* Numite mudgara. — Sivaramamurti, Amarâvati Sculptures, pl. X, 12. 

81 Ferăstraiele erau de tipul ferăstrăului cu lamă rigidă : cf. Coomaraswamy, 
loc. cit, pl. XXVIII, nr. 225 (72), Muzeul din Calcutta, nr. 291 — Amarâvati; 
cf. Sivaramamurti, loc. cit, pl. XXVI, 2 c. — Goli: Ramachandran, 
Dl. 1, e 

8 Cf. Longhurst, The Buddhist Antiquities of Nâgârjunakonda, pl. XXXIV, b. 

83 Descrisă de Jain, op. cit., p. 101, după literatura jaina. Folosită și astăzi: 
arderea cu ajutorul căldurii solare este activată prin plăci de tablă sau de zinc 
puse peste şanţ. Cf. de asemenea Kusa-jâtaka, nr. 531; Cowell, vol. V, p. 151. 

8&4 Kacchapa-jâtaka, nr. 408; Cowell, vol. III, p. 228. 

de vacă. Pasta astfel formată era pusă pe o roată plină al cărei butuc se 
sprijinea direct pe sol 3%. Cu o mare îndemînare, olarul, așezat pe jos în 
încăperea special rezervată acestei operaţii (în pâli : kammasâlâ) acţiona 
roata printr-o simplă apăsare cu piciorul şi modela pămîntul muiat, în 
timp ce rotația îi asigura o simetrie şi o regularitate imposibile de obținut 
altfel. Oalele erau puse la uscat într-un loc împrejmuit. Arderea lor era 
destul de rudimentară : nu fără să se construiască un cuptor, oalele erau 
aliniate într-un şanţ (în pâli : Pacianasâlâ) relativ puţin adînc, şi cu niște 
lemne între oale; arşiţa soarelui făcea, dealtfel, jumătate din operație. 
Nu era vorba de a le aplica o lăcuire, un smalţ sau alte finisări : oalele 
țărănești aveau forme destul de arhaice, drept ornament decoruri foarte 
simple, incizate sau pictate ; dar formele lor erau plăcute, bine echili- 
brate, fără adaosuri inutile. 

Cînd erau gata ele erau așezate într-o încăpere (în pâli: bhândasâlâ), 
iar seria destinată vînzării era expusă în magazin (în pâli: panivasâlâ). 
Lumea putea privi pe olar lucrînd în atelierul său, sau, complet minjit 
de argilă, aşezat pe o grămadă de paie şi mîncînd în grabă o supă în 
care erau înmuiate cîteva cocoloaşe de orez 8. Sau, de asemenea, el par- 
curgea străzile, dispărînd aproape sub încărcătura de recipiente complet 
noi şi strigînd „oale de vinzare“ 87. Printre toate articolele pe care le 
modela la preţuri mici, puţine erau cele rezervate băuturii și hranei, 
căci ele trebuiau să fie sparte după ce fuseseră folosite o singură dată; 
cele mai multe erau destinate pentru căratul apei, pentru păstrarea hai- 
nelor sau griului ; de aceea oalele acestea erau adesea de mare capacitate. 
Așa cum au demonstrat-o săpăturile efectuate în împrejurimile localității 
Pondichery 8%, olarul executa în plus, în anumite regiuni, urcioarele fune- 
rare şi sarcofagele de pămînt ars. El făcea de asemenea jucăriile de pă- 
mînt ars, atit de răspindite în vechea Indie 8, vasele sacre care se folo- 


8 Cf. Yazdani, Ajantă, vol. IV, pl. VI a şi p. 22. 'Tehnici folosite şi acum 
în regiunea Bombay. 

5 Mahâ-ummaga-jâtaka, nr. 546; Cowell, vol. VI, p. 156 şi urm. 

87 Serivânija-jâtaka, nr. 3 ; ibidem, vol. I, p. 10. 

s8 J, M. Casal, Site urbain et Sites funéraires des environs de Pondichery. 

59 Cea mai cunoscută referire făcută la adresa acestor jucării este cea cuprinsă 
chiar în titlul lucrării Căruciorul de pămînt ars (Mricchakatikâ), piesă de teatru 
atribuită regelui Sâdraka. Cf. Renou et Filliozat, L'Inde classique, vol. II, 
§ 1864, pp. 270—271. Cu ocazia săpăturilor s-au găsit numeroase jucării din acest 

seau în sanctuare, şi pentru ceremonii, precum şi străchinile pentru po- 
meni pe care le utilizau călugării cerşetori. Împletirea de coșuri figura 
de asemenea printre activităţile de primă necesitate %. Ele erau execu- 
tate adesea de femei, deși împletitorii de coşuri își au locul lor în lista 
profesiunilor meşteşugăreşti. Ei mergeau să se aprovizioneze pe malurile 
eleşteelor sau ale fluviilor %, după care produceau o mare varietate de 
obiecte : vînturătorile şi măturile utilizate în fiecare locuinţă, bogată sau 
săracă %, cutii de tot felul în care gospodinele își păstrau podoabele şi 
hainele, nenumărate panere, coșuri şi tăvi, ale căror forme variau după 
întrebuinţările cărora le erau destinate. Cu iarba împletită (darbha sau 
munja) ei confecționau saci, frînghii % și sandale (munjapâdukâ). Ei exe- 
cutau și rogojini care aveau numeroase întrebuinţări : să învelească aco- 
perișurile, să îmbrace pereţii în interiorul caselor și să servească drept 
garduri în grădini, sau chiar să acopere podeaua în camerele de locuit. 
Ei împleteau umbrele care te protejau de soare ca şi de ploaie, foarte 
asemănătoare cu acelea care sînt încă în uz în sud-estul Indiei %; sau, 
de asemenea evantaie uşoare, foarte eficace contra căldurii, ale căror 
forme sînt în majoritate încă actuale %. Ei construiau de asemenea litiere 
din șipci de bambus, prevăzute cu mînere la extremități, pe care se putea 
transporta un om cucernic (âshârya), un copil sau un ascet (sâdhu) grav 
bolnav. 


material şi le vedem figurînd pe reliefurile vechi: cf. J. Auboyer, La Vie 
publique et privée dans l'Inde ancienne, fasc. VI, pl. I, 3 şi 4. 

% Cf. Jain, op. cit., p. 102; Kusa-jâtaka, nr. 531; Cowell, vol. V, p. 151. 

“1 Suruchi-jâtaka, nr. 489 ; ibidem, vol. IV, pp. 200—201. 

%2 Vînturătoare : numită sârpa. Reprezentată în special la Sanchi I: Foucher 
și Marshall, op. cit., t. II, pl. LII a. Aceasta era numai o unealtă casnică indis- 
pensabilă, dar și un obiect de cult și, uneori chiar, un atribut divin, de exemplu, 
acela al zeiţei variolei, Sîtalâ, sau Mariyammai ; cf. J. Auboyer et M.-T. de 
Mallmann, Sitalâ la Froide, în Artibus Asiae, XIII, 1950, pp. 207—227. 

*3 Reproducere la Bhârhut: Coomaraswamy, La Sculpture de Bharhut, 
pl. XLIV, figura 164. 

% Numite chattra sau âtapatra. — Vechile reprezentări de umbrele sînt foarte 
numeroase. Cele mai corecte sînt poate reproduse la Bhârhut: Coomaraswamy, 
op cit, pl. XLI, figura 137. La Sânchi II: Foucher și Marshall, op. cit., 
t. III, pl. LXXXVII, 71 a. La Sânchi I: ibidem, t. II, pl. XVI, La Amarâvati: 
Sivaramamurti, Amarâvati Sculptures, pl. XXV, 1. La Nâgârjunakonda: 
Longhurst, op. cit, pl. XX b. La Goli: Ramachandran, pl. VI F. 

*5 Numite tâlavrinta. A se vedea și C. Sivaramamurti, Le Stâpa du Ba- 
rabudur (Publications du Musée Guimet, Recherches d'Art et d'Archeologie, t. VIII), 
Paris, 1960, pl. VII. 

Meşteşugul țesutului şi industria îmbrăcăminţii erau mult dezvoltate %. 
Se torcea și se țesea lîna de oaie şi de berbec, bumbacul, scoarța anumi- 
tor copaci, vata bumbacului, cînepa, inul, mătasea care avea o întrebiiin- 
tare generală încă din epoca vedică %, perii de antilopă, şi ierburi. Bum- 
bacul era dărăcit cu ajutorul unui arc; această muncă era încredințată 
femeilor, care îi scoteau în prealabil seminţele. 'Țesătorii indieni cîştiga- 
seră de timpuriu o mare îndemînare în miînuirea războiului lor de ţesut 
(veman); ei întindeau urzeala țesăturilor lor cu ajutorul unor bețe de 
lemn (mavyika) și făceau suveica lor (tasera) să meargă şi să vină cu 
rapiditate. Ei confecționau astfel stofe destul de solide pentru a servi ca 
foi de cort şi altele, destul de uşoare pentru a tremura la cea mai mică 
adiere %, museline plăcute la pipăit (Benares), stofe de fibrană (Bengal, 
țara Pundrilor, Assam), ţesături din lînă moi și calde (Kâsmir) ; uneori, ei 
amestecau fire de aur cu mătasea. Vopsitorii dădeau culori frumoase 
acestor ţesături, folosind o mare varietate de extrase vegetale și mine- 
rale 9%. În sfîrșit, broderii îmbogăţeau țesăturile cele mai luxoase. Toată 
această industrie era controlată cu multă atenţie de „superintendentul 
firului“, care avea sub conducerea sa atelierele de tors şi de țesut, pre- 
cum și munca efectuată la domiciliu ; el le reglementa randamentul ca 
și condiţiile de muncă. Asupra utilajului era perceput un impozit, în spe- 
cial asupra războiului de ţesut. 

Spălătorii se confundau uneori cu vopsitorii şi ţineau prăvălie (în pâli: 
rayagasâlâ) ; pentru a curăța ţesăturile, ei întrebuințau sodă cu care 
înmuiau stofele, pe care apoi le încălzeau la foc şi le clăteau cu apă lim- 
pede. Ei spălau în apa riurilor sau a eleşteelor, băteau rufele lovindu.le 
cu forţă pe pietre netede, periindu-le şi frecîndu-le, tot ca şi astăzi, fără 
a uita să le parfumeze înainte de a le restitui clienţilor lor. Dacă dete- 


% Cf. Jain, op. cit., p. 97. Renou, La Civilisation de Vinde ancienne, § 80, 
p. 190. 

* Deşi mătasea a fost importată, se pare, în mai mare măsură din China, vier- 
mele de mătase era crescut în Bengal și în Assam: cf. Basham, The Wonder 
that was India, pp. 196—197. În secolul V, țesutul mătăsii era foarte dezvoltat 
(ibidem, p. 149, nr. 19 ; 204—205). Sarkar, op. cit, pp. 60—61. 

% Kalidasa, citat de Upadhyaya, op. cit., p. 258 şi urm. Detalii tehnice 
interesante sînt date de Sarkar, op. cit., p. 61 şi urm. 

9 Jain, op. cit., pp. 102—103. 

riorau rufele care le erau încredințate, ei trebuiau să plătească despă- 
gubiri, evaluate după gradul stricăciunilor făcute. 

Croitorii îşi exercitau profesiunea cu mult succes, deşi hainele obiş- 
nuite nu erau nici croite, nici cusute, cu excepţia robelor monahale, a 
hainelor şi pantalonilor vînătorilor şi rîndașilor la cai. Ținînd închise 
într-un toc de bambus acele care le erau furnizate de fierari, măsurind 
stofele cu ajutorul unor baghete gradate, ei croiau, ajustau şi coscau 
cu competenţă. Abilitatea lor era așa de mare, încît era bine să nu ai 
încredere în ei : cutare croitor puţin conştiincios era capabil să dea apa- 
renţa de noi unor haine vechi pe care le cîrpea cu îndemfînare, netezind 
cusăturile cu ajutorul unei cochilii de scoică și vopsindu-le apoi cu cu- 
lori strălucitoare, dar înșelătoare ; la prima spălare, țesătura îşi pier- 
dea toată strălucirea şi devenea o zdreanţă inutilizabilă 100, 

Unele meserii aveau legătură directă cu artele: sculptorii în lemn 
sau în fildeș, aurarii și bijutierii, cîntăreţi la luth, și fabricanți de instru- 
mente muzicale, și chiar fabricanţii de ghirlande. Sculptorul în lemn 
colabora cel mai adesea cu dulgherii. Sculptorii în fildeş erau printre cei 
mai renumiţi. Ei ştiau să lucreze în masă blocuri de piatră ca și în basore- 
lief, incizînd şi gravînd cu o mînă delicată și sigură. Ei preferau să utili- 
zeze fildeșul extras de la elefanţi vii mai degrabă decît cel recuperat 
de la animale moarte 1%, În ciuda taxelor cu care era dator de 50/, din 
prețul omologat al fildeşului, ei erau gata să-l plătească foarte scump, 
căci își desfăceau totdeauna producţia. Ei făceau statuete, picioare de 
paturi sau de scaune, mînere pentru oglinzi și veţe pentru apărătoare 
de muște, zaruri, plăci sculptate sau ornamentate, pline sau ajurate, 
destinate să acopere mobila și cuferele, să tapiseze pereţii caselor bogate 
şi ai palatelor. Ne-au parvenit minunate exemplare, datînd din secolele 
I—II al e.n., graţie săpăturilor executate în Afganistan, de Joseph şi Ria 
Hackin în 1936—1937 şi 1939—1940 102, Această descoperire, prima de 
acest gen, permite să se afirme că arta lucrătorilor indieni în fildeş era 
remarcabilă prin tehnica sa ca și prin rafinamentul esteticii sale. Aceşti 


1% Cf. Baka-jâtaka, nr. 38; Cowell, vol. I, p. 95. 

101 Sîlavanâga-jâtaka, nr. 72 ; ibidem, vol. I, p. 176. 

1% J, și R. Hackin, și alții, Recherches archéologiques à Begrâm şi Nou- 
velles Recherches archéologiques à Begrâm, Mémoires de la D.A.F.A., t. IX şi XI. 

artizani ştiau de asemenea să modeleze cornul 1%, scoicile și osul — 
în special oasele de maimuțe din care se făceau adesea colierele desti- 
nate copiilor 104. 

Aurarii făceau şi ei afaceri importante. Ei cumpărau aurul care era 
scos din gangă şi cel care era cules din nisipul rîurilor. Toată ziua, 
bătători de aur ciocăneau pentru ei lingouri cu ajutorul unor mici ciocă- 
nele sonore, pentru a transforma metalul în foi. Aurarii supuneau meta- 
lele la proba focului, folosind mici creuzete din care s-au găsit uneie 
exemplare în săpături ; ei cunoşteau secretele aliajelor, tehnica auririi 
şi argintării, montarea pietrelor preţioase sau semiprețioase 19%. Punind 
metalele la piatra de încercare, ei descopereau fraudele. Totuși, cum 
abilitatea lor le permitea să fabrice pietre false și perle artificiale, obţi- 
nînd pe acestea din urmă printr-un aliaj de mercur, cinstea lor nu era tot- 
deauna la adăpost de orice bănuială ; de aceea statul exercita un control 
riguros asupra produselor lor. Cînd aurarii lucrau pentru o clientelă 
anume, ei lucrau chiar în casa respectivului protector al artelor, ceea ce 
permitea clienţilor de a-i supraveghea personal. 

Practicind o meserie specific indiană, negustorii de ghirlande (mâlâ- 
kâra) erau numeroși şi bine apreciaţi ; ei foloseau pentru vînzarea mărfii 
mulţi negustoraşi ambulanți care găseau astfel un mijloc de trai. Fie- 
care dintre aceşti mâlâkâra poseda o grădină cu flori; după ce o săpau 
cu o casma, ei puteau să se aștepte la obţinerea celui mai bun randament 
după trei sau patru ani de îngrijiri 1%, În fiecare seară, cu ajutorul a două 
urcioare pline cu apă, ei udau plantele 1% și nu încetau să le întrețină 
tot anul. Apoi se duceau în fiecare dimineaţă în grădină însoţiţi de 
fiicele lor pentru a culege florile necesare vînzării şi a le pune în coșuri 
speciale 1%. împreună cu ele făceau ghirlandele (mâlâ) după o mare va- 
rietate de tipare 1%, folosind ca suport iarba munja trestii, tulpini de 
bumbac; pe acest suport, ei îmbinau cu o artă desăvîrșită — căci este 


103 Menţionaţi în Ahigundika-jâtaka, nr. 365, Cowell, vol. III, p. 131. 

1% Jain, op. cit., p. 100. 

1% Louis Finot, op. cit. 

10% Kummâsapinda-jâtaka, nr. 415; Cowell, vol. III, pp. 244—245. 

197 Dhammaddhaja-jâtaka, nr. 220 ; ibidem, vol. II, p. 131; Kummâsapinda jâtaka, 
loc. cit.; Jain, op. cit., pp. 103—104. 

108 Somanassa-jâtaka, nr. 505; Cowell, vol. IV, pp. 277—278. 

10 Kusa-jâtaka, nr. 531, ibidem, vol. V, p. 152. 

vorba de o artă, omologată în lista celor „șaizeci şi patru arte“, flori, 
pene de păun, ornamente de corn şi de os, scoici, frunze, fructe și se- 
minţe. Acesta era un comerţ rentabil, căci mâlâ (= ghirlandele) jucau 
un mare rol în viaţa indiană: decorînd clădirile publice și porţile cu 
ocazia sărbătorilor, ele împodobeau în fiecare zi persoanele elegante de 
ambe sexe, serveau ca ofrande în locurile sfinte şi ca semne favorabile 
în ceremonii, în special în cea a căsătoriei. Este suficient să spunem că 
fabricantul de ghirlande şoma rar ; dacă câştigurile sale nu erau niciodată 
ridicate, el ocupa totuşi un loc onorabil în societate. 

Impozitele meşteșugarilor ca și cele ale negustorilor erau destul de 
grele. Ei par să fi plătit un impozit pe prăvăliile lor ; afară de aceasta, 
ei achitau de trei ori pe an, din patru în patru luni, o taxă de stampilare 
pe instrumentele lor profesionale și pe balanţe, greutăţi şi măsuri. În 
sfîrșit, produsele erau taxate după un mercurial pe care un superinten- 
dent îl supraveghea în mod special. Percepute de un funcţionar şi plătibile 
în natură sau în bani, aceste impozite oscilau de la 4 pînă la 500%. În 
cazul importurilor și al exporturilor, sau numai în caz de tranzit, taxele 
de trecere și taxa de transporturi se adăugau la preţul de cost al mărfu- 
rilor dintre care unele erau în plus sub monopol regal. 


VINĂTOAREA ȘI PESCUITUL 


Existau alte profesiuni, catalogate ca şi cele precedente dar care, în 
ochii noștri de occidentali, intrau cu greu în lista comercianților sau în 
aceea a meşteșugarilor. Așa sînt, de exemplu, aceia care stringeau din 
pădure vreascuri și le făceau legături pe care le aduceau în spinare, 
într-un coș (figura 11), pentru a le vinde gospodinelor ; aceia care cule- 
geau frunze, destinate unor utilizări multiple ; tăietorii de iarbă, înarmați 
cu o seceră ; colectorii de miere care căutau acest preţios produs lovind 
trunchiul copacilor pentru a-i descoperi scorburile. Dintre toate aceste 
modeste personaje, două categorii se detașează prin mai marea lor im- 

Fig. 11. Purtător de legături de vreascuri (?). Fildeș. 
Begrâm. Aprox. sec. I—II. Muzeul din Kâbal (nr. 192 
b. 1). (După Hackin, N.R.A.B,, fig. 125.) 


portanță : aceea a vînătorilor şi prinzătorilor de păsări, aceea a pesca- 
rilor 110, 

Poate părea contradictoriu că, într-o ţară unde ortodoxia condamnă 
alimentaţia compusă din carne, vînătoarea şi pescuitul au fost admise 
printre activităţile profesionale recunoscute. 

În adevăr, atentatul asupra oricărei vieți nu putea fi privit decît cu 
groază de teoreticienii transmigraţiei sufletelor și ai „nonviolenţei“. Dar 
India este prin esenţă paradoxală. Alături de teorie există mereu loc 
pentru o explicaţie mai mult sau mai puţin verosimilă care face posibil 
ceea ce este formal interzis. Am văzut acest lucru cînd am semnalat 
excepţiile privind căsătoriile „mixte“. Același lucru se poate spune despre 
interdicţia de a consuma carne animală ; astfel un budist poate mînca 
pui cu condiţia ca să nu-l fi tăiat el însuşi, sau un pescar nu este decît 
o cauză indirectă a morţii peştelui, căci acesta se agaţă el însuși de 
cîrligul undiţei... Trebuie să precizăm în plus că prohibiţia cărnii era 
mai puțin strictă odinioară ca astăzi ; multe secte erau autorizate să se 
hrănească cu carne, şi brahmanii înșiși puteau s-o consume cu ocazia 
anumitor sărbători. 


210 Gumbiya-jâtaka, nr. 366 ; Cowell, vol. III, p. 132. 

Fig. 12a. Cursă pentru vinătoare. După un medalion de vekida. Bhârhut, 
Aprox. sec. II î.e.n. Muzeul din Calcutta. 


Vînătorii profesioniști 1! locuiau în general în apropierea junglei şi 
pădurii. În aceste locuri ei întreprindeau vaste turnee pentru a se apro- 
viziona cu vînat, imitați dealtfel de numeroşi țărani. Ei erau însoţiţi 
uneori de cîini alergători, animale mai curînd flămînde și agresive, cu 
părul scurt şi gălbui, cu coada în sus, în toate privinţele asemănătoare 
cu acelea care cutreieră satele Indiei actuale 112, 

Înarmaţi cu un arc sau cu o sarbacană * şi cu o țepuşă sau cu o suliță, 
ei foloseau curse variate şi cunoşteau tot felul de şiretenii pentru a ucide 
animalele, sau pentru a le captura vii. Construind platforme în arborii 
încărcaţi de fructe coapte, ei se ascundeau acolo, așteptind ore întregi, 
nemișcaţi și tăcuţi, ca antilopele ale căror urme le observaseră să vină 
să guste din fructele lor preferate ; de îndată ce animalele erau la înde- 
mîna lor, ei le străpungeau cu săgețile lor 113. În alte părţi, ei puneau 
curse. Unele se compuneau dintr-un bambus prevăzut cu momeală care, 
înfipt în pămînt şi menţinut încovoiat, era prevăzut cu un nod care 
aluneca ; cînd animalul prea lacom voia să apuce momeala, bambusul 
se destindea cu rapiditatea unui resort și laţul reţinea animalul prizo- 
nier 114. Altele, mai complicate dar construite după aceleași principii, se 
compuneau dintr-un arc ascuns în pămînt și a cărui săgeată, prelungită 
cu o curea de piele, împiedica animalul imprudent 115. 


111 Vezi Rohanta-miga-jâtaka, nr. 501 ; ibidem, vol. IV, p. 257. 
112 J, şi R. Hackin, aceeași referință, iar, pentru Ajantă, Yazdani, t. IV, pl. 
XXXIII a. 
* 'Țeavă lungă de suflat mici proiectile. 
113 Kurunga-jâtaka, nr. 21; Cowell, vol. I, p. 57. 
14 Cf. Coomaraswamy, La Sculpture de Bharhut, pl. XXVIII, figura 70. 
115 Ibidem, pl. XXIX, figura. 74. 

Vînătorii îngrămădeau capturile lor într-un car şi se duceau la oraș 
să le vîndă pieile şi carnea 116. Tot ei aprovizionau și parcurile și rezer- 
vele de vinătoare pe care le întrețineau regele și nobilii ; în acest caz ei 
aveau interes să captureze animalele intacte, fără ca ele să fi avut de 
suferit răni provocate de o cursă. De aceea, foloseau o altă metodă: 
descoperind traseul favorit al unei antilope sălbatice, ei ungeau cu miere 
iarba pe care ea o păștea de obicei; cu o neobosită răbdare, o pîndeau, 
ascunzîndu-se la început, apoi arătindu-se din ce în ce mai mult, pentru 
a o obişnui cu înfățișarea şi mirosul oamenilor. După cîteva zile de atare 
manevră, antilopa îmblinzită puţin cîte puţin, nu mai era greu să fie 
prinsă 117. Din Himâlaya 118 se capturau maimuțe. 

Mai periculoasă era vînătoarea de elefanţi, al cărei scop era desigur 
fildeșul 119. În unele regiuni, turmele de elefanţi sălbatici făceau ravagii, 
răsturnînd garduri și case ; ei erau protejaţi, totuși, lăsînd la dispoziția 
lor rezerve vaste în care era interzisă prinderea lor. Vînătorul de elefanți 
(pulinda) trebuia, în general, să se ducă într-o junglă îndepărtată și 
pentru aceasta să pregătească o adevărată expediţie. El îşi asocia niște 
ajutoare şi încărca cu ajutorul lor cîteva care de provizii și de material. 
Duceau cu ei seceri pentru a curăța pămîntul de buruieni, cuțite pentru 
a tăia desișurile, securi pentru a dobori copacii, o scară de bambus 
pentru a trece peste anumite locuri dificile, scînduri pentru a le pune 
peste terenurile mlăștinoase, şi chiar o barcă pentru a traversa pămiîn- 
turile inundate. După ce își croia un drum pînă la poalele munţilor, el 
își lăsa ajutoarele să stabilească o tabără de bază şi se aventura singur, 
făcînd ascensiunea pereţilor stîncoşi într-o escaladare de mare stil, ale 
cărei detalii merită să fie relatate. Fiind prevăzut cu o fringhie şi cu 
belciuge de fier, cu un ciocan, cu un ferăstrău cu miner, cu un arc, cu 
săgeți și cu un sac mare de piele, el arunca mai întîi fringhia sa în 
jurul unei asperităţi şi se căţăra acolo, atacind stînca cu ţepușa, intro- 


: 116 Mamsa-jâtaka, nr. 315; Cowell, vol. III, p. 33. 

117 Vâtamiga-jâtaka, nr. 14 ; ibidem, vol. I, p. 45. 

118 Attkasadda-jâtaka, nr. 418; Cowell, vol. III, p. 204. 

119 Această vînătoare face obiectul uneia dintre cele mai celebre povești budiste, 
Saddanta-jâtaka, nr. 511; Cowell, vol. V, p. 23 şi urm. Foarte frecvent ilustrată, ea 
dă preţioase detalii despre tehnica vînătorului. 

ducînd succesiv în ea belciugele şi urcindu-se de la unul la altul. El 
recupera încetul cu încetul belciugele detaşindu-le cu o lovitură scurtă. 
Ajuns în vîrf, el mai înfigea un belciug pe fața opusă a muntelui, își 
fixa acolo solid fringhia, o înfășura pe aceasta în sacul de piele în care 
el se așeza în mijlocul restului de material. Apoi, dîndu-şi drumul în 
vid, el depăna încetul cu încetul fringhia, semănînd cu un paianjen mare 
la capătul firului său 12%. 

Ajungând în sfîrşit pe platoul pe care trăia turma de elefanți, el căuta 
să descopere locul unde ei veneau de obicei să-şi potolească setea. Acolo 
săpa o groapă patrată, ai cărei pereți erau susținuți de stilpi și pietre, o 


acopereau cu _scă ri peste care răspîndea pămînt şi iarbă ; în plus, el 
avea grijă rve un acces subteran la groapă, făcînd o deschiză- 
tură care îi ea să-și arunce săgețile. Pe înserate, cînd greoaiele 
pachiderme la adăpătoarea lor, unul dintre ele nu putea să nu 
treacă peste a care se prăbuşea sub greutatea sa. Din adăpostul 


său, vînătoruțiiiăz=?a în el atunci săgețile sale otrăvite. În timp ce restul 
turmei fugez pe urpunită, otrava își făcea efectul iar vinătorul nu mai 
avea decit S'riscurilt ferăstrăul colții animalului. Suspendîndu-i la extre- 
mităţile untsa, e care îl purta pe umăr, el se întorcea în tabără, iar 
mai tîrziu rofesiuniin cîştig substanţial vinzindu-i sculptorilor de fildeș. 

Înrudiţi C'aţilor şirii, prinzătorii de păsări trăiau și ei în sate, cel mai 
frecvent în ; (gâjădrea unui lac sau a unui eleșteu. Ei întindeau curse 
păsărilor saj şă „—.ăgeau imitindu-le ciripitul sau folosindu-se de fluie- 
raşe speciale de momit, după cum doreau să le ucidă sau să le captureze 
vii. Căci ei aprovizionau atît masa bogaţilor, cît și coliviile lor. Ascunși 
sub un camuflaj de ramuri verzi, ei rămiîneau ore întregi la pîndă şi 
aşteptau ca o pasăre să se lase pe pămînt. Atunci ei utilizau fie o 
foarte mare plasă flexibilă ale cărei colțuri le legau strîns, laolaltă, fie 
plase prevăzute cu o coadă lungă și semănînd destul de mult cu niște 
rachete mari (figura 12 b). Sau ei puneau curse făcute dintr-un băț şi 
dintr-o legătură de păr de cal negru, terminată printr-un nod care alu- 
necă, asemănătoare cu acelea pe care le foloseau vinătorii. O dată ascuns 
acest aparat în apă, printre trestiile de pe mal, nu le mai rămînea decît 


12 Povestitorul adaugă, că vinătorul transforma sacul său de piele în parașută şi 
că atingea solul platoului plantînd ca o pasăre. 

Fig. 12 b.Cursă de prinzător de păsări. După un medalion de vedikâ. 
Amarâvati, sec. II. Muzeul din Madras. 


Biao 


să aştepte ca păsările acvatice să vină să fie agățate de o labă 1%, Ei 
luau un paner sau o colivie pentru a-și închide capturile. Pentru a le 
ucide în plin zbor, ei le vînau cu arcul; unii foloseau şi un șoim. Mulţi 
strîngeau ouăle, le fierbeau și se duceau la tirgul cel mai apropiat pentru 
a le vinde. În sfîrşit, unii se specializau în dresarea păsărilor capturate : 
păuni, cuci, potîrnichi, papagali masculi şi femele, mierle și altele 122. 

Cît despre pescari, ei se foloseau de cîrlige de undiţă, de plase și de 
coșuri sau vîrşe. Apele indiene erau așa de pline de pește, încît li se 

121 Sammodamâna-jâtaka, nr. 33; Cowell, vol. I, p. 85; Chullahamsa-jâtaka, 
nr. 533 ; ibidem, vol. V, p. 178; Sâlikedâra-jâtaka, nr. 484, ibidem, vol. IV, p. 176 şi 


Gijjha-jâtaka, nr. 399, unde sînt capturați vulturi; ibidem, vol. III, p. 204. 
12 Cf. Jain, op. cit., p. 96. 

întîmpla să-și umple barca. Ei curăţau peştii, îi spălau, îi uscau, îi fri- 
geau și le asigurau vînzarea pe pieţe. La peşti ei adăugau mai ales 
broaște ţestoazamale căror carne și ouă erau foarte apreciate. 

Vînătorii, orii de păsări şi pescarii n-aveau deloc cheltuieli şi 
puteau cont beneficiu net. Aceasta era o compensație binemeri- 
tată pentru š. i ““de profesiunii lor şi pentru pericolele la care se ex- 


puneau ades. „ Te 
rmi 


Şi alte pr 
rajul aristoci, 


erau înrudite cu acestea, dar se exercitau în antu- 
i al regelui: aceea a experților de cai (asvâdhyaksba) 
şi de elefan; „ECE hyaksha). Primilor li se încredința grija de a dresa 
caii obișnuiți ască încă fără supraveghere. Pentru a-i dresa, ei legau 
animalul de un stilp cu o frînghie din ce în ce mai scurtă, îl loveau şi 
îl băteau cu biciul, cu un baston, cu o țepușă de fier şi cu nişte curele, 
şi îl forțau să galopeze într-un cerc redus treptat; această metodă care 
trebuia să permită a struni pe cei mai îndărătnici, necesita o minuțioasă 
cunoaştere a efectelor friului și zăbalei asupra gurii, nărilor, botului, 
frunţii și urechilor animalului 1%. 

Cît despre elefanții sălbatici, ei erau capturați ca şi în zilele noastre 
făcînd uz de elefanţi domesticiţi, pentru a-i aduce în ocoluri unde se 
făcea dresajul lor. De îndată ce erau îmblinziţi, dresorii îi învățau toate 
manevrele pe care trebuiau să le execute mai tirziu în război sau la 
palat124 : să sară peste taluzuri și șanțuri (pentru a evita cursele), să 
se așeze şi să se ridice la comandă, să meargă drept sau în zig-zag, să 
șarjeze, să servească drept berbec la asaltul unor fortărețe întărite etc. 


CORPORAȚIILE 


O trăsătură caracteristică a organizării meșteșugărești și comerciale a 
Indiei antice se dezvăluie în clasificarea profesională pe grupe corpora- 
tive sau sreni. Acesta este un alt aspect al structurii sociale, care reîm- 


123 Dikshitar, War in Ancient Indta, p. 176. 

14 Dikshitar, op. cit., p. 168 şi urm. Renou, La Civilisation de l'Inde ancienne, 
$ 84, pp. 198—199. Cf. Arthasastra, XXXII (trad. Sastri, pp. 137—139). Samgâmâ- 
vachara-jâtaka, nr. 182, Cowell, vol. II, pp. 64—65. 

parte diviziunea în caste şi care pare să fi avut aproape mai multă 
importanţă decît aceasta din urmă. În adevăr, nu rar găsești menţionată 


în inscripţiile lapidare sau în povestirile budiste, nu cutărui sau 
cutărui individ, ci meseria pe care o exercita, acea: undîndu-se 
cu o clasă socială mai mult sau mai puțin determinată tă concepţie 
crea legături foarte solide care se întindeau pe te rafaţa unui 


regat, a unei vaste regiuni, chiar şi a Indiei întregi 
puternică pîrghie economică, multe sreni însumînd i 
și putînd exercita prin aceasta o influenţă sigură 
locale sau chiar generale. Ca semn al autorităţii poseda un 
sigiliu particular (nâma-mudrâ) de bronz, de cupru, , de piatră 
sau de teracotă, tot ca și regele, miniștrii şi demnitarii săi 1%. 

După tradiţie, se numără optsprezece grupe corporative; dar după 
diversele surse la care putem face apel, înregistrăm vreo treizeci. Cele 
mai bine cunoscute de noi sînt acelea ale ţesătorilor și mătăsarilor, ale 
vopsitorilor, ale dulgherilor, ale olarilor, ale fabricanţilor de mașini cu 
apă, ale presorilor sau vînzătorilor de uleiuri, ale viînzătorilor de seminţe, 
ale grădinarilor și fabricanţilor de ghirlande, ale negustorilor de betel, 
în sfîrşit ale sculptorilor de fildeș. De asemenea este probabil ca hoţii 
și cerşetorii de profesie să fi fost grupaţi în corporaţii. După sursele 
noastre, rezultă clar că nu era stabilită nici o discriminare între mește- 
șuguri şi comerţ. 

Sreni cuprindea atît meșteșugari izolaţi cît şi lucrători uniţi în coope- 
rative în care munca se executa „în lanţ“, fiecare lucrător modelînd 
numai o parte determinantă a aceluiași obiect. Meseriile erau aproape 
totdeauna ereditare și se exercitau în familie ; constatăm totuşi cazuri 
în care același individ își schimbă de mai multe ori profesiunea, alte 
cazuri în care fiecare membru al unei familii practică o meserie diferită, 
dar se pare că acestea sînt mai degrabă excepţii. Circumscriind şi mai 
mult specializarea, obiceiul pe care îl aveau aceste familii de a se grupa 
în sate dă Indiei antice un caracter particular : aşa cum, într-un „bazar“, 
meseriile sînt grupate și în prezent pe cartiere, tot aşa, altădată, ele se 
concentrau în aşezări, excluzind orice altă profesie. Astfel, la liziera 


stituia şi o 
> capitaluri 
»roblemelor 


15 Cf, Sir John Marshall, A-SI, A.R, 1911—1912, p. 45. 

pădurilor se găseau sate în care toți locuitorii erau pădurari 1%, alţii 
vînători sau prinzători de păsări ; în apropierea marilor orașe, se găseau 
sate de fierari, de dulgheri, de ţesători, de vopsitori, de olari sau de 
sculptori de fildeş. De aceea, sistemul corporativ se confundă adesea cu 
structura politică a satelor, șeful unei sreni jucînd în acest caz acelaşi 
rol ca și şeful satului sau gâmabhojaka. 

Acest şef corporativ urma pe cale ereditară sau prin alegere; nu rar 
era cazul că desemna el însuşi pe succesorul său cînd se simţea că devine 
incapabil să asigure funcţiile sale. De obicei Primul născut (jyestha) 
sau Cel mai bun (sreshthin), sau Cel mai important (mahattama), acest 
şef avea o reală influență dacă corporaţia sa era prosperă şi putea chiar 
să devină consilierul regelui. El făcea parte din adunările populare con- 
vocate de rege în anumite circumstanţe şi, în mod mai regulat, din 
consiliul prefectoral. Și el poseda un sigiliu particular care lega numele 
său de titlul său de sreshthin. El era secundat de agenți de execuţie și 
de un secretar (Kâyastha). În mod normal, el avea ca misiune să aplice 
regulile breslei sale şi să facă să se respecte privilegiile acesteia. El fixa 
condiţiile muncii şi baremul salariilor şi se înțelegea cu şefii celorlalte 
corporaţii pentru a ridica sau pentru a scădea preţurile, după împre- 
jurări. În foarte multe cazuri, el făcea oficiul de bancher şi administra 
bunurile comunitare ale întregii sreni care rămînea responsabilă cu titlu 
colectiv de lipsurile fiecăruia dintre membrii săi, inclusiv acelea ale şe- 
fului, căci întreaga corporație era sancționată de justiția regală în caz 
de prevaricaţiune. 

Afară de rolul său de administrator, șeful corporativ putea fi chemat 
să joace rolul unui magistrat, de exemplu pentru a expulza un membru 
refractar sau neloial, pentru a aplica pedepse, pentru a arbitra un con- 
flict sau un tîrg contestabil. El putea avea chiar competența să judece 
unele probleme de ordin social, căci autorizaţia sa era valabilă în mai 
multe situaţii, de exemplu în aceea în care o soție dorea să-și părăsească 
soţul pentru a deveni călugăriţă. În sfîrşit, el era șeful miliției grație 
căreia fiecare corporație își asigura propria sa securitate și pe care ea 
o întreținea din propriile sale fonduri căci regele nu intervenea în 


12% Kurappa-jâtaka, nr. 265 ; Cowell, vol. II, p. 232. 

chestiuni de ordin public ; în timp de război, milițiile din toate aceste 
sreni erau încorporate în armata regală, în care ele constituiau atunci 
una din cele șase categorii. 

Deci el era un om influent. În principiu el nu datora acest lucru decît 
capacităților sale profesionale, executind o adevărată capodoperă după 
ce fusese ucenic; astfel, un fierar în stare să execute un ac perfect, în 
acelaşi timp drept, fin şi ascuţit, foarte cilindric, meticulos lustruit cu 
șmirghel, a fost considerat capabil să execute titlul de meșter şi să înlo- 
cuiască pe şeful fierarilor la moartea acestuia 127. Se știe de asemenea 
că membrii fiecărei sreni învățau secrete de ordin profesional care le 
serveau drept parolă pentru a se recunoaște între ei 128. Fiecare corpo- 
raţie poseda un steag și niște apărătoare de muște care erau purtate în 
procesiune cu ocazia sărbătorilor ; acestea le erau conferite uneori în 
virtutea unei carte regale. S-ar părea că ea era proprietara unui sediu 
sau a unei case comune, ale cărei săli se repartizau în jurul unei curţi 
interioare în care se afla un puț. 

Activitatea socială a acestor sreni era considerabilă: nu numai că 
permitea membrilor săi să achiziţioneze averi și posturi influente prin 
sprijinul pe care ea li-l acorda, dar și proteja pe aceia care nu aveau 
șansă sau aveau puține posibilităţi. Ea juca rolul de bancă locală, care 
accepta depuneri, distribuia dividende, primea donaţii sau subscripții 
asupra cărora, de acord cu donatorii, ea preleva un procentaj profitabil 
comunităţii, în plus își alimenta casa cu venitul din pedepsele și amenzile 
aplicate acelora care contraveneau legilor corporației. 

Sreniile de negustori aveau reputaţia de a fi dintre cele mai bogate 
și constituiau un fel de burghezie a banului a cărei putere financiară 
pare să fi fost adesea considerabilă. Mulţi dintre membrii lor posedau 
caravane și mențineau fructuoase relaţii comerciale cu corespondențţii 
lor de la frontieră ; aceştia le asigurau mari beneficii la produsele de 
lux sau la articolele indispensabile vieţii întregii ţări 12. Cu câştigurile 
lor, ei achiziționau sate și domenii cultivate, ale căror venituri le înca- 


127 Sâchi-jâtaka, nr. 387 ; Cowell, vol. III, p. 178. 

128 Kâlinga-jâtaka, nr. 90 ; ibidem, vol. IV, p. 145. 

129 Akatannu-ijâtaka, nr. 90; ibidem, vol. I, p. 220; Apanna-jâtaka, no. 1; ibi- 
dem, vol. I, p. 4. 

sau, sau chiar turme și păstorii lor 1%. Alţii echipau vase comerciale şi 
speculau încărcătura lor, sau se mulţumeau să subscrie pentru unele 
părţi din ea 131, În sfîrşit, unii deveneau bancheri, profesiune de invidiat 
între toate. Foarte mulţi meșteșugari depășeau cu mult condiţia obișnuită 
a unei modeste profesiuni ; astfel un simplu olar, fără îndoială deosebit 
de dotat pentru afaceri, a putut să posede numai el cinci sute de ateliere 
care lucrau pentru firma sa, precum şi o flotă fluvială destinată să 
transporte producţia lor în toată valea Gangelui. 

Cîteva corporaţii au cunoscut o mare prosperitate. Corporaţia sculpto- 
rilor în fildeş din Vidisa (Bhilsa, aproape de Bhopal) a fost în măsură să 
ofere, în secolul I al e.n. unul din cele patru portice monumentale ale 
marei stipa de la Sânchi, adică o operă magistrală — vizibilă încă in situ, 
una din capodoperele sculpturii vechi a Indiei. De asemenea în secolul 
V, mătăsarii din Dasapura, originari din ţara Lâta, au putut să constru- 
iască pe socoteala lor un templu al soarelui şi să-i asigure reparaţiile 
treizeci şi cinci de ani mai tîrziu. 

În adevăr, în mediul budist unde se dezvoltase cel mai bine sistemul 
corporativ, acţiunea cea mai meritorie era de a-şi consacra averea unor 
fundaţii pioase sau creării de case de binefacere. Donatorii aveau obiceiul 
de a asigura aici personal o distribuire cotidiană de ajutoare, rămînind 
în picioare lîngă poartă atît cît dura jalnica defilare a bieţilor nenorociți 
care veneau acolo să caute hrană, haine şi subsidii 1%2. Aceasta nu-i îm- 
piedica deloc să lase moştenire bunuri considerabile fiului lor. Alţii, 
dimpotrivă, nesocotind mântuirea sufletului lor, se ruinau dedîndu-se la 
o viață desfrînată. Și povestirile budiste fac dese aluzii la fii de familie, 
crescuţi în lux şi trîndăvie, care risipeau averea părintească și se con- 
damnau la o soartă lamentabilă : mutilați prin pedepsele corporale care 
le erau aplicate ca sancţiune pentru viciile lor, aduşi în stare de cerșe- 
tori prin datoriile acumulate, ei erau excluși din sreni şi îngroșau mulți- 
mea nevoiașilor. 


13% Veri-jâtaka, nr. 103; Cowell, vol. I, p. 245. 
131 Vissâsabhojana-jâtaka, nr. 93 ; ibidem, vol. I, p. 227. 
132 Visayha-jâtaka, nr. 34; Cowell, vol. III, p. 85. 

RESURSELE STATULUI ŞI MONOPOLURILE 


Pentru a compensa cheltuielile sale, statul trebuia să găsească surse 
de venituri substanţiale. Aceste cheltuieli constituie o listă tradiţională 
de optsprezece rubrici, iar noi putem ușor să le presupunem importanța. 
Era vorba, între altele, de a amortiza costisitoarea funcţionare a unui 
vast aparat administrativ, de a acoperi cheltuielile, adesea enorme, oca- 
zionate de sărbătorile populare sau regale și de cheltuielile curente sau 
de fast ale palatului, de asemenea de campaniile militare, de întreţinerea 
armatei, de expedițiile de vînătoare regală, de întreprinderile și de în- 
treţinerea de lucrări de interes public etc. El trebuia să facă faţă şi lipsei 
de cîştig pe care o reprezentau toate scutirile de care beneficiau în gene- 
ral brahmanii, fundaţiile religioase 1%, femeile, copiii minori, bolnavii, 
bătrînii, studenții, literaţii, asceţii şi, probabil, mulți nobili. De aseme- 
nea, statul acorda o reducere de impozite în caz de recolte slabe, sau 
pentru a recompensa cutare şef militar, cutare funcționar sîrguincios ; 
aceasta a fost, pentru mulţi dintre ei, chiar un drept legat de func- 
ţia lor. 

În virtutea concepției — stabilită cu ajutorul numeroaselor surse lite- 
rare — după care regele era adevăratul proprietar al pămîntului și al 
apei, impozitul de bază a fost totdeauna prelevat asupra pămîntului cul- 
tivabil și asupra turmelor. Această taxă, numită bhâga, reprezenta „par- 
tea“ regelui. Contribuţia, variabilă după regiuni şi epoci, era stabilită 
după randamentul brut după abundența recoltelor şi prosperitatea vite- 
lor, și oscila de la o șesime la o treime, sfertul fiind proporţia cea mai 
curentă. Această taxă, achitată la început în natură, în special în cereale, 
a fost plătită apoi în bani, la o dată greu de precizat, dar care pare 
contemporană cu primele compilaţii budiste (secolul IV î.e.n. ?). Pentru 
vite, se vorbeşte de opt măsuri anuale de unt sau de o pana pe coadă de 
animal ; în altă parte, de o cincizecime numai, fără ca să fie precizată 
natura tributului. La impozitele funciare se adăuga o taxă anuală pentru 
folosirea apei din rezervoare şi din canale, care „aparţineau“ regelui. 
Toate produsele agricole, toate producţiile cotidiene erau de asemenea 


133 Care, sub anumite domnii, achitau totuşi taxe; dar acestea din urmă erau 
mai uşoare decît cele datorate de ţărani. 

impuse : ierburile, fructele, mierea, lemnul de ars. În plus, fiecare sat 
era impus la o taxă colectivă, iar statul preleva taxe pe servituți : măsu- 
rătoare de teren, hotărnicire, pășunat, irigare etc. Prestaţiile datorate 
comunei descărcau în aceeași măsură tezaurul, ca şi corvezile furnizate 
eu titlu de muncă obligatorie. 

În domeniul comercial, statul percepea taxele de trecere, taxele de 
intrare în oraș, de vamă, de pașapoarte şi taxele pe diferitele moduri 
de transport ; impozitele de prăvălii, pe utilajul „industrial“ şi taxa de 
ştampilare pe greutăţi şi pe măsuri; taxele pe băuturile îmbătătoare 
şi alcoolizate (suprimate în zilele de sărbătoare și de adunare populară), 
pe produsele şi mărfurile importate de la ţară la oraș (cu excepția ace- 
lora care sînt folosite pentru cult). 

Un impozit pe venit pare să fi existat în mai multe rînduri. El atin- 
gea diverse profesiuni, dar mai puternic pe acelea care erau socotite 
„impure“, tăbăcarii, măcelarii. De obicei impozitul pe profesiuni varia 
de la 10 pînă la 200/, prelevat din beneficiul net, ţinînd seama de chel- 
tuielile generale și de riscurile întîmpinate ; şi curtezanele trebuiau să 
plătească în fiecare lună două zile din salariul lor. 

La aceste diverse surse de venituri se adăugau acelea pe care statul le 
realiza din propriul său domeniu, administrat de funcţionari regali şi ale 
cărui produse alimentau hambarele publice. Rezervele serveau fie pentru 
a scădea preţurile în caz de penurie, fie pentru a ajuta populaţiile lovite 
de foamete. Acest domeniu era pus în valoare de fermieri și de arendași 
depinzînd de administraţia regală. 

Regele exploata şi întreprinderile industriale al căror beneficiu intra 
în întregime în tezaur; în special manufacturile de ţesut și de tors, 
atelierele în care se lucrau aurul şi argintul şi în care era bătută mo- 
neda 134, arsenalele și manufacturile de arme. În acestea el folosea lucră- 
tori și lucrătoare, de cele mai multe ori recrutaţi dintre deţinuţii de 
drept comun și nevoiaşi, infirmi, orfani şi prostituate, femei repudiate 
de soţii lor, indiferent de casta din care făceau parte. El le plătea salarii 
şi ordona să se dea atenţie femeilor onorabile constrînse să-şi cîştige 


134 O licenţă pentru a bate monedă a fost acordată de mai multe ori unor parti- 
culari şi unor corporaţii în schimbul unor taxe care se ridicau pînă la 13%. 

astfel existența : superintendenţii erau obligaţi, sub ameninţarea pedep- 
sei cu amenda, să le permită să lucreze la domiciliu şi să-şi aducă lucrul 
în zorii zilei, pentru a nu fi văzute de nimeni; ei nu trebuiau să rîv- 
nească la ele și nu puteau să converseze cu ele, decît despre lucrul 
lor 135, 

Încă Megasthenes semnala bogăţia subsolului Indiei și nota diversele 
utilizări ale produselor sale 1%. Exploatarea minelor constituia unul 
din monopolurile statului şi se adăuga la veniturile sale. Se pare că 
ea era supusă la două regimuri : unele erau în regie, altele erau încre- 
dinţate unor concesionari ; dar, în acest ultim caz, impozitele lor erau 
aşa de apăsătoare, vînzarea obiectelor manufacturate atît de mult gre- 
vată de licenţele de export, iar amenzile erau atît de numeroase, încît 
aceste concesiuni erau practic în mîna statului, ca și celelalte între- 
prinderi. Prin „mine“, textele indiene înțelegeau nu numai extragerea 
metalelor şi a minereurilor (aur, argint, cupru, fier, miniu, mercur, 
mangan, mică), ci şi cea a pietrelor preţioase şi semiprețioase (diamant, 
rubin, topaz, safir, smarald, lazulit, cristal de rocă și alte cristale), la 
care adăugau pescuitul perlei, coralului, sidefului şi scoicilor. Ele men- 
ționau de asemenea carierele de piatră de construit și de sculptat : gre- 
sie, granit, roci cristaline, marmuri şi cele din care erau extrase alifii 
sau cosmetice — în special realgarul, coloranţi şi ingrediente folosite în 
medicină. 

Recolta de sare era şi ea un monopol al statului, oricare i-ar fi fost 
proveniența ; se susținea că i se cunosc şase surse diferite: stepa (?), 
marea, natronul, alcaliul, salpetrul sau potasa (sauvarshalâ) şi salinele. 
“Considerată ca o materie de primă necesitate, ea intra adesea în tranzac- 
țiile pe bază de troc, în special cu triburile „sălbatice“ și rămînea un 
articol scump, suportind taxe destul de mari; patru dintre taxele la 
care era supusă trebuiau să fie achitate de vinzător şi alte două de 
cumpărător. 

Exploatarea pădurilor era lăsată, de asemenea, în regie : statul scotea 
mulţi bani din aceasta, aprovizionîndu-se cu lemn de construcţie și cu 


1% Basham, op. cit., p. 180. 
1% Mac Crindle, Ancient India as described... p. 31 (36—38). 


lemn preţios pe care îl utiliza pentru propriile sale trebuinţe, îl vindea 
particularilor şi îl exporta. Toate celelalte produse de pădure îi aparţi- 
neau de asemenea : animalele, de la care se foloseau pielea, blana, coar- 
nele, perii (cozile de păr de iac, de exemplu) ; elefanții, care erau folo- 
siţi la vînătoare şi la război și de la care erau recuperaţi colții de fildeș ; 
rădăcinile, fructele pădureţe, esențele vegetale, rășina, mierea, nucile de 
cocos etc. Statul întreținea pădurari care aveau grijă de copaci, le supra- 
vegheau creșterea, îi tăiau sau îi replantau conform normelor, şi produ- 
ceau cărbunele de lemn destinat funcţionării anumitor industrii. 

Statul își extindea controlul asupra reglementării jocurilor de noroc, 
încasînd 5%/, din chiria sălilor, din mize și din zaruri. El își însușea ave- 
rea defuncţilor fără moștenitori, obiectele sau comorile pierdute şi regă- 
site ai căror proprietari nu erau identificaţi după o perioadă de trei 
ani. Multe taxe și confiscări îi aduceau mari profituri, ca şi unele 
amenzi şi pedepse variind după circumstanţe și după indivizi. În timp 
de război, impozitele asupra contribuabililor se acumulau, putind ajunge 
pînă la 500%% din averea sau din câștigurile lor, completate prin donaţii 
„voluntare“ și prin produsul subscripţiilor publice; prin confiscarea 
averilor „ereticilor“, ale corporațiilor şi instituţiilor religioase, sau prin 
împrumuturi acceptate de particulari bogaţi. 

În general suveranii Indiei antice par, cu excepţia cazurilor de forță 
majoră, să fi făcut dovadă de moderație în impunere, punînd în practică 
sfaturile de prudenţă ale legiștilor care le recomandau să imite pe gră- 
dinarul care culege numai fructele coapte, sau lipitoarea care „mănîncă 
puţin cîte puţin“. Ei se sileau să constituie rezerve şi să nu perceapă 
impozite extraordinare. Ei aprobau scăderi sau amînări parţiale de impo- 
zite şi chiar împrumuturi de material, pentru a favoriza întemeierea de 
gospodării agricole și defrișarea de pămînturi necultivate ; ei acționau la 
fel în caz de recoltă proastă, sau dacă colectivitatea întreprinsese lucrării 
de interes public. Ei acordau privilegii districtelor din care se recru- 
tau oameni pentru război. În rezumat, ei încercau să obţină profitul 
maxim din resursele economice ale teritoriului, lăsau comercianților 
și meşteșugarilor o libertate de cîştig rezonabilă, evitau să împovăreze 
poporul cu impozite prea mari, afară de cazurile excepţionale zise „de 
nenorocire“ în care ei erau autorizaţi să folosească toate mijloacele pen- 

tru a salva tezaurul. Dacă n-ar fi fost privilegiile destul de scandaloase 
de care se bucurau membrii claselor conducătoare, regimul financiar 
pare să fi fost sănătos. 


MONEDA, SALARIILE ȘI NIVELUL DE TRAI 


În epoca vedică, unitatea de valoare pare să fi fost vaca, uneori mă- 
sura de orez ; nu știm prea mult cu începere de la care epocă a fost sta- 
bilită pentru tranzacţii o echivalență în aur sau în materie prețioasă. 
Moneda propriu-zisă nu apare, se pare, înainte de epoca lui Buda (secolul 
VI î.e.n.). Ea se prezenta atunci sub forma unor mici bare de argint, 
dintre care cea mai grea (satamâna) cîntărea aproape 50 grame. Această 
unitate se subdiviza în jumătăţi, sferturi și optimi. Apoi au apărut mo- 
nede de argint : unitatea cîntărea aproape 12 grame şi era desemnată sub 
numele de pana sau kârșhâpana; ea era un aliaj în proporţie de 24% 
cupru şi de 5,55%, metal ordinar. Monedele divizionare erau de cupru: 
mâsa (1/16 din pana) şi kâkini (1/4 din mâsa). Valoarea cea mai joasă, 
reprezentînd 1/80 din pana, era o scoică, karpada sau cauri (Cyproea 
moneta). În sfîrșit, o monedă de aur purta numele de dînâra, împrumu- 
tat din lumea greco-romană, și n-a apărut în nici un caz înainte de în- 
ceputul erei creștine ; ea echivala — după autori — cu 48 pana (sau cu 
șaisprezece monede de argint sub dinastia Gupta). Dar toate acestea 
n-au nimic fix ; denumirile, ca și valorile şi greutăţile, se schimbă de la 
un text la altul. Fiecare regiune, fiecare dinastie, fiecare rege, fiecare 
trib, fiecare templu sau chiar fiecare oraș utilizau o monedă diferită, 
şi este foarte probabil că folosirea trocului a persistat pînă într-o epocă 
foarte tîrzie. De asemenea, monedele erau de forme, de dimensiuni şi de 
decor foarte variate 137 discoidale sau pătrate, purtînd embleme, efigii 
divine sau regale, inscripţii prescurtate etc. 


137 E. J. Rapson, Indian Coins, Strasbourg, 1897. Cataloques of Indian Coins 
in the British Museum. V. C. Smith, Catalogues of Coins in the Indian Museum, 
Calcutta, partea I, Oxford, 1906. R. B. Whitehead, Catalogue of Coins in the 
Panjââ Museum, Lahore, Oxford, 1914. Cf. L. Renou, La Civilisation de Vinde 
ancienne, $ 88, p. 203 şi urm. L'Inde classique, vol. I, § 314 şi urm., p. 172 şi urm. 

Deci este dificil să reconstituim nivelul de trai din această epocă. 
Dacă îl urmăm pe Kautilya, V, 3 138, obţinem tabloul următor, fără ca să 
putem preciza dacă este vorba de salarii lunare şi de prețuri obișnuite, 
nici afirma că aceste sume corespundeau mai curînd unei realităţi decit 
unui barem teoretic întemeiat pe ierarhia socială, aşa cum era concepută 
atunci. 


Onorariile sau salariile (lunare ?) 


şeful preoţilor 

magistrul spiritual al regelui (râjaguru) 
primul ministru (mantrin) 

capelanul regal (purohita) 

șeful armatelor (senâpati) 

prinţul moștenitor (râjaputra) 

regina mamă 

prima soție 


48 000 pana 


ușierul 

gardianul gineceului (kanshukin) 
prasastri (?) 

superintendentul (samâhartri) 
superintendentul (samnidhâtri) 


24 000 pana 


şeful unei armate 
supraveghetorul manufacturilor 
consilierii 

superintendentul general 
margraful 


12 000 pana 


șefii corporativi (sreshthin) 
şefii de corpuri de armată 
inspectorii (pradeshtri) 


8 000 pana 


4000 pana principalii supraveghetori 


2 000 pana şeful carelor de război 


medicii 

ghicitorii 

barzii 

ceilalți supraveghetori 

profesorii renumiţi (Universitatea din Taxila) 


1000 pana 


între 1000 
şi 500 pana 


spionii 


| prinții și mamele lor 
| 


138 L, Renou, La Civilisation de VInde ancienne, $ 89, p. 205 și urm. 

500 pana 


120 pana 
60 pana 


50 pana 


24 pana 
12 pana 


1 pana 
şi 1/4 


1 pana 


circa 1/2 pana 
1 mâsa 
(1/16 pana) 


1 kâkini 
(1/64 pana) 


| 
| 
| 
| 
| 
| 
| 


un infanterist deja exersat 

scribii 

preţul de cumpărare al unui sclav 
preţul unui elefant (amendă) 


salariul meșteşugarilor 


servitori 
ajutoare 
oameni de corvoadă 


preţul de cumpărare al unei femei sclave 
preţul mediu pentru întreținerea unui om timp de un an 


preţul unui cal (amendă) 
preţul unui bou (amendă) 
salariul unui văcar (sau laptele unei vaci, din zece vaci) 


prețul pentru 123 prastha de cereale (circa 184,500 kg) 
preţul pentru 300 pala de ulei (circa 28 litri) (amenzi) 


cheltuiala lunară a unui lucrător 
preţul unei legături de fîn 


evaluarea cheltuielilor zilnice a unui lucrător (atit sub 
dinastia Maurya, cît şi sub dinastia Gupta). 


Partea a doua 
VIAŢA INDIVIDUALĂ ŞI COLECTIVĂ 


CAPITOLUL I 
Cadrul vieţii cotidiene 


CAPITALA, ORAȘE ȘI SATE 


El a văzut prăvăliile prospere pe calea regală, rîul 

străbătut de nave, femei cochete în compania unor 

tineri care populau parcurile la porțile orașului. 
Kalidasa, Raghuvamsa, XIV, 30 


Descrierile capitalei-tip a regatelor din India antică denotă un gust 
pentru un urbanism raţional şi bineînţeles, întemeiat pe o teorie cosmo- 
logică care ţine seamă de noţiunile simboliste de inspiraţie religioasă și 
populară. Schemele acestea sînt destul de constante și se aplică atît ora- 
șelor secundare cît și satelor. În adevăr, este indiferent, dacă planul 
descris este pătrat sau rectangular, atît timp cît diferitele componente 
sînt identice în toate cazurile. Săpăturile şi reprezentările antice con- 
firmă în ansamblu exactitatea acestor scheme, dar cu mai puţină rigoare 
decît o doreau desigur teoreticienii. 

Amplasamentul capitalei era ales în funcţie de prezența unui fluviu : 
trebuia ca aceasta să fie așezată lîngă unul din ele, cu fața sa nordică nu 
departe de malul drept și înclinată ușor de la vest la est în funcţie de 
înclinarea naturală a terenului. De formă pătrată sau rectangulară, ea 
trebuia să se înscrie într-o incintă a cărei orientare era determinată de 
cadranul solar și în care fiecare din cele patru laturi trebuia să fie în- 
dreptată către un punct cardinal. Suprafaţa ei era uneori considerabilă : 
astfel, vechea capitală a împăraților Maurya, Pâtaliputra avea un peri- 
metru de aproape patruzeci de km. 

În epoca dinastiei Maurya, incinta era făcută dintr-o palisadă colosală 
compusă din trunchiuri enorme- de copaci adînc înfipte în pămînt: 
Pâtaliputra era protejată în acest fel; unele fragmente ale palisadei sale 
se găsesc conservate astăzi la muzeul din Patna, și sîntem uimiţi de di- 

Fig. 13 Portic (torana). După un relief. Amarâvati. 
Aprox. sec. II. Muzeul din Mandras. 


mensiunile lor gigantice şi de surprinzătoarea lor stare de conservare 1. 
În aceeași epocă, oamenii știau să construiască și ziduri groase din că- 
rămizi nearse, apoi din cărămizi bine arse, potrivite fără mortar 2. Întă- 
rite cu merloane în formă de dinţi de ferăstrău pe toată lungimea lor, 
ca în Iran, prevăzute cu scări şi cu drumuri de rond pe faţa lor poste- 
rioară, meterezele erau înzestrate din loc în loc cu turnuri de pază, care 
aveau și ferestruici 3. Pe fiecare față a incintei se afla o poartă monu- 
mentală. 


1 A.S.I., A.R., 1912—1913, p. 76. 

2 Sir John Marshall, Excavations at Bhitâ, în ASI., A.R., 1911—1920, 
p. 40. Zidul exterior era dublat uneori cu un alt zid, iar intervalul dintre ele era 
umplut cu un amestec de pietre şi pămînt. 

3 Cf. A. Foucher and Sir John Marshall, The Monuments of Sânchi, 
vol. II, pl. LI b. 


14% 


De jur împrejurul meterezelor erau săpate şanţuri, care serveau şi 
drept canale de scurgere ; aici creșteau lotuși şi înotau rațe, în timp ce 
orășenii veneau să scoată apa pentru bucătăria lor, în ciuda pericolului 
pe care îl prezentau apele murdare. În faţa fiecărei intrări, peste șanțul 
cu apă era un pod; purtind numele pitoresc de „unghie de elefant“ 
(hastinakha), el era înlocuit uneori de un simplu drum de pămînt. Era 
precedat de unul din acele portice (torana), atît de caracteristice Indiei, 
făcute din doi stîlpi ușor înclinați unul spre altul și legaţi prin una sau 
mai multe grinzi ondulate. Construite în semn de victorie ca și de bun 
sosit, ele erau de piatră, de lemn, sau chiar împodobite cu materii 
preţioase și placate cu fildeș. În sate existau numai două prăjini fixate 
în pămînt și legate cu ghirlande de frunze. În zilele de sărbătoare, erau 
suspendate de grinda inferioară ghirlande de flori şi de frunze. 

Poarta orașului era un adevărat edificiu a cărui parte centrală era 
flancată de două clădiri care avansau perpendicular de o parte şi de 
alta a porţii propriu-zise 5. Ridicate pe un fundament de cărămizi cimen- 
tate, sau de pietre aparente, edificiile erau de două sau trei etaje con- 
struite din lemn de bambus şi din chirpici, unde erau amenajate apar- 
tamente şi birouri de vamă, cărora li se zăreau, pe faţa exterioară, feres- 
trele prevăzute cu balcoane și împodobite cu jaluzele de lemn fin 
ajurate. La etaje se ajungea pe scări interioare. La ultimul etaj se aflau 
hambarele municipale, luminate prin ferestruici cu streașină, ale căror 
grinzi recurbate erau decorate cu picturi. Acoperișurile în formă de lea- 
găn erau făcute din paie sau din ţigle scobite, destul de rudimentar 
arse 6; scheletul se compunea din grinzi curbate și pictate, iar creasta 
acoperișului era întărită cu bucăţi de lemn sau de teracotă subţiri și bine 
făcute ; cîteva statui decorau poarta şi clădirile din faţă. În apropierea 
acestui edificiu impozant era așezat uneori, pe unul din acoperișurile 


4 Cele mai celebre torana de piatră care ne-au parvenit sînt cele de la Sânchi. 
Cf. C. Sivaramamurti, Sanskrit Literature and Art, p. 10. Ph. Stern, în 
N.R.A.B., p. 25 şi urm. şi J. Auboyer, ibidem, p. 67. 

5 Într-un scurt articol întemeiat pe textele canonice și literare: Gopura, „porte 
de ville“, în „Journal asiatique“, tome CCXLVII (959), fasc. 2, p. 251—255, domnul 
Jean Filliozat distinge poarta de „turnurile“ sale; este vorba fără îndoială de 
clădirile din faţă, despre care iconografia furnizează numeroase exemple. 

ê Se găsesc foarte frecvent ţigle în săpături. Descrise în special de Sir John 
Marshall, AS.., A.R., 1911—1912, p. 41. 


141 


Fig. 14 Poartă de oraș. După un relief, Sânchi (stâpa I). Aprox. 
secolul I e.n. 


sale, un vas destinat „să atragă ploaia“ şi care avea desigur un oarecare 
raport magic cu alimentele depozitate în hambare 7. 

Pe poarta cea mare, destul de înaltă pentru ca să pătrundă elefanții 
avînd deasupra litierele lor, se desfășura toată ziua circulaţia intensă a 
oraşului. Noaptea, ea era închisă cu ajutorul unor canaturi groase de 


? Numit amritakalasa, „vas de ambrozie“. Numit şi kalasaghata, kalasa-kumbha, 
pârna-kalasa, varshamâna, varshasthâla, acest vas este impregnat de un întreg 
simbolism filozofic: cf. H6bâgirin, articolul „by6“, 2, p. 265 și urm. Artha- 
shâstra, II, 5, citată de A. K. Coomaraswamy, Yaksas, II, pl. 64 şi urm. — 
Coomaraswamy şi Kershaw, Artibus Asiae, 1928—1929. Roşu et 
Al. George, în Arts asiatigues, t. IV, 4, p. 243—254, și t. VIII, p. 241 şi urm. 

lemn, complet armate și prevăzute cu cuie de fier; învintindu-se în 
balamale, care pătrundeau în nişte alveole prevăzute în pietrele pragu- 
lui şi cercuite cu fier, ele se propteau în centru pe o piedică de piatră 8; 
după aceea erau ţinute închise cu ajutorul a două bare mari de fier care 
erau trecute prin spate şi care erau aranjate să pătrundă în crestăturile 
tăiate în stilpii de încadrare ?. Dar, pentru a permite intrarea sau ieşirea 
după ora închiderii, era rezervată în unul din canaturi o ieșire mai mică, 
prevăzută şi ea cu un canat; ea era închisă cu un zăvor decorat, uneori 
din argint, situat în interior, ceea ce permitea să nu se deplaseze greul 
dispozitiv al porţii mari. Securitatea capitalei era o chestiune impor- 
tantă și trebuia să se vegheze cu grijă asupra ei, mai ales noaptea și 
în timp de război: încercările de a intra în oraș, chiar inofensive în 
aparenţă, deveneau atunci suspecte. Stingerea era fixată dealtfel la 
miezul nopţii. În interiorul orașului erau amenajate niște locuri de 
trecere secrete, care ieșeau departe la ţară; ele permiteau spionilor 
să-și exercite meseria, iar personajele importante să scape, cînd era 
nevoie, de urmărirea duşmanilor lor. 

Lîngă poarta principală, cu faţa spre est, se remarca o înaltă coloană 
izolată, de lemn, de piatră sau de fier, care avea deasupra ei un grup 
sculptat sau o roată fixată pe un capitel în formă de clopot, amintind de 
capitelul coloanelor persepolitane. Acesta era un monument foarte im- 
portant pentru indieni : semn de victorie şi de bun sosit, ea avea un du- 
blu caracter imperial şi cosmologic 1° și făcea parte din „bijuteriile“ 
(ratna) suveranului 1! ; acesta grava pe ea uneori inscripţii. Marele îm- 
părat Asoka s-a servit de unele din ele pentru a-și promulga edictele. 


8 J. Auboyer, în N.R.A.B, p. 68. 

9 Ibidem. 

10 Cf. A. Foucher, Etudes sur Vart bouddhique de Vinde, 'Tokyo, 1928. 
J. Przyluski, Le Symbolisme du Pilier de Sârnâth, în Mélanges d'Orientalisme 
publiés par le Musée Guimet à la mémoire de Raymonde Linossier, t. II, pp. 481— 
498. B. Majumdar, Symbology of the Asoka Pillar, Sârnâth, în „Indian Culture“, 
II, pp. 160—163. — B. N. Sharma, The Lion Capital of the Pillar of Asoka at 
Sârnâth, în The Poona Orientalist, I, 1936, pp. 2—6. — J. Przyluski, The Solar 
Wheel at Sârnâth, în J.I.S.O.A., IV, 1936, pp. 43—51. — G. Coedès, Note on the 
Pillar at Sârnâth, în J.I.S.O.A., V, 1937, pp. 40—41. 

11 Numeroase reprezentări ale suveranului cu coloana care avea deasupra o 
roată, în special în școala din Amarâvati. 

Ea putea să servească și drept cadran solar. Prezenţa sa pe lîngă un 
oraş, un sat sau un sanctuar afirma că protecţia regală 12 se exercita 
asupra lor cu toate privilegiile conferite în asemenea caz. Centru teore- 
tic al lumii şi simbol al regalității universale, această coloană era obiec- 
tul veneraţiei populare. Bărbaţi şi femei o cinsteau cu plăcere executînd 
în jurul ei plimbarea rituală (pradak-shînâ). Ei atingeau trunchiul cu la- 
tul mîinii drepte ; atingerea mîinilor lor, din generaţie în generaţie, a 
lustruit-o şi a scobit-o mai mult la înălțimea unui om. 

În interiorul incintei, dublată de un bulevard, dispoziţia arterelor în- 
crucișate în unghi drept dovedea o reală grijă de urbanism şi implica o 
concepție de ansamblu cel puţin teoretică, căci săpăturile au dezvăluit 
mai multă fantezie şi mai multe modificări decît ar vrea să lase să se 
înțeleagă tratatele şi povestirile epocii. Astfel, expertul Hiuan-tsang a 
fost impresionat de străzile și ulicioarele întortocheate ale oraşelor indi- 
ene pe care le-a vizitat în secolul VII. Schema ideală reprezenta un ca- 
drilater secţionat de șase căi principale : trei dintre ele se îndreptau de 
la est la vest, celelalte trei de la nord la sud. Ele prelungeau în interio- 
rul incintei căile de mare comunicaţie care convergeau spre capitală. Ele 
erau animate de o circulaţie intensă : convoaie de care trase de boi, ca- 
ravane, şiruri lungi de hamali, cortegii de nobili și de demnitari, plu- 
toane de călăreţi, grupuri de pelerini şi nenumărați pietoni. Acest trafic 
era dublat, nu departe de aici, de traficul fluviului vecin, complet aco- 
perit de bărci şi de vase, care serveau atît pentru transportul mărfurilor 
cît și pentru plimbările de agrement. 

Pavate cu pietricele, mărginite de rigole care drenau apele poluate 
spre canalele șanţurilor cu apă, marile străzi ale capitalei trebuiau să 
fie destul de largi pentru ca să se încrucișeze pe ele carele marilor per- 
sonaje, trase de patru cai înhămaţi în față. Calea regală, care lega poarta 
orientală a incintei de poarta occidentală a acesteia, era cea mai nobilă 
şi cea mai somptuoasă dintre aceste artere. Ea ducea direct la palatul re- 
gal situat în centrul orașului, închis în propriile sale metereze, şi ale 
cărui acoperișuri, avînd deasupra drapele și dominînd pe toate celelalte, 


12 Kalidasa, Raghuvamsa, I, 44: „Satele pe care le întemeiase regele erau 
recunoscute după stilpii lor sacri“. 

se zăreau de departe. Cele șaisprezece cartiere astfel decupate în incintă 
erau divizate fiecare la rîndul său de străzi de mai mică lăţime, încruci- 
șate în unghi drept şi mărginite de case, în timp ce unele ulicioare 
strîmte şi murdare, întunecoase și uneori întortocheate, serveau drept 
coridor locuinţelor particulare. Aceste drumuri ocolite erau folosite de 
membrii castelor inferioare şi în special de măturători, atît de dispreţu- 
iţi încît nimeni n-ar fi putut suporta să-i întilnească sau să-i vadă tre- 
cînd prin faţa intrărilor principale. Hiuan-tsang precizează că membrii 
acestor caste nu puteau să circule decit pe partea stîngă a străzilor 
atunci cînd trebuiau să le folosească. 

În teorie, se puteau număra, în interiorul incintei, optzeci și unu de 
blocuri astfel delimitate ; dar aceasta nu era fără îndoială decît o cifră 
rituală. Totuşi capitala părea a fi divizată într-un anumit număr de car- 
tiere bine circumscrise ; se susține chiar că fiecare dintre ele era încon- 
jurat de ziduri şi se bucura astfel de un fel de autonomie, posedînd pu- 
țurile sale, locurile sale sfinte, arborii săi sacri și templele sale dedicate 
unor divinităţi locale. Astfel castele ar fi ocupat fiecare un cartier se- 
parat. De asemenea, o întreagă porţiune a orașului, cuprinzind în același 
timp locuinţe și prăvălii, era rezervată comerțului şi meșteşugurilor. 
Aici mai existau și locuri întinse destinate tîrgurilor care se ţineau zilnic 
în fiecare oraș important şi în care ţăranii veneau să vîndă produsul 
muncii lor. Diferitele bresle își aveau sediul în același cartier. Prăvălioa- 
rele, aliniate la stradă, erau separate de locuinţe printr-o curte. Ele se 
deschideau printr-o verandă, ca și astăzi 13. 

O clientelă numeroasă circula prin faţa magazinelor unde se îngrămă- 
deau legume verzi, fructe de tot felul, zahăr candel, orez fiert şi mîncă- 
ruri gătite (gata pentru consumaţie), ale căror mirosuri variate alternau 
cu parfumurile mai rafinate pe care le exalau piramidele de batoane de 
lămîie şi de lemn de santal care umpleau prăvăliile vînzătonilor de par- 
fumuri. Mai departe, bijutierii şi aurarii asamblau pietre şi șlefuiau me- 
talele, în timp ce lucrătorii confecţionau brățări din scoci ; croitorii cro- 
iau şi coseau haine ; fierarii ciocăneau recipiente de aramă ; ţesătorii lu- 
crau la războaiele lor de ţesut şi vindeau stofe. Fabricanţii de ghirlande 


13 Cf. Marshall, în AS.I., A.R., 1911—1912, p. 32. 

confecţionau cu răbdare efemerele lor capodopere, înșirînd în şiraguri 
strînse flori fără codiță și toate accesoriile strălucitoare şi colorate care 
trebuiau să le înfrumuseţeze. Negustorii și micii vînzători ambulanți 
ofereau „din poartă în poartă“ atrăgătoarea lor marfă și găteli ieftine. 
Ici şi colo, intrarea unei taverne sau a unui tripou atrăgea pe unii 
bărbaţi care se distingeau prin comportarea lor mai libertină. 

Pe străzi domnea o vie activitate. Doamne frumoase, curtezane sau 
nobile, erau purtate în litiere, împodobite cu perdele, care străbăteau cu 
greutate printre mulţimea de pietoni. Aici se întilneau bogaţi sau săraci, 
furnizori sau cumpărători, mercenari şi hamali. Starea lor era recunos- 
cută după costumul lor : ţăranii cu torsul bronzat erau îmbrăcaţi cu un 
şorţ şi acoperiţi pe cap cu un turban, în timp ce soțiile lor purtau o 
simplă fustă dreaptă și își răsuceau părul într-un coc mare adus pe git. 
Tinerii nobili cu mersul molatec, gătiți și parfumaţi din belșug, se adă- 
posteau nepăsători sub o umbrelă de palmier şi bambus. Brahmanii pe 
jumătate goi, cu părul strîns pe creștetul craniului, pieptul barat de cor- 
donul sacru, cu o legăturică şi o tigvă atîrnate pe umăr, ţineau în mînă 
un baston pentru a se apăra contra spiritelor rele, purtau în picioare 
o pereche de sandale, în semn de superioritate avînd o umbrelă pentru 
a-și sublinia rangul ; ei erau însoţiţi uneori de un berbec de luptă sau 
o maimuţă dresată cu care ei obțineau unele ajutoare. Mai erau și 
sâdhu (călugări cerşetori), aproape goi, cu capul spoit cu cenușă ; cerșe- 
tori emaciați, încovoiaţi sub povara unei mizerii simulate sau reale ; dre- 
sori de şerpi şi de maimuțe în căutarea unui public generos ; și vînzători 
de manguste îmblinzite. Servitoare tinere și zglobii, îmbrăcate și gătite 
cu rafinament, alergau să ducă o scrisoare de dragoste sau să caute la 
taverna cea mai apropiată un urcior de vin parfumat. Călugări budiști, 
cu capul ras, împestrițau mulțimea cu robele lor galbene sau grena 
care oscilau în ritmul pașilor lor; aceştia mergeau cu capul plecat de 
teama de a întîlni privirea femeilor, ceea ce le era interzis de regula- 
mentul lor. Ei umblau din poartă în poartă să-și caute hrana zilnică, 
dar, neavînd dreptul să treacă peste prag, ei se mulțumeau să scuture 
inelele de fier care decorau vîrful bastonului lor de pelerin ; la acest 

zgomot neobișnuit, generoasele stăpîne ale caselor se grăbeau să iasă să 
le umple castronașul de pomeni cu orez. În acest timp, unele gospodine, 
ţinîndu-și copilașul călare pe un șold, cumpărau provizii pe care le 
puneau într-un paner atirnat de braţul lor, sau într-un coș pe care îl 
purtau pe cap. 

Pe şosea defilau cîteva trăsuri ușoare (pravâhana) ; montate pe două 
roţi, prevăzute cu un acoperiş bombat tapisat cu o stofă viu colorată, 
decorate în interior cu covoare moi pe care pasagerii și conductorul stă- 
teau ghemuiţi, ele aveau în plus nişte paravane care permiteau evitarea 
privirilor prea curioase. Trase de boi voinici sau de doi cai 11 ele erau 
folosite de orășeni pentru deplasările la ţară și pentru plimbări 15. Une- 
ori, înainta încet un elefant de paradă, făcînd cu genunchiul să sune 
clopotele suspendate la capătul unei funii de la gitul său pentru a-i 
anunța apropierea. Apoi se întilnea una din acele cvadrige, a căror 
modă a dispărut cam prin secolul III, sau cîțiva călăreţi confortabil așe- 
zaţi pe cîte o șa „englezească“. 

La ferestre, curioşi sau oameni fără ocupaţie se aplecau pentru a 
contempla continua circulaţie şi pentru a asista la faptele diverse ale 
vieţii citadine : se întîmpla ca un elefant, devenit subit furios, să calce 
în picioare pe conducătorul său, un berbec să împungă trecînd 16, o 
maimuţă dresată să scape de la stăpînul ei, un hoţ să fie urmărit, sau 
un condamnat să fie condus la locul de execuţie, toate fiind evenimente 
care meritau într-adevăr osteneala de a fi cunoscute. 

Înaintînd spre centrul capitalei, se pătrundea în cartierele de locuinţe 
particulare. Aici locuinţele erau mai mari și mai bine construite. Clădite 
cu mai multe etaje, fără să egaleze totuși înălțimea palatului regal, ele 
își arătau fațadele văruite şi aliniate la marginea aleilor, iar în spatele 
fațadei posterioare, o grădină cu un puț sau un bazin de apă. Ele nu 
erau în general comune, ci separate între ele prin mari spaţii verzi măr- 
ginite de ziduri joase cu creasta împodobită cu sculpturi în ghirlande 17, 


14 Reproducere în Vogel, La Sculpture de Mathură, pl. VIII b şi LVII a şi b. 
C. Sivaramamurti, Amarâvati Sculptures, p. 140. 

15 Kanavera-jâtaka, nr. 318; Cowell, vol. III, p. 41. 

16 Coomaraswamy, La Sculpture de Bhârhut, pl. XLVI, fig. 194. 

1? Acesta este şi acum tipul locuinței indiene de o oarecare importanţă. Vezi 
și Hiuan-tsang, Beal, op. cit., I, p. 74. 

cu intrările prevăzute cu un portic asemănător cu acela care preceda 
poarta incintei orașului. În aceste cartiere se afla un mare număr de 
edificii publice care se distingeau printr-o arhitectură mai bogat orna- 
mentată, dar care conţineau fiecare un foc casnic, ca și locuinţele par- 
ticulare. Printre ele se numărau edificiile rezervate serviciilor sani- 


tare ale orașului : spitale și maternităţi, rezervaţii pentru animalele bol- 
nave sau bătrîne. Mai existau și „case de pomeni“, „săli de caritate“ 
unde aveau loc zilnic distribuiri de ajutoare săracilor și cerșetonilor, 
care erau mai numeroşi în marile orașe decit în altă parte, nu aveau 
domiciliu, trăiau din expediente, dar nu reuşeau niciodată să mănînce pe 
săturate. Existau de asemenea case de odihnă pentru a primi călători şi 
pelerini. Alte edificii adăposteau instituţii școlare în care erau găzduiţi 
profesorii (âshârya). 

Aici se remarcau şi cîteva galerii de pictură (shitrasâla) 15 pe care pu- 
blicul avea permisiunea să le viziteze şi pe care le frecventa mai mult 
toamna. Construite cu o deosebită grijă, ele erau abundent luminate în 
cursul zilei prin numeroase ferestre sau prin colonade, iar noaptea, de 
multe sfeșnice ; ele cuprindeau multe holuri, scări şi o sală de degustare 
cu scaune pentru vizitatori. Picturile acopereau pereţii galeriei propriu- 
zise (vithi); ele reprezentau lumea cerească și divină, ilustrau marile 
poeme epice sau reprezentau simboluri binefăcătoare. Aceste galerii apar- 
țineau unor particulari bogaţi, chiar unor curtezane înstărite — pe care 
le decorau uneori ele însele 1? — dar nu egalau galeria pe care o avea 
regele la palatul regal. Interesul poporului indian pentru arta picturală 
era așa de mare, încât existau chiar galerii ambulante, montate pe roţi, 
care circulau prin ţară 20, 

În vecinătatea împrejurimilor palatului regal se aflau cartierele desti- 
nate curtezanelor, muzicanţilor profesioniști — care ocupau un loc special 
în ierarhia socială — și birourilor regale. Aici se aflau şi reședința prefec- 


18 Cf, C. Sivaramamurti, Citrasâlâ: Ancient Indian Art Galleries, în 
Triveni, VII, Madras, 1934, pp. 169—185. De același: Sanskrit Literature and Art..., 
p. 92 şi urm. Meyer, Hindu Tales, p. 174. — Coomaraswamy, Indian Archi- 
tectural Terms, p. 255. 

19 Cf. Jain, op. cit., p. 164. 

2 Trivikrama Bhatta, Nalachampă, p. 195. 

tului, agenţia generală a scriitorului public, tezaurul şi toate celelalte se- 
cretariate de stat. De fapt, aici se concentra administraţia regatului și 
aceea a capitalei. Condusă de un prefect şi un „consiliu municipal“, 
aceasta din urmă se diviza în sectoare administrative, dintre care fie- 
care era supus jurisdicției unui funcţionar numit sthânika ; aceste sec- 
toare se subdivizau în grupe de familii — de zece pînă la patruzeci — 
încredințate unor funcţionari subalterni, „văcarii“(gopa). Edictele regale 
și proclamaţiile erau difuzate de toboșari cu tamburine și „afișate“ prin 
intermediul unor inscripții gravate pe plăci de aur sau de cupru fixate 
de niște stilpi de bambus 21. În sfîrșit, poliţia dispunea de spioni (châra), 
al căror rol complex l-am evocat, de poliţişti, de miliții corporative și 
de armata regală cantonată la metereze. Capitala avea, dealtfel, aspectul 
unei cetăţi întărite iar pe drumurile de rond vegheau zi și noapte sol- 
daţi, înarmaţi cu-arcuri şi lănci 22. 

Dar acest aspect cam neplăcut se schimbă, în interior, graţie prezen- 
tei, în diferite cartiere, a numeroase „zone verzi“ şi a multiplelor canale, 
fîntîni şi bazine publice, eleştee, lacuri naturale şi artificiale complet 
acoperite de lotuși. Grădinile de distracţie, scuarurile şi parcurile pu- 
blice alternau cu aleile plantate cu arbori, boschetele de manghieri și 
domeniile private. 

Circumscrisă de zidurile sale înalte, capitala devenea puţin cîte puţin 
suprapopulată. Împrejurul incintei sale se grupau cartiere periferice, în 
general cu aspect sărăcăcios și chiar lepros, în care venea să se insta- 
leze o întreagă lume muncitoare. În aceste cartiere periferice se aflau 
și abatoarele (sâna) şi măcelăriile, cimitirele şi locurile de execuţie. Une- 
ori se constituia „un comitet de extindere“ pentru a examina problemele 
determinate de obligaţia de a construi noi locuinţe ; dar conceptele dic- 
tate de ritual complicau serios chestiunea, căci el făcea imposibilă prele- 
varea unei enclave pe două proprietăţi învecinate. În acest caz, comite- 
tul decidea să se construiască un oraș geamăn, după un plan stabilit în 
prealabil, şi să se treacă aici surplusul de oameni de condiţie inferioară 


21 Mâga-jâtaka, nr. 538; Cowell, vol. VI, p. 17. 

* Reprezentările acestor ziduri crenelate prevăzute cu arcași şi lăncieri sînt 
nenumărate în toată iconografia antică, atit la Sânchi cît și la Amarâvati şi alte 
așezări, 

care incomodau capitala. Un număr destul de mare de sate întemeiate 
împrejurul capitalei grupau principalele corporaţii necesare vieţii ora- 
şului, în special dulgherii, sculptorii, fierarii. 

Viaţa citadină nu se limita la interiorul incintei : în cîmpia înconju- 
rătoare, terenuri întinse erau amenajate ca arene de sport unde poporul 
mergea cu plăcere pentru a asista la luptele de animale pe care le apre- 
cia în cel mai înalt grad. Mai departe, într-o regiune cu un relief cît mai 
variat și situată lîngă fluviul care uda capitala, fusese stabilit parcul re- 
gal: mare întindere plantată cu arbori, străbătută de un rîu, înzestrată 
cu eleștee și bazine, el cuprindea și „reşedinţa de vară“ a regelui, unde 
acesta venea să se odihnească după zgomotul și agitația de la curte. 
Acest domeniu servea în același timp ca rezervaţie pentru vînătoare — 
unde căpriorii puteau circula în libertate — și ca parc public, unde ce- 
tăţenilor le plăcea să se plimbe în liniște, sau chiar să petreacă toată 
ziua luînd cu ei și de mîncare ; cochetele erau conduse aici de crutezanii 
lor în trăsuri închise. Săli și pavilioane cu acoperișuri decorate cu stin- 
darde erau rezervate curtenilor care doreau să se recreeze aici. În locurile 
cele mai izolate se aflau cîteva locuințe puse la dispoziția unor călugări 
care căutau singurătatea, departe de tumultul vieţii urbane. 

Nici un alt oraş al regatului nu trebuia să egaleze amploarea sau 
somptuozitatea capitalei. Tîrgurile şi satele erau de un urbanism mai 
puţin complex, dar care se supunea de obicei regulilor generale ale ace- 
loraşi scheme. La fel împrejmuite cu ziduri străpunse de porţi monu- 
mentale care erau închise noaptea, satele nu aveau decît două alei prin- 
cipale care se încrucișau în centrul așezării ; se pare că marginile dru- 
murilor erau de cele mai multe ori uriţite de noroiul uscat. Șanţurile 
cu apă ale marilor oraşe erau adesea înlocuite aici de un eleșteu acope- 
rit de lotuși, situat în apropierea incintei, din care gospodinele veneau 
să scoată apă cu niște vase mari de cupru 2% şi unde bivolii se scăldau 
cu voluptate, nelăsîndu-și afară decît capul lor cu coarne puternice în- 

23 Spectacol mereu actual și adesea reprezentat în iconografia antică : cf. Fou- 
cher și Marshall. The Monuments of Sânchi, vol. II, pl. LII a. A se vedea 


de asemenea o frumoasă sculptură de la Mathurâ conservată la muzeul din 
Lucknov (nr. B — 86). 

tinse pe suprafața apei 24. În aceste eleşștee trăia o întreagă faună acva- 
tică : crabi de apă dulce, peşti, broaște țestoase, cocori, păsări acvatice, 
fără a uita ţînţarii, care toate jucau adesea un rol în fabulele și poveş- 
tile populare transmise de textele jâtaka. 

Casele țărănești erau mai scunde şi mai modeste decit acelea din 
orașe ; zidurile lor erau spoite cu var amestecat cu pămînt și balegă de 
vacă, aceasta din urmă avînd un rol purificator %. Prăvăliile semănau 
mai curînd cu niște dughene, iar mulțimea care trecea prin fața galan- 
tarelor lor era mai modestă : agricultorii se întorceau de la cîmp şi 
mînau prin faţa lor o mică turmă; muncitori în zdrenţe, complet aco- 
periţi de pleavă, cu secera atirnată la centură aduceau acasă maldăre de 
fîn pe care le legaseră la șolduri 2% ; femei duceau pe cap legături mari 
de furaj înfășurate într-o rogojină și destinate staulelor 27; hamali aler- 
gau sub povara a două coșulețe suspendate la extremităţile unei prăjini 
fixate pe umeri. Apoi meșteșugari mergeau să-şi vîndă marfa, negustori 
transportau într-o traistă bagajul lor eteroclit, măscărici ambulanți cău- 
tau un loc pentru a-și prezenta farsele. Vitele circulau liber printre pie- 
toni. Care grele trase de boi (grâmasataka sau go-ratha) îşi croiau drum 
şi se încrucișau pe străzile principale : acestea erau — ca și astăzi — 
niște construcții masive de lemn 3%, operă a dulgherului sătesc?’ care 
le executa după regulile ancestrale și le repara la nevoie. Lada lor, rela- 
tiv puţin adîncă, era așezată pe două roţi groase, mari, foarte zgomo- 


2 Temă reprodusă adesea în basoreliefurile antice : cf. Foucher şi Marshall, 
op. cit., vol. II, pl. LXV a, 1. 

25 Hiuan-tsang : Beal, op. cit., I, p. 74. 

2% L, Renou, La Civilisation de Vinde ancienne, p. 239 (Harshacharita). 

21 Reproduse între altele într-un basorelief din secolul VII ; peștera lui Krishna 
la Mâvalipuram. 

28 Care se numeşte tvashtri în Vede, râthakâra în jâtaka. Acest penultim nume 
decerna de asemenea pe cizmar, căci pantofii sau sandalele erau incluse printre 
vehicule. 

29 Carul este celebrat în toată literatura antică. Menţionat încă în Vede: 
Rigveda, Atharvaveda, Aitareya brâhmana, etc., el străbate mereu drumurile 
Indiei actuale. Cf. G. P. Majumdar, op. cit., p. 278 şi urm. Sivaramamurti, 
Amarâvati sculptures, p. 140. Există numeroase reprezentări ; a se vedea în spe- 
cial; Coomaraswamy, La Sculpture de Bhârhut, pl. XXVI, fig. 67; pl. XXXI, 
fig. 84. — Foucher și Marshall op. cit., pl. XIX, c 3 (torana de sud, conservat 
la muzeul din Sânchi). Recherches archéologiques à Begrâm, pl. XLV, fig. 105 
și p. 70. Vogel, La Sculpture de Mathâra, pl. LVII b. Longhurst, Nâgârjuna- 
konda, pl. XLVII b. — Ramachandran, Goti, pl. V, c și d. 

Fig. 15 Purtător de cobiliță. Detaliu al unci 
strațe, Bhârhut. 

toase și prevăzute cu un butuc proeminent. Un proţap prevăzut cu un 
jug permitea să se înjuge o pereche de boi cu cocoaşșă, jugul stînd pe gi- 
tul animalelor între ceafa şi cocoașa lor dorsală ; patru restee lungi de 
lemn strunjit şi vopsit străpungeau jugul perpendicular şi încadrau gî- 
tul fiecărui animal pe care un căpăstru îl menținea în plus la locul său. 
În plus, boii aveau nările străpunse de o frînghie, destinată să poto- 
lească caracterul lor impetuos, iar coada le era legată cu grijă de coapsă 
pentru a evita ca ea să-l incomodeze pe conducător. Acesta din urmă, 
ghemuit în partea dinainte a carului, sta cu piciorul pe proțap şi con- 
ducea atelajul cu ajutorul unui bici rudimentar compus dintr-un băț 
şi o frînghie împletită. Acoperite cu cîte un coviltir de nuiele pe care era 
potrivită o rogojină, aceste mari vehicule erau folosite pentru transpor- 
tul cerealelor în timpul secerișului 3% şi cînd toată familia ţăranului ve- 
nea să se adăpostească de soarele dogoritor sub coviltir. 

În afară de sărbătorile locale și sezoniere, viața rurală nu oferea decît 
foarte rare distracții; și în fiecare zi se reînnoia același ritm laborios 


3 A se vedea de exemplu planșele a V-a şi a VI-a, în Yazdani, Ajantâ, IV. 

al agricultorilor ; în timp ce bărbaţii lucrau la cîmp, gospodinele îşi fă- 
ceau cumpărăturile, iar meșteșugarii își desfășurau munca obișnuită. Nu 
exista totdeauna armonie între săteni, sau chiar între două sate, iar po- 
veștile budiste ne relatează certuri, uneori savuroase 3, singurele care 
rupeau monotonia cotidiană. 


RITUALURILE DE CONSTRUCȚIE 


Construirea unei locuințe, celulă esenţială a societăţii indiene, cerea 
o mare atenţie, necesita concursul astrologilor, preoţilor și dulgherilor 3? 
și provoca mari cheltuieli noului proprietar. În principiu, o casă nu era 
construită decit cu ocazia unei căsătorii, cînd se întemeia un nou cămin 
care să adăpostească o nouă generaţie. Dar era posibil să cumperi una 
gata construită şi chiar să posezi mai multe. 

Cu cîteva săptămîni înainte de începerea construcţiei propriu-zise, se 
căuta amplasamentul viitoarei locuinţe : trebuia găsit un teren care să 
poată fi convenabil irigat. Erau examinate diverse soluţii : sau să existe 
posibilitatea săpării unui puț, sau să fie captat un izvor şi instalat un 
rezervor pe patru pietre; în plus să fie săpate rigole pentru ca scur- 
gerea apelor murdare să se facă în mod obișnuit pe la nordul camerei 
de dormit. Căci orice locuinţă trebuia să posede un sistem de alimen- 
tare cu apă capabil să-i asigure o pronunţată autonomie. 

Însăși natura solului era cercetată : dacă acolo creşteau ierburi amare 
sau spinoase, plante cu sevă lăptoasă, era mai bine să se renunţe la acel 
loc ; dar dacă el era acoperit cu iarbă darbha (Cynadon dactylon), omul 
găsise locul indicat, favorabil unei existenţe pline de smerenie ; ierbu- 
rile înalte și tari trebuiau să transmită forţa fizică viitorilor locuitori. 
Plantele căţărătoare şi care se reînnoiau în fiecare an erau cele mai pro- 


31 Ubhatobhattha-jâtaka, nr. 139, Cowell, vol. I, p. 299. Kunâla-jâtaka, nr. 536, 
ibidem, vol. V, p. 219. 

32 Detaliile care urmează sînt împrumutate în special din lucrările următoare : 
Louis Renou, La Maison vedique, în „Journal asiatique“, t. CCXXXI, octombrie- 
decembrie 1939, p. 481 şi urm. — B. Majumdar, „Indian Culture“, III, I, p. 71 
şi urm. O. Viennot, Le Culte de VArbre, p. 66 şi urm. S. Kramrisch, 
The Hindu Temple, I, pp. 1—18. 

miţătoare, căci, — prin magie simpatică — viitorul cămin ar cunoaşte 
prosperitatea, şi-ar asigura numeroşi urmaşi şi de asemenea multe vite. 

Apoi era verificată consistenţa solului. El era supus mai multor teste, 
care variau în funcţie de tradiţii şi de regiuni. Călăuziţi de preoţi, oa- 
menii săpau o groapă de anumite dimensiuni. Dacă întreaga cantitate de 
pământ scoasă din groapă putea fi pusă la loc, terenul era considerat pro- 
pice. Dacă, din contră, umflată prin săpare, ea nu putea să-și reia locul 
iniţial, terenul era declarat nepotrivit pentru construcţie. În altă parte, 
groapa era umplută cu apă; dacă, după douăzeci și patru de ore, lichi- 
dul nu prezenta anumite caracteristici bine definite, preoţii recomandau 
să se caute un alt amplasament. De asemenea, după cum o flacără in- 
trodusă în fundul gropii ardea sau se stingea, terenul era ales sau 
respins. 

Exista un ultim criteriu înainte de a fi definitiv asigurată de o ale- 
gere judicioasă : preotul examina un pumn de pămînt şi îl supunea la 
patru probe succesive, pipăindu-l cu degetele sale pentru a-i determina 
consistenţa, punîndu-l pe limbă pentru a-i aprecia gustul, adulmecîn- 
du-l pentru a-i identifica mirosul și privindu-l cu grijă pentru a-i defini 
culoarea. Fiecare dintre aceste experienţe trebuia să corespundă unei 
caste precise : un pămînt alb ar fi bun pentru locuinţa unui brahman, 
în timp ce unul roșu ar fi potrivit pentru aceea a unui kshatriya, cel 
galben pentru un om liber, cel negru pentru un om fără castă. 

Dacă toate condiţiile cerute erau îndeplinite, preotul ratifica solemn 
atribuirea terenului noului său proprietar : atunci se desfășura o cere- 
monie, în cursul căreia se săpa o groapă, în care se arunca o ofrandă 
menită să asigure un sol consistent și stabil. Apoi el pronunţa o urare 
imperativă pentru a elibera terenul de influențele vătămătoare : „Fie ca 
spiritele, zeii şi demonii să plece de aici şi să caute alte locuinţe. Înce- 
pînd de acum, acest loc aparţine lui cutare“, spunea el. Citeva ofrande 
încheiau ceremonia. 

Atunci începea pregătirea solului. El era arat şi întors de mai multe 
ori, apoi era udat, semănat cu tot felul de semințe și plantate anumite 
ierburi considerate binefăcătoare : creşterea lor era observată cu grijă 
timp de trei, cinci sau șapte nopţi. Aceeaşi atenţie era dată înălțării 
tinerelor vlăstare. După ce erau smulse buruienile, pămîntul era întors 

din nou, nivelat, curăţat cu grijă cu ajutorul unei mături, pentru ca să 
fie observat „curat“ şi să devină „nivelat ca suprafaţa apei“ sau „ca o 
oglindă“. 

De atunci înainte terenul era gata să primească construcția prevă- 
zută. Planul și dimensiunile tradiționale nu puneau nici o problemă. De 
asemenea, cît duraseră aceste pregătiri, dulgherii putuseră să meargă în 
pădurea vecină pentru a tăia copacii necesari și pentru a-i transforma în 
grinzi şi în scînduri ; pe măsură ce lucrau, ei își însemnau diferitele ele- 
mente care le-ar fi utile 33 pentru a le monta rapid la fața locului. Ei 
ținuseră seamă şi de diversele esențe care trebuiau să fie simbolic pla- 
sate spre răsărituri convenabile, sub pedeapsa de a atrage cele mai rele 
calamităţi asupra viitoarei locuinţe : incendiu, moarte, ocupaţia dușma- 
nului, boala de ochi, sau orice altă catastrofă. 

La rîndul său, după ce astrologul și-a terminat calculele, ziua con- 
strucţiei era desemnată după horoscopul pe care îl studiase. În ziua sta- 
bilită, preotul proceda la îndelungate preliminarii, pronunţind diverse 
rugăciuni și făcînd ofrande la unul din unghiurile terenului. Puțin după 
aceea, în același loc, cîțiva oameni săpau o primă groapă; atunci cînd 
cavitatea ajunsese la înălțimea genunchiului, lucrătorii se deplasau la 
un alt unghi, şi același ritual începea din nou. Dreptunghiul astfel delimi- 
tat în teren ar marca amplasamentul casei ; opt gropi erau săpate suc- 
cesiv, cîte două pe latură, a noua fiind rezervată în centru. În fiecare 
din ele era introdusă o ramură unsă cu unt topit. 

Dulgherii intrau în acţiune; transportînd aproape de gropile laturii 
orientale primii doi stilpi care să delimiteze intrarea principală a locuin- 
tei, ei îi introduceau în gropile sfinţite în prealabil de preot, îi îndrep- 
tau și îi fixau bine de tot. Atunci preotul îi stropea cu apă sfinţită. Stîl- 
pii laturilor de sud, de vest şi de nord erau așezați unul după altul. 
Stiîlpul central, fixat la urmă, cerea un ritual mai lung decît ceilalţi, 
căci acesta era „stîlpul rege“ (sthainarâja), acela care trebuia să susțină 
acoperișul la mijlocul lui și asigura echilibrul întregului edificiu. Preo- 


33 Cf. Alinachitta-jâtaka, nr. 156; Cowell, vol. II, p. 14. — H. L. Jain, 
Prefabricated Houses in Ancient India, în „Annual Bulletin of- Nagpur University 
Historical Society“, 4, 1949. 

tul depunea în groapa acestuia o plantă acvatică, presăra niște ierburi 
pe care le uda cu apă amestecată cu orz şi orez — ofrandă dedicată 
„celui care este stabil, zeităţii aşezării“. Aşezînd stilpul central, el îi zi- 
cea : „Rezistă aici, stilpule, bogat în cai şi vaci ; ţine-te în siguranţă, fă 
să pice untul topit, ţine-te fixat în pămînt prosper și durabil în mijlocul 
prosperității ființelor 34“. 

Între stilpi, zidurile nu întîrziau să se ridice, lăsînd neastupate deschi- 
zăturile. Acestea nu erau făcute la întimplare, căci ele nu trebuiau să se 
găsească pe aceeași axă, pentru ca locuinţa să nu poată fi „străbătută cu 
privirea“. Poarta principală nu era orientată niciodată la vest, căci 
această regiune aparținea morţilor ; ea era prevăzută cu un prag, făcut 
dintr-o lespede de piatră, simbol de stabilitate, și a cărei fixare în 
locul cuvenit era însoţită de invocaţii. De îndată ce era posibil, se insta- 
lau canaturile ușilor pentru a nu lăsa drum liber spiritelor rele. 

Corpul casei fiind astfel terminat, suprastructura era făcută cu ajuto- 
rul unor traverse de bambus fixate cu frînghii vegetale. în tot cursul 
lucrului, preotul nu înceta să pronunțe invocaţii care comentau fiecare 
operaţie : cînd bambuşii erau ajustaţi la stilpi, el spunea : „Caţără-te pe 
stîlp, bambusule (care servești ca traversă)“. De asemenea, aşezarea grin- 
zii principale îl determina să se adreseze Doamnei Casei pentru ca ea să 
acorde viitorilor locuitori prosperitate, rodnicie, longevitate : „Fixează-te 
cum trebuie pe stilp, regină puternică, ţine la distanță pe dușmanii noș- 
tri, ca adoratorii tăi să nu sufere nici o vătămare, colibă, și să trăim să- 
nătoși o sută de toamne“ 35, 

Înainte de a pune acoperișul, erau prinse de traverse niște rogojini 
care serveau ca pereţi. Se amenajau locul vetrei rituale, acela al altaru- 
lui de ofrande, nișele rezervate statuilor divine. În sfîrşit, meșterii aco- 
peritori întindeau, peste bambușii acoperișului, paie legate cu fibre ve- 
getale ; sprijiniți pe stilpii de colţ, ei începeau cu centrul, apoi comple- 
tau laturile de nord şi de sud. Pentru a-l face mai impermeabil, ei as- 
tupau interstiţiile acoperişului cu rogojini şi trestii. Nu era prevăzut 


“ Sankha, Grihya Sâtra, III, 3, 1. 
3 Atharvaveda, III, 12, 5. 

nici un coş, căci bucătăria era făcută în aer liber sau sub un șopron 
separat. 

Cînd construcţia locuinţei era terminată, mai era necesar să fie asigu- 
rată contra unor eventuale influențe vătămătoare : pentru aceasta, era 
suficient ca să se atîrne deasupra ușii de intrare o împletitură de trestie 
înţesată cu anumite ierburi și de asemenea să se facă în jurul casei un 
gard de rogojini legate cu fringhii vegetale, care puteau fi dezlegate 
ușor, în timp ce preotul zicea: „Noi dezlegăm ceea ce este înnodat de 
tine casă, noi îţi desfacem legăturile şi nodurile“. 

În sfîrşit, locuința era gata. Proprietarul făcea ocolul ei, atingînd unul 
după altul fiecare dintre stîlpi, adresîndu-le o scurtă invocaţie ; la baza 
stilpului central erau depuse ofrande, destinate divinităţilor arborilor. 
Ceremonia se termina cu rugăciuni şi stropiri rituale care trebuiau să 
asigure noilor locatari fericire şi prosperitate ; stăpînul casei sacrifica 
o capră şi distribuia daruri tuturor celor care participaseră la con- 
strucţie. 


LOCUINŢA ȘI MOBILIERUL 


Dacă putem crede că ridicarea unei locuinţe oferea prilejul unui ritual 
asemănător în liniile sale generale cu acela care a fost descris aici, este 
sigur că aceste case difereau după cum erau destinate unor proprietari 
modeşti sau bogaţi, într-un sat sau în capitală. 

Locuinţa țărănească, de tipul cel mai obișnuit, se apropia cel mai mult 
de această descriere ; ea nu avea decît un parter la nivelul solului din 
pămînt bătut şi cu ziduri de chirpici, cu o singură ușă, rareori mai mult 
de o fereastră, care era strîmtă şi prevăzută cu grilaj de lemn. Avînd 
un acoperiș de frunze de palmier, de trestii sau de rogojini vegetale, ea 
era construită fie după un plan circular (și acoperișul său era atunci emi- 
sferic), fie după un plan rectangular, cu un acoperiș în formă de coviltir 
sau cu dublă înclinaţie. Scheletul său de bambus şi traversele sale de 
lemn tare, gardurile sale făcute din rogojini întinse erau deosebit de vul- 
nerabile la incendiile care pustiau adesea satele, fără ca să poată fi orga- 
nizate ajutoare eficace. Pagubele provocate periodic de sezonul ploilor 

Fig. 16 Suport de împletitură. După un relief. Nâgârjun- 
akonda. Aprox. sec. III. National Museum of India, New 
Delhi. 


la acoperiș și la ziduri necesitau reparaţii importante de îndată ce reve- 
nea seceta. Planul era simplu și cuprindea mai ales camera de dormit, 
situată la nord, odaia în care se prepara mîncarea și aceea în care stăpi- 
nul își primea oaspeţii. 

Mobilierul foarte redus nu avea nici un scaun, căci oamenii se aşezau 
pe pămînt. Acest mobilier se compunea mai ales dintr-un pat, făcut din- 
tr-un cadru de lemn sau de bambus, fixat pe patru picioare răsucite, 
prins cu sfori vegetale încrucișate în diagonale ; uneori acest fileu era 
acoperit cu o rogojină sau cu o pînză %. Nişte suporturi de rotang, avînd 
forma unui ceasornic cu nisip pe care se punea o tavă, ţineau loc de 
mese sau de gheridoane %. Vesela 38 se reducea la niște oale de mărimi 


3 Vedem acest gen de paturi portative reproduse în fildeșurile găsite la Begrâm 
în Kâpisî, aproximativ din secolele I—II e.n.: cf. J. Auboyer, în N.R.A.B., p. 73. 
De cele mai multe ori, ele erau acoperite cu o pînză sau cu o piele de animal, 
şi nu distingem decît rar cadrilatul chingilor. 

31 Numite în pâli bhojana phalaka sau pattakandolika, ele apar foarte frecvent 
în iconografie. Se vor putea vedea excelente specimene în referințele următoare : 
J. Auboyer, loc. cit., pl. F., j şi figura 30 bis. Mathurâ: Muzeul din Lucknow, 
nr. J. 533. Școala din Amarâvati: Muzeul național din New Delhi, nr. 94, reprodus 
în Sivaramamurti, Sanskrit Literature and Art.., pl. XVIII, 59. Ele sînt 
utilizate şi în prezent, fie în mobilier, fie de către micii negustori ambulanți care 
se folosesc de ele ca de o tarabă portativă pentru a-și pune marfa lor ieftină 
pe ele. 

38 Se dau nume diferitelor recipiente destinate consumaţiei. Ele sînt prea multe 
pentru a fi enumerate aici. Cf. J. C. Jain, op. cit, p. 99. Coomaraswamy 
și Kershaw, loc. cit. K. de B. Codrington, loc. cit., p. 171 şi figura F. 

Fig. 17 Recipiente în teanc. După un relief Mâvalipuram. Sec. VII. 


şi de forme diferite, conținînd proviziile familiei : uleiul, untul rafinat, 
mierea, ardeii și mirodeniile. Unele erau de aramă, altele de lut. Cele 
mai voluminoase erau făcute teancuri, fundul unuia astupînd gura celui- 
lalt, iar ultimul fiind acoperit cu un capac conic sau cu un castronaş răs- 
turnat 39, Cele mai mici erau suspendate în niște plase agăţate de fibrele 
de bambus pentru a fi ferite de contactele impure. Nici una din aceste 
oale nu servea la consumaţia propriu-zisă căci ritualul cerea ca să fie 
distruse după fiecare masă recipientele în care se mînca; de aceea se 
întrebuinţau, ca farfurii, nişte frunze groase şi late — acelea ale bana- 
nierului, de exemplu — care se puteau arunca după terminarea mesei 49. 
Cînd erau folosite străchini de pămînt, ele erau sparte după întrebuin- 
ţare, ceea ce permitea olarului din sat să vîndă o mare cantitate din ele. 

Dacă oamenii de rînd locuiau în case atît de simple încît puteau fi con- 
siderate sărace, orăşenii şi familiile bogate posedau locuințe mai mari 


39 Așezarea în teancuri a recipientelor (agghiya-panti) este încă în uz şi este 
comună întregii Asii orientale şi sud-orientale. 

40 Se poate vedea acest obicei ilustrat la Ajantâ, peştera XVII (secolele V—VI); 
cf. Yazdani, vol. IV, pl. XIV a, unde niște frigărui de crochete sînt aranjate 
pe frunze folosite ca farfurii în faţa fiecărui comesean. Acesta este şi acum modul 
ritual de a mînca. Cei care au servit masa în restaurantele brahmane din sudul 
Indiei au putut face această experienţă. 

și mai bine construite îl. Acestea erau dotate de obicei cu mai multe 
etaje și cu două fațade albite cu var: una se deschidea la o stradă sau 
la o alee printr-o ușă de intrare prevăzută cu un prag de piatră şi în- 
cadrată de două bănci de piatră ; cealaltă dădea într-o grădină particu- 
lară, în care se aflau clădiri anexe. Cînd proprietarul era un meșteșu- 
gar sau un comerciant, fațada orientată la stradă era prevăzută în plus 
cu o prăvălie la parter. Deci ea era, în realitate, o vilă, în sensul roman 
al cuvîntului. 

Casa principală se compunea din mai multe etaje a căror înălțime des- 
creştea spre vîrf. O verandă cu coloane umbrea primul etaj, iar celelalte 
erau prevăzute cu balcoane ; ultimul, amenajat sub bolta acoperișului şi 
conținînd rezervele cele mai preţioase ale familiei, era luminat prin fe- 
restruici cu streaşină de adăpost cărora li se zărea din stradă cadrul de 
lemn decorat cu picturi şi care purta plăcutul nume de „adăposturi de 
porumbei“ (kapotapâlikâ) ; într-adevăr, pe acoperișurile locuinţelor sînt 
reprezentate adesea niște păsări, simbolizînd dragostea care unea cuplul 
ce locuia acolo. De asemenea, se obișnuia să se atirne la ferestre colivii 
aurite conținînd papagali de ambele sexe cu pene multicolore şi cu ne- 
obosită vorbărie. Cît despre acoperișuri, ele puteau fi din paie, din ţiglă 
sau chiar din şindrilă, dispuse ca nişte solzi. Uneori, ele se transformau 
în terase, pe care lumea venea să se bucure de răcoarea nopţii contem- 
plînd în același timp stelele. Ferestrele erau acoperite cu jaluzele de 
lemn ajurat, cu rogojini sau cu perdele decorate cu motive geometrice ; 
adesea erau puse la ferestre nişte obloane pline 42. 

Scări interioare, fixe sau mobile, prevăzute cu rampe sau cu balu- 
strade, legau între ele diferitele etaje ; făcute din cărămidă, din piatră, 
din marmură, sau chiar — se afirmă — din cristal de rocă în primul 
caz, ele erau de lemn incrustat cu pietre colorate în al doilea caz. 

O parte importantă a casei era destinată apartamentelor private, cu- 
prinzînd camere de dormit, săli de odihnă, holuri prevăzute cu căminuri, 
un refectoriu sau sufragerie, saloane de recepție. De asemenea se face 


4 Cf. G. P. Majumdar, Hearth and Home, în „Indian Culture“, III, 3 (ianuarie 
1937), p. 431 şi urm. 
4 Yazdani, Ajantâ, vol. 1, pl. XVI. 

aluzie în texte la existența unei camere secrete 4%, cel puţin o ascunză- 
toare, situată cel mai adesea în anticameră, deasupra pasajului intrării. 
Acolo era ascuns tezaurul familial şi nu se recurgea la el decît în caz de 
extremă sărăcie. Acesta putea fi păstrat şi în pămînt, îngropat în chiupuri 
pe malul fluviului, sau numai încredințat unui prieten. Locul lui era 
notat pe o placă de aur sau de cupru care se transmitea din generaţie în 
generaţie. 

Diferitele camere ale casei erau separate prin rogojini sau prin dra- 
perii formate din fișii de stofe cu motive variate cusute una lîngă alta; 
suspendate pe niște vergele întinse la jumătatea înălțimii, ele amestecau 
culorile lor vii cu acelea ale draperiilor care cădeau în faţa uşilor și care 
erau strînse cu șnururi 44. N 

Podeaua apartamentelor era compusă din lespezi lustruite sau din mo- 
zaicuri. Pe ea erau întinse covoare preţioase. Zidurile aveau uneori niște 
nișe în care erau aşezate statui de fildeş sau de metal. Un dispozitiv 
ingenios întreținea răcoare umedă în camere : în ferestruicile rotunde 
erau suspendate niște vase poroase a căror apă era des schimbată ; porozi- 
tatea acestor vase permitea evaporarea apei, făcînd astfel atmosfera mai 
puţin apăsătoare %5. În fiecare zi se parfumau camerele arzînd bastonașe 
parfumate şi atîrnînd ghirlande de flori și mănunchiuri de frunze verzi. 

În grădină se aflau diverse clădiri : o mănăstire, nişte pavilioane pen- 
tru exerciţii fizice sau pentru jocuri, un alt pavilion rezervat oaspeţilor 
aflaţi în trecere, una sau mai multe magazii, în care erau păstrate provi- 
ziile necesare vieţii zilnice 46, o pivniţă, o cămară, cîteva grajduri de vite. 
Sub un șopron acoperit cu ţiglă și susținut de cîţiva stilpi era amenajată 
o bucătărie 47. Acolo se afla și o colivie mare, căci fiecărei familii îi plă- 
cea să domesticească păsări. În sfîrşit, tot acolo se găseau closete și, mai 


13 Existența sa în subsol este confirmată de săpături : cf. A.S.I., A.R., 1911—1912, 
p. 35. 

4 Cf. Yazdani, Ajantâ, t. IV, pl. XVII a, care apropie aceste draperii de 
țesăturile himră şi mashri fabricate încă și astăzi la Aurangâbâd. 

15 G. P. Majumdar, loc. cit. 

46 Cf. Acharya, Hindu Architecture and Sculpture, în Indian Culture, VIII, 
2—3, p. 181. 

11 Griffiths, The Paintings of the Buddhist Cave Temples of Ajantă, pl. 
LXXXV. 

ales, băi de aburi care erau cuprinse de obicei într-o clădire separată şi 
care erau întîlnite chiar și în mănăstirile budiste. Foarte apreciate de 
indieni, care se pretindeau inventatorii lor 4%, ele erau construite din că- 
rămidă sau din piatră şi aveau un subsol, un parter şi un etaj superior 
la care se ajungea pe o scară interioară. Clădirea era înconjurată de o 
verandă cu coloane. În interior, pereţii şi plafoanele erau acoperiţi cu 
piele tencuită cu ghips. Localurile aveau în general o anticameră, o sală 
rezervată pentru sudaţie, prevăzută cu bănci de piatră dispuse în jurul 
unui cămin, şi o cameră subterană înconjurată de apă curgătoare capa- 
bilă să menţină aici o răcoare foarte apreciată de persoanele care veneau 
să se odihnească acolo. În apropiere, era săpată o piscină. Oamenii se in- 
stalau mai întîi în camera de sudaţie cu faţa la cămin a cărui fierbințeală 
provoca transpiraţia, făcînd totuşi din timp în timp cîte un duș cu apă 
caldă. Apoi ei se spălau cu grijă și terminau cu o cufundare în piscină. 
În lipsa unei asemenea instalaţii, casele particulare prevăzute cu un 
anumit confort aveau cel puţin o sală cu apă, în care erau introdușşi 
cu plăcere musafirii în trecere și, în special, medicul venit la consul- 
taţie 49. 

Noaptea, iluminatul era asigurat fie cu lămpi mici (un fitil introdus în 
unt) așezate în nișele din pereţii apartamentelor, fie cu altele, suspen- 
date în niște armături de metal (?), fie chiar cu facle ţinute de servi- 
tori 50. În timp ce afacerile se tratau în prăvălie, în partea de la stradă, 
iar oaspeţii nu pătrundeau dincolo de saloane, viaţa particulară, izolată 
de activitatea urbană, se concentra în grădină şi în dependinţe. 

Grădina era întreţinută cu multă grijă ; ea cuprindea o grădină de le- 
gume, pe care stăpîna casei o supraveghea ea însăși şi din care ea cule- 
gea plantele medicinale necesare vieţii familiale. Restul terenului era îm- 
podobit cu arbori înalţi, boschete înfloritoare și bananieri. Unul sau două 
bazine cu suprafaţa sclipitoare acoperită de lotuşi trandafirii adăugau o 


48 Acharya, loc. cit. 

49 Bhârhut, Muzeul din Calcutta, nr. 184, reproduse în Coomaraswamy, 
La Sculpture de Bhârhut, pl. XIII, fig. 33 şi p. 53; pl. XXIV, fig. 61. Foucher 
şi Marshall, The Monuments of Sânchi, pl. LIl/a, 3. N.R.A.B,, fig. 96 (nr. 55 a). 
P. Meile, Les Yavanas dans l'Inde tamoule, în „Journal asiatique“, 1940, p. 114. 

50 Numeroase referinţe, în special Sivaramamurti, Amarâvati Sculptures, 
pl. V, fig. 32 şi 33 şi p. 142. — B. Barrett, Sculptures from Amarâvati, pl. VII. 
Mathurâ : Muzeul din Lucknow, nr. B/84 și J. 532 etc. 

Fig. 18 Diferite tipuri de iluminat. Aprox. sec. II. 1,2şi3: Bhârhut; 
4: Mathurâ. Aprox. sec. II; 5: Nâgârjunakonda. Aprox. sec. III. 


notă prețioasă acestui ansamblu. Un șuvoi de apă permiţind abluţiu- 
nile rituale și cotidiene curgea — pe cît era posibil — în fundul gră- 
dinii, el însuși irigat prin multiple canale. Uneori, în orele călduroase 
funcţiona un mecanism cu turație (varîyantra) care vaporiza apa pentru 
a răcori atmosfera supraîncălzită 51. Într-un loc bine umbrit de arbori 
sau de un baldachin de lemn era suspendat un balansoar pe care veneau 
să se aerisească adulţi și copii odată cu ivirea primăverii 52. 

Cultivate în straturi sau crescînd pe arbuști, florile ornamentale îm- 
podobeau grădinile cu o somptuoasă parură : asoka (Saraca indica), cu o 
înflorire strălucitoare, portocalie sau purpurie, florile palide de sirîsha 
(Albizia Leblek), frumos mirositoarea kadamba (Convolvulus repens), 


51 Kalidasa, Raghuvamsa, XVI, 39. 
5 J, Auboyer, La Vie publique et privte..., p. 27 şi urm. 

roșia kimsuka (Butea frondosa), iasomia cu miros de miere, alba atimukta 
(Hiptage madablota), champaka (Michelia champaca), cu flori galbene și 
parfumate, hibiscus (japâ) etc. În afară de plăcerea ochilor, ele procurau 
paruri mereu proaspete tuturor membrilor familiei. 

Fiecare casă avea animalele ei domestice : pisici, care sînt reprezen- 
tate pîndind păsările pe acoperișuri ; păuni, giște şi papagali, ale căror 
ţipete servesc ca alarmă pentru a semnala prezența unui șarpe ; şi chiar 
manguste, îmblinzite de oameni de castă inferioară şi care, şi mai eficace, 
atacă șarpele, se luptă cu el cu curaj și îl omoară. 

În aceste locuințe mai luxoase, mobilierul era mai rafinat și mai variat 
decît în casele rurale. Camera de dormit a stăpînului casei avea un pat 
moale acoperit cu o husă albă, prevăzut cu două suluri de căpătii — unul 
pentru cap, altul pentru picioare — și avînd deasupra un baldachin bogat 
decorat. Camera era destul de spațioasă pentru a cuprinde și un divan 
şi o măsuţă pe care se aliniau vase cu alifii și cu cosmetice; alături, un 
coș conţinea ghirlande de flori cu care el se gătea zilnic; aici se aflau 
şi frunze de betel și cutii de parfumuri, totul servind la toaleta sa zilnică. 
Lîngă divan o scuipătoare așezată pe podea aștepta să strîngă salivă înro- 
şită de betel. Mai erau deci o masă care îi permitea să picteze sau să 
deseneze, niște etajere fixate în ziduri servind de suport unor cărți de 
frunze de palmier, legate între două plăci de lemn sculptat sau pictat. 
Lîngă pat se afla o tablă de șah, iar de perete era suspendată o harpă 
(vînâ) 5%. Un scaun şi cîteva perne risipite pe podea completau acest 
mobilier. 


EDIFICIILE DE CULT ȘI LOCURILE SFINTE 


Descrierea cadrului vieţii cotidiene n-ar putea fi completă, dacă nu ne 
oprim și asupra nenumăratelor edificii religioase a căror frecventare 
ocupa un loc important în viaţa cotidiană. În cursul paginilor precedente, 
am făcut multe referiri la structura religioasă a societăţii, iar mai de- 


53 Există o cameră de dormit de acest gen reprodusă la Ajantâ, peştera XVI; 
cf. Yazdani, III, pl. LXI (la dreapta). 

parte vom evoca locul preponderent pe care îl aveau practicile religioase 
în viața individuală și colectivă. Acum trebuie să trecem în revistă for- 
mele locurilor sfinte şi ale sanctuarelor. 

În epoca ce ne interesează, relevăm o mare diversitate a acestora şi este 
remarcabil să vedem stînd alături forme aparținînd unor stadii de evo- 
luţie extrem de diferite, deoarece tradiţia indiană n-a consimţit niciodată 
de bună voie să renunţe la elementele arhaice în favoarea unor formule 
mai recente. De aceea asistăm la o curioasă suprapunere de exemple dife- 
rite, dintre care unele ar trebui să aparţină, conform logicii, unei epoci 
foarte îndepărtate, chiar preistorice — iar altele denotă din contră un 
stadiu de evoluţie avansată, atit în domeniul credințelor cît şi în acela 
al arhitecturii. Ar fi greşit să credem că aceste forme caracterizau, unele, 
mentalitatea evoluată a marilor orașe, iar, celelalte, obiceiurile mai îna- 
poiate ale societăţii rurale : în capitală ca și în sate, perenitatea tradiţiilor 
făcea să coexiste formele cele mai elementare ale locului sfint cu for- 
mulele cele mai complicate ale edificiilor de cult. Acest fenomen nu 
este specific epocii antice : aceeași coexistenţă s-a perpetuat pînă în zilele 
noastre — și el nu constituie nici cel mai mic interes pentru India în 
ochii istoricului religiilor. 

Avînd originea în vedism și chiar mai înainte, pînă în preistorie, noţiu- 
nea de loc sfint se traduce prin elemente naturale, ca movila sau stînca, 
arborele sacru, menhirul, apa sub toate aspectele ei, sau, într-un mod 
mai general, printr-un peisaj compus din aceste elemente şi a căror 
grupare caracterizează locul privilegiat, oarecum divinizat. Printr-o evo- 
luţie abia perceptibilă, aceste elemente esenţiale au fost aranjate puţin 
cîte puţin într-un tot mai abstract : arborele a devenit stîlpul sacrificial, 
ba chiar coloana regală venerată la intrarea oraşelor şi satelor ; menhirul 
s-a transformat lent într-un phallus (lingga) care simboliza pe zeul Siva, 
apoi într-o statuie care a fost așezată pe un soclu sau pe un altar, care 
era el însuși traducerea evoluată a stîncii peisajului sacru primitiv. Cît 
despre apă, ea a rămas în toate modalităţile cultului ca sfîntă prin exce- 
lenţă ; caracterul ei fertilizant se adăuga unor proprietăţi care erau 
considerate purificatoare și chiar sacralizante. Pentru a proteja contra 
animalelor şi a influențelor vătămătoare locul sfînt sau cutare dintre 
componentele sale, ele au fost înconjurate cu o barieră de lemn, apoi de 

piatră — care a devenit mai tirziu incinta templului. De asemenea, 
deasupra menhirului a fost construit un adăpost, care a dat naştere la 
nișa zeului, apoi la sanctuar. Acest proces logic este în general acela al 
tuturor cultelor religioase de pe suprafaţa globului ; în India, origina- 
litatea sa rezidă în faptul că toate etapele sale au persistat simultan. 
Astfel, se întilnea în mod curent, în aceeași așezare, un arbore sacru, 
înconjurat de palisada sa, un monument emisferic, de zid, dar provenit 
din tumulusul, numit stiipa (despre care vom mai vorbi), un pavilion con- 
ţinînd focul ritual sau un șarpe viu și sacru, precum și unul sau mai 
multe temple adăpostind statui divine. Astfel rămîneau grupate, în aceeaşi 
epocă, mărturiile întregii evoluţii a locului sfînt, oricare ar fi fost vechi- 
mea originii lor respective, sau chiar religia căreia ele aparţineau, la în- 
ceput. Cultul arborilor sacri, vestigiu al unui foarte vechi cult al fecun- 
dităţii, ne oferă un bun exemplu; el a fost adoptat de budism în aşa 
măsură, încît a constituit una din temele lui fundamentale : într-adevăr, 
la umbra unui anumit smochin (pippal sau Ficus religiosa), situat la Bodh- 
Gayâ, Buddha real a atins iluminarea spirituală (bodhi). Acest arbore, 
venerat dintre toţi, de budiștii din întreaga Asie, a făcut obiectul atenţiei 
speciale a împăratului Asoka, care a ordonat să fie înconjurat mai întîi 
cu o incintă care susținea o galerie de lemn și pe care a dublat-o, două- 
zeci şi trei de ani mai tîrziu, cu o altă incintă de cărămidă și de piatră, 
transformînd astfel locul sfînt primitiv într-un sanctuar. Bodh-Gayâ n-a 
încetat niciodată, pînă în zilele noastre, să fie unul din locurile de pele- 
rinaj cele mai sfinte ale budismului. Dar este simptomatic să vedem 
acolo, asociată cu arborele, o lespede de piatră, numită „scaun de dia- 
mant“ (vajrâsana), traducînd sub o formă evoluată piatra sau stînca pei- 
sajului sacru al epocii arhaice şi servind și acum ca altar pentru ofrande 54, 
Nu toţi arborii sacri erau veneraţi cu atîta fast, dar cele mai modeste sate 
posedau cîte unul, principalele cartiere ale capitalei la fel. Acești arbori 
mari înconjurați de o balustradă (vedikâ), de ramurile cărora săteni și oră- 
şeni veneau să atîrne ghirlande 55, reprezentau deci o privelişte obișnuită. 


S4 Cf, J. Auboyer, Le Trône et son Symbolisme dans l'Inde ancienne. 
55 Scenă frecvent reprodusă în iconografia budistă veche. 

Fig. 19 Mic sanctuar conținînd un șarpe sacru. 
Detaliu al unui relief al portalului oriental al 
stupei I, Sâñchî. Aproximativ sec. I e.n. 
(După Marshall și Foucher, t. II pl. LII a, 2). 


Din cadrul familiar făceau parte și micile edificii cu coloane care 
adăposteau focul sacru sau o statuie divină 56, tronurile-altare dintre care 
vajrâsana de la Bodh-Gayâ nu este decît un exemplu din o mie şi pe 
care se considera că zeul vine să se odihnească, materializîndu-se prin 
miracol în ochii unui credincios privilegiat 5. Fără a uita templele şi 
sanctuarele de înălțime mai mare, toate de lemn, ale căror siluete înalte 
trebuie să fi fost zărite de departe. 

Cele mai bine cunoscute de noi sînt sanctuarele budiste (chaitya), 
ale căror mărunte detalii s-au transmis prin arhitectura subterană exe- 
cutată în stînca falezelor, şi prin imaginile reproduse pe basoreliefuri 
şi pe picturile murale. Ele apar ca nişte clădiri mari de formă rectan- 
gulară sau absidală, avînd un naos central pe stîlpi și încadrat pe două 
jumătăți de naos. Boltite în formă de arcadă pe o impunătoare armă- 


5 De exemplu, la Mâvalipuram, în marele relief al Coborîrii lui Gangâ. 
51 Cf. Coomaraswamy, Yaksas, I, p. 33 şi n. 1. 

tură de grinzi recurbate, ele erau luminate printr-o ușă înaltă și largă, 
prevăzută cu o streașină în formă de potcoavă, și prin fierestruici de 
acelaşi tip. Acoperişul lor era bombat, asemănător cu acela al hamba- 
relor comunale, era întărit cu un șir de olane bine făcute. Construcţia 
lor nu se deosebea de locuinţele particulare ale epocii. Ele erau locuri 
de adunare și de rugăciune, unde credincioșii executau plimbarea rituală 
(pradakshinâ) în jurul unei racle cu moaște care ocupa fundul naosului 
central. 

Această raclă cu moaște nu era decît copia redusă a unor mari monu- 
mente construite în aer liber, numite stipa (pali : dagoba), care sînt și 
actualmente monumentele cele mai venerate în ţările de religie budistă. 
Provenit din tumulus, chiar din mormîntul vedic, originea sa funerară 
este probabilă ; mai tirziu, el a fost construit pe depuneri de cenușă 
obținută prin incinerarea corpurilor unor personaje sfinte sau ale unor 
„suverani universali“, pe relicve care le-au aparținut, pe un depozit 
sacru, sau numai pentru a spori meritul aceluia care îi subvenţiona con- 
strucţia. El a păstrat mult timp forma unei movile funerare învelită cu 
o zidărie de cărămidă 5. Apoi el a evoluat, păstrind totuși caracterul 
său de monument masiv, în interiorul căruia nu se putea pătrunde. Cu- 
pola (anda) se sprijinea pe o temelie pătrată sau circulară, din ce în ce 
mai ridicată ; vîrful calotei susținea un edicul pătrat (harmikâ) încon- 
jurat de o balustradă, în centrul căreia era înfiptă coada unei umbrele 
de soare (chhattra), simbol de demnitate, care avea și ea deasupra un 
vas de ploaie asemănător cu acelea care erau puse pe acoperișurile ham- 
barelor comunale (planșa VII). 

Construcţia unei stůpa se conforma unei reguli tradiţionale : ea înce- 
pea prin construirea a patru scări în pantă foarte abruptă care escalada 
fiecare cîte o faţă a temeliei. Concomitent, temelia se înălța în trei 
trepte succesive. Apoi cupola era compusă din pietre necioplite, pietre 
de zidărie sau pietricele legate numai cu lut; ele erau repartizate ade- 
sea în sectoare delimitate de ziduri interne, radiind în jurul unui centru 
ca feliile unei portocale ; pentru a repartiza mai bine apăsarea materia- 
lelor, niște asize orizontale mențineau aceste despărţituri. 


5 Reproducerea în Foucher şi Marshall, op. cit., II, pl. LII a, 3. 

Fig. 20 Stupa de tip vechi. După un relief. 
Sârnâth. Aprox. sec. II—I î.e.n. Muzeul 
arheologic din Sârnâth (C.B-9). 

În centrul stâpei, în mijlocul zidăriei, era rezervată o cavitate pre- 
văzută cu şase lespezi ajustate ca pereţii unei cutii şi comunicînd cu 
exteriorul turnului printr-un tunel strîmt ; acolo erau ascunse moaştele 
sau depozitul sacru în momentul sfințirii, iar tunelul era închis la sfir- 
şitul ceremoniei. De asemenea, în centrul ediculului era rezervat un fel 
de puț, care pătrundea adînc în zidăria calotei și era închis la bază prin- 
tr-o lespede mare: acest puț trebuia să primească coada umbrelei de 
soare, adesea foarte grea, căci ea era fie din fier, fie de lemn tare. Pen- 
tru a o ridica în vîrful stiipei, trebuia să se construiască în prealabil pa- 
tru „turnuri“ de lemn; susținînd fiecare un scripete prevăzut cu ca- 
bluri, ele permiteau să fie urcată această adevărată coloană pînă la gura 
puţului în care era introdusă şi în care ea era solid fixată. Din nenoro- 
cire, stilpul de fier care susținea umbrela juca adesea rolul de paratrăs- 
net, atrăgînd trăsnetul care distrugea edificiul ; acesta este unul din mo- 


tivele principale pentru care numai un număr redus de stipa vechi au 
“supravieţuit. 

În sfârşit, stipa era învelită cu plăci de marmură, de şist sau de pia- 
tră, după regiuni, adesea sculptate sau acoperite cu un strat de stuc 
policrom şi aurit. O balustradă de piatră (vedikâ) era construită în jurul 
temeliei, prevăzută de obicei cu porţi cu cîrlig sau cu paravane pentru 
a intercepta animalele sau spiritele rele — acestea din urmă neștiind 
să meargă, se spunea, decît drept înainte. 

Mărimea stipelor era foarte variabilă, mergînd de la domuri gigan- 
tice ca acela de la Amarâvati (circa secolul II), care atingea cincizeci şi 
cinci de metri circumferință și mai mult de cincisprezece metri înăl- 
time, pînă la minusculele stăpe, executate într-un singur bloc de piatră, 
oferite de umili laici. Cele mai celebre sînt cea de la Bhârhut (secolul 
II €e.n.), a cărei balustradă este conservată în cea mai mare parte la 
Muzeul indian din Calcutta şi care are admirabile sculpturi pe stilpii 
şi barele de susţinere, cele de la Sânchi (Bhopal), rămase în situ, unde 
decorația s-a concentrat pe portice (torana) (secolul 1)5%, aceea de la 
Amaravati, ale cărei calotă și temelie erau acoperite de basoreliefuri 
ornamentate cu scene cu figuri. 

În spatele caracterului sacru al stiipei s-a elaborat necontenit o sem- 
nificaţie simbolică, după care corpul însuși al lui Buda sfirşeşte prin a fi 
identificat cu monumentul — iar concepţiile cosmologice curente în India 
antică, fiind grefate pe această tradiție, au dus la identificarea stipei cu 
reducerea simbolică a universului 60. 

Acestor diverse edificii religioase li s-au adăugat, începînd cu aproxi- 
mativ secolul IV, temple brahmanice construite din materiale rezistente ; 
totuși cele de lemn n-au dispărut. Aceste noi temple, de cărămidă sau 
de piatră, au reluat aceleaşi formule ca şi cele de lemn şi le-au adaptat 
noilor materiale, dînd naștere unei evoluţii arhitecturale, care a dus la 
giganticele realizări ale evului mediu. În epoca antică, sanctuarul ră- 
mînea de dimensiuni relativ reduse ; el ocupa aproximativ centrul unei 


59 Cu excepţia stâipei II, unde decorul se află pe balustradă. 

6 Nenumărate lucrări au fost consacrate stûpei; cea mai originală, devenită 
clasică, este datorată lui Paul Mus, Bârâbudur, Esquisse d'une histoire du 
bouddhisme fondée sur la critique archéologique des textes, 2 vol., Paris, Geuthner, 
1935. Apărută in extenso în : B.E.F.E.O, t. XXXII (1932), I, pp. 269—439, şi t. XXXIV 
(1934), pp. 175—400. M. Benisti, Étude sur le Stofpa dans VInde ancienne, 
„Bulletin de l'École Française de lExtrâme-Orient“, t. L, fasc. I (1960), pp. 37—116. 

încinte pătrate sau rectangulare, străpunsă de porţi, dintre care una 
era considerată ca principală. Orientarea lor varia după divinitatea că- 
reia îi era dedicat templul, dar era determinată totdeauna cu grijă. În 
interiorul incintei erau dispuse niște clădiri anexe, într-o ordine încă 
ezitantă şi construite în mare parte din lemn : o sală pentru personal, 
cîteva capele secundare, bucătării, grajduri pentru animale, o sală de 
dansuri sacre, în care oamenii asistau la reprezentări dramatice sau 
recitări epice. Nu departe se aflau un eleșteu sau o piscină pentru abla- 
ţiuni, precum și «pădurea de penitenţă» unde ei se retrăgeau și meditau. 

Templul brahmanic nu era frecventat numai de credincioși şi de pe- 
lerini ; el constituia de asemenea un adăpost pentru călători şi cerşe- 
tori, un refugiu pentru condamnaţi, un azil pentru bolnavii și muribun- 
zii care erau aduși acolo pentru a muri într-un loc sfinţit. Uneori chiar, 
el era sediul unei universităţi : în acest caz el cuprindea, în afară de 
clădirile enumerate mai sus, un colegiu, una sau mai multe locuinţe 
pentru studenţi și pentru profesori, precum și un spital. Deci, el era 
o adevărată cetate religioasă, în care domnea o mare animaţie datorită 
afluenţei credincioșilor și pelerinilor, plecărilor și sosirilor studenţilor, 
îmbulzelii servitorilor și personalului religios ; negustorii de «suveniruri» 
şi de ghirlande umpleau mănăstirile în care se odihneau și se plimbau 
vizitatorii. Curțile lor erau acoperite cu nisip, porţile împodobite cu 
ghirlande de flori și de frunze, iar zidurile însemnate de amprentele 
de miîini muiate în santal, în semn de magie profilactică sau de vene- 
rare îi. În orele oficierii slujbelor cotidiene și în timpul ceremoniilor 
sau zilelor de odihnă, orchestra sacră făcea să răsune, ca şi astăzi, in- 
sstrumentele rituale : gonguri, clarinete, goarne şi chimvale ale căror 
sunete mai mult sau mai puţin discordante se auzeau de departe, 
anunțînd pe toţi credincioşii că serviciul divin se oficia. 

În acest cadru atît de variat se desfășura viaţa religioasă a ţăranilor 
şi a orășenilor, fie că aparțineau uneia sau alteia dintre religiile indiene. 


& Cf. J. Auboyer, Le Trône et son Symbolisme dans l'Inde ancienne, p. 11 
şi urm. 


CAPITOLUL II 


Importanţa religiei în viaţa cotidiană 


Păstorii, voioși, se veseliră stropindu-se şi ungîndu-se 
unii pe alții cu lapte prins, lapte, unt rafinat, apă și 
smîntînă. 

Bhâgavatapurâna, partea a X-a, V 


În India antică, întreaga viaţă a unui individ era supusă concepţiilor 
religioase, datinelor impuse de aceste concepţii şi superstiţiilor care nu 
lăsau să se săvîrșească nici cel mai neînsemnat fapt, fără să i se atribuie 
o consecință bună sau rea. Spiritul religios al poporului era deosebit de 
dezvoltat și accepta cu ușurință această stare de lucruri dacă nu chiar 
el o cerea. Hegemonia castei sacerdotale a brahmanilor îl întreținea în 
această stare de spirit ; dar se poate, de asemenea, spune și că de nenu- 
mărate ori brahmanii au fost depăşiţi de violența curentelor populare 
care le-au impus, de voie de nevoie, multe culturi chtoniene pe care 
grija lor pentru puritatea dogmatică îi îndemna să le respingă. 

Din momentul în care era conceput, indianul aparţinea unei caste care 
corespundea unei structuri religioase a societăţii. Apoi, el făcea parte 
nu numai din această castă, ci și dintr-o gintă (gotra) ale cărei legături 
de sînge erau ratificate printr-un fel de comuniune rituală (pinda). De 
la naştere pînă la moarte el era iniţiat în etape succesive în diferite 
taine sacre : cele din copilărie, iniţierea brahmană, căsătoria și starea 
eremitică (sihăstria). Chiar și după moarte, ritualul — care făcea din 
el un „părinte“ (pitri) sau strămoș — îl lega în continuare de neamul 
său și îl integra în sistemul religios al familiei sale. 

În afara acestor moduri fundamentale, viața zilnică a fiecăruia era 
susținută de nenumărate acțiuni religioase, magice chiar, în timp ce 
ciclul de sărbători anuale imprima ritmul vieţii colective. 

RITUALURILE DE SEZON ŞI SARBATORILE 


Viaţa rurală era însoţită de ritualuri dintre care unele se repetau la 
intervale regulate și apropiate, iar altele erau numai ocazionale sau 
sezoniere. Cele dintîi se celebrau o dată pe lună, de preferinţă în după 
amiaza zilei cu lună nouă. Ele aveau loc în cinstea „părinţilor“ (pitri), 
adică a străbunilor direcţi despre care se socotea că locuiau în cer, une- 
ori chiar în văzduh sau în vreun astru anume, şi care erau asemuiţi cu 
zeii. Pentru ca ei să nu devină ostili, ci să-şi păstreze calitatea lor de 
părinţi, li se aduceau ofrande în hrană : chifteluţe de orez sau de carne 
(pinda) şi dulciuri, pe care le așezau pe pămintul dinainte acoperit cu 
un braţ de ierburi. Acest ritual lunar era completat de alte ceremoniale 
care se săvirșeau cînd era lună plină și lună nouă: pregătirea ofrande- 
lor, pomenirea strămoşilor și diferite daruri. 

În afara acestor ritualuri cu caracter mai familial, ţăranul urma în 
ritmul anotimpurilor sărbătorile fixe specifice fiecăruia. 

Noul an începea cu o epocă variind după regiuni şi de la un secol la 
altul, de cele mai deseori la echinocțiul de primăvară. Acest fapt cerea 
o înnoire în locuinţă ; casa era atunci curăţită cu grijă, unsă cu miruri, 
afumată prin arderea unor anumite ierburi. Tot în această perioadă se 
celebrau mai multe sărbători la care poporul participa cu însufleţire. 

Mai întîi, prin februarie-martie, un fel de carnaval (moderna holi), 
supravieţuire a unei ceremonii primitive a fecundității, împletită cu 
jocuri erotice, comedii lirice şi dansuri populare, în cursul cărora băr- 
baţi şi femei de toate condiţiile se fugăreau pe străzi și prin grădini, 
înarmaţi cu un soi de pompe aurite, umplute cu apă colorată în roșu 
sau portocaliu, cu care încercau să se stropească reciproci. Din loc în 
loc, vase mari pline cu apă colorată, puse pe pămînt, permiteau parti- 
cipanţilor să vină să se aprovizioneze. 

În aceeași lună, după căderea nopții, un car de procesiune închinat 
soarelui de primăvară era purtat cu solemnitate de-a lungul orașului 
sau satului, împodobit cu stofe strălucitoare şi cu flori. Purtînd torţe 


1 Kâlidâsa, Raghuvamsa, XVI, 70. Acest carnaval nu este reprezentat în 
epoca antică ; în schimb, îl găsim deseori ilustrat în miniaturile râjpute, în secolele 
XVI—XIX. Există şi azi. 

aprinse, mulţimea se îmbulzea în jurul lui într-un cortegiu mișcător, 
și-l însoțea cu cîntece şi strigăte ritmate, aruncînd peste el flori, boabe 
de orez şi tămiie, în timp ce o orchestră mergea în frunte făcînd să 
răsune din răsputeri tobe, trompete și timpane. 

În timp ce pe domeniile sale personale, regele întorcea cu mare pompă 
prima brazdă, ţăranii invocau binecuvîntarea zeilor stropindu-și ogoa- 
rele cu apă sfinţită; după care ei făceau un simulacru de însămînțat 
şi lăsau pe piîrloagă brăzdarul plugului după ce acesta fusese şi el stro- 
pit după datină. A doua zi ei aduceau brazdei (sîtâ) şi duhurilor ei pro- 
tectoare ca ofrandă unt rafinat şi proaspăt, pronunțînd urări de bună 
stare şi prosperitate. După ce brazdele erau întoarse, ei treceau la în- 
sămînţat, acompaniindu-l cu anumite ritualuri, cum era, de pildă, arun- 
carea de trei ori succesiv a unui pumn de seminţe unse cu unt. Această 
ceremonie era pretextul unei petreceri : în ajun, resturile de la masă 
erau vărsate în sacii cu seminţe ca să asigure, prin magie imitativă, abun- 
dența și buna calitate a recoltelor. 

La cincisprezece zile după holî avea loc sărbătoarea zeului dragostei, 
Kâma, în cinstea căruia iluminarea era mult mai bogată. Pentru această 
ocazie, leagănele — care fuseseră puse la locul lor în timpul precedentei 
epoci a ploilor (august) — îşi făceau din nou apariţia în fiecare grădină. 
În cea de-a treia zi senină a lunii chaitra (martie-aprilie), fete și femei 
tinere se dădeau în scrînciob în cinstea zeiţei Gauri; cu cît leagănul 
ajungea mai sus, cu atît seminţele încolţite vor crește mai mari și recolta 
va fi mai frumoasă?2. În mod simultan, în templele brahmane, imagi- 
nile divine erau legănate și ele — aceasta derivînd dintr-un ritual ve- 
dic conform căruia oficiantul (hotri) se urca el însuși pe leagănul tem- 
plului pentru a imita rotația soarelui 3. 

Tot la începutul primăverii se preparau din aluat de făină de ovăz 
două chipuri îmbrăcate în lină reprezentind un berbec și o oaie, a căror 
împreunare simbolică trebuia să asigure prosperitatea turmelor. Se mai 
făceau atunci cinci ofrande ; apoi încă șase de zi-întii a primei jumătăţi 
de lună, şi un ritual votiv în cea de-a șasea zi a aceleiaşi chenzine. Cam 


2 J. Auboyer, La Vie publique et privée... fasc. VI, p. 26 şi urm. 
3 Aitareya-âranyaka, I, 2, 4, IV, 3. 

in această epocă se proceda la slobozirea taurului după ce acesta era 
sfinţit și împodobit. 

În mai-iunie, pe cînd recoltele se coceau şi vacile fătau, era cele- 
brată sărbătoarea „mamei spiritelor“ (bhitamâtri). Ea dura cincisprezece 
zile şi era destul de asemănătoare unei orgii. Bărbaţii se costumau în femei 
şi femeile în bărbaţi, căci această „mamă a spiritelor“ era hermafrodită 
şi se pretindea că locuieşte în apele rîului din sat. Cu toţii se dedau la 
gesticulaţii largi, se îmbătau, cîntau cîntece erotice şi se lăsau pradă 
voluptăţii și desfriului. 

Venea apoi seceratul, culesul recoltei, treieratul, care prilejuiau, fie- 
care, diferite ceremonii : o ofrandă închinată „cîmpului cultivat“, altele 
pentru „regina cîrtițelor și a șoarecilor“ ; se dădea o luptă împotriva 
insectelor și celorlalte animale dăunătoare prin mai multe descintece 
magice. Existau chiar vrăji împotriva furtunii care amenința recolta. 
Marcarea cirezilor se efectua tot atunci şi căpăta şi ea un caracter 
ritual. În iulie-august, amuletele făcute îndeosebi din șelac și ierburi 
erau reînnoite și fixate în locuri anume stabilite 4. 

În fine, soseau mult doritele, mult așteptatele ploi. Dacă întirziau 
prea mult, se făceau vrăji pentru ploaie ; fie că se ajuna timp de două- 
sprezece zile, fie că se simula o ploaie din tije de iarbă într-un vas cu 
apă. De îndată ce se vesteau ploile, în fiecare casă se înălţau patul tată- 
lui și cel al mamei ; se aducea o ofrandă din mei şi, în cursul unei cere- 
monii deosebite, se aruncau fructe peste toate celelalte ofrande, în chip 
de farmece pentru ploaie. Dar grija principală în această epocă era 
să se înlăture pericolul șerpilor care deveneau și mai agresivi de în- 
dată ce simțeau umiditatea. Timp de patru luni, pînă la revenirea sezo- 
nului secetos, se repeta în fiecare zi o oblaţie însoţită de descîntece. 

În această perioadă (august-septembrie-octombrie) se desfășura una 
sau mai multe sărbători închinate lui Durgâ, cuprinzînd procesiunea unui 
car în care se instala reprezentarea zeiţei bogat împodobită. Carul era 
și el ornat cu oglinzi scînteietoare și clopoței care răsunau vesel ; el îna- 
inta încet pe străzile ude, printre casele gătite, în timp ce femeile și 
fetele tinere aruncau icoanei flori, ierburi, orez nedecorticat, apă. În 


4 Victor Henry, La Magie dans l'Inde antique, pp. 42, 89 şi urm. 

anumite regiuni, dacă e să dăm crezare surselor jaina, se clădea atunci 
o «casă din flori» pe strada mare care era, şi ea, împodobită cu ghirlande 
bogate ; pretutindeni, în orașe şi sate, se desenau pe pămînt frumoase 
motive decorative cu ajutorul boabelor de orez „în cinci culori“. 

Călugării budiști ieşeau atunci din singurătatea în care se retrăseseră 
pentru meditaţie în timpul ploilor ; ei își reluau de-a lungul ţării misiu- 
nea întreruptă și se vedeau din nou veșmintele lor galbene circulind 
pe străzi. 

Tot în acest sezon se celebra aproape pretutindeni în țară sărbă- 
toarea «Stindardul lui Indra». Ea căpăta cea mai mare strălucire în 
capitală căci acolo ea se bucura chiar de prezența regelui. Acest «stin- 
dard» era un copac ales cu grijă din pădure 6. După ce era doborit, apoi 
curățat de ramuri, era adus cu mare fast în oraşul pavoazat, pentru a 
fi înălțat în piaţa principală, împodobit cu flamuri albe, clopoței, ghir- 
lande și eșarfe strălucitoare, giuvaeruri, ciorchini de felurite fructe. 
El era ridicat aici în bătaia tobelor și în strigătul și urările care izbuc- 
neau din mulţime ; ţinut în picioare cu frînghii el rămînea figura cen- 
trală a petrecerilor populare ; dansuri, cîntece poetice, jonglerii de tot 
felul, aspersiuni cu apă camforată se succedau în jurul lui. A șaptea zi 
— care corespundea cu luna plină — după felurite ofrande «stindardul» 
era coborit şi dus pînă la rîu, unde era lăsat să fie purtat de ape". 

După încetarea ploilor, paturile din fiecare casă erau readuse jos, iar 
stăpînul casei se așeza într-o litieră împreună cu întreaga familie, așe- 
zată în ordinea vîrstei ; un ritual prin care se invoca bunăvoința pămîn- 
tului întărea această reluare în posesiune. Tot în acelaşi anotimp se 
făcea și o ofrandă din seminţe de bambus. 

La începutul toamnei se oficia un sacrificiu destinat să asigure pros- 
peritatea turmelor ; cu această ocazie se aducea o ofrandă din orez sau 
mei. Veneau apoi sărbătorile recoltei ; apoi, cele ale plugarilor care se 


5 L. Renou, L'Inde classique, vol. I, $ 1213. Jain, op. cit., p. 216.0. Viennot, 
Le Culte de l'Arbre dans l'Inde ancienne, pp. 94, 102. 

ê După Bharatanâtyasâstra, acesta era un bambus: conf. Arnold Bake, 
Ein Indradhvajajotthâna in Nepal, în „Indogen-Tagung“, 1959 (dir. Ernst Wald- 
schmidt), Göttingen, 1960, pp. 116—121. 

7 Această sărbătoare este și azi celebrată în multe regiuni ale Indiei, printre 
altele în Orissâ. 

adresau celor două duhuri ale plugului; în sfîrşit, o alta cu caracter 
funerar, celebrată la o răscruce, cînd se aruncau în sus prăjituri care 
apoi erau adunate în două coşuri agăţate la capetele unei grinzi; tre- 
buiau să fie atitea prăjituri cîți membri avea familia, plus una supli- 
mentară care se vîra într-un furnicar. În perioada octombrie-noiem- 
brie se desfășura sărbătoarea luminilor, nou pretext pentru petreceri 
care durau trei zile întregi. În prima zi se succedau, în cinstea „rege- 
lui morţilor“, o baie, o lustraţie (adică o ceremonie de purificare) și o 
libaţie ; templele și toate celelalte locuri publice erau iluminate. A doua 
zi se desfăşura un carnaval cu muzică, dansuri și jocuri de noroc, toţi 
beau, se îmbătau și petreceau cu femei de moravuri uşoare. În capitala 
ţării, la miezul nopţii, regele ieşea fără escortă și se amesteca în mul- 
țimea în sărbătoare. În ziua a treia, prostituatele treceau din casă în 
casă, urînd noroc orășenilor. La rîndul său, regele împărțea daruri. Și 
ziua se sfirșea printr-o sărbătoare a vitelor şi lupte de animale. 

Acestea din urmă constituiau una din distracţiile favorite ale poporu- 
lui, precum și a claselor superioare ; boi, bivoli, cai, elefanţi, dar mai ales 
berbeci, păuni și cocoși, erau dresați să se repeadă spontan unul contra 
altuia. Pariurile erau ridicate ; aceste performanţe stîrneau atîta patimă 
încît se întîmpla ca proprietarii animalelor învingătoare să încaseze 
sume enorme. De această sărbătoare erau legate „sărbătorile băuturii“ 8, 
un fel de bacanale cu ocazia cărora poporul beneficia de o scutire tem- 
porară a taxelor asupra alcoolului și fiecare era autorizat să distileze pe 
cont propriu timp de cîteva zile. Toată lumea se putea deda atunci la 
o orgie de carne şi se îmbăta zdravăn. Mulțimea era cuprinsă de o 
veselie nebună : strigau, dansau, dar se și certau și se încăierau. În ge- 
neral, sărbătoarea se sfirşea în certuri şi drame. Nu se puteau număra 
braţele şi picioarele rupte, urechile smulse și chiar omorurile. 

Cînd revenea anotimpul rece, în timpul solstițiului de iarnă, altă pe- 
trecere : ea era însoţită de muzică, de dansuri şi de o procesiune ur- 
mată de o baie în rîu, simbolizînd fecunditatea. 

Apoi ciclul reîncepea. 


8 Surâpâna-jâtaka, nr. 81; Cowell, vol. I, p. 208; Pânîya-jâtaka, nr. 459; 
ibidem, IV, p. 73. 


177 


Fig. 21 Luptă de cocoși. După o frescă din peştera XVII de la Ajantâ. 
Aprox. sec. V—VI. 


Astfel, viața rurală era marcată de ritualuri și sărbători care jalo- 
nau întregul an, completate de superstiții şi experiențe «magice». 


CULTURI POPULARE, MAGIE ŞI SUPERSTIȚII 


În spiritul poporului, cele nevăzute erau tot atît de reale ca și cele 
văzute. Numeroase culturi locale și minore au apărut astfel şi unele 
dintre ele au căpătat o asemenea importanţă, încît a trebuit, încet, încet, 
să fie asimilate celor din panteonul brahmanic ; chiar și budismul le-a 
recunoscut acest drept. Teoria transmigraţiei sufletelor, atît de adînc 
pătrunsă în mentalitatea indiană nu putea decit să întărească credinţa 
în existența unei întregi categorii de ființe supranaturale, ale căror ac- 
țiuni răufăcătoare sau binefăcătoare exercitau o influență constantă asu- 
pra vieţii indivizilor. Acestea erau multe şi variate : spirite înfometate 
care colindau în fiecare noapte pe faţa pămîntului, hrănindu-se cu car- 
nea putrefiată a cadavrelor, vărsînd foc şi tulburînd sacrificiile ; spi- 
riduşi şireţi şi cruzi ; vampiri iubitori de carne crudă ; demoni feminini, 

vrăjitoare, căpcăune, „răpitoarele“ care luau nou-născuţii şi îi ucideau ; 
apoi fantomele care nu erau altcineva decit cei care muriseră de moarte 
violentă și care din această cauză deveniseră niște dăunători vagabonzi 
de noapte, infestînd solul, arborii, apele şi munţii. Acestor sinistre evo- 
cări li se puteau opune o serie de spirite mai mult sau mai puţin bine- 
făcătoare care trăiau în tot locul; în porţile de incintă ale orașelor și 
satelor, în izvoare, rîuri şi pe coline, la răspîntii, în pietre şi semne de 
hotar, în copaci, în regiunile subpămîntene şi în peşteri, în cimitire şi 
locuri de incinerare. Se găseau pînă și în focul din căminul fiecărei case. 

Lumea animală, vegetală și minerală făcea şi ea parte din această 
viaţă latentă şi misterioasă. Pietrele rare serveau ca sălaş unor anu- 
mite spirite ; dealtfel, ele puteau fi produsul împreunării anumitor du- 
huri. Plantele, dotate cu o conștiință adormită şi cu o oarecare cunoaș- 
tere, erau şi ele înzestrate cu puteri magice și curative ; ele contribuiau 
din plin la ritualurile religioase. 

Cît despre animale, ele se înrudeau cu oamenii, nu numai datorită 
faptului că ele ascundeau în sinea lor — în virtutea legilor transmi- 
grării — un suflet migrator, dar și pentru că se socotea că animalele 
aveau aceeași sensibilitate și aptitudine de a o exprima ca şi oamenii. 
Ele jucau adeseori un rol în mitologia brahmanică şi în povestirile bu- 
diste. Printre ele, vaca era încă de pe atunci privită cu mare respect, 
fără ca, totuşi, să i se fi consacrat un cult, cum s-a făcut mai tirziu; 
i se conferea un rol de frunte în ierarhia semidivină datorită faptului 
că toate produsele sale (lapte dulce, lapte prins, urină și baligă) parti- 
cipau la ritual. Taurul Nandin, pe care încăleca zeul Siva, era unul din- 
tre cele mai auguste bovine, înălțat la rang divin. Tot aşa, calul era 
considerat ca animal sacru cînd el servea de mascotă regelui şi zeul 
Vishnu se încarna sub înfățișarea unui cal într-una din „coborîrile“ sale 
(avatâra) în lumea oamenilor ; budismul a avut şi el calul său sacru în 
persoana lui bodhisattva Balâha, a cărui misiune era salvarea călăto- 
rilor aflaţi în primejdie. 

Elefantul era poate cel mai nobil dintre toţi; se pretindea că s-a 
născut dintr-un nor. Simbolizind puterea și înţelepciunea, stabilitatea 
şi prudenţa, el avea un ilustru reprezentant în panteonul brahmanic în 
persoana lui Ganesa, fiul lui Siva, care avea cap de elefant şi care 

era patronul intelectualilor. Cit despre maimuțe, ele ocupau mult loc 
în legendele populare : cunoscute ca turbulente și slabe cu duhul, trăind 
în cete, conduse de un șef valoros, ele săvirşeau nenumărate răutăţi care 
erau totuși privite cu indulgență. Ele erau considerate și ca fiind ca- 
pabile de mari vitejii. Multe maimuțe au rămas de pomină în mitolo- 
gia brahmană ; de pildă, Bhima, protector al casei şi al satului, şi fratele 
său, viteazul Hanumant, fiul lui Vînt, erou solar, mesager care zboară 
prin spaţiu ca o săgeată, binecunoscut prin poemul epic Râmâyana, 
căruia i se închina un cult în forma unei pietre înălțate, vag antro- 
pomorfă. 

Alte patrupede erau temute sau puţin apreciate : măgarul, de exem- 
plu, al cărui răget era socotit funest și care era calificat ca animal des- 
frînat ; șacalul — de rău augur; ciinii, creaturi impure şi josnice din 
care unul supraveghează ţinuturile infernale  stăpînite de zeul mor- 
ţilor, Yama. 

Păsările erau cu ușurință asociate la această activitate supranaturală 
prin însăşi esenţa lor care se credea că este cerească. Rațele sălbatice 
și giștele călătoare (hamsa) simbolizau sufletele în zbor spre lună. Cioara, 
vorbăreaţă, curioasă și lacomă era însărcinată cu transmiterea mesaje- 
lor de dragoste și oracolelor. Cucul (kokila) trezea dorinţele amoroase 
prin strigătele sale languroase. Papagalul, confident recunoscut al tine- 
rilor îndrăgostiţi, putea să transmită în chip magic anumite boli, de 
pildă gălbenarea. În sfîrşit, potirnichea (chaxora) avea reputaţia că se 
hrăneşte cu raze de lună, 

Desigur, această lume divină era de calitate inferioară. Dar în ima- 
ginaţia populară era dotată cu o atît de mare vitalitate încît adesea 
se confunda cu lumea oamenilor. Dacă e să dăm crezare povestirilor 
epocii, nu rareori întîlneai, materializat sub o aparenţă umană? vreun 
oarecare spirit a cărui veritabilă origine o puteai descoperi doar după 
niște semne stranii care constituiau un fel de cod al supranaturalului. 
Dealtfel, aceste fiinţe fantastice aveau adeseori darul de a împrumuta 
aparență omenească, de a se căsători cu oameni și a da naştere unor 
urmași care aparțineau atit speciei divine cît şi celei umane. 


* Reproducere în D. Barret, Sculptures from Amarâvati in the British Museum, 
pl. VII. 

Confuzia era foarte frecventă şi povestirile abundă în erori uimitoare. 
Cea mai vestită este în legătură cu însăşi viaţa lui Buda: în timp ce 
acesta, așezat sub arborele Iluminaţiei, tocmai învinsese în dublul asalt 
al demonului Mâra, o sfintă femeie budistă, Sujatâ, se apropie de arbo- 
rele sacru pentru a depune la trunchiul lui, ca în fiecare zi, o ofrandă 
de hrană. Zărindu-l pe Buda nemișcat, în meditaţie la rădăcina copa- 
cului, tînăra femeie crezu că vede spiritul arborelui şi se minună că-l 
poate contempla 10. După ce Buda o lămuri, ea află cu ce ființă supremă 
avea a face şi îl sluji cu bucurie. Se vede totuși că Sujatâ n-a fost 
deloc surprinsă să întilnească un spirit al arborelui sacru sub formă 
omenească. Îndoiala asupra adevăratei naturi a unei ființe era atît de 
frecventă încît călugării budiști aveau obiceiul, înainte de a primi 
un neofit în comunitate, să-i pună această ciudată întrebare : „Tu ești un 
om sau un șarpe (nâga)?« — hotăriţi să-l excludă dacă nu aparţinea 
speciei umane. 

Odată admisă realitatea acestei lumi supranaturale, înclinația de a 
clasifica, atît de dezvoltată la indieni, este aplicată și zeilor şi spirite- 
lor. Se pot enumera yaksha care trăiau de preferinţă în arborii cei mari 
şi nâga, adică șerpii locuind prin peşteri şi apele subterane — despre 
care vom vorbi ulterior mai pe larg ; apoi vidyâdhara, care aveau înfă- 
țişare omenească, excelau în magie și se căsătoreau adeseori cu tinere 
femei, dacă le găseau destul de atrăgătoare. Gandharva, cîntăreţi şi mu- 
zicieni cerești care trăiau în cetăţi splendide şi care umblau după femei 
(mai ales înainte de a fi căsătorite) şi tulburau minţile bărbaţilor cu aju- 
torul vinului, al jocului și al dragostei. Soţiile şi amantele lor, apsarasa, 
nimfele apelor, a căror frumuseţe creată pentru voluptatea zeilor in- 
spira pasiuni bărbaţilor care se îndrăgosteau de ele, chiar şi asceţilor ; dar 
ele îşi alegeau mai degrabă soţii printre războinicii morţi pe cîmpul de 
luptă ; se spunea despre ele că sînt o pradă destul de uşoară: era de 
ajuns, se pare, să fie surprinse în timp ce-şi făceau baia într-un rîu 
şi să li se fure veșmintele, ca ele să fie la discreția bărbaţilor. 


10 Această interpretare este și mai clară în tradiția cambodgiană, siameză și 
birmană ; cf. Histoire générale des Religions (Quillet), «Extrâme-Orient», p. 414 
şi n. 164 (p. 537). 


181 


Dacă toate aceste categorii semidivine aveau caractere distinctive pro- 
prii, ele aveau totuși şi anumite puncte comune. Înzestrate cu o mare 
longevitate, ele erau totuşi muritoare şi vulnerabile la anumite răni; 
prin viclenie puteau chiar să fie capturate. 

Avînd darul de a se face invizibile şi de a se transforma în ființe 
omenești, ele înțelegeau la fel de bine graiul animalelor ca și dialectele 
oamenilor. Totuşi ele erau dotate cu o putere magică relativ limitată : 
așa încît cele mai multe dintre ele nu puteau cunoaște gîndurile sau 
proiectele oamenilor decît dacă acestea erau exprimate cu voce tare în 
faţa lor. Organizate după imaginea societăţii umane, ele formau popoare 
distincte, aveau conducători sau chiar regi, locuiau în orașe și palate, 
se războiau şi deseori serveau de emisari pentru şefii lor, atît în lumea 
divină, cît şi în cea umană 11. 

Dintre toate aceste fiinţe supranaturale, yaksha erau, poate, cele mai 
obișnuite 12. Erau fără deosebire numite „cei ce nu sînt oameni“ (amâ- 
nusha), „entităţi minunate și misterioase“ sau „cei ascunși“. Erau con- 
fundaţi cu „zeii cadastrali“ și constituiau o trupă curioasă — de cate- 
gorie nu prea însemnată în ierarhia divină — comandată de căpitanul 
lui Indra, regele zeilor : Kubera cel obez, care împărțea averi şi ocro- 
tea pe călători 15. Iconografia antică i-a reprezentat pe acești yaksha sub 
diferite înfățișări — uneori, de exemplu, înfăţișîndu-i cu un cap de 
cal pe un trup de om 14, dar se pare că tradiţia populară n-a fost prea 
hotărită în această privinţă. Dealtfel, ei erau polimorfi ca mai toţi 
semenii lor. Povestirile budice ne dau informaţii ample asupra men- 
talităţii care li se atribuia, ca și asupra obiceiurilor lor. 

După aceste naraţiuni, ei își alegeau de bunăvoie locuinţa în copacii 
cei mari, fie cei din pădure, fie, adesea, în cei care se înălțau singura- 
tici la marginea satelor sau a cimitirelor. Instalindu-se pe furca formată 
la baza ramurilor principale sau în scorburile trunchiurilor noduroase, 
ei întemeiau o familie căsătorindu-se cu driadele. După exemplul oame- 


11 A se vedea, de exemplu, Hatthi-pâla-jâtaka, nr. 509; Cowell, vol. IV, 
p. 295. 

12 Coomaraswamy, Yaksas, 2 vol., Smithsonian, Washington, 1928—1931. 

13 Kubera este și fratele vitreg al uriașului Râvana, ale cărui răfuieli cu Râma 
stirnesc şi azi interesul şi încîntarea auditorilor poemului epic Râmâyana. 

11 Sivaramamurti, Amarâvati Sculptures, p. 75. 

Fig. 22 Yaksha locuind în arbori sacri. 1: Bhârhout, aprox. sec. II î.e.n.: 
2 Mathurâ, aprox. sec. II. 3: Amarâvati, aprox. sec. II. (Coomaraswami, 
Yaksas, II, pl. XXV, 1 şi 2. Sivaramamurti, Amarâvati Sculptures, 
pl. IV, 28). 


nilor ei își îndrăgeau copiii şi se împrieteneau cu alte yaksha, cu care 
purtau discuţii emoţionante. Dar ei aveau şi dușmani: așa erau smo- 
chinii (Ficus bengalensis) acești uriaşi ai pădurii care, dezvoltîndu-se, 
condamnau la o moarte sigură toţi arborii din jur, neputind să-și gă- 
sească sub umbra lor, aerul și soarele necesare propriei lor existenţe 15. 
Tot aşa erau și tăietorii de lemne ; deşi ei preveneau politicos pe yaksha 
cînd voiau să-„i“ doboare copacul, îl obligau totuşi să se mute. Or, 
această perspectivă afecta pe yaksha în cel mai înalt grad, fără îndoială 
nu atît pentru că trebuia să se instaleze într-un alt copac — se găseau 
păduri din abundență și împădurirea era una din preocupările rituale 16 
—, ci pentru că într-adevăr ei formau un singur trup cu arborele 
pe care şi-l aleseseră : identificîndu-se cu acesta, primeau și ei o lovi- 
tură personală și dureroasă. Aceasta era rațiunea pentru care se părea 
că ei preferă să locuiască în copacii sacri din orașe și sate, aceştia nefiind 
vreodată doboriți de oameni. În plus, aceştia ofereau un foarte bun loc 
de observaţie, de unde yaksha asistau la spectacolul zilnic al vieţii ru- 
rale, plăcîndu-le să mustre și să facă morală ba chiar să facă și prezi- 
ceri. Aici erau adesea consultaţi ; cu o voce ireală care semăna cu un 


15 Palâsa-jâtaka, nr. 370; Cowell, vol. III, pp. 137—138. 
15 Mahâbhârata, XIII, 58, 24. — Atharvaveda, IV, 37, 4, 5. 

ecou, ei emiteau hotăriri, făceau comentarii, se ofereau să arbitreze. 
Au fost şi mucaliţi care au avut proasta inspiraţie să imite uneori 
această voce supranaturală și să dea hotăriri mincinoase. Unul dintre 
aceştia a plătit scump impostura : se povesteşte că, urcîndu-se în copa- 
cul unui yaksha, el făcu în așa fel încît să fie consultat, ca să-și poată 
debita profeția sa mincinoasă ; din păcate, solicitantul, temîndu-se de o 
înșelăciune, vroi să verifice dacă era un spirit sau nu; el dădu foc 
copacului ştiind prea bine că un yaksha scăpa neatins — şi astfel min- 
cinosul se rostogoli în curînd din copac, pe jumătate prăjit 7. 
Arborii din cimitire, locuiţi de vulturi şi ciori, adăposteau şi ei pe 
vaksha. Ei contemplau penibilele scene ale înmormîntărilor sau incine- 
rărilor şi asistau la supliciul condamnaților, riscînd chiar să-și vadă 
cele mai frumoase crengi tăiate şi transformate în ţepușşe 18. 
Raporturile dintre yaksha şi oameni erau bazate pe un șantaj cucer- 
nic, de la care ambele părţi așteptau un beneficiu egal. În schimbul 
unor ofrande corespunzătoare, yaksha urmau să acorde ceea ce li se 
cerea. Credincioşii lor doreau să obţină de la ei onoruri, prosperitate, 
longevitate, tot ceea ce yaksha erau, cum se credea, în măsură să le 
procure. În plus, yakshîni (femelele yaksha) aveau menirea specială de 
a face fecunde pe femeile cunoscute ca sterile 1; dar, aceste driade nu 
erau numai niște furnizoare de copii, ci în același timp și nişte căpcăune, 
la fel de capabile să-i și devoreze, dar să-i şi vindece de bolile lor. 
Pentru a le fi pe plac, trebuia să li se aducă ofrande repetate. 
Copacii lor erau înconjurați, fiecare, cu o barieră din lemn sau piatră, 
pentru a-i apăra de orice atac exterior ; în preajma lor se înălța un altar. 
Se curăța și se mătura cu grijă pămîntul din jurul trunchiului. Locui- 


11 Kâtavânija-jătaka, nr. 98; Cowell, vol. I, p. 240. 

18 Puchimanda-jâtaka, nr. 311 ; ibidem, vol. III, p. 23. 

19 Sterilitatea era considerată ca un blestem. Nefericitele a căror căsnicie nu 
era binecuvîntată prin venirea unui copil, recurgeau uneori la farmece mai mult 
sau mai puțin grosolane, greu de descris: cf. V. Henri, în La Magie dans Vinde 
antique, p. 132 şi urm. — La multe civilizaţii — și pînă în secolul XX inclusiv — 
cultul arborelui este un cult al fecundității; am fost noi înșiși martori, în Egipt, 
la persistența acestei credințe, conform căreia femeile înnodau panglici pe ramurile 
unor anumiţi arbori, pentru a căpăta un copil (1937). 

2 Rukkhadhamma-jâtaka, nr. 74; Cowell, vol. I, p. 75. Jain, op. cit., p. 220 
şi urm. 


184 


Fig. 23 Adorarea unui arbore sacru. După un 
medalion de vedikâ. Bhârhut. Aprox. sec. II 
î.e.n. Indian Museum, Calcutta. 


torii satului, în special femeile, veneau foarte des să agaţe ghirlande fru- 
moase de crengile lor, pentru a-i convinge să acţioneze în favoarea lor. Ei 
stropeau trunchiul copacului cu apă îndulcită, lapte, miere şi-l ungeau cu 
prafuri şi uleiuri înroșite. Unii îi făceau lustraţii, stropind cu gura apă 
asupra lui. Pe altar și între rădăcinile copacului se depuneau ofrandele 
de prăjituri, se aprindeau beţişoare de tămiie şi citeva lămpi minuscule. 
Apoi se roteau cu respect în jurul lui avîndu-l în dreapta lor și puneau 
din cînd în cînd mîna dreaptă pe trunchiul său 21. 

În schimbul acestor atenţii, yaksha trebuiau să le acorde favorurile 
cerute : dacă ei acceptau să primească prea mult fără să dea nimic 
apreciabil în schimb solicitatorii îi părăseau fără ezitare sau se supă- 
rau pe ei. Era totuși primejdios să-i neglijezi prea mult: nu numai că 
deseori ei dețineau comori îngropate la rădăcina copacului lor — şi se 
putea spera ca într-o bună zi să pui stăpinire pe ele, cu consimţămîntul 


21 Dummedha-jâtaka, nr. 50; Cowell, vol. I, p. 127; Palâsa-jâtaka, nr. 307; 
ibidem, vol. III, p. 16. Coomaraswami, La Sculpture de Bhârhut, pl. XXII, 
XXIII, fig. 56—60. D. Barrett, Sculptures from Amarâvati, pl. XXI b, XXV. 
Pentru semnele de miîini (pafchangulika), J. Auboyer, Le Trône et son Symbo- 
lisme dans VInde ancienne, p. 11 şi urm. De asemenea, Sivaramamurti, 
Sanskrit Literature and Art, p. 89. Pentru întreg acest pasaj, O. Viennot, Le 
Culte de VArbre dans V'Inde ancienne, Paris, 1954. 

lor — dar, mai mult, ei asigurau, prin prezenţa lor, prosperitatea satului 
atîta vreme cît stăteau acolo. Totuși, fără ezitare se putea vorbi cu ei 
cu asprime şi li se puteau pune condiţii. Puteai, de exemplu, să le spui: 
„Dacă nu-mi acorzi favoarea pe care ţi-am solicitat-o, peste șapte zile eu 
îți voi tăia copacul“. Ameninţare care nu se putea să nu-l umple de 
spaimă pe yaksha sau pe driadă şi să-i dea de gîndit. În schimb, dacă un 
credincios le promitea ofrande și uita să le aducă după ce dorinţa îi 
fusese îndeplinită, el se putea aștepta la represalii 22. 

În viaţa cotidiană a populaţiei rurale, cobra sau nâga jucau și ele un 
rol important. Deja sub Alexandru cel Mare, soldaţii din armata gre- 
cească, ce pătrunseseră în India, fuseseră foarte impresionați de șerpii 
din această ţară, care îi înspăimîntaseră cu șuieratul lor sinistru în pra- 
gul peșterilor şi străfulgerările ochilor lor „mari cît scuturile macedo- 
nene“ 33. Alcătuind un popor care trăia în lumea subpămînteană, în fun- 
dul apelor, nâga aveau acolo o capitală strălucitoare, (Bhogavati), „Cea 
bogată în plăceri“. Suveranii lor aveau reputaţia că sînt foarte puternici 
şi foarte nobili. Comunicaţiile între regatul lor şi lumea oamenilor erau 
asigurate prin peşteri și furnicare ; cele din urmă ocupau un loc impor- 
tant în tradiţiile populare ale Indiei. 

Fiinţe sacre pe care era interzis să le atingi, nâga se făceau temute pe 
cît erau de adorate, prin complexitatea caracterului lor. Avînd un spirit 
agresiv proverbial, gata oricînd să se răzbune, erau, se zicea, capabili să 
extermine un popor întreg, fie răspîndind otrava mortală pe care o con- 
țineau colții lor, fie sufocîndu-și victimele pe care le înlănțuiau în ine- 
lele lor; ei mai puteau să orbească prin suflarea lor otrăvită, să ucidă 
doar cu focul privirii lor, destul de puternic încît să transforme un 
oraș în cenușă. În același timp ei puteau veni în ajutorul oamenilor şi 
puteau, ca și yaksha, să facă femeile fecunde. Deţinători ai unor comori 
ascunse în pămînt, ei le împărțeau oamenilor (dar și le și însușeau fără 
ezitare). Ei luau cu ușurință înfățișare omenească şi au fost numeroase 
nâgini (şerpi femele) care au trăit astfel în mijlocul oamenilor, stîrnind 


2 Sulâsa-jâtaka, nr. 419; Cowell, vol. III, pp. 261—262. 

2% J. Ph. Vogel, Indian Serpent-lore or the Nâgas in Hindu Legend and Art, 
Londra, 1926. J. Fergusson, Tree and Serpent Worship, 1863, ed. a II-a (1873). 
Jain, op. cit., p. 219. 

pasiuni cu frumuseţea lor ; în timpul nopţii ele redobîndeau înfăţişarea 
de şarpe și aveau, desigur, nevoie de multă îndemînare pentru a nu-și 
trăda cumplita lor origine 24. Nâga aveau între altele reputaţia de „adu- 
cători de ploaie“ fiindcă apăreau mai ales în anotimpul umed care îi 
făcea periodic să iasă din ascunzișurile lor. Se mai credea că pielea lor, 
pe care o lepădau cînd năpirleau, avea puterea să facă invizibil pe cel 
care o găsea şi să-i dea longevitate, ba chiar şi nemurire, căci năpirli- 
rea simboliza sufletul care se elibera din rău și din ciclul de renașteri. 

Adeseori, șerpii erau consideraţi protectorii căminului familial și se 
credea că acesta nu supraviețuia dacă șarpele său ocrotitor pierea ; aşa 
încît îl hrăneau cu multă grijă. Ei mai puteau avea rolul de genius loci în 
unele sate. Li se aduceau ofrande zilnice. Satul înălța șarpelui său ocro- 
titor un mic sanctuar în formă de pavilion (Fig. 20) 3, pe pămînt bine 
acoperit cu nisip şi localnicii veneau aici să ofere lapte — care place așa 
de mult şerpilor —, orez, pește, carne, licori etc. Totodată, în fiecare 
zi, „stăpînii caselor“ le aduceau o ofrandă și în locuinţa lor. Li se mai 
ridicau şi statui, îndeosebi pe lingă izvoare sau eleştee ai căror protectori 
recunoscuţi erau; multe dintre aceste statui se numără printre capo- 
doperele artei antice ; în general, ele reprezintă un om sprijinit de ine- 
lele unui șarpe încolăcit, avînd pe cap multiple scufe, ţinînd în mîna 
stingă o cupă plină cu ambrozie și cu braţul drept ridicat spre cer cu 
indexul întins într-un gest de rugă pentru ploaie %. Pentru a-i împăca 
li se oferea apă, un pieptene, parfumuri, o oglindă ; existau numeroase 
farmece atît pentru a-şi asigura protecţia lor, cît și pentru a se păzi de 
atacurile lor ; cîţiva privilegiați pretindeau că aveau de la nâga însăși 
anumite formule magice care îi înzestrau cu puteri extraordinare. De- 


24 Nenumărate legende atestă aceste credinţe, în special la khmeri : cf. J. Przy- 
luski, La princesse à Vodeur de poisson et la Nâgi dans les traditions de VAsie 
orientale, în „Etudes asiatiques“, pp. 265—284. V. Goloubew, Les légendes de la 
Nâgi et de VApsaras, în B.E.F.E.O., t. XXIV, 1924, p. 501 şi urm. E. Porée- 
Maspéro, Nouvelle Étude sur la Nâgi Somâ, în „Journal Asiatique“, 1950, 
pp. 237—268. 

2% Se pare că acest cult al nâga a dat naștere la sanctuare de vaste dimensiuni, 
ca cel regăsit la Maniyâr Math (Râjgir), despre care se presupune că ar fi un 
templu dedicat lui Maninâga, deja menţionat în Mahâbhârata : cf. M. H. Kuraishi 
şi A. Ghosh, Râjgir, Delhi-Calcutta, 1951, pp. 21—27. 

26 Reprezentată, mai ales, de şcoala de la Mathurâ: cf. J.-Ph. Vogel, La 
Sculpture de Mathură, pl. XLI. 

altfel, cele mai mărunte fapte din viața zilnică erau protejate de farmece 
și formule magice. Aveau o simplă durere de cap ? Se grăbeau să trans- 
fere durerea dealurilor și pădurilor. Căscau sau îi apuca strănutatul ? 
Se îngîna repede un descîntec : „Fie să se pogoare în mine voinţa şi în- 
ţelepciunea !“ 27. Sau: „Viaţă lungă lui cutare“ 2 poate fără să dea mai 
multă importanţă decît dăm noi azi cînd spunem : „Domnul să te bine- 
cuvînteze“, sau „Tot ce-ţi doreşti“. Dacă te stropea o picătură de ploaie, 
ea purta noroc 2% ; excrementele de pasăre erau prevestitoare de fericire, 
dar trebuiau ridicate fără să le atingi cu mîna și să te speli cu apă%. 

Încercau să ghicească și viitorul. De pildă, cînd în perioada de repro- 
ducţie, proprietarul unei turme dorea să ştie dacă vitele sînt fecunde, 
trebuia să se ducă în zorii zilei în afara satului; în liniștea premer- 
gătoare zorilor el chiuia de trei ori cu toată puterea: dacă un animal 
oarecare, în afară de cîine sau măgar, îi răspundea, era asigurat de un 
an bun; dacă răspundea un cîine sau un măgar era semn rău ; în sfîr- 
şit, dacă nu se primea nici un răspuns, încercarea era fără valoare și tre- 
buia repetată anul viitor. 

Visele aveau un loc important în viața de toate zilele ; pentru a alunga 
influenţa lor rea, trebuia să-ţi ştergi fața cu grijă 3! şi pentru a-ţi recă- 
păta liniștea sufletească era neapărat necesar să ţi le tălmăcească grab- 
nic, fie preotul, fie vreun călugăr %. Dacă visul era socotit funest, cel 
care îl visase trebuia să facă un sacrificiu, să aducă o libaţiune cu susan 
sau să ofere brahmanilor un dar substanţial. Prevestirile rele se puteau 
înmulţi în cursul aceleiaşi zile : cînd o porumbiţă se așeza pe vatra casei 
era, fără îndoială, un semn prevestitor de nenorocire. La fel, atunci cînd 
albinele făceau miere în incinta locuinţei sau cînd furnicile își construiau 


2 Hiranyakesin, Grihya sâtra, I, 5, 16, 2. 

2% Chullavagga, V, 33,3. 

2 Hiranyakesin, loc. cit., I, 5, 16,6. 

30 Ibidem, I, 5, 16, 5. 

31 L, Renou și J. Filliozat, L'Inde classique, I, § 748. 

32 Importanța acordată viselor era atît de mare încît s-a format o adevărată 
chiromancie. Cf. L. Renou și J. Filliozat, L'Inde classique, I, § 1265, Jain, 
op. cit., p. 148. — Mahâsuppina-jâtaka, nr. 77, Cowell, vol. I, p. 187. A se vedea, 
de asemenea, A. M. Esnoul, în Les Songes et leur Interprétation, Paris, 1959, 
pp. 209—247 

aici furnicarul 33, Și tot aşa cînd pleoapa dreaptă începea să ţi se zbată 
cu nervozitate 34. 

S-ar putea enumera la infinit tot ceea ce tulbura în acest chip tihna 
obişnuită şi rutina. Pentru a preîntimpina aceste primejdii, locuitorii 
Indiei antice cunoșteau o impresionantă gamă de practici magice, care 
le dădea posibilitatea să îndepărteze imediat influenţele neliniștitoare 
care dădeau tîrcoale în tot locul. Remediul cel mai eficace era să şoptești 
niște formule anumite (mantra). Tratatele domestice (Grihya sătra), în- 
deosebi, dau liste lungi de astfel de formule grupate în directă legătură 
cu cauzele răului. Se mai cunoșteau nenumărate artificii, mai mult sau 
mai puțin inofensive, pentru a binecuviînta, a blestema sau a constrînge. 
Ca să scapi de o boală, să convingi femeia iubită să-ţi aparţină, să alungi 
epidemiile la animale, să reușeşti într-o încercare grea, să cîştigi un tîrg, 
un proces sau la joc, toate acestea şi încă multe altele necesitau acțiuni 
magice, mai mult sau mai puţin complicate. Se întîmpla chiar să se 
folosească imagini de argilă, ceară, lemn sau o pastă comestibilă ; pentru 
a distruge pe cineva, îi dădeai imaginei numele persoanei respective și 
apoi o înţepai, o ardeai sau o mîncai. 

Aceasta era ambianța în care se desfășura în mod obișnuit viața zilnică. 
Acestor credințe şi practici li se adăugau ritualurile fundamentale, că- 
rora fiecare trebuia să li se supună zilnic, ca și ceremoniile religioase 
care marcau etapele importante ale existenţei. 


yakesin, Grihya sâtra, I, 5, 17, 5. 
âsa, Raghuvamsa, XIV, 49—50. 


CAPITOLUL III 
Individul şi familia 


Femeie, sfătuitoare, prietenă în singurătate, elevă 
neprețuită în artele de agrement, spune, moartea ce 
nu cunoaște îndurare, ce nu mi-a luat oare, atunci 
cînd mi te-a răpit ? 

Kâlidâsa, Raghuvamsa, VIII, 67. 


Viaţa unui individ — în special în casta brahmană — era încadrată 
în trei mari structuri sociale : casta (varna), ginta (gotra), familia (kula). 
Am evocat deja structura de castă și vom vorbi ulterior mai pe larg 
despre familie. Structura gintei avea tot atita importanţă ca și casta, 
dacă nu chiar mai mare și era oarecum corespunzătoare unui clan, care 
era, poate, o amintire din timpurile îndepărtate cînd arienii încă nu-şi 
pierduseră în întregime caracterul lor tribal. Gotra se pretindea cu stră- 
moși autentici sau cel mai adesea de origine mitică, ale căror nume 
erau pomenite în fiecare zi în ritualul domestic. Apartenența la o gotra 
nu-i privea decît pe brahmani care credeau cu strășnicie că descind din 
personajele sfinte din timpurile vedice. Kshatriya și vaisya cu greu puteau 
avea aceleaşi pretenții ; totuși, unii dintre ei îndrăzneau să se mîndrească 
cu acest lucru și erau priviţi cu ironie de brahmanii cu sînge albastru. 
Cît despre castele inferioare, ele nu aveau dreptul la nici o ascendență 
de acest fel. 

Teoria gintei gotra îl urmărea pe brahman de-a lungul întregii sale 
vieţi ; nu numai că îi era amintită în fiecare zi în timp ce recita cu evla- 
vie lista strămoșilor săi paterni și materni, dar şi în fiecare lună, cu 
ocazia ritualului pentru comemorarea morţilor (srâddha) t. Acest ritual 
funerar era săvîrşit de fiecare șef de familie ; el consta în esență din- 
tr-o ofrandă de cocoloașe de orez sau de carne, numite pinda și pri- 


1 Hiranyakesin, Grihya sâtra, II, 4, 10; 11; 12; 13. 

vea trei generaţii succesive : cel care oficia, tatăl și bunicul său, chiar 
dacă aceştia din urmă erau încă în viaţă. Reprezentanţii acestor trei 
generaţii erau sapinda, adică asociaţi la ofranda de pinda. Pe acest ritual 
de fiecare lună se întemeia unitatea și întrajutorarea familială, căci 
un sapinda era asigurat că va găsi ajutor în caz de nevoie la cei care 
aparțineau aceleiași ginte. 

Fără nici o îndoială, noţiunea de gotra a avut un rol foarte impor- 
tant în solidaritatea familială, care putea cuprinde multe rude şi jus- 
tifica faptul că se accepta prezența acestora în locuința comună, cu 
toate defectele sau lipsa lor de utilitate. 

Această concepţie de gotra îşi arăta toată însemnătatea cu ocazia 
încheierii unei căsătorii : femeia părăsea fără întoarcere propria sa gotra 
pentru a aparţine de acum înainte celei a soţului. Ea nu va mai auzi, 
deci, în fiecare dimineaţă, pomenindu-se numele strămoșilor ei, așa cum 
era pe vremea cînd trăia la părinţii săi, ci numele strămoșilor din fami- 
lia soțului, în care ea se integrase prin taina căsătoriei. 

Fidelitatea faţă de gotra condiţiona, deci, unitatea şi ierarhia familială ; 
protocolul care trebuia respectat era ritual și cutumier. Comportamen- 
tul părinţilor şi al copiilor decurgea direct din acesta, iar realitatea 
familiei marca pe fiecare membru al său cu o amprentă de neșters, pe 
care o păstra pînă în pragul renunţării, dacă intra în viaţa religioasă, 
pînă la moarte — dacă rămînea în viaţa laică. 


E e 


Pe lingă aceasta, teoria brahmanică propunea fiecărui om să parcurgă 
în cursul vieţii sale patru „etape“ (âsrama) succesive şi esenţiale; în 
primul rînd cea a iniţierii, care marca sfîrşitul copilăriei. Pînă în acest 
moment — la care vîrsta varia după castă — copilul încă nu aparţinea 
comunităţii Arya ; pe plan ritual el rămînea în marginea societăţii, avînd 
numai puterea să devină egalul ascendenţilor săi. După iniţiere, care îl 
introducea în viața rituală cu rangul de discipol (brahmachârin), el ajun- 
gea, prin taina căsătoriei, la starea de «stăpîn al casei» (grihastha), graţie 
căreia avea la rîndul său dreptul la un foc domestic, întemeia o familie 
şi o creştea după tradiţiile sacre. Cea de-a treia etapă îl făcea să renunţe 
la bunurile sale şi să se retragă într-o sihăstrie, devenind unul din mem- 

brii acesteia (vanaprastha). În sfîrşit, printr-o ultimă renunțare, el tre- 
buia să rupă toate legăturile cu societatea și să devină un călugăr rătă- 
citor (samnyâsin), desprins de orice legătură exterioară, preocupat numai 
de desăvîrșirea karman-ului său pentru îmbunătăţirea viitoarelor sale 
renașteri. 


Această peregrinare ideală şi teoretică, căreia drepteredincioșii brah- 
mani din India antică s-au străduit să se conformeze cu statornicie și sin- 
ceritate, era completată de un număr mare de „taine“ (samskâra)? 
— patruzeci — care însoțeau cele mai neînsemnate întîmplări în viaţa 
individului, de la naştere pînă la moarte. 


SARCINA ŞI NAȘTEREA. COPILĂRIA 


Din momentul concepţiei, se acorda cea mai mare grijă mamei care, 
prin însăși acest fapt, devenea femeia cea mai invidiată și trebuia să fie 
înconjurată cu respect şi atenţii afectuoase : copilul așteptat era consi- 
derat ca un oaspete și vom vedea mai departe că ritualurile de ospita- 
litate semănau în parte cu acestea. Bineînţeles, magia nu era exclusă 
nici de aici 3. 

Perioada sarcinei prilejuia îngrijiri deosebite ; ea era supravegheată de 
medicul familiei, care studiase embriologia și ginecologia (deși în formă 
pur medicală), ca şi pediatria, toate «științe» cuprinse în tratate şi care 
făceau parte din medicina âyurvedică şi clasică. 

Mama era constrînsă să ia anumite precauţiuni cînd se așeza, se 
culca, dormea ; evident, ea trebuia să evite să stea în picioare, să mănînce 
mîncăruri prea calde sau prea reci, prea dulci sau prea acre. Hrana ei 
era astfel aleasă încît să fie bună și utilă copilului pe care îl purta. Orice 
subiect de întristare sau spaimă era îndepărtat de ea și îi era interzis 
să se apropie de bolnavi. Ea purta îmbrăcăminte comodă, se parfuma 
cu măsură şi nu se mai împodobea cu flori cu parfum prea puternic. 


2 Reproducere în Sivaramamurti, Samskâras in Sculpture, în „Arts asiati- 
ques“, vol. II, 1955, fasc. 1, p. 3 şi urm. 
3 După V. Henry, op. cit., pp. 81, 138, 144. 

Către sfîrşitul lunii a doua sau a treia o cuprindea o foame aproape 
nepotolită : toţi se grăbeau să-i satisfacă orice dorinţă, temîndu-se să nu 
slăbească prea tare, să nu-şi piardă frumuseţea, să nu fie nefericită sau 
să se îmbolnăvească. Ea avea chiar voie să mănînce carne și dacă dorea, 
alergau să-i caute la abator sau la măcelar £. 

Cam în această epocă, mama putea să încerce să afle sexul viitorului 
nou-născut ; un mijloc, printre multe altele, era acesta : să fie atinsă de 
unul dintre cei mai mici copii ai ei, care stătea cu capul întors; dacă 
degetul copilului arăta pe corpul mamei un membru sau organ care era 
de genul masculin, va fi un băiat — de bun augur, în caz contrar, o 
fată 5. Tot în luna a treia, tatăl trebuia să oficieze o ceremonie care să 
le asigure nașterea unui fiu (pumsavana). El cumpăra semințele şi plan- 
tele necesare ofrandelor acestei sărbători, în timp ce mama se pregătea 
pentru aceasta spălindu-se din cap pînă în picioare şi îmbrăcînd veșminte 
noi care încă nu fuseseră spălate. Se aducea o ofrandă de ierburi pietrei 
de moară din casă, avind grijă ca aceasta să nu se învirtească în sensul 
rău (de la stînga la dreapta). Apoi, stind în spatele soţiei sale, soţul îi 
atingea nara dreaptă cu mîna sa dreaptă pronunţind o formulă rituală €. 

În a cincea lună a sarcinii, viitorul tată dădea soţiei sale să înghită 
„cele cinci ambrozii“, adică un amestec de zahăr, miere, lapte, unt și 
lapte prins, băutură care se oferea oaspeţilor de seamă. Între a patra și 
a opta lună avea loc ceremonia cărării în păr (sîmantâkarana) ; la această 
dată, afirmau oamenii de ştiinţă, membrele copilului luau formă în sînul 
mamei, inima sa devenind lăcașul înțelegerii sale și apăreau conștiința și 
sensibilitatea 7. Pentru această ocazie — destinată, se zicea, să asigure 
tihna copilului în pîntecele mamei — aceasta proceda din nou la o toaletă 
completă. Soţul, stînd în spatele ei, îi lega în jurul gitului o creangă de 
udumbara (Ficus glomerata Roxburgh) cu fructele încă verzi, căci acest 
arbore este bogat în sevă. Cu ajutorul unui fir de păr de porc spinos cu 
trei semne albe, soţul despărțea cu grijă părul soţiei sale, de trei ori la 


4 După Jain, op. cit., p. 149. 

5 V. Henry, op. cit., pp. 67—68. 

€ Grihya sâtra, S.B.E., vol. XXX, p. 301, nr. 10. Lecţiunea pe care noi am 
urmat-o este cea a lui Gobhila, II, 6. 

1 Renou şi Fillio zat, L'Inde classique, II, $ 1656. 

rînd, printr-o cărare la mijloc foarte dreaptă. Apoi îi pregătea o mîncare 
de orez fiert, în care îi punea susan şi unt rafinat, pe care soţia le con- 
suma imediat, în timp ce femeile din casta sa, așezate în jurul ei, îi urau 
din plin să fie mama mai multor fii în viaţă 8. 

Către sfîrșitul așteptării sale ea devenea tot mai slăbită ; slăbiciunea 
corpului o silea să reducă numărul podoabelor °; atunci o ungeau cu unt 
ca să se prevină avortarea. Cam cu zece zile înaintea datei prevăzute 
pentru naștere, tatăl ţinea regulile de abstinenţă și purificare. Şi, într-o 
zi (fastă...), durerile începeau. În timp ce mama se retrăgea într-o cameră 
izolată şi purificată, pentru a dejuca planurile funeste ale zeilor răpitori 
de copii 10, tatăl săvîrşea ritualurile destinate să aducă uşurare grabnică 
soţiei sale : el umplea cu apă o cupă puţin adîncă și care nu fusese 
niciodată folosită şi o golea în sensul în care curgea rîul din fundul 
grădinii sale. El dezlega toate nodurile care se puteau găsi în casă. Apoi 
se ducea lîngă soţia lui, depunea la picioarele ei o plantă și aproape de 
capul ei un vas plin cu apă; o atingea pe piîntec și o stropea cu apă. 

În acest timp, se pregătea în grabă un amestec de unt, miere, lapte 
prins şi apă, cu care trebuiau umezite buzele noului-născut. Cînd apărea 
copilul și înainte să fie tăiat cordonul ombilical, tatăl se apleca și sufla 
de trei ori asupra lui evocînd Vedele. Apoi, în faţa celor care asistau la 
această scenă, îl atingea și cu o lingură de aur, îi prezenta amestecul 
pe bază de miere care îi fusese pregătit, urînd fiului său înțelepciune 
(veda), prosperitate, longevitate, inteligenţă, forță fizică, precum și să se 
bucure de protecţia zeilor. În sfîrşit, îi murmura la ureche numele tainic 
pe care îl alesese de acord cu soția lui, nume care nu va fi revelat copilului 
decît în momentul inițierii sale și care va rămîne necunoscut de toţi 
ceilalți, în afară de tatăl și de mama sa. Timp de zece zile, copilul nu 
va avea alt nume și nu va fi pomenit decît prin perifraze 11. După care, 
tatăl pronunţa o formulă ca să împiedice copilul să se îmbolnăvească, 
să plîngă şi să sufere. Nou-născutul era apoi stropit (sau îmbăiat) cu apă 
sfințită și așezat în poala mamei sale, în timp ce îi legau la gît un 


8 Ritul sîmanta nu se executa decît pentru primul născut. Cf. Grihya sâtra, 
S.B.E., XXX, p. 301, nr. 12; Gobhila, II, 7. 

9 Kâlidâsa, Raghuvamsa, III, 2. 

10 Grihya sâtra, S.B.E., XXX, p. 302, nr. 13. 

11 Ibid., p. 302, nr. 14. 

talisman din lemn rășinos și se îngropa cordonul ombilical. Astrologul 
familiei își făcea apoi calculele cu datele horoscopului și un serib întoc- 
mea cu grijă procesul-verbal al prezicerii sale. 

Timp de zece zile de la naștere, copilul și părinţii săi rămîneau impuri 
și nici unul dintre ei nu putea participa la ceremoniile religioase. În cea 
de a zecea sau a douăsprezecea zi, avea loc ceremonia de purificare a 
mamei și totodată cea în cursul căreia i se dădea copilului un nume de 
uz curent. Taţăl îl pronunța de mai multe ori în urechea dreaptă a 
copilului, urîndu-i, ca şi la naștere, să cunoască Vedele și să aibă parte 
de inteligenţă şi uzul vorbirii ; apoi atîrna o monedă de aur pe o sforicică 
de cînepă. Cei doi soţi se spălau apoi pe cap. Se făcea curățenie generală 
în toată casa. Îmbrăcaţi amîndoi în haine noi, ca şi copilul, ei aduceau 
ofrande constelaţiilor sub care era născut copilul și constelaţiilor lor 
proprii. Acest ultim ritual era repetat în fiecare lună pînă la prima 
aniversare a copilului. 

La patru luni, copilul ieșea la prima sa plimbare, în timpul căreia tată] 
îl făcea să privească soarele şi-l ducea la capela zeităţii tutelare. Peste 
puţin timp i se dădeau primele jucării. Cînd ajungea la şase luni primea 
prima sa hrană solidă (annaprâsana). Tatăl este cel care o alegea, după 
calităţile pe care le dorea fiului său: orez cu unt pentru a ajunge la 
măreție, carne de berbec, dacă dorea să fie înzestrat cu forță fizică, 
potîmiche ca să ajungă la sfinţenie, pește ca să aibă un caracter blina. 
Tatăl gusta din ea, copilul lua cîteva înghiţituri din mîna tatălui său și 
mama termina ceea ce răminea. Primele gingureli, primii pași, primele 
cuvinte inteligibile erau sărbătorite cu bucurie şi afecţiune. Vegheau 
plini de grijă asupra lui şi în timpul nopţii aprindeau lîngă el o „lampă 
de giuvaieruri“ (ratnadîpa) menită să-l apere de influenţele rele. Pentru 
a-l feri de boli îi înțepau lobul urechilor (karnavedhana). 

Cînd copilul avea trei ani (la brahmani), avea loc tonsura capului: 
acesta era unul din sacramentele importante ale copilăriei (chûdâkarma) 12. 
Ceremonia se desfășura cu o oarecare solemnitate. Mai întîi i se făcea 
copilului o toaletă îngrijită și apoi era îmbrăcat, şi pe deasupra și pe 
dedesubt, cu veşminte care nu fuseseră spălate niciodată. Un bărbier, pe 


12 Ibidem, p. 302, nr. 18. 

care îl răsplăteau cu un ulcior plin cu seminţe, venea anume pentru 
această ocazie şi pregătea instrumentele necesare : un brici de aramă, o 
oglindă, unt proaspăt şi o pernă de iarbă (sau o turtă din baligă de bou), 
pe care urma să cadă părul tăiat. În timp ce se pregăteau farfurii pline 
cu orez, orz, susan şi bob, mama își lua copilul pe genunchi. Tatăl 
amesteca apă caldă şi rece cu care bărbierul umezea părul copilului, 
mai întîi pe partea dreaptă, amestecînd printre șuviţe fire de iarbă kusa ; 
el le ungea cu unt și rădea laolaltă părul și iarba, rugînd briciul să nu 
facă nici un rău pacientului său. Apoi reîncepea același ritual pe partea 
stîngă și, în sfîrșit, pe partea posterioară a capului ; bineînţeles, lăsîndu-i 
pe creştet smocul ritual, pe care îl aranja după datina specifică a gintei 
(gotra) căreia îi aparţinea copilul 15. 

Pe măsură ce le tăia, bărbierul întindea fiecare buclă mamei care o punea 
cu grijă pe pernă sau pe turta de baligă ; deoarece ei credeau că părul 
era lăcașul vitalităţii unui individ, se temeau să nu-l răpească o persoană 
rău intenţionată ; de aceea, mama îl îngropa sub ierburi sau în staul, 
sau lîngă o apă 14. Ofranda unei vaci (sau numai preţul ei) încheia această 
solemnă sărbătoare. De acum înainte, băiatul era asigurat cu acest smoc 
de păr pe care nu trebuia să-l taie cît trăia și a cărui dispariţie echivala 
cu cea mai infamantă decădere socială. 

În timpul primilor ani, copiii erau în întregime încredințați mamei lor 
și nu cunoșteau nici o constringere. Băieţii umblau complet goi, cu 
craniul ras în jurul smocului de păr împletit și adus înspre față, strîns 
într-un etui „în formă de ou“; în jurul gîtului purtau un colier din 
ghiare de tigru, care, uneori era un simplu șiret cu o singură ghiară *5. 
Ei făceau turtiţe de nisip 16, clătinau sunătoare 17 sau ciocneau nişte bețe 


13 Putea să-i lase pînă la cinci şuvițe, cum era cazul pentru zeul-copil Krishna. 

41 Hiranyakesin, Grihya sâtra, I, 2, 9, 18; Asvalâyana, Grihya sâtra, 
I, 17, 10. Sânkhâyana, Grihya sâtra, I, 28, 23. 

15 După M. T. de Mallmann, A propos d'une coiffure et d'un collier d'Avalo- 
hkitesvara, în „Oriental Art“, I (1949), 4, pp. 168—176. — Kâdambari (ed. Nirnaya- 
sagara Press, Bombay, 1912, p. 40). — Harshakharita (aceeaşi ed., 1918, p. 134) sau 
trad. COWELL şi THOMAS, pp. 115—116. Reprodus în J. și R. Hackin, Recher- 
ches archéologiques à Begrâm, pl. LXIII, fig. 190, nr. 330 (184 b); a se vedea și 
Foucher şi Marshall, The Monuments of Sânchi, vol. II, pl. XXXIV, a, 2. 

16 După Kâlakanni-jâtaka, nr. 33; Cowell, vol. I, pp. 209—210. 

17 Reprodus în J. Auboyer, La vie publique et privâe..., pl. I. Asemenea: 
Trésors d'art de Vinde, Petit Palais, Paris, 1960, pl. 20, nr. 117. 

Fig. 24 Băieţel. După o placă de fildeș. Aprox. 
sec. I—II. Muzeul din Kâbul (nr. 330, 184 b.). 
(După Hackin R.A.B., pl. LXIII, fig. 190). 


în chip de pocnitoare. De îndată ce puteau să meargă, trăgeau după ei 
cărucioare sau animale din lut, colorate și aurite, puse pe rotițe 18, mai 
aveau mori de vînt în miniatură, goarne făcute din frunze răsucite, 
tobe și timpane din lut ars, arcuri și săgeți pe măsura lor. Se mai distrau 
deghizîndu-se în haine vechi. Fetiţele, de pe acum îmbrăcate ca mamele 
lor, mîngiiau păpuși de lemn sau fildeș, în timp ce băieţii călărind pe 
bețe, imitau pe călăreţi 19. Se jucau împreună cu mingi din cîrpă%, cu 
bilele sau cu titirezul 2! și imitau pe neguţători, plătind „cumpărăturile“ 
cu scoici. 

Iubiţi și răsfăţaţi, ei erau bucuria părinţilor, dispuși oricînd să-și ma- 
nifeste afecțiunea. Ei vegheau cu grijă asupra copiilor, îngrijind bolile 
lor infantile după regulile pediatriei — care, trebuie s-o mărturisim, 
erau mai mult magice decît ştiinţifice, le administrau vermifuge cînd 
socoteau de cuviinţă, dar rugîndu-se de demonii-cîini să nu se oprească 


18 J. Auboyer, op. cit., pl. I, 3 şi 4; D. Barrett, Sculptures from Amarâvati, 
pl. XXIX. 


193 Auboyer, op. cit, pl. II, 2. 

2% După Kanhahîpâyana-jâtaka, nr. 444; Cowell, IV, p. 19. Mâga-jâtaka, 
nr. 538, ibidem, VI, pp. 4, 9. Vessantara-jâtaka, nr. 547, ibidem, VI, p. 284. 

2 J, Auboyer, loc. cit., pl. II, 1. Jocul cu bile este reprezentat în peștera II 
de la Ajantâ, sanctuarul din dreapta; după Yazdani, II, pl. XXXIII. 

asupra lor provocînd crize de epilepsie %. Dar cei sărmani nu se bucurau 
de o copilărie tot aşa de fericită: obligaţi să muncească de îndată ce 
puteau merge, ei participau la viaţa adulţilor ; băieţii își însoțeau tatăl 
la cîmp și păzeau vitele, în timp ce fetiţele iși ajutau mama la gospodărie. 
Ei nu erau mai puţin iubiţi, căci toate clasele societăţii indiene își 
indrăgeau copiii. Trebuie totuși semnalat că fetiţele erau considerate 
indezirabile în unele familii sărace : adeseori, ele erau abandonate în 
locuri mai mult sau mai puţin ascunse și uneori chiar ucise %. 

Pe la patru-cinci ani, băiatul trebuia să părăsească jocurile primei 
copilării ca să înveţe alfabetul. Era încă o ocazie pentru o mică ceremonie 
de familie. Timp de cîţiva ani, i se preda citirea și aritmetica elementară, 
fie că se angaja un profesor acasă — așa cum se întîmpla la brahmani 
și la kshatriya ceva mai înstăriți, fie că mergea la școala din sat sau din 
cartier. 

Școala în care se făcea învățămîntul primar aparţinea în general de 
templul brahman învecinat. Ea ocupa o casă în formă de patrulater în 
jurul unei curţi în care erau plantați cîţiva bananieri şi manglieri ; ea 
servea şi ca locuinţă învățătorului. Lecţiile se ţineau în aer liber. Stînd 
pe un scăunel scund, profesorul supraveghea cu un beţişor în mînă elevii 
așezați în jurul lui. Ghemuiţi pe jos, aceştia țineau pe genunchi o scîn- 
durică ce înlocuia tăbliţele noastre de școlari ; în faţa fiecăruia se găsea 
un mic vas cu cerneală în care înmuiau o pană cu care scriau pe scîn- 
durele cifrele și literele indicate de institutor. Într-un colț al curții se 
găsea o colivie cu un papagal ; pe perete era agăţată harpa arcuită (vînâ) 
a învățătorului. La sfîrşitul lecţiei, băieţii făceau exerciţii fizice : învățau 
să se lupte și să tragă cu arcul. Apoi se odihneau, așezați pe scăunele, 
repetînd pe de rost pasaje întregi din textele predate de profesor 24. 

Dar toate acestea nu erau decit exerciții preliminare, căci, repetăm : 
înainte de iniţierea brahmanică, copilul nu făcea parte din comunitatea 
arya şi nu avea dreptul la învățămîntul ritual. 


22 După L. Renou şi J. Filliozat, L'Inde classique, II, $ 1656. Cambridge 
History of India, I, p. 237. V. Henry, op. cit., p. 187 și urm. 

% Basham, op. cit., p. 160. 

“ Foucher, La vie du Bouddha, pp. 76—77. Reproducere în Yazdani, III, 
pl. LXIII. 

INIȚIEREA BRAHMANICA % 


Aceasta era rezervată primelor trei caste. Virsta la care avea loc varia 
în funcţie de castă : la opt ani pentru brahmani, la unsprezece ani pentru 
Kkshatriya şi la doisprezece, pentru un vaisya. Ea constituia un sacrament 
foarte important upanayana, cea de-a „doua naștere“ care permitea co- 
pilului accesul la învățămîntul ritual indispensabil unui „stăpîn al casei“. 
Era, deci, începutul unei vieţi complet noi, ceea ce justifica o mare 
solemnitate. 

Aceasta avea loc pentru fiecare castă în anotimpuri diferite : primăvara 
pentru un brahman, vara pentru kshatriya și toamna pentru un vaisya. 
Ritualul comporta şi el variante, cel mai complet fiind cel al brahmanilor. 

Trebuind să cadă neapărat într-o zi fastă, data ceremoniei era fixată 
după calculele astrologilor. Dis-de-dimineaţă postulantul trebuia să să- 
vîrşească o toaletă completă. Bărbierul îi rădea din nou capul de jur 
împrejurul smocului de păr ritual. Apoi i se dădea o gustare. El îmbrăca 
haine de sărbătoare și se împodobea cu grijă. 

În acest timp, viitorul său magistru (guru) — care trebuia să asigure 
desfăşurarea ritualului în calitate de oficiant — se și înfăţișase, însoţit de 
asistenții săi, recrutaţi dintre brahmani. El celebrase deja o slujbă ma- 
tinală. Părinţi, servitori și invitaţi erau grupaţi în jurul focului sacru 
ca să aștepte sosirea tinărului. 

Lîngă vatră, erau așezate obiectele necesare iniţierii: o piatră (de 
moară ?), o haină nouă, o piele de antilopă neagră, un șnur sfinţit, o 
cingătoare, un baston din lemn de palâsa (Butea frondosa Roxburgh) 
sau de bilva (Aegle marmelos Correa). Guru se îngrijise ca provizia de 
lemne să fie suficientă. 

Postulantul se așeza lîngă profesorul său ; amindoi stăteau în picioare, 
cu mîinile unite, guru cu faţa întoarsă spre răsărit, iar copilul spre apus. 
În timp ce murmura formulele adecvate, maestrul invita pe neofit să se 


% Grihya sâtra, S.B.E., XXX, pp. 302—303, nr. 20. Am urmărit, îndeosebi, lec- 
țiunile din Cânkhâyana şi din Hiranyakesin ; ca și în alte părți, a trebuit să 
rezumăm puțin. 

Fig. 25 Bărbier la lucru. După un relief. Nâgâr- 
junakonda. Aprox. sec. III. (După Longhurst, 
P- XXXIV b.). 


suie cu piciorul drept pe piatră, ca să rămînă ferm şi statornic ca şi ea. 
Apoi, guru îi scotea haina şi îi lega în jurul şalelor un veşmînt pregătit 
de el, urîndu-i, conform ritualului, viață lungă. Tot el îi potrivea șnurul 
sacru (yajiiopavita), pe care îl lăsa să atîrne pe umărul stîng și pe șoldul 
drept. Acest șnur era format din trei împletituri din cîte nouă fire de 
bumbac fiecare 26 ; proaspătul inițiat trebuia să-l poarte toată viaţa fără 
să-l scoată vreodată sau să-l rupă, sub amenințarea unei foarte severe 
penitențe. Apoi guru îi oferea cingătoarea, pe care i-o lega de trei ori 
în jurul mijlocului, după care îl îmbrăca cu pielea de antilopă, care 
trebuia să-i servească drept îmbrăcăminte de deasupra şi să-i asigure 
în mod simbolic forţa fizică și vitejia. 

Profesorul şi elevul se angajau apoi într-un dialog în cursul căruia 
urmau să fie precizate viitoarele lor raporturi. 

Guru îşi împreuna mîinile căuș şi unul dintre asistenții lui îi turna 
apa în ele, timp în care copilul spunea: „Am venit aici ca să devin 
discipol (brahmachârin). Iniţiază-mă. Vreau să fiu un discipol, la îndem- 
nul zeului Savitri“. În chip de răspuns, profesorul îl întreba: „Care e 
numele tău ? — Mă numesc cutare“, răspundea elevul, pronunțînd pentru 
prima dată în mod public numele secret pe care-l primise la naștere. 


2 Din cînepă pentru kshatriya, din lină pentru vaisya. 

Guru continua : „Descinzi din ginta (gotra) cutărui şi cutărui înţelept ? 
— Mă trag din acești înţelepţi. — Declari că eşti un discipol (brahmachâ- 
vin) ? — Declar că sînt un brahmachârin“. Atunci, profesorul stropea de 
trei ori mîinile împreunate ale băiatului cu apa adunată în mîinile sale, 
zicîndu-i : „Pe tine, Cutare, te iniţiez“. Apoi, apucînd mîna dreaptă a 
băiatului în mîinile sale el mai murmura niște mantra prin care încre- 
dința zeilor pe viitorul discipol, pentru ca aceștia să-i asigure o descen- 
denţă binecuvîntată, precum și putere, bogăţie, sănătate și măiestrie în 
însușirea ştiinţei vedice. Apoi îl punea să se întoarcă odată în jurul lui 
însuși și să privească soarele, așa cum făcuse şi tatăl său îndată după 
nașterea sa. După care, atingindu-l în regiunea inimii, profesorul își ura 
sieși să fie îndrăgit de învățăcelul său și bună înţelegere între el și acesta 
din urmă și îl întreba: „Al cui brahmachârin eşti tu? — Al vostru, 
răspundea cu respect copilul. — Eu sînt guru al tău“, întărea atunci 
profesorul. Apoi el se învirtea în tăcere în jurul focului ritual, avînd 
copilul în dreapta sa, atingea din nou pe elev în dreptul inimii şi reîn- 
cepea circu:rambulaţia. În sfîrşit, guru punea mîna pe umărul iniţiatului 
și îi înşira pe scurt care îi erau îndatoririle pentru lunile care urmau : 
să pună lemne în focul sacru, să nu bea decit apă, să asigure serviciul 
sihăstriei, să nu doarmă în timpul zilei, să păstreze tăcerea în timp ce 
punea lemnele pe foc. 

Cea de-a doua parte a ceremoniei se petrecea fie îndată după prima, 
fie la interval de un an. Iniţierea era completată prin învăţarea formulei 
sacre (gâyatri) pe care cel iniţiat trebuia s-o rostească în fiecare ritual 
cotidian după ce va fi devenit un „stăpîn al casei“. Așezindu-se lîngă 
profesorul său, noul iniţiat îi spunea: „Vă rog să recitaţi“. Profesorul 
se mulțumea să pronunțe silaba sacră între toate și care le rezuma pe 
toate : „Om“ 27. Conform ritualului, elevul întărea: „Recitaţi sâvitri“. 
Și guru psalmodia dintr-o dată formula serviciului (divin) zilnic: „Să 
ne îndreptăm gîndurile către splendoarea cea demnă de adoraţie a zeului 


21 Hinduşii dădeau o importanță primordială sunetului : pronunţind corect nu- 
mele zeilor şi repetîndu-le neobosit ca pe o litanie, se asigura totala eficiență a 
invocaţiei şi a ritualului. Un mare număr de formule (mantra) au fost stabilite 
astfel şi transmise ritual; mantra nu este numai divină, ea este însăși divinitatea, 
„forma materială a zeului la un grad mult mai înalt decit imaginea“ (Filliozat). 
Aceasta este silaba om. 

Sâvitri (soarele) pentru ca el să consimtă a te inspira“. La sfirşit, pro- 
fesorul dădea iniţiatului să bea trei înghiţituri de apă, îi întindea bas- 
tonul și înconjura el însuşi focul, în care băiatul punea pe rînd mai 
mulţi butuci. 

Ceremonia era terminată. În timp ce oficiantul brahman primea în dar 
o vacă (sau contravaloarea ei), împreună cu haina de care îl dezbrăcase pe 
noul său discipol, acesta din urmă se depărta de asistenţă, îmbrăcat în 
pielea de antilopă și ţinînd bastonul atît de sus încît să-i atingă vîrful 
nasului ; pentru prima dată în viață el trebuia să cerşească hrana sa şi 
a lui guru al său, fapt pe care de acum înainte îl va repeta zilnic. La 
drept vorbind, se adresa mai întîi mamei lui, care nu-l putea refuza 
niciodată şi apoi — se îndrepta spre sat ca să-și continue cheta. La 
întoarcere, îi arăta maestrului său pomenile primite, pregătea masa sub 
îndrumarea acestuia și, cu permisiunea lui, minca. După care, tot restul 
zilei păstra tăcere. 

De acum înainte el aparţinea în întregime profesorului său. El trebuia 
să-l urmeze pe acesta în sihăstrie, să-l servească cu sîrguinţă, să-i pri- 
mească învăţăturile. Avea în perspectivă mai mulți ani de viaţă austeră, 
închinaţi celibatului și studiului textelor sacre. 


VIAȚA DE STUDII ȘI ÎNVĂȚĂMÎNTUL 


Tînărul care fusese iniţiat și primise titlul de brahmachârin, „discipol 
brahman“, își părăsea, deci, familia pentru a se duce să locuiască într-o 
sihăstrie, în tovărășia magistrului său spiritual (guru) şi, de cele mai 
multe ori, a cîtorva condiscipoli. 

Sihăstriile de acest gen erau în general așezate la liziera unei păduri, 
într-un loc liniștit și singuratic. Ele erau alcătuite din cîteva colibe de 
bambus de formă circulară și acoperite cu frunziș ; înzestrate cu o sin- 
gură uşă cu pragul mai înalt, numai unele dintre ele aveau o modestă 
fereastră dreptunghiulară 2%. Într-un loc potrivit fusese plivită o arie şi 


28 în iconografia antică apar foarte numeroase reprezentări de sihăstrii. A se 
vedea îndeosebi: Coomaraswamy, La Sculpture de Bhârhut, pl. XXXI, 
fig. 85; pl. XLIII, fig. 157; pl. XLV, fig. 176; pl. XLIX, fig. 233; pl. LI, fig. 247 

acoperită cu nisip pentru a așeza focul sacru, adăpostit sub un mic 
pavilion cu coloane. 

Aici, discipolii erau supuşi la o disciplină aspră şi la un învățămînt 
religios şi ştiinţific. Dormind pe o saltea de ierburi, ei se sculau înainte 
de zorii zilei, și prima lor datorie era să meargă să-l salute respectuos 
pe guru, atingîndu-i picioarele ?%. Ei trebuiau să păstreze față de acesta 
o supunere totală şi promptă, stînd în picioare, cu mîinile împreunate, 
pentru a-i răspunde sau a-i pune întrebări. Guru nu era un tiran: el 
se străduia să-i înveţe pe elevii săi regulile, fără ca vreodată să dena- 
tureze adevărul. 

În afară de numeroasele ore consacrate studiului, principala sarcină 
a unui brahmachârin era să spargă lemnele necesare focului sacru, să 
le adune în legături regulate, să curețe cu mîinile suprafața destinată 
focului sacru, să o stropească și să adune de aici cenușa care servea la 
executarea semnelor de pioșenie pe faţă şi pe corp (pl. VII). De două 
ori pe zi, dimineaţa şi seara, ei înălțau rugul; ei salutau soarele, la 
răsăritul și apusul său, în același timp cu magistrul lor. Tot lor le revenea 
obligaţia de a cerşi hrana comună, mergînd pe jos, fără să poarte san- 
dale, acoperiţi cu o haină de culoare întunecată sau cu o piele de antilopă. 
Hrana lor zilnică era simplă şi nu trebuia să conţină nici carne, nici 
miere ; în perioadele de abstinenţă, se hrăneau fără sare și mirodenii şi 
se culcau pe pămîntul gol; nu luau decit două mese pe zi: una dimi- 
neața și alta după amiaza. De asemenea, trebuiau să-și facă numai o 
toaletă strict necesară şi-şi lăsau părul să crească fără să-l radă, strîn- 
gîndu-l într-un coc. Ca mulţi dintre pustnici, ei purtau adesea o fustă 
făcută dintr-un fel de mănunchiuri de fire (valkala) pe care le obțineau 
„drobind între două pietre scoarța unor anumiţi arbori %. Erau obișnuiți 
să se călească fizic : nu se adăposteau de ploaie şi nu aveau decît pielea 


şi 253. Foucher și Marshall, The Monuments of Sâfichi, II, pl. XXV, XXVII, 
XXIX, XXXIV, LII a, LXV a. J. Hackin, N.R.A.B, fig. 97 (nr. 55 b). Vogel, 
La Sculpture de Mathurâ, p. XVI a, LX a. Sivaramamurti, Amarâvati Sculp- 
tures, pl. XI, 14; LXIII, 5 d. Longhurst, Memoirs A.S.I., nr. 54, pl. XLV b etc. 
Descrierile literare sînt de asemenea frecvente, una dintre cele mai cunoscute se 
citește în Râmâyana, LVI: după trad. Roussel (Paris, 1903), I, p. 395 şi urm. 

29 Este un gest de respect care se face și astăzi față de un personaj venerabil. 

3 Foucher, Deux jâtaka..., în N.R.A.B., pl. IX b şi p. 128. Numeroase repro- 
duceri la Bhârhut şi Sâfichi. 

lor de antilopă ca să se apere de frig şi umezeală ; cînd traversau înotînd 
cursul unui rîu, ei nu-și ştergeau corpul, nici iarna. Pe de altă parte, 
materialul utilizat la sihăstrie era simplu, chiar rudimentar : ceainice 
mari în care se ţinea apa potabilă, protejate de filtre ca să nu poată 
pătrunde insectele, vase de apă pentru nevoile toaletei și ale bucătăriei, 
cupe pentru sacrificiu şi topoare pentru spartul lemnelor. 

Cea mai mare parte a zilei era rezervată studiului. La începutul şederii 
sale în sihăstrie, un brahmachârin învăţa numai să îndeplinească ritua- 
lurile samdhyâ, celebrate la răsăritul soarelui, la prînz și seara. El învăţa, 
deci, nu numai să recite corect formulele sacre, ci şi să-și reţină respi- 
raţia, să inspire şi să expire pe o singură nară, să bea apa conform 
ritualurilor, să facă aspersiuni şi să pună ofrandele în focul ritual. Apoi, 
magistrul îl învăța Veda ; cunoștințele căpătate anterior în mica școală 
din copilărie erau de acum înainte cu mult depășite. Ore întregi, în 
fiecare zi, guru își reunea elevii în jurul lui, cel mult cîte cincisprezece. 
Ei stăteau așezați pe pămînt, atenţi la cuvintele lui. Metoda pe care o 
folosea consta în a-i face să repete corect după el, cuvînt cu cuvînt, 
pasaje întregi din textele sacre ; pentru a fi sigur de perfecțiunea me- 
moriei lor, el făcea un control mnemotehnic : fiecare cuvînt era reluat 
independent, apoi în legătură cu cel precedent, în sfîrşit inversat și fiecare 
verset era repetat din nou înainte de a fi abordat următorul 3t, Datorită 
acestor exerciţii, tradiţia se transmitea oral și impecabil, din generaţie 
în generaţie. 

Guru nu-i învăţa numai Veda, ci și ştiinţele anexe necesare unei 
depline înțelegeri, adică fonetica, etimologia, gramatica, metrica, litera- 
tura, chimia, astronomia și matematica. Ultimele trei ştiinţe erau îndeo- 
sebi dezvoltate în acea epocă în India, și proporţional cu foarte mare 
avans față de starea cunoştinţelor generale în celelalte civilizații antice : 
într-adevăr, începînd din secolul VI e.n., savanții indieni ştiau să extragă 
rădăcina pătrată şi cubică după metoda clasică actuală; algebra era 
foarte în uz, lucrîndu-se cu sinus, cosinus și sinus vers şi cu ecuaţia 
nedefinită de gradul doi 3%. Multe alte cunoștințe puteau fi încă împăr- 


31 Această formă de predare se practică și azi. 
32 L, Renou şi J. Filliozat, L'Inde classique, II, $ 1687 și urm. 

tășite tinerilor studenţi : arta de a dresa șerpi, demonologia, arta de a 
prezice etc. La sihăstrie, discipolii aparţinind castei kshatriya învățau 
mînuirea armelor și tragerea cu arcul, precum şi artele plastice (mai 
ales pictura), muzica şi dansul, toate activităţi în mod normal interzise 
brahmanilor. 

În același timp, guru se străduia să insufle tinerilor săi discipoli re- 
gulile morale ale castei lor, incitîndu-i să înfrîngă în ei senzualitatea, 
mînia, gelozia și cupiditatea. El le predica sobrietatea, le interzicea flecă- 
reala, calomnia, minciuna, frivolitatea, injuriile la adresa unor „persoane 
în viaţă“. În acest scop, el îi învăţa principiile care fuseseră elaborate 
pentru uzul brahmachârin-ilor din timpuri imemoriale şi îi punea pe 
aceştia să le aplice în practică, socotind el însuși în ce măsură se cuvenea, 
în funcţie de dezvoltarea fiecăruia. Pentru a duce la bun sfîrșit sarcina 
atît de grea de a forma pe acești tineri, era desigur indispensabil ca 
guru să fie el însuși înzestrat cu o solidă cultură vedică și de o moralitate 
ireproşabilă ; format la fel ca şi discipolii săi, provenind dintr-o familie 
in care învățămîntul se practica ereditar, el poseda în general calităţile 
necesare și-și lua rolul în serios. Mijloacele de constrîngere pe care le 
folosea erau mai mult de ordin moral şi afectiv decît de ordin fizic, 
repugnîndu-i pedepsele corporale, la care nu recurgea decît în ultimă 
extremitate. În plus, el refuza să accepte onorarii sau daruri din partea 
elevilor săi, considerînd aceasta ca un trafic condamnabil. Existau totuși 
şi magiștri răi care, nu numai că pretindeau bani, dar, mai mult încă, 
favorizau pe cei care plăteau cel mai mult. Discipolul avea dreptul de 
a depune mărturie contra lui, dacă putea dovedi că a fost maltratat. Şi, 
oricum, putea să-și părăsească magistrul. 

Se întîmpla, dealtfel, frecvent, ca un brahmachârin să nu rămînă la 
acelaşi guru pe toată durata şcolarizării. El mergea de la unul la altul, 
învăţind de la fiecare ceea ce socotea a fi mai bine predat. Durata stu- 
diilor era variabilă ; în mod teoretic se socoteau doisprezece ani pentru 
fiecare Veda — ceea ce duce la patruzeci şi opt de ani durata totală a 
învățămîntului vedic complet. Bineînţeles că, în practică, această perioadă 
era sensibil redusă, deşi studenţi în vîrstă de treizeci și ceva de ani nu 
reprezentau cazuri excepţionale. Anii de studiu nu mergeau în conti- 
nuare : nu numai că anul şcolar nu dura decît cinci luni şi jumătate, la 

rigoare șase, din iulie pină aproape în ianuarie, dar în timpul lunilor de 
studii se intercalau numeroase zile libere : multe evenimente făceau să 
se suspende lucrul : trăsnetul şi fulgerele, eclipsele, îngheţul, furtunile 
de nisip; tot așa naşterea unui copil în localitate, un turnir de lupte, 
sau moartea căpeteniei satului, fără a mai socoti numeroase sărbători 
sezoniere. Dacă cei mai studioși regretau aceste întreruperi, nu le era 
interzis să-și continue studiile personale în timpul vacanțelor. 

Sihăstriile nu erau singurele focare de învăţămînt superior : existau 
efectiv mai multe universităţi renumite unde tinerii brahmani se duceau 
să beneficieze de lecţiile celor mai eminenţi profesori din India. Cele 
mai celebre dintre ele erau cele de la Taxila (actualul Pakistan), Benares 
și Kâichi, în sud. Acestea erau niște veritabile cetăţi universitare, unde 
erau grupate mai multe colegii, întreţinute în general prin fundaţii cari- 
tabile sau donaţii regale. Aici trăiau un număr considerabil de elevi : 
la Benares se numărau peste cinci sute într-un singur colegiu. Aici 
forma de învăţămînt urma aceleași reguli ca și în sihăstrii sau la per- 
ceptori acasă și studenţii îndeplineau aceleași servicii pe lingă profe- 
sorii lor. 

Dar alături de aceste universităţi brahmane, mai erau altele tot atit 
de importante, fundate de budiști și de jaina. Cea mai vestită era cea 
de la Nâlanda %, în Bihar, unde erau formaţi novicii care doreau să intre 
în ordinul budic și unde se învățau Veda, filozofia hindusă, logica, gra- 
matica şi medicina. Aici profesau magiştrii cei mai reputați și savanţi 
străini făceau vizite de lungă durată contribuind la creșterea activităţii 
intelectuale. Mănăstirile şi colegiile acopereau aici o suprafață imensă, 
împrejmuită fiecare în propria sa incintă. Pînă la cincizeci de kilometri 
în jur cîmpia era presărată de sihăstrii unde se grupau anual mai multe 
sute de elevi, ridicînd la aproape cinci mii numărul de studenţi ai acestui 
mare centru. Clădiri vaste, pavilioane serveau drept locuri de reședință, 
bucătării, săli de mese, hambare și pivnițe. Existau, de asemenea, săli 
de reuniuni, de lectură. Fuseseră săpate eleștee şi lacuri pentru băile 
și ablaţiunile rituale. Aici circula o intensă populaţie : laici de toate 


3% J. A. Page, ASI. A.R., 1926—1927, pp 127—134. S. Beal, Life of Hiuen 
Tsiang, 1924, p. 111. Watters, On Yuan Chwang's Travel in India, II, p 164 
şi urm. Mémoires de Yi-tsing, trad. E. Chavannes, p. 84 şi urm. 

vîrstele, femei (căci unii studenţi erau căsătoriţi) şi chiar copii. Tem- 
plele și monumentele sacre care puteau fi admirate aici erau şi locuri 
de pelerinaj, unde se celebrau chiar și căsătorii. 

Sfîrşitul studiilor (samâvartana) era marcat printr-o serie de ritualuri. 
El avea loc la o vîrstă care varia, în general, pe la şaisprezece ani, la 
kshatriya (foarte ades mai tîrziu), epocă la care tinerilor începea să le 
mijească barba și cînd reînnoind ceremonia tonsurii din anii copilăriei, 
studentului i se rădea pentru prima oară faţa ; această ceremonie, care 
purta evocatorul nume de „dăruirea unei vaci“ (godâna) era în acelaşi 
timp și un sacrament 24. Deoarece trecuse încercările și terminase perioada 
unei școlarizări normale, studentul cerea magistrului său permisiunea de 
a-l părăsi pentru a deveni un snâtaka, „cel care s-a îmbăiat“. După ce 
obținea acordul acestuia, el trebuia să facă anumite preparative şi să 
obţină toate obiectele necesare ceremoniei, atît pentru magistru, cît și 
pentru el însuși 3. Pentru fiecare, el procura cîte un rînd de îmbrăcă- 
minte, un turban, cercei de aur, un colier cu o piatră scumpă, sandale 
de lemn %, o umbrelă de soare, un baston, împreună cu o ghirlandă de 
grîne ca să-și frece corpul, unguente pe bază de santal, pomadă pentru 
ochi, precum și o bucată de lemn provenind dintr-un arbore „pur“ des- 
tinată focului de sacrificiu. Apoi își procura o vacă și mîncarea care 
trebuia împărțită brahmanilor. 

Odată terminate aceste preparative, tînărul făcea o baie rituală, care-l 
făcea să dobîndească realmente starea de snâtaka, executa o ofrandă de 
apă și adora soarele. Apoi, guru îl invita să se aşeze pe o piele de bou 
şi îi tăia părul, barba, perii de pe corp şi unghiile, încredințindu-le pe 
toate „unei persoane bine intenţionate“ faţă de acel tînăr și care le în- 
gropa într-un staul sau un alt loc corespunzător, aşa cum făcuse și mama 
băiatului la ceremonia tonsurii, cînd el avea trei ani. 

Tînărul își curăța apoi dinţii și făcea ablaţiuni nazale pentru a-și 
purifica ritual gura şi nasul. După ce se stropise conform rînduielilor 
şi îşi sanctificase cum se cuvenea obiectele de care avea să se servească 


34 Grihya sâtra, S.B.E., XXX, p. 302, nr. 19. 

3 Ibidem, p. 303, nr. 20 n şi nr. 21. Uneori părinţii săi sau prietenii erau cei 
care i le ofereau : Hiranyakesin, I, 2, 10, 4 şi urm. 

3% Astfel de sandale, dealtfel bine cunoscute, sînt reprezentate la Ajantâ, 
caverna XVII, zidul din stînga vestibulului. 

de atunci înainte, el işi punea două veșminte și colierul care trebuia 
să-i confere viaţă şi vigoare. Își făcea apoi o oncţiune pe ochi și îşi punea 
cerceii în ureche în semn de dublă protecţie. După ce-şi ungea cu un 
unguent amîndouă mîinile şi le trecea pe deasupra capului, pentru a 
scoate orice durere, apoi peste membre, și se privea într-o oglindă, 
guru îi dădea apoi turbanul, umbrela de soare care ar simboliza starea 
sa de snâtaka, imitînd cerul de deasupra capului său, și, făcîndu-l să se 
ridice, îi dădea sandalele destinate să-l poarte ocrotindu-l „din toate 
părţile“. În sfîrşit, îi întindea bastonul de bambus care avea același ca- 
racter protector, mai cu osebire împotriva răutății oamenilor și a rapaci- 
tăţii hoţilor. Astfel echipat, discipolul punea pe focul sacru bucata de 
lemn (pur) pe care și-o procurase. Restul zilei şi-l petrecea în solitudine. 

Momentul despărțirii se apropia : dar la început nu era decit un si- 
mulacru ; el se urca într-un car cu boi, după ce-i atinsese jugul urîndu-și 
pentru propriile sale membre aceeași forță viguroasă, şi se ducea la un 
prieten brahman care pregătise o recepţie în cinstea lui. Aici, el era 
primit cu toate onorurile cuvenite unui oaspete de seamă. După care, 
se întorcea la magistrul său pentru a-și lua rămas bun definitiv. Acesta 
îi servea atunci o masă compusă din mîncărurile sale preferate. Tînărul 
îi oferea darurile pe care le pregătise. Apoi pornea la drum spre casa 
părintească, avînd grijă să pornească cu piciorul drept. 

Cînd zărea de departe acoperişul locuinţei sale, se oprea pentru a o 
saluta. Intrînd pe poartă, pronunţa o rugăciune de mulțumire fierbinte 
și atingea cele două pervazuri. Își saluta părinţii cu tot respectul cuvenit 
și își regăsea cu bucurie familia. Aici era întîmpinat cu cinste şi satul 
său îi rezerva o primire frumoasă. 

În mod normal, trebuia să se căsătorească îndată după întoarcerea sa 
şi, din snâtaka, să devină „stăpinul casei“. 


LOGODNA ȘI CĂSATORIA 

Proaspăt absolvent al universităţii, cel „de două ori născut“ trebuia, 
în principiu, să nu aștepte pentru a-și întemeia la rîndul său o familie. 
Toate principiile care îi fuseseră insuflate în timpul anilor săi de studiu 

tindeau a-l face să privească viitorul sub unghiul unei astfel de uniuni : 
căsătoria (vivâha) nu numai că era o taină sfintă și, ca atare, era o 
treaptă logică în evoluţia vieţii sale, dar, mai mult, ea îl transforma pe 
snâtaka într-un „stăpîn al casei“ (grihastha), ceea ce reprezenta a doua 
etapă a oricărei vieţi normale. Această nouă stare îi permitea să-și 
sporească cu o unitate focurile rituale (pentru că îl va autoriza să în- 
treţină unul la rîndul său) și, în consecinţă, să onoreze şi mai mult zeii. 
Cel puţin acesta era portretul unui brahman perfect ; dar această regulă 
cunoștea și excepţii, mai ales cînd tînărul avea un frate mai mare : tre- 
buind să asigure succesiunea rituală a tatălui lor, acesta n-avea de ales 
și-și lua soţie imediat după întoarcerea sa. Ceilalţi fii, nefiind autorizaţi 
să se căsătorească înaintea lui, puteau să se bucure cîtva timp de o mai 
mare libertate și să ducă o viață mai frivolă, căci, cum spunea Kâlidâsa, 
„tinerii aleargă după plăceri“. 

Căsătoria era indisolubilă, în afara unor cazuri excepţionale : femei 
căsătorite cu un nebun, cu un eunuc sau orice alt anormal. Divorțul nu 
era admis decît la castele de jos și numai în anumite epoci antice. Uniune 
rituală și sacramentală, cît și sexuală, căsătoria trebuia deci să se săvîr- 
șească cu toate garanţiile : trebuia ca soţii să fie din aceeași castă și din 
două familii (gotra) la fel de onorabile şi una și cealaltă. Dar, în același 
timp, trebuia să nu aibă nici un strămoș comun, cel puţin atît de departe 
cît li se putea cunoaște genealogia, adică pînă la șapte generaţii din 
partea tatălui şi cinci din partea mamei : aceasta era legea „clanului“. 

Aceste considerente căpătind o importanţă primordială din punct de 
vedere ritual, era logic ca părinţii să se preocupe foarte devreme de 
proiecte de alianţă pentru copiii lor. Căci, dacă în timpurile vedice, fetele 
şi băieţii cunoșteau puţine constrîngeri şi aveau legături amoroase fără 
ca prin aceasta să-și atragă dezaprobarea tuturor, evoluţia moravurilor 
nu le mai permitea aceasta în epoca pe care o studiem. Celibatul fetelor, 
odinioară admis — cu numai unele comentarii ironice — nu mai era 
tolerat decît pentru motive foarte bine determinate, cum ar fi, de pildă, 
o irezistibilă vocaţie religioasă. Dimpotrivă, se recomanda părinţilor să 
le mărite înainte de nubilitate. Considerind natura feminină prin esenţă 
perversă şi total instinctivă, legiuitorii se temeau că o fată ajunsă la 

nubilitate nu mai avea răbdare să aștepte ceremonia legală a căsătoriei 
pentru a-şi satisface dorințele; înșelind supravegherea părinţilor, ea 
risca în acest fel să-şi găsească un galant puţin recomandabil ; și, dacă 
își pierdea virginitatea, ea nu mai era aptă pentru căsătorie. 

Astfel, pretindeau juriştii, unele ajungeau la prostituție, altele se dedau 
unor practici lesbiene, iar cîte unele comiteau chiar crima de a avorta, 
mai reprobabilă decît un omor. Și unele şi altele, decăzute prin conduita 
lor, nu puteau decît să ajungă mai devreme sau mai tîrziu la cerșetorie. 
În fața unei perspective atît de sumbre, era deci foarte logic să-ţi căsă- 
toreşti fetele cît mai curînd posibil ; la acestea se mai adăuga și faptul că 
fetele se aflau în sarcina tatălui lor, fără să-i aducă nimic, ceea ce nu 
era cazul cu băieţii. Totuși, în general, se aștepta virsta majoratului, de- 
altfel foarte diferită de la un autor la altul: în medie şaisprezece ani 
după jâtaka, doisprezece după Kautilya, opt sau zece după Manu; în 
mod unanim, niciodată sub şase ani : căsătoriile între copii par a fi fost 
mult mai rare decît ulterior, începînd din Evul Mediu 37. Trebuie să 
adăugăm că excepţiile regretabile, despre care am vorbit mai sus, nu 
fac decît să scoată şi mai mult în evidenţă calităţile tinerelor fete cres- 
cute conform tradiţiei și care alcătuiau, se pare, marea majoritate. 

Într-adevăr, în timp ce băieţii își însușeau pe lîngă guru știința vedică 
şi principiile solide necesare pentru a duce o viaţă în cea mai deplină 
onorabilitate, tinerele fete primeau o vastă cultură literară care le era 
predată de profesori evlavioși, fie în casa părinţilor lor, fie chiar într-o 
sihăstrie, unde ele puteau petrece mai mulți ani; ele mai învățau și 
artele de agrement : pictura, cîntatul la harpa arcuită (vînâ). Mamele 
lor le învățau să conducă servitorii, să gătească după rînduielile rituale, 
să ţeasă și să brodeze, să se ocupe de grădina familială. Crescute în 
convingerea că cel mai frumos destin pentru o femeie este cel de a fi 
mamă, obișnuite cu respectul şi supunerea faţă de tatăl şi de soţul lor, 
asigurate că părinţii lor nu doresc nimic altceva decît să le vadă fericite, 
ele erau gata să-și asume acest nou rol cînd venea vremea căsătoriei. În 
ansamblu, ele erau virtuoase și modeste, inteligente şi cultivate, putind 
să aducă fericirea unui soţ ; şi, fără îndoială, nu trebuie să acordăm decît 


31 Constituţia din 1949 le-a interzis categoric. 

o încredere relativă clevetirilor arţăgoase ale unor budiști misogini care 
atribuiau femeilor toate păcatele : mincinoase, certăreţe, lacome, curioase 
și capricioase... 

În general, două familii proiectau din timp înrudirea lor. Dar, totodată, 
ele respectau toate convenienţele și, deoarece nu găseau cu cale să discute 
ei înșiși această problemă, părinţii făceau apel la intermediari pentru 
a face demersurile necesare ; prieteni sau rude apropiate, sau pur și 
simplu „intermediari“ de profesie (ghataka) ale căror servicii ei le plăteau. 

Tratativele erau în toi. De o parte şi de alta, se lăudau calităţile celor 
doi interesaţi, educaţia perfectă şi conduita lor ireproşabilă, respectul și 
afecțiunea lor față de părinţi, constituţia lor sănătoasă, neatinsă de vreo 
infirmitate sau diformitate, care i-ar fi făcut inapţi pentru căsătorie. 
Apoi se examina aspectul financiar al viitorului contract. În familiile 
brahmane în care se respecta cu fidelitate tradiţia, dota (sulka) revenea 
în sarcina tatălui fetei ; ea putea aduce o știrbire însemnată a averii lui, 
dar el se simţea obligat să o procure, de teamă să nu fie acuzat că își 
vinde fiica 38, 

În timp ce se purtau tratativele între cele două familii, se încredința 
astrologilor sarcina de a studia horoscopul celor doi tineri, ca și, dacă 
îndrăznim să spunem așa, „fișa lor de semnalmente“. Examinarea prezi- 
cerilor, calculele făcute după conjuncţia aștrilor, aprecierea caracterelor 
fizice, acestea erau pronosticurile de care se foloseau pentru a fixa data 
ceremoniei căsătoriei 3. Cu toate acestea, cum o precauţie în plus nu 
strică, logodnicul supunea fata unui test care era, se pare, infailibil, 
pentru a cunoaște viitorul pe care ea i-l rezerva. După ce pregătise opt 


38 Teoria brahmanică admite opt forme de căsătorie din care primele patru 
sînt considerate ca fiind conforme regulilor : tipul „brahman“, cel mai nobil, care 
este cel pe care îl descriem aici ; căsătoria „zeilor“, în care fata este dată preotului 
oficiant; acel numit Prajâpati fără contract și dotă; cel „al Înţelepţilor“, în 
care logodnicul dăruiește tatălui fetei bunuri în natură, ceea ce este o cumpărare 
deghizată. Apoi urmează formele cele mai de jos: căsătoria dintre Asura, cînd 
tinăra fată este cumpărată cu bani, formă condamnată cu asprime de către legiui- 
torii sacri ; căsătoria Gandharva, o uniune secretă bazată pe consimțămîntul mutual ; 
apoi tipul Râkshasa, caracterizîndu-se printr-o răpire urmată de o luptă; în 
sfîrşit, căsătoria Paisâcha care nu este altceva decit un viol. O a noua formă de 
căsătorie, svayamvara, în care logodnica era ciștigată într-un turnir, era în mare 
cinste la kshatriya. 

39 Grihya sâtra, S.B.E., XXX, pp. 300—301, nr. 9. 

bulgăraşe de pămînt luat din opt locuri diferite, el o ruga să ia un 
bulgăre la întîmplare. După alegerea pe care ea o făcea, el afla fără 
nici o îndoială dacă descendența lui va avea din belșug hrană sau vite, 
dacă soţia lui va fi o jucătoare inveterată, sau dacă ea va face călătorii 
îndepărtate ; sau poate că ea nu va avea copii; dacă alegea pămînt luat 
dintr-un cimitir, aceasta însemna că ea va fi ucigașa soțului său. Cind 
lua bulgărele amestecat cu pămînt de la altarul domestic, aceasta le asi- 
gura la amîndoi o viaţă „cu strălucire brahmanică“ ; ea putea alege și 
pămînt luat dintr-o mlaștină care nu seca niciodată, semn de abundență 
în toate. 

În fine, înţelegerea fiind făcută, tînărul se hotăra să meargă să facă 
cererea oficială viitorului său socru. El se prezenta la acesta spunîndu-și 
întîi numele, apoi numele strămoșilor din neamul său, lucruri pe care, 
bineînţeles, cele două familii le cunoșteau de multă vreme. După care, 
el cerea mîna tinerei fete, pe care tatăl i-o acorda fără comentarii. 
Amîndoi atingeau un vas plin cu apă în care erau puse flori, semințe 
prăjite, fructe şi chiar aur. Tatăl își binecuvînta fiica punindu-i pe cap 
acest vas şi urîndu-i bogăţie și prosperitate. Întors acasă, logodnicul 
celebra o slujbă și făcea ofrande și jertfe. 

De la această dată, pregătirile pentru sărbătoare se grăbeau. Astrologii 
își dădeau verdictul : ceremonia trebuia să aibă loc la o dată precisă, 
aşa încît zilele prescrise pentru diferitele ritualuri să corespundă exact 
cu momentul în care tinerii puteau să coabiteze și să săvirşească pentru 
prima dată unirea lor conjugală. Tatăl fetei cumpăra bijuterii, care vor 
constitui o bună parte din zestrea fiicei lui. Mama făcea curăţenie ge- 
nerală în toată casa ; ea se îngrijea să procure tot ce era necesar pentru 
a primi cum se cuvine numeroasele rude şi invitaţii care urmau să vină 
cu această ocazie. Și toți membrii familiei își pregăteau veșminte noi și 
somptuoase, precum și podoabele potrivite. 

Acasă la părinţii băiatului, activitatea nu era mai prejos; preocupă- 
rile vestimentare erau aici pe primul plan ; se mai adunau şi darurile 
care urmau să fie duse la locuința miresei. În incinta familială, tînărul 
pretendent pusese să se construiască locuinţa care trebuia să adăpos- 
tească noul său cămin şi în care el urma să-și primească în curînd soţia. 


212 


În fine, tatăl miresei ridicase în curtea lui un pavilion fastuos sub care 
va sta tinăra pereche şi se va desfășura ritualul căsătoriei. 

Apropiindu-se conjuncţiunea aștrilor indicată de astrologi, se făceau cu 
sîrg ultimele pregătiri. În ziua dată și totul fiind în sfîrșit gata, toţi se 
agitau în jurul logodnicilor, la respectivele lor locuinţe. 

Tinărul se lăsa pe mina femeilor din casa sa. Ele îl ungeau cu cos- 
metice și unguente parfumate și îi puneau podoabe: pe cap, în jurul 
gitului, la urechi, pe braţe și antebrațe. Apoi, el îmbrăca un magnific 
costum din brocart ; la sfîrşit, i se făcea pe frunte ca semn un punct 
colorat și îi aduceau oglinda să se privească. 

Pentru toaleta tinerei fete, erau prezente femei căsătorite, avînd feciori 
în viaţă, văduvele fiind excluse. Cu mult înaintea zorilor, ele se agitau 
în jurul ei cu multă competenţă, ungiînd-o cu substanțe parfumate şi 
ulei de santal, o împodobeau cu iarbă dărvâ, cu proprietăţi deosebit de 
binefăcătoare, și îi puneau o fustă de mătase. În această ţinută, ea era 
condusă în sala unde trebuia să i se facă o baie. În timp ce o orchestră 
intona o muzică dulce, femeile îi turnau pe corp din vase aurite, apă 
parfumată. Apoi, ele o ştergeau cu tămiie şi o pieptănau făcîndu-i două 
coade pe care le legau cu ciucuri de lînă şi îi presărau în păr flori par- 
fumate. După baie, ea îmbrăca un costum alb. Apoi îi fardau faţa cu 
alifie galbenă şi albă, colorîndu-i obrajii cu șofran și înviorîndu-i buzele 
cu fard roșu ; tălpile picioarelor erau date cu lac, și ochii bine încercuiți 
cu negru. În sfîrşit, i se puneau bijuteriile: coliere, brățări, cercei, 
cingătoare aurită, în timp ce ea se privea în oglindă. Mama ei îi făcea 
chiar ea pe frunte semnul aurit al căsătoriei și îi lega la încheietura miinii 
drepte fiîşia (sau șnurul) de lină vopsită în galben (kautukasitra) pe care 
trebuia s-o țină aşa timp de trei zile. 

Apoi, tinăra fată se ducea la altarul domestic pentru a se ruga divi- 
nităţii protectoare a familiei sale ; după aceea, se ducea să salute femeile 
casei, mai în vîrstă decît ea şi acestea o copleşeau cu urări, dorindu-i, 
fiecare, să aibă parte de toată dragostea soțului său. În acest timp, se 
servea o masă de legume doamnelor de onoare, care executau împreună 
patru dansuri, și se împărțea mîncare brahmanilor. 

Cît despre logodnic, acesta fiind în sfîrşit gata, pornea la drum împreună 
cu părinţii lui şi o mulţime de prieteni, pentru a se duce la casa socrului 

său. Acest cortegiu, vesel și solemn totodată, scînteind de mătăsuri luci- 
toare, de bijuterii sclipitoare, de flori strălucitoare, era acompaniat de o 
orchestră care cinta numai muzică favorabilă (fastă). Logodnicul pășea 
cu demnitate, înconjurat de prietenii care duceau o umbrelă deschisă 
deasupra capului său și agitau apărătoare de muşte. El parcurgea astfel 
drumul ducind de la casa tatălui său la cea a logodnicei; în calea lui, 
casele erau împodobite cu steaguri și uşile ornate cu vase pline de apă; 
el trecea pe sub arcade de verdeață decorate cu flori şi zugrăveli în 
culori vii. Tot satul era în emoție; copiii alergau, femeile stăteau la 
ferestre sau urcau în grabă pe terasele caselor. Spectatorii aruncau 
flori înaintea cortegiului. 

În întîmpinarea logodnicului şi a prietenilor lui înainta în acest timp 
un alt grup: invitaţii logodnicei, și, în final, o adevărată cohortă se 
prezenta în faţa casei tinerei fete. Logodnicul intra în chip solemn ; îl 
primeau ca pe un oaspete de seamă, îi ofereau un scaun, apă pentru a-și 
răcori picioarele şi băutura tradiţională făcută din miere, orez şi ierburi. 

Clipa mult așteptată sosise : logodnicul era condus în pavilionul de 
căsătorie care fusese ridicat în curte, între poarta de răsărit a incintei şi 
altarul pe care va fi aşezat focul nupţial. Pe podeaua pavilionului fusese 
întins un covor; o perdea îl despărţea în jumătate, pe lăţime. Tinăra 
fată venea şi ea, adusă de tatăl ei și de doamnele de onoare. Intrind în 
pavilion, logodnicul pe la nord și ea pe la sud, erau așezați pe covor, 
de o parte și de alta a perdelei, astfel încît să nu se poată încă zări. 

Asistenţa se grupa în jur; oficianţii brahmani verificau dacă toate 
cele necesare fuseseră bine pregătite : la vest de vatră, o piatră de moară 
şi o vînturătoare conținînd boabe de orez prăjite ; la nord-est, un urcior 
cu apă; puţin mai departe, provizia de lemne pentru foc. Ceremonia în- 
cepea prin murmurul rugăciunilor pe care preotul le rostea în timp ce 
trăgea perdeaua care despărțea pe cei doi tineri, dar aceștia încă nu 
aveau voie să se privească. 

Atunci tatăl se apropia de fiica sa şi, el fiind în picioare alături de ea, 
care răminea așezată, îi atingea creștetul cu vîrful unei săbii, această 
armă fiind înzestrată cu un simbolism sexual. În citeva cuvinte, el îşi 
dădea fata în mod implicit pretendentului, în mîinile căruia el vărsa 
puţină apă, darul fiind întotdeauna ratificat în acest fel în India. La rîn- 

dul său, logodnicul promitea în chip solemn să ofere soţiei sale, cît va 
trăi, devotament, bogăţie, plăceri, angajindu-se să fie amîndoi o singură 
ființă 40. Această promisiune solemnă lega pe cei doi pentru totdeauna 
şi îi făcea din acel moment soţ și soţie. Ei aveau acum voie să se pri- 
vească, în timp ce brahmanul oficiant se grăbea să afirme, pentru a în- 
depărta ceasul rău, că tînăra soţie nu-și putea deochea soțul. Pentru a 
încheia această primă parte a ritualului, tatăl și ginerele făceau împreună 
o ofrandă de unt și orez în focul nupţial. 

Atunci, mirele se apropia de soţia lui, care era încă așezată în colţul 
de sud-est al covorului. Stînd în picioare lingă ea, lua mîna ei dreaptă 
în mîinile sale, murmuriînd : „Eu iau mina ta de dragul fericirii, pentru 
ca tu să trăieşti pînă la adinci bătrîneţe cu mine, soţul tău. Zeii mi te-au 
dăruit mie pentru ca noi să putem conduce casa noastră“. În acest mo- 
ment, spectatorii deveneau și mai atenţi : căci dacă îi lua numai degetul 
mare, era semn că-și dorea un fiu ; dacă îi apuca celelalte degete, fără cel 
mare, dorinţa lui era să aibă fete ; dacă îi lua toată mîna în mîinile lui, 
el se angaja să primească cu aceeași bucurie copii de orice sex. 

Atunci se ridica şi mireasa. Unul lingă altul, cei doi soţi se îndreptau 
către focul ceremonial : luînd pulpana hainei sale, soţul o înnoda de 
veşmiîntul soţiei ; astfel legați prin îmbrăcămintea lor, ei începeau să se 
învîrtească în jurul vetrei pe care o ţineau mereu în dreapta lor, acesta 
fiind un ritual fast. Făceau astfel trei tururi și, de fiecare dată cînd tre- 
ceau pe lîngă piatra de moară, la vest de vatră, soţul își îndemna soţia 
să o atingă cu piciorul drept dorindu-i după ritual să fie la fel de tare 
ca aceasta şi să facă față dușmanilor întotdeauna. Apoi soţul pronunța 
atît de frumoasa formulă a căsătoriei : „Eu sînt el, tu ești ea, tu ești ea, 
eu sînt el ; eu sînt cerul, tu ești pămîntul ; eu sînt cîntecul, tu eşti strofa. 
Vino, noi ne vom căsători și vom aduce pe lume copii! Fie să trăim o 
sută de toamne iubindu-ne, bucurîndu-ne, cu sufletul plin de veselie“. 

Purtînd un coş plin cu orez, tatăl miresei se apropia din nou de fiica 
lui, căreia i se ungeau mîinile cu grăsime ; el lăsa să curgă în mîinile ei 
boabe prăjite, simbol al prosperității şi fecundității. Lîngă vatră, ea făcea 


40 Rigveda, X, 85, 36 ; Atharvaveda, XIV, I, 50—51. 

patru ablaţiuni cu acest orez, fără a-şi desface mîinile ; ultima dată, cu 
ajutorul vînturătoarei. 

În acest moment, soţul îi desfăcea cosiţele. Tinerii făceau împreună 
șapte paşi, pornind cu piciorul drept și recitind rugăciunea aceasta : 
„Fă un pas pentru hrană, doi paşi pentru tărie, trei pentru sporul avuţiei, 
patru pentru noroc, cinci pentru copii, şase pentru anotimpuri, în șapte 
paşi să fii tovarășa mea! Să-mi fii credincioasă, să avem mulţi feciori 
care să trăiască pînă la adinci bătrineţe !“ La fiecare pas, ea împrăștia în 
urmai ei puţin orez şi oficiantul vărsa apă în urmele lăsate de pașii ei, din 
urciorul care fusese așezat în partea de nord-est a vetrei și pe care unul 
dintre asistenţi îl ducea pe umăr : acesta era un simulacru al însămînţă- 
rilor fecundate de ploaie. Apoi, făcindu-i să-și apropie capetele, ofician- 
tul le stropea cu apă, împreună, consacrînd astfel în mod definitiv unirea 
lor pe viaţă, iar cei din jur aruncau asupra lor orez și alte cereale. Se 
împărțeau daruri brahmanilor : o vacă sau, mai probabil, valoarea ei 
tradițională. 

Dar consfinţirea nu era încă completă şi ceremonia nici pe departe 
încheiată. Ea trebuia să se continue în altă parte, căci venise timpul 
cînd tînăra soţie trebuia să-și părăsească familia pentru a se duce la 
soțul său. Se spune că, adeseori se întîmpla ca în acest moment ea 
să fie emoţionată pînă la lacrimi, și autorul sfintei Rigveda avusese pre- 
vederea să compună o formulă rituală pentru tinerele mirese prea emo- 
tive ; soţul lor le murmura atunci : „Ei (ochii săi) pling un om viu (cînd 
în general se plînge un mort), ei se bucură în sacrificiul (care însoţeşte 
ceremonia nupţială). Glorie Părinților (pitri) care au instituit aceasta ! 
Femeile sînt o bucurie pentru soţii lor, pentru ca aceştia să le îmbrăţișeze.“ 
Astfel consolată, ea putea de acum să-și îndrepte atenţia asupra carului 
care trebuia s-o ducă şi care solicita îngrijirile ei ; lîngă car aşteptau să 
fie înjugaţi doi boi albi. Ea se apropia de vehicul, ungea cu unt oiștea 
și cele două roţi, aşeza crengi încărcate cu fructe în golurile dintre butu- 
cii roţilor, unde în curînd vor fi puse din nou știfturile care fixează 
la locul lor roţile. Se pregătea în grabă carul, înjugînd animalele şi îm- 
podobindu-le cu ţesături frumoase. Focul nupţial, care avea să devină 
propriul lor foc domestic era aşezat aici cu multă grijă. Tinăra pereche 

lua loc în car, iar acesta pornea, urmat de întregul și veselul alai de 
nuntă. 

De-a lungul drumului — care era lungit după voie cînd era prea 
scurt — soţii trebuiau să aibă grijă de răspintii, rîuri, copacii cei mari, 
cimitire : în trecere, ei pronunțau urări pentru ca ei să fie ocrotiţi de 
obstacole şi de influenţele rele. Pe străzi, ei priveau pe toţi cei care se 
grăbeau să-i vadă trecînd, fie la ferestrele lor, fie în stradă; şi îi rugau 
cu voce tare să le ureze noroc. Dacă, din întîmplare, intervenea un acci- 
dent, trebuiau să pună imediat lemne pe focul nupțţial şi să facă o abla- 
ţiune înainte de a continua. 

Cortegiul ajungea în sfîrşit în faţa casei pe care tînărul o construise 
de curînd ca să-i adăpostească gospodăria. Femeile brahmane (cele ale 
căror soţi și fii erau toţi în viaţă) erau adunate să-i primească. Îndată 
ce soseau, preotul oficiant cînta tinerilor soți un imn : „Fie ca ceea ce 
ţi-e drag să înflorească aici pentru tine, graţie urmașilor tăi! Veghează 
asupra acestei locuinţe ca stăpină a casei, unește-ţi trupul cu soţul tău 
acesta ! Fie ca la bătrîneţe să fiţi dăruiţi cu înţelepciune !“. El invita mi- 
reasa să intre în casă şi o făcea să păşească pragul cu piciorul drept, 
fără să atingă piatra. Apoi instala focul nupţial în partea de răsărit a 
sălii şi îl înviora, aşeza în partea de apus a vetrei o piele de bou pe care 
să se aşeze tinăra pereche. El dădea cu puţin unguent în jurul ochilor 
tinerei soţii şi ea își atingea capetele cozilor. Apoi aduceau un băieţel, 
de castă brahmană și frumos dezvoltat, și i-l puneau în braţe. Ea îi 
dădea să ţină în fiecare mînă rădăcini sau fructe, apoi îl dădea jos. În 
sfîrşit, în timp ce ea își așeza mîna pe soţul ei, acesta punea un lemn 
pe foc, rostea numele celor din neamul său şi brahmanul care oficia îi 
ungea pe piept, în dreptul inimii, cu unt ritual. 

De astă dată, ceremonia era într-adevăr terminată. Mireasa rămînea 
aşezată și tăcută, avînd alături pe soțul său, pînă la apariţia stelelor, 
în timp ce invitaţii stăteau la taifas și petreceau. Deodată, unul din 
ei, scrutînd noaptea care se lăsase, semnala cu voce tare prima stea. Tînă- 
rul soţ arăta apoi soţiei sale steaua polară, şi, rupind tăcerea, ea îi ura 
viaţă lungă şi numeroşi urmași. Atunci soţul oferea șase ablaţiuni ale 
căror resturi le vărsa asupra capului soţiei lui: în acest fel, ea va fi 
sigură de fidelitatea lui. 

Începînd din acest moment, ei trebuiau să ia numai o hrană „nici 
amară, nici sărată“ : în general orez fiert cu lapte prins. Tinărul atingea 
mai întîi alimentele cu mîna dreaptă şi mînca ; el dădea soţiei ceea ce 
rămînea. Dimineaţa și seara ei întreţineau focul domestic. Trei nopţi la 
rînd ei dormeau unul lîngă altul, culcaţi pe pămînt, fără a consuma actul 
căsătoriei. A patra zi, femeia dezlega legătura galbenă pe care mama ei 
i-o pusese la pumnul drept, ultima verigă care o mai lega de propria ei 
familie. Apoi ei făceau iarăși ablaţiuni și ofrande. În noaptea aceea el 
îi recita această frumoasă formulă rituală: „Unite sînt sufletele noas- 
tre, unite inimile, unite trupurile. Eu mă leg să o iubesc; fie aceasta 
pentru totdeauna !“ Și adăuga îmbrăţișîind-o: „Să-mi fii credincioasă, 
să fii tovarășa mea... În gura mea se topeşte mierea albinelor, pe dinţii 
mei sălășluieşte buna înţelegere“. 

Ei deveneau apoi cu adevărat soț și soţie, şi se rugau împreună ca ea 
să rămînă curînd însărcinată. Timp de zece zile, nu ieșeau din casă, 
perioadă la capătul căreia viaţa cotidiană intra în ritmul său normal, el 
în chip de „stăpîn al casei“, ea ca viitoare mamă. 


VIAȚA FAMILIALĂ, DIVERSELE SALE ASPECTE, PROTOCOLUL EI 


Familia (kula) reprezenta cea mai mică celulă a societăţii, dar fără în- 
doială cea mai importantă. Ea se supunea unor reguli prin care exercita 
o acţiune directă asupra individului și determina comportamentul aces- 
tuia, atît în îndeplinirea zilnică a îndatoririlor sale, cît şi de-a lungul 
întregii sale vieţi. Ea își păstra astfel autoritatea morală din generaţie 
în generaţie, impunînd reguli etice durabile și o remarcabilă continuitate 
a tradiţiilor. 

Pregătiţi, din copilărie să-și îndeplinească rolul în cadrul familiei — bă- 
ieţii să fie „stăpîni ai casei“, fetele să devină mame, bărbaţii şi femeile 
urmau în mod natural, şi în majoritatea cazurilor, calea indicată de 
ritual, străduindu-se să nu uite nici una din îndatoririle lor personale şi 
să nu încalce niciodată legile religiei care trebuiau să-i călăuzească pînă 
la moarte. Exactitudinea cu care trebuia respectat fiecare ritual era o 
condiţie primordială (şi cel mai mic act era inclus în ritual), deci se cerea 

de la cei interesaţi o atenţie de fiecare moment: paznic foarte eficient 
impotriva ispitelor sau a relei purtări, garanţie sigură contra degra- 
dării moravurilor. Pe cît se pare, virtutea astfel impusă nu era prea 
apăsătoare, şi oamenii i se plecau cu o evlavioasă bunăvoință. 

Înainte de orice, familia se identifica cu focul domestic, acela care, 
aprins pe altarul nupţial, fusese apoi instalat în noua locuinţă. Acest foc 
solicita toată atenţia soţilor care îl posedau : ei trebuiau să-l întreţină cu 
grijă, ajutaţi de fiul lor cel mai mare, îndată după iniţierea acestuia, 
astfel încît să nu se stingă niciodată. Dacă, din nenorocire, acest lucru 
se întîmpla, trebuia ca „stăpînul casei“ să îndeplinească una din «expia- 
ţiunile» (prâyaschitta) prevăzute pentru un astfel de accident, întărind-o 
prin diferite slujbe și onorarii date preoţilor însărcinaţi să înlăture ur- 
mele acestei întreruperi dezastruoase. De două ori pe zi, puţin înaintea 
meselor de prînz și seară, familia se aduna în fața altarului focului pentru 
ofrandele bicotidiene, făcute de şeful familiei (sau, în lipsa acestuia, 
de soţia sa) sau de un preot atașat locuinţei. În acest fel, se afirma 
în fiecare zi coeziunea tuturor membrilor, reuniți într-o acţiune rituală 
comună. 

Or, familia indiană era adeseori compusă dintr-un mare număr de 
indivizi ; căci, ea nu cuprindea numai o singură gospodărie şi copiii aces- 
teia, ci şi un mare grup de rude de sînge și prin alianță la care se adău- 
gau servitorii şi clienţii, toţi consideraţi ca solidari și supuși autorităţii 
unice a șefului familiei. Această formulă, desemnată astăzi prin denu- 
mirea engleză de „joint family“, era curentă în toate mediile sociale şi 
corespundea întocmai modului de viață indian, întemeindu-se pe legă- 
turile rituale ale gintei. Ea este încă în folosință în multe provincii. 

O asemenea familie constituia o adevărată mică colonie. În ea se nu- 
mărau, de pildă : „stăpinul casei“, soţia și copiii lor, în general numeroși ; 
apoi toate rudele „stăpînului“, din partea tatălui : unchii, mătușile, verii 
şi verișoarele, nepoţii şi nepoatele, cărora li se adăugau copiii adoptați 
— din care se găseau în multe familii — studenţii cu sediul aici, socotiți 
ca niște adevăraţi copii ai lor, toţi servitorii şi sclavii din serviciul tuturor 
acestora, în sfîrşit clientela de muncitori și meşteşugari care locuiau în 
acea incintă și lucrau pentru întreaga casă. Cel puţin vreo cincizeci de 
persoane. Această aglomerare de indivizi justifica pe deplin aranjamen- 

tul locuinţei familiale, cu diferitele ei clădiri răspîndite în interiorul 
unei incinte comune. 

Acest grup era încă sporit datorită poligamiei, a celor născuţi din 
alianţe între caste diferite și din recăsătorii. Cele din urmă nu erau atit 
de rare cum s-ar putea crede, dacă ţinem seama de toate excepţiile pre- 
văzute în diferite texte “1. Poligamia era admisă la toate castele, dar, 
îndeosebi practicată de kshatriya, şi mai ales în vederea asigurării unei 
descendențe masculine, destinată să asigure continuitatea neamului, deci 
existenţa ritualului. Se acorda o prioritate soţiei principale (prima soţie 
și cea din cea mai bună castă) și a doua căsătorie nu intervenea, după 
Kautilya, decît după o perioadă de timp variind între opt şi doisprezece 
ani, suficient pentru a se convinge că prima soţie nu putea dărui soţului 
ei un fiu. Lucrurile se complicau în caz de succesiune. 

Din aceste diverse uniuni se nășteau copii pe care societatea îi admitea 
sub anumite condiţii. În ansamblu, situaţia lor în familia unificată era 
egală cu a celorlalţi, în afara unor excepţii. Coabitarea mai multor me- 
naje şi poligamia făceau înrudirea destul de complicată ; dar nu se dădea 
nici o atenţie acestui fapt: copiii numeau fără deosebire „mamă“ pe 
toate soțiile tatălui lor; tot aşa, verii aveau dreptul la numele de 
„fraţi“. Buna înţelegere era o necesitate în această mică comunitate, 
așa încît existau vrăji pentru a o realiza sau a o menţine 4#. 

Am văzut ce parte importantă deţineau copiii în viaţa familială şi ce 
multă grijă aveau părinţii de sănătatea, educaţia și comportamentul lor. 
Fiul cel mai mare avea un loc proeminent prin faptul că el era direct 
asociat la ritualul domestic și la cel al gintei: fiind moștenitorul tată- 
lui pe plan ritual, el prelua conducerea familiei cînd tatăl său o aban- 
dona. Fiul adoptiv sau „artificial“ (kritaka) avea acelaşi drept, în această 
privinţă, ca și un copil legitim : o ceremonie solemnă îl făcea să „piardă“ 
gotra sa pentru a o împrumuta pe cea a noului său tată. El intra astfel 
în ginta acestuia și era, deci, demn de a celebra slujba lunară a morți- 
lor cu același drept ca și un fiu adevărat: copilul adoptat era, într-ade- 

` văr, „un fel de creare magică a unui copil real“ (L. Renou). Adopţiunea 


41 L, Renou, La Civilisation de l'Inde ancienne, p. 95 ($ 20). 
42 V, Henry, op. cit., p. 94 şi urm. 

era frecventă, căci dorința de a avea un fiu era o necesitate pe plan 
ritual ; ea se făcea chiar în stadiul adult — şi, în toate cazurile, ţinin- 
du-se seamă de casta şi gotra celui interesat. 

Fetele au fost privite în deosebite chipuri, după epocă. În cazul cînd 
o pereche nu avea decît o unică fiică, aceasta putea fi tratată ca un fiu 
mai mare şi să se bucure de aceleași drepturi atita timp cît urmașii ei 
erau minori ; fiul ei era legat de gotra bunicului lui matern şi, deci, nu 
continua neamul lui patern ; pentru acest motiv, el era sfătuit să nu se 
căsătorească cu o fată (putrikâ) „fără fraţi“. Dacă, în castele de jos, fe- 
tele erau un semn de blestem şi nu erau deloc dorite, familiile înstărite 
le primeau cu aceeași bucurie ca și pe băieţi. Viitorul lor de mame le con- 
ferea o importanţă incontestabilă. 

În afară de copii și de rude apropiate, nu rareori „familia unificată“ 
primea cîte un bătrîn unchi, vechi parazit care nu știa să se facă util 
şi care trăia în vreun colţ al casei, profitînd de confortul relativ realizat 
de colectivitate, fără ca el să contribuie cu mare lucru: acesta este un 
personaj bine cunoscut în literatura indiană, care îl prezintă cu trăsătu- 
rile unui om indolent, lipsit de îndemiînare fizică, în general bun de 
nimic, dar cu un caracter plăcut; era tratat cu bunăvoință şi cu res- 
pectul datorit unei rude în vîrstă, toţi fiind conștienți de incapaci- 
tatea lui. 

Toţi membrii familiei respectau aceleași reguli și se supuneau unei 
singure autorităţi, a „stăpînului casei“. În această comunitate, el era în 
același timp tatăl, administratorul şi conducătorul spiritual (guru). El 
conducea familia asemenea unui rege, domnind peste regatul său : avea 
aceleași drepturi asupra ei, se supunea acelorași constringeri, își asuma 
aceleași îndatoriri, transpunînd doar toate acestea la nivelul grupului 
familial. 

Fiind singurul care putea purta numele patronimic al gotrei, el repre- 
zenta întreaga familie, fapt care îl obliga să păstreze intactă o perfectă 
moralitate care se răsfrîngea asupra reputației tuturor ; și invers, compor- 
tamentul onorabil al fiecăruia dintre rude îl făcea şi mai respectabil în 
mediul social în care el evolua. Aşa încît el trebuia să se străduiască să 
fie drept şi bun, întotdeauna atent să nu lase să se dezvolte în sufletul 
lui sentimente de egoism, să fie un tată bun pentru copiii săi și un 

bun conducător pentru întreaga familie. În afară de aceasta, calitatea sa 
de administrator al bunurilor familiale se întindea asupra bunurilor 
tuturor celor care trăiau sub autoritatea lui : atit cele ale soției, fiilor și 
rudelor sale, cît și cele ale servitorilor şi sclavilor. Așa încît el era 
considerat de toţi ai săi ca un patriarh şi tratat cu cel mai mare respect. 
Totuși, el nu trebuia să abuzeze de prerogativele sale; erau departe 
timpurile — dacă vor fi existat vreodată — cînd avea pretinsul drept 
de viaţă şi de moarte asupra copiilor săi: legile și cutuma i-l interzi- 
ceau. El ţinea consilii de familie pentru a dezbate problemele comune ; 
hotărîrea lui era luată în ultim resort şi devenea irevocabilă. 

Stăpîna casei avea şi ea un rol important. Locul său în viaţa familială 
era considerabil. Ea era cea dintii care își înconjura soţul cu respect şi 
nu i se adresa acestuia decît numindu-l „fiu al venerabilului (socru)“ 
(âryaputra). Ea îl trata ca pe un stăpîn și trebuia să-și dea silința să-i 
îndeplinească dorinţele. În schimb, el o trata în acelaşi timp ca pe o 
soţie, mamă, prietenă și sfătuitoare. De îndată ce ea dădea naștere unui 
fiu, calitatea sa de mamă era cea care prevala în ochii tuturor, căci ea 
incarna atunci vatra familială. „Stăpînul casei“ îi lăsa mînă liberă 
în ceea ce privește treburile casnice, fără să mite grădina de flori și 
cea de plante medicinale asupra căreia veghea ea personal, astfel încît 
întreaga casă să fie suficient aprovizionată. Cu toate acestea, autoritatea 
ei întîmpina uneori dificultăţi cînd soacra ei trăia sub acelaşi acoperă- 
mînt și nu renunţa din tot sufletul la conducerea casei, care-i aparținuse 
înainte de a trece asupra fiului ei. Respectul cu care era înconjurată 
mama «stăpînului casei» nu ușura lucrurile. Dar, se întîmpla ca soacra 
să-și dezmintă reputaţia ce i se atribuie pretutindeni şi astfel tinăra stă- 
pînă a casei se putea consacra în toată liniștea sarcinilor sale cotidiene. 
Ea ieșea puţin din casă și întotdeauna însoţită, mai puţin din constrin- 
gere decît din înclinaţie și tradiţie. Femeia indiană educată conform 
regulilor era timidă și modestă ; nu-i plăcea să se arate în public decît 
învăluită într-un şal care-i ascundea formele și protejată de un văl care 
o ferea de privirile indiscrete. Totuși, ea participa cu plăcere la ma- 
rile reuniuni la care era invitată cu soţul ei (de exemplu, căsătoriile), ca 
şi la plimbările tihnite la ţară, pe care șeful familiei le organiza cînd 
era timp frumos. 

Dar nu toate soțiile erau la fel de virtuoase : unele comiteau tot felul 
de greşeli și trebuiau în consecinţă să plătească soţilor lor niște amenzi, 
al căror tarif era legal stabilit după gravitatea relelor săvîrşite. Aceste 
circumstanţe puteau antrena fie un blam public, fie chiar repudierea. 
Adulterul, de pildă, era pedepsit prin infamanta expunere a femeii pe 
un măgar. Desfacerea căsătoriei putea fi luată în considerare în anumite 
condiții, iniţiativa putind, se pare, să aparțină, în anumite cazuri, femeii. 


RITUALURILE ȘI OBICEIURILE VIEȚII COTIDIENE ȘI FAMILIALE 


În calitatea sa de reprezentant al familiei, „stăpînul casei“ își asuma 
cea mai mare parte a ritualului familial. Sarcina sa cotidiană era grea, 
împărţită între obligaţiile religioase, îndatoririle către stat și ocupațiile 
exterioare. În fiecare dimineaţă, el trebuia să se trezească cu mult înainte 
de ivirea zorilor, pentru a fi gata înainte de răsăritul soarelui : dacă i se 
întîmpla să doarmă încă în acest moment, el trebuia să stea toată ziua în 
picioare și să păstreze tăcerea 43. Cum se treza, el aprindea o mică lampă 
așezată într-una din firidele din zidul camerei şi se consacra studiului 
Vedei ; așezat pe pămînt, cu picioarele încrucișate, cu o carte deschisă 
în faţă, recita cu evlavie un pasaj din scrierile sfinte. Apoi, avînd numai 
o fișie de stofă ușoară, albă şi imaculată, înfășurată în jurul șoldurilor, 
el făcea să alunece zăvorul uşii din închizătoare 4 și ieşea în grădină. 
Noaptea fiind pe sfirșite, el se îndrepta spre rîul care curgea în partea 
din vale a proprietăţii ; cobora și, intrînd în apă, făcea mai întîi o spă- 
lare rituală „exterioară“, rostind o invocaţie către ape ; apoi lua o înghi- 
țitură-două de apă și-și clătea gura pentru a săvîrși ablaţiunea „inte- 
rioară“ ; în cele din urmă, își stropea capul, timp în care spunea în 
tăcere rugăciunea de introducere (gâyatri) pe care o învățase la virsta de 
opt ani, la data iniţierii sale brahmanice : „Fie să pot poseda această stră- 
lucire demnă de adorat a zeului (Cutare sau Cutare) astfel încît el să-mi 
conducă gîndurile !“ Întors către soarele care apărea la orizont, el îl 
adora cu mîinile împreunate și înclinîndu-se. 


43 Hiranyakesin, Grihya sâtra, I, 5, 16, 14. 
4 Kusa-jâtaka, nr. 531; Cowell, vol. V, p. 153; Chullavagga, VI, 2, 1. 

leşind din apă, îşi aduna coada părului în coc și recita din nou gâyatri, 
de data asta cu glas tare, rupind în acest timp cîteva fire de iarbă 
kusa (Eragrotis cynosuroide Retz). Îşi clătea gura de trei ori, își freca 
mîinile ca şi cum ar fi vrut să și le curețe, atingea diferite părți ale 
corpului, mai făcea o clătire suplimentară și începea o meditaţie pe care 
o sublinia cu exerciţii respiratorii : închizîndu-și nara stingă cu două de- 
gete ale miinii drepte, el inspira cu putere pe nara dreaptă ; îşi reţinea 
mult timp respiraţia închizînd această nară cu degetul mare, apoi el 
redeschidea nara stingă și expulza aerul pe care-l reţinuse. În timp ce-și 
ținea respiraţia, el își repeta în minte cîteva formule sacre (mantra). După 
ce făcea aceasta de un anumit număr de ori, el stătea în picioare, cu 
un picior pus pe glezna celuilalt; întors către soarele care acum se 
înălța pe cer, împreunînd mîinile, el mai pronunţa citeva mantra, oferind 
susan, flori, orz, apă şi santal roșu. 

Ritul matinal, care făcea joncţiunea (samdhyâ) între noapte și zi, era 
terminat. Șeful familiei își completa ablaţiunile rituale printr-un supli- 
ment de toaletă. Fără să se complacă în aceasta, el executa minuţios 
diversele operaţiuni, îmbrăca un veșmînt curat și se parfuma. La sfîrșit, 
își făcea pe frunte semnul sectei sale. Acum era gata pentru ocupațiile 
lui obișnuite. 

În timpul acesta, soţia lui își făcea şi ea toaleta zilnică, de care avea 
mare grijă, nu dintr-o frivolă cochetărie, ci pentru că era un act ritual și 
în același timp fiindcă avea datoria să placă soţului ei. În fiecare zi, ea 
se scălda și se spăla cu grijă. Fără să fie tot atît de luxoase ca la femeile 
care trăiau la curte, obiectele de care ea se servea erau numeroase: 
pentru farduri — cutii de fildeș, de corn, de trestie, bambus, lemn, lac, 
scoarță de fructe şi scoici % ; pentru păr — piepteni de lemn ; și, spre 
deosebire de cele sărace care se mulţumeau să-și privească chipul reflec- 
tîndu-se în luciul apei dintr-un vas, ea folosea o oglindă de metal. Ea 
nu uita să-și încercuiască ochii cu negru de lampă (aâjana), nici să-și 
ungă corpul cu unguente colorate și parfumate, sau să-și dea pe tălpi cu 


45 Mahâvagga, VI, 12, 1—4. Chullavagga, V, 28. 2. 

vopsea de lac şi să poarte în fiecare zi ghirlande de flori proaspete în 
jurul gîtului 46. 

Odată gata, ea mergea cu copiii în întîmpinarea soţului. Ei îl salutau 
respectuos, plecîndu-se în faţa lui pentru a-i atinge picioarele, „este o 
favoare să atingi aceste picioare“ (Raghuvamsa, IV, 88). Şi în timp ce 
tatăl mergea la treburile lui, femeia își vedea de treburi pe lîngă servi- 
tori, supraveghind totul. 

Una din sarcinile sale esenţiale era să pregătească hrana soţului, chiar 
dacă în casă erau mulţi servitori: trebuia să fie păstrată alimentelor 
puritatea lor rituală, și soţul nu putea consuma decît pe acelea pregătite 
de soţia lui, în afară de cazul cînd era în călătorie; în acest caz, el şi 
le prepara singur sau încredința acest lucru unei persoane din aceeaşi 
castă cu el. Chiar dacă un rege avea o fiică născută de o sclavă, această 
fiică nu era demnă să ia parte la masă în prezenţa lui. 

Înaintea mesei de prînz, „stăpînul casei“ făcea ofrandele bicotidiene, 
lîngă focul domestic şi în prezența familiei adunate. El vărsa ca 
jertfă în focul ritual părţi luate din hrana casei, murmurînd rugăciuni 
adresate divinităţilor, manilor, pămîntului, focului etc. Apoi se îngrijea 
ca alte părţi să fie rezervate brahmanilor şi să se dea hrană cîinilor, in- 
sectelor şi păsărilor, fără să uite jertfa zilnică adusă șerpilor. Stăncuţele, 
obișnuitele casei, veșnic flăminde, soseau zburînd ca vîntul şi-şi luau par- 
tea lor din ospăț. Cînd în casă se aflau și oaspeţi de seamă, „stăpînul casei“ 
trebuia să se ocupe personal de masa care le era servită. Numai după 
ce-și îndeplinea toate aceste îndatoriri el se putea gîndi și la masa lui. 

Seara, se repetau aceleași jertfe. 


A 


Ritualul consumării urma reguli precise. Înainte de masă, copiii „stăpi- 
nului casei“ îi spălau acestuia picioarele în semn de respect, la fel ca și 
mamei lor. Apoi soţia îi servea masa, pe care o lua singur, așezat pe 
pămînt sau pe o pernă. Ea curăța un vas şi îl umplea cu apă pentru ca 
el să-şi poată clăti mîinile ; el punea vasul gol alături de e147. În fața 


4 Moti Chandra, Cosmetics and Coiffure in Ancient India, în J.I.S.O. 
A. Cosmetics and Coiffure in Ancient India, vol. VIII, 1940, pp. 80, 105, 124, 132. 
41 Mahâ — Ummagga-jâtaka, nr. 546; Cowell, V, pp. 183—184. 

lui era întinsă o frunză mare de bananier pe care soţia așeza felurile de 
mîncare, unul după altul. El le ducea la gură numai cu mîna dreaptă 
și nu era permis să le atingă vreodată cu stînga. După ce mînca și bea, el 
își clătea gura, avînd grijă să scuipe apa în același vas 48, 

După ce termina el, soţia dejuna la rîndul ei, respectînd aceleaşi reguli 
de bunăcuviință, servită de copiii ei, care nu mîncau decît după ea. 

Alimentaţia era relativ variată 4%. Principala bază o forma orezul. Gos- 
podinele știau să-l folosească în mai multe feluri şi cu maximum de pro- 
fit : cu boabele mari făceau arpacaş pe care îl înmuiau într-o fiertură de 
legume ; boabele de mărime mijlocie, fierte, compuneau mîncarea de re- 
zistenţă ; celelalte erau măcinate în făină. În fiecare zi, boabele erau 
decorticate, pisîndu-le într-o piuliţă mare de lemn sau de piatră cu aju- 
torul unui băț lung, ale cărui lovituri vesele și ritmice răsunau, ca și azi, 
în fiecare locuinţă 5. Apoi boabele erau despărțite de pleavă cu ajutorul 
unei vînturători ; ciîteodată vînturatul era desăvîrşit scoţindu-se cu o tijă 
seacă boabele rămase în pleavă, iar aceasta era vîndută giuvaergiilor, pen- 
tru lustruitul bijuteriilor 51. Se aprindea un foc de lemne pe cîteva pie- 
tre, cu butuci cumpăraţi de la lemnari, care îi vindeau pe la porțile 
caselor și ale satelor. Pe flacără se punea un vas emisferic conținînd 
în proporţie de cinci părți apă la o parte de orez. Cînd apa fierbea, 
se turna orezul care fusese foarte bine spălat. Fiertul dura un sfert de 
oră, în timpul căruia se lua spuma care se forma deasupra apei și se 
amesteca orezul ca să nu se „prindă“ pe fundul cratiței. Odată fiert, 
orezul era răsturnat pe o tavă; aceasta era așezată pe un suport din 
lemn de palmier şi orezul era răcit cu un mic evantai în formă de 
drapel 52. El era servit cu lapte prins și cu cele trei condimente obiș- 
nuite : scorţişoară, cardamom, elettaria, bine pisate în prealabil pe o 
piatră plată cu ajutorul unui mic pisălog de piatră — dacă nu era servit 


48 Mahâ Ummagga-jâtaka, loc. cit. 

43 L, Renou, La Civilisation de Vinde ancienne, $ 109; L'Inde classique, I, 
§ 1204; Basham, op. cit., pp. 213—215; Upadhyaya, India in Kâlidâsaha, 
p. 196 ; Jain, op. cit., p. 123 şi urm. 

5 Îndeletnicirile culinare sînt îndeosebi reprezentate la Sâñchî și la Ajantâ: 
Foucher şi Marshall, op. cit, vol. II, pl. Lila; Yazdani, vol. I, pl. XII; 
IV, pl. XXXVI şi LXX. 

5i A. Foucher, Les Vies antérieures du Bouddha, p. 185. 

52 Reproducere în Sivaramamurti, Amarâvati Sculptures, pl. XLVI, 2 b. 

Fig. 26 Ustensile casnice. 1: Piuliță de orez. 2: Vinturătoare. 3: Sucitor 
de aluat. Sânchi. Aprox. sec. I e.n. 4: Pisălog pentru pisat mirodenii, 
Ajantâ, peșteră I, aprox. sec. VI e. n. 


cu unt topit, suc de fruct de manglier sau un sos cu năut. Din făină de 
orez amestecată cu apă se făcea un aluat care se întindea cu sucitorul 
și se preparau un fel de clătite mai groase 5, care se consumă și azi în 
întreaga Indie sub denumirea de chapatti şi care constituiau, ca și în zilele 
noastre, hrana de bază a plugarilor. 

Orzul și griul erau și ele folosite în popor. Le mîncau fierte sau pră- 
jite, ca şi bobul. Ciorbele erau făcute cu zeamă de leguminoase fierte. 

În virtutea teoriei non-violenței (ahimsâ) şi a interdicţiei de a ucide, 
carnea și peștele erau interzise la familiile brahmane ortodoxe, cu ex- 
cepția unor anumite ocazii. Cu toate acestea, dacă ţinem seama de 
legislaţia care administra abatoarele, ca și de numărul considerabil de 
vînători și pescari menţionaţi în povestiri, se pare că aceste alimente erau 
în mod curent consumate de kshatriya; dar nu se ucideau animalele 
utile, nici cele care dădeau lapte, în afară de gazelă 54, Cînd carnea era 
fiartă, îi dădeau gust cu suc de fructe sau de ierburi acrișoare (amla- 
varga), cum ar fi lămiile, portocalele, rodiile (dâdima), tamarinul, mă- 


53 Mahâ-Ummagga-jâtaka, loc. cit. 

5 După Hiuan-tsang, cărnurile interzise erau: de bou, de măgar, de elefant, 
ce zi de porc, de cîine, de vulpe, de lup (?), de leu, de maimuţă: Beal, op. cit., 
, P. 89. 

crişul (chukra), artocarpus lacoutcha, spondias manifera etc. În timpul 
ospețelor descrise de literatura epică se serveau „animale întregi fripte 
la frigare, cum ar fi bivoli tineri și graşi, a căror carne mustind într-un 
suc abundent era stropită cu unt rafinat şi se scălda într-un sos picant, 
preparat din plante acrișoare şi sare 5. Ele erau despicate în bucăţi şi 
rumenite în unt, ulei de susan sau de muştar ; piepturi întregi erau unse 
cu unt din belșug şi presărate cu sare şi piper (maricha). Se mai prepa- 
rau și păsări fripte, învelite în frunze acrișoare și garnisite cu un sos 
gras făcut din unt, suc de mango, ulei și sare. Și mai erau și crapii cei 
gustoşi 56, 

Mîncărurile cu carne și felurile de legume (prăjite în ulei) erau drese 
din belșug cu „cari“ şi diverse condimente : piper, cardamom, cuişoare, 
chimen, sare. Între feluri se distribuiau mirodenii pentru a aprinde 
cerul gurii și a provoca setea, rădăcini, busuioc (parnâsa), assafoetida 
(hingu), ghimber (ârdraka), andropogon (bhiistrina) etc. Usturoiul şi ceapa 
erau interzise ; cei care le consumau trebuiau să facă acest lucru în 
afara orașelor 57. 

În casele nobile, ca și la masa regelui, deserturile erau variate : se ser- 
vea lapte prins parfumat, brînzeturi (kilâta) grase, turtițe de orez sau 
de grîu, tăvălite prin zahăr, felii foarte subţiri de nucă de cocos și de 
mirodenii ; turtiţele erau fierte în aburi sau bine prăjite în unt. Mai 
erau şi bomboane făcute din seminţe înăbușite în ulei. Trestia de zahăr, 
rafinată și transformată în piini ovale, era folosită la mîncărurile dulci 
(modaka), preparate în general pe bază de melasă, lapte prins, unt și 
agrementate cu piper. După acestea urmau fructele — dintre care cel 
preferat era tot mango, apoi lapte prins, zer și orez cu sare. Lactatele 
erau foarte apreciate, preparate cu mirodenii, cu camfor și fierte cu ba- 
nane coapte în lapte îndulcit. Mierea era de preferință rezervată pentru 
marile ocazii. 

Ce se bea alături de aceste mîncări condimentate sau greţoase ? Apă 
limpede, lapte dulce, lapte prins. Dar şi aceasta depindea de mediu şi 


55 Harivamsa, trad. LANGLOIS, II, p. 104. 
5 Monnier-Williams, Sakuntală, Note. 
57 Hiuan-tsang: Beal, op. cit., I, p. 88. 

împrejurări. Interzise de brahmanii dreptcredincioși 58, care se mulțu- 
meau cu sirop de mango sau cu suc de lămîie, băuturile fermentate 
erau totuși răspîndite la celelalte caste. Cea mai populară era „toddy“, 
extrasă din sevă de palmier sau din nucă de cocos. Țăranilor le plăceau 
și alcoolurile din orez sau din orz, sucurile fermentate de tot felul, 
pe bază de plante sau fructe, şi un lichior făcut din zahăr brut, piper şi 
alcool de mango. Cei din casta vaisya preferau, se spune, băuturile spir- 
toase bogate în alcool, dintre care unele erau extrase din flori cu par- 
fum puternic. Dealtfel, le plăcea să-și parfumeze băuturile cu flori de 
manglier sau de pâtala roșie (Stereospermum suaveolnes) 59. Cît despre 
kshatriya, ei îşi procurau vin scos din trestie de zahăr şi, cînd își puteau 
permite, vin de struguri. Acesta din urmă era o băutură prin excelență 
aristocratică, dar atît de rară şi de scumpă 6, încît regele era cel mai 
adeseori singurul care o putea consuma. 

După masă, obișnuiau să mestece foi de tutun făcute din coji de Citrus 
medica, sau mai ades dintr-o bucată de nucă de areka înmuiată în var şi 
înfășurată într-o frunză de betel prinsă cu o cuișoară îl. Nu numai că 
savoarea picantă a acestor ingrediente avea efectul de a parfuma respi- 
raţia, dar, în plus, sporind salivaţia, ele facilitau digestia. 

Excesele de hrană și băutură nu erau în obiceiul indienilor, care erau 
în general sobri, dacă dăm crezare unor călători demni de încredere, cum 
ar fi bunul călugăr chinez Fa-hien, în secolul V e.n. Dar nu e mai puţin 
adevărat că scenele de beţie nu erau rare, luînd parte la ele chiar şi 
femeile, și aceasta, fără să se aștepte „sărbătorile băuturii“ care se cele- 
brau din cînd în cînd. 


* o # is 


Tot în sarcina «stăpînului casei» reveneau şi ritualurile ospitalităţii, 
care erau rezervate oaspeţilor de seamă și care dăinuiau din timpurile 


58 Interdicţiile de a consuma băuturi spirtoase abundă în toată literatura rituală. 
Între altele: XX, 44. Vâsishtha, XXI, 11; Bodhâyana, I, 5; 1, 10; 9, 3; 19 18: 
Mânavadharmasâstra, V, 89—90 ; VII, 47; IX, 13; IX, 80; IX, 84; IX, 225; IX, 
237 ; IX, 68; XII, 56. 

5 Upadhyaya, op. cit., pp. 196—197. 

% Warmington, Commerce between the Roman Empire and India, p. 265. 
L. Renou, La Civilisation de Vinde ancienne, § 110. Upadhyaya, op. cit., 
pp. 196—197. Jain, op. cit., p. 124 şi urm. 

îi Upadhyaya, loc. cit. Obişnuite și în zilele noastre: 

vedice. Odată cu accentuarea crescîndă a codificării rituale, ele căpă- 
taseră o importanţă crescîndă. 

Cînd era aşteptat un invitat, se pregătea scaunul care urma să-i 
fie oferit și se prepara o băutură specială (madhuparka) 2, făcută din 
zahăr, unt topit, lapte prins, ierburi și miere. Era un fel de hidromel care 
se bea în anumite ocazii : se dădea femeilor în luna a patra a sarcinii, 
se umezeau cu el la naștere buzele fiului cel dintîi născut, se ofereau 
studentului cînd își părăsea guru-ul său pentru a deveni un snâtaka, pre- 
tendentului cînd venea să facă cererea în căsătorie și logodnicului cînd 
sosea la tatăl viitoarei lui soţii, în dimineaţa căsătoriei. 

De îndată ce invitatul se prezenta la poarta locuinţei, gazda ieşea în în- 
tîmpinarea sa 6% şi îl saluta aşa cum se cuvenea. Exista o mare varietate de 
saluturi : un inferior înclina capul în fața superiorului său; dar dacă 
era vorba de persoane venerabile, cum ar fi preceptorul, mama sau tatăl 
său, el le atingea respectuos picioarele ; supeniorul îi răspundea printr-o 
formulă de binecuvîntare êt, Cînd un solicitant adresa o cerere unui supe- 
rior, el își împreuna mîinile în dreptul pieptului. Fraţii şi indivizii de 
același rang se îmbrăţișau sau își strîngeau mîinile 6. În cazul de faţă, 
oaspetele era considerat ca un superior și era onorat în consecinţă. 

Cum intra, i se oferea în dar perna sau scaunul din ramuri de palmier 
pe care se așeza 66. Un servitor îi aducea apă pentru a-și răcori picioa- 
rele. Apoi i se oferea apă de băut. În sfîrşit, i se aducea un vas cu hidro- 
mel. El trebuia să-l primească cu amîndouă mîinile şi să-l pună alături 
de el, pe pămînt, fără să bea. După puţin timp, el amesteca băutura de 
trei ori la rînd, învîrtind în lichid degetul mare și inelarul mîinii drepte, 
apropiate. El bea din trei înghiţituri băutura rituală (după alte texte, 
dintr-o singură dată) și apoi înghiţea o gură de apă %. 


&2 Upadhyaya, op. cit., p. 211. 

63 Raghuvamsa, V, 2 

61 Şi astăzi este la fel. A se vedea, de asemenea, Hiuan-tsang, care enumeră 
nouă saluturi : Beal, op. cit., I, p. 85. 

& Upadhyaya, op. cit., pp. 209—210. 

&% L, Renou şi J. Filliozat, L'Inde classique, I, $ 1209, p. 589. În timpurile 
vedice, era o pernă de ierburi. 

67 Ritualuri aproape asemănătoare prezidează şi azi ceremonia ceaiului în Ja- 
ponia. Înainte ca invitatul să primească bolul conținînd puțin ceai verde (pe care 
trebuie să-l apuce cu ambele mîini), persoana care i-l prezintă învîrteşte bolul 
de trei ori, de la dreapta la stînga (după oaspete). 

Dacă gazda era un brahman sau un rege, ceremonia se completa prin- 
tr-un ritual important. Invitatul era condus cu solemnitate lîngă o vacă, 
animal sacru, care i se oferea în dar. În epoca vedică se sacrifica ani- 
malul în cinstea oaspetelui, ca pe un ţap ispăşitor al păcatelor sale, în 
scop purificator. Mai tîrziu, n-a mai rămas din acest obicei decît simu- 
lacrul acestui sacrificiu sîngeros : stăpinul casei întindea un cuţit oaspe- 
telui său, care i-l înapoia imediat rostind această formulă: „Ea este 
mama lui Rudra, fiica lui Vasu, sora lui Aditya, mamă a imortalităţii. 
Să nu ucizi vaca nevinovată ; ea este zeiţa însăși a pămîntului. Spun acest 
lucru celor care înţeleg“. Apoi adăuga: „Păcatele mele au fost ucise. 
Dă-i drumul, las-o să bea apă și să pască iarbă“. 

Primirea se termina printr-o masă la care se servea carne, mîncare 
excepţională la brahmani, și de care avea grijă stăpînul în persoană. 
Stăpînul casei își concedia el însuși musafirii, ridicîndu-se primul, după 
un cod al politeţei, în vigoare și azi. 


ss * 


Călătoriile, adeseori lungi şi periculoase, nu erau rare. Mulţi dintre 
cei care porneau la drum se îmbolnăveau și mureau ; alții se înecau la 
trecerea unui fluviu, sau cădeau în prăpăstii 6. Înaintea plecării călăto- 
rul se ducea să salute focul domestic 6 în care punea un butuc de „lemn 
de bun augur“, pronunţind o formulă potrivită scopului călătoriei : «De 
la bine mergi spre mai bine», spunea el cînd pleca pentru afaceri. Și îşi 
însoțea rugăciunea cu urări pentru siguranța persoanei lui. Apoi, sorbea 
o băutură sfinţită și avea grijă să facă primul pas cu piciorul drept. 
Dacă voiaja în căruţă el şi-o ungea cu unt topit, provenind de la o 
ofrandă matinală. Dacă trebuia să meargă cu o corabie, el își agăța la git 
o amuletă în formă de barcă. 

În tot timpul absenței lui, soţia respecta un mod de viață asemănător 
cu al unei văduve: renunţa să se împodobească şi să se parfumeze, nu 
purta nici bijuterii, nici flori, nu-și mai accentua ochii cu negru. Se 


68 Beal, op. cit., I, p. 107. 

6 Victor Henry, La Magie dans Vinde antique, p. 111 și urm. Ritualul era 
mult mai lung şi mai complicat dacă ne referim la Harshacharita, II, 63 şi urm., 
trad. COWELL și THOMAS, p. 44 și urm. 

culca pe pămînt, alături de patul conjugal, pe care nu se mai întindea 
deloc, și număra zilele care o despărțeau de întoarcerea soțului ei. 

De îndată ce zărea din depărtare acoperișurile casei sale, el o saluta. 
Intrînd pe poartă, el atingea ambele pervazuri ale ușii rostind o formulă 
de mulţumire fierbinte. 


NECAZURILE VIEȚII. DATORIILE, BOALA 


Sarcinile fiscale impuse celor ce munceau, cheltuielile grele pe care le 
necesita ritualul, donațiile și serbările, făceau adesea insuficient buge- 
tul familiei și constrîngeau pe cei mai mulţi indieni să contracteze dato- 
rii. Acestea erau administrate de un drept de cutumă sau codificat care, 
fără îndoială, avea de jucat un rol în viața cotidiană. 

Cînd un ţăran făcea un împrumut, el lăsa în gaj la creditorul său un 
bun mobil, sau cîteva animale. El se angaja să plătească o dobîndă fixată 
în general la 15 la sută pe an și, pe cît se pare, plătibilă lunar. Se întîm- 
pla ca debitorul, care contase prea mult pe viitor, să nu poată înapoia 
datoria. Cînd ea se dubla prin creșterea dobînzilor, și dacă se dovedea 
că debitorul este de bună credinţă, creditorul trebuia să-i restituie ga- 
ranţia de care se folosise între timp. De la această dată, suma datorată 
nu mai putea fi majorată, decît dacă era vorba de îmbrăcăminte, vite 
etc. În acest caz, datoria putea să crească de trei, patru ori. Dar totul era 
ca creditorul să nu fie unul dintre acei cămătari de care toată lumea 
se temea și îi disprețuia, şi pe care legea îi condamna 7. Nu rare erau 
cazurile cînd ţăranii nu se puteau achita în timpul vieţii de datoriile 
făcute, fapt care, după credinţa lor, îi obliga să devină sclavii credito- 
rului în vieţile lor viitoare. În afară de aceasta, datoria trecea asupra 
succesiunii şi fiii erau obligaţi să o preia asupra lor. Datoria neachitată 
nu se stingea decît la a treia generaţie, adică după trecerea a o sută 
de ani. 

Se întîmpla ca, pentru a-și plăti totodată și impozitele şi datoriile, un 
proprietar să fie obligat să-și vîndă bunurile şi să devină un salariat. El 


70 Vasishta, II, 40. Mânavadharmasâstra, X, 117. 

putea să cadă și pe mîna unui creditor neînţelegător care, după ce multă 
vreme consimţise să-i reînnoiască poliţele, să-l oblige într-o bună zi 
să-i plătească datoria cu dobînzi cu tot. Legea îl autoriza pe creditor să 
facă uz de putere de convingere, de procedură, de viclenie şi chiar de 
violenţă, trimiţindu-şi, la nevoie, datornicul la muncă silnică. El putea, 
graţie unei metode suplimentare destul de curioasă, să asedieze locuința 
datornicului său şi să-l amenințe pe acesta că se va lăsa să moară de 
foame pe loc, făcîndu-l responsabil de moartea lui. Vai de acel datornic 
care era victima unui astfel de șantaj ! Nu numai că creditorul era abso- 
lut capabil să-și ducă la îndeplinire ameninţarea, dar debitorul ar fi pur- 
tat răspunderea acestei sinucideri, ceea ce ar fi avut drept consecință 
condamnarea pentru omucidere şi, rezultat şi mai de temut, ar fi sporit 
atît de mult karman-ul său, încît n-ar mai fi avut nici o speranţă să-și 
amelioreze viitoarele renașteri. 

Sistemul de familie unificată atenua într-o oarecare măsură aceste 
grave inconveniente : rămînînd în indiviziune, ea avea mai multe resurse 
pentru a face față adversităţilor de acest gen. 

& s * 

Boala constituia un alt necaz care lovea atît individul, cît şi colectivi- 
tatea : ea era adeseori cauza ruinării familiei, fie încurcînd pentru mai 
mult timp munca „stăpînului casei“ și provocînd noi datorii, fie provo- 
cînd moartea capului familiei, ceea ce putea duce la partajul bunurilor 
colective, preludiu obișnuit al unor mari dificultăţi pe plan individual. 
Ne lipsesc datele statistice pentru a ne da seama dacă mortalitatea era 
ridicată și prematură. Știm doar că înaintea celor mai multe dintre civi- 
lizaţiile antice, India avea o medicină și o chirurgie bine dezvoltate și 
că, deşi poporul se deda la practici magice pentru a combate maladiile, 
exista în același timp o veritabilă ştiinţă consemnată în tratate 7! şi apli- 
cată de medici şi chirurgi profesioniști. 


71 Mai cu seamă, Ayurveda şi tratatele clasice Susruta și Charaka, întocmite în 
sanscrită și a căror faimă era atît de mare încît au fost traduse în pâli, bengâli 
şi nepâli şi au inspirat, în parte, tratatele Indiei de sud, scrise în tamulă. În afara 
Indiei, se cunosc traduceri ale lor în limbile kuceană, khotaneză, tibetană, mongolă, 
chineză și arabă. Numeroase comentarii s-au adăugat la textele originale în aceste 
diferite țări. Anterioară medicinii grecești, medicina indiană a comunicat Occi- 
dentului principalele denumiri ale farmacopeei sale şi rețetele corespunzătoare. 

Existau două categorii de medici (vaidya)12 : cei care îşi ziceau „li- 
beri“, chemaţi la consultaţie şi responsabili bănește dacă se dovedea că 
au greșit ; alţii care erau slujbași și își exercitau profesiunea în spitale, 
unde ajutorul medical, gratuit, era subvenţionat de fundaţii religioase sau 
regale. Și unii şi ceilalți făceau o ucenicie îndelungată şi primeau numai 
de la rege autorizația de a-și exercita meseria. Medicilor de stat li se 
suspenda salariul în cazul cînd comiteau greşeli profesionale, sau dacă 
dădeau dovadă de imoralitate notorie. Ei se supuneau în general norme- 
lor morale şi profesionale care le erau insuflate în cursul studiilor : sub 
nici un pretext nu trebuiau să-și înșele bolnavii, chiar cu preţul propriei 
lor vieți; să nu se îndepărteze nici o clipă cu gîndul sau cu vorba de 
la bolnavul pe care îl îngrijeau ; să nu destăinuie nimănui nimic din ceea 
ce se petrecea în casa pacientului, sau condiţiile acestuia de viață 
și de familie, tarele lui fizice sau natura răului de care suferea. 

Atunci cînd starea unui bolnav necesita îngrijirile unui medic, şeful fa- 
miliei trimitea pe un membru onorabil al familiei să-l cheme, în numele 
bolnavului. Trebuia ca acest demers să fie făcut într-un moment de 
bun augur, căci circumstanţele care marcau sosirea emisarului la casa 
medicului puteau influenţa asupra evoluţiei maladiei. După ce asculta 
cererea, medicul trimitea mai întîi la client saci plin de instrumente; 
după care se ducea și el. Era primit cu respect — cu toate că în ochii 
unora era impur — deoarece intra zilnic în contact cu fiinţe bolnave şi 
în consecinţă era exclus de la ceremoniile rituale. Această impuritate era 
încă sporită de faptul că se stabilea o strînsă legătură între boală şi păcat, 
acesta din urmă — voluntar sau nu — fiind considerat ca o miasmă al 
cărei funest efect se putea repercuta asupra sănătății. 

Cum ajungea la bolnav, medicul era invitat să facă o baie caldă şi 
era înconjurat de atenţii, servindu-i-se orez în ustensile rezervate pen- 
tru ceremonii. El era apoi condus la bolnav, pe care începea să-l exa- 
mineze minuţios, ştiind că cel mai neînsemnat indiciu îi putea da o indi- 
caţie prețioasă. Căci stabilirea diagnosticului era recunoscută ca fiind de 


12 L, Renou şi J. Filliozat, L'Inde classique, II, $$ 1619—1681 inclusiv. 
L. Renou, La Civilisation de Vinde ancienne, p. 184. Upadhyaya, op. cit, 
p. 290 şi urm. Jain, op. cit., p. 178 şi urm. V. Henry, op. cit., p. 165 şi urm., 
179 şi urm., 187, 190, 197, 205. Basham, op. cit., p. 498 și urm. 

primă importanţă și medicii erau instruiți să observe bine toate simpto- 
mele care le puteau fi utile : îndeosebi culoarea feţii bolnavului, puterea 
și inflexiunile vocii lui 73; bolnavul era supus unor teste pentru a se 
aprecia perturbațiile survenite în simţul mirosului și gustului său, tul- 
burările senzoriale, reacţiile sale nervoase și musculare. Între altele, 
fiindcă magia nu-și pierdea niciodată drepturile în obiceiurile indiene, 
medicul mai trebuia să ţină seama de visele şi halucinaţiile pe care bolna- 
vul le-ar fi putut avea, căci acestea aveau o valoare prevestitoare 74. Me- 
dicul nota cu grijă diferitele indicii pe care le culegea astfel și le ra- 
porta mental la grupele de simptome catalogate în texte și la patolo- 
gia lor. 
- El prescria apoi regimul şi tratamentul. Avea la dispoziţie un mare nu- 
măr de remedii, printre care plasturii, unguentele, clismele (pe bază de 
ulei), spălăturile medicale, injecţiile uretrale, pulverizările medicamen- 
toase, frecţiile şi tehnicile sudorifice. Medicamentele variate se prezen- 
tau -sub formă de lichide, paste sau prafuri, în compoziţia cărora intrau, 
în afară de plante (scoarță, rădăcină, bulb, frunză şi semințe), produsele 
animale și minerale, apă, unt rafinat, uleiuri care serveau ca excipiente, 
lapte, suc de trestie, spirtoase. Urina de vacă sau de om (foarte adesea 
chiar a bolnavului) era socotită suverană în anumite cazuri. Prepararea me- 
dicamentelor se făcea uneori pe cale chimică, cum erau leşiile concentrate, 
care serveau drept caustice. Se făceau infuzii, decocţii, maceraţii. Ele ser- 
veau ca vomitive, purgative sau caustice, şi se mai foloseau şi sub formă 
de poţiuni, colire, clisme, gargarisme, pilule etc. Dar la tratament se 
adăuga întotdeauna un regim alimentar căruia medicul îi atribuia o bună 
parte din succesul prescripţiei sale ca și niște reguli de igienă, pe care, 
dealtfel, medicul era primul care le punea în practică. De cele mai multe 
ori, el recomanda să se mănînce carne și să se bea vin, bolnavul să fie 
ținut cît mai mult la aer şi, la nevoie, expus la soare, căci proprietățile 
curelor de aer și ale helioterapiei erau deja recunoscute. 

Cînd se termina consultaţia, i se remitea onorariul și, însoţit de respec- 
tul întregii familii, el se retrăgea. 


13 După descrierea unui muribund în Harshacharita, trad. Cowell şi Thomas, 
p. 140 şi urm. 
4 A. M. Esnoul, op. cit., pp. 223—226. 

Ar fi prea lung — şi fără îndoială afară din subiect — să enumerăm 
maladiile şi tratamentele care li se aplicau. Cele mai bine cunoscute erau, 
poate, febrele, cu simptomele obișnuite, migrene, greață, uscăciunea pie- 
lii, convulsiile corpului şi tenul plumburiu, pe care le deosebeau perfect 
în : intermitente, zilnice, terțe, cvarte sau continue. Lepra, la care se cu- 
noșteau șaptesprezece variante şi care avea mai multe tratamente dife- 
rite — inclusiv frecţii pe bază de ulei de șaulmugra, care intră și astăzi 
în tratamentul de bază al acestei boli. Tuberculoza pulmonară, reputată 
ca incurabilă și ale cărei faze erau perfect studiate. Fără să ne extindem 
mai mult, trebuie totuși să se ştie că medicina indiană se baza în acelaşi 
timp pe o cunoaștere empirică și pe o tradiţie magică. Oto-rino-laringo- 
logia, toxicologia, oftalmologia — cea mai remarcabilă printre științele 
medicale antice — farmacia erau foarte dezvoltate, ultima fiind în mod 
deosebit ajutată de excepţionala abundență de plante medicinale care 
cresc în India. Medicii știau să administreze fortifiante generale și să în- 
drume curele de întinerire pe bază de afrodisiace. La rîndul lor, mica 
și marea chirurgie dădeau uneori dovadă de o îndrăzneală uimitoare. 
Studiul anatomiei — care, deşi contrar prescripţiilor rituale, era totuși 
stabilit încă din epoca vedică — se făcea pe cadavre special pregătite, go- 
lite de excremente, învelite în ierburi și închise într-o cușcă, apoi cufun- 
date în apă curgătoare timp de șapte zile, pentru a se putea separa orga- 
nele cu un instrument bont mai bine decît în stare proaspătă, cu ajutorul 
unui scalpel. Totuși, deși multe organe erau cunoscute, raporturile dintre 
ele erau confuze. Ştiau să debrideze un abces, să reducă fracturi, să pună 
bandaje speciale, să cauterizeze o plagă, să aplice lipitori, să ia sînge, 
să facă incizii cutanate, puncţii şi cateterisme. Știau de asemenea să ex- 
tragă corpuri străine și feți morţi, să facă operaţii abdominale şi tre- 
panaţii ; și operau pentru calculoză (pe cale perineală) și cataractă. Între 
altele, rinoplastia era una din ramurile cele mai avansate ale chirurgiei 
indiene, dînd posibilitatea să se refacă prin grefe buze și nasuri distruse, 
să refacă un lob de ureche rupt — lucruri foarte apreciate de cei răniţi 
la faţă pe cîmpul de bătălie, sau în alte împrejurări. 

O metodă clasică pentru sutura plăgilor sau a inciziilor chirurgicale 
consta în folosirea unor furnici mari : apropiind marginile plăgii, chirur- 
gul lăsa furnicile să le muște la intervale apropiate şi apoi le secționa 

imediat corpul. Mandibulele şi capul insectei rămîneau înfipte în carne 
ca orice altă copcă ; ele erau tolerate de abdomen, în timp ce nici un fir 
cunoscut atunci nu putea fi resorbit. Cu toate acestea, asepsia și antisep- 
sia fiind încă necunoscute, nu ne îndoim prin ce pericole de moarte tre- 
ceau cei operaţi. 

Paralel cu ştiinţa oficială (sau, uneori, însoţind-o), în popor erau răs- 
pîndite practicile magice. Febrele erau tratate prin magie simpatică : 
de exemplu, se stropea bolnavul cu apă în care fusese cufundat brusc un 
fier de secure înroșit în foc, sperînd astfel să „stingă“ febra, aşa cum 
apa „stinsese“ fierul înroșit. La fel, maladiile psihice sau nervoase, ne- 
bunia, epilepsia, erau mai curînd de competenţa vraciului decît de a me- 
dicului, căci ele erau considerate ca o dovadă că respectivul era posedat 
de demoni. Pentru rănile provocate de săgeți otrăvite sau de mușcătura 
animalelor veninoase se foloseau, de asemenea, amuletele şi descîntecele. 
“Totuşi, în aceste cazuri speciale, ştiau să administreze vomitive, să spele 
rănile cu antidoturi, să aplice plasturii adecvaţi, să ardă rana, să extragă 
sîngele prin apăsare şi chiar să amputeze membrul atins. 


MOARTEA ŞI FUNERALIILE 


Înţelepţii nu plîng nici pe cei morți, nici pe cei vii. 
Bhagavad-Gită, II 


Cînd se arătau semnele premergătoare morţii, era prevenit preotul. 
Muribundul cerea să vină la căpătiiul său toate rudele şi, conformîn- 
du-se tradiţiei, le adresa cîteva cuvinte frumoase, rugîndu-i să-şi îm- 
partă bunurile sale. Apoi, îl luau din patul lui şi-l întindeau pe jos, 
ca să moară după datină, culcat pe pămînt. 

După ce se protejase pe el însuși contra impurităţii, printr-o rugăciune, 
preotul se pleca spre urechea dreaptă a muribundului și îi murmura un 
verset din Veda, apoi un altul în urechea stingă. Atît cît îi permitea 
luciditatea lui din ce în ce mai slăbită, acesta se străduia să recunoască 
cu ochii minţii cele două căi care se deschideau în faţa lui: cea care 
l-ar conduce la zei şi cea care l-ar condamna să renască. Cu un ultim 
efort, el încerca să se concentreze asupra formulei atît de cunoscute care 

afirma identitatea sufletului individual cu divinitatea : „Ceea ce El este, 
sînt eu“. Apoi moartea își desăvîrşea opera. Există un text care ne 
dă o descriere impresionantă : apa cuprinsă în corpul celui care moare 
„absoarbe virtutea pămîntului“. O ultimă zvîrcolire îl agită, apoi cade 
din nou, lipsit de vlagă, pe cînd în jur dă tîrcoale o miasmă. La rîndul 
lui, focul interior sparge sălașul spiritului şi centrii vitali, „arde 
lichidul care iese din orificiile vaselor“ ; trupul se consumă sub acțiu- 
nea lui, sîngele seacă — și, lipsit de combustibil, focul interior se stinge. 
Cele cinci „vînturi“ vitale nu-și mai îndeplinesc funcţiile respective și 
urcîndu-se spre înălțimi, gilgîie în gît înainte de a evada pentru a 
se contopi cu vîntul universal : atunci începe dezintegrarea cadavrului 76. 

Alături de el, văduva plingea și se lamenta ; durerea ei era încă prea 
puternică pentru ca să poată asculta cuvinte raţionale și înțelepte care 
ar ajuta-o să nu cadă, ca orice făptură de rînd, sub imperiul durerii 77, 
sau să admită că „cel ce s-a născut este asigurat că va muri, cel ce a 
murit este asigurat că se va naște“ 18. Era mult prea devreme pentru 
aceste gînduri înălțătoare, care acum nu i-ar fi fost de nici un ajutor. 
Plînsetele ei ţineau să dovedească cît de cumplită era pentru ea pierderea 
soţului, tovarășul ei de totdeauna : „Podoabele mele, plingea ea, nu-mi 
mai folosesc la nimic 7%, culcușul meu e astăzi pustiu. Moartea cea care 
nu cunoaște milă, ce nu mi-a răpit ea oare, spune, cînd mi te-a răpit 8% !“ 
Întreaga familie se alătură durerii ei. 

'Trebuiau să se gîndească fără întîrziere la înmormîntare 8t. „Stăpînul 
casei“ aducea profesioniști însărcinaţi cu toaleta mortuară. Ei tăiau mor- 


15 Vaikhânasagrihyasiitra, V, 1, trad. Louis Renou, Anthologie sanskrite, pp. 53—54. 

16 Această descriere este conformă credinței admise atît în medicină, cît și în 
filozofia antică indiană, şi care stabilește o analogie între cosmos şi corpul ome- 
nesc, compuse amîndouă din aceleași elemente: vidul, vintul, focul, apa și pă- 
miîntul. Vîntul, focul și apa se întrunesc în ele pentru a crea şi a întreţine 
viaţa. Dereglarea lor dă naștere la umori (dosha) şi aduce după sine moartea. 

7“ Raghuvamsa, VIII, 90. 

15 Bhagavad-Gitâ, II, 1—28. 

19 Ea trebuia chiar să le distrugă în semn de doliu iremediabil. 

5 Raghuvamsa, VIII, 66—67. 

ŝi Pentru această parte, informaţiile sînt date după textele Grihya sûtra: Asva- 
lâyana, IV, 1—6 inclusiv, şi Pâraskara, III, 10. L. Renou şi J. Filliozat, 
L'Inde classique, I, $$ 740, 741, 742, 1196 şi urm. Jain, op. cit., p. 241 şi urm. 
Şi îndeosebi : J. M. și G. Casal, Site urbain et Sites funéraires des environs de 
Pondichery, 1956, p. 19 şi urm., 27, 29, 50 şi urm. 

tului părul de pe cap, barba și tot părul de pe corp şi unghiile. Îl un- 
geau cu uleiuri parfumate, îl îmbrăcau cu haine noi, îi legau cele două 
degete mari de la mîini și îl împodobeau cu ghirlande. Apoi îl așezau 
pe o năsălie. Un grup de bocitoare de profesie, convocate îndată, își exer- 
zitau cu conştiinciozitate lugubra lor artă în preajma defunctului, lovin- 
du-se în piept, urlînd și dansînd, scuturîndu-şi părul despletit. Toate ru- 
bedeniile, chiar cele mai îndepărtate, fuseseră prevenite de toba care 
răsuna fără încetare în sat. Ei începeau să sosească la casa mortuară, 
toţi cu părul despletit ca să-și arate durerea. 

În timpul acesta, preotul oficiant făcea pregătirile necesare pentru 
ceremonie ; el își procura iarbă pentru sacrificii și unt rafinat în canti- 
tăți suficiente, sarcini de lemne pentru incinerare, o vacă ce va avea 
rolul ei în ritual și instrumentele sacrificiale care aparținuseră mortului. 

Cînd totul era gata, se forma un cortegiu : în frunte, cele trei focuri 
rituale, purtate de rude ; apoi litiera funebră dusă de cei mai vîrstnici 
sapinda, bărbaţi și femei. Uneori ea era urcată pe un car tras de vaci. 
După aceea veneau celelalte neamuri, în ordinea vîrstei, cei mai bătrîni 
în faţă. 

Locul de incinerare, nu departe de vasta împrejmuire a cimitirului, 
se afla în afara satului. Șirul lung al purtătorilor și al participanţilor se 
întindea cît era drumul, urmele paşilor celor care susțineau litiera erau 
şterse de o ramură înfrunzită agățată de năsălie şi care atîrna pe pă- 
mînt ; vaca, legată de laba dreaptă de dinainte şi dusă de un membru 
masculin al familiei, venea imediat după mort. 

Un baldachin, făcut din ţăruși şi un acoperiș de frunziş, fusese ridicat 
deasupra rugului pe care urma să se facă incinerarea 2. Oficiantul îl 
înconjura de trei ori, ţinîndu-l în stînga lui (adică în sens invers față 
de sensul care trebuia respectat în ritualurile favorabile) și îl stropea 
de trei ori cu o ramură, spunînd la adresa demonilor care bîntuiau ine- 
vitabil acele locuri impure : „Duceţi-vă, retrageți-vă, plecaţi de-aici !“ 
Apoi așeza cele trei focuri sacrificiale în jurul rugului, pe rînd: la 
nord-vest, la sud-vest şi la sud-est. Pe platforma superioară a acestuia, 
el întindea iarbă tăiată pe care o acoperea cu o piele de antilopă neagră, 


8&2 Casal, op. cit, p. 29. 

cu părul în afară. Purtătorii se apropiau, treceau prin faţa focului dinspre 
nord-vest şi depuneau trupul pe pielea de antilopă. Văduva înlăcrimată 
era condusă lîngă cadavru, la nord, şi se întindea plingînd lîngă el; o 
ridicau îndată şi o făceau să coboare de pe rug, afară de cazul cînd ea 
hotăriîse să ardă de vie, după exemplul soțiilor credincioase (sat). 

Pe cadavru, oficiantul punea o serie de obiecte sacrificiale care apar- 
ţinuseră mortului : în mîini lingurile lui de libaţiuni; de o parte şi de 
alta, sabia de lemn și polonicul; pe piept lingura cea mare; pe cap o 
tipsie ; pe dinți pietrele de tescuit soma; pe nări, linguriţe ; pe, urechi, 
două străchini ; pe pîntece un castron, o cupă și bastonul; pe coapse, 
doi butuci de lemn; pe gambe, piuliţa şi pisălogul; pe picioare, două 
coșuri. Toate celelalte instrumente și recipiente, piatra de măcinat, us- 
tensilele de metal și olăria erau date moștenitorilor sau chiar aruncate. 

Apoi, oficiantul sacrifica vaca. După ce o ucidea, începea s-o desfacă 
în bucăți și așeza pe cadavru, în locurile fixate de ritual, rinichii, inima 
şi alte părţi ale animalului. 

Momentul solemn sosise: preotul oficiant poruncea să se aprindă 
rugul cu cele trei focuri simultan. În timp ce focul se încingea și cuprin- 
dea la iuţeală trupul, oficiantul rostea imnuri și rugăciuni. Fumul se în- 
groșa și se învolbura sub bolta care în curînd părea „festonată de flă- 
cări“. Preotul observa cu atenție mersul focului pentru a face prezi- 
ceri : dacă focul de la sud-est atingea cel dintii trupul, aceasta însemna 
că, protejat de fum, cel defunct ajunsese de acum în regiunile cerești, 
unde prosperitatea îi era asigurată ; dacă era vorba de focul de nord-vest, 
el se fixa în domeniul aerian ; cînd cel de-al treilea foc o lua înaintea 
celorlalte, defunctul renăștea printre oameni. În fine, dacă cele trei focuri 
cuprindeau deodată cadavrul, era un semn de supremă şansă. 

În timp ce totul ardea, oficiantul recita un alt imn care începea prin 
aceste cuvinte : „Aceste ființe vii au fost depărţite de cei morţi“. Flă- 
cările începeau să scadă, fumul se rărea şi apăreau grămăjoarele de ce- 
nușă : rudele trebuiau să părăsească locul crematoriului. Mai înainte, 
însă, aşezaţi în rînd, făceau de trei ori ocolul rugului, ţinîndu-l tot 
timpul în stînga. Apoi, plecau unul în spatele celuilalt, avînd grijă să nu 
întoarcă capul. Înainte de a intra din nou în sat, trebuiau să se purifice, 
căci prezenţa lor alături de mort îi profanase. Așa încît se îndreptau 

cu toţii spre rîu; păstrau pe ei o singură haină și intrau în apă. Cu fața 
spre sud, fiecare făcea o ablaţiune de apă pentru defunct și pronunța 
numele gotrei şi al celui dispărut. Ieșind din unde, ei îmbrăcau haine 
noi, lăsîndu-le pe cele vechi către nord. 

După aceasta, se așezau în grup: ei nu puteau să întilnească imediat 
lumea vie a satului, ci trebuiau să aștepte noaptea, sau măcar ultima 
fază a asfinţitului. Petreceau timpul ascultînd poveştile și istorisirile 
pe care le cunoșteau unii dintre ei. În sfîrșit, cînd apăreau stelele, se 
așezau din nou în șir, cu tinerii în frunte, şi se întorceau în sat. 

Intrînd în casele lor, înainte de a păși pragul, ei atingeau obiecte de 
bun augur : o piatră, focul domestic, o baligă de vacă, orz prăjit, seminţe 
de susan, apă. În casa celui decedat, se prepara lapte îndoit cu apă 
într-un urcior de pămînt care era lăsat afară, neacoperit, pentru ca ră- 
posatul să poată veni să se scalde. După aceea, se servea masa nocturnă, 
compusă din alimente fără sare, cumpărate sau oferite de un prieten, 
căci le era interzis să-şi pregătească singuri masa în seara aceea. Zece 
zile la rînd 8, rudele celui dispărut nu puteau consuma decît mîncare 
fără sare ; trebuiau să doarmă pe pămînt şi să respecte castitatea. Nu pu- 
teau nici să lucreze, nici să pună pe altcineva s-o facă în locul lor; 
întrerupeau studiul Vedei și distribuirea de daruri. În fiecare zi, se adu- 
cea mortului o nouă ofrandă de hrană şi de apă. 

În sfîrşit, cea de a unsprezecea zi, sosea. În tot acest timp, oasele 
cadavrului, în parte calcinate, rămîneau la locul incinerării : de acum 
răcite şi descărnate de păsările de pradă %, le trebuia un mormînt. Ru- 
dele se duceau la cimitir 8%. Acesta consta dintr-un teren vast împrej- 
muit cu ziduri ; se intra prin patru pridvoare (fiecare destinat, se pare, 
unei caste diferite), împodobite cu picturi și sculpturi cu caracter divin. 
În mijlocul unei curţi mari se ridica un altar şi capela închinată zeiţei 
lemnului crematorial. Se mai găseau aici stilpi pentru sacrificii și nume- 
roase bănci de piatră. Era un loc plin de ierburi și de mărăcini, unde 


83 Zece zile pentru un sapinda; perioadă variabilă după gradul de rudenie 
sau calitatea defunctului (minimum trei zile). 

% Un osuar este menţionat de Cowell, vol. I, p. 215 şi n. 2. 

$ După descrierea cimitirului de la Kaveripatnam, extrasă din Manimegalai, 
VI, 36—96, trad. Léon Sain-Jean, din Karikal și publicată de Casal, op. cit.» 
p. 51 şi urm. 

creştea laptele-cucului și lemnul spinos, aliorul, alângi, kânrai, finapul 
(zizyphus jujuba Mill.), mimozele, feronia. Acolo creșteau copaci verzi 
şi înalţi, chiar din aceia pe care îi îndrăgeau driadele şi din care se 
tăiau, eventual, țepușele destinate criminalilor. Ici-colo se zăreau urne 
funerare, al căror lut roşu apărea din verdele ierbii şi pe ele se cocoţau 
cocoșul cu urechi roşii, poguval-ul, corbul cel îndrăzneţ cu ciocul puter- 
nic şi „marele duce“ (bubo-bubo) 8% laolaltă. O apă curgătoare șerpuia în 
tot locul 87 și cărările îl străbăteau printre tufișuri. Existau și monumente 
funerare din piatră sau din cărămidă, în formă de domuri, din care s-au 
inspirat budiştii la înălțarea relicvariilor „lor monumentale (stâpa) 8%. 
Paznicii — care nu puteau fi decît dintre chândâla — locuiau aici în 
colibe și circulau înarmaţi cu un baston, foarte necesar pentru a se apăra 
împotriva demonilor. Căci orice cimitir, precum e lesne de gîndit, era 
bîntuit de asemenea fantome. În acest sălaș al dezolării, nu încetau să 
răsune plînsetele şi bocetele : „ca tumultul mării cînd apele veneau mari 
și în valuri strînse, aceste strigăte îndurerate nu se potoleau niciodată“, 
la fel, ca și noaptea, „chemarea lugubră a şacalilor cu botul lung, glasul 
„marilor duci“ chemînd morţii, strigătul cucuvelelor mîncătoare de carne“. 

Se comandase la olarul satului o mare urnă funerară „bărbătească“, 
cu fundul ascuţit; ea avea pe margine un motiv decorativ foarte sim- 
plu, executat cu unghia și, pe partea umflată, cîteva cîrlige pentru a se 
agăța ghirlandele de flori. În chip de capac, i se punea un fel de cupă, 
care semăna cu fundul urnei şi care se întorcea peste orificiu, în mo- 
mentul voit. Pentru femei, meșterul olar modela urne „femeiești“ 89, 


% Cea mai mare dintre păsările răpitoare nocturne, care trăieşte în Europa 
şi Asia. 

87 Asvalâyana, IV, 1, 15. 

88 S, C. Sarkar, Some Aspects of the Earliest Social History of India, op. cit., 
p. 39 și urm. De asemenea Harshacharita, trad. Cowell și Thomas, p. 164. 

89 Sexul urcioarelor funerare este specificat în Asvalâyana, IV, 5, 2. Pe de altă 
parte, trei urne deshumate la Muttrapaleon de J.-M. și G. Casal (nr. IV, XIV și 
XV) prezintă particularitatea de a fi „flancate în partea superioară de două 
urne mici de mărime egală, în formă de sîni, care sînt literalmente lipite de 
părţile laterale (pl. XVIII)“. Cu toate rezervele pe care le reclamă o astfel de 
apropiere, s-ar putea ca simbolismul feminin pe care-l presupun acești autori să 
corespundă cu injoncțiunile din Grihya sâtra, citată mai sus. Pe de altă parte, 
subliniem că urnele găsite în locurile funerare din India de sud conţineau ose- 
minte curățite prin descărnare (de către animalele de pradă) şi nu purtau urme 
de calcinare, contrar ritualului de incinerare specific brahmanic. Cît despre 

Preotul oficiant începea prin purificarea locului unde trebuia să se 
sape groapa %; el proceda în același mod ca și în momentul incinerării, 
ocolindu-l de trei ori şi stropindu-l cu o ramură. Apoi, luînd oasele 
și ţinîndu-le între degetul mare şi cel de al patrulea, le punea unul 
după altul în vas, începînd cu picioarele şi terminînd cu craniul și 
„cernîndu-le“ cu ajutorul unui dîrmon. După ce le aduna pe toate, 
le purifica stropindu-le cu substanțe aromate. Atunci urna era 'cobo- 
rîtă în groapă și împodobită cu ghirlande. Oficiantul arunca puţin pă- 
mînt ; apoi o acopereau cu capacul. 

Ceremonia era terminată. Ca și cu zece zile mai înainte, rudele pă- 
răseau cimitirul, fără a-și întoarce capul. Trebuiau şi acum să se scalde, 
apoi să facă defunctului o ofrandă de pinda. De acum încolo, ritualul fu- 
nerar (Srâddha) va fi celebrat pentru cel dispărut cu regularitate în 
fiecare lună, de către fiul său cel dintii născut. Și, în timp ce ei se în- 
depărtau, cimitirul rămînea presărat cu resturi de tot felul : „talerele de 
lemn pline cu prăjituri, litierele goale, pînzele care serviseră ca giulgiu, 
ghirlandele smulse, vase de lut sparte, orezul fiert, orezul decorticat 
de la ofrandă, se întilneau la tot pasul în acest întins loc al dezolării“. 
Gardienii aveau mult de lucru ca să curețe, dacă aceasta era una din 
însărcinările lor. 


VĂDUVIA, SATI 


Dacă nu se face nicăieri aluzie la văduv, fiindcă el era invitat să se 
recăsătorească cît mai curînd pentru ca ritualul cotidian să poată fi să- 
vîrşit din nou, în schimb, soarta văduvei este adeseori evocată în litera- 
tura antică. 

Deşi respinsă de casta brahmanică, sinuciderea cunoştea o modă cres- 
cîndă în epoca pe care o studiem noi, mai ales la Kshatriya, unde era, 
poate, consecinţa poligamiei. Prima menţiune datată a acestui obicei există 


sarcofagele de pămînt ars, săpăturile de la Sanur au scos la iveală noi specimene : 
„Ancient India“, nr. 15, 1959, pp. 10, 14, 16, 17—18, 19—20 (săpăturile din 1950 şi 
1952, epoca : aproximativ 200 î.e.n. — 50 e.n.). 

% Asvalâyana, IV, 5, 1 şi urm. 

din anul 510 e.n., cînd a fost comemorat prin înălțarea unei stele fune- 
rare (la Eran °’), obicei care mai apoi s-a răspîndit, mai ales în sudul 
Indiei. Acest sacrificiu voluntar al văduvei căpătă o înfățișare foarte 
spectaculoasă : în timpul arderii corpului soţului său, ea urca pe rugul 
în flăcări și se lăsa să ardă de vie. Acest act era socotit ca dovadă supremă 
a fidelității conjugale — de aceea, femeile care îl săvîrşeau erau numite 
sati sau „femeie virtuoasă“ %. 

Soarta văduvei care supraviețuia soțului ei nu era de invidiat. Dispa- 
riția soţului o punea într-o poziţie de inferioritate, atît pe plan legal, cît 
şi pe plan social. Nu numai că ea nu mai putea participa la viața sacra- 
mentală a familiei, dar trebuia să se ţină departe de reuniuni și cere- 
monii, unde prezenţa ei ar fi adus o notă de rău augur. Fără să mai poarte 
bijuterii sau să se mai ungă cu parfumuri, cu faţa fără farduri, părul 
nevopsit cu henn€ și necoafat, nici măcar descurcat %, ea ducea de acum 
o viaţă castă și austeră, dormind pe pămînt, luînd o singură masă pe zi, 
fără miere, fără carne, fără vin sau sare, împărțindu-și timpul între ru- 
găciuni și ritualurile religioase și nemaiavînd decit o singură speranţă : 
să fie din nou căsătorită cu soțul ei într-o viață ulterioară și să satisfacă 
sufletul acestuia prin credința și buna ei purtate pînă la moarte. Mai 
mult, ea era supusă autorităţii directe a fiului ei cel mare, în calitatea 
acestuia de șef al familiei. Nu putea fi vorba ca ea să-și părăsească lo- 
cuinţa și să se stabilească în altă parte, deoarece, prin căsătorie ea făcea 
parte din gotra soţului ei. Îi era, de asemenea, cu strictețe interzis să 
se recăsătorească %, sub amenințarea că pune în pericol sufletul aceluia 
de care fusese indisolubil legată prin taina căsătoriei. Totuși, dacă uniu- 
nea cu soţul ei nu fusese consumată, ea era autorizată să se recăsăto- 
rească, deoarece trebuia ca o femeie să fie fecioară ca să poată fi luată 
în căsătorie. 


% Corpus Inscriptionum Indicarum, vol. III, p. 92. 

92 S, C. Sarcar, Some Aspects of the Earliest Social History of India, pp. 82—83, 
186—187. Upadhyaya, op. cit., p. 189. The Cambridge History of India, I, pp. 
292—293, 414—415 şi urm. Sivaramamurti, Sanskrit Literature and Art, p. 89 
şi urm. L. Renou, La Civilisation de l'Inde ancienne, § 22. 

% Upadhyaya, op. cit., p. 204. 

% Gandhi a propovăduit recăsătorirea văduvelor, care este acum autorizată prin 
Constituţie. 

În general, ea accepta fără murmur noua sa situaţie şi austerităţile 
care decurgeau din ea ; nici înclinațiile, nici educaţia n-o îndemnau să 
considere văduvia ca pe o eliberare, care i-ar fi permis în sfîrșit să tră- 
iască după placul ei, după atîţia ani petrecuţi urmînd ordinele sau sfa- 
turile imperative ale soţului ei. 

Situaţia tinerelor văduve fără copii — uneori măritate abia nubile — 
era însă foarte tristă, căci şi ele erau obligate să se supună aceloraşi 
reguli ; toată existența lor era în mod iremediabil întreruptă. Nu exista 
decît o singură îmbunătăţire posibilă pentru ele: pentru a asigura o 
descendență masculină, șeful familiei le putea „recomanda“ să se recă- 
sătorească. Bineînţeles, nu cu bărbatul ales de ele, ci cu ruda cea mai 
apropiată a defunctului soț, în genere cu fratele lui — chiar dacă acesta 
avea deja o soţie % : aceasta era recăsătorirea „prin atribuire“ (niyoga), 
supraviețuire probabilă a „leviratului“, obligaţie ce dăinuia din timpu- 
rile antice și care impunea văduvei să ia în căsătorie pe unul din cum- 
naţi, dar care, în secolul al VI-lea, era foarte aproape de a cădea în 
desuetudine %. 


MOȘTENIREA ȘI DREPTUL SUCCESORAL 


După cutumă, nu exista testament; dar partajul era în general făcut 
din timpul vieţii proprietarului, cînd acesta încredința conducerea fa- 
miliei fiului său cel dintii născut, înainte de a se retrage într-o sihă- 
strie. În caz că el nu putuse lua această măsură înainte de a muri, bunu- 
rile lui erau împărțite după ce repartiția lor fusese discutată în comun, 
hotărîrea șefului familiei intervenind ca factor definitiv. În cazul poliga- 
miei, moștenirea era împărţită ţinîndu-se seamă cu precădere de mamele 
cu moștenitori şi de castele lor, un kshatriya avînd dreptul să ia în căsă- 
torie, pe lîngă o femeie din aceeași castă cu el (care era soţia legitimă), 
cel puţin încă două soţii de castă inferioară. 

Erau exceptate de la succesiune hainele mortului, piatra de măcinat, 
ca şi instrumentele și ustensilele de metal sau de lut care nu purtau 


s5 Rezumat în L. Renou, La Civilisation de Vinde ancienne, $ 23. 
% Ibidem, p. 98. 


245 


semnul personal al celui dispărut — care fuseseră date fiului mai mare 
la înmormîntare. 

La fel era cu bunurile mobile provenite din dota (sulka) văduvei şi 
care îi aparțineau acesteia : ele erau, într-adevăr, inalienabile. Puteau fi 
incluse şi bijuterii și sclavi ; li se adăugau cadourile (youtaka) pe care 
le primise personal și cîştigul pe care eventual l-ar fi realizat prin munca 
ei. Imobilele erau excluse din proprietatea femeilor. Cînd văduva mu- 
rea, aceste bunuri (strîdhana) erau în întregime transmise cu prioritate 
fiicelor sale — şi, în lipsa acestora, fiilor. 

În familiile unificate, bunurile imobiliare rămîneau în indiviziune. Exis- 
tau, totuşi, cazuri cînd indiviziunea era ruptă la cererea unuia sau a mai 
multor fii majori, dar acest fapt era dezaprobat : nu numai că această 
ruptură dădea o lovitură adeseori fatală bugetului familial, dar ea mai 
era considerată şi ca un afront adus bunei gestiuni a șefului de familie. 

Dacă defunctul era însuși „stăpînul casei“, toată averea lui mergea 
la fiii săi, cel dintii primind înainte de partaj o cotă de o douăzecime %, 
în schimbul căreia se însărcina pe viitor cu îndatoririle de șef al familiei. 
Indivizii atinși de o deficiență fizică sau psihică erau excluși de la par- 
taj. Tatăl avea toată libertatea să favorizeze pe unul sau altul din fe- 
ciori făcîndu-i un dar personal, dacă dorea, de exemplu, ca să-și conti- 
nue studiile religioase, sau pentru că voia să-l recompenseze pentru o 
comportare deosebit de frumoasă. În caz de pcligamie, se ţinea cont de 
dreptul de prioritate al mamelor și în consecinţă de cel al fiilor. Dacă 
defunctul nu avea ca moştenitor direct decît un nepot născut de fiica 
unică, acesta îl moșştenea, pentru că el intrase în gotra lui, şi nu în cea 
a tatălui său. 

Cînd capul familiei murea fără fii apți să-i primească moştenirea, 
aceasta revenea fraţilor lui și urmașilor acestora, din grija evidentă de 
a nu se dezmembra proprietatea familială. Teoria sapinda își păstra ast- 
fel valoarea, aceşti „sapinda“ avînd o prioritate succesorală în raport cu 
ceilalți membri ai familiei, sakulya, care nu moşteneau decît în absența 
unor moștenitori direcți. 


% L, Renou, La Civilisation de l'Inde ancienne, §§ 12—15 şi 24. De asemenea, 
Anthologie sanskrite, pp. 208—209. 

Dacă defunctul nu era șeful familiei unificate, ci trăia numai pe do- 
meniul ei, partajul bunurilor sale depindea de voința „stăpînului casei“, 
care putea fie să le păstreze în indiviziune, fie să le lase fiilor celui 
dispărut, fie chiar să-i deposedeze pe aceștia în profitul propriilor lui fii. 

În succesiune, fiul adoptiv avea în principiu aceleaşi drepturi ca și 
cînd ar fi fost legitim ; dar acest fapt dădea loc deseoni la discuţii. Cazul 
lui prezenta deseori o particularitate curioasă : dacă fraţii lui legitimi 
erau toţi morţi înaintea lui, el putea moșşteni pe „primul“ său tată, ceea 
ce nu-l împiedica deloc să-și moștenească și tatăl adoptiv, la timpul 
cuvenit. 

Cît despre fete, situaţia lor n-a fost niciodată bine definită. În teorie, 
ele nu moşteneau decit „peculiul* mamei lor, îşi păstrau dreptul asu- 
pra obiectelor care le erau lăsate moștenire personal, dar nu aveau de- 
cît uzufructul bunurilor care le puteau reveni cînd era vorba de imo- 
bile. Se admitea în mod curent că, atunci cînd tatăl murea, ele să fie 
întreţinute de fraţii lor, care trebuiau să aibă grijă de cheltuielile de 
căsătorie şi de zestrea lor. 


CAPITOLUL IV 
Viaţa monahală şi ascetică 


Copii, ei se dedică studiului ; 

'Tineri, ei aleargă după plăceri ; 

Bătrîni, ei practică ascetismul ; 

Şi îşi desăvîrşesc existența în Yoga. 
Kâlidâsa, Raghuvamsa, I, 8. 


ULTIMELE DOUA «ETAPE» ALE VIEȚII 


„Bătrîni, ei practică asceza şi îşi desăvîrșesc existența în Yoga.“ (Raghu- 
vamsa, 1, 8). Astfel grăia Kâlidâsa. Erau, în adevăr, cele din urmă două 
etape pe care un «stăpîn al casei» brahman le străbătea înainte de a 
muri. După ce fiul său cel mare se căsătorea și era, deci, în situaţia de a 
perpetua la rîndul lui ritualul strămoșilor, șeful familiei se putea retrage 
într-o sihăstrie lăsînd în grija tînărului conducerea comunităţii familiale. 
El proceda atunci la partajul bunurilor sale și, însoţit sau nu de soția 
lui, pleca să trăiască în marginea societăţii, mai întîi ca un sihastru 
(vânaprastha), apoi — de data aceasta fără soţia lui — în chip de călu- 
găr rătăcitor (samnyâsin). 

Hotărirea de a trăi în sihăstrie nu era luată cu uşurinţă şi, desigur, 
mulţi nu se decideau la aceasta. Într-adevăr, soarta soţiei cîntărea mult 
asupra convingerii soţului, în cazul cînd ea privea cu groază să împartă 
cu el această nouă existență de privaţiuni și cumpătare, sau atunci cînd 
se hotăra să nu-l urmeze pe calea renunţării. Atunci se petrecea o scenă 
penibilă 1: aflînd de hotărîrea soțului, se întîmpla ca soția să-și piardă 
cunoştinţa și să cadă leșinată ; trebuiau s-o stropească cu apă, să i se 
facă vînt cu o frunză de palmier şi, cînd îşi revenea, să fie încredințată, 
înlăcrimată, unor rude sau persoane apropiate, care s-o consoleze. 


1 Nâyâdhammakahă, ed. N. V. Vaidya, Poona, 1940, p. 25 şi urm.; Uttarăâ- 
dhyahana, 19. 

Viaţa într-o sihăstrie era întru totul asemănătoare cu cea pe care am 
descris-o cînd a fost vorba despre discipol, cu singura deosebire că „stă- 
pînul casei“, devenit sihastru, avea rolul de profesor și nu de elev. Era, 
cu toate acestea, o existență cumpătată şi retrasă, alcătuită din meditație 
şi renunțare, și nu fiecăruia îi era dat s-o accepte de bunăvoie. 

Cînd, în sfîrşit, rupînd definitiv legăturile cu viața socială «stăpînul 
casei» părăsea pustnicia pentru a deveni un anahoret, dacă avea tăria 
morală și cunoştinţele pe care această situație le cerea, el se consacra 
totalmente ascetismului și contemplaţiei, atingînd condiția umană cea 
mai elevată pe plan spiritual, realizind detașarea cea mai completă, care 
prefigurează eliberarea de contingențele transmigraţiei. Prin însăși 
aceasta, un samnyâsin ieşea din societate și intra în rîndul celor «fără 
castă» dar păstrind respectul tuturor. Era idealul pe care brahmanismul 
îl propunea celor mai buni dintre adepţii săi, și numeroși au fost aceia 
care au încercat să i se apropie. Bâna a lăsat un remarcabil portret al 
acestor solitari într-un roman istoric, Harshacharita (III, 112)3; el a 
descris trăsăturile lor supte şi adînc ridate, orbitele adincite, ochii „ro- 
şii ca picăturile de vin“, nasul ascuţit, urechile cu lobii lăsaţi 4, dinţii 
proeminenţi și maxilarele puternice. Ei purtau asupra lor tot avutul 
lor : o cîrpă roşie, în zdrențe, înnodată la nivelul inimii, le ţinea loc 
de haină de deasupra și o eșarfă roșie atîrnindu-le de pe umăr, care le 
servea să se înfășoare. Într-o mînă, țineau un baston de bambus și cu 
cealaltă mențineau în echilibru pe umăr o cobiliță la capetele căreia 
atîrnau, legate într-un mod complicat, cu o legătură făcută din păr, o 
răzuitoare pentru a se curăţi şi o sită de bambus, o fășie de pînză de 
înfășurat şoldurile, un vas pentru pomeni închis într-o cutie de lemn 
de kharjira (Phoenix silvestris Roxburgh), un vas de apă prins într-o 
ramă triunghiulară formată din trei beţişoare5, sandale și un teanc 
de foi scrise de mînă, bine legate cu un șnur. În ţinuta aceasta, aceşti 


3 Această descriere este completată în trad. lui Cowell și Thomas prin 
apendicele A, p. 263 şi urm. 

4 Aceasta se datora grelelor bijuterii pe care le purtaseră în timpul vieţii lor 
fastuoase şi pe care le părăsiseră în semn de renunțare. Lobii destinși au devenit 
simbol de înţelepciune. 

5 Reprodus de mai multe ori, mai ales la Ajantâ, caverna XXVI (parinirvâna) ; 
Yazdani, IV, pl. LXXX. 

sfinţi oameni rătăceau de-a lungul ţării, cerșindu-şi hrana, făcînd dru- 
muri lungi ca să-și procure saref; ei se fixau în vreun loc retras 
pe timpul ploilor, apoi porneau din nou spre locuri sfinte și peleri- 
naje. Regele îi chema uneori la el, sau ei erau vizitaţi de mai marii 
acestei lumi, atraşi de faima înțelepciunii lor şi a puterilor lor supra- 
naturale. Unii dintre ei își puneau capăt zilelor sinucigîndu-se conform 
ritualului, de exemplu cufundindu-se într-un fluviu sacru pînă ce ve- 
nea moartea 7. 


LAICI ȘI CĂLUGĂRI BUDIȘTI. MANASTIRILE 


În lumea budistă, diferența între călugări (bhiksku) şi laici (upâsaka) 
a fost la început destul de mare, atît în ceea ce privește gradul îndato- 
ririlor și al drepturilor, cît şi în modul de viață. Aceste deosebiri au 
tins să se şteargă odată cu ascendenţa crescîndă a Marelui Vehicul, 
formă mai tardivă a budismului, mai puţin exigentă faţă de natura 
umană și mai promițătoare faţă de cei cucernici. În epoca antică, lai- 
cul, înveșmîntat în alb, trăia ca un «stăpîn al casei» și se sanctifica fă- 
cînd pomeni călugărilor ; nu i se impunea să repudieze practicile reli- 
gioase în vigoare în mediul său — ceea ce explică supraviețuirea tenace 
a cultelor populare și a divinităţilor brahmanice în povestirile budiste : 
dar el trebuia să respecte regulile etice care interziceau omorul, furtul, 
desfriul (îndeosebi adulterul), minciuna, consumul de băuturi fermen- 
tate. Generozitatea trebuia să fie virtutea sa dominantă; se cereau 
de la el ştiinţă și înţelepciune, mai puţin decit de la un călugăr, deoa- 
rece el rămînea în viața laică. Putea totuşi atinge un grad superior 
dacă, virtuţilor fundamentale, el le mai adăuga obiceiul de a posti şase 
zile pe lună, luînd o singură masă pe zi, înainte de prînz și consacrînd 
aceste zile recitării în comun a regulamentelor confreriei, citirii cărți- 
lor sfinte şi predicilor ; pe lîngă acestea, el trebuia să înlăture mobi- 


6 Asamkiya-jâtaka, nr. 76; Cowell, vol. I, p. 186. 

7 Hiuan-tsang face aluzie la sinucideri de acest fel: Beal, op. cit, I, p. 86. 

8 Pentru tot acest pasaj: E. Lamotte, Histoire du Bouddhisme indien des 
origines à Vére aka, Louvain, 1958, p. 59 și urm., 71 şi urm., 330, 546, 686. 

lierul luxos, florile și parfumurile, cîntul, dansul şi spectacolele. Dacă 
era şi mai avansat, el se abținea de la raporturile sexuale cu soţia lui, 
sau păstra celibatul, ajuna și nu se atingea nici de aur, nici de argint, 
imitînd în aceasta novicii și călugării. El putea, la fel ca brahmanii, 
să-şi părăsească casa şi familia — după modelul lui Buda însuși — 
pentru a intra în viaţa religioasă. Schimbînd veșmîntul alb de laic pe 
rasa galbenă de călugăr, el renunţa la toate bunurile sale pentru a 
trăi numai din cerșetorie, neputind să mai exercite o meserie lucrativă 
şi nici să mînuiască aur sau argint. 

El intra atunci în ordinul budist’, dacă bineînţeles nu era un cri- 
minal sau bolnav. Aici era primit începînd de la virsta de opt ani, 
dar avea libertatea să părăsească la un moment dat starea monastică 
şi să-și reia starea laică. Un preceptor (upâdhyâya) şi un magistru 
(âchârya) se ocupau să-l instruiască. Îşi tăia barba, îşi rădea părul şi îm- 
brăca roba galbenă, își proclama de trei ori voința de a intra în comu- 
nitate și învăța cele zece reguli care constituie crezul unui călugăr 
budist. Apoi îşi începea ucenicia sub supravegherea conducătorului no- 
vicilor. 

Intrarea în ordin urma după un interval mai mult sau mai puţin 
lung ; ea era conferită de un consiliu de cel puţin zece călugări 10. De 
trei ori novicele cerea să fie primit în ordin; dacă consiliul păstra 
tăcerea, cererea sa era acceptată : atunci ceremoniarul proclama acest 
lucru. Îndată, noul călugăr era instruit cu cele patru reguli de austeritate 
monastică pe care trebuia să le respecte de acum înainte, precum și cu 
cele patru interdicții a căror nerespectare ar aduce excluderea sa. 

Femeile care intrau în comunitate așteptau doi ani primirea în ordin, 
timp în care erau supuse la şase interdicții. Ordinul le era conferit mai 
întîi de un consiliu de călugăriţe, apoi de un consiliu de călugări, în 
fața cărora ele se prezentau însoţite de preceptoarea lor (upâdhyâyikâ) 
și de tutoarea lor (âchârinâ). Disciplina la care ele se supuneau era 
mai severă decît cea a călugărilor. 


9 Mahâvagga I, este în întregime consacrată admiterii în ordinul bhiksku. Tra- 
dus în S.B.E., vol. XIII, Oxford, 1881, sau The Pâli Texts Society. 
10 în nici un caz, ea nu putea avea loc în timpul sezonului de ploi. 

Călugării budiști nu posedau altceva decît veşmintele de pe ei. Acestea 
constau dintr-o robă de dedesubt (antaravâsaka), un veșmînt de deasupra 
(uttarâsangga) şi o manta (samghâli); la care se adăugau o fustă 
(kusilaka) şi o cingătoare prevăzută cu o cataramă (samkakshikâ). Roşii 
sau galbene, aceste costume erau căpătate din milostenia laicilor, sau 
confecţionate din rămăşiţe netrebuincioase, vopsite şi peticite chiar de 
călugări. În picioare, uneori, purtau sandale, deși aceasta era considerată 
ca un lux; nu aveau dreptul decit la tălpi simple 11, afară de cazul 
cînd încălțămintea mai fusese purtată şi de altcineva !?. Echipamentul 
lor mai cuprindea un vas pentru pomeni (pâtra), un brici, un cleştișor 
de smuls părul, un altul pentru tăiat unghiile, un curățător de urechi 
şi altul pentru dinţi, un filtru de strecurat apa de băut, un ac, bastonul 
de pelerin, un săculeț pentru medicamente. La care se adăugau, pentru 
a se adăposti, o umbrelă de frunze 13 şi, pentru a se răcori, un evantai. 

Sculat dis-de-dimineaţă, călugărul se deda în primul rînd meditaţiei. 
Apoi pleca să cerșească hrana zilnică, înarmat cu vasul lui pentru 
pomeni : nu trecea niciodată pragul caselor, nu scotea o vorbă și ţinea 
ochii plecaţi. Terminînd cu cerșitul, se întorcea la locuinţa sa, își spăla 
picioarele, se retrăgea la umbră și, puţin timp înainte de prînz, lua 
unica lui masă din zi. Aceasta se compunea de obicei din orez, «piine» 
și, ca băutură, apă limpede ; totuși, nu-i erau interzise carnea și peştele, 
dacă avea certitudinea că animalul nu fusese ucis anume pentru el. 
Numai cei bolnavi puteau consuma unt rafinat, ulei, miere și zahăr. 
Usturoiul şi ceapa nu erau permise în nici o împrejurare. Călugărul 
avea şi dreptul de a accepta să ia masa la o casă laică; dar niciodată 
nu putea fi o altă masă decît cea de prînz, sub amenințarea de a suporta 
o penitență gravă. După ce termina de mîncat, el se așeza în pragul 
chiliei sale și își primea discipolii sau elevii. Apoi, se retrăgea deoparte, 
la picioarele unui copac, folosind orele calde pentru a se reculege, dacă 
nu se lăsa pradă somnolenţei. La apusul soarelui, el participa la audiența 
publică unde se adunau laicii dornici să se instruiască, curioșii și trecă- 
torii. În răcoarea serii, călugărul făcea o baie fără a se complace în 


11 Mahâvagga, V, 1, 28. 
12 Brahmadatta-jâtaka, nr. 323; Cowell, vol. III, p. 53. 
13 Ibidem, p. 54. 

rafinamentele unei băi obișnuite, își primea din nou discipolii, și discaţiile 
lor edificatoare se prelungeau pînă tirziu în noapte. 

La fiecare două luni, își rădeau părul. Niciodată n-aveau voie să se 
privească în oglindă sau în luciul unui vas cu apă, decit în caz de boală. 
Podoabe, farduri și parfumuri le erau interzise, ca şi dansul, cîntul şi 
muzica profană. 

Călugării care făceau parte din aceeași parohie (sîmâ) — şi cei care 
se găseau în trecere — erau obligați să se adune în zilele de 8 şi 14 
sau 15 ale fiecărei luni, la lună plină și la lună nouă, pentru a rezerva 
o zi postului și unor rînduieli mai severe. Odată din două, ei se mărtu- 
riseau în public, în faţa fraţilor lor; această confesiune avea loc la 
căderea nopţii, la lumina torțelor, sub conducerea decanului care, enu- 
merînd pe grupe greșelile, îi interoga cu voce tare; minciuna fiind 
proscrisă prin regulament, mărturisirea era obligatorie 14. 

În timpurile vechi, bhikshu, cerşetori așa cum o arată şi numele lor, 
n-aveau domiciliu stabil. Ei trăiau sub un arbore sau în vreo grotă 
naturală ; alţii, mai numeroși, se stabileau nu departe de sate sau de 
orașe, într-o locuinţă umilă (vihâra), colibă de frunze, «turn» (prâsâda), 
casă de piatră sau peșteră. Încetul cu încetul, acești solitari luară obiceiul 
de a-şi grupa aceste vihâra ale lor, ceea ce dădu naştere la mănăstiri 
(samghârâma) mai mult sau mai puţin întinse, din piatră, cărămidă sau 
lemn. Ele nu erau locuite decit pe timpul ploilor, restul anului fiind 
consacrat pioaselor peregrinări ale predicatorilor. Aceste mănăstiri, dintre 
care unele acopereau o suprafață întinsă, erau rezultatul donațiilor 
regale sau particulare. Pînă în secolul VII sau VIII aproximativ, mănă- 
stirile au fost amenajate în depresiuni circulare stincoase, dintre care 
cea mai celebră este poate cea de la Ajantâ. Dar mai erau multe, con- 
struite în aer liber — şi fără îndoială înzestrate cu amenajări mai 
confortabile. Cele de la Nâlandă, în Bihâr, de exemplu, care au dăinuit 
pînă în secolul XII, și care, grație săpăturilor care au fost făcute, scot 
şi azi la iveală importante vestigii. 

Comunitatea dubistă constituindu-se încetul cu încetul, aceste mănă- 
stiri au trebuit, în cele din urmă, să adăpostească un mare număr de 


14 Mahâvagga, II. 

indivizi : călugări şi novici, fraţi rătăcitori, servitori de ambele sexe, 
sclavi legaţi pe viață de domeniul aparţinind de clădirile principale, 
oaspeţi în trecere, refugiaţi. După povestirile pelerinilor chinezi, cele 
mai prospere ar fi adăpostit de la trei pînă la cinci mii de persoane. 

Construcţiile erau în general dispuse într-un vast patrulater, a cărui 
latură atingea uneori patruzeci de metri. Ele alcătuiau o incintă ale 
cărei galerii aveau o lărgime de doi metri jumătate şi pe care se des- 
chideau chiliile și capelele ; și unele și celelalte aveau o lărgime mijlocie 
de trei metri cincizeci. În centrul curţii interioare se ridica un stipa 
sau un templu avînd o înălțime de douăzeci şi cinci de metri sau chiar 
mai mult, încununat cu o cupolă și decorat cu clopoței care răsunau în 
bătaia vîntului. Cînd era necesar să se extindă mănăstirea, se construiau 
suplimentar unul sau mai multe corpuri în patru unghiuri, lipite de 
mănăstirea principală : astfel cea de la Nâlandâ avea opt. 

Chiliile, grupate în jurul curților, aveau un mobilier rudimentar ; 
era îngăduit: un pat făcut din frînghii şi așezat pe patru picioare 
scunde, un scăunel, o scîndură în chip de spătar, un scuipător, cîteva 
rogojini, perne mici de bumbac şi suluri de căpătii. Orice reprezentare 
de chipuri de oameni sau de animale pe ustensile sau scaune era inter- 
zisă. În anumite mănăstiri mai luxoase, locuințele călugărilor şi ale 
călugăriţelor erau instalate în clădiri cu mai multe etaje care se ridicau 
în piramidă și aveau verande sprijinite pe stilpi, sau alteori în celule 
izolate de public prin paravane sau uşi în șicană. Capelele, ridicate în 
alte curţi sau bine amenajate printre chilii (de preferinţă pe zidul de 
răsărit), conţineau un chip sculptat. Mănăstirea avea, în general, o singură 
poartă, orientată după caz. Un mare număr de săli și clădiri erau adău- 
gate la mănăstirea propriu-zisă, într-o dezordine rezultind din configuraţia 
terenului și din schimbările succesive aduse planului iniţial. 

În afară de chilii şi capele, se mai numărau diferite localuri care 
deserveau viața însăși a mănăstirii : înainte de toate, o sală de reuniuni 
de dimensiuni vaste (cu latura de zece, paisprezece, şaisprezece metri), 
în care erau amenajate firide pentru lămpi ; era folosită de două ori 
pe lună la adunarea membrilor comunității pentru rugăciuni colective 
și era destinată pentru toate actele solemne ale vieţii monahale, de la 
primirea pînă la excluderea din ordin; era adeseori transformată în 

sală de mese. Apoi, mai erau pivnițe amenajate la subsol, sub zidurile 
mănăstirii ; o încăpere conținînd focul domestic ; un oficiu ; bucătăriile ; 
un vestiar unde se transformau în veșminte bucăţile de stofă destinate 
călugărilor şi care le erau dăruite de laici cu ocazia unor anumite 
sărbători, de pildă cele care marcau sfîrşitul ploilor. În vecinătate se 
găseau hambarele, magaziile de alimente şi de medicamente. O sală era 
destinată păstrării tezaurului mănăstirii. Un puț adăpostit asigura apro- 
vizionarea cu apă potabilă, în timp ce un rezervor era prevăzut pentru 
ablaţiunile cotidiene şi necesitățile gospodărești. Igiena prescrisă de re- 
gulament necesita diverse încăperi în care se cuprindeau latrinele ţinute 
foarte curat, un sistem rudimentar de canalizare şi mai ales sălile de 
baie. Acestea cuprindeau, ca și în locuinţele particulare bine concepute, 
c sală de băi calde, o sală de aburi calzi, una rece, o anticameră unde 
se păstra apa şi un hol. Sala de baie și sala de sudaţie erau alimentate 
de o vatră prevăzută cu hornuri ; se mai găseau suporturi pentru haine 
din bambus și scaune ; cei care voiau să se îmbăieze nu intrau aici decît 
cu fața unsă cu lut pentru a o proteja de căldura excesivă 15, 

Aceste clădiri diverse erau construite în mod diferit potrivit resurselor 
fiecărei regiuni. Cărămida și piatra erau mai puţin frecvente decît lutul 
şi chirpiciul ; aceste din urmă materiale erau mai puţin rezistente la 
ploile diluviene ale musonilor şi trebuiau deseori reparate ; atunci ele 
erau întărite cu bucăţi de lemn acoperite cu un fel de ciment. Ca măsuri 
de precauţie pentru sălile de baie și cea care găzduia focul domestic, 
pereţii lor interiori erau îmbrăcaţi cu un rînd de cărămizi. Celelalte 
clădiri erau decorate în interior cu un strat de zugrăveală, roșie pentru 
pereţi, neagră pentru sol ; ghirlande proaspete, motive florale completau 
ornamentaţia. 

Acoperișurile erau din materiale variate : paie, coceni, cărămizi, pietre 
late, ciment, frunziș. Cele ale unor anumite edificii — sala unde se 
confecţionau robele monahale, mănăstirea, băile de aburi, adăpostul pen- 
tru fîntînă — erau din piele şi acoperite cu mortar de var amestecat 
cu nisip. Sub plafoane se întindea o pînză, pentru a împiedica șerpii și 
insectele să cadă în încăperi. 


15 Moti Chandra, Cosmetics and Coiffure..., p. 76 (după Chullavagga, V, 
14, 2—5 ; VII, 8, 2; VIII, 8, 2; X, 27, 4 etc.). 

Indiferent dacă edificiile erau din materiale durabile sau perisabile, 
decoraţiile exterioare tindeau să le dea o înfățișare somptuoasă. Ele erau 
în general acoperite cu un amestec de var şi nisip de o albeaţă strălu- 
citoare. Basoreliefuri de piatră acopereau suprafeţele laterale ale stăpei 
și ale templelor. Ele erau fixate pe pereţi prin diferite metode: fie 
prin crampoane de fier, fie prin cepuri şi scoabe — ca și cum ar fi fost 
de lemn, sau chiar cu ajutorul unui strat mai gros de mortar şi al unor 
cuie lungi de fier înfipte în tencuială. Indiciile zidurilor care se mai 
reconstituie încă în aceste locuri dovedesc că basoreliefurile erau pre- 
gătite şi aplicate separat. În anumite mănăstiri, reliefurile de piatră erau 
înlocuite prin chenare sculptate în tencuială ; motive decorative și per- 
sonaje de toate mărimile animau suprafeţele zidurilor. Aceste decora- 
ţiuni erau întărite printr-o policromie și o poleire a căror strălucire 
entuziasma pe pelerini; cîte unii se înșelau şi vorbeau de statui de 
aur masiv ; cei mai avizaţi știau că piatra sau stucul fuseseră acoperite 
cu foi de aur ciocănit aplicate cu grijă peste reliefuri. 

Culorile vii, aurul şi albeața varului erau întrerupte din loc în loc 
de tot felul de elemente din lemn, care erau adeseori pradă incendiilor : 
stîlpii galeriilor acoperite, porți cu vizetă, paravane ajurate la ferestre, 
grinzi și bîrne cu capetele sculptate, balcoane şi foișoare. 

Ansamblul stîrnea admiraţia pelerinilor chinezi, ale căror descrieri 
au putut fi în parte controlate în urma săpăturilor arheologice. Cel de 
la Nâlandâ a fost cu amănunțime descris de Yi-tsing 16: 


Clădirile sale (de cărămidă) se compuneau din trei etaje suprapuse, fiecare 
etaj fiind înalt de peste zece picioare. Toate templele sînt perfect aliniate și se 
poate circula în voie. Peretele posterior al edificiului constituie zidul exterior. 
Rîndurile de cărămidă se ridică pînă la treizeci sau patruzeci de picioare înălțime. 
Cît despre locuinţele călugărilor, sînt cîte nouă pe o fațadă ; fiecare din locuinţele 
călugărilor are o suprafață de aproape zece picioare pătrate. În fund, au cîte o 
fereastră care se înalță pînă la acoperiș. În vîrful unuia dintre unghiuri, au 
făcut un drum suspendat care permite să se circule deasupra templului. În fiecare 
din cele patru unghiuri se află cîte o sală construită din cărămidă; aici trăiesc 
călugării instruiți și venerabili. 


16 Mémoires sur les religieux éminents, trad. Ed. Chavannes, p. 85 şi urm. 
A se vedea și: H. D. Sankalia, The University of Nâlandă, Madras, 1934. 

Poarta templului este orientată spre vest; etajul său superior se înalță în aer 
şi-ţi dă ameţeală în vid. Pe el s-au sculptat imagini minunate, a căror frumusețe 
a epuizat arta ornamentației. Această poartă se leagă de clădire; ea n-a fost 
făcută separat la origine; dar la doi paşi mai înainte au fost aşezate patru 
coloane. Cu toate că această poartă nu este de înălțime exagerată, totuși, lemnul 
pe care l-au folosit este foarte rezistent. 

În interiorul mănăstirii, spaţiile mai mari de treizeci de pași sînt pavate cu 
cărămidă. Pentru spaţiile mici de cinci pînă la zece picioare, pentru toate spaţiile 
care acoperă camerele, de pe acoperiș, în fața verandei sau în locuințe s-au 
folosit bucățele de cărămizi mari cît piersicile sau cît jujubele; le amestecă cu 
un clei mai gros şi se bate totul cu bătătoarele ca să se niveleze. Se dă de jur 
împrejur cu var. Se face un amestec de fire de cînepă, la care se adaugă ulei 
şi reziduuri de cînepă precum și resturi de piei vechi; se umezeşte cîteva zile, 
apoi se întinde această tencuială pe locul umplut cu cărămidă; se acopere totul 
cu ierburi verzi. După vreo trei zile, se controlează dacă s-a uscat. Se freacă 
suprafața în mai multe rînduri cu pietre lustruite ; se presară în ploaie o pulbere 
de pămînt roșu sau o substanță asemănătoare cu cinabrul. Apoi, cu o substanță 
grasă, se lustruiește şi se face strălucitoare ca o oglindă. Toate sălile și treptele 
scărilor sînt făcute în acest fel. După terminarea acestor operațiuni, trecătorii 
pot să calce cu picioarele această suprafață și o pot traversa timp de zece sau 
douăzeci de ani fără ca ea să se strice sau să se crape. 

Există nu mai puţin de opt temple construite astfel... Într-adevăr, sînt puţine 
locuri atît de desăvirșite... 


Mănăstirile aşezate în depresiunile circulare stincoase nu erau cu nimic 
mai prejos decît aceste descrieri. Aici sanctuarele și templele erau așe- 
zate în vaste grote artificiale, împodobite cu sculpturi şi fresce cu figuri, 
înzestrate cu verande susţinute de stilpi, cu ferestre și uşi. Ele consti- 
tuiau uneori ansambluri impunătoare : cam treizeci de peșteri alcătuiesc, 
de pildă, așezarea de la Ajantâ — care a fost amenajată din secolul II 
î.e.n. pînă aproape de secolul VII e.n. și a fost folosită poate încă mult 
timp după aceea. Aceste ansambluri permit să ne dăm seama de impor- 
tanţa unei mănăstiri budiste în epoca pe care o studiem, şi în același timp 
de perfecțiunea ei estetică, deoarece frumuseţea frescelor și sculpturilor 
de aici este remarcabilă. Această decorare avea un scop pedagogic ; călu- 
gării îi duceau pe vizitatori să le admire și, înarmaţi cu un beţişor, ca şi 
acei care arătau pozele prin bilciuri, le explicau semnificaţia. Nu toate 
refugiile rupestre erau de aceeași amploare : uneori nişte simple cavităţi 
sau scobituri erau suficiente pentru a adăposti pe anahoreți. 

Viața în comunitate se desfășura în acord cu anotimpurile. Pe toată 
“durata ploilor (din iunie-iulie pînă în octombrie-noiembnie), călugării se 
adunau în mănăstiri şi se retrăgeau aici, consacrîndu-se studiului scrierilor 
sfinte și meditaţiei. Pentru a se asigura bunul mers al acestor aşezări, 
cîţiva călugări erau în mod special însărcinaţi cu anumite îndatoriri, cum 
erau directorul de studii, intendentul construcțiilor, economul, grădinarii, 
croitorii și vopsitorii afectaţi vestiarului, cei însărcinaţi cu paza magazii- 
lor și a rezervei de apă, cu împărţirea materialelor, cu distribuirea tiche- 
telor de hrană, cu supravegherea fișelor de vot etc. Egali în drepturi, 
călugării nu cunoșteau altă ierarhie decît vechimea lor în ordin, care im- 
punea respect. În primele timpuri n-a fost desemnat nici un șef care să 
asigure conducerea unei mănăstiri, căci, după voința expresă a lui Buda, 
numai legea pe care el o propovăduise și disciplina pe care el o stabilise 
trebuiau să servească drept îndrumători. Totuşi, s-a luat obiceiul de a se 
desemna un stareţ, care era decanul ca vîrstă, fără să se ţină seama de 
meritele sale, și care avea autoritate asupra întregii vieţi materiale a mă- 
năstirii, excluzînd partea administrativă şi poliţienească, asigurată de 
«gardieni». Pe lîngă acestea, un laic putea să asigure relaţiile exterioare 
ale comunităţii. 

Viaţa cotidiană era reglată aici de orologiul cu apă sau clepsidră 17, 
a cărei folosinţă este de asemenea atestată la palatul regal și în locuinţele 
cele mai luxoase. Ea se compunea dintr-un bazin de metal pus pe pămînt 
şi umplut cu apă; la suprafață plutea o cupă de aramă (kapalâ yantra 
sau ghati) cu piciorul străpuns de un mic orificiu al cărui diametru era 
calculat astfel încît cupa să se umple foarte exact în trei sferturi de oră. 
Cînd era plină, cupa se cufunda în apă. Oameni anume erau însărcinaţi 
cu funcţionarea și supravegherea ei permanentă : aceştia erau servitorii 
sau portarii. Măsurarea timpului începea la ora şase dimineaţa, adică 
aproximativ la răsăritul soarelui ; ea împărțea cele douăzeci și patru de 
ore în treizeci şi două subdiviziuni a cîte trei sferturi de oră și în opt 
diviziuni de cîte trei ore. Iată cum erau semnalate porțiunile de timp : 


11 Sârya Siddhânta, XIII, 21 şi urm., eventual mijlocul sec. IV, trad. Bâpă 
Deva, Bibliotheca Indica, pp. 90—91, XI, 8 (p. 211). J. Takakusu, A Record 
of the Buddhist Religion, by Yi-Tsing, p. 144 şi urm. 

cînd cupa se cufunda pentru prima dată, adică la ora 6,45, supraveghe- 
torul — avertizat de zgomotul făcut de cupă cînd lovea fundul bazinu- 
lui — bătea o lovitură pe o tobă. Trei sferturi de oră mai tîrziu, la 7,30, 
el bătea două lovituri, apoi la ora 8,15, trei lovituri. La ora nouă, ultima 
fază a primei diviziuni, el bătea patru lovituri, suna de două ori dintr-o 
goarnă şi mai executa o nouă bătaie de tobă. A doua diviziune se repeta 
ca și prima, dar cînd ea ajungea la ultima fază, corespunzătoare miezului 
zilei, servitorul respectiv bătea patru lovituri de tobă, suna din goarnă 
și bătea încă două lovituri de tobă. Era momentul cînd toți călugării, 
fără excepţie, trebuiau să-și fi terminat unica lor masă a zilei. Ciclul reîn- 
cepea atunci pentru cele două diviziuni următoare, pînă în momentul cînd 
soarele apunea (orele 18). Cele patru diviziuni nocturne erau semnalate 
ca şi orele zilei. . 

Aceasta era cel puțin reglementarea care se obișnuia la Nâlandâ, cea 
de la mănăstirile de la Bodhgayâ şi de la Kusinagara deosebindu-se uşor 
(Yi-tsing). Mai perfecționată decît utilizarea gnomonului, această metodă 
de a semnala ora avea avantajul de a funcţiona chiar şi noaptea sau pe 
timp noros. Ea necesita totuși intervenţia unui «bun mecanic», cum spune 
Yi-tsing, care trebuia să calculeze exact diametrul orificiului pentru ca 
umplerea cupei să se facă în timpul voit. Acest tehnician trebuia să mai 
dea și indicaţii precise asupra nivelului apei care trebuia să urce în cupă, 
pentru a se ţine seamă, după anotimpuri, de uşoara variaţie a orelor 
solare la latitudinea Indiei. 

Aceasta era viaţa monastică în timpul celor patru luni de ploaie, în 
mănăstirile cele mai bine organizate ; dar, citind cartea a III-a din Mahâ- 
vagga, care tratează despre «reşedinţa în timpul sezonului ploios», ne dăm 
seama de greutăţile de tot felul de care se izbeau mănăstirile mici şi, 
călugării singuratici ; în «cazurile de primejdie» — şi acestea erau nume= 
roase, de teama hoţilor, în timp de foamete, dacă unul din ei era bolnav, 
sau pentru alte raţiuni tot atît de serioase, călugării erau autorizaţi să-și 
întrerupă sihăstria și să părăsească mănăstirea. 

Întoarcerea anotimpului uscat era marcată de o sărbătoare solemnă, 
preludiind împrăștierea predicatorilor, în mănăstiri urmînd să rămînă 
doar cîțiva sedentari pentru a asigura întreţinerea. Această sărbătoare 

(pavâranâ) 18 consacra sfîrșitul pustniciei anuale ; cu această ocazie, laicii 
făceau daruri călugărilor adunați, îi invitau la masă și luau parte la 
procesiuni ; ei le dăruiau bucăţi de pînză de bumbac, care urmau să fie 
vopsite, croite și cusute în vestiar. Alte festivități religioase rupeau mo- 
motonia anului, precum şi concilii sau adunări din cinci în cinci ani. 


JAINA 


La jumătatea drumului între brahmani și călugării budiști, Jaina 
aveau și ei un ordin mănăstiresc. Rămînînd, în ochii brahmanilor, niște 
«eretici», biserica lor era condusă — spre deosebire de ordinul budist — 
de șefi care se pretindeau din gotra renumite. Laici și călugări trebuiau 
să aibă grijă să nu facă rău nici unei ființe vii : vegetarieni cu strictețe, 
ei își acopereau gura cu un văl pentru a evita, chiar din nebăgare de 
seamă, să aspire sau să înghită vreun animal, oricît de mic; tot așa 
ei foloseau un filtru pentru apa potabilă. Doctrina lor fundamentală se 
întemeiază efectiv pe principiul de a nu face rău nimănui, ahimsăâ, căruia 
Gandhi (de origine jaina) i-a dat, în vremea noastră, o semnificaţie atît 
politică cît și morală. Foarte legaţi de credinţele lor, adepţii religiei 
jaina și-au perpetuat obiceiurile pînă în zilele noastre, cu un atît de 
aprig conservatorism că foarte puţine lucruri s-au schimbat faţă de epoca 
antică. Cu toate acestea, schisma care i-a despărțit în două secte princi- 
pale, spre sfîrșitul primului secol al erei noastre, nu mai este de actua- 
litate ; aceste două secte cuprindeau pe Svetâmbara şi Digambara. Cei 
din urmă, «îmbrăcați cu spaţiu», adică păstrînd o goliciune totală, nu se 
mai întîlnesc deloc; ei nu posedau nici măcar un vas pentru pomeni. 
Ceilalţi aveau dreptul să se folosească de acesta, precum și de un anumit 
număr de obiecte şi de veșminte. 

Comunitățile jaina primeau fără deosebire de clasă sau castă (cu unele 
excepţii, totuși) pe bărbaţii şi femeile care se hotărau să se retragă din 
lume 19. Erau excluși din oficiu copiii, bătrînii, eunucii, cei trişti, timizii, 


18 Mahâvagga, IV. 
19 Cauze diverse — adeseori mizantropia sau pesimismul — sînt enumerate în 
canoanele jaina : Jain, op. cit., p. 193. 

bolnavii, hoţii, dușmanii regelui, nevăzătorii, sclavii, idioţii, cei cu dife- 
rite tare, datornicii, infirmii, servitorii, femeile însărcinate, fetele tinere 
și cei care fuseseră convertiți cu forţa. 

Cei care aveau dreptul de a fi primiţi în ordin trebuiau înainte de toate 
să aibă încuviințarea părinților. Ei treceau asupra comunităţii sarcina 
întreţinerii familiei lor ; comunitatea putea să dăruiască părinţilor şi stă- 
pinilor astfel abandonați discipoli destinaţi să-i servească. 

O ceremonie solemnă marca retragerea lor din lume ; ea avea loc într-o 
zi tastă, indicată de astrologi. Un bărbier rădea părul și barba postulan- 
tului ; i se făcea o baie, urmată de oncţiuni. El își îmbrăca cele mai 
somptuoase haine și se așeza sub un baldachin, cu mama sa în dreapta 
și doica sa în stînga, aceasta din urmă ţinînd o mătură şi un vas de po- 
meni. După care, el era instruit cu principalele îndatoriri monastice care 
reveneau celor care îmbrăcau veșmîntul alb al călugărilor jaina, apoi era 
primit în ordin. 

După modelul budismului, ordinul cuprindea călugări, călugăriţe şi 
laici de ambele sexe. Ultimii trebuiau să subvenționeze întreţinerea că- 
lugărilor și să sporească darurile făcute sanctuarelor pentru a le perpetua 
prosperitatea ; menţinerea comunităţilor a depins aproape în întregime 
de devotamentul și fidelitatea lor faţă de ritualurile străvechi. Regula- 
mentul mănăstiresc pare să fi fost aspru în principiile sale care erau 
destul de asemănătoare cu cele budiste 2. Cerșind hrana lor cotidiană, 
călugării jaina trebuiau s-o pregătească ei înşişi, ca și brahmanii, şi la fel 
și băutura. Cea mai mică abatere de la disciplina stabilită atrăgea după 
sine o pedeapsă. Ca misionari, ei duceau adeseori o viaţă rătăcitoare, 
în cursul căreia trebuiau totuși să se supună regulamentului, evitînd 
să se urce în vreun vehicul sau pe spatele vreunui animal și făcînd 
față nenumăratelor primejdii care pîndeau pe călător. Li se permitea 
să-și întrerupă pioasele lor peregrinări în caz de tulburări politice ; şi, 
dacă erau persecutați de autoritatea regală, ei aveau dreptul de a con- 
traveni regulilor stabilite, de a se deghiza şi de a nu mai ţine seamă 
de interdicții şi obligaţii. Cînd cădeau grav bolnavi, membrii comuni- 
tăţii îi duceau la medic, le procurau medicamentele necesare și-i îngri- 


2 S.B.E., vol. XXII, p. XXII şi urm. 

Jeau cît puteau de bine, oricît ar fi costat și fără a ţine seama de impe- 
rativele monastice. Raporturile sexuale cu femeile — călugărițe sau 
prostituate — le erau interzise, afară de cazurile cînd nu reușeau să-și 
stăpînească simţurile. La fel, în toate «cazurile de primejdie», puteau 
viola rînduielile, urmînd să se purifice după aceea, fie cîntînd formule 
magice, fie celebrînd un sacrificiu (janna) însoţit de recitare. 

Unii călugări jaina se consacrau ascetismului în schituri singuratice și 
îndepărtate. Acolo, ei duceau existenţa obișnuită a anahoreţilor, dormind 
pe pămîntul gol, hrănindu-se cu rădăcini şi cereale, făcînd băi scurte, 
ungîndu-și corpul cu noroi în semn de penitenţă, păstrînd tăcerea și în- 
depărtind orice întîlnire cu oamenii, sunînd din goarnă pentru a-și vesti 
prezența. Ei erau îmbrăcaţi cu un fel de fuste din scoarță de copac, tră- 
iau în peșteri sau doar sub un copac şi nu beau decît apă. Se pretinde 
că unii trăiau ca stilpnici. 

Alţii învățau şi predicau doctrina lor celor din jur, purificîndu-și au- 
ditoriul prin spălare cu apă și ungere cu noroi. Îmbrăcaţi cu o robă şi o 
haină, încălțaţi, ţinînd un mănunchi de trei bastoane, ei circulau adăpos- 
tindu-se sub o umbrelă ; se împodobeau cu un inel și podoabe pe braţe. 
Se foloseau de vase pentru apă, de o strachină de lut, un ceainic, o mă- 
tură, un cîrlig. Posedau un scaun şi un șir de mătănii. 

Și unii şi ceilalți se bucurau de o reputaţie suficient de redutabilă 
în ceea ce privește cunoştinţele magice ce li se atribuiau, fiind conside- 
raţi înzestrați cu puteri supranaturale datorită incantațiunilor, farmece- 
lor, formulelor murmurate sau spuse în gînd etc. 

Se cuvine să adăugăm că o rivalitate uneori feroce îi opunea pe călu- 
gării budiști călugărilor jaina — dacă trebuia să acordăm, totuși, o oa- 
recare încredere unor mărturii populare din literatura veche. 


Partea a treia 


VIAŢA REGALĂ ŞI ARISTOCRATICĂ 


CAPITOLUL I 


Viaţa urbană şi galantă 


Astăzi de dimineaţă, prietene, am auzit un bărbat 
cîntînd, şi cîntecul lui m-a făcut să-mi amintesc de 
cel care mă iubeşte. 

Şi a redeschis toate rănile pe care săgețile zeului 
Dragostei le făcuse în inima mea. 


Poem tamul 


Dacă e să credem descrierile în care s-a complăcut literatura, austeri- 
tatea vieţii de familie la casta brahmanică, orientată spre ritual înainte 
de orice și făcînd puţine concesii tendinţelor spre lux, nu era urmată 
şi de kshatriya. În capitală mai ales, proximitatea palatului regal în- 
demna şi mai mult populaţia la o viaţă nu numai mai largă și mai 
fastuoasă, ci chiar mai desfrînată. Sărbătorile şi distracţiile se ţineau 
lanţ şi poporul participa la ele, şi acesta dădea vieţii o strălucire pe 
care viața rurală nu putea să o ofere, ea fiind ritmată doar de muncile 
„cîmpului, de recolte şi de sărbătorile sezoniere. Pe de altă parte, cei 
din casta kshatriya — stabiliţi mai degrabă în anturajul regelui — se 
bucurau de unele privilegii necunoscute de brahmani, care făceau mai 
puţin stricte interdicțiile rituale și care le permiteau să practice jocurile, 
sporturile, artele. Deşi aparțineau numai clasei burgheze, comercianții 
bogaţi rivalizau cu nobilii în ramurile pe care li se îngăduia să le cul- 
tive. Aşa încît era un asalt de lux ostentativ şi oricît ar fi putut el să 
coste familiile, acestea nu ezitau să se îndatoreze din greu pentru a 
continua un mod de viaţă adeseori peste mijloacele lor. Pentru toţi, 
regele era un exemplu desăvirșit pe care se străduiau să-l imite ; astfel 
că deseori este greu de precizat ceea ce deosebește pe un Kkshatriya de 
regele însuși. 

O ZI A UNUI TÎNĂR ELEGANT! 


În cadrul unei camere asemănătoare cu cea descrisă mai înainte, um 
fiu de familie dornic să fie un «dandy» — şi pe care epoca gupta îl 
desemnează cu numele de nâgaraka, «orășean» — îşi începea ziua prin- 
tr-o toaletă îngrijită, ale cărei multiple faze erau aproape rituale. Cum 
se trezea, după satisfacerea necesităţilor naturale, își curăța dinţii fre- 
cîndu-i cu o rădăcină, își spăla gura și ochii, se dădea cu colir pe pleoape: 
și mesteca vreo cîteva foi de betel. 

Terminînd aceste preliminarii, el acorda toată atenţia băii pe care o: 
lua în fiecare dimineaţă, fie în sala de apă instalată în propria-i locuinţă, 
fie pe malul rîului care se afla în apropierea orașului. Pe mal erau ame- 
najate paturi de odihnă și tot felul de accesorii destinate celor care se: 
scăldau. El începea prin a-și freca îndelung corpul cu un fel de mînă 
de lemn unsă cu pulbere parfumată. Apoi își turna ulei pe păr și își 
ungea şi corpul, înainte de a i se face masajul, lungit pe un culcuș. După 
masaj executa o serie de mișcări pentru supleţe. Apoi, intra în apă, unde: 
se săpunea (numai la fiecare două zile) cu o substanță spumoasă (phe- 
naka). 'Terminînd ablaţiunile, îşi pieptăna cu grijă părul. 

Întorcîndu-se acasă, el trecea la alte operaţiuni, fără îndoială foarte: 
îndelungate. Își ungea mai întîi corpul cu o pastă bine mirositoare, își 
pudra pieptul cu talc camforat, își împodobea fruntea cu arsenic roșu 
şi-şi desena pe braţe motive de bun augur cu pudră de civetă (Viverra: 
civetta). Îşi contura ochii cu fard şi dădea cu lac colorat pe buze. La: 
fiecare trei zile, își ungea tot corpul cu lac; din patru în patru zile, 
îşi rădea barba şi mustăţile ; la fiecare cinci sau zece zile se epila. După 
ce termina cu aceste diverse îngrijiri, își punea podoabele, își aranja 
hainele curate, parfumate prin afumare cu tămiie, așeza flori și şiraguri 
de perle în buclele părului ; adeseori își picta şi unghiile. La sfîrșit, se- 
contempla într-o oglindă ca să verifice dacă totul era în ordine. 

Înainte de a ieşi din casă, mesteca un amestec de Mango, camfor, 
cuișoară și alte mirodenii, pentru a-şi parfuma răsuflarea și-și atîrna 
la gît o ghirlandă de flori. Își punea pe cap un turban (acesta era un: 


1 Kâmasâtra, I, 4, 8 şi urm. — Susruta, XXIV (Chikitsasthâna). După Moti 
Chandra, Cosmetics and Coiffure, pp. 75, 97 şi urm., 122. 

fel de pălărie, gata făcut), îşi lua o umbrelă şi un baston și se ducea 
la treburile sale. Deoarece acestea nu-i solicitau prezenţa mai mult decît 
îi şedea bine unei persoane bogate, el era în curînd liber să se distreze 
după plac. Ziua lui era împărțită de trei mese, dimineaţa, la prînz și 
seara. Înaintea celei de prînz, făcea cîteva jocuri cu clienţii sau prote- 
jaţii săi. După această masă, își făcea siesta; apoi dădea lecţii papaga- 
lilor şi mierlelor (maina) pe care le avea într-o colivie mare, ca să le 
înveţe să vorbească. Pe urmă, se amuza asistînd la lupte de cocoşi, de 
prepelițe și de porumbei, la care paria cu ardoare. 

După gustarea de seară, primea prieteni în sala de reuniuni din lo- 
cuinţa lui, căci îi plăcea societatea ; în compania acestora, el aştepta so- 
sirea iubitei sale, ascultind muzică. Seara trecea conversînd agreabil, 
ascultind concertul și bînd băuturi îmbătătoare. Cînd socotea că a venit 
timpul, stăpînul casei își concedia oaspeții, după codul de politeţe in- 
diană, și le distribuia în momentul plecării flori și betel. 

Rămas singur cu iubita lui, el îi făcea declarații drăgăstoase și o co- 
pleșea cu mîngiieri delicate şi tandre, la care ea se supunea cu plăcere ; 
după care, fiecare relua o atitudine pudică. Ei terminau seara mergînd 
împreună pe terasă să contemple noaptea înstelată, consumînd delica- 
tese, prăjituri, dulciuri, supă de crupe, lapte de cocos, suc de manglier și 
de lămîie îndulcit, vin parfumat. După ce ea se retrăgea, fericită și încă 
moleșită de dragoste, el îşi începea toaleta de noapte, ungîndu-și faţa cu 
o cremă parfumată, își punea pe cap o cunună de flori bine mirositoare 
şi dormea pînă dimineaţa în camera lui primitoare. 


DRAGOSTEA, CURTEZANELE ȘI LUMEA INTERLOPĂ 


Jocurile amoroase ocupau un loc important în viața unui tînăr ksha- 
triya 2 şi textele fac frecvente aluzii la aceasta. Pentru a se conforma 
portretului pe care aceste texte i-l fac, tînărul trebuia să se complacă 


2 Conform, bineînţeles, cu Kâmasâtra, după care, o traducere franceză, imper- 
fectă, incompletă şi învechită, a fost publicată la Paris, în 1891 de E. LAMAIRESSE. 
A se vedea şi Sivaramamurti, Sanskrit Literature and Art..., p. 13 şi urm. 
O. Gangoly, The Mithuna in Indian Art, în „Râpam“, nr. 22—23, 1925, p. 54 
și urm. 

mult în societatea femeilor ; el avea de cele mai adeseori o metresă 
recunoscută, cu care petrecea momente agreabile sub umbrarele din gră- 
dini. Aşezaţi alături, adăpostiți sub cărpiniș, aproape de o apă curgă- 
toare şi răcoroasă, ei sorbeau împreună băuturi îmbătătoare, sau se re- 
trăgeau în pavilionul de odihnă care se găsea în toate parcurile amena- 
jate cum se cuvine, ascultînd concertul dat pentru ei de orchestra casei. 
Primăvara tînărul se dădea cu iubita lui în leagăne instalate prin bos- 
chete, și acestea erau, cel puţin putem s-o credem, noi pretexte pentru 
declaraţii tandre. 

Mingiierile lor, făcute celebre de tratatul de erotism numit Kâmasâtra 
(Regulile Dragostei, text anterior secolului VII), datorit lui Vâtsyâyana, 
mergeau de la sărutul abia tandru pînă la tehnica cea mai savantă. 
Cochete prin definiţie, tinerele femei descrise în Kâmasitra se price- 
peau de minune să se joace cu farmecele lor, păstrînd o pudoare și o timi- 
ditate care le făceau și mai seducătoare, lăsînd să se întrevadă o curio- 
zitate pur feminină, plăcîndu-le să se împodobească, să se fardeze și să 
se parfumeze pentru a fi irezistibile, și știind să miște genele şi sprîn- 
cenele pentru a provoca iubiţilor lor cele mai diverse sentimente. Aceștia 
cunoşteau tot arsenalul îndrăgostiţilor : vinuri ameţitoare şi afrodisiace, 
cuvinte caline, priviri languroase, îmbrăţişări pasionate, certuri, împă- 
cări, cadouri, promisiuni, gelozie, suspine, plînsete și surisuri, disperare: 
și extaz. Ei își învățau papagalii să rostească vorbe de dragoste, pentru: 
ca aceștia să le repete în lipsa lor; făceau schimb de portrete, se sfîr- 
șeau de neliniște cînd erau despărțiți. Toate chinurile, toate desfătările: 
le aparţineau ; poeţii se întreceau să cînte frumuseţea ochilor plini de 
lacrimi, tăcerea îmbufnată, izbucnirile mînioase, întrebările pline de ne- 
liniște, bucuria inefabilă a iubirii împărtășite. Şi, cu toate că, în această 
țară, inima era socotită lăcașul înţelegerii și nu al sensibilităţii, amanţii 
știau, la fel ca și îndrăgostiții noștri din secolul al XVII-lea, să parcurgă 
toată harta tandreţii, și să leșine tot atît de des ca ei, pierzîndu-se de 
fericire şi de teamă. 

Tînărului îi plăcea să-și ţină iubita la piept cu tandreţe, trecînd un braţ, 
protector pe umărul ei neted în semn de amiciţie, să-i lege şi să-i dez- 
lege veșmintele, să-i prindă podoabele, s-o pieptene, împletind în cozile: 
ei lungi ghirlande și pietre scumpe, despărţind el însuși cu grijă căra- 

rea de mijloc (simanta) care-i separa părul, să-i facă între sprincene 
punctul (tilaka) care însemna sfîrşitul toaletei. Îi mai plăcea s-o surprindă 
în timp ce-și contempla în oglindă, cu duioasă îngăduinţă, semnele un- 
ghiilor pe care îmbrăţișările pasionate i le lăsaseră pe corp 3. 

Această viaţă galantă nu era dealtfel rezervată numai concubinelor, 
ea putînd perfect de bine să se petreacă în cadrul unei legături legitime. 
Poligamia sporea pentru bărbat agrementele situaţiei, căci favoritele 
domneau adesea alături de soția principală. 

În acest timp, prostituţia era în floare, în special în marile orașe sau 
în capitale. Curtezanele (vesyâ sau ganikâ) alcătuiau un fel de corpo- 
raţie, în fruntea căreia era desemnată cea mai eminentă dintre ele şi 
nu era înlocuită decît în caz de boală gravă sau de moarte. 

Erau de toate condiţiile, de la cele mai de jos, care-și vindeau farme- 
«cele pe un preţ de nimic, pînă la creatura rafinată, bucurîndu-se de o 
educaţie îngrijită, chiar savantă, adăugînd la cunoașterea desăvîrşită 
a profesiei sale talentele unei artiste și ale unei intelectuale. Pe cît de 
onorabilă reputaţie aveau acestea din urmă, pe atit celelalte se vedeau 
dispreţuite. Soarta lor era foarte diferită : pe cînd primele își sfîrșeau 
zilele cerşind, sau mergînd să lucreze în vreun atelier de stat, cele- 
lalte cunoșteau adeseori opulența şi prosperitatea. 

Bogate sau nu, ele erau supuse controlului unui superintendent re- 
gal special însărcinat cu ocrotirea lor, cu ţinerea caselor închise și cu 
adunarea impozitelor la care erau obligate ; trebuie amintit că ele tre- 
buiau să verse la visteria statului două zile din salariul lor pe o lună 4. 
Afară de aceasta, ele retribuiau profesorii şi antrenorii însărcinaţi să 
le desăvîrşească educaţia, deşi pe de altă parte aceştia erau încurajați 
de stat, căci unii considerau prostituatele ca pe o rotiță indispensabilă 
societăţii 5. Multe din ele lucrau pe socoteala unor susținători sau inter- 
mediari (kuttanî), altele, mai îndrăzneţe sau mai capabile, se înrolau 
în serviciul de informaţii secrete. Ele deţineau un rol în viața socială : 


3 Temă reprezentată începînd din sec. III sau IV e.n., anume la Nâgârjunakonda. 
Raghuvamca, XIX, 28. 

4 Arthasâstra, II, 27. 

5 Kâmasâtra în special, dar Renou, La Civilisation de Vinde ancienne, $ 77, 
consideră că aceasta nu trebuie luată literal. 

participau la petrecerile la iarbă verde, antrenau pe tinerii de familie 
bună în grădini şi grote, se închiriau ca muziciene sau dansatoare la 
reuniunile particulare, cum ar fi de exemplu la recepţia dată pentru 
nașterea unui copil. Altele erau atașate pe lîngă temple; erau numite 
devadâsiî, dar acestea sînt rareori pomenite în vechile surse și obiceiul 
acesta pare posterior epocii de care ne ocupăm. 

Existau mai multe maniere de a le frecventa. Sau erau acostate în 
Siradă şi în casele de toleranță, sau erau chemate la domiciliu. Sau 
erau vizitate la ele acasă. Multe locuiau împreună cu mama sau 
aşa-zisa lor mamă, care veghea asupra bunului randament al afacerilor 
lor, avînd grijă de siguranța ca şi de sănătatea lor 7. Ele se ofereau pri- 
virii trecătorilor, împodobite și fardate, în preajma porţii casei lor «ca 
un obiect într-o vitrină». În casele de toleranţă, preţul era achitat 
dinainte, la intrare ; el varia în funcţie de anotimp și de calitatea clien- 
tului. Jumătate din suma încasată era remisă prostituatei care fusese in- 
dicată sau aleasă; cealaltă jumătate folosea la închirierea unor veș- 
minte şi la cumpărarea de parfumuri şi ghirlande de flori care se 
împărțeau îndată clienţilor. Cînd plecau 8, ei trebuiau să înapoieze veş- 
mintele. Aceste stabilimente cunoșteau o oarecare prosperitate, mai ales 
cu ocazia sărbătorilor care surexcitau periodic fiecare oraș (sau capi- 
tala) şi în timpul cărora desfrîul era autorizat în mod legal. 

Evident că tinerii kshatriya își alegeau metresele printre curtezanele 
cele mai cultivate. Unele dintre ele erau tot atît de savante pe cît erau 
de frumoase, cunoscînd regulile dragostei pînă în cele mai mici amă- 
nunte și excelînd în cele «șaizeci și patru de arte» ceea ce dovedea 
cunoștințe vaste în toate domeniile. E lesne de conceput că o curte- 
zană înzestrată cu aceste multiple talente să fie mai căutată decît 


6 Vattaka-jâtaka, nr. 118, Cowell, vol. I, p. 261. 

7 Vattaka-jâtaka, loc. cit. 

8 Takkâriya — jâtaka, nr. 481, Cowell, vol. IV, p. 157. 

? Lista celor șaizeci și patru de arte este dată în Kâmasâtra. Ea este oarecum 
surprinzătoare prin diversitatea ei, dar corespunde la tot ceea ce trebuiau să 
ştie un bărbat sau o femeie cultivată. Ea trece cu ușurință de la artele frumoase 
propriu-zise pînă la farmacie, mineralogie, exploatarea carierelor și a minelor, 
trecînd prin practicile magice și farmece, arta deghizării, iluzionism, pregătirea 
delicateselor şi a sucurilor de fructe răcoritoare, a cosmeticelor si a parfumurilor, 
alcătuirea șaradelor și a enigmelor etc. 

oricare altă femeie — şi să fie de nepreţuit. De aceea, ea era, în genere, 
întreţinută cu multă largheţe şi perfecțiunea educaţiei ei justifica po- 
ziţia onorabilă pe care o deţinea în societate. Ea ţinea casă mare : servită 
de numeroși slujitori, poseda o locuinţă luxoasă şi bine montată, po- 
doabe bogate, haine elegante și numeroase, mai multe trăsuri şi chiar 
şi o galerie de tablouri, dovadă incontestabilă a unei înalte stări sociale. 
Ea trebuia să se arate generoasă cu brahmanii, să le facă frecvente da- 
ruri şi dacă putea, să construiască chiar un templu pe cheltuiala ei. 

Pentru a-și asigura situaţia, era indispensabil pentru ea să întreţină 
relaţii multiple, atît cu personalități influente, cît şi cu indivizi folosi- 
tori profesiei sale ; așa încît ea se străduia să menajeze bunăvoința gărzii 
municipale, a polițailor, magistraţilor, astrologilor, bancherilor și cămă- 
tarilor, precum şi a profesorilor de artă şi a tuturor meșteşugarilor a 
«căror clientă recunoscută era : parfumieri, florari, fabricanți de ghirlande, 
bărbieri. Influența de care se bucura era uneori atît de mare încît 
Buda însuși a fost văzut acceptind o invitaţie la masă la o curtezană 
în loc să se ducă la prefect care îl poftise pentru aceeași zi. Dar adevă- 
raţii prieteni ai prostituatelor se recrutau mai cu seamă din lumea ce- 
lor fără căpătii, foarte asemănătoare cu „mediul“ societăţii noastre in- 
terlope de astăzi : hoţi, pungași de tot soiul, vraci de proastă calitate, 
trișori și jucători inveteraţi. Căci bineînţeles, asigurau moraliştii indieni, 
femeile de moravuri ușoare nu puteau să se înţeleagă bine decît cu 
asemenea ticăloşi. 

Mentalitatea specifică a curtezanelor a fost foarte bine descrisă în 
literatura veche care evidenţiază amoralitatea lor. O prostituată care 
vroia să se căpătuiască — şi erau destule din acestea — nu-şi rezerva 
favorurile unui singur bărbat, dar trebuia să-l aleagă cu grijă pe cel 
care putea s-o întreţină în lux. Deci, înainte de orice, ea evalua posibi- 
lităţile lui financiare. Apoi, conformîndu-se unui procedeu universal 
valabil, ea se străduia să-l facă să se îndrăgostească de ea, punînd la 
bătaie toate resursele priceperii și cochetăriei ei, folosind toate vicle- 
șugurile, inclusiv farmecele și amuletele, fără să ezite a se arăta cu 
totul alta decît era ea în realitate. Dar ea se păzea bine, pe cît posibil, 
să nu se îndrăgostească de bărbatul a cărui avere o dorea mai mult 
decît inima lui. Astfel încît Kâmasitra constată că «niciodată nu poţi 

cunoaşte cît de mare e dragostea unei femei, nici chiar atunci cînd 
eşti iubitul ei». 

Lăcomia de cîştig pe care o vădește curtezana în cea mai mare 
parte a povestirilor este evocată de o anecdotă tipică. Fiul unui bogat 
neguţător avea obiceiul să se ducă în fiecare seară la iubita lui şi îi 
lăsa la fiecare vizită o sumă rotunjoară ca preţ al serviciilor ei. Legă- 
tura lor dura de acum de multă vreme şi întotdeauna tînărul se achi- 
tase cu punctualitate. Ba chiar îi făcuse un dar bogat la moartea tată- 
lui lui, pentru a o despăgubi că nu avusese nici o parte din moștenire. 
Și totuşi într-o seară, a uitat să ia la el suma obișnuită ; el i-a mărtu- 
risit acest lucru și deşi i-a promis că-i va trimite banii a doua zi de 
dimineaţă, frumoasa lui l-a dat afară, hotărîtă fiind să nu-l crediteze 
nici pentru o singură seară 10. 

O curtezană experimentată nu ezita să-și ruineze amanţii. Nu-i ale- 
gea ea pentru ca averea lor să ajungă în mîinile ei? Ea cunoștea 
pe degete cele o mie și una de procedee pentru a-și ajunge scopul, 
căci fuseseră învățate în amănunţime. Cunoscînd toate metodele de a 
pune capăt unei legături cînd aceasta nu se mai dovedea profitabilă, 
ruptura era doar un joc pentru ea. Ea își lua apoi un alt amant la fel 
de bogat ca şi precedentul şi nu putea decît să se felicite pentru pros- 
peritatea ei crescîndă. Dacă primul îşi refăcea averea, ea nu ezita să se 
întoarcă la el; dar, în acest caz, Kâmasitra o sfătuia să ia seama la o 
eventuală răzbunare, cel interesat fiind îndreptăţit să pună la îndo- 
ială sinceritatea iubitei regăsite. 

Dacă acesta era tipul obișnuit în care erau prezentate curtezanele, 
mai erau şi unele care aspirau la căsătorie, mergînd pînă acolo că re- 
nunţau la o viaţă confortabilă pentru a se căsători cu iubitul inimii ei 
— în general lipsit de avere — cu dorința lăudabilă de a-și întemeia 
un cămin și de a deveni o femeie respectabilă. În lipsa unei uniuni le- 
gitime, chiar dezavantajoasă pe plan financiar, altele se mulţumeau cu 
o legătură durabilă — dacă nu definitivă, chiar cu o viaţă comună, și 
în această situație aveau grijă deosebită să se comporte în totul ca o 
adevărată soție. 


10 Atthâna-jâtaka, nr. 425; Cowell, vol. iII, p. 282 şi urm. 

Curtezanele constituiau, pentru multe soţii legitime, o concurenţă pri- 
mejdioasă, în ciuda jurisdicției severe care pedepsea adulterul. Descrie- 
rea unui bărbat căsătorit care-și lua o metresă este mai scurtă, dar tot 
atît de bine observată ca şi cele precedente. Îndată ce-și înșela nevasta, 
el se purta ca un ipocrit desăvîrşit, minţind cu nerușinare, silindu-se 
să ţină ascunse întilnirile lui galante şi să fie de o discreţie prudentă. 
Cu toate acestea, îl pășteau numeroase riscuri de a fi trădat, căci era 
obligat să recurgă la serviciile unei «mesagere a dragostei»(ditî) şi să-și 
asigure complicitatea slujitorilor. Dacă era prins în flagrant delict, amanta 
lui putea fi pedepsită și mai aspru decît el. 

Frecventarea prostituatelor nu era, așadar, o treabă prea tihnită. Cu 
atît mai puţin cu cît exista supărătoarea înclinaţie pe care ele o mani- 
festau pentru cei din lumea interlopă. lată, ca dovadă, povestea curte- 
zanei îndrăgostită de un hoţ, care se găseşte în mai multe variante, 
în textele jâtaka 11. Această curtezană avea un amant bogat care-i era 
foarte devotat, dar pe care ea nu-l iubea. Stînd într-o zi la fereastră, 
ea văzu polițiștii prinzînd un bandit pe care-l fugăriseră în tot orașul. 
Fără îndoială că era frumos și i s-a părut demn de interes. Fapt este 
că ea a hotărît pe loc să-l scape de supliciul tragerii în țeapă la care 
urma să fie neapărat supus. 

Fără să piardă timpul, ea trimise în grabă pe una din slujnicile sale 
de încredere la prefect, cu misiunea de a-l corupe. A urmat o tîrgu- 
ială după moda orientului, însă enormitatea sumei oferite a fost mai 
tare decît virtuoasa indignare a înaltului personaj. Dar, în acelaşi timp, 
el nu vroia să-şi atragă mînia regală: îi trebuia deci un condamnat, 
acesta sau oricare altul, pentru ca execuţia capitală să poată avea loc 
așa cum fusese prevăzut. Curtezana nu s-a încurcat pentru atita lucru : 
pentru ce amantul ei, acest prost amorezat, să nu suporte el daunele 
combinației ? Cînd acesta sosi, ca în fiecare zi, la iubita lui, o găsi 
toată în lacrimi şi puţin dispusă la glumele obișnuite. La întrebările 
lui îngrijorate, ea îi răspunse că cel condamnat la moarte — despre 
care vorbea tot oraşul — era propriul ei frate. Cum era și firesc, aman- 


11 Kanevera-jâtaka, nr. 318, Cowell, vol. II, p. 40. Sulâsa-jâtaka, nr. 419, 
ibidem, vol. III, p. 261. 

tul ignora existenţa acestui frate. Dar ce importanță avea : trebuia ca 
el să alerge imediat la prefect ca să-i ducă despăgubirea în schimbul 
căreia prizonierul urma să fie eliberat. Imediat, nefericitul porni în 
grabă, luînd cu sine toate economiile sale personale. Fără să mai aș- 
tepte, prefectul îndeplini învoiala : în timp ce hoţul era trimis, într-o tră- 
sură închisă, acasă la curtezană, nefericitul înșelat era condus la locul 
supliciului. Era atît de tîrziu în noapte, că toţi cetăţenii se aflau 
pe la casele lor; nimeni, în afară de călăi, n-a putut auzi protestele 
și plinsetele amantului trădat. 

Această istorioară edificatoare nu s-a sfîrşit aici. Îndrăgostită ne- 
buneşte de banditul pe care ea îl scăpase de pedeapsă, la rîndul ei, 
curtezana a fost victima acestuia. Neavînd nici o încredere într-o femeie 
care punea așa de puţin preţ pe viața altora, hoţul a atras-o într-o 
capcană și a sugrumat-o; apoi, credincios principiilor sale profesionale, 
i-a furat tot, fără să uite nici o bijuterie, cu toată graba lui de a părăsi 
locurile noii sale crime. Povestitorul adaugă că nenorocita, care era 
numai leșinată, n-a murit și şi-a petrecut restul zilelor căutînd, fără 
succes, pe cel pe care-l iubea şi pe care-l iertase. După alte versiuni, 
dimpotrivă, ea a fost cea care l-a ucis. 

Nu trebuie să se tragă din această poveste o concluzie prea pripită 
care le-ar arunca pe prostituate în lumea criminalilor. Admiţind că 
aceste povestiri conțin o parte de adevăr, ele nu-l pot totuşi dovedi. 
Ele intenţionează, de fapt, să menţină pe drumul cel drept sufletele 
ademenite de păcat, mai degrabă decît să calomnieze cu bună știință 
reputaţia curtezanelor, a căror existență era socotită necesară într-o 
societate bine organizată. Dealtfel, multe dintre acestea au fost citate 
pentru meritele și evlavia lor. 


JOCURILE DE NOROC 


Deşi dezaprobate de tradiția brahmanică, jocurile de noroc erau prac- 
ticate în toate clasele societăţii. Se juca la fel de asiduu șah. 

Jocul de șah (chaturangga) — pe care India se mîndreşte că l-ar fi 
inventat pentru nevoile strategilor săi, se juca cu patru parteneri. Aceş- 

tia foloseau două zaruri, patru figuri (rege, elefant, cal, car sau corabie) 
și patru pioni, simbolizind astfel cele «patru corpuri» din care se 
compunea, după tradiţie, armata. Tinerii nobili se adunau în fiecare 
zi pentru a-şi disputa mai multe partide. 

Jocurile cu zaruri existau sub diferite forme !2. Zarurile erau făcute 
din scoici aurite, prisme de lemn sau de fildeş, ca şi din fructul 
de vibhîtaka (Terminalia bellerica), mare cît o alună şi avînd cinci fa- 
tete. După caz, se folosea o tablă de șah sau o masă decorată cu căsuțe 
desenate cu materii preţioase, sau pur și simplu se juca pe pămînt. 

Sînt cunoscute două jocuri vechi. Cel mai la modă pare să fi fost jocul 
vibhâtaka, purtînd același nume ca și fructele care serveau de zaruri. 
El consta în a lua dintr-o grămadă un pumn de zaruri pe care le arun- 
cau pe terenul de joc conform cu una din cele douăzeci și patru de mo- 
dalități reglementare, evaluînd imediat cu voce tare numărul de puncte 
aruncate şi cele care mai rămăseseră în grămadă. Pentru a cîştiga par- 
tida, trebuia obținut din prima aruncare numărul necesar — care tre- 
buia să fie divizibil cu patru. 

Un alt joc, pâsaka, folosea trei prisme, fiecare avînd însemnate pe ea 
puncte de la unu la patru; după ce erau aruncate pe teren, se totali- 
zau punctele care ieșeau pe faţeta lor superioară ; se cîştiga atunci cînd 
totalul corespundea uneia din cele douăzeci şi patru de combinaţii sta- 
bilite, care fusese aleasă ca și miza, înainte de începutul partidei. Dacă 
șansa favoriza alternativ pe fiecare din adversari, partidele se succedau 
la nesfirșit şi mizele erau din ce în ce mai însemnate. 

Zarurile își aveau rolul lor și în viaţa amoroasă: așa, de pildă, un 
nâgaraka se bizuia pe hotărîrea lor ca să-i indice partenera cu care își 
va petrece noaptea. 

Pasiunea jucătorilor era atit de puternică, încît mulți comercianţi 
bogaţi și nobili își pierdeau la joc toată averea. Această patimă, con- 
damnată de brahmani, ajungea uneori pînă la furie; martingalele erau 


12 J. Auboyer, La Vie publique et privée dans Vinde ancienne, fasc. VI, 
p. 21 şi urm. Reproducere în Cunningham, The Stâpa of Bharhut, pl. XLV, 
9. Yazdani, II, pl. 38. Mai tîrziu, numeroasele exemple ale perechii divine, 
Shiva și Pârvati jucind zaruri: Elephantâ (sec. VI), Ellorâ (sec. VII—VIII). 

13 Numeroase zaruri de fildeş au fost găsite datorită săpăturilor începînd cu 
epoca Mohenjo-dâro. 

Fig. 27 Joc de zaruri. După o frescă. Ajantâ, peșteră II. Aprox. 
sec. VI (Yazdani, II, p. XXXV). 


înverşunate ; sorții şi farmecele aducătoare de noroc şi destinate să-l 
facă pe adversar să piardă erau cu străşnicie ţinute în mare taină și 
folosite din plin. Se proceda prin convingere : «Te-am bătut, te-am cu- 
rățat de sus pînă jos și ţi-am cîștigat pînă şi rezerva... Ciștigul e în 
mîna mea dreaptă, triumful în stînga mea : fie ca eu să cîştig vaci, cai, 
avuţie, aur». Zarurile erau şi ele supuse unor tratamente magice ; e de 
crezut că știau să le și măsluiască, dar aceasta nu se învăţa oficial... 

Poeţii au redat cu multă elocinţă sentimentele contradictorii ale ju- 
cătorilor, gifiind de teamă cît timp zarurile încă se rostogoleau pe te- 
ren, extaziindu-se la sunetul lor, disperaţi cînd pierdeau, dar întot- 
deauna gata să înceapă din nou cu toată ruina adusă, fără să se gîn- 
dească vreodată la înfrîngere. Devenind prada celor care împrumu- 
tau şi a cămătarilor, ei se îndatorau și riscau să-și sfirșească viaţa în 
chip lamentabil. Dar, dacă se întîmplau ruinări răsunătoare, se cunoş- 
teau și averi extraordinare cîștigate la joc; ele aparțineau așa-numitei 

«bogății negre», spre deosebire de «bogăţia albă», formată din bunuri 
agonisite cinstit. 

După toate aparențele, tripourile erau numeroase. Ele erau supuse 
jurisdicției stricte de întreprinderi în regie și alimentau tezaurul cu im- 
pozitele percepute asupra mizelor, din închirierea sălilor şi a zarurilor, 
jucătorii neavînd permisiunea să folosească zarurile lor proprii. În ciuda 
tuturor, trișorii exercitau aici o activitate cvasi profesională ; ei erau ur- 
măriți și amendaţi cu severitate de o brigadă de «spioni», special afec- 
tată supravegherii tripourilor. 


ARTELE DE CURTE, SPECTACOLELE, SPORTURILE ȘI DISTRACȚIILE 


Pentru un tînăr kshatriya, plăcerile dragostei alternau cu preocupările 
intelectuale sau artistice. Acestea erau numeroase şi aristocrații — în 
frunte cu regele — li se consacrau cu plăcere. 

Muzica ocupa un loc important în viaţa cotidiană a nobililor. Fiecare 
din ei învăța să cînte din vînâ, harpă arcuită care a fost mai apoi înlo- 
cuită de ţitera pe baston. Această harpă este unul dintre cele mai vechi 
instrumente ale Indiei istorice 14 ; rezervată femeilor în primele timpuri, 
ea a fost în continuare folosită şi de bărbaţi, și chiar şi de regi. Mulţi 
dintre ei, în epoca gupta (sec. IV—V e.n.), erau atît de pasionaţi de acest 
instrument încît au ţinut să fie reprezentaţi pe monedele lor ţinînd o 
vînâ în mînă 15. După exemplul lor, nobilii nu se despărțeau niciodată 
de instrumentul lor favorit, agăţîndu-l pe peretele camerei lor de dor- 
mit, luîndu-l cu ei oriunde se duceau, cîntînd chiar în timp ce se plim- 
bau, cînd o purtau legată de umăr cu o curea. «Două lucruri, cînta 
Kâlidâsa, îi săltau de obicei pe piept (al amantului), fără a lăsa vreo- 
dată locul gol: un luth cu sunetul lui pătrunzător, o femeie cu glas 
armonios, cu ochi încîntători 16. Căci îndrăgostitului îi plăcea să-i arate 
iubitei sale subtilităţile instrumentului și poeţii evocă adesea grația cu 


14 C.-M. Dubois, Les Instruments de Musique de VInde ancienne; harpe 
arqute : p. 80 şi urm. 

15 Reproduse frecvent. Între altele, Sivaramamurti, Sanskrit Literature 
and Art..., pl. XXIV, 80. 

16 Raghuvamsa, XIX, 13. 


277 


Fig. 28 Cintăreţ din harpă arcuită (vinâ). 
După un relief, Nâgârjunakonda, aprox. sec. III 
(C.-M. Dubois, pl. XIII, 1). 


care mîinile lor suple, alunecind pe coarde, se întilneau deodată şi se 
strîngeau cu tandreţe. 

Pictura era și ea la mare cinste şi deținea un loc important în viaţa 
curentă : ea servea nu numai la propaganda religioasă, călugării budiști 
explicînd imaginile cu ajutorul unei baghete 17, dar adeseori se trans- 
miteau veşti trimiţindu-se pînze pictate cu scenele respective 18. Ea juca 
și un mare rol în viața amoroasă, amanțţii obișnuind să-și facă portretele 
și să le schimbe între ei, contemplindu-le cînd se găseau despărțiți. La 
nobili, băieţii și fetele posedau toate cele necesare executării tablouri- 
lor : «creioane» pentru a trasa schițele, pensule din păr de animale, de 
mai multe grosimi, tigve sau borcane conținînd prafuri colorate; totul 


17 începînd din epoca kușâna : Asokâvadâna, VII. 
18 Se spune că în acest fel a aflat regele Agâtasatru vestea despre parinirvâna 
lui Buda. 

se păstra într-o cutie sculptată 1%. Era un cadou foarte apreciat pe care 
un tînăr îl putea oferi logodnicei sale2. Formele tablourilor variau 
după subiecte : dreptunghiulare pentru pictura «realistă» sau «pură» 
(satya), pătrate pentru pictura «lirică» sau «romanțioasă», circulare 
pentru pictura de gen?l. Altele, cu subiecte religioase erau executate 
pe suluri. de pînză întărite la cele două capete cu beţişoare de bambus; 
pe acestea, episoadele se succedau fără întrerupere. Alte picturi, încă şi 
mai efemere, erau executate cu pulberi colorate direct pe pămînt, mai 
ales cu ocazia unei căsătorii 22. Orice om de gust poseda o galerie de 
pictură, care uneori era opera lui şi pe care îi plăcea s-o arate priete- 
nilor. Dacă învățase să sculpteze, punea să i se amenajeze într-un colț 
al locuinţei o sală unde el putea modela sau ciopli în voie lutul sau 
lemnul. 

În ce privește literatura, aristocratul îi acorda o mare atenţie, în- 
cercînd să compună chiar el poezii sau piese de teatru în stilul elegant 
și rafinat care plăcea la curtea regală. Regii însăşi se dedicau artei lite- 
rare : celebrul Mic Cărucior de Pămînt ars (Mricchakatikâ) este atri- 
buit regelui Sidraka (sec. IV ?) şi împăratul Harsha, care a domnit în 
Doab (Kanauj), între 605—647, a scris poeme şi drame valoroase. Regii 
Samudragupta (335—375) şi Kumâragupta I (414—către 455) s-au îm- 
podobit cu invidiatul nume de poeți-regi (kavirâja). Nobilii şi curtenii 
participau la reuniuni literare (sabhâ), care se țineau regulat în aer li- 
ber, în grădinile publice, sau în vreun «club» (goshthî) — instituţii pe 
care indienii le-au inventat cu mult înaintea englezilor. Aici se orga- 
nizau concursuri sub preşedinţia unui înalt personaj sau a regelui în 
persoană și se desfăşurau niște veritabile întreceri literare, în cursul 
cărora concurenţii improvizau pe o temă dată, rivalizind în talent %. 
Cîștigătorul primea recompense uneori fabuloase, în natură sau bani, 
sau cel puţin un titlu onorific («magistru al cunoașterii») care îi con- 


19 Kâmasâtra. La fel şi Harshacharita, trad. COWELL și THOMAS, p. 214. 

2 Kâmasâtra. 

21 Vishudharmottaram. 

22 Silparatna de Srikumara. De asemenea Harshacharita, trad. COWELL şi 
THOMAS, p. 123. 

2% La 27 iulie 1960, un deputat al Congresului (Camera deputaţilor din India) 
a improvizat interpelarea sa în versuri. 

sacra reputaţia. Unii poeţi nu şovăiau să ducă o viaţă rătăcitoare, de la 
o curte princiară la alta, pentru a-și spori șansele de reușită. Întrecerile 
începeau printr-o provocare ; cel care nu primea provocarea, dintr-un 
motiv sau altul, era declarat învins din capul locului. Veneau apoi con- 
curenţii care se întreceau în măiestrie, compunînd sau dezlegînd enigme, 
fraze cu dublu înţeles, jocuri de cuvinte, șarade, rime scurte sau impro- 
vizînd poezii savante, tirade didactice sau laudative ete. Ambiţia care-i 
însuflețea pe concurenţi era uneori atît de mare încît se foloseau și 
mijloace necinstite, cum ar fi distribuirea de vase cu vin membrilor 
juriului. 

Teatrul a atins apogeul în epoca pe care o studiem; cele mai mari 
nume de autori dramatici (regi, poeţi, brahmani) se succed începînd din 
secolele I—II pînă în secolul VIII e.n.24 și teatrul s-a bucurat atunci 
în întreaga Indie de o atenţie mai puternică decît în oricare altă epocă. 
El urma nişte reguli precise, codificate în mai multe tratate %, care fă- 
ceau din el o artă rezervată unor cunoscători, care nu se adresa decit 
elitei literaţilor și nobililor. Patronajul regal sau cel al vreunui cetăţean 
bogat era indispensabil pentru comedianţi : nu existau trupe de actori 
permanente, cu excepţia, poate, a unei curţi mai fastuoase. Ca și acro- 
baţii, magicienii, saltimbancii și prezentatorii de imagini, comedianții 
erau mereu pe drum, în căutarea unei ocazii; căci reprezentațiile nu 
aveau loc decît în timpul festivităților religioase și princiare, al mari- 
lor pelerinaje și al petrecerilor populare și familiale de oarecare impor- 
tanță, cum ar fi căsătoriile. În afară de acestea, la «sărbătoarea primă- 
verii» exista obiceiul să se prezinte pentru prima dată piesele com- 
puse recent — sau chiar, cel mai adesea, scrise anume pentru această 
sărbătoare. În mod obișnuit, trupe rivale se înfruntau în competiţii la 
care publicul servea drept arbitru ; concurența nu era întotdeauna lo- 
ială, atît de mare era ambiția de a cuceri titlul onorific cu care era 
răsplătit învingătorul. 


AU S. Levi, Le Théâtre indien, Paris, 1890. — A. B. Keith, The Sanskrit Drama 
in its Origin, Development, Theory and Practice, Oxford, 1924. Cea mai recentă 
sinteză critică este datorită lui L. Renou, L'Inde classique, II, $$ 1845—1903 
inclusiv. 

25 Îndeosebi Bharatanâtyasâstra. 

Actorii se recrutau din castele disprețuite şi mărturia lor nu era 
acceptată în justiţie. Cu toate acestea, unii dintre ei s-au bucurat de 
prietenia unor înalte personalităţi, stîrnind chiar gelozia curtenilor. Ade- 
seori, o mare afecţiune îi lega de autori și de poeţi, căci cunoaşterea 
obligatorie a sanskritei îi înălța la nivelul cultural al acestora. 

Totuşi, pe plan moral, reputaţia lor era în general proastă. Femeile 
lor treceau ca fiind foarte puţin serioase. În secolul I, Pataâjali (Mahâb- 
hashya, VI, 1, 13) o spune în acești termeni: «Cînd femeia unui actor 
apare pe scenă, întreab-o: «A cui ești? A cui ești ?» Ea va răspunde 
întotdeauna : «Sînt a ta, sînt a ta». Soții lor nu vedeau nici un neajuns 
în a le lăsa să se prostitueze și nu se codeau să profite din aceasta; 
amenzile plătite pentru adulterul comis cu o actriță erau mult mai 
puţin severe decît în celelalte cazuri. Ele erau dealtfel considerate ca 
făcînd parte din corporaţia curtezanelor. 

Încă din epoca aceea, actrița a înțeles importanța publicității; mama 
(sau presupusa ei mamă) îi servea de impresar. Aceasta veghea cu grijă 
să-i sporească farmecele și forțele, să-i înfrumuseţeze tenul, să-i dez- 
volte inteligenţa, să-i păstreze sănătatea printr-o hrană înţelept echili- 
brată, să-i desăvirșească educaţia procurindu-i profesori pricepuţi în 
arta erotică, dans, cînt, muzică, pictură, scriere, pronunție ; i se dădeau 
și noţiuni sumare de gramatică, logică și astronomie. În fine, la fiecare 
festivitate o prezenta într-o toaletă splendidă, cu o suită numeroasă. 
Se organiza «o galerie» mai mult sau mai puţin discretă cînd își făcea 
apariţia pe scenă ; persoane influente erau convinse să-i publice numele 
și colegii erau însărcinaţi să-i laude talentele, cunoştinţele, frumuseţea, 
caracterul ales şi farmecul. 

Din punct de vedere profesional, actorii erau evaluaţi după compe- 
tență şi cei care deţineau rolurile principale erau titularii lor aproape 
pe viaţă. Rolurile feminine erau în genere jucate de femei, dar le jucau 
și bărbaţii, fără ca să fi existat, pe cît se pare, o regulă fixă în această 
privinţă. Distribuţia nu varia deloc, date fiind constantele pieselor in- 
diene : pentru rolurile masculine era nevoie de un îndrăgostit, un bufon 
şi un literat; pentru cele feminine, de o îndrăgostită și o confidentă. 
Celelalte roluri erau încredințate celor cu mai puţin talent. 

Directorul trupei era în acelaşi timp şi arhitectul teatrului (era su- 
pranumit «poartă-frînghie», sâtradhâra), regizorul, profesorul comedian- 
ţilor şi actorul care deţinea rolul principal. Sarcina lui era grea și i se 
cereau calități demne de un înalt funcţionar. Deţinînd primul rol, el 
avea ca parteneră pe actrița care juca în rolul eroinei, care era deseori 
propria lui soţie. Aceasta nu se mulțumea să se dedice în întregime nu- 
mai artei sale, ea avea pe lingă aceasta datoria de a se ocupa de menaj, 
de a pregăti masa soţului ei conform ritualului, de a-şi dărui atenţia 
operelor caritabile. Şi, ca toţi actorii, ea trebuia să joace în orice îm- 
prejurare, oricare ar fi fost necazurile sau mîhnirile ei personale. 

Directorul era secondat în gestiune de doi subalterni: un adminis- 
trator (sthâpaka) și un mandatar (pâripârsvaka). Primul era însărcinat 
să conducă repetițiile, să supravegheze punerea în scenă și să dirijeze 
lucrările sub conducerea maestrului. Celălalt adjunct primea dispozi- 
ţiile directorului şi le transmitea actorilor, dirija corul şi juca acolo unde 
era necesar. 

Nu exista nicăieri un teatru monumental % şi se foloseau sălile de 
dans şi de muzică aproape întotdeauna anexate pe lîngă palate și tem- 
ple, sau pur și simplu se juca chiar în templu, în faţa statuii divinită- 
ţii. Se ridicau și estrade populare ; în acest caz, directorul proceda con- 
form regulilor la construirea unui teatru provizoriu, după ritualul care 
prezida la orice construcţie. 

Teatrul forma un dreptunghi, scena ocupînd extremitatea uneia din- 
tre laturile mici ; spectatorii se îngrămădeau în faţa ei, uneori pe o es- 
tradă susținută de stilpi ; teoretic, ei erau așezați pe meserii sau pe 
caste, regele și persoanele importante ocupînd — bineînţeles — locurile 
de onoare. Erau excluși o seamă de indivizi, în special ignoranții, străi- 
nii, oamenii de proastă condiţie şi „ereticii“. 

Sala era bogat împodobită ; flamuri fluturau pe acoperișul ei, stîl- 
pii ei auriţi străluceau, incrustaţi cu pietre scumpe şi decoraţi cu ghir- 
lande mari de flori amestecate cu perle și bijuterii. 

Construită din lemn, scena era în față pardosită cu lespezi sau aco- 
perită cu stuc; podeaua ei trebuia să nu fie alunecoasă pentru a se 


% Jain, op. cit, p. 188, descrie un teatru monumental după surse tardive și 
cu stil bombastic. 

evita căderea actorilor. Decorată cu tablouri și basoreliefuri, ea era pre- 
văzută cu un fundal pictat (yavanikâ), din stofă suplă, a cărei culoare 
varia după caracterul fundamental al piesei : albă pentru un spectacol 
erotic, galbenă dacă era eroic, întunecată dacă era patetic ; vărgată dacă 
era un spectacol comic, neagră pentru tragedie și oroare, roșie dacă era 
violent etc. Această piînză servea să ascundă culisele, care comunicau 
și cu scena prin două uși laterale şi care erau folosite ca vestiare. Două 
tinere fete aveau atribuţia de a manipula această pînză pe care o tră- 
geau sau o ridicau ori de cîte ori un actor intra sau ieșea din scenă, 
afară doar dacă acesta n-o îndepărta singur cu un gest brusc. În fața 
scenei era aşezată o perdea, care, în secolul IV purta numele de sam- 
hartum, indicînd că aceasta era înfășurată sau desfășurată după nevoile 
spectacolului 27. 

Nu se utiliza nici un decor propriu-zis, ci numai cîteva accesorii pe 
care actorii le transportau cu ei din etapă în etapă. Unele din aceste 
accesorii erau destul de stînjenitoare : stînci artificiale, care și vehicule, 
platoșe, scuturi și diferite arme, drapele și animale modelate din lut. 
Momentul și locul unde se desfășura acțiunea erau numai evocate prin 
descriere orală, mimică și muzică ; gesturile (mudrâ şi hasta) erau deja 
codificate într-un limbaj mut pe care tradiţia l-a păstrat în cele mai 
mici amănunte pînă în zilele noastre. Tot așa, personajele pe care le 
încarnau comedienii erau definite prin costumele, podoabele și gătelile 
lor şi prin machiaj. Un veşmînt deschis era simbol de sărbătoare sau 
de practică religioasă, cele pestrițe erau purtate de regi, îndrăgostiţi, 
zei sau de spirite; costumele întunecate indicau un om nebun, un 
călător sau un bolnav. În ceea ce privește machiajul, acesta se baza pe 
culori simbolice care sfidau uneori legile naturale. Pentru a le realiza, 
actorii pisau pe o tăbliță cărămidă roşie, auripigment sau arsenic alb, 
albastru sau negru de fum ; ei le combinau amestecîndu-le cu mîna şi 
recitînd în acest timp binecuvîntări de bun augur, căci această operaţiune 
avea un caracter religios. Nuanţele luminoase reprezentau personajele 
fericite, regii, rasele „occidentale“ ; culorile închise indicau pe oamenii 
din sud, barbarii, regii străini etc. 


2 Upadhyaya, India în Kâlidâsa, p. 224. 

Reprezentaţiile începeau probabil la răsăritul soarelui. Îndată ce toți 
spectatorii erau instalaţi, bateria tobei şi cimbalele, înlocuind cele trei 
bătăi de gong din zilele noastre, anunțau deschiderea spectacolului. 
Dar cu asta, ceea ce noi considerăm azi ca preparative, încă nu se ter- 
minaseră : în prezenţa publicului adunat (dar încă nu atent), se întindea 
un covor pe care lua loc orchestra : cu fața la răsărit — tobele şi, la stînga 
lor — tamburinele ; cu fața spre nord — un cîntăreț avînd, în stînga 
lui şi în ordine, cîntăreţii din lăute, ţitere (vînă) şi flaute. În același 
timp se instala și corul, pe cînd conducătorul lui, adjunctul conducătorului 
trupei, se așeza în faţa cîntăreţilor. Toţi odată, muzicanţii începeau să-și 
acordeze instrumentele, să-și dezmorțească degetele sau să-și mlădieze 
buzele, purificîndu-și în prealabil mîinile sau gura. În sfîrșit corul cînta 
imnul de bun venit. Apoi, conducătorul recita binecuvîntarea de început 
şi dădea semnalul pentru începerea prologului, al cărui personaj obli- 
gatoriu era el. 

Abia atunci începea spectacolul propriu-zis. Piesa prezenta mai multe 
particularităţi. În primul rînd, drama combina recitarea cu mimica și 
cu dansul. Unele situaţii nefiind reprezentate pe scenă (de exemplu, 
moartea, o nenorocire, o înfrîngere, căderea unui rege, ritualurile reli- 
gioase), ele erau numai evocate într-o introducere printr-un monolog 
sau un dialog. Caracterele erau catalogate după patnuzeci şi opt de tipuri 
diferite, fiecare corespunzind unui personaj. Singur eroul trebuia să fie 
întotdeauna nobil și să nu varieze pe tot timpul desfășurării acţiunii, 
conformîndu-se «calităţii» pe care o încarna. Un întreg protocol conducea 
raporturile dintre aceste diverse personaje, fără îndoială prin analogie 
cu cele existente în societatea epocii respective : astfel, numele date 
regelui variau în funcție de persoana care i se adresa lui. Tot așa, o 
altă particularitate remarcabilă, limba pe care o vorbeau personajele 
nu era aceeaşi pentru toți: regii, brahmanii şi demnitarii, regina prin- 
cipală, fiicele de miniștri, călugărițele budiste și curtezanele vorbeau 
sanskrita, afară de cazurile cînd adevărata lor personalitate era ascunsă 
printr-o deghizare. Personajele de rang inferior și cea mai mare parte 
a femeilor vorbeau variante de prâkrit sau limbi vulgare și dialecte 
locale. Ceea ce implica faptul că, deși limba sanskrită era apanajul 
nobilimii, ea era totuși înţeleasă de cei care nu o vorbeau. 

Cu toate că reprezentațiile dramatice constituiau atracția principală 
a festivităților, multe alte preocupări asemănătoare își găseau locul aici. 
Serbările îi atrăgeau de departe pe suflători din trompete %, toboşari 2, 
luptători, acrobaţi, iluzioniști, saltimbanci de tot felul, dansatori și 
cîntăreţi populari, care nu ezitau să facă drumuri lungi în speranța 
unui cîștig substanţial. 

Cînd avea loc un concurs de lupte sau un spectacol oarecare, un 
cîntăreţ din tamburină străbătea orașul cu o săptămînă înainte ca să-l 
vestească %. În general, întrecerile se desfășurau în fața intrării palatului, 
în incinta rezervată jocurilor şi spectacolelor şi constituiau un divertis- 
ment ales pentru aristocrați ca şi pentru popor; nu rareori, un nobil 
plătea el însuși cîţiva atleți și-i punea să se lupte în public. Terenul 
era împodobit cu flamuri fluturînd vesel în bătaia vîntului și toţi orășenii 
se îngrămădeau, rîndurile de scaune se umpleau la iuțeală unul după 
altul. În fine, luptătorii coborau în arenă, se prezentau publicului lău- 
dîndu-și superioritatea, sărind, strigînd şi bătînd din palme. Apoi se 
prindeau, se înlănţuiau strîns şi se ţineau de mijloc, cu gîtul lăsat pe 
umărul adversarului, încrucişînd picioarele și încercînd să cadă sau să 
scape din strînsoare ĉt, Învingătorul primea o sumă mare din partea 
regelui şi obținea stindardul victoriei, ceea ce îi conferea o distincţie 
naţională 32, 

Acrobaţii, adevăraţi copii ai mingei, lucrau în sunetul unei orchestre ; 
tobele ei mari ţinute în bandulieră, flautele ascuţite și clarinetele pă- 
trunzătoare se amestecau cu strigătele scamatorilor care se străduiau 
să atragă publicul. Ei formau înalte piramide umane urcîndu-se unii pe 
umerii celorlalţi. Un basorelief de la Bhârhut (sec. II î.e.n.), păstrat la 
muzeul din Allahâbâd 33, reprezintă patrusprezece din aceștia lucrînd 
împreună : șapte din ei, ridicînd mîinile deasupra capetelor, susțin pe 
alţi patru ; aceștia strîng în mîinile lor picioarele și gleznele altor doi 


2 Samkhadhamana-jâtaka, nr. 60, Cowell, vol. I, p. 147. 
29 Bherivâda-jâtaka, nr. 59; ibid., I, p. 146 
3% Ghata-jâtaka, nr. 454 ; Cowell, "vol. IV, p. 
31 Reprodus în Cunningham, The Stâpa a Sinat, pl. XXXV, 2. J. Au- 
boyer, 1 La Vie publique et privée... VI, pl. 3 şi 4. 
32 Jain, op. cit., p. 240. 
33 Reprodus, îndeosebi în Stella Kramrisch, Indian Art, pl. XVII 

Fig. 29 Acrobaţi. După un cadru de vedikâ. 
Bhârhut. Aprox. sec. II î.e.n. Muzeul de la 
AMahâbâd (Kramirisch, The Art of India, 
pl. XVII). 


oameni, care, la rîndul lor, susțin un tînăr care stă bine fixat în vîrful 
acestui edificiu mișcător ; el salută ridicînd braţele şi fluturînd eşarfa 
care este însemnul profesiei sale. 

Alţi scamatori erau specializaţi în dansul cu suliţele și stîrneau frea- 
mătul spectatorilor prin îndrăzneala cu care mînuiau cîte patru sau 
cinci din aceste arme periculoase 34. Dansatorii pe sîrmă făceau și ei 
mulțimea să palpite prin bravurile lor. Iar echilibriștii care se plimbau 
pe creasta unei prăjini în formă de T, ţinuţi numai de crampoanele 
prinse de încălțămintea lor 35 impresionau în egală măsură publicul, 
știut fiind că, în caz de cădere, ei erau sortiți unei morţi sigure. 


34 Dubbhacha-jâtaka, nr. 116; Cowell, vol. I, p. 259. 
% Jain, op. cit., p. 241. 

Totuşi, poate că cei care se bucurau de cel mai mare succes, chiar la 
curtea regală, erau iluzioniștii. Pretinzînd că posedă o știință egală cu 
cea a celor mai renumiţi yogin, aceşti pseudo-«oameni sfinți» exercitau 
puterea lor hipnotică asupra întregii asistențe. Cei mai abili se foloseau 
de o frînghie și erau ajutaţi de alți figuranţi îndemînatici. Numărul lor 
obișnuit consta în a face să apară un manglier dintr-un sîmbure pe care 
maestrul prestidigitator îl arătase mai înainte plin de gravitate, publi- 
cului. Ca efect al vrăjitoriei lui, arbustul creștea devenind un copac 
măreț. Atunci el arunca în sus o frînghie care părea că se agaţă de una 
din cele mai înalte ramuri ale manglierului. Agăţindu-se de frînghie, 
unul din ajutoarele sale se urca în copac și dispărea de sub ochii spec- 
tatorilor uluiţi. Dar numărul nu era încă gata: din vîrful copacului 
începeau să cadă unul cîte unul pe pămînt membrele ciopîrțite ale fi- 
gurantului, iar maestrul le aduna și alcătuia din ele un trup, apoi îi 
redădea viaţă stropindu-l cu apă ; cel înviat îmbrăca un costum de flori 
și începea să danseze în mijlocul aclamaţiilor mulţimii 36, 

Mimii-dansatori erau şi ei obişnuiţii curţii. Numărul culminant al 
repertoriului lor era așa-numitul dans de jumătate, joc în care mișcau 
numai un picior, o mînă, un ochi, o nară şi jumătatea gurii, în timp ce 
restul corpului rămînea rigid ca o piatră. Efectul era comic și impre- 
sionant în același timp, provocînd hohote enorme de ris interminabil 3%. 

În fine, înghiţitorii de săbii 3%, dresorii de maimuțe și manguste, îm- 
blînzitorii de șerpi participau şi ei la serbări. Aceştia din urmă își 
închideau cobrele în cutii de bambus cilindrice 3%. În locurile cele mai 
frecventate se instalau și prezentatorii de imagini. În mijlocul unei cete 
de copii curioşi, ei își ridicau pînza lor pictată, întinsă vertical pe două 
beţişoare și pe care o ţineau cu mîna stingă, în timp ce cu dreapta, 
țineau o trestie, arătau pe rînd figurile explicîndu-le 40, 


3% Acest număr se execută şi azi. Iluzia este atît de puternică, încît fotografii 
au încercat, — bineînţeles fără suoces — să fixeze această scenă pe peliculă. 
Este descris în Suruchi-jâtaka, nr. 489; Cowell, vol. IV, p. 204. 

37 Jâtaka, nr. 489, Foucher, Les Vies antérieures du Bouddha, p. 202. 

38 Dasannaka-jâtaka, nr. 401; Cowell, vol. III, p. 208. 

39 Reprodus în D. Barrett, Sculptures from Amarâvati, pl. XXVII; Yazdani, 
M, pL- Xb. 

4 Harshacharita, V, 170, trad. COWELL şi THOMAS. 

Luptele de animale reprezentau un amuzament deosebit de apreciat : 
cocoși, păuni, bivoli, boi, cai şi elefanţi, chiar berbeci, erau antrenați 
în acest scop; pariurile erau în toi și învingătorii aduceau cîștiguri 
serioase proprietarilor lor. 

Cîteodată aveau loc serbări nautice, la care participau regele și curtea 
lui. Corăbii măreț împodobite circulau atunci pe fluvii, printre pînze 
albe, galere şi bărci din scoarță de copac; alte ambareaţii, din lemn 
uşor, aveau înfăţişarea unor păsări, peşti sau monştri marini. Serbarea 
se desfășura în sunetul orchestrelor : dansuri, cîntece, parodii comice. 
Se mai puteau vedea și lupte în apă între bărbați și femei, care încercau 
să se stropească cu niște pompe, ca în timpul serbării hol 41. 

În fine, tirul cu arcul, sport prin excelență aristocratic, prilejuia 
turnire cu ocazia căsătoriilor princiare (svayamvara) ; ţinta era fixată 
atunci în vîrful unui catarg înalt, în preajma pavilionului construit 
anume pentru ceremonie. Cel care învingea la toate încercările obținea 
mîna prinţesei care era de măritat 2. 

Și astfel, din serbare în serbare, din spectacol în petreceri, se scurgea 
viața aristocratică, la care vulgul lua parte cînd i se permitea. 


41 Harivamsa, trad. Langlois, II, p. 93 şi urm. 
42 J, Auboyer, La Vie publique et privâe..., VI, p. 9. 


CAPITOLUL II 
Viaţa regală şi cadrul ei 


Regii aceştia... s-au dus. Cei care i-au precedat, alţii 
ca aceştia şi încă alţii care vor veni se vor duce, 
şi la fel cei care-i vor urma. S-ar spune că pămîntul 
rîde, cu strălucirea voioasă a florilor sale autumnale, 
văzînd pe regi că se agită (în zadar) ca să se cuce- 
rească pe ei înşişi. 
Vishnupurâna, partea a IV-a, XXIV passim 
(după Pargiter) 


PALATUL REGAL ȘI LOCUITORII ACESTUIA 


Atunci cînd am evocat funcţiile regelui şi structura politică a regatului 
am arătat locul important pe care regele îl deţinea în chiar viaţa ţării. 
Predestinat pentru regalitate prin niște semne aparente sau ascunse, 
încarnînd pe zeul Indra, «Făcător al timpului» şi comparat cu soarele, 
răspunzind de prosperitatea poporului prin calitatea virtuţilor și drep- 
tatea guvernării sale, regele era şi idealul castei kshatriya. De aceea 
persoana lui era înconjurată de un mare respect şi de un fast incom- 
parabil. Poporul era întotdeauna dornic să-l zărească şi el se arăta 
acestuia în numeroase împrejurări, la principalele sărbători, cu ocazia 
pelerinajelor, cînd pleca în expediţii militare sau cinegetice; uneori 
chiar, el se amesteca incognito printre supușii săi, ieșind din palat pe 
o poartă ascunsă 1. 


E DE IE i 


Dacă, în mod normal, succesiunea regală nu prezenta dificultăţi şi 
trecea de la sine în mîinile unui prinţ moştenitor îndelung pregătit să-și 
asume această sarcină, erau și cazuri cînd lucrurile nu se petreceau 


1 Totuşi, Raghuvamsa, XIX, 7, menţionează un ochi de geam deschis prin care 
regele lăsa să-i atîme un picior, exclusiv vizibil — şi venerat — de curtenii săi. 

astfel. Se putea întimpla, de pildă, ca un rege să nu aibă fii, sau ca să 
ştie că nu putea să aibă urmași. În acest caz, el putea să recurgă la o 
metodă specială, în genere dezaprobată de oamenii legii, și care consta 
în a face apel la unul din supușii lui — de preferinţă un brahman de 
înaltă reputație — pentru ca acesta să aibă raporturi cu regina ; aceasta 
putea să se opună, afară de cazurile cînd ginta amenința să se stingă 
din lipsa unui moștenitor colateral ?. Totuși, copilul născut din această 
uniune rămînea un bastard în ochii legiștilor, deși avea dreptul de a 
domni 3. Totuși, de cele mai multe ori, regele avea mai mulți fii; dacă 
întiiul născut nu putea domni dintr-o rațiune oarecare — dacă era 
jucător sau avea vreo tară, mezinul putea urca la tron. Dar se mai 
întîmpla ca regele să moară de timpuriu ; regina (adică soţia sa legitimă) 
asigura atunci regența, cu toate că aceasta era de obicei considerată ca 
defavorabilă 4, la fel ca și domnia unui copil prea mic. Pe de altă parte, 
nu era necesar ca regele să fi murit pentru a fi încoronat succesorul 
lui : el putea, după datină, să se retragă într-un schit pentru a-și sfirşi 
viața într-o atmosferă de pioasă meditaţie. În sfîrşit, în timpul domniei, 
suveranul se putea sinucide respectind ritualul: înecîndu-se într-un 
confluent sacru, lăsîndu-se să ardă de viu pe un rug, sau aplicînd re- 
tenţia respirației pe care o predica asceza 5. Într-un caz sau altul, el se 
hotăra cu mult timp înainte și nu abdica decît după ce succesiunea sa 
fusese asigurată. 


Cah g 


Naşterea unui prinţ moștenitor prilejuia mari festivități care provocau 
agitație în tot orașul și la palat. Îndată ce bătăile de tobă făceau cu- 
noscut evenimentul în oraș, veselia populară izbucnea ; fără deosebire de 
castă, toată lumea începea să danseze, să cînte şi să bea. În curînd, la 
curte soseau de pretutindeni felicitările și urările, porţile închisorilor 
se deschideau larg în faţa deţinuţilor şi o delegaţie de cetățeni se pre- 


2 Brihad purâna, III, 74. Raghuvamsa, I, 35, preconizează ca regele impotent 
să se retragă într-o sihăstrie, bazată pe ajunare şi regim lactat. Pentru prostituarea 
reginei : Kalinga-Bodhi-jâtaka, nr. 479; Cowe 11, vol. IV, p. 142. 

3 Mânavadharmasastra, IX, 65. 

4 Mahâbhârata, Udyoga Parva, 38, 43. Râmâyana, Ayodhya, cap. 68—69. 3 

5 Aceste moduri de sinucidere, îndeosebi primul, au fost aplicate de monarhi 
indieni în diferite epoci, şi anume în timpul Evului Mediu în India centrală. 


290 


zenta să ofere regelui suma adunată printr-o colectă, un fel de impozit 
benevol, pentru a contribui la hrana tînărului prinţ 6. Nenumărate daruri 
bogate soseau la palat din partea regilor vecini, a vasalilor, a nobililor 
şi a curtenilor : ghirlande, mîncăruri camforate, șofran pentru baie închis 
în casete preţioase, nuci de areka vopsite cu santal şi strînse în buchet 
în cutii de fildeș etc.7. Timp de cîteva zile, la curte, se ţineau lanț 
spectacole în care alternau muzica şi dansul. 

Copilăria viitorului rege era, bineînţeles, înconjurată de îngrijiri deo- 
sebite ; el era crescut de dădace anume alese de tatăl lui 8. Viaţa lui era 
supusă sacramentelor obişnuite. Cînd începea să facă primii paşi, el 
era pieptănat conform castei sale, purtind în virful capului o amuletă 
din seminţe de muştar şi în jurul gîtului un șirag din ghiare de tigru 
sau monede, corpul i se ungea cu galben și strălucea ca aurul. Își 
începea studiile la virsta de trei ani. Începînd de la unsprezece ani, 
învăța economia și politica. Știința militară ocupa un loc important în 
viaţa lui de adolescent; dimineţile erau consacrate teoriei şi practicii 
armelor ; seara, învăţa lecţiile grele, la ore fixe, barzii aflaţi în serviciul 
familiei sale îi recitau din epopei. În toată această perioadă, el locuia în 
palat, departe de agitaţie şi de viaţa luxoasă, păstrînd faţă de profesorii 
săi, o atitudine de respectuoasă supunere. Cînd aceștia socoteau că el şi-a 
însușit cunoștințele necesare, el petrecea o perioadă de ucenicie sub 
îndrumarea unui administrator superior ; după acest antrenament practic, 
prinţul era repartizat la un serviciu, apoi era declarat apt să comande. 
De cele mai multe ori, tatăl său îl trimitea să ia parte la o campanie 
militară, apoi îi încredința guvernarea unei provincii sau chiar îl numea 
vice-rege. 

Era căsătorit cu mare pompă cu o prinţesă din casta lui, conform 
uneia din cele şase forme autorizate pentru un kshatriya. În timpurile 
epice, el își «cucerea» soția ieşind învingător la un turnir (soayamvara), 
în cursul căruia proba eliminatorie era tragerea cu arcul 10. Acesta era 


6 Suruchi-jâtaka, nr. 489; Cowell, vol. IV, p. 203; Sarabhanga-jâtaka, nr. 522; 
ibidem, vol. VI, p. 66. 

1 Harshacharita, IV (143), trad. COWELL şi THOMAS, pp. 111—112. 

8 E. Senart, Essai sur la légende du Buddha, p. 300. 

9 Vessantara-jâtaka, nr. 547; Cowell, vol. VI, p. 251. 

10 E. Senart, Essai sur la legende du Buddha, p. 300. 

prilejul pentru o mare serbare la care erau poftiți conducătorii și vasalii 
imperiului. Un pavilion era special împodobit pentru această ocazie. În 
faţa întregii asistenţe, logodnica, purtînd o ghirlandă de flori albe, trecea 
în revistă pretendenţii; ea arunca ghirlanda de gitul celui ales; şi 
ritualurile căsătoriei se desfășurau în prezența candidaților respinși. Ca 
şi regele, tatăl său, prinţul moştenitor avea dreptul să aibă numeroase 
concubine, dar numai prinţesa cu care se căsătorea în aceste condiţii 
solemne avea rangul de soţie legitimă. 


a s% 


Cînd, în urma abdicării sau morţii tatălui său, prinţul moștenitor 
trebuia să ia la rîndul lui puterea, el era așadar apt să conducă regatul 
cu oarecare competenţă. După încoronare, a cărei solemnitate merită o 
descriere mai amănunţită, el trăia conform celor mai înalte tradiţii ale 
neamului său, înconjurat de o curte strălucitoare în care se întilneau 
înalții demnitari, miniștrii, guvernatorii, conducătorii militari, bancherii 
sau şefii corporațiilor şi curteni de tot felul pîndind favoarea regală. 
O etichetă foarte severă reglementa raporturile dintre ei, dintre ei și 
rege ; orice încălcare a acestui protocol era pedepsită cu același titlu 
ca și greşelile mai puţin grave condamnate de codul penal. 

Printre marile personaje ale regatului, capelanul regal (purohita) ocupa 
primul loc: el era întotdeauna un brahman — chiar la curtea regilor 
budiști — reputat pentru ştiinţa lui, și a cărui demnitate era în genere 
ereditară. Adeseori el fusese preceptorul regelui pe vremea cînd acesta 
era încă prinț moştenitor, el îi servea de sfetnic, atit pentru problemele 
spirituale cît și pentru cele pămîntești. El era partenerul favorit al 
regelui la partidele de șah sau zaruri, veghea asupra palatului în absența 
lui și nu se sfia să-l dojenească în cazul cînd conduita lui morală lăsa 
de dorit. Miniștrii, primul ministru, unul sau mai mulţi sfetnici, jucau 
același rol pe lîngă rege, fără a se bucura însă din partea acestuia de 
un asemenea respect și supunere. 

Generalul-șef (senâpati), şi el un personaj de mare vază, primea funcţia 
pe cale ereditară. La curte mai era un mare vistiernic — personaj 
fastuos și milionar — pe care însă deseori povestirile budiste îl acuză 
de o zgîrcenie cumplită. Apoi conducătorul carului regal de război — 

Fig. 30 Car de război sau de ceremonie. După 
un relief de pe portalul de nord. Sââchi, stupa I. 
Aprox. sec. I e.n. (Marshall și Foucher II. 
pl. LXII b). 


inițial demnitar nobil și viteaz 1, dar care a dispărut cînd corpul carelor 
de luptă a căzut în desuetudine (către sec. VII ?). De curajul și de 
priceperea acestuia depindea securitatea regelui, uneori chiar şi salvarea 
lui. Cît despre scutierul regal, ales dintr-o familie nobilă, el avea un 
rol analog cu cel al unui paj la curţile apusene din Evul Mediu; îm- 
brăcat cu o tunică scurtă, el preceda calul de luptă al regelui ori de 
cîte ori ieșea, ţinînd în mînă un cerc cu mijlocul umplut cu alice, pe 
care-l făcea să răsune pentru a-și vesti trecerea 12. 

În serviciul personal al regelui mai erau afectaţi demnitari și subalterni 
de mai mică importanţă, care, datorită situaţiei lor, se bucurau de o 
oarecare influență asupra lui, de pildă bărbierul lui!%, care, deși în 
general dintr-o castă de jos 14, avea deosebita cinste de a-l rade pe rege, 
de a-i tăia părul și de a-l depila cu niște pensete aurite și de a-l piep- 
tăna după moda castei sale ; el obținea dreptul de a practica și asupra 
celorlalți membri ai familiei regale. După tradiție, el nu primea decît 


11 Râmâyana, Ayodhyâ, 59. 

12 Acest obiect, din păcate destul de greu de descifrat pe reliefurile şcolii de 
la Amarâvati, ar putea fi şi un chakra, simbol al regalității și armă de azvirlit. 

133 Moti Chandra, Cosmetics and Coiffure..., p. 73, citînd textele jâtaka, şi 
FICK, Die Soziale Gliederung..., pp. 287—288. După Gângamâla-jâtaka, nr. 42, 
Cowell, vol. III, p. 269. Sigâla-jâtaka, nr. 152, ibidem, II, p. 4. Illisa-jâtaka, 
nr. 78 ; ibidem, I, p. 200. 

14 Gângamala-jâtaka, loc. cit. 

nişte bacșișuri derizorii 15, cu unele excepţii 16. Dar el servea drept 
confident regelui, sau chiar ca mijlocitor. 

În afară de aceştia, o mulţime de servitori asigurau serviciul personal 
al regelui : cei care-l asistau la baia zilnică, cei care-i îngrijeau garde- 
rcba, foarte variată 17, și îi pregăteau ţinuta potrivită fiecărei împreju- 
rări, cei care îi parfumau hainele cu esenţele cele mai rare : «fabricanții 
de podoabe», cei care alcătuiau podoabele sale de flori şi cei care îi 
alegeau bijuteriile asortate cu îmbrăcămintea. Trebuie, de asemenea, 
amintit şi bucătarul său șef, a cărui sarcină nu era o sinecură, dacă 
dăm crezare textelor jâtaka : pe lîngă că trebuia zilnic să asigure can- 
titatea și varietatea alimentelor destinate mesei regale, el avea de îndurat 
căldura insuportabilă a focurilor lingă care ședea, cu picioarele încruci- 
șate, amestecînd sosurile cu un polonic sau o lingură 18, lăcrimînd din 
cauza fumului care-l orbea și ieșind din timp în timp în pragul ușii, 
să-și şteargă sudoarea care-i inunda faţa. În plus, el trebuia să-și apere 
preparatele împotriva neruşinării ciorilor, obișnuitele casei, veşnic flă- 
mînde 19 — care-și construiau cuiburile în tot locul? — sau împotriva 
lăcomiei cîinilor care circulau în voie în incita palatului 21. În fine, deși 
comanda un batalion de servitori şi de slujnice, trebuia să suporte de 
bunăvoie controlul la care cel însărcinat să vegheze asupra securității 
regelui supunea fiecare fel de mincare, pentru a se asigura că nici unul 
nu conţinea otravă. Un control de aceeași natură se exercita asupra 
medicamentelor și a instrumentelor de masaj. 

Mai erau de asemenea purtătorii însemnelor, adevărate embleme 
regale, care-l urmau pe rege în toate deplasările : umbrela albă de soare, 
simbol esenţial al regalității, sabia, sandalele — care «guvernează re- 


15 Suppâraka-jâtaka, nr. 463, ibidem, IV, p. 87. 

16 Makhâdeva-jâtaka, nr. 9, ibidem, I, p. 31. 

11 Ea cuprindea blănuri şi piei venite din Himalaia, ţesături şi cuverturi de 
lînă din Nepal şi alte regiuni, «tot aşa de netede ca și suprafața unei pietre 
lustruite», stofe fine fabricate la Benares, mătase importată din China și ţesături 
din bumbac, foarte ușoare, provenind din principalele manufacturi indiene. Moti 
Chandra, op. cit., p. 81. 

18 Foucher, Les Vies anterieures..., p. 104 ṣi urm. 

19 Yazdani, IV, pL V. 

20 Jâtaka, nr. 418; Cowell, vol. III, p. 258. 

21 Jâtaka, nr. 537, după FOUCHER, loc. cit., p. 287. 

gatul» cînd suveranul este departe, apărătoarele de muște, stindardul etc. 
Paharnicii pitici (servind şi de bufoni) şi femeile în atribuţia cărora 
intrau băuturile — și care purtau un costum greco-iranian %, după moda 
ţărilor de unde provenea vinul — muzicanții și muzicantele, dansatoa- 
rele, meșteșugarii şi tehnicienii, şi toţi subalternii care populau diferitele 
cartiere ale palatului, îndeplinind fiecare, după obiceiurile indiene, o 
funcţie unică — precisă şi limitată. 

Dar regele nu era singurul care reclama servicii deosebite ; două ani- 
male participau îndeaproape la viaţa regatului : elefantul regal și calul 
de stat, și unul şi celălalt consideraţi ca obiecte sacre ale imperiului, fă- 
cînd parte din cele „şapte giuvaieruri“ (saptaratna) care consacrau suve- 
ranitatea unui rege universal (chakravartin). Elefantul destinat să joace 
acest rol era ales după anumite semne caracteristice care aveau faima 
de a indica o origine regală și sacră, în special culoarea cenușiu foarte des- 
chis (considerată drept albă)2%. Regele îl punea să facă ocolul capitalei 
în cursul unei procesiuni solemne ; apoi îl consacra printr-o aspersiune 
rituală și îl indica în mod expres pentru a fi încălecat de rege21; de 
atunci elefantul era ţinut într-o boxă specială, unde primea vizita zilnică 
a regelui. Valeţi aleşi cu multă atenţie îl îngrijeau şi un conducător (ma- 
haut) îi era afectat în chip special. La fiecare sărbătoare, animalul era 
somptuos împodobit, cu spinarea acoperită cu un frumos covor dungat 
sau cadrilat, susținut de o chingă, de urechile lui atîrnau ciorchini de 
pietre preţioase, cu capul împodobit cu un căpăstru aurit și încununat cu 
o tiară scumpă, cu gîtul încercuit de un colier lat și picioarele înconjurate 
de enorme inele din metal preţios ; la înălțimea genunchilor erau agăţate 
sfori cu clopote sau clopoței destinate să prevină lumea de apropierea lui. 
Îmbrăcat într-o tunică scurtă cu mîneci, conducătorul (mahaut) stătea 
ghemuit pe giîtul elefantului, ţinînd într-o mină drapelul regal și în 
cealaltă cîrligul sau ţepușa (angkusa), bătut în pietre preţioase. Cu aju- 
torul unei scări „de aur“ %, regele încăleca pe enormul animal îngenun- 


2 Reprodus în Yazdani, III, pl. LXVI. 

2% Amintim că în Tailanda și Laos este și azi la fel. 

2 Alînachitta-jâtaka, Cowell, vol. II, p. 16. : 
25 Mahâjanaka-jâtaka, nr. 539; Cowell, vol. VI, p. 27. ad 

cheat și uneori se așeza pe gitul lui în timp ce conducătorul se așeza în 
acest caz pe crupă, menţinut de o fringhie legată de chingă și pe care 
și-o trecea în jurul șalelor 2. Comparat cu animalul pe care-l încăleca 
Indra, la Airâvata, elefantul de stat era considerat ca un adevărat per- 
sonaj, iar curtenii se întreceau să-i laude agerimea minţii, prudenţa şi 
inteligenţa 27. 

Calul de stat primea onoruri asemănătoare. I se rezerva un grajd de- 
corat cu lambrechine purpurii și aurii; în marile ocazii, îl echipau cu 
un covor de șa, o chingă sau chiar cu o șa «după moda englezească» cum 
le plăcea unora dintre suverani, printre care regii Vâkâtaka din Ajantă, 
în secolele V—VI. Apoi i se potrivea un ham aurit, un fruntar împodobit 
cu un penaj și i se înnoda elegant coada care uneori era introdusă într-o 
teacă de aur. Regele îi făcea vizite cotidiene şi nu ezita să-i înlocuiască 
pe valeţii angajaţi în serviciul lui, cu toată dificultatea de a găsi un per- 
sonal specializat înzestrat cu calităţile «morale» necesare pentru acest 
serviciu 2%. 

Toată această lume trăia și locuia în reședințele regale, ducîndu-se de 
la una la alta după anotimp. Căci, regele poseda în genere mai multe 
palate răspîndite în imperiu, sau chiar în capitală. El era deseori la drum, 
însoţit de un «palat de călătorie», petrecînd lunile calde în nordul impe- 
riului, rămînînd într-un loc bine adăpostit în timpul sezonului ploios, 
coborînd din nou spre sud în timpul săptămînilor reci, sau stabilindu-și 
tabăra la frontiere în caz de război. Acest semi-nomadism era compensat 
printr-o organizare teoretic imuabilă care pretutindeni crea din nou 
aceeași ambianţă şi corespundea nevoilor zilnice ale curţii. Fără îndo- 
ială, un personal sedentar asigura în tot timpul anului întreținerea perma- 
nentă a domeniilor regale. 

Palatul semăna cu o cetate în mic sau, dacă vrem, cu o vilă parti- 
culară dar la scară regală. Oriunde era așezat, în capitală sau altundeva, 
el se întindea pe o suprafaţă vastă ; avea ziduri de apărare proprii încon- 
jurate de șanțuri şi avînd din loc în loc merloane triunghiulare, întă- 


26 Numeroase reproduceri, îndeosebi la Bhâjâ, Bhârhut, Sâfichi etc. 

21 Importanţa care i se acorda reiese din toate povestirile. 
„__2% Giridanta-jâtaka, nr. 184; Cowell, vol. II, pp. 67—68. Foucher, Deux 
jâtaka sur ivoire, în „India Antiqua“, 1947, sau N.R.A.B,, p. 84. 

rite cu bastioane și turnuri de pază cu acoperișuri ornate cu drapele 
care fluturau în vînt. Porţile sale monumentale, așezate în cele patru 
puncte cardinale, erau păzite zi și noapte de călăreți, în timp ce o garni- 
zoană, cantonată în interior, patrula drumurile din jur. Intrarea princi- 
pală, decorată cu statui ecvestre din fildeș, sculpturi «acoperite cu aur 
și argint», plăci de fildeș gravate şi cizelate, străjuia calea regală care 
străbătea capitala de la răsărit la apus. 

Palatul era împărţit în două părți distincte: una publică, accesibilă 
tuturor ; alta particulară, în care erau grupate serviciile vitale ale rega- 
tului, locuința regelui și gineceul. Și una și cealaltă se împărțeau în 
„curţi“, fiecare pavată cu lespezi lustruite, înconjurată de clădiri somp- 
tuoase și deservită de alei largi pe care circulau vehicule de tot felul. 
Edificiile erau de mai multe forme, după funcţiile pe care le îndeplineau : 
săli lunguieţe și acoperite de bolte, săli hipostile, pavilioane etajate, ser- 
vind respectiv de magazii, de săli de reuniune și locuinţe. 

În partea publică, deasupra sau lingă porţi, se găseau hambarele regale, 
al căror șef, întotdeauna activ, supraveghea personal măsurarea sacilor 
de orez și ştampilarea lor de către funcţionari %. Nu departe, se aflau 
„casele de pomeni“ unde regele venea zilnic să distribuie daruri călugă- 
rilor cerşetori şi celor sărmani. În primele curţi, se aflau grajdurile, stau- 
lele, boxele elefanților, remizele pentru care şi litiere, precum și marile 
colivii și parcul zoologic. Toate animalele care trăiau aici erau riguros 
selecționate și întreținute cu grijă ; ele necesitau un personal numeros 
compus din valeţi și rîndași, fără a mai socoti veterinarii și ajutoarele 
lor. Diferitele secțiuni ale acestui vast sector erau conduse de superinten- 
denţi ; ei verificau curăţenia clădirilor, starea harnaşamentelor și supra- 
vegheau calitatea lucrului subalternilor lor, avînd, între altele, și sarcina 
de a plăti salariile acestora. Se aureau coarnele bovinelor și se împodo- 
beau animalele cu harnașamente preţioase ; berbecii erau antrenați pen- 
tru lupte speciale, sau erau înhămaţi la cărucioare ușoare 5%. Elefanții 
erau duşi în fiecare zi într-un loc unde puteau face mișcare ; apoi, ei 
se scăldau și se odihneau tot restul zilei. În sfîrşit, grajdurile regale con- 
țineau cai de montă și animale de tracţiune destinate să fie înhămate la 


2 Kurudhamma-jâtaka, nr. 276; Cowell, vol. II, p. 258. 
3% Catalogue exposition d'art indien à Londres, 1947—1948, nr. 111, pl. XIX. 

carele de luptă. Ei erau îngrijiţi de rindași îmbrăcaţi ca niște «oameni 
din nord», cu o vestă cu miîneci lungi, croită şi cusută, deschisă la baza 
gîtului și garnisită cu ceaprazuri brodate ; în afară de aceasta ei mai pur- 
tau pantaloni și sandale de piele; această ţinută era cea a rindaşilor 
străini care însoţiseră caii venind de pe platourile Asiei superioare ; un 
costum asemănător a fost adoptat apoi pentru rîndașşii indieni. Ei aveau 
grijă de grajduri și pregăteau hrana cailor, compusă dintr-un tain de orz, 
mazăre şi ovăz — și, în mod excepţional rădăcini înmuiate în miere 31. 
Ingrijirile lor trebuiau să fie şi mai atente în anotimpul ploilor, căci 
climatul umed şi cald din această perioadă nu era prielnic pentru cai. 

În același sector se aliniau hangarele care adăposteau carele de război 
şi vehicule de tot felul. Semănînd cu carele cu două roţi sau cu cvadrigile 
Etruriei 3, carele erau protejate cu fier şi acoperite cu piei de leu sau 
tigru ; fiecare avea un nume. Cînd porneau la luptă, erau dotate cu un 
steag, o umbrelă de soare, apărătoare de muşte și clopote și erau în- 
cărcate cu arme și muniții. Carele mici destinate serbărilor erau întreţi- 
nute cu multă grijă ; făcute din bucăţi de lemn asamblate cu măiestrie, 
ele erau vopsite în culori vesele, care erau împrospătate îndată ce se co- 
jeau puţin ; ele erau înfrumusețate și cu sculpturi în fildeș, aur și argint. 

În curţile următoare se întîlneau săli şi pavilioane risipite în mij- 
locul unor grădini încîntătoare, unde publicul avea încă acces. Sălile erau 
înălțate prin cîteva trepte, alcătuind peroane cu balustrade ondulate în 
formă de S culcat și decorate cu capete de monștri; aveau acoperișuri 
plate, iar plafoanele lor erau formate din panouri pictate care imitau 
niște casete ; uneori de ele se agăţau draperii şi ghirlande de perle. Stil- 
pii care le susțineau, lăcuiţi în albastru sau roșu, erau încolăciți de mo- 
tive măiestrit lucrate în argint, care reproduceau bijuteriile la modă, iar 
capitelurile lor erau aurite. Aceste edificii erau destinate reuniunilor și 
audienţelor regelui ; unul dintre ele cuprindea instrumentele muzicale şi 
servea ca sală de dans, de concert sau de teatru. Altele erau destinate 
jocurilor de noroc ; aici se ţineau tablele de șah și cutiile cu zaruri. Mai 
erau şi sălile de lectură și galeria de picturi a regelui. Și, probabil, tot 


3 Foucher, loc. cit. 
32 Reproduceri la Bhârhut, Bodhgayâ, Sâñchi etc. 


în aceste locuri (sau poate în preajma templelor şi a capelelor palatului), 
se înălța galeria regală de statui-portrete (devakula sau gurvv-âyatana), 
în care se aflau statuile defuncţilor regi și a magiștrilor (guru) regali, și 
aici venea lumea să-i onoreze, chiar să-i venereze. Un salariat special 
(devakulika) însoțea pe vizitatorii acestei galerii memoriale, amintind ca- 
lităţile şi faptele mari ale eroilor 3%. 

În continuare venea partea privată a palatului regal în care nu se pu- 
tea pătrunde decît cu consimţămîntul «portarului», demnitar cu rang 
înalt, adeseori chiar favorit al regelui 34 și care deţinea mai curînd 
rolul unui șambelan sau al unui majordom, avînd în subordine numeroși 
subalterni. Aici se aflau diferite departamente de importanţă vitală pen- 
tru regat, între altele arsenalul și tezaurul. 

Arsenalul era în același timp o manufactură de stat și un depozit de 
arme. Depinzînd de ministerul de război %, el era condus de un super- 
intendent care supraveghea producţia, asigura abundența stocurilor, su- 
praveghea buna lor întreţinere și ţinea inventarele, indicînd pentru fie- 
care specimen forma, mărimea și valoarea sa 3%. În alte ateliere lucrau, 
cît e ziua de lungă, oameni calificați, îndreptind săgețile strimbate 3%, în- 
semnîndu-le cu numele proprietarilor lor, reparînd și lustruind panoplii, 
curăţind armele deteriorate de căldură sau frig, expunîndu-le la lumina 
soarelui. Aici se fabricau și se păstrau arcurile şi săbiile, emblemele nobi- 
lilor războinici al căror prototip de perfecţiune era regele, tolbele și să- 
geţile, lăncile, ţepușele de vinătoare şi scuturile, pumnalele cu lama 
scurtă şi lată și țepile pentru elefanţi — pînă la goarnele care foloseau 
la adunarea combatanţilor și a vînătorilor și făceau parte din orches- 
trele ambulante care însoțeau armatele, fără a mai socoti armurile pen- 


33 Obicei cunoscut sub regii Kushâna, la Mât în apropiere de Mathurâă, sub di- 
nastia Gupta şi continuat sub regii Râjput: Luders, Epigraphia Indica, vol. 
XXIV, p. 194 şi urm.; D. R. Bhandarkar, Mathurâ Pillar Inscription of Can- 
dragupta II, G. E. 61 (380 A.B.), în Epigraphia Indica, vol. XXI, p. 4 şi urm. ; V. S. 
Agrawala, Mathurâ Museum Catalogue III, pp. 38—45. Sivaramamurti, 
Sanskrit Literature and Art, p. 90 şi urm. 

3 Harshacharita, II (68), trad. COWELL și THOMAS, p. 49. 

35 Arthasâstra, II, 18. 

3% Dikshitar, War in Ancient India, p. 16 şi urm., pp. 214—215. 

31 Se poate vedea un meșteșugar ocupat să îndrepte o săgeată, pe un basorelief 
de la Bhârhut: A. Coomaraswamy, La Sculpture de Bhârhut, pl. XLVII, 
fig. 200. 

Fig. 31 Armeindiene. 1: arc simplu. ma Porti: sec. VI. 2: Arcreflex. Bâgh. Aprox. sec. VI. 
3: Săgeată. Bhârhut. Aprox. sec. II î.e.n. 4: Săgeată. Amarâvati. Aprox. sec. I. 5 și 6: Săgeți. 
Bagrâm. Aprox. sec. I—II. 7: Tolbă cu săgeți. Ajantâ. Aprox. sec. VI. 8: Scut. Ajantâ. Aprox. 
sec. VI. 9: Spadă. Bhârhut. Aprox. sec. II î.e.n. 10: Teacă de spadă. Mathurâ. Aprox. 
11— 12: Săbii arcuite. Ajantâ. Aprox. sec. VI. 13: Pumnal. 14: Ciîrlig pentru elefanți. 
junakonda. Aprox. sec. III. 15: Halebardă. Begrâm. Aprox. sec. I—II. 


tru oameni, platoșele pentru animalele de război — făcute din piele re- 
zistentă și fier bine călit. 

Tezaurul, aparținînd statului, căci regele era numai depozitarul său — 
cuprindea tot ceea ce reprezenta o valoare în acea epocă : adică nu numai 
aur și pietre scumpe, ci și tămiie, lemn de santal și de aloe, care costau 
foarte scump 3%. Aici era un adevărat cartier meşteșugăresc în care 
munceau lucrătorii în permanenţă, «verificind una după alta pietre 
prețioase de tot felul, agată, perlă, coral, topaz, safir, beril, rubin, sma- 
rald». Aici, giuvaergii montau nestematele în aur, înşirau perlele pe un 
fir roșu; frecau îndelung agatele ca să le dea strălucire; unii deschi- 
deau cochiliile ; alţii încercau coralul pe pietre de jasp negru. Arhitecţi 
și artiști, lucrînd anume pentru rege, creau modele de podoabe noi ; giu- 
vaergiii le realizau, în timp ce estimatorii evaluau averile regelui, pre- 
țul bijuteriilor care i se propuneau zilnic, sau al pietrelor scumpe pe 
care vroia să le revîndă. Aici se achiziționau bijuteriile cele mai rare, 
căci bijutierii din oraș păstrau cele mai frumoase piese pentru palat. Ast- 
fel încît depozitul tezaurului regal gemea de giuvaieruri splendide, de 
care numai un preaputernic monarh putea fi demn. 

Pătrunzînd și mai adînc în interiorul palatului, se trecea pe dinaintea 
sălii destinate adunărilor consiliului regelui, unde acesta mergea în fiecare 
zi, apoi prin faţa pavilionului «rezervat florilor» și sala special amena- 
jată pentru băile regale, compusă dintr-un bazin și o sală pavată cu les- 
pezi. În acest sector urma să se înalțe, la momentul potrivit, pavilionul 
destinat ungerii noului suveran care prelua succesiunea tatălui său. 

După aceea venea pavilionul alimentaţiei, cu depozitele în care se adu- 
nau alimente și băuturi pentru toată populaţia palatului ; aici se îngră- 
mădeau numeroase recipiente, uneori suprapuse sau bine închise prin 
capace conice și vase întoarse. Bucătarul regelui oficia sub o polatră for- 
mată din cîţiva stîlpi, acoperită cu ţiglă și cuprinzînd una sau mai multe 
vetre făcute din pietre plate ; uneori, un coşuleț agăţat lîngă ușă adăpos- 
tea un porumbel, pe care bucătarul îl răsfăța și îl hrănea el însuși 3. 


33 Arthacastra, II, 11. Moti Chandra, op. cit., p. 82 şi urm. 
3 Foucher, Les Vies antérieures du Bouddha, p. 104. Reprodus în Cunnin- 
gham, The Stâpa of Bharhut, pl. XLV, 7. 

De aici începea porţiunea de palat rezervată regelui şi oaspeţilor săi 
de seamă. Aici pavilioanele erau şi mai fastuoase, unele avînd, se zice, 
pînă la şapte sau chiar unsprezece etaje. Autorii s-au întrecut în de- 
scrierea lor ; se zice că aici ar fi fost folosite cele mai preţioase materiale : 
aurul, argintul, pietrele rare încadrînd ferestrele astupate cu o suprafață 
de cristal sclipitor ; camere întregi fiind tapisate cu fildeș, iar firidele 
împodobite cu statui de aur masiv. În zidurile sau în stîlpii unora din- 
tre ele erau ascunse cu iscusință mecanisme, acoperite de picturi sau pa- 
nouri sculptate, care deschideau coridoare secrete, permiţind regelui să 
iasă din palat, și chiar din capitală, în caz de primejdie. După diferite 
surse, ar fi existat chiar unul sau mai multe labirinte. 

În sfîrşit, alături de pavilionul în care regele își lua mesele zilnice, se 
ridica locuinţa lui particulară, cuprinzînd camera de dormit, bine ferită 
de zgomot şi de agitaţie. În anumite epoci, s-a pretins că el nu dormea 
niciodată două nopţi la rînd în același loc, ca să i se piardă urmele pentru 
cei care ar fi vrut să atenteze la viaţa lui în timpul somnului 40. 

În încăperile regale mobilierul era mai bogat și mai împodobit decît în 
locuinţele particulare. Paturi de odihnă, așezate pe suporturi mobile în 
formă de vase sau de clopote, erau acoperite cu o rogojină sau cu o pă- 
tură din păr de capră, din piele sau mătase, decorate cu motive și figuri. 
Taburete rotunde erau în întregime făcute din stuf și bambus, împletite 
după motive variate în care reveneau ades arcurile şi liniile sinuoase ; ele 
erau uneori acoperite cu o stofă întinsă pe ramele lor și fixată bine prin 
bumbi mari, sau îmbrăcate în volane și buioneuri care le dădeau o ciu- 
dată înfăţişare Louis-Philippe 41. Taburete cu patru picioare foarte scurte 
— deseori în formă de labe de animale și cu partea de deasupra uneori 
din trestie împletită — erau acoperite cu o stofă cu marginile dante- 
late sau cu o piele de antilopă. Se mai găseau scaune și fotolii confec- 
ționate din cele mai felurite varietăţi de lemn, sau din materiale prețioase, 
ca aurul, fildeşul şi pietrele rare ; aceste scaune erau în genere însoţite 
de taburete pentru picioare în același stil și cu decoraţiuni identice. La 
toate acestea se adăugau cîteva mese și console, gheridoane și suporturi 


4 Megasthene, Mac Crindle, pp. 71—72. 
41 Frecvent reprezentate, ele nu mai apar în iconografie după epoca gupta. 
J. Auboyer, în N.R.A.B., p. 73. 

Fig. 32 Citeva modele de scaune. |: Pat de împletitură de fringhii. Begrâm. Aprox. sec. I—II. 
2: Fotoliu. Amarâvati. Aprox. sec. II. 3: Fotoliu Mathurâ. Aprox. sec. II. 4: Scaun de două 
persoane. Kasmir. Aprox. sec. V. 5: Taburet rotund. Amarâvati. Aprox. sec. II. 

din fibre împletite, din care numeroase exemple sînt reproduse în baso- 
reliefuri și picturile murale 42. 

Aceste diverse pavilioane erau construite în mijlocul unor grădini în- 
tinse, întreţinute de o ceată de grădinari al căror şef este un personaj 
familiar în povestirile budice. În grădini se găseau copaci măreţi, de 
esențe variate, cu frunzișul bogat, unii dintre ei servind la susţinerea 
balansoarelor. În brazdele şi boschetele savant alcătuite înfloreau flori 
nenumărate, în culori explozive sau gingaşe, printre care ciorchinii pur- 
purii ai florilor de asoka (Saraca indica Linné) apăreau ca nişte senti- 
nele; lespezile aşezate ici-colo prin boschete invitau la odihnă şi ră- 
coare. Lacuri sau eleştee artificiale, pe care lunecau lebede și cocori, 
stăteau la dispoziţie pentru pescuit și înot ; la suprafaţa lor se desfătau 
florile de lotus roze și albe și crini înmiresmaţi. În mijlocul unui lac se 
înălța pavilionul destinat întilnirilor galante. Ici, colo, o fîntînă sau un 
canal aducea răcoare. Cîteodată, chiar, monotonia terenului era întreruptă 
de coline artificiale. Din loc în loc apărea cîte o coloană izolată susținînd 
o platformă : păunii plini de măreție, se cocoţau pe ele şi, aici, legaţi de 
cîte un picior, le plăcea să se împăuneze în sunetele orchestrei regale, 
care răsuna adesea sub umbrarele din parc. 

Ceva mai retrase, în colţul cel mai tainic al palatului, se înălțau clă- 
dirile gineceului regal. 


VIAȚA ÎN GINECEUL REGAL 


Exista obiceiul — cel puţin în anumite epoci — ca regele să fie poli- 
gam. Cu toate acestea, o singură femeie era recunoscută ca soţia sa legi- 
timă, trăia într-un pavilion special al gineceului și se bucura de prero- 
gativele acordate reginelor, ceea ce nu excludea raporturile frecvente pe 
care regele le putea întreţine cu favoritele sale, cu concubinele sau chiar 
cu servitoarele. Dar, deși recunoșteau de bunăvoie prioritatea acordată 
reginei 43, femeile din gineceu intrigau care mai de care în speranța de 


42 Pentru diferitele forme de scaune, J. Auboyer, Le Trône et son Symbolisme 
dans l'Inde ancienne, pp. 9—45. 
43 Kalidasa, Raghuvamsa, XIX, 4—36. 

a deveni aleasa inimii regelui. Se mai putea întîmpla ca regele să fie un 
desfrînat şi să neglijeze îndatoririle conjugale şi conducerea țării; însă 
excesele amoroase îl conduceau fatalmente la epuizare fizică şi chiar la 
moarte 44, 

Gineceul regal era împrejmuit de metereze proprii și-și desfăşura pa- 
vilioanele de jur împrejurul unor curţi cu lespezi netede ca mătasea și căl- 
duţe la atingerea piciorului gol, în mijlocul unor grădini încîntătoare plan- 
tate cu asoka, ale căror minunate flori roșii, înflorind primăvara, erau 
simbolul dragostei şi aveau de jucat un rol în viața sezonieră 45. Afară de 
rege și de bătrinul gardian însărcinat cu paza, nici un bărbat n-avea 
dreptul de a pătrunde aici. De aceea, tot personalul de serviciu era femi- 
nin, inclusiv mica armată care veghea zi şi noapte pe drumurile din jur 
şi la toate ieșirile ; înarmate cu arcuri, cu lănci sau halebarde, purtind 
uneori costume bărbătești, aceste milițiene asigurau singure securitatea 
palatului femeilor. Cît despre gardian (kañchukin), acesta era recrutat 
dintre eunuci ; el era un personaj pitoresc, bine cunoscut în literatura și 
iconografia veche, veșnic bombănind, văitindu-se de vîrsta sa înaintată, 
de infirmităţile sale și de dificultăţile pe care le întîmpina în slujbă. 
Cu un baston în mînă, îmbrăcat într-o tunică albă, pe cap cu o bonetă 
care-i ascundea chelia, el circula prin apartamente și se ducea în fiecare 
dimineaţă să dea raportul regelui 46. În jurul prințeselor roiau o mulţime 
de slujnice ; tot aici erau crescuţi și copiii cînd erau mici, așteptînd mo- 
mentul cînd urmau să fie încredinţaţi unor preceptori. 

'Ținute departe de agitația din afară, într-o ambianţă plăcută și somp- 
tuoasă, soțiile regelui trăiau în așteptarea unei vizite a stăpînului lor, 
consacrîndu-şi zilele preocupărilor multiple ale toaletei, jocurilor și dis- 
tracţiilor agreabile. Monotonia vieţii lor cotidiene — adeseori înviorată 
de intrigi — era întreruptă de excursii în grup, conduse de rege, la flu- 
viul unde ele se scăldau în tovărășia lui 7, sau în vreun loc de pelerinaj 


4 Ibidem, XIX, 48—54. 

45 Primăvara femeile se duceau în grădini şi atingeau cu piciorul drept trun- 
chiurile de asoka pentru a le face să înflorească. Aceasta este o temă frecventă, 
atit în literatură, cît şi în iconografie. 

4 Kalidasa, Sakuntalâ, actul V, scena III. Sivaramamurti, Amarâvati 
Sculptures..., p. 100 şi pl. VII, fig. 14. 

11 Kalidasa, Raghuvamsa, XVI. 

ori de festival, și de călătoriile periodice care le purtau de la o reşe- 
dinţă regală la alta. 

Toaleta, îngrijirile frumuseţii, igiena estetică, acestea erau preocupă- 
rile lor, pentru care foloseau hidroterapia, masajele, unguentele și par- 
tumurile folosite judicios precum și alte diferite artificii pe care rafina- 
mentul extrem al civilizaţiei indiene îl acumulase timp de secole în 


slujba acestui scop. 

Dis-de-dimineaţă, slujnicele se pregăteau ele-inșile cu cea mai mare 
grijă, pentru a putea fi la dispoziția prinţeselor îndată ce acestea şi-ar 
fi manifestat dorinţa. Ele aveau fiecare sarcina lor. Cea care avea în 
grijă cutiile cu betel pregătea bucăți de mestecat pe bază de cuișoară, 
camfor şi nucă de areca și le înfășura în frunze de betel de un verde 
frumos și strălucitor ; ea trebuia să le aibă gata pregătite, în cutii ro- 
tunde de fildeș, pentru a le prezenta stăpinelor ei îndată ce se trezeau. 
Cea însărcinată cu prepararea unguentelor se străduia să compună ames- 
tecuri subtile și savante : ea rădea lemn de santal pe o piatră netedă 
și umedă, pisa praturile cu un pisălog în mici cupe cu picior %, amesteca 
substanțele cu ulei, adăuga flori și frunze frumos mirositoare, apoi le mo- 
dela pentru a face bastonaşe. Alte servante împleteau ghirlande, pregă- 
teau casoletele de ars mirodenii destinate apartamentelor, le aprindeau 
și țineau îndelung în fumul lor parfumat veșmintele pe care urmau să 
le îmbrace principesele 4%. Se adunau toate obiectele necesare la baie: 
bricele şi cleştişoarele pentru depilare 5, cleștele pentru tăiat unghiile 51, 
instrumentul de curățat urechile 52, rădăcinile și pastele necesare îngrijirii 


48 Reprodus la Ajantâ, peştera XVII; Yazdani,t. IV, pl. X. 

49 Mahâbhârata, IV, 8, 16 ; Saundarânada, IV, 26. 

% Brici : kșura, după Atharvaveda, VI, 68. Cleşte : sandâsaga, după Jain, Life in 
Ancient India. 

č Nakhacchedana : Chullavagga, V, 27, 2. Se dădea o îngrijire specială unghii- 
lor, atît la bărbaţi, cît şi la femei. Ele se purtau în general lungi, mai ales cele de 
la mîna stîngă ; trebuiau să fie bine întreținute, lustruite, strălucitoare, extrem de 
curate. După regulile monastic budiste, era interzis să fie curățate cu unghiile 
de la mîna cealaltă sau cu dinţii, să fie scurtate frecîndu-le de un zid și lustruite. 

32 Pâli: Kannamalaharani: Chullavagga, V, 27—6. Un astfel de instrument, din 
bronz, a fost găsit în cursul săpăturilor de la Sirkap (Taxila): ASI, A. R. 
1914—1915, p. 17, pl. XXIV, 34; p. 23, pl. XXIV, 28. 

dinţilor, aparatele de masaj din abanos, pămînt ars sau din os 53, borcă- 
nașele cu unguente și mici vase de tot felul, executate din cele mai 
preţioase materiale 54, în care se ţineau alifii și pudre parfumate. Și 
de asemenea, flacoane de parfumuri, pulverizator cu baza perforată de 
găurele minuscule și cărora li se astupa deschizătura principală cu vîr- 
ful unui deget 55, vase de ars esențe parfumate de diferite forme și in- 
dispensabila oglindă. Apoi, bastonașul cu care se executau desenele pe 
față şi pe corp56, «bigudiurile» folosite în unele cazuri pentru păr 57, 
pieptenii de fildeş, cu dinţii fini și regulaţi, ale căror gingașe motive 
decorative făceau cinste meșterilor care-i confecționau 58, Și, în sfîrşit, 
casetele şi tăvile pe care se găseau podoabele și bijuteriile, cărora sluji- 
toarele responsabile trebuiau să le verifice inventarul în fiecare zi. 

În timpul acesta, muzicantele şi dansatoarele afectate gineceului se 
pregăteau şi ele, pentru a acompania cu concertul lor fazele principale 
ale toaletei. 

Cînd trebuia să se apropie de stăpîna lor, slujitoarele ţineau în gură 
o pilulă parfumată, în compoziţia căreia intra : un sfert de aloe citrin, 
un sfert de scorţişoară și o jumătate camfor 5%. Totul fiind gata, mase- 
zele interveneau primele. În perioada căldurilor, se monta un pat pentru 
odihnă sub umbrarele din parc; prințesa stătea lungită și, în timp ce 
orchestra o distra, slujnicile îi masau corpul şi o ungeau cu unguente și 
uleiuri parfumate 60 pentru a-i face pielea cît mai fină şi mușchii fermi 61. 


55 Un aparat pentru masaj din teracotă a fost descoperit la Sirkap: A.S.I., A.R., 
1915—1916, p. 15, pl. VIII. Altele, din os de bou, sint menţionate în Chullavagga, 
X, 10, 2. 

5 Uneori sînt în formă de fructe: A.S.I., A. R., 1902—1903, p. 184. 

55 Unul dintre ele provine din săpăturile de la Sirkap: A.SI., A.R., 1928—1929, 
p. 52; un altul de la Bâlâhisâr: A.S.I., A.R., 1902—1903, p. 184. 

56 Patrângguli : Saundarânanda, IV, 13—16. 

5? Se crede că astfel poate fi identificat un mic obiect găsit la Sirkap: A.S.I., 
A.R., 1914—1915, p. 20, pl. XXIV, 29. 

58 Pieptenii (phaniha, prasâdhani) erau făcuți din fildeş, din lemn, din metal, 
sau din corn. Unul din ei, din fildeş, a fost descoperit la Sirkap: ASI, A. R. 
1926—1927, p. 119; un altul la Taxila: A.SI., A.R., 1928—1929, p. 51, pl. XXI, 
13—14. G. P. Majumdar, Indian Culture, I, 4, p. 664. C. Sivaramamurti, 
Amarâvati Sculptures..., p. 120. 

59 Agnipurâna, CXXIV, 41. 

6 Agnipurâna, CXXII, 33, dă compoziția acestora. 

êl Susruta, p. 13. 

Fig. 33 Duş sub cascadă. După un cadru de vedikâ Mathurâ, 
Aprox. sec. II. Muzeul din Surkuow (J. 278). (După Catalogue 
de l'Exposition de Londres. 1947— 1948, pl. VIII). 


Părul ei lung, vopsit cu henn€, era uns cu ule- 
iuri care trebuiau să ajute creșterea și să-i men- 
ţină strălucirea. 

După care, principesa își lua baia ; după ano- 
timp, ea se ducea în sala de ape a gineceului, 
la rîul sau piscina din parc, sau sub apele unei 
cascade £, În lipsa unei ape curgătoare i se 
turna pe corp conţinutul parfumat al unor 
mari vase pintecoase (kalasa), şi servantele o 
ascundeau de privirile indiscrete ţinînd des- 
făşurată în jurul ei o draperie ce cădea în fal- 
duri regulate. Ea se freca „săpunindu-se“ apoi 
își strîngea părul și își masa gingiile cu rădă- 
cini 6 şi o pastă pe bază de miere, pulpă de 
fructe, sare şi ulei. Își umezea ochii şi îşi clă- 
tea gura cu un decoct din diferite scoarțe ; ea 
repeta această clătire de mai multe ori pe zi, 
atît pentru a se răcori, cît şi din preocuparea 
pentru igienă. Cînd avea dureri de cap, i se 
puneau cîteva picături de ulei în fiecare ureche. 
Și mai inspira o inhalaţie odorantă și dezin- 
fectantă. 

La ieşirea din baie, i se usca părul răspîn- 
dind în el tămiie neagră. Slujitoarea care se în- 
grijea de betel îi oferea o foaie de mestecat 64, 
în timp ce în jurul ei se agitau evantaiele și 
apărătoarele de muște ; i se dădea pe corp cu 
o alifie de santal, pe piept şi pe picioare cu 


62 Reproduse la Mathurâ, Muzeul din Lucknow 
(nr. J. 278). Catalogue Exposition de Londres, 
1947—1948, pl. VIII, nr. 53. 

63 Susruta, XXIV, 4. 

“ Sivaramamurti,  Amarâvati Sculptures... 
p. 139. 

şofran parfumat cu mosc, şi i se ungeau tălpile picioarelor cu un lac di- 
luat — care avea să lase o diră de amprente roşii pe sol, dovezi ale mer- 
sului ei uşor 6. 

Se trecea apoi la machiaj, care se aplica atît pe corp, cît și pe faţă. 
Cu ajutorul unui beţişor înmuiat în ulei extras din lemn de aloe (aguru) 
înzestrat cu proprietăţi adezive, cu frunze tăiate şi ajurate, cu lac cafeniu 
sau roşu 66, se executau diferite desene pe braţe, pe piept, pe umeri, pe 
frunte, pe obraji şi pe bărbie (7. Pe pielea brună, bătînd în roz graţie unei 
alifii din santal şi mosc (âlepa) 8, se detașau motivele în negru, roșu sau 
alb, amestecîndu-se cu verdele crud al frunzelor decupate ê. 

Ochii erau din abundență încercuiți cu un colir (aâjana) care poartă 
numele generic de khol70 și a cărui folosinţă este foarte veche”! ; el 
se prezenta sub formă de bastonașe făcute din pastă solidificată, parfu- 
mată cu santal şi folosirea lor era atît de generalizată încît a dat naş- 
tere la o adevărată industrie rurală, pentru care femei specializate lu- 
crau cît era ziua de mare 72. Cu toate acestea, în casele aristocraților, co- 
lirul era folosit sub formă de pastă, atit de apreciată încît era păstrată 
în mici cutii speciale din materiale preţioase 73. În acest caz, pleoapele 
erau unse cu ajutorul unui mic stilet (afijana-salâkâ) din aur sau argint 74, 


6 Kalidasa, Raghuvamsa, VII, 7; Upadhyaya, op. cit., p. 207 şi n. 2. 

66 De asemenea și agallochum alb, şofran, plumb roșu etc. 

67 Aceste desene, denumite viseșaka și bhakti, sînt deseori descrise în textele 
indiene. Moti Chandra, op. cit., pp. 86, 89—90, 105, 129—130. Acest obicei a 
persistat în anumite regiuni (Râjpâtâna şi Mathurâ) în timpul ceremoniilor căsă- 
toriei. 

65 Această alifie, destinată să învioreze strălucirea ochilor, să dea un contur gra- 
țios feţii și să facă tenul asemănător unei flori de lotus, avea misiunea de a com- 
bate iritaţiile feţii, de a ascunde imperfecțiunile ei şi de a împiedica erupțiile cuta- 
nate : Susruta (pp. 40—41). 

6% O ornamentaţie de acest fel, la care textele fac frecvente aluzii, poate fi vă- 
zută în statuarul de la Bhârhut: Coomaraswamy, La Sculpture de Bhârhut, 
pl. XXI. — De asemenea Upadhyaya, op. cit., p. 206 şi n. 21. Motivele erau va- 
riate şi reprezentau soarele, luna, o stea, un trident, un cîrlig pentru elefanți, flori, 
frunze stilizate, diverse simboluri, sau numai nişte linii punctate. 

10 Se enumeră cinci categorii : kâlâñjana (negru) râsâfijana, sota-afijana, geruka 
(galben), kapalla (negru de fum): Moti Chandra, op. cit, p. 77. 

1 Moti Chandra, op. cit., pp. 104—105. 

12 Ibidem, p. 78. 

13 Añjnî: Jain, op. cit. 

74 Mahâvagga, VI, 2, 1. 

buzele redesenate cu lac, apoi date cu o pudră minerală de culoare por- 
tocalie (asmarâga)15 care făcea prin contrast albeaţa dinţilor și mai 
strălucitoare ; iarna, pentru a se combate crăpăturile, se acopereau bu- 
zele cu un solvent pe bază de ceară, modelat în formă de creioane 
asemănătoare rujurilor de azi. 

Apoi era pieptănat părul, după ce se îndepărta gisca preferată a stă- 
pînei, care avea obiceiul să se joace cu virfurile părului ei 76. Cărarea 
(sîmanta) era făcută cu multă grijă, începînd din mijlocul frunţii pînă 
în vîrful capului, și acoperită cu pudră de santal, apoi subliniată cu 
un șir de perle terminat printr-un ciucure care cădea pe frunte. Îm- 
pletit cu perle și scoici părul era împletit, aranjat în cozi sau torsade, 
legat mai liber sau strîns, pieptănat în bucle sau coc, acoperit cu o bo- 
netă 78, cu un turban enorm? sau cu diademe fine din pietre preţioase, 
sau împodobit cu flori, ace din metale scumpe, pene lucitoare sau 
funde 8%. Moda era variată, depinzind în egală măsură de condiţia so- 
cială, de regiune şi de epocă. 

Cînd toaleta era terminată, prințesa își desena pe frunte punctul 
final, tilaka, făcut cu o substanță de culoare închisăs!; o slujitoare 
îi prezenta atunci oglinda, stînd în genunchi în faţa ei. Aceasta era 
un obiect destul de voluminos compus dintr-un disc metalic — se 
spune — de aur &, care avea o față perfect lustruită, iar cealaltă pre- 
văzută cu o protuberanţă, ca o oglindă chinezească. Acest disc era în- 


15 Bharata Natyasastra, XXIII, 28—33. O cutiuţă care conţinuse ruj de buze 
a fost deshumată la Sirkap : A.S.I., A.R., 1928—1929, p. 52. 

16 Scenă frecvent reprodusă, în special în basoreliefurile şcolii de la Mathurâ şi 
în fildeșurile de la Begrâm : R.A.B., pl. VIII, nr. 53. 

11 Detaliu descoperit încă de la Mathurâ și frecvent întîlnit la Ajantâ. 

38 Ca la Bhârhut şi la Sanchi. 

19 Omate cu ramuri de asoka: J. Auboyer, N.RAB, p. 64, pl. C (f). 

8% Sivaramamurti, Sanskrit Literature and Art..., pp. 30—35. Amaravâti 
Sculptures..., pp. 106—107. Fiecare variantă a acestor mari tipuri de coafură poartă 
un nume deosebit şi adeseori evocator. 

8 Cu compoziţie foarte variabilă. 

82 Påli : mukura, âdamsaga sau âdasa, De aur: Raghuvamsa, XVII, 26. — U p a- 
dhyaya, op. cit, p. 207. G. Rao, Elements of Hindu Iconography, I, 1, p. 12. 
K. de B. Codrington, The Minor Arts of India, in „Indian Art“, p. 177, şi „In- 
dian Antiquary“, august 1930. Cele găsite în urma săpăturilor sînt de aramă şi pre- 
văzute cu un loc pentru miner: A.S.I., A.R., 1915—1916, pl. IX, 3 și 101 (p. 16—17) 
și pl. XV (p. 20). 

Fig. 34 Prinţesa își potrivește bijuteriile în fața oglinzii. După o tăbliță 
de fildeş. Begrâm. Aprox. sec. II. 


cercuit și montat pe un miner lucrat mai mult sau mai puţin artistic, 
de cele mai adeseori în fildeș 83. 

După ce îmbrăca o fustă ușoară, a cărei culoare varia în funcţie de 
zi, oră sau ocazie, prinţesa îşi alegea bijuteriile. Acestea, prezentate de 
slujitoare în coşuleţe împletite, erau de o varietate uluitoare : coliere, 
lanţuri, cingători de șolduri, inele pentru braţe și glezne, cercei și inele, 
lucrate în mod desăvirșit 8; toate aveau o semnificaţie simbolică și 
chiar o utilitate magică, fiind ocrotitoare împotriva duhurilor rele și 
a influenţei nefaste a unor planete. Inelele pentru glezne, scobite pe 
dinăuntru și umplute cu seminţe tari, așa de largi că uneori prințesa 
le pierdea %, îi însoțeau mersul cu un clinchet atît de caracteristic în- 
cît a fost fără încetare cintat de poeţi. Cit despre cercei, aceştia erau 


53 Ca acelea de la Sirkap. Una dintre ele a fost regăsită în săpăturile de la 
Pompei : A. Maiuri, Statuetta eburnea di arte indiana a Pompei, în Le Arti, I, 2, 
p. 111—115 (Florenţa, 1939) ; N.R.A.B., p. 41—42. 

4 Sivaramamurti, Amarâvati Sculptures, pp. 107—116. K. K. Ganguly, 
Early Indian Jewellery, în „Indian Hist. Quart.“, XVIII, 1 (martie 1942), p. 110 și 
urm. G. P. Majumdar, Indian Culture, I, 1, p. 664. Upadhyaya, op. cit., 
p. 203. Numeroase informații în Sukranitisara. 

$ Kalidasa, Raghuvamsa, XIII, 23. 

uneori foarte voluminoși ; de la virsta cea mai fragedă prinţesei i se 
străpunseseră ritual lobii urechilor, iar orificiile, mărite progresiv cu aju- 
torul unor cilindri din ce în ce mai groși, tăiați dintr-un os de pește 8, 
permiteau să se atîrne de urechi bijuterii mari sau să se treacă tulpina 
unei flori proaspete. 

Astfel pregătită şi împodobită, prinţesa își lua masa de prînz în timpul 
căreia slujitoarele nu uitau să-i facă vint cu evantaiul. Apoi, ea mesteca 
betel și își făcea siesta, tot sub răcoarea evantaielor și protejată de apă- 
rătoarele de muște. După aceasta, se amuza făcîndu-l pe papagalul ei fa- 
vorit să vorbească şi învăţindu-l cuvinte tandre pe care să le repete re- 
gelui în timpul vizitelor lui 8. Cînd căldura se mai potolea, femeile din 
gineceu se duceau în parc în compania slujitoarelor lor. Aici ele se plim- 
bau agale 8 culegînd flori și ritmînd dansul păunilor bătînd pămîntul cu 
picioarele lor, pe care răsunau inelele care le încercuiau gleznele 8%. În 
apropierea eleșteului, ele se instalau într-un boschet sau se adăposteau în 
pavilionul de agrement, unde li se serveau dulciuri, pe care le savurau 
împreună cu însoţitoarele lor %, fără să fie uitaţi răţoii care alergau după 
ele %, papagalul preferat pe care-l purtau într-o colivie aurită % şi gisca, 
însoţitorul lor obișnuit, care le urma la tot pasul. Apoi li se serveau 
băuturi roşii și parfumate % — poate că suc de mango și de pâtala %, 
ținute în ceainice şi servite în cupe și boluri%. 

Adeseori, ele profitau de apropierea eleșteului pentru a se scălda ; în- 
scţitoarele lor le ajutau să se dezbrace și să-și scoată podoabele, închizînd 
mătăsuri și bijuterii în sipete aduse pe mal: precauţie înţeleaptă împo- 
triva hoţilor şi a maimuţelor, care și unii şi celelalte știau să profite de 


8 J, M. Casal, Fouilles de Virampatnam — Arikamedu, pl. XIII, A, şi p. 29. 

s1 Kalidasa, Raghuvamsa, V, 74. 

8 Temă care a prilejuit descrieri pline de poezie în toată literatura epică și 
clasică. 

89 N.R.A.B., fig. 30 bis. Upadhyay a, op. cit., p. 254. 

% N.R.A.B., fig. 667. 

% Ibidem, fig. 22, 25, 659, 660. 

% Vogel, La Sculpture de Mathurâ, pl. XIX a. — N.R.A.B., fig. 667. 

93 NR.AB, p. 70. 

% Stereospernum suaveolens (Bignonia suaveolens Roxburgh). — Kalidasa, 
Raghuvamsa, XIX, 46. 

% N.R.A.B., p. 79 (pl. E, fig. f ṣi j). 

(Hackin, N.R.A.B. fig. 233). 

somnolenţa paznicelor pentru a le fura aceste preţioase obiecte %. Uneori 
regele venea și el aici şi intra în apă printre ele, admirînd sînii lor «tineri 
şi fermi» care făceau «să tremure lotusul cînd agitau unda». Jocurile 
continuau multă vreme în apa care se înroşea spălindu-le fardul, ceea ce 
făcea să le pălească buzele şi ştergea savantul lor machiaj %. Uneori se 
așezau în balansoarele instalate în boschetele din vecinătate şi două din 
însoţitoare le dădeau în leagăn %. Sau se jucau cu mingea, calculindu-și 
mișcările după o tehnică experimentată pentru a-şi pune în valoare 
frumuseţea brațelor şi fermitatea sînilor 9. 


% Mahâsâra-jâtaka, nr. 92, Cowell, vol. I, p. 225. 

% Kalidasa, Raghuvamsa, XIX, 9 şi 10; XVI, 56 şi 66. 

% N.R.A.B., fig. 140. 

99 Kandukakridâă: Sivaramamurti, Sanskrit Literature and Art, p. 42. 
J. Auboyer, La vie publique et privée, VI, pp. 4—5 și pl. III, 2. Kalidasa, 
Raghuvamsa, XVI, 83. Nalinikâ-jâtaka, nr. 526, Cowell, vol. V, p. 102 (minge pic- 
tată prinsă de un fir). 

După acestea, întorcîndu-se în gineceu, luau masa de seară. Apoi se 
adunau în sala rezervată dansurilor ; așezate într-o dezordine plină de 
graţie, ele așteptau sosirea regelui ascultind un concert sau privind dan- 
satoarele 1%. Printre ele circula o pitică (vâmanikâ), fiind o notă ele- 
gantă să o ai printre slujitoare; aceasta, îmbrăcată într-un costum 
bărbătesc 101, avea ca însărcinare principală să le distreze pe principese 
prin caraghioslicurile ei. 

Astfel se scurgea viața cotidiană în geneceul regal, inactivă și lu- 
xoasă, ritmată de vizitele regelui și depinzînd de bunul plac și de exi- 
genţele stăpinului. 


O ZI OBIȘNUITĂ DIN VIAȚA REGELUI 


Fiecare zi a regelui era folosită din plin și timpul său riguros orga- 
nizat. Descrierea modului în care decurgea ziua regelui este o temă 
frecventă în literatura indiană 1%, care poate fi verificată după două 
mărturii istorice : ale grecului Megastene și ale chinezului Hiuan-tsang. 
Este, dealtfel, remarcabil faptul că povestirile acestor doi străini, la 
o distanţă de aproape nouă secole, coincid în liniile lor mari cu textele 
indiene — acestea ducînd la extrem, pe plan teoretic, stabilirea unui 
program ideal. După mărturisirea însăși a lui Hiuan-tsang, vorbind 
despre împăratul Harsa din Kanauj (605—647) — în preajma căruia 
el a trăit timp îndelungat, „o zi întreagă nu-i era de ajuns“ pentru a 
rezolva sarcinile sale cotidiene. 

Ziua regelui era împărţită în șaisprezece părţi de durată inegală 
după Arthasâstra, în trei după Hiuan-tsang. 

Ca toţi indienii, el se deștepta cu mult înainte de răsăritul soarelui ; 
în fiecare zi, la oră fixă, orchestra casei sale îl trezea din somn. 


1% C, Marcel-Dubois, Les Instruments de Musique de Vinde ancienne, pl. 
XXXIX, 1. 

10% N.R.A.B., p. 62 și n. 10 Buddhacharita, III, 12. Ratnavali, act. II, 3. Siva- 
ramamurti, Amarâvati Sculptures, p. 100. 

102 Kautilya, 1, 19. Dasakumâra, VIII. Manu, VIII, 145 și urm.; 216 şi urm. 


Mahâbhârata, XV, 5. Yogayâtră, II, 17 și urm. etc. 

Arthasâstra îi recomanda ca de îndată să «mediteze asupra tratatului 
de politică» și asupra problemelor urgente, în timp ce Megastene pre- 
cizează că la acea oră capelanul regal venea să-l salute. 

După o primă toaletă, regele ţinea sfat cu miniştrii săi, ascultîndu-le 
raportul, luînd hotărîrile necesare și fixînd misiunile agenţilor secreți. 
Apoi, în prezența magistrului său (guru), a capelanului şi a oficianţilor 
palatului, el primea salutul şi urările celor din preajma lui. El primea 
apoi pe medic, pe şeful bucătăriilor, pe cel al grădinilor (care îi aducea 
flori şi fructe), pe paznicul gineceului şi pe astrolog. Apoi mergea în 
sectorul public al palatului, în una din primele curţi unde se afla 
clădirea rezervată audienţelor regale. Acolo, el lua cunoştinţă de mă- 
surile luate de administratori pentru a asigura siguranța statului; i 
se dădea socoteala încasărilor şi cheltuielilor publice. După care se 
consacra problemelor privitoare la oamenii de la orașe şi sate. Nu 
rareori, se întîmpla ca, în timp ce asculta doleanţele și revendicările 
acestora, el să fie masat de cei patru specialiști afectaţi acestui scop: 
el cîştiga astfel un timp preţios și putea, îndată ce audiența publică 
lua sfîrșit, să se îndrepte spre piscina sau sala de ape a apartamentelor 
sale. 

El mergea acolo înconjurat de o ceată de servitori și slujnice. În 
mijlocul unui mic pavilion cu stilpi pictaţi şi închişi prin draperii 
pestrițe, îl aștepta un bazin aurit plin cu apă parfumată, în mijlocul 
căruia era așezat un jilţ (de cristal ?). Dezbrăcîndu-se, se așeza pe 
scaun, iar servitorii turnau asupra lui apă parfumată din niște vase 
mari așezate de jur împrejur1%. După baie, regele onora divinităţile, 
apoi se întorcea în apartamentele sale pentru a-și termina toaleta și 
a fi îmbrăcat. Slujnicele sale îl ungeau cu o pastă de santal amestecată 
cu mosc, camfor și şofran. Dacă-i mai rămînea timp înainte de masa 
de prînz, el mai lua parte la unele jocuri în compania favoriţilor sau 
a confidenţilor săi, care aveau, pe lingă el, rolul bufonilor din evul 
nostru mediu. 

El se ducea după aceea la pavilionul rezervat meselor, situat în 
apropierea bucătăriei. Acolo stătea singur, așa cum se cuvenea unui 


1% Moti Chandra, op. cit., p. 121, după Kâdambari de Bâna. 

personaj de castă înaltă, aşezat pe un scaun bogat împodobit; în fața 
lui era așezată o masă joasă pe care se afla o tavă încărcată cu castro- 
naşe şi farfurii 1% al căror conţinut — după cum am spus — era foarte 
riguros controlat înainte de a-i fi prezentat. În tot timpul mesei regale, 
orchestra cînta în apropiere, în timp ce slujitoarele agitau în jurul lui 
evantaie şi apărătoare de muște. Alimentaţia lui nu se deosebea de- 
loc de cea a castei Kshatria. De la o domnie la alta, regii erau mai 
mult sau mai puţin vegetarieni, și numeroşi au fost cei care au respectat 
restricţiile instaurate de Asoka. Căci acesta a interzis, în mai multe 
rînduri, hecatombele de animale destinate mesei regale: în loc de a 
se ucide zilnic «mai multe sute de mii» el recomanda să nu se sacrifice 
decît trei: doi păuni şi o gazelă; şi aceasta, nu zilnic. La sfîrşitul 
lungii sale domnii, acest monarh a suprimat chiar complet autorizaţia 
de a ucide orice suflet viu 1%. Succesorii și emulii săi n-au fost întot- 
deauna atît de severi, dar în general se păstra o oarecare sobrietate. 
În schimb, vinul apărea des la palat; regele îl degusta dintr-o cupă 
sau crater (vas cu două toarte) aurit, în care i-l turna un pitic sau o 
„iraniană“, dintr-un flacon sau un ibric de preţ. 

După ce termina masa, regele se retrăgea în camera de dormit pentru 
a-și face siesta, lungit pe o rogojină acoperită cu perne. Apoi, el acorda 
audienţă inspectorilor săi, le dădea instrucţiuni şi asista eventual la 
încasarea aurului în departamentul tezaurului. Apoi prezida un nou 
consiliu de miniștri şi primea raporturile agenţilor săi de informaţie. 

După aceea, el era liber să se distreze. Împreună cu nobilii săi, trăgea 
cu arcul; sau juca zaruri cu capelanul, picta, se acompania cu vînâ, 
asculta pe barzii care-i cîntau epopeile și legendarele fapte vitejeşti 
ale neamului său ; sau își învăța papagalii să vorbească, își inspecta 
grădinile și coliviile, dacă nu asista la lupte de cocoși, prepeliţe sau 
porumbei. Cînd se lăsa răcoarea, se ducea în prima curte a palatului 
să viziteze elefanții, caii şi carele de război, şi trecea în revistă armata. 

La apusul soarelui, el celebra ritualul crepuscular ; își vedea încă 
o dată agenţii secreţi ; apoi făcea o baie, în genere împreună cu femeile 


14 Longhurst, Nâgârjunakonda, pl. XXXVI, b. 
1% O poveste vorbeşte chiar de un rege antropofag: Foucher, Les Vies 
antérieures, pp. 284—287. Jâtaka, nr. 220; Cowell, vol. II, p. 136, n. 

sale, şi se ducea să cineze, în sunetul orchestrei, împreună cu cîteva 
curtezane sau favorite, la palat sau în gineceu. Seara se scurgea agrea- 
bil în conversaţie şi jocuri, sau ascultind orchestra și admirînd dansu- 
rile ; sau se instala în companie galantă pe o terasă ca să contemple 
stelele. 

În cele din urmă, tîrziu în noapte, se întorcea în apartamentele sale, 
unde îl întîmpina orchestra lui particulară ; îşi făcea toaleta nocturnă 
şi se culca, pentru a fi gata, cîteva ore mai tîrziu, să reînceapă o zi 
asemănătoare, afară de cazul cînd ar fi fost o sărbătoare care solicita 
prezenţa sa, sau orice altă împrejurare care să vină să întrerupă rîn- 
duiala cotidiană. Regilor indieni le plăcea să primească diverși călători 
străini, oaspeţi de seamă și călugări eminenţi, cărora le rezervau mo- 
mente îndelungate de conversaţie. 

Tot astfel, regularitatea cu care își petrecea zilele risca să fie uneori 
tulburată de sosirea neașteptată a vreunuia din spionii săi. În aceste 
cazuri, treburile statului treceau înaintea agrementelor şi ziua regelui 
era şi mai încărcată. Dar se mai întîmpla să evadeze, cu asentimentul 
miniștrilor săi, pentru a se deda sportului său favorit: vînătoarea 106. 
El pornea călare, urmat de cîţiva intimi şi îmbrăcat într-un costum 
potrivit, care-i proteja corpul. Hăitași înarmaţi cu plase şi capcane, o 
haită de cîini în goană aveau sarcina de a încercui vinatul, în general 
lei sau mistreți, uneori cerbi, dar niciodată păuni sau elefanţi 1%. Regele 
ataca animalele cu arcul, sulița, țepușa sau pumnalul, după specia 
animalului sau distanța la care acesta se afla. Și revenea la palat frînt 
de oboseală sănătoasă, pentru a-și relua în curînd activitatea cotidiană. 


1% Regii nu erau toți adepţi ai interdicției vînatului, cum fusese marele îm- 
părat Asoka și alți cîțiva. Starea lor de Kshatriya aproape că îi obliga să folo- 
sească armele, indiferent dacă la război sau la vînătoare. Și se poate spune că 
tipul de rege ideal era acela de războinic şi de vinător încercat. 

10% Kalidasa, Raghuvamsa, V, 50, IX, 49—53; IX, 60; IX, 65; IX, 67 etc. 


CAPITOLUL III 


Viaţa publică a regelui şi pompa imperială 


ÎNCORONAREA 


Indiferent de modul în care cîștigase dreptul de a domni, noul pre- 
tendent la tron nu obținea învestitura decît prin încoronare, preludiu 
obligatoriu al vieţii sale de suveran. Virsta ideală pentru a primi acest 
sacrament era douăzeci și patru sau douăzeci şi cinci de ani, adică la 
opt sau nouă ani după ce-și dovedise pentru prima dată vitejia pe 
cimpul de bătălie şi după ce-şi începuse cariera de vice-rege sau gu- 
vernator de provincie. În mod normal, trebuia să fie de acum căsătorit 
de mai mulți ani. 

Alegerea datei încoronării era încredințată astrologilor, care trebuiau 
să ţină seama, în calculul lor, de o limită de douăsprezece zile, pentru 
ca preliminariile ceremonialului să se poată desfăşura în perioadă fastă. 
Consiliul de miniştri hotăra toate detaliile, urmînd instrucţiunile lăsate 
de regele precedent, şi fixa regulile de etichetă care trebuiau să fie 
urmate de-a lungul ceremoniilor. La rîndul lor, orășenii se pregăteau 
pentru această solemnitate excepţională : ei puneau la punct ornamen- 
taţia capitalei, adunau darurile care urmau să fie duse la palat și se 
îndatorau pentru a fi îmbrăcaţi şi împodobiţi cum se cuvine pentru 
acest eveniment. 

Într-una dintre primele curți publice ale palatului, cei mai buni 
arhitecţi ai regatului înălțau pavilionul încoronării. Acesta era o estradă 
al cărei acoperiș, susținut de patru stilpi, adăpostea un altar ; decorarea 
lui întrecea în fast pe toate celelalte din palat. Nu departe, în partea 
destinată focului sacru, fuseseră adunate toate avuţiile regale: totali- 
tatea aurului şi a celorlalte metale, pietrele scumpe şi vasele de au, 
emblemele regale, precum și armele cele mai preţioase. În alte locuri 
se îngrămădeau ofrandele : plante de tot soiul, ghirlande, semințe pră- 

jite, lapte și unt rafinat, haine noi. În cele din urmă, carul de luptă 
era adus și el lingă pavilion. 

Capelanul regal — care făcea, în timpul anului care preceda încoro- 
narea, jertfe închinate anotimpurilor — începea să facă vizite proto- 
colare cu douăsprezece zile înainte de ceremonie şi se ducea pe rînd 
la comandantul şef al armatelor, la prințul moștenitor candidat la tron, 
la regină, la guvernatorul capitalei, la prefect, la cancelar, la vizitiul 
regelui, la șeful artiștilor, la șeful jocurilor sau la vînătorul curţii, la 
ministrul comunicaţiilor și, în sfîrşit, la o «regină» reprezentînd simbolic 
totalitatea gineceului. Aceste vizite, însoțite de eticheta tradiţională, 
aveau probabil o semnificaţie rituală, care asocia dinainte pe înalții 
demnitari ai statului cu viitoarea operă pe care urma s-o întreprindă 
noul suveran, cu concursul competent al brahmanilor. Ca mulţumire 
pentru acest oficiu, capelanul primea onorarii substanţiale evaluate în 
boi și vaci, cărora li se adăuga un arc, o tolbă îmbrăcată în piele și 
un turban roșu. 

În vederea încoronării, el trebuia să adune apele sfinţite din care 
va fi compusă apa rituală purificatoare pentru consacrarea regală. El 
stringea într-un vas de lemn (Ficus glomerata) apă luată din Gange 
şi din fiecare din fluviile sacre ale Indiei, din ocean, izvoare, eleștee 
şi fîntîni; el le amesteca cu miere și unt rafinat și adăuga lichidul 
unei vaci care făta. 

În ultimele zile, pregătirile se accelerau. Se ornau porţile orașului 
și ale palatului cu ghirlande parfumate ; se construiau arcuri de triumf 
din flori. Flamuri și stindarde erau înălțate pe acoperișuri, înfipte pe 
străzi şi la răspîntii, pe terasele caselor, pe temple, sanctuare și clădiri 
publice, deasupra prăvăliilor și chiar pe copaci. Pe balcoane şi pe 
fațadelor caselor se agățau fișii de in și de mătase, perle şi mărgean. 
Măturătorii curăţau și stropeau calea regală. Din loc în loc se așezau 
grămezi de lemn de santal și de aloe, cărora urma să li se dea foc 
îmbălsămînd aerul cu mireasma lor aromatică. Făclii «asemănătoare 
unor arbori» se înălțau de o parte și de alta a drumurilor. 

În ajunul încoronării, curtenii, gătiţi şi parfumaţi, stăteau toată ziua 
în preajma noului rege, alcătuind astfel în jurul lui, o strînsă şi res- 
pectuoasă supraveghere pentru a îndepărta de el orice primejdie. Cape- 

lanul regal venea să-l viziteze în mare ţinută ; de îndată ce i se anunța 
sosirea, prinţul ieşea în întimpinarea lui, pentru a-i dovedi conside- 
raţia sa; brahmanul îi recomanda în chip oficial să respecte postul şi 
abstinenţa în cursul nopţii următoare ; apoi se retrăgea. Atunci, viitorul 
rege făcea o baie şi se ducea la templu, unde făcea o jertfă în focul 
sacru şi rămînea aici cîteva ore întins pe un pat de ierburi sfinţite 
înainte de a reveni în apartamentele sale, unde mai avea de dat cîteva 


ordine în vederea ceremoniei. 

Cu mult înainte de răsăritul soarelui, la lumina lămpilor şi a tor- 
telor, se făceau ultimele preparative : drumurile erau din nou măturate, 
stropite cu apă parfumată cu santal!, grămezile de lemn aromatic 
aprinse, calea regală presărată cu flori. Mulțimea năvălea pe străzi: 


„Din valurile tumultuoase ale acestei mulțimi vesele care umple calea regală, 
se ridică un murmur asemănător cu zgomotul mării. Locuitorii, inclusiv femeile 
şi copiii, în așteptarea ungerii regelui, pîndesc apariția zorilor. Toţi sînt dornici 
să contemple această mare sărbătoare, care va stîrni veselia poporului şi-l va 
umple de bucurie“ 2. 


Balcoanele, ferestrele și lucarnele gemeau de lume așteptîind ora 
solemnă. 

În acest timp, la palat, se așeza în pavilionul încoronării tronul pe 
care noul rege urma să primească învestitura. Lucrat din lemn de 
smochin (Ficus glomerata), acesta era doar un tron provizoriu, deoarece 
tronul dinastic nu era scos niciodată din sala audienţelor regale. Vasul 
care conţinea apa pentru purificare era așezat lingă tronul încoronării, 
laolaltă cu toate instrumentele care urmau să fie folosite în cursul 
ceremoniei : un filtru prin care trebuia trecută apa lustrală, o piele 
întreagă de tigru pe care va fi așezat regele, patru vase de lemn în 
care va fi împărţită apa, o sabie de lemn, un arc și trei săgeți, un corn 
de antilopă neagră, o ramură de smochin şi o grămadă de zaruri de 
joc; de asemenea, veșmintele pe care trebuia să le îmbrace regele și 
cupe încărcate cu diferite ofrande. De jur împrejur, pavilionul era 
decorat cu vase de aur în care buchete de lotus albastru își etalau 


1 Divyâvadâna, II, 27—29. 
2 Râmâyana, II, 3, 1 şi urm. (trad. ROUSSEL). 

splendoarea. Mai departe, se îngrămădeau darurile primite pentru acest 
eveniment. Alături de pavilion, îngrijitorul (mahaut) aducea elefantul 
de Stat, împodobit cu cele mai frumoase podoabe ale sale. În fața lui, 
un servitor ţinea un taur alb, cu coarnele aurite, purtind ghirlande 
și un colier de aur. 

În curţi așteptau tinerii din palat, înarmaţi cu sulițe şi arcuri. Aproape 
de poarta gineceului se instala bătrînul paznic, acoperit de decoraţii. Nu 
departe de poarta de răsărit a palatului, se adunau orchestrele și dan- 
satoarele. În timp ce prinţul, îmbrăcat în haine de in fără pată, săvîrşea 
îndatoririle sale religioase de dimineaţă, brahmanii erau primiţi cu 
respect la porţile orașului şi conduşi la diferitele sanctuare. Războinicii 
de seamă care luptaseră pentru bătrînul rege pătrundeau în curtea de 
onoare a palatului, înveșmîntaţi în haine roşii, înarmaţi cu săbii lungi 
cu teacă prețioasă și arcuri prevăzute cu o coardă roşie. 

Ablaţiunile rituale fiind terminate şi soarele înălțat pe cer, prinţul 
îmbrăca un costum somptuos și se așeza pe un culcuș aurit în aştep- 
tarea carului său, în care lua loc între doi asistenţi care purtau umbrela 
albă de soare și apărătoarele de muşte. Urmat de elefantul de Stat și 
de femeile din gineceu, cortegiul regal pornea. El mergea la poarta 
orientală, ieșea din oraș și făcea o jumătate de întoarcere pentru a 
intra în mod solemn în capitala sa ; aici îl întîmpina un grup de dem- 
nitari, îl salutau cu respect și îi prezentau urările lor de bun venit şi 
felicitările poporului pe care îl reprezentau. Cortegiul, precedat de o 
orchestră, pornea din nou spre palat. Carul, înconjurat de brahmani 
şi de miniştri, era urmat de demnitarii municipali ; apoi veneau bărbaţi 
ducînd însemne şi embleme purtate pe prăjini, fete tinere încărcate cu 
tăvi de flori şi prăjituri. La trecerea lui, izbucneau uralele și binecuvîn- 
tările, rugăciunile şi elogiile. De la ferestre, femeile îl aclamau. În calea 
lui se aruncau seminţe prăjite, aur şi flori. 

Ajungînd la pavilionul încoronării, prinţului i se scotea veşmîntul 
de gală, i se puneau hainele albe ale iniţierii, cu care el urma să par- 
ticipe la ceremonialul ofrandelor și al ritualurilor care precedau asper- 
siunea şi întronarea 3. Oficiantul făcea jertfele, repartiza apa de purifi- 


3 Noi le prezentăm puţin mai pe scurt. 

care în cele patru vase de lemn pregătite în acest scop; regele făcea o 
baie rituală. Apoi, oficiantul îi prezenta arcul și cele trei săgeți, simbo- 
lizînd victoria în cele patru puncte cardinale 4; după puţin timp, prințul 
se întorcea succesiv cu faţa la fiecare punct cardinal, luînd în stăpînire, 
în chip simbolic, lumea şi ciclul anotimpurilor și devenind astfel re- 
gentul anului. 

După tradiţie, întronarea putea sau nu să preceadă ungerea. Tronul 
era instalat pe pielea de tigru întinsă și regele se aşeza cu faţa la răsărit. 
Apoi, în sunetul orchestrei, începea ritualul purificării : defilau pe rînd 
brahmanii, demnitarii, reprezentanţii poporului și oficiantul (capelanul 
regal). Unul după altul, ei îl stropeau pe rege dintr-o cupă de lemn de 
smochin sau dintr-o cochilie 5. Oficiantul opera cu cornul de antilopă 
neagră ; el întindea cu grijă apa lustrală pe corpul regelui care astfel 
era definitiv sfinţit. Cu demnitarii grupaţi în jurul lui, noul rege era 
prezentat asistenţei de către preotul care condusese ritualul. 

Dar ceremonia nu era încă terminată. În timpurile vedice, regele se 
urca atunci pe carul său, cu picioarele încălțate cu sandale din piele 
de mistreţ şi urmărea o cireadă de o sută de vaci pe care o «cîştiga» ê. 
Apoi, așezat pe pielea de tigru, juca o partidă de zaruri pe care o 
cîştiga în mod obligatoriu, datorită unui trucaj abil pe care îl necesita 
semnificaţia rituală a acestei victorii regale7. Urmau apoi alte rituri 8, 
noi ofrande aduse de oficiant: lotuși, orez, prăjituri, unt rafinat, se- 
minţe prăjite, lapte. Pentru serviciile lor la această ceremonie solemnă 
între toate, oficiantul și cei care-l asistau primeau onorarii evaluate 


4J. Auboyer, L’Arc et la Fleche dans liconographie ancienne de l'Inde, 
în „Artibus Asiae“, XIX, 3—4, 1956, pp. 173—185. 

5 Această purificare este bine reprezentată pe grinda kmeră provenind de la 
Vat Eng Khnă și păstrată la muzeul din Phnom-Pefih. Reprodus în Histoire des 
Religions, Paris, Quillet, ed. a II-a, 1960, t. II, p. 289. 

6 Această cursă era probabil un simulacru; poate că, la origine, să fi fost o 
coridă veritabilă aducînd regelui un patrimoniu compus din cirezi ale comunităţii. 
Se vede aici un simbol al suzeranității regelui asupra bunurilor supușilor săi. 

TJ. Auboyer, La Vie publique et privée, VI, p. 25. 

8 Regele dădea fratelui său o sabie de lemn, acesta o dădea guvernatorului, 
care o trecea prefectului ; acesta din urmă o încredința unui bărbat din același 
trib cu regele. Apoi se făcea o libaţie, la care participau zece oameni, bînd 
simultan, fiecare dintr-o cupă diferită. 

în vaci sau monede de aur, fără a mai socoti darurile în natură care le 
fuseseră împărţite în timpul anului şi chiar în ziua aceea. 

În timp ce petrecerile populare însufleţeau cetatea, regele, aşezat pe 
un scaun din fildeș de mare preţ, se lăsa îmbrăcat și împodobit din 
nou. Într-o ţinută somptuoasă, înconjurat de demnitarii săi şi însoțit 
de purtătorii însemnelor sale, el se ducea în sala tronului și se aşəza 
pentru prima dată pe scaunul dinastic ; acesta era o mobilă lucrată cu 
migală, aurit în întregime, acoperit cu ţesături de mare preţ și avind 
spătarul decorat cu chipuri de animale al căror simbolism, proba'il 
cosmologic, proclama caracterul universal al suveranilor care se așez: u 
în el°. 

După aceasta, el ieșea din palat urcat pe elefantul de Stat, precedat 
de orchestră şi, urmat de un lung cortegiu de călăreţi și pietoni, 
parcurgea calea regală și, luînd-o pe bulevardele care încercuiau orașul, 
el făcea ocolul solemn al acestuia (în sensul soarelui) pentru a-l lua în 
posesiune. 

Întors la palat, regele pecetluia cu sigiliul său de aur nou-nouţ prima 
proclamație a domniei sale: eliberarea prizonierilor, inclusiv a con- 
damnaţilor la moarte. În afară de aceasta, el ordona să se deshame 
toate animalele de ham, să se deschidă toate cuștile, și interzicea mulsul 
vacilor pentru ca acestea să-și poată alăpta vițeii. În timpul următoa- 
relor cincisprezece zile, ceremoniile rituale și festivalurile se ţineau 
lanţ. Și timp de un an, regele nu-şi rădea părul în scopul de a-i păstra 
vigoarea pe care i-o dăduse apa lustrală. 

Acesta era, în mod teoretic, începutul fiecărei domnii. 


CORTEGII, PROCESIUNI ȘI PELERINAJE 


Periodic, regele participa la serbări și la pelerinaje. El se ducea în 
general în mare pompă şi numeroase sînt descrierile literare sau figu- 
rate care au perpetuat amintirea acestora. Fastul oriental se desfășura 
aici și trebuie să fi fost un spectacol uluitor aceste lungi cortegii stră- 
lucitoare și multicolore care parcurgeau străzile și drumurile. 


9 J. Auboyer, Le Trône et son Symbolisme..., p. 153 și urm. 

Precedat de orchestră, în mugetul goarnelor, în bătaia gongurilor, a 
tobelor și sunetul cimbalelor, regele ieșea din palat, pe cal sau pe spatele 
elefantului sub umbrela de soare regală deschisă deasupra lui. În preajma 
lui mergeau credincioşii și slujnicele lui, printre care se distingea pur- 
tătoarea sabiei regale, cea a sandalelor; o alta ducea apărătoarele de 
muște. Stindarde aurite, cu ţesături pestrițe, fluturau deasupra cape- 
telor. Un pluton de călăreţi din nobilime, numeroşi pietoni completau 
suita. 

El se ducea astfel să viziteze vreun brahman renumit pentru știința 
lui, um sanctuar, un templu sau un loc sfint. La anumite sărbători, 
femeile sale îl însoțeau. 

Centrele de pelerinaj, în general situate pe lingă surse de ape sacre 
(tîrtha), atrăgeau — și atrag încă — mulțimi enorme. Regele se ducea 
şi el. Valoarea lor sacră este imensă în ochii indienilor 1° : aici se obtin 
«indulgenţe», iertarea păcatelor, şi se pleacă sanctificat pentru tot restul 
zilelor. Budişti, jaina și hinduși participă cu toţii la această concepţie 
și, dacă acest obicei s-a amplificat pe măsură ce gîndirea indiană a 
evoluat, ea avea o mare putere încă de pe timpurile Indiei antice 11. 


RĂZBOIUL ȘI VICTORIA 


'Țelul unui rege în India antică era nu numai de a asigura integritatea 
teritoriului său, dar și de a-l extinde prin cuceririle sale, pentru a. 
domni «peste întreg pămîntul», în chip de suveran universal (chakra- 
vartin). Fiind războinic prin excelenţă, tipul perfect al unui kshatriya, 
regele indian trebuia deci să poarte războaie. Totuși, dacă dăm crezare 
tratatelor de politică, el nu pornea o campanie decît după ce toate 
resursele diplomatice fuseseră epuizate 12. 


10 Agnipurâna, CIX, trad. Renou, Anthologie sanskrite, p. 155 şi urm. 
L'Inde classique, I, par. 1114—1115 (p. 341). Pavitrananda, Pilgrimages 
and Fairs: their bearing on Indian Life, în „The Cultural Heritage of India“, 
IJI, p. 153 şi urm. 

11 Trebuie să adăugăm că aceste pelerinaje au dat naştere la o adevărată. 
industrie de ex-voto pe care o întîlnim în cursul săpăturilor cu începere dintr-o- 
epocă mai veche. 

12 Dikshitar, War in Ancient India, p. 201 şi urm. ; 217 şi urm. ; 300 și urm.;; 
337 şi urm, Renou, La Civilisation de VInde ancienne, par. 53, 63, 69. 

Imediat după urcarea la tron, regele trebuia să facă înconjurul rega- 
tului său (digvijaya), sub forma unei expediții militare, care se efectua 
teoretic în sensul solar şi în cursul căreia el își asigura concursul 
vasalilor din teritoriile vecine cu al său; deși își păstrau tradiţiile lor 
proprii şi chiar autonomia de guvernare, aceştia îi datorau tribut şi 
sprijin. 

În sfîrşit, suveranul care, prin întinderea posesiunilor sale, putea 
pretinde titlul invidiat de «mare rege al regilor» (mahârâjâdhirâja), îl 
însărcina pe cel mai mare dintre fiii săi să îndeplinească un ritual în 
egală măsură simbolic şi războinic, sacrificiul calului (asvamedha), de 
origine vedică și readus la mare cinste de regii dinastiei Gupta. 

O campanie militară se întreprindea ţinînd seama de anotimp, ale- 
gîndu-se de preferință luna decembrie dacă trebuiau executate marșuri 
lungi, sau martie-aprilie, atunci cînd țelul era apropiat. 

După tradiţie, armata se compunea din patru corpuri: carele, ele- 
fanţii, cavaleria și infanteria. Am spus despre carele de luptă că au fost 
abandonate către secolul al VII-lea e.n., şi poate chiar mai devreme; 
este drept că ele prezentau inconvenientul că se împotmoleau cu ușurință 
din cauza marii lor greutăţi; nu e însă mai puţin adevărat că ele au 
constituit pînă la acea epocă simbolul însuși al combatantului regal. 
Carul comandantului acestui corp era dotat cu un stindard căruia i se 
raliau toate celelalte. Carele aveau un dublu rol, ofensiv și defensiv, 
și alcătuiau un corp de elită a cărui înfrîngere aducea după sine înfrîn- 
gerea întregii armate. Ele erau conduse fiecare de un vizitiu și în ele 
urca un arcaș asistat de doi servanţi ; conducătorul, așezat după obiceiul 
indian pe oiște, avea o sarcină periculoasă, căci era expus fără nici o 
apărare loviturilor dușmanului ; pe lîngă aceasta, avea nevoie de mă- 
iestrie ca să poată întoarce carul în toate sensurile în acord cu peripeţiile 
bătăliei. 

Elefanții de război erau acoperiţi cu o platoşă făcută din plăci meta- 
lice 13 ; fiecare din ei ducea trei arcași în afară de conducătorul lor și 
erau adesea apăraţi de trei călăreți. Corpul lor forma avangarda, des- 
chizînd trecerea prin înlăturarea obstacolelor și proteja flancurile ar- 


13 Arthasâstra, II, 32. 

matei opunînd un front continuu atacurilor inamice. Cavaleria, elemen- 
tul cel mai ușor de manevrat al armatei, era folosită pentru recunoaș- 
teri, drept corp de ajutor, urmărirea fugarilor și capturarea rezervelor 
dușmanului. Ca şi elefanții, caii aveau fiecare un nume propriu ; înainte 
de luptă, erau dopaţi dindu-li-se să bea vin; ei erau călăriţi de ostași 
înarmaţi cu o lance (sau cu două ?) 14 sau cu o sabie, uneori cu un arc, 
și îmbrăcaţi cu o cuirasă. În ce priveşte infanteriștii, ei purtau un arc, 
o tolbă, un scut şi o spadă, uneori o suliță de azvirlit sau o sabie scurtă. 
Ei aveau multiple roluri : pe lingă că trebuiau să lupte pe teren deschis 
sau în fortificaţii, mai trebuiau să instaleze tabăra, să păzească tezaurul, 
arsenalul și depozitele. 

Armata era urmată de un șir lung de căruţe cu coviltir, trase de boi 
cu cocoaşe, care transportau proviziile de apă, de hrană, de medicamente 
şi de furaje, destinate oamenilor și animalelor, precum şi arme de 
rezervă, materiale și unelte pentru repararea carelor, armurilor, scu- 
turilor etc. Un mare număr de civili însoțeau convoiul echipajelor: 
meşteșugari, muncitori, lucrători la terasamente, dulgheri, fierari, in- 
gineri, precum şi chirurgi și infirmiere. Acestora li se alăturau capelanul 
regal, astrologi, funcţionari, curteni şi chiar și o parte din femeile 
gineceului regal. Marșul armatei și al suitei sale era întrerupt prin 
popasuri mai mult sau mai puţin îndelungate, în timpul cărora, «sub 
umbrare construite de ei, soldaţii beau suc de cocotier din cupe făcute 
din frunze de betel15 şi se scăldau veseli în apa rîului» 16. Dar mai 
erau și marșuri forțate. În fiecare seară se instala tabăra, prevăzută 
cu pîndari și cu santinele. 

Tactica militară se inspira din reguli imperative. Aceasta recomanda 
să se stabilească o tabără de luptă fortificată în preajma fortăreţii care 
trebuia cucerită şi să o asedieze îndelung în scopul de a-i atrage pe 
asediați pe cîmp deschis şi a da apoi bătălia. Tabăra era construită 
după modelul unui oraș, urmînd un plan patrunghiular, cu șanțuri, 
metereze, santinele la cele patru porți — pe care nu se putea trece 
decît posedînd un permis de liberă trecere. Cele patru corpuri de armată 


1 Arrianus, XVI. 
15 Kalidasa, Raghuvamsa, IV, 42. 
16 Ibidem, IV, 45. 

ocupau fiecare un sector separat, regele rămînînd în centru şi fiind 
întotdeauna înarmat. 

Bătălia era hotărită dacă prezicerile erau favorabile 17. în mod normal 
ea era precedată de o săptămînă de rugăciuni la care participa şi regele. 
În ajunul luptei, regele vorbea trupelor aşezate în formaţie și le oferea 
un banchet; el dormea în carul său, cu armele lîngă el. Dimineaţa în 
zori, se pregătea ; capelanul său îl ajuta să-şi pună platoșa, recitînd în 
acest timp imnuri (Atharvaveda, XIX, 20), destinate să-i asigure pro- 
tecţia zeilor. Apoi, armata se desfășura într-o ordine teoretic imuabilă : 
în frunte, stindardul regal (sfinţit cu apa lustrală de la încoronare); 
imediat în urma lui, elefanții mergînd unul lîngă altul şi apărînd in- 
fanteria. Infanteriștii care veneau în prima linie erau înarmaţi cu arcuri, 
următorii cu spade. Două coloane de infanterie încadrau acest nucleu. 
Pe flancuri veneau întîi carele, apoi călăreţii. Regele stătea în arier- 
gardă ; așa încît cea mai bună tactică pentru adversar consta în a exe- 
cuta o mișcare de rotire şi a încerca să-l prindă pe rege, evitînd în 
acest fel șocul unui atac frontal. Asaltul era anunţat de goarne, gonguri 
și tobele de război. În curînd se înălța un praf dens, stîrnit de roţile 
carelor, copitele cailor, tropăitul elefanților și al infanteriştilor. Din 
încăierare se ridicau strigătele de luptă, adică numele conducătorilor 
strigate în gura mare de partizanii lor, și care, numai ele, le permiteau 
să-i deosebească pe duşmani de tovarășii lor. Steagurile, mînjite de 
praf 18, se clătinau sau cădeau, străpunse de săgeți. De comun acord, 
luptele încetau la căderea nopţii, pentru a reîncepe a doua zi în zori. 
Tot timpul cît durau luptele, chirurgii și infirmierele îngrijeau bolnavii, 
înfășurîndu-i în bandaje și evacuîndu-i spre tabără. Veterinarii îngrijeau 
la fel elefanții şi caii. Valeţii adunau săgețile însemnate cu numele 
stăpînilor lor, le îndreptau sau le reparau. 

După bătălie, în timp ce vulturii se roteau pe cer și şacalii dădeau 
tîrcoale atraşi de sîngele răspîndit, se adunau pe ruguri cadavrele, după 
castele lor. Părinţii și soțiile celor morți aveau permisiunea să asiste 


11 De exemplu, un curcubeu. 
18 Raghuvamsa, V, 42. 

la cremaţiune. În India de sud, se așeza în acel loc o piatră ridicată, 
pentru a celebra moartea lor glorioasă. 

Prima grijă a regelui victorios era de a recita un imn de mulţumire, 
de a face o slujbă zeilor și de a împărţi daruri brahmanilor. Apoi, el 
trecea la împărţirea prăzii, din care făceau parte şi femeile învinşilor ; 
în general, el își reţinea tezaurul rivalului său şi animalele acestuia, 
rezervîndu-și o șesime din total. Apoi se ducea să viziteze răniții, învin- 
gători sau învinși, și îi reconforta. Dădea ordine ca să fie judecaţi aceia 
dintre soldaţii săi care contraveniseră regulilor războiului 1%. În sfîrșit, 
îşi pregătea intrarea în fortăreața cucerită, unde restabilea pe regele 
învins, cu condiţia ca acesta să se declare de acum înainte vasalul său. 
Se dezbătea soarta prizonierilor ; în general, ei erau deportaţi pentru 
un timp, sau rămîneau un an în sclavie în slujba învingătorului. 

Întoarcerea regelui în capitala sa era triumfală. Pe tot parcursul 
drumului său, i se arăta un respect entuziast. Cetatea se pregătea să-l 


întîmpine ; pretutindeni se ridicau arcuri înflorite, se înălțau steaguri, 
şi toate femeile, tinere sau viîrstnice, aruncau în calea lui seminţe de 
orz prăjite. Serbările se ţineau lanţ. Întreg regatul sărbătorea în bucuria 
populară victoria armatelor. Pretutindeni, tovarășii de arme ai regelui 
erau cinstiţi așa cum se cuvenea; după ce euforia triumfului se stingea, 
aceştia aşteptau cu nerăbdare o nouă campanie care să le sporească și 
mai mult gloria. 


RITURILE SOLEMNE ȘI IMPERIALE 


Sacrificiul calului sau acvamedha 2% consacra definitiv pe rege con- 
ferindu-i suveranitatea universală. Datînd din timpurile vedice — avînd 
poate chiar o origine indo-iraniană — acest ritual a fost practicat în 
epoca istorică de mai mulţi monarhi, îndeosebi de Sungga Pushyamitra 
(către 176 î.e.n.), şi de regii Gupta Samudragupta (335—735), Kumâra- 
gupta (aprox. 415—454), Adityasenagupta (a doua jumătate a secolului 


19 Enumerate de Dikshitar, op. cit., p. 67 şi urm. şi p. 91. 
2 P, E. Dumont, L'Asvamedha, Paris, Louvain, 1927. 

al VII-lea), cel din urmă sacrificiu fiind celebrat la Orissâ în secolul 
al IX-lea 21. 

Sărbătoare regală și populară destinată să obţină prosperitate pentru 
regat și toți supușii săi, acest sacrificiu era foarte împovărător; pre- 
gătirea lui se desfăşura timp de un an sau chiar doi și dura trei zile. 
El avea loc în februarie-martie. Apoi, timp de încă un an, ritualurile 
se continuau pentru a-l desăvirși. 

Calul destinat pentru acest sacrificiu solemn era ales după anumite 
semne : trebuia să fie un bidiviu de mare preț şi rapid. După o serie 
de ritualuri şi ofrande, calul era udat într-un eleşteu, apoi i se dădea 
drumul în mijlocul unei cete de o sută de cai jugăniţi, făcîndu-l să ia 
direcția nord-est. O trupă de tineri kshatriya, printre care şi prințul 
moștenitor, forma escorta calului; ei aveau misiunea de a-l ocroti, 
de a-l împiedica să se împerecheze cu vreo iapă și să-l urmeze timp 
de un an ori unde s-ar fi dus. Teritoriile pe care le traversa erau con- 
siderate ca fiind cucerite de regele care oferea sacrificiul ; tinerii tre- 
buiau uneori să se războiască pentru a permite calului să-și urmeze 
drumul după bunul lui plac. 

În timpul acesta, la palat avea loc o ceremonie cotidiană, acompaniată 
de cînturi laudative, muzică și jertfe. 

Cînd calul revenea singur la punctul lui de plecare (ceea ce nu putea 
să nu facă, ajutat fiind de paznici atît de abili...), începeau preparativele 
sacrificiului. Pe un teren vast arat, nivelat, stropit și măturat, se con- 
struia un altar de cărămidă, acoperit cu ierburi; se mai ridicau aici 
hangare pentru preoți şi pentru carele sacre. La est de altar, se înălțau 
douăzeci și unu de stilpi pentru sacrificii (yûpa) şi se sacrificau tot atitea 
victime în cinstea focului divinizat, Agni. Timp de trei zile consecutiv, 
jertfele nu încetau, iar oficiantul vărsa în focul sacru unt rafinat, făină 
de orz, boabe de orez și de orz prăjite. 

În cea de-a doua zi era ucis calul. Se începea prin a i se arăta nişte 
iepe, ceea ce îl făcea să necheze (acest nechezat era considerat ca şi 
cintecul preotului cu care se identifica prin ritual). Apoi îl înhămau 


2 Basham, „Journal of the Andhra Historical Research Society“, X, p. 14. 

împreună cu alţi trei cai la carul regal de luptă, ornat cu aur și purtînd 
steagul alb. Regele, bogat împodobit, se urca în car în sunetul tobelor, 
împreună cu cantorul principal (adhvaryu), şi se ducea la eleșteul sacru, 
la răsărit de aria sacrificiului. La întoarcere, regina și două din soțiile 
regale aranjau coama şi coada calului rostind cuvinte sacre. Apoi ani- 
malele pentru sacrificiu erau legate de stilpi (în total, 609 victime, din 
care 20 la stilpul principal) și erau înjunghiate, în afară de cal care, 
după ce era dezlegat și dus în partea de nord a terenului, era sufocat, 
în timp ce animalele sălbatice erau eliberate. 

Aduse lingă calul mort, soțiile regelui îl ocoleau de cîte trei ori în 
fiecare sens, murmurîndu-i cuvinte rituale de dragoste și făcîndu-i vînt 
cu poala costumului lor. Atunci, regina se întindea lîngă cal, în timp 
ce în jurul lor preoţii și femeile schimbau cuvinte obscene — prevăzute 
de ritual — iar regele şi oficianţii participau la o întrecere de enigme. 
Apoi calul era tăiat în bucăţi cu un cuţit ornat cu aur, iar celelalte 
victime cu cuțite de aramă sau de fier. Urma o jertfă de sînge de cal, 
care se repeta de trei ori în focul sacrificiului. 

O mulţime de preoţi, nobili, demnitari şi conducători de corporaţii 
asistau la această impresionantă ceremonie, la care era prezent și poporul 
de rînd. Abundenţa jertfelor care durau pînă tîrziu în noapte la lumina 
jucăușă a focurilor sacre şi a torțelor, mirosul cărnurilor fripte, al sîn- 
gelui vărsat, șoaptele preoţilor și cîntările rituale trebuiau să contribuie 
la pompa sacrificiului imperial. 

Ziua a treia era consacrată unei jertfe solemne de soma, licoarea 
sacră. Ea se prelungea printr-o veghe nocturnă, în care se executau 
muzică și declamări rituale. În cea de-a patra zi, o baie făcută în comun 
purifica pe toţi participanţii. Apoi se mai sacrificau douăzeci şi una de 
vaci sterpe. Urma o abundentă distribuire de ofrande brahmanilor, care 
se adăugau la cele din zilele precedente ; între altele, regele le dăruia 
patru din soțiile sale sau slujnice ale acestora. 

Aşa cum era — cu riturile sale sîngeroase care-şi aveau obirşia în 
protoistorie — așvamedha îmbrăca un caracter simbolic care asocia 
întreaga populaţie regelui care oferea sacrificiul. El acţiona totodată ca 
„O vrajă de victorie sau de suveranitate, un descîntec pentru fecunditate 

şi manifestarea unui cult solar“ 22. Într-adevăr, calul — care reprezenta 
casta kshatriya — era oferit lui Prajâpati, Eul universal, a cărui repre- 
zentare microcosmică era 2%. Drumul său prin toată ţara și în afara 
frontierelor, analog cu cel al soarelui, conferea regelui caracterul său 
de regent al anului. Pe lîngă aceasta, riturile de fecunditate care apăreau 
în cursul ceremonialului trebuiau să asigure prosperitatea regatului. 

Suveranul domnitor îşi rezerva această consacrare triumfală a puterii 
sale universale pentru sfîrșitul domniei sale. El asocia îndeaproape la 
aceasta pe fiul său cel mare, în scopul de a-l întrona şi de a-i transmite 
gloria pe care el însuşi o dobîndise. În această apoteoză se încheia viața 
publică a unui împărat indian, gata dealtfel, cîteodată, să renunţe la 
fastul regal pentru a-și sfirşi zilele în pacea senină a unei singurătăţi 
pline de evlavie. 


2 Dumont, op. cit., p. X. 
2% J, Auboyer, Le Trône et son Symbolisme, p. 136 şi n. 2. 


Concluzie 


La capătul acestei treceri în revistă a vieţii indiene din epocile antice 
se impun, poate, cîteva semne de întrebare. 

În ce măsură trebuie să acceptăm portretul acestei Indii plămădită 
din formalism, iubitoare pînă la extravaganță de un ritualism în care 
alternează blindeţea și poezia unor moravuri pline de rafinament — și 
cruzimea unor anumite instituţii impuse în numele ritualului ? 

Dificultatea de a da un răspuns acestei întrebări este, pe cît se pare, 
de neînvins. În această cercetare, noi nu dispunem de mărturii realiste 
sprijinite pe exemple particulare. Dimpotrivă, informaţiile care au ajuns 
pînă la noi, oricît de numeroase ar fi, nu se referă niciodată la un 
individ bine determinat, la un oraş sigur, la un palat pe care să-l 
putem identifica. Ele rămîn în domeniul generalului, descriind norma 
dorită, nu adevărata față a lucrurilor; ele nu subliniază niciodată o 
trăsătură unică, o particularitate demnă de remarcat. Sculptura şi pic- 
tura ne-au transmis numai niște portrete idealizate, iar cronicile și 
epigrafia niște panegirice grandilocvente. După cum au dispărut pentru 
totdeauna acele locuinţe luxoase, toate ridicate din materiale perisabile, 
cocioabele efemere, taberele militare somptuoase dar provizorii. Singure 
descrierile literare, reprezentările lor figurate ne-au transmis formele 
lor obișnuite. Mănăstirile și sanctuarele săpate în stînca falezelor ne 
pot, totuşi, convinge asupra realităţii ca şi asupra perfecțiunii arhitec- 
turii antice, dar nici una din ele nu corespunde în mod expres textelor 
cunoscute. Căci, dacă mănăstirile de la Nâlânda constituie o excepţie, 
descrierea lor o datorăm unui pelerin chinez, nu unui autor indian. 

În mod paradoxal, într-o lume în care „numele“ (nâma) are o im- 
portanță primordială, pentru că în conformitate cu ritualul el este ge- 
nerator de existență, opera indiană în totalitatea ei, cu foarte puţine 
excepţii, este anonimă. Cînd cunoaștem opera unui autor, nu avem 
niciodată certitudine asupra epocii în care a trăit și nu ne este sem- 

nalat nici un element care să poată evoca personalitatea sa proprie. 
Filosofia individualistă a Indiei brahmanice este, şi ea, în contradicţie 
— poate numai în aparență — cu faptul, surprinzător pentru spiritul 
nostru occidental, existenţei unei umanităţi diferențiată doar prin caste, 
neam, grupare familială. 

Cum să înţelegi, în acest labirint de descrieri pur teoretice, realitatea 
unei omeniri care a trăit și a suferit ? Chiar și așa pe plan formal au 
existat, în parte, unele lacune, care ne-au constrîns să facem muncă 
de arheologie ; pe plan psihologic însă nu putem să procedăm decît pe 
bază de deducție. Totuși, dacă nu ne este posibil să dăm un nume is- 
toric unor anumite figuri, dacă trăsăturile descrise în operele literare 
ne zugrăvesc niște personaje cunoscute doar prin legendă sau ficţiune, 
nu este mai puţin adevărat că umanitatea Indiei se conturează aevea 
din enorma cantitate de povestiri, tratate, lucrări filosofice, în care ea 
a fost atît de fecundă. Însăși preocuparea, fără încetare afirmată, de a 
defini o normă ideală în care să integreze întreaga societate, trădează 
unul din caracterele cele mai tipice ale mentalităţii indiene. Ea cores- 
punde unei necesităţi de stabilitate, de ordine stabilită: raporturile 
omului cu cosmosul și cu semenii săi se găsesc în ea dacă nu simpli- 
ficate, cel puţin definite. 

Noi nu sîntem chemaţi aici să judecăm temeiurile, nici consecinţele 
acestei concepţii. Noi dorim doar să facem să fie înţeleasă nevoia pe 
care a resimţit-o poporul indian, şi devenită atavică, de a se conforma 
unor reguli precise. Stabilite atit de legişti cît și de înţelepţi și gîndi- 
tcri, fiind rezultatul unei foarte atente observaţii a naturii umane, 
aceste reguli tindeau să potolească neliniștea individului în fața necu- 
noscutului sau a inexplicabilului. Spiritele noastre raţionaliste se pot 
mira că acestea au fost în ansamblu acceptate cu atita docilitate. Să 
ne amintim, totuşi, că indianul nu are aceeaşi atitudine ca noi în fața 
adversităţii ; fatalismului său înnăscut îi temperează reacţiile şi, trebuie 
să subliniem acest lucru, sentimentul său religios atît de profund îl 
face să suporte fără revoltă cele mai grele situaţii, cu atît mai mult 
cînd acestea îi sînt prezentate ca fiind ineluctabil legate de ritual și 
de elementul sacru. Să nu uităm nici puterea lui de renunțare, ale cărei 
exemple s-au multiplicat dintotdeauna, chiar şi în epoca actuală, și 

care apărea în toate clasele societății ca scop final al unei existenţe 
demne. 

Cu toate acestea, însăşi insistența cu care moraliştii stigmatizează 
viciile sau numai cusururile și ciudăţeniile ne dovedește că, în ciuda 
interdicţiilor, a pedepselor și rînduielilor cele mai severe, virtutea nu 
înflorea întotdeauna în societatea indiană. Dacă Manu enumără în ca- 
drul său atitea delicte și pedepsele respective, înseamnă că abaterile 
erau foarte numeroase ; de asemenea, apar contradicții frecvente între 
principiile de ortodoxie şi practica comună. Astfel, de pildă, deși regi- 
mul vegetarian era preconizat cu tărie, vînătorii şi pescarii exercitau 
zilnic ocupaţia lor distrugătoare. Tot așa, patima jocului făcea ravagii 
în toate păturile societăţii, cu toate că era condamnată de lege cu se- 
veritate. În domeniul social, interdicțiile privitoare la căsătoriile între 
caste diferite erau atît de des nerespectate încît a fost necesar să fie 
omologată o clasă a „micștilor“. Toate acestea demonstrează clar că, 
îndărătul formalismului apărat de preoţi și de juriști, se exercitau nu- 
meroase reacţii individuale. 

Dacă plecăm urechea la relatările agere ale povestirilor populare, 
nota umană capătă un relief plin de savoare. Aici un brahman este 
batjocorit de tînăra lui soţie care, legîndu-l la ochi, profită de orbirea 
lui momentană, pentru a-l înşela cu un amant. Dincolo, o femeie își 
îndeamnă soțul, prea îndrăgostit ca să-i reziste, să fure pentru ca ea 
să-şi procure un sârî asemănător cu cele ale doamnelor de la curte. 
Într-o altă istorioară, asistăm la o ceartă între săteni care nu-și cruță 
nici ocările, nici loviturile ; înjurături şi blesteme plouă de o parte şi 
de alta, iar povestea se sfirşeşte printr-o bătaie în lege din care cei 
mai mulţi ies schilodiţi. Și, deşi acestea nu sînt decît povești, personajele 
lor sînt, fără îndoială, luate din viață. 

Desigur, n-ar trebui să credem că anecdotele zugrăvesc cu mai multă 
fidelitate psihologia Indiei antice decît o fac tratatele sau textele mai 
serioase. În ceea ce ne privește, sîntem convinşi că şi unele şi celelalte 
sînt tot atît de veridice. Nu ne trebuie altă dovadă decît similitudinea 
care poate fi stabilită între viața actuală a familiilor drepteredincioase 
și normele elaborate încă din epoca antică. Într-o lume în transformare, 

în care India își are locul în ciuda unor nenumărate dificultăţi, întă- 
rindu-şi efortul din an în an, ea păstrează exemplul unei tradiţii vii 
care exprimă sufletul poporului ei. Mai puţini decît odinioară, apără- 
torii ei sînt anonimi ; dar, la fel ca şi altădată, ei reunesc în jurul per- 
sonalităţii lor geniul rasei şi prelungesc șirul acelora care au știut să-i 
păstreze timp de milenii rafinamentul civilizaţiei sale și strălucirea 
incomparabilă a unei înalte spiritualităţi. 


Mathura. Un rege-șarpe 


Sânchi. Stâpa I, vedere de ansamblu 


1. Mohenjo-Daro. Bărbat cu barbă, bust 


3. Bhârhut. „Zeița-Lună“. 


<- 2. Sârnâth. Capitelul unei coloane comemorative. 


4. Bhârhut. Povestea cerbului Ruru. 

6. Amarâvati. Un rege universal. 


7. Gandhâra. Capul lui Buda. 

8. Kâpisa. Bodhisattva Maitreya. 

. Begrâm. Tăbliţă de fildeș sculptată. 


11. Nâgarjunakondă. Relief budist, detaliu. 


12. Sârnâth. Buda, Stilul gupta 
pes 


13. Mathura. Capul lui 
Bodhisattva Avalokitesvara. 


15. Ajantâ. Grota XIX: o pereche de regi-någu. 


< î4. Ajantâ. Grota I: veranda cu coloane a fațadei. 


16. Ajantâ. Grota I: pictură murală. 


Ajantâ. Grota I, pictură murală 


Siva, protectorul artelor (Vindhâra) 


17. Mahabalipuram. Ansamblu de sanctuare monolite. 

18. Ellorâ. Kailâsa. 


19. Bhuvanesvara. Templul lui Muktesvara. 


20. Tanjore. Templul lui Brihadisvara. 

| 22. Madurai. Gapura (una din porțile monumentale ale templului). 

23. Cambodgia. Templul Banteay Srei. 


24. Cambodgia. Templul Banteay Srei, unul din frontoane. 


25. Cambodgia. Templul Angkor Vat. 


26. Cambodgia. Portret presupus al regelui Jayavarman al VIi-iea. Gresie. 

a. Dansator, 


27. Champ: 


28. Tailanda. Capul lui Buda. Bronz. 


29. Iava centrală. Bodhisattva Avalokitesvara. Bronz. 


31. Iava răsăriteană. Kedaton, basorelief, = 


Stupa de la Barabudur. 

32. Birmania. Nimi-jâtaka : cerul. 


IA NNINI AUROYER 
VIAȚA CONIDIANĂ 
ÎN INDIA ANTICĂ 


EEA AT 


i EGER 


e O Moda a tt BA RN RANI 


| H| 

l „3 g 
kol Eei 
5 | S = 
< E 
Oi + 
sl Es 
oi Î O "ri 
EI 2 
IEG 
O | 
SISE 
goue Erpur ur guerproo ejet  1e4oqny əupuuvər i 


Sae ce ea oa 


India modernă prezintă par- 
ticularitatea, poate unică în 
istorie, de a trăi în secolul XX 
după tradiţii milenare. De- 
parte de a se scleroza în for- 
mele unei civilizaţii arhaice, 
după cum o dovedește evo- 
luţia sa actuală în domeniul 
industriei, ea şi-a realizat 
echilibrul şi coerenţa printr-o 
continuitate exemplară. Pen- 
tru o civilizaţie așa de bogată 
şi de complexă ca aceea a 
Indiei, acesta este un fenomen 
cît se poate de remarcabil: 
ne-am fi putut teme de a 
vedea secînd seva creatoare 
a gînditorilor şi artiştilor, un 
imobilism fatal paralizind pe 
| inovatori, o sărăcire rapidă 
A făcînd să eșueze tentativele 

de reforme. Nimic din -toate 
acestea nu s-a întîmplat, cel 
puţin într-o măsură suficientă 
pentru a împiedica dezvolta- 
rea civilizaţiei indiene. 

India modernă prezintă par- 
ticularitatea, poate unică în 
istorie, de a trăi în secolul XX 
după tradiţii milenare. De- 
parte de a se scleroza în for- 
mele unei civilizații arhaice, 
după cum o dovedește evo- 
luția sa actuală în domeniul 
industriei, ea şi-a realizat 
echilibrul şi coerenţa printr-o 
continuitate exemplară. Pen- 
tru o civilizaţie așa de bogată 
şi de complexă ca aceea a 
Indiei, acesta este un fenomen 
cît se poate de remarcabil: 
ne-am fi putut teme de a 
vedea secînd seva creatoare 
a gînditorilor și artiștilor, un 
imobilism fatal paralizînd pe 
inovatori, o sărăcire rapidă 
făcînd să eşueze tentativele 
de reforme. Nimic din toate 
acestea nu s-a întîmplat, cel 
puţin într-o măsură suficientă 
pentru a împiedica dezvolta- 
rea civilizaţiei indiene. 

